
PREFACE 


This is the first Evangelical commentary in the Lithuanian 
language. The material has been gathered mainly from 
English and German sources. This work is not a Biblical 
critigue, but 2 positive exposition of the Holy Seriptures. It 
also includes relevant historical, geographic, and anthro- 
pological material. 


PRATARMĖ 


Šventojo Rašto komentarus — aiškinimus pradėjau 
rašyti Naujuoju Testamentu. Pradžioje parašiau trumpą 
įvadą į Šventąjį Raštą. Rašydamas Senojo Testamento 
komentarus, jaučiau reikalą kai ką pridėti. Kalbėdamas 
su kai kuriais žmonėmis ir susirašydamas laiškais, 
jaučiau, kad kai kas laukia paaiškinimų: ar Šventasis 
Raštas sutinka su mokslu, — kaip yra su evoliucija ir 
kitais klausimais? Šiais klausimais daugelis mokslininkų 
rašo, aiškina, spėlioja, įrodinėja, ginčijasi. Aš skaičiau 
šiais klausimais keletą knygų ir žurnaluose straipsnių. 
Noriu tik paminėti ką mokslininkai mano ir sako šiais 
klausimais. 

Mokslas yra aiškiais faktais paremtas įrodymas. 
Siekiant ką nors išrasti, daromi eksperimentai — 
bandymai; kartais bandymai kartojami tol, kol 
gaunamas vienas ir tas pats atsakymas. 

Kas liečia visatą — erdvę, Žvaigždes, planetas; jų 
atsiradimo pakartoti neįmanoma. Šventajame Rašte yra 
užrašyta apie jų sutvėrimą. Kai kurie mokslininkai deda 
pastangas įrodyti, kad tai vyko savaime, be jokio 
Tvėrėjo. Daugelis rimtų mokslininkų mano: jei teologai 
ir kiti mokslininkai nuoširdžiai bendradarbiautų ir 
siektų tiesos, rastų bendrą kalbą ir daugeliu klausimų 
susitartų; būtų vienos nuomonės. Bet jei jie vienas antrą 
tik kritikuoja, vienos nuomonės neprieis. 

Šventasis Raštas pasakoja apie Dievą kaip viso 
priežastį, — viso Kūrėją, apie Dievo pradžią visai 
nekalba. Mūsų žemė — planeta yra labai menka visatos 
dulkelė. O žmogus, nors jis būtų ir žymus mokslininkas, 

"tikrai yra labai menkas. Tad ar įmanoma šiai dulkelei 

suprasti Didįjį Kūrėją, Jėgą, Išlaikytoją? Kas Šven- 
tajame Rašte pasakyta apie visatos sukūrimą ir: mūsų 
žemę, yra labai panašu, ką mokslininkai pastebi — 
aiškina. Mokslininkai, kurie nori išjungti Dievo buvimą, 
visai nekalba apie erdvės, laiko, medžiagos pradžią. Jie 
tik aiškina atsiradimo eigą, 0 ne patį atsiradimą — 
tvėrimą. Taip lieka daugelis nepaliestų ir neatsakytų 
klausimų. Tikint Dievą, yra tik vienas neatsakytas 
klausimas — Dievas. 

Rimtų mokslininkų yra tikinčių ir netikinčių Dievą. 
Tikėjimas Dievą, kaip ir išganymas, neturi nieko bendro 
su mokslu. Mokslininkai tiki Dievą ne dėl mokslo, bet 
dėl įsitikinimo — patirto išganymo. O visatos atsiradimo 
eigą jie tyrinėja taip pat, kaip ir netikinčiai Dievą 
mokslininkai. Man atrodo, kad tikintys mokslininkai 
dirba ir tyrinėja nuodugniau ir išsamiau negu netikintys. 
Tikintys mokslininkai iš principo nevartoja tabako ir 
svaiginančių gėrimų. Tad jų mąstysena yra aiškesnė ir jie 
dirba  nuosaikiau. Kai kurie netikintys Dievą 
mokslininkai yra priversti atsisakyti tabako ir svaigalų 
nuodų, nes įų darbas to neleidžia. Pav. rūką ir svaigalus 
gerią Žmonės negali būti gerais sportininkais ir dirbti 
maisto gamyboje. Žinoma, yra rūkančių ir geriančių 
sportininkų, bet jie nelaimi rungtynių, jų kūnas yra 
nepatvarus. Rūkantis ir geriantis nepastebi maisto 
skonio. Jau Lietuvoje ;,Maisto* Lendrovė maisto 
gamybos vedėjus samdė tik nerūkančius ir negeriančius 
ir mokėjo jiems tūkstantinės algas. 

Evoliucija. Karolis Darvinas 1859 „metais parašė 
knygą apie augalų ir gyvūnų rūšis. Per tą knygą labai 

pagarsėjo Darvinas ir evoliucija. Nuo to laiko daugelis 
mokslininkų bandė aiškinti visatos ir gyvybės 
išsivystymą savaime, be Kūrėjo — Dievo. Jie rem- 
- damiesi ta knyga ne tik tyrinėjo evoliucijos eigą, bet ir 
remdamasi ja kūrė įvairiausias teorijas. Bėt jau pats 
Darvinas yra pasakęs, kad K ūrėjas įkvėpė gyvybę į vieną 
ar kelias celes (formas). Be to, Darvinas ir anų laikų 
mokslininkai neturėjo tokio supratimo apie celes ir 
atomus kaip mūsų laikais. Jie manė, kad maža celė yra 
labai paprasta, dabar žincma, kad ji yra labai sudėtinga. 
Darvino aprašymas apie augalų ir gyvių išsivystymą 
(evoliuciją) yra labai panašus į Šventojo Rašto tvėrimo 
eigą. 

Rimti mokslininkai greitai pastebėjo trūkumų ir 
klaidų Darvino knygoje. Darvinas įrodinėjo, kad 
sugebėjusieji gyvūnai prisitaikinti prie kintančių 
aplinkybių išlieka, o nesugebantieji prisitaikinti žūna. 
Buvo įrodoma, kaip pavyzdys, kad mažėjant maistųuj, 
žirafa išvystė ilgą kaklą pasiekti ėsti aukštai esančius 
"medžių lapus. Betgi yra žinoma, kad sausose vietose 
pirmiau išnyksta medžiai, o žolė vis dar auga. Aš pats 
mačiau. didelius žemės plotus, kuriuose medžiai 
nebeaugo, o žolė dar augo. 

Įročymas, kad gyvybė išsivystė iš paprastos į 
aukštesnes rūšis neatitinka patirčiai. Išvystyti ir pasiekti 
geresnį augalą ar gyvulį reikia labai daug pastangų. 
Palikti augalą savo eigai, jis sumenksta ir atkrenta atgal. 
Ir išvystymas, pagerinimas, įmanomas tik savo rūšyje — 
giminėje. Yra rasta gyvių — tarakonų ir kitų, gintare ir 
uolose suakmenėjusių prieš 350 milijonų metų. Jie yra 
visai tokie, kokie jie yra šiandien, nei kiek nepasikeitę. 
Šventajame Rašte aprašyta augalų ir gyvūnijos eiga labai 
panašiai, . kaip - evoliucijos šalininkai moko. Pirma 
atsirado jūros (vanduo) ir sausuma. Vandenyje ir 
sausumoje galėjo augti augalai, kurie buvo reikalingi 

gyvūnams maistui. Pirma gyvūnija atsirado vandenyje, 

po to paukščiai ir sausumos gwiai, pagaliau buvo 

sukurtas Žmogus. Skirtumas tarp Šventojo Rašto ir 
evoliucijos šalininkų yra tas: Šventasis Raštas sako, kad 

naujas rūšis — gimines, veisles tvėrė Dievas, o. 
evoliucinistai moko, kad viskas vystėsi savaime. Kad 

viskas vystėsi savaime, ar nereikia tvirčiau tikėti, kaip 

tikėti Dievo tvėrimą? Be to pereinamųjų grandžių, iš 

vienos rūšies į kitą, dažnai nerandama. Imkime patį 

žmogų. Jis panašus kiek į bezdžionę, bet juk pirmųjų 

žmonių panašumą nupiešė dailininkai iš kaukolės ir 

kaulų. Ar taip piešiant negalima nupiešti kaip norima? 

Mačiau viename žurnale ne nupieštų, bet surinktų dabar 
esančių žmonių ir gyvulių galvų — veidų. Buvo labai 

panašūs veidai: žmogaus ir šunies, žmogaus ir tigro, 

žmogaus ir liūto. Dirbant vienoje dirbtuvėje, vienas 

darbininkas buvo panašus į vorą. Visi darbininkai, savo 

tarpe, vadino jį voru. Reikėtų žiūrėti ne tik panašumo, 

bet ir skirtumų. Beždžionės rankos yra ilgesnės už kojas 

— žmogaus atbulai; žmogus vaikščioja kojomis — 

bezdžionė visomis keturiomis, žmogaus galvos smegenis 

didesnės už bezdžionės. smegenis tris kasis. Žmogus 

kalba ir rašo, o bezdžionė turėdama tuos pafiūs sąnarius 

kalbos nevartoja, nes ji neturi ko sakyti; ji tik šaukia prie 

maisto ir perspėja nuo gresiančio pavojaus. 

Mokslininkai yra .nustatę, kad žmogaus kraujas yra 
daugiau panašesnis į varlės kraują negu į bezdžionės; 

moters pienas cheminiai yra panašesnis į asilės pieną 

„negu į bezdžionės; žmogaus kūnas panašesnis į kiaulės 

negu į bezdžionės. Tai yra nespėliojimai, bet tikri faktai 

mokslininkų įrodyti. 

Dievas kūrė (tvėrė pagal tam tikrus nuostatus. 
Žmogus pastebi kai kuriuos tuos nuostatus, bet neturi 
galios jų keisti. Jis tik gali juos stebėti. Tvirtinti, kad tie 
nuostatai susikūrė patys ir jais remiantis vystėsi 

augmenija ir gyvūnija ar nėra per daug drąsu) Tuk 
lengviau ir logiškiau yra priimti, kad kas nors tuos 
nuostatus sukūrė. 

Kai evoliucijos šalininkai priėmė augmenijos ir 
gyvūnijos išsivystymo eigą iš paprastos celės į augalą ar 
gyvūną, pradėjo taikyti tą teoriją ir kitiems dalykams, 
net tikėjimui. Jie įrodinėja ir tvirtina, kad žmogus 
nesuprasdamas gamtos reiškinių pradėjo juos laikyti 
dievais — dvasiomis. Taip žmogus sukūręs dievaičius, 
dievus, dvasias ir pagaliau vieną Dievą. Remiantis tuą, 
jie laiko ir Šventąjį Raštą legendomis, pasakaitėmis ir 
kalba apie negyvą Dievą. | 

Istorikai ir psichologai šį dalyką tyrinėjo ir priėjo, 
priešingos išvados. Pirmiausia žmogus (žmonija) tikėjo 
vieną Dievą ir tik vėliau pradėjo tikėti gamtos 
reiškiniais, dvasiomis ir kurti įvairiūs dievus: tautinius, 
vandens, miškų, laukų ir t.t. Yra susekta ir įrodyta, kad 
kiekviena tauta, ar tai Azijoje, Afrikoje, Europoje, 
„Australijoje, Amerikoje tikėjo vieną Dievą. Nors ne 
visos tautos ir tautelės Jį tuo pačiu vardu vadino. Pav. 
. Amerikos indėnai Jį vadino „Didžioji Dvasia", kiti 
„Dangaus“ arba ,,„Aukštybių Dievu“. Kiek yra susekta 
seniausias Dievo vardas buvo „Di“, sanskrito kalboje jis 
yra „Dyu“. Taipgi yra įrodyta, kad žmonija kilo iš 
vienos vietos ir kalbėjo tik vieną kalbą. Žinoma 
seniausioji užrašyta kalba yra sanskrito kalba. Kalbų 
žinovai sako, kad sanskrito kalba yra tobulesnė už 
„ vėlesnes žinomas užrašytas kalbas, kaip tai egiptiečių, 
babiloniečių, hebrajų, graikų kalbas. 

Įdomu yra, kad lietuvių kalba vietoje sanskrito 
turime žodį — sąskrydis. Sakoma, kad pradėjus kalbai 
skilti, rastis daugiau kalbų — dialektų, mokslininkai 
suvažiavo (suskrido) ir užrašė seniausiąją Žmonijos 
kalbą. | . 

Yra žinoma, kad lietuvių kalba yra seniausia 

Europos kalbama kalba, o gal seniausia ir viso pasaulio 
kalbama kalba? Kartą buvau viename suvažiavime, 
kuriame vienas pasakojo apie Indijoje maldų sąjūdį 
vardu Ašram. Jis sakė, kad tą žodį išaiškinti yra labai 
sunku. Aš sakiau: „Aš žinau tą žodį, jis reiškia „būti 
ramiam" Viešpaties akivaizdoje — aš ramus. 

Kai prieš du šimtus metų prasidėjo archeologijos 

kasinėjimai ir tyrinėjimai, evoliucijos šalininkai buvo 
tikri, kad jais bus įrodoma Šventojo Rašto klaidos. Bet 
įvyko priešingai — buvo patvirtinta Šventojo Rašto 
tiesa. Pav. Joz 1,4 sakyta apie hititų tautą. Istorikai 
nieko nežinojo apie ją. Archeologai įrodė, kad tai buvo 
žymi tauta. 
Kai 1949 metais buvo išrasti radijo aktyvūs spin- 
duliai laikui nustatyti, jais pastebėta, kad prieš 5000 
metų buvo didelis gyvūnų sunykimas. Tai yra Šven- 
tajame Rašte pasakojamas tvanas. 

Mokslininkai ir teologai dažnai kalba ne kas 
Šventajame Rašte parašyta, bet ką jie mano, apie jų 
priimtas ir įsigyvenusias pažiūras. 

Šventasis Raštas yra rašytas prieš tūkstančius metų. 
Jei Jis būtų parašytas anų laikų sąvokomis ir mokslo 
pažiūromis, Jis šiandien būtų visai nesuprantamas. 
Labai nuostabu, kad Šventasis Raštas parašytas taip, jog 
Jis buvo suprantamas anais laikais ir, taipgi supran- 
tamas šiandien eiliniams žmonėms ir mokslininkams. 
Kadangi Šventasis Raštas rašytas ne šių laikų 
sąvokomis, daugeliui Jis atrodo nepatrauklus. Tad 
daugelis iš Šventojo Rašto tyčiojasi ir Jį iškraipo. 

Prisimenu, mano jaunystėje, buvo išleista Lietuvoje 
knygelė „Šventojo Rašto paslaptys". Tai buvo ištraukos 
iš Šventojo Rašto ir labai šališki, pajuokiančiai Šventojo 
Rašto komentarai — aiškinimai. Pav. apie Mozę buvo 
„įrodyta“, kad jis buvo didelis sukčius ir apgavikas. 
Mozės brolis, Aronas, surinkęs tautos auksą, sidabrą bei 

brangakmenius ir nuliejęs stabą — veršį. Mozė tą stabą 
sutrynęs į dulkes ir išbarstęs vandenyje. Toliau buvo 
paaiškinta, kad tokiu būdu Mozė pavogęs tautas turtą, 
pasitraukęs kur tai ir prabangiai gyvenęs. Taip 
pasityčiota iš Šventojo Rašto ir vieno žymiausio 
Šventojo Rašto žmogaus. Juk Mozė buvo žydų tautos 
vadas — įsteigėjas, labai daug pasiaukojęs ir vargęs. Jo 
surašyti ir išleisti įstatymai yra tokie“svarbūs, kad 
praėjus tūkstančiams metų, daugelyje šalių dalis jų dar 
dabar galioja. Kai Dievas įsakė Mozei pasitraukti nuo 
savo tautos, jis buvo 120 metų amžiaus senelis. Mozės 
laikais žmogaus amžius buvo panašaus ilgio kaip mūsų 
laikais, apie 70 metų, Ps 90,10. Mozė gyveno 120 metų. 
Mūsų laikais irgi kai kuris žmogus išgyvena 120 metų. 
Ar tokio amžiaus žmogui bereikalingi turta? Visgi 
daugelis žmonių tokias Šventojo Rašto paslaptis skaito, 
apie jas kalba ir tiki. | 

Kai kuriė pastebi krikščionių, ypač vadų (kunigų) 
nusikaltimus, apgaulę, siekimą turtų, nesilaikymą 
Šven'2jo Rašto tiesų, ir dėl to pasitraukia nuo tikėjimo. 
Jaunystėje dirbau porą metų vienoje įstaigoje su dr. 
Jonu Šliupu. Jis buvo plačiai žinomas JAV ir Lietuvoje 
kaip laisvamanių vadas — netikintis. Aš jį gerbiau kaip 
žmogų, 0 jis mylėjo mane kaip dorą jaunuolį. Jis buvo 
jau senas Žmogus, o aš jaunas vaikėzas. Jis turėjo daug 
knygų — didelę biblioteką. Jis leido man pasirinkti ir 
skaityti knygas, kokias tik aš norėjau. Kartą skaičiau 
kokią tai knygą ,,Medžiaga“. Tos knygos autorius neigė 
Dievybę. Aš kalbėjau su daktaru ir sakiau, kad knygoje 
rašyta, jog nėra Dievo. Daktaras pažiūrėjo į mane ir 
pasakė: „Kai tu skaitydamas tokias knygas jas suprasi — 
būsi žmogus. Žinoma, Dievo su žila barzda nėra, bet yra 
jėga, kuri viską tvarko ir valdo. Mes jos nesuprantame, 
bet gal kada ją suprasime ir ji mums patarnaus" . Jis man 
toliau papasakojo apie save: „Iki ketvirtos klasės 

gimnazijos buvau labai tikintis, bet tada pastebėjau jų 
(kunigų) apgaulės ir spjoviau į viską". Kartą sekmadienį 
jis buvo išėjęs ir grįžęs pasakė: „Buvau bažnyčioje 
(paminėjo ir evangeliko kunigo pavardą, kunigas 
pripasakojo visokių baikų“. Kalbantis su daktaru, jis 
manė, kad gyvybė ant mūsų planetos negalėjo atsirasti, ji 
atėjo iš kur nors kitur. Panašiai daugelis nusivilia 
žmonėmis ir „atsitraukia“ nuo tikėjimo. Tikrybėje, ar 
tokie žmonės negiliau tiki už veidmanius krikščionis? 

Kai kurios krikščioniškos bažnyčios ir grupės laiko 
savo tikėjimo pagrindu išgalvotas ir priimtas dogmas, o 
ne Šventojo Rašto tiesas. Taip daugelis visai nekreipia 
dėmesio ką Šventasis Raštas ir mokslas sako, bet laikosi 
savo išgalvotų dogmų. Kaip pavyzdį galima priminti, 
kai mokslininkai pastebėjo, kad mūsų planeta — žemė 
nėra visatos centras ir ji (žemė) sukasi apie saulę, 
bažnyčia paskelbė tuos mokslininkus eretikais, visai 
nesigilindama ką apie tai sako Šventasis Raštas. 

Kartą kalbėjau su vienu gimnazijos direktoriu, 
kilusiu iš surinkimininkų, žymiu evangelikų veikėju. 
Kalbantis jam pasakiau, kad Šventajame Rašte 
parašyta, jog žemė laikosi erdvėje (kabo ant nieko), Job 
26,7. Jis nustebo. Aš nustebau dar daugiau, kad toks 
mokslininkas nežino to. Šventajame Rašte minima ir 
apie žemės apvalumą; niekur nėra pasakyta, kad žemė 
yra visatos centras. 

Kartą - pastebėjau 'ir daug mąsčiau apie tai, kad 
žmonės visai nekreipia dėmesio į Šventąjį Raštą. Taip 
galvodamas išdrįsau, rodos visai nekaltą dalyką, 
pasakyti, kad Šventojo Rašto angelai yra be sparnų, tik 
žmonių išgalvoti angelai turi sparnus. Kad daugiau 
atkreipus į tai dėmesį, pasiūliau $100.00 tam, kas įrodys 
Šventuoju Raštu, jog angelai turi sparnus. Girdėjau,kad 
daugelis ieškojo Šventajame „Rašte, bet nė vienas 
nepaprašė $100.00. Daugelis kalbėjo, kad Burbulys 

niekina angelus. Dėl įsigyvenusių žmonių išgalvotų 
dogmų, net rimti žmonės ir mokslininkai nebekreipia 
dėmesio į Šventąjį Raštą. 

Kai kas vertina tik Naująjį Testamentą, o Senojo 
Testamento neįvertina. Visgi Senasis Testamentas yra 
pagrindas Naujojo Testamento. Senajame Testamente 
Dievas apsireiškė žmonėms. Jėzus pripažino Senąjį 
Testamentą ir naudojo Jį. Apaštalai taipgi naudojo 
Senąjį Testamentą ir Juo rėmėsi. 


14. 


NEHEMIJO KNYGA 


Nehemijas buvo persų karalių rūmų valdininkas — 
vynpilis. Jis gavo iš persų karaliaus leidimą vykti į 
' Jeruzalę ir atstatyti miesto sienas. Nehemijas atvyko į 
Jeruzalę 444 pr. Kr. Jis buvo 13 metų Jeruzalės miesto ir 
apylinkės valdovas — gubernatorius. Jis atstatė Jeruzalės 
sienas ir įstatymais sutvarkė kai kuriuos žydų gyvenimo 
reikalus: kad tauta nesimaišytų vedybomis su kitomis 
tautomis, švęstų sabatą. 
Knygos padalinimas: Nehemijas atvyksta į Jeruzalę 1- 
2 skr., Jeruzalės sienų atstatymas 3-7 skr., įstatymas ir 
atgaila 8-12,26 skr., miesto sienų dedikavimas ir 
Nehemijo reformos 12,27-13 skr. 


15 Neh 1,1 


NEHEMIJO KNYGA 


1 skyrius 
„NEHEMIJO MALDA 1-1! 

1 Nehemijo, Hakalijo sūnaus, žodžiai, pasakyti 
dvidešimtaisiais Artakserkso valdymo metais Kislevo 
mėnesį, man esant Susoje — sostinėje. 2 Mano brolis 
Hananis atvyko su keliais vyrais iš Judėjos. Aš juos 
klausinėjau apie žydus, kurie nebuvo ištremti, ir apie. 
Jeruzalę. 3 Jie man atsakė: „Išvengę tremties, gyvena 
dideliame varge ir yra niekinami. Jeruzalės miesto 
apsaugos mūras sugriautas ir vartai sudeginti". (2 Ch 
36,19) 4 Išgirdęs šituos žodžius, atsisėdau, verkiau ir 
liūdėjau ištisas dienas; pasninkavau ir meldžiausi: (Neh 
9,1; Ezr 9,3) 5 „Ak, Viešpatie, didysis ir galingasis 
dangaus Dieve, kuris laikai Sandorą su tais, kurie Tave 
myli ir laikosi Tavo įsakymų. (Neh 4,8; Dan 9,4) 6 Pažvelk 
į mane ir išgirsk Tavo tarno maldą! Meldžiuosi dieną ir 
naktį Tavo akivaizdoje už izraelitus,. Tavo tarnus; 
išpažįstų jų nusikaltimus, kuriais mes visi, aš ir mano 
protėviai Tau nusikaltome. 7 Mes nesilaikėme' Tavo 
įsakymų, nuostatų ir potvarkių, kuriuos Tu davei savo 
tarnui Mozei: 8 „Jei jūs būsite neištikimi, Aš jus 
išsklaidysiu tarp tautų, 9 o'jei atsiversite, laikysitės mano 
įsakymų ir juos vykdysite, tai, nors jūsų išsklaidytieji būtų 
toliausiame žemės pakraštyje, Aš juos iš ten surinksiu ir 
parvesiu į vietą, kurią išrinkau savo vardui.'(5 M 30,4) 10 
Jie yra Tavo tarnai ir Tavo tauta, kurią išgelbėjai savo 
galia ir didžia malone. 11 Viešpatie, meldžiu, tebūnie 
Tavo ausis jautri mano maldai; išklausyk maldas savo 
tarnų, kurie garbina Tavo vardą; siųsk šiandien savo 
tarnui palaimą ir paveik imperatoriaus širdį mano 
naudai!“ Aš tuo laiku buvau karaliaus vyno pilstytojas. 

Nehemijas tikėjo Dievą, dažnai meldėsi, mylėjo savo 
tautą. Nehemijas buvo persų karaliaus vynpilis; gyveno 
valstybės sostinėje Susoje. Jis sutiko kelis tautiečius, o gal 
ir giminaičius, atvykusius iš Jeruzalės, iš kurių sužinojo, 
kad tėvynėje tautiečiai labai vargsta; Jeruzalė ir kiti 
miestai sugriauti, neatstatyti. Nehemijas labai liūdėjo, 
pasninkavo, meldė Viešpatį pagalbos. 


2 skyrius 
NEHEMIJAS GAUNA LEIDIMA ATSTATYTI 
JERUZALĖS MIESTO SIENAS 1-20 

1 Dvidešimtaisiais karaliaus Artakserkso 
viešpatavimo metais Nisano mėnesį aš pakėliau vyno 
taurę ir ją padaviau karaliui. Kadangi aš niekada 
neatrodžiau nuliūdęs jo akivaizdoje, 2 karalius klausė 
mane: „Kodėl tu taip blogai atrodai? Juk nesergi? Tur būt 
tave kankina sielvartas?" Aš labai nusigandau 3 ir tariau 
karaliui: „Tegyvuoja karalius amžinai! Kaip man 
"neliūdėti, kad miestas, kuriame yra mano protėvių kapai, 
guli griuvėsiuose ir jo vartai ugnies sunaikinti?" 4 
Karalius klausė: „Ko norėtum?“ Aš, melsdamasis į 
dangaus Dievą, 5 tariau karaliui: „Karaliau, jei pasitiki 
manimi ir nori patenkinti mano prašymą, siųsk mane į 
Judėją, į mano protėvių kapų miestą, jį atstatyti". 6 
Karalius, karalienei sėdint šalia jo, atsakė man klausimu: 
„Kaip ilgai užtruksi kelionėje ir kada sugrįši?" Man 
nusakius karaliui laiką, jis sutiko mane siųsti. 7 Aš 
prašiau karaliaus man duoti laiškų vakarų Eufrato krašto 
valdovams, per kurių kraštus turiu keliauti, kad jie mane 
praleistų vykti į Judėją, 8 ir laišką Asafui, karaliaus 
girininkui, kad jis man duotų medžių šventovei, tvirtovės 
vartams, miesto mūrui ir namams, kuriuose apsigyvensiu. 
Karalius davė man ko prašiau, nes Dievo malonė buvo su 

manimi. (Ezr 7,6) 

9 Nuvykęs pas vakarų Eufrato krašto valdovus, 
įteikiau jiems karaliaus laiškus; kartu su manimi buvo ir 
karaliaus pasiųsti karininkai ir raiteliai. 10 Sanbalatas iš 
Horono ir Tobijas iš Amono, sužinoję, kad atvyko 
žmogus, siekiąs izraelitų gerovės, buvo labai 
nepatenkinti. 

11 Atvykęs į Jeruzalę ir išbuvęs tris dienas, 12 vieną 
naktį atsikėliau; su manimi atsikėlė ir keli vyrai. Niekam 
nieko nesakiau, ką Dievas man buvo nurodęs daryti 
Jeruzalėje. Su savimi turėjau tik gyvulį, ant kurio jojau. 
13 Buvo naktis. Aš išjojau pro Slėnio vartus ir jojau pro 
Slibino versmę šiukšlių vartų link, apžiūrėdamas 
Jeruzalės sugriautus mūrus ir ugnies sunaikintus vartus. 
14 Prijojęs prie Versmės vartų ir Karaliaus tvenkinio, 
gyvulys, kuriuo jojau, nebegalėjo pralysti. (Neh 3,15) 15 
Aš ėjau slėniu, apžiūrėdamas mūrą. Grįžau tuo pačiu 
keliu irįjojau pro Slėnio vartus. 16 Valdininkai nežinojo, 
kur aš buvau nuvykęs ir ką dariau. Aš iki šiol niekam 
nieko nebuvau sakęs: nei žydams, nei kunigams, nei 
kilmingiesiems, nei valdininkams, nei tiems, kurie turėjo 
vykdyti darbą. 

17 Dabar jiems tariau: „Jūs matote kokioje padėtyje 
esame; Jeruzalė guli griuvėsiuose, jos vartai sudeginti. 
Atstatykime Jeruzalės mūrą, kad nejaustume paniekos." 
18 Ir papasakojau jiems, kaip mano Dievas savo malone 
lydėjo mane; taip pat papasakojau, ką karalius man 
kalbėjo. Jie visi pasižadėjo dirbti ir visu ryžtumu griebėsi 
darbo. . 

19 Kai valdovai Sanbalatas iš Horono, Tobijas iš 
Amono ir arabas Gesemas apie tai išgirdo, jie tyčiojosi iš 
mūsų ir su panieka tarė: „Ką jūs čia dirbate, ką statote? 

„Ar norite sukilti prieš karalių?" 20 Jiems atsakiau: 
„Dangaus Dievas siųs mums palaimos, o mes, Jo tarnai, 
statysime. Bet jūs neturite jokios teisės Jeruzalėje". (Ef' 
2,12) 

Nehemijas, gavęs žinių apie Jeruzalės padėtį, meldėsi, 
pasšninkavo, liūdėjo tris mėnesius. Karaliaus akivaizdoje 
visuomet valdininkai rodydavosi linksmi. Nehemijas 
išdrįso pasirodyti nuliūdęs. Tuo jis atkreipė karaliaus 
dėmesį. Persai labai gerbė kapines. Nehemijas išnaudojo 
tą persų paprotį, minėdamas savo protėvių kapus. 
Manoma, kad tuo. metu žydaitė karalienė, Esterė, dar 
buvo gyva ir turėjo didelę įtaką persų karalių rūmuose. 
Karalius Artakserksas davė Nehemijui atostogų; paskyrė 
ji žydų valdovu (gubernatoriumi) Palestinoje, pasiuntė 
palydą ir davė reikalingus įgaliojimus. Nehemijas, 
nuvykęs į Jeruzalę, pirmiausia apžiūrėjo sugriautą miestą 
ir nusprendė ką daryti. Po to, jis išpasakojo draugams ką 
mano daryti ir parodė gautus iš karaliaus įgaliojimus. 
Vienminčiai tuojau ėmėsi darbo į priešų intrigas 
nekreipdami dėmesio. 


3 skyrius 
JERUZALĖS ATSTATYMAS 1-32 

1 Tuomet vyriausias kunigas Eliasibas su savo broliais 
kunigais pirmasis pradėjo darbą ir atstatė Avių vartus; jie 
juos atnaujino, įstatė jiems duris ir dedikavo iki Šimtojo 
bokšto ir toliau iki Hananelio bokšto. 2 Šalia jo dirbo 
Jericho vyrai, o po jų — Imrio sūnus Zakuras. 

3 Žuvų vartus statė Hasenao sūnūs; jie sudėjo sijas, 
įstatė duris, padarė užraktus ir užkaiščius. 4 Sekančią 
mūro sienos dalį taisė Hakozo sūnaus Urijo sūnus 
Meremotas. Po jo sekė — Mesezabelio sūnaus Berechijo 
sūnus Mesulamas. Toliau — Bano sūnus Zadokas. 5 
Tekojitai dirbo prie sekančios sienos atstatymo dalies, 
tačiau jų kilmingieji neprisidėjo prie šių darbų (nepalenkė 
savo sprando). 

6 Senuosius vartus statė Paseaho sūnus Jojadas ir 
Besodejo sūnus Mesulamas; jie sudėjo sijas, įstatė duris, 
sudėjo užraktus ir užkaiščius. 7 Greta jų dirbo vakarų 
Eufrato vietininko žinioje esantys: gibeonitas Melatijas, 

meronotitas Jadonas su Gibeono ir Mizpos vyrais. 8 Šalia 
jų — Harhajo sūnus Uzielis, auksakalis ir Hananijas — 
kosmetikas. Jie atstatė sieną iki Plačiojo mūro. 9 Po jų — 
Huro sūnus Refajas, Jeruzalės pusės miesto viršininkas. 
10 Po jų — Harumafo sūnus Jedajas iki savo namų. Šalia 
jo — Hasabnejo sūnus Hatusas. 11 Sekančią dalį — 
Harimo sūnus Malkijas, toliau — Pahatmoabo sūnus 
Hasubas atstatė Krosnių bokštą. 12 Po jų — Haloheso 
sūnus Salumas, kitos Jeruzalės miesto dalies viršininkas; 
jis dirbo su dukterimis. . 

13 Slėnio vartus sutvarkė Hanunas ir Zanoaho 
gyventojai; jie atstatė jį, įstatė duris, sudėjo užraktus ir 
užkaiščius. Be to, jie dar atstatė tūkstantį mastų mūro 
sienos iki Šiukšlių vartų. 

14 Šiukšlių vartus pastatė, sudėjo užraktus ir 
užkaiščius, Rechabo sūnus Malkijas, Bethakeremo srities 
viršininkas. 15 Šaltinio vartus pastatė Kolhozio sūnus 
Salumas, Mizpos srities viršininkas. Jis apdengė stogą, 
įstatė duris, sudėjo užraktus ir užkaiščius ir Siloės 
tvenkinio sieną prie karaliaus sodo iki laiptų, 
nusileidžiančių iš Dovydo miesto. (Jn 9,7) 16 Už jo — 
Azbuko sūnus Nehemijas, pusės Betzuro srities 
viršininkas; jis atstatė iki Dovydo kapų, dirbtinio 
tvenkinio ir iki karžygių namų. 17 Už jo dirbo levitai: 
Banio sūnus Rehumas; šalia jo — Hasabijas, pusės Keilos 
srities viršininkas. 18 Po jų statė jų broliai: Henadado' 
sūnus Bavajis, Keilos srities kitos pusės viršininkas 19 ir 
Jesuvo sūnus Ezeris, Mizpos viršininkas; jie pastatė sieną 
iki kampo, — tako ginklų sandėlį. 20 Sekančią — Zabajo 
sūnus Barukas, nuo kampo iki vyriausio kunigo Elijasibo 
vartų. 21 Už jo — Meremotas, Hakozo sūnaus Urijo 
sūnus, nuo Elijasibo namų vartų iki namų galo. (Ezr 8,33) 
22 Po jų — kunigai, lygumos vyrai. 23 Už jų — 
Benjaminas ir Hasubas iki savo namų. Už jų — Azarijas, 
Ananijo sūnaus Masejo sūnus, greta savo namų. 24 Užjo 
— Henadado sūnus Binujis nuo Azarijo namų iki sienos 
pasisukimo. 25 Uzajo sūnus Palalis -— nuo pasisukimo ir 

bokšto, kuris išsikiša iš karaliaus rūmų, ties sargybos 
kiemu. Už jo — Paroso sūnus Padajas (Jer 32,2; 33,1) 26 
ir šventovės sargai, gyvenantieji Ofelyje; jie atstatė iki 
Vandens vartų rytuose ir išsikišusio bokšto (stebėjimo?). 
27 Užjo tekojitai statė sekančią dalį priešingoje išsikišusio 
didžiojo bokšto pusėje iki Ofelio sienos. 

28 Nuo Arklių vartų statė kunigai, kiekvienas ties 
savo namais. (2 Kar 11,16) 29 Už jų — Imerio sūnus 
Zadokas ties savo namais. Už jo — Sekanijo sūnus 
Semajas, rytinių vartų sargas. 30 Užjo — Selemijo sūnus 
Hananijas ir Zalafo šeštasis sūnus Hanunas. Už jo — 
Berechijo sūnus Mesulamas ties savo butu. 31 Už jo — 
auksakalis Malkijas iki šventovės sargų ir.prekybininkų 
namo ties Sargybos vartais ir iki viršutinio aukšto 
kambario kampo. 32 O tarp aukštutinio kambario 
kampo ir Avių vartų statė auksakaliai ir prekybininkai. 


Visi dirbo prie atstatymo darbo vieningai: kunigai, 
valdininkai, auksakaliai, vaistininkai, pirkliai, Jeruzalės 
gyventojai ir kituose miestuose gyvenantys, net kai kurios 
moterys. Tik tekojitų miesto didikai neprisidėjo prie šio 
darbo. 


4 skyrius 
STATYBA TRUKDOMA, BET DARBAS 
NESUSTOJO 1-23 

1 Sanbalatas, išgirdęs kad siena statoma, labai pyko. - 
Jis tyčiojosi iš žydų, (Neh 2,19) 2 kalbėdamas su savo 
broliais ir Samarijos kariuomene: „Ką tie bejėgiai žydai 
daro? Bene jie Jeruzalę atstatys? Ar jie aukos? Ar jie 
užbaigs darbą iki nustatyto laiko? Ar jie iš sudegusių 
griuvėsių padarys“ tinkamus akmenis statybai?" 3 O 
amonitas Tobijas, stovėdamas šalia jo, sakė: „Tegul 
stato! Kai lapė užšoks, sugrius jų akmeninė siena!" 

4 „Dieve, ar girdi kaip mes esame niekinami? 
Nukreipk jų piktus linkėjimus ant jų pačių; leisk jiems 
pabūti priešų nelaisvėje. (Ps 7,17) 5 Neatleisk jiems 
nuodėmių ir nepamiršk jų nusikaltimų, nės jie įžeidė 
dirbančius!" 

6 Mes statėme sieną ir pusę jos jau pastatėme. Žmonės 
noriai dirbo. 7 Sanbalatas, Tobijas, arabai, amonitai ir 
asdoditai išgirdę, kad Jeruzalės siena statoma, ir sienų 
spragos uždaromos, labai supyko 8 ir nutarė kovoti prieš 
Jeruzalę ir sugriauti mūsų planus. 9 Mes meldėme Dievą 
dieną ir naktį; išstatėme sargybas gintis nuo jų: 10 Žydai 
sakė: „Atsparumas darbininkų silpnėja, o griuvėsių dar 
daug. Mes neįstengsimė atstatyti sienų!" 11 O mūsų 
priešai kalbėjo: ,,Jie nesužinos ir nepastebės mūsų, kai 
mes, atsiradę jų tarpe, juos išžudysime ir sustabdysime 
darbą". 12 Jų kaimynystėje gyveną žydai, atėję jau dešimt 
kartų pranešė mums piktus jų kėslus, kad jie ateis iš visų 
pusių prieš mus. 13 Aš pastačiau žemesnėse ir atvirose 
vietose už sienos sargybinius, ginkluotus kardais, ietimis 
ir lankais. 14 Pastebėjęs jų susirūpinimą, tariau didikams, 
viršininkams ir visiems žmonėms: ,,Nebijokite jų! 
Atsiminkite visagalį Viešpatį ir kovokite už savo brolius, 
sūnus, dukteris, žmonas ir savo namus!“ (Neh 1,5) 15 
Mūsų priešai išgirdę, kad jų kėslai mums žinomi, suprato, 
kad Dievas pavertė niekais jų planus; o mes visi grįžome 
prie statybos, kiekvienas prie savo darbo. (Job 5,12) 

16 Nuo tos dienos pusė mano šalininkų dirbo statybos 
darbą, o kita pusė ėjo sargybą ginkluoti ietimis, skydais, 
lankais ir šarvais; viršininkai rėmė visus dirbančius visoje 
Judėjoje. 17 Statybininkai taip pat ir naštų nešėjai buvo 
ginkluoti: viena ranka dirbo, o kitoje — laikė ginklą. 18 
Kiekvienas darbininkas nešiojo prisijuosęs kardą, o 
trimitininkas stovėjo šalia manęs. 19 Aš pranešiau 
didikams, darbo viršininkams ir visiems žmonėms: 
„Darbas yra didelis ir apima didelį plotą. Mes išmėtyti 
visame plote toli vienas nuo kito. 20 Išgirdę trimito garsą, 
tuojau susirinkite prie mūsų. Mūsų Dievas kariaus už 

mus!* 21 Laikydami rankose ietį, dirbome nuo aušros iki 
sutemų. 22 Tuo metu ašįsakiau žmonėms: „Kiekvienas su 
savo tarnu nakvoja Jeruzalėje. Naktį turime eiti sargybą, 
o dieną dirbti". 23 Nei aš pats, nei mano broliai, nei mano 
šalininkai, nei sargybiniai nenusivilkdavo savo drabužių; 
kiekvienas laikėme ginklą šalia savęs. 


Vietiniams gyventojams ir tremtiniams (samaritams) 
iš kitų kraštų labai nepatiko Jeruzalės sienų atstatymas. . 
Jie dėl to jaudinosi ir pyko; šaipėsi ir juokėsi iš žydų 
statybos: „Ar jie per dieną atstatys sieną ir sekančią dieną 
ją dedikuos, aukos aukas? Lapei užšokus ant sienos, įi 
sugrius". Matydami statybą sparčiai vykdant, jie susitarė... 
staiga užpulti žydus ir jėga sutrukdyti statybą. Žydai, . 
sužinoję jų kėslus, pasiruošė tinkamai pasipriešinti. 
Nehemijas meldėsi Senojo Testamento dvasioje. Kristus 
mokė ir už priešus melstis. Nehemijas ėmėsi tinkamos | 
atsargos ir budrumo. Statyba nors ir trukdoma, sparčiai . 


vyko. 


5 skyrius 
NEHEMIJAS AUKOJASI VISŲ LABUI 1-19 
1 Kilo aštrus žydų vyrų ir moterų skundas prieš savo 
brolius žydus. 2 Vieni sakė: ,, Mūsų šeimos gausios, savo 
dukteris ir sūnus turime užstatyti už grūdus, kad turėtume 
ko valgyti ir išliktume gyvi!“ 3 Kiti sakė: ,,Savo laukus, 
vynuogynus ir namus turime užstatyti už grūdus, kad 
apsigintume nuo bado." 4 Dar kiti sakė: „Mes turime 
skolintis pinigų karaliaus mokesčiams apmokėti, 
* įkeisdami savo laukus ir vynuogynus. 5 Mes esame tokie. 
pat, kaip ir mūsų broliai; mūsų vaikai yra tiek pat verti, 
kiek ir jų vaikai. Tačiau mes turime atiduoti savo sūnus ir 
dukteris vergais, ir kai kurios mūsų dukterys jau yra 
vergės. Mes riegalime jų gelbėti, nes mūsų laukai ir 
vynuogynai jau priklauso kitiems!“ 
+6 Išgirdęs jų skundą, labai supykau. 7 Apsvarsčiau 

reikalą ir, kaltindamas didikus'ir viršininkus, tariau: „Jūs 
kiekvienas lupate palūkanas iš savo brolio!" Sušaukės 
visuotinį susirinkimą, (2 M. 22,24) 8 kalbėjau: ,„Mes 
išpirkome, kiek leido mūsų išgalės, savo brolius žydus, 
kurie turėjo parsiduoti svetimiesiems, o- jūs priverčiate 
savo brolius parsiduoti jums!" Jie tylėjo ir nieko neatsakė. 
9 Aš tęsiau: „Negerai darote! Argi neturėtumėte bijoti 
Dievo ir neparodyti pagonims, kaip mes elgiamės su savo 
broliais? 10 Aš, mano broliai ir mano šalininkai taip pat 
esame badaujantiems paskolinę pinigų ir grūdų. 
Dovanokite jiems šitą skolą! 11 Šiandien pat grąžinkite 
jiems dirvas, vynuogynus, alyvų sodus bei namus: ir 
nereikalaukite iš jų skolų: pinigų, javų, vyno ir aliejaus!" 
12 Tuomet jie atsakė: „Viską“ grąžinsime ir skolų iš jų 
nereikalausime; darysime, „kaip sakei". .Pasišaukęs 
kunigus, juos prisaikdinau žmonėms girdint,„kad vykdytų 
savo pažadą. 13 Aš iškračiau savo kišenes ir tariau: 
„Tegul Dievas taip iškrato kiekvieną jūsų, kuris neištesės 
šito pažado, iš jo namų ir išįsigytos nuosavybės ir teguljis 
lieka plikas (elgeta)". Visi susirinkusieji tarė: „Amen“ ir 
garbino Viešpatį. Žmonės vykdė, ką buvo pasižadėję. 
14 Nuo tos dienos, kai buvau paskirtas viršininku 
Judėjos šalyje, tai yra nuo dvidešimtųjų iki trisdešimt 
antrųjų karaliaus Artakserkso valdymo metų, per dvylika 
metų aš su savo broliais nevalgiau viršininkui skirto 
maisto davinio. 15 Viršininkai, buvę prieš mane, skriaudė 
žmones, imdami iš jų maisto ir vyno daviniui kasdien po 
keturiasdešimt šekelių sidabro; taip pat ir jų tarnai 
išnaudojo tautą, bet aš taip nedariau, bijodamas Dievo. 
16 Aš taip pat dirbau prie miesto sienų atstatymo, 
neįsigijau jokios nuosavybės; ir visi mano tarnai irgi dirbo 
prie statybos. 17 Be to, kilmingieji ir viršininkai, šimtas. 
penkiasdešimt asmenų, ir svetimų tautų Žmonės, kurie 
apsilankydavo pas mus, valgė prie mano stalo. 18. 
Kasdien paruošdavo mano sąskaiton vieną jautį, šešias 
rinktines avis ir paukščių; kas dešimtą dieną gausiai 
pristatydavo odinių su visokiu vynu; aš nereikalavau 

viršininkui nustatyto maisto davinio, nes skurdas sunkiai 
slėgė tautą. 19 Mano Dieve, priskaityk mano naudai, ką 
dariau savo tautai! (Neh 13,14,22,31) 


Izraelitai, turintys dideles šeimas ir paliesti įvairių 
nelaimių, turėjo skolintis iš turtingesniųjų maistui ir 
mokesčiams mokėti. Kai jie negalėjo grąžinti skolos, iš jų 
buvo paimti laukai ir net vergais parduoti jų vaikai. 
Turtingesnieji pelnėsi iš vargšų nelaimės: Žinoma, 
beturčiai buvo nepatenkinti. Tas ardė tautos vienybę. Jei 
Jeruzalės sienos bus atstatytos ir kiti miestai paversti 
tvirtovėmis, bet nebus tautiečių tarpe vienybės — viskas 
žus. Nehemijas prašė turtuolius ir valdininkus atjausti 
savo artimą ir jiems dovanoti skolas. Turtuoliai sutiko 
skolas dovanoti. Tada Nehemijas juos prisaikdino, kad 
jie tikrai pažadą vykdytų. Nehemijas priminė jiems 
pavyzdžiu, iškratydamas savo kišenes. Tas reiškė: jei jie 
nelaikys pažado, Dievas nebus jiems malonus — iškratys 
juos. Nehemijas rodė gerą pavyzdį savo gyvenimu. Pagal 
valstybės nuostatus, jis turėjo teisę reikalauti iš gyventojų 
išlaikyti jį. Jis to nereikalavo. Jis pats skolino kitiems ir 
skolas dovanojo bei administracijos išlaidas padengė iš 
savo išteklių. 


6 skyrius 

. NEHEMIJAS IŠVENGIA PINKLIŲ 1-19 

1 Kai Sanbalatui, Tobijui, arabui Gesemui ir visiems 
kitiems mūsų priešams buvo pranešta, kad siena 
atstatyta, spragos užtaisytos, tik dar nebuvaujįstatęs durų 
vartuose, 2 Sanbalatas ir Gesemas kvietė mane su jais 
susitikti viename kaime, Ono lygumoje, norėdami man 
pakenkti. 3 Aš jiems pranešiau: „Dirbu didelį darbą ir 
negaliu ateiti; darbas susitrukdytų, jei aš, jį palikęs, eičiau 
pas jus". 4 Jie taip darė keturis kartus; aš jiems atsakiau 
tuo pačiu būdu. 5 Sanbalatas penktą kartą siuntė pas 
mane savo tarną atviru laišku rankoje. 6 Jame buvo 

rašyta: „Tautose eina gandas ir Gesemas tai tvirtina, kad 
tu ir žydai ruošiatės maištui; tam tikslui tą sieną pastatei, 
tu nori tapti jų karaliumi; (Ezr 4,12) 7 esi jau paskyręs ir 
pranašų, kad jie skelbtų Jeruzalėje tave esant karaliumi. 
Šitos paskalos bus praneštos karaliui. Taigi, dabar ateik 
pasitarti". 8 Aš pasiunčiau jam atsakymą: ,,Nieko 
panašaus nėra, tai tik tavo prasimanymai". 9 Jie norėjo 
mus įbauginti, manydami: „Jie išsigąs, darbas sustos ir 
nebus užbaigtas". Tačiau tas mane dar padrąsino. 

10 Kartą aš atėjau į Mehetabelio 'sūnaus Delajo 
sūnaus Semajo namus. Jis buvo labai nusi minęs ir kalbėjo 
man:“Eikime į šventovę ir užrakinkime duris, nes nakčia 
jie ateis tavęs nužudyti". 11 Aš jam atsakiau: ,, Ar aš toks, 
kad turėčiau bijoti ir bėgti? Aš ne bailys, kad eičiau į 
šventovę gelbėtis! Neisiu!" 12 Supratau, kad Dievas jo 
nesiuntė; jis man taip kalbėjo, nes buvo Tobijo ir 
Sanbalato papirktas, 13 kad mane įbaugintų ir aš 
nusidėčiau. Jie tai būtų panaudoję šmeižtui. (4 M 18,7) 14 
„Mano Dieve, Tobiją ir Sanbalatą nubausk, pagal jų 
darbų vertę, taip pat pranašę Noadiją ir kitus pranašus, 
norėjusius įbauginti mane". (Neh 3,36-37) 

15 Siena buvo baigta Elulio mėnesio dvidešimt penktą 
dieną, per penkiasdešimt dvi dienas. 16 Mūsų priešai ir 
apylinkėje gyveną pagonys, pamatę mūsų darbą, pasijuto 
labai pažeminti, nerimavo ir suprato, kad tik su mūsų | 
Dievo pagalba šitoks darbas galėjo būti įvykdytas. 

17 Tomis dienomis žydų kilmingieji dažnai 
susirašinėjo su Tobiju. 18 Daugelis žydų turėjo sutartis su 
juo; jis buvo Araho sūnaus Sekanijo žentas; be to, Tobijo 
sūnus Jehohananas buvo vedęs Berekijo sūnaus 
Mesulamo dukterį. 19 Jie kalbėdavo apie jo gerus darbus 
man girdint, o mano pareiškimus pranešdavo jam. 
Tobijas siuntė laiškus, norėdamas mane įbauginti. 

Nehemijo priešai dėjo pastangas įvairiausiais būdais 
kenkti Nehemijui ir tuo pačiu Jeruzalės atstatymui. Jie 

norėjo išvilioti Nehemiją iš Jeruzalės į Benjamino kalnus 
-1r gal ten nužudyti ji? Nehemijas pramatė tai ir pasiliko 
Jeruzalėje. Tada priešai sugalvojo ir skleidė gandus, kad 
jis (Nehemijas) norįs pasidaryti Jeruzalės karaliumi. 
Nehemijas atsakė jiems, kad tai netiesa. Tada priešai 
papirko kai kuriuos izraelitus, pranašus, kad jie įbaugintų 


Nehemiją slėptis, nes jam gresianti mirtis — užpuolimas. . 


Kai kurie izraelitai buvo susigiminiavę vedybomis sų 


Nehemijo priešais ir visaip kenkė Nehemijui. Nehemijas | 


išvengė jų pinklių ir atstatė Jeruzalės sienas. Jeruzalė 
buvo paversta griuvėsiais ir siena nugriauta prieš 142 
metus — 586 m pr. Kr. 


7 skyrius 
MIESTO SARGAI 14, SĄRAŠAS GRĮŽUSIŲ Iš 
NELAISVĖS SU ZERUBABELIU 5-73 

1 Kai siena buvo baigta ir durys įstatytos, buvo 
paskirti vartininkai, giedotojai ir levitai. 2 Savo brolį 
Hananį ir tvirtovės viršininką Hananiją paskyriau 
Jeruzalės valdytojais, nes jie buvo labiau patikimi ir 
dievobaimingi vyrai. 3 Įsakiau jiems neatidaryti Jeruzalės 
vartų iki vėlyvo ryto; saulei pradėjus kaitinti, atidaryti 
vartus, uždaryti juos ir .užsklęsti prieš sutemstant. 
Sargybas statyti iš Jeruzalės gyventojų, kiekvieną arti jo 
namų. 4 Miestas buvo erdvus ir didelis, bet žmonių ir 
namų jame buvo mažai. 5 Dievas paskatino mane 
suregistruoti žmones: kilminguosius, viršininkus ir 
eilinius giminėmis. Suradau sąrašus pirmųjų grįžusiųjų iš 
nelaisvės, 6 kuriuos Babilonijos karalius Nebukadnezaras 
buvo ištrėmęs. Jie sugrįžo į Jeruzalę bei Judėją, 
kiekvienas į savo miestą. (Ezr 2) 7 Jiems vadovavo 
Zerubabelis,, Jesuvas, Nehemijas, Azarijas, Ramijas, 
Nahamanis, Mordekajas, BiLana,, Misperetas, Bigvajas, 
Nehumas ir Banas. 


| 


| 

Izraelio tautos vyrų skaičius: 8 Paroso palikuonių :. 
buvo du tūkstančiai šimtas septyniasdešimt du; 9 Sefatijo 
— trys šimtai septyniasdešimt du; 10 Araho — šeši šimtai 
penkiasdešimt du; 11 Pahatmoabo palikuonių, būtent, | 
Jesuvo ir Joabo — du tūkstančiai aštuoni šimtai 
aštuoniolika; 12 Elamo — tūkstantis du šimtai 
penkiasdešimt keturi; 13 Zatuo — aštuoni šimtai 
keturiasdešimt penki; 14 Zakajo — septyni šimtai 
šešiasdešimt; 15 Binujo — šeši šimtai keturiasdešimt 
aštuoni; 16 Bebajo — šeši šimtai dvidešimt aštuoni; 17 
Azgado — du tūkstančiai trys šimtai dvidešimt du; 18 
Adonikamo — šeši šimtai šešiasdešimt septyni; 19 
Bigvajo — du tūkstančiai šešiasdešimt septyni; 20 Adino | 
— šeši šimtai penkiasdešimt penki; 21 Aterio palikuonių, 
būtent, Hiskijo — devyniasdešimt aštuoni; 22 Hasumo —, 
trys šimtai dvidešimt aštuoni; 23 Bezajo — trys šimtai, 
dvidešimt keturi; 24 Harifo — šimtas dvylika; 25 Gibeono“ 
— devyniasdešimt penki; 26 Betliejaus ir Netofo vyrų — 
šimtas aštuoniasdešimt aštuoni; 27 Anatoto — šimtas 
dvidešimt aštuoni; 28 Bethazmaveto — keturiasdešimt | 
dų; 29 Kirjatjearimo, Kefiro ir Beroto — septyni šimtai. 
keturiasdešimt trys; 30 Ramo ir Gebo — šeši šimtai. 
dvidešimt vienas; 31 Mikmaso — šimtas dvidešimt .du; 32 | 
Betelio ir Ajo — šimtas dvidešimt trys; 33 Antro Nebo — 
penkiasdėšimt du; 34 Antro Elamo — tūkstantis du | 
šimtai penkiasdešimt keturi; 35 Harimo — trys šimtai | 
dvidešimt; 36 Jericho — trys šimtai keturiasdešimt penki; | 
37 Lodo, Hadido ir Ono — septyni šimtai „dvidešimt | 
vienas; 38. Senao — trys tūkstančiai devyni šimtai 
trisdešimt. 39 Kunigų: Jedajo palikuonių, būtent, Jesuvo 
šeimos — devyni šimtai septyniasdešimt trys; 40 Imerio . 
— tūkstantis penkiasdešimt du; 41 Pashuro — tūkstantis | 
du šimtai keturiasdešimt septyni; 42 Harimo — tūkstantis 
septyniolika.:43 Levitų: Jesuvo palikuonių, Kadmielio ir | 
Hodevo septyniasdešimt keturi. 44 Giedotojų:. AsafG — |, 
šimtas keturiasdešimt aštuoni. 45 Vartininkų: Salumo. ( 

Aterio, Talmono, Akubo, Hatito, Sobajo palikuonių — 
šimtas trisdešimt aštuoni. 46 ' Šventovės tarnų: 
Ziho, Hasufo, Tabaoto, 47 Kerošo; Sijo, Padono, 48 
Lebano, Hagabo, Salmajo, 49 Hanano, Gidelio, Gaharo, 
50 Reajo, Rezino, Nekodo,51 Gazamo, Uzo, Paseaho, 52 
Besajo, Meunimo, -Nefusesimo, 53 Bakbuko, Hakufo, 
Harhuro, 54 Bazlito, Mehido, Harso, 55 Barkoso, Sisero, 
Temaho, 56 Nezijo ir Hatifo palikuonys. 

57 Saliamono tarnų palikuonys: Sotajo, Sofereto, 
Perido, 58 Jalo, Darkono, Gidelio, 59 Sefatijo, Hatilo, 
Pocherethazebajimo ir Amono; 60 šventovės ir 
Saliamono tarnų palikuonių buvo trys šimtai 
devyniasdešimt du. 

61 Šitie atvyko iš Telmeloho, Telharso, Kerubo, 
Adono ir Imerio, bet jie negalėjo įrodyti, kad jų tėvai yra 
kilę iš izraelitų. 62 Delajo, Tobijo ir Nekodo palikuonys 
— šeši šimtai keturiasdešimt du. 63 Ir kunigų: Hobajo, 
Hakozo, Barzilajo, kuris buvo vedęs gileadito Barzilajo 
dukterį ir buvo vadinamas jų vardu, 64 palikuonys 
giminių sąrašuose ieškojo savo kilmės, tačiau nerado; jie 
buvo išskirti iš kunigystės kaip ,,„nešvarūs". 65 Valdovas 
jiems uždraudė valgyti kunigų maistą, kol bus kunigas, 
kuris mokės naudotis Urimu ir Tumimu. 

66 Viso jų buvo keturiasdešimt du tūkstančiai trys 
šimtai šešiasdešimt, 67 neskaitant jų vergų ir vergių, kurių 
buvo septyni tūkstančiai trys šimtai trisdešimt septyni. Be 
to, jie turėjo giedotojų vyrų ir mergaičių — du šimtus 
keturiasdešimt penkis; 68 arklių — septynis šimtus 
trisdešimt šešis, asilėnų — du šimtus keturiasdešimt 
penkis, 69 kupranugarių — keturis šimtus trisdešimt 
penkis, asilų -— šešis tABštabcius septynis šimtus 
dvidešimt. 

70 Kai kurių šeimų vyresnieji prisidėjo dovanomis 
šventovės atstatymo išlaidoms padengti. Vietininkas 
padovanojo tūkstantį dareikų aukso, penkiasdešimt 
šlakstytuvų, penkis šimtus trisdešimt kunigų apdarų. 71 


a 

Kai kurie šeimų vadai — dvidešimt tūkstančių dareikų 
aukso ir du tūkstančius du šimtus minų sidabro. 72 visų 
kitų dovanos buvo: dvidešimt tūkstančių dareikų aukso 
(piniginis vienetas), du tūkstančiai minų sidabro ir 
šešiasdešimt septyni kunigų apdarai. 73 Kunigai, levitai, 
giedotojai, vartininkai, dalis eilinių žmonių, šventovės 
tarnai ir visi kiti izraelitai apsigyveno savo miestuose. 


Kai miesto siena buvo atstatyta, Nehemijas sutvarkė 
miesto sargybą, giedotojus ir levitus. Jis paskyrė 
Jeruzalės tvarkytojais du ištikimus vyrus, vienas buvo jo 
brolis. Mieste buvo maža gyventojų. Nehemijas surado 
sąrašą atvykusių tremtinių su Zerubabeliu. Iš sąrašo jis 
parinko kai kuriuos ir įsakė jiems apsigyventi Jeruzalėje. 
Sąrašas yra labai panašus į Ezr 2. Kai kur yra skirtumų. 
Pav. pas Ezrą minima giedotojų 200, o čia 245 — 67 
skirsnelyje. 


8 skyrius 
SKAITOMAS ĮSTATYMAS 1-12, PALAPINIŲ 
. (BŪDELIŲ) ŠVENTĖ 13-18 

1 Septintą mėnesį visi žmonės — iki vieno susirinko 
Vandens vartų aikštėje ir liepė Rašto žinovui Ezrui atnešti 
Mozės įstatymus, kuriuos Viešpats buvo davęs Izraeliui 
per Mozę. (Ezr 7,6) 2 Septinto mėnesio pirmą dieną 
kunigas Ezras atnešė įstatymo knygą susirinkimui, kurį 
sudarė vyrai, moterys ir kiti, galį suprasti knygos turinį. (5 
M 31,10-13) 3 Jis skaitė iš knygos aikštėje prie Vandens 
vartų nuo ankstyvo ryto iki vidudienio vyrams, moterims 
„ir išmanantiesiems; visų dėmesys buvo atkreiptas į 
įstatymą. 4 Rašto žinovas Ezras stovėjo ant medinio 
paaukštinimo, kuris buvo padarytas tam reikalui. Šalia 
jo, dešinėje, stovėjo Matitijas, Semas, Anajas, Urijas, 
Hilkijas ir Masejas, o jo kairėje — Pedajas, Misaelis, 

Malkijas, Hasumas,  Hasbadanas, Zacharijas ir 
Mesulamas.. 5 Ezras atvertė knygą visiems matant; jis 
stovėjo aukščiau. Jam atvertus knygą, visi Žmonės 
sustojo. 6 Ezras garbino Viešpatį, didijį Dievą, o visi 
žmonės, pakėlę rankas, atsakė „Amen, amen“ ir, 
parpuolę žemėn, garbino Viešpatį. 7 Žmonėms sustojus, 
levitai: Jesuvas, Banis, Serebijas, Jaminas, Akubas, 
Sabetajas, Hodijas, -Masejas,  Kelitas,  Azarijas, 
Jozabadas, Hananas ir Pelajas aiškino tautai įstatymą. 8 
Jie skaitė iš Dievo įstatymų knygos, aiškindami juos; tuo 
būdu žmonės suprato, kas buvo skaitoma. 

9 Vietininkas Nehemijas, Rašto žinovas kunigas Ezras 
ir levitai, kurie aiškino įstatymą, kalbėjo žmonėms: „Šita 
diena yra pašvęsta Viešpačiui, jūsų Dievui. Neliūdėkite ir 
neverkite!" Visi žmonės verkė, klausydamiesi įstatymo 
žodžių. (Neh 5,14) 10 Nehemijas tarė: „Eikite, valgykite 
riebius valgius, gerkite saldų vyną ir paskirkite dalį tiems, 
kurie nieko neturi paruošto, nes ši diena yra pašvęsta 
mūsų Viešpačiui; nesisielokite, nes džiaugtis Viešpačiu — 
mūsų stiprybė". 11 Levitai ramino žmones: „Ši diena yra 
šventa, nesisielokite, būkite ramūs!" 12 Visi žmonės nuėję 
valgė, gėrė ir dalijosi su vargšais, nes jie 3 PB2ĖS įstatymo 
žodžių prasmę. 

13; Sekančią dieną susirinko pas Rašto žinovą Ezrą visos 
tautos šeimų vadai, kunigai ir levitai, norėdami 
pasimokyti įstatymo. 14 Jie rado Mozės duotame 
įstatyme parašyta, kad izraelitai septinto mėnesio šventės 
metu privalo gyventi palapinėse: (3 M 23,42) 15 Jie 
paskelbė Jeruzalėje ir visuose miestuose: ,„Išeikitej kalnus 
ir atsineškite šakų: alyvmedžių, laukinių alyvmedžių, 
inirtų, „palmių ir kitokių būdelėms pasidaryti, kaip 
parašyta". 16 Žmonės išėję atsinešė šakų ir pasistatė 
būdeles, kiekvienas sau:-vieni ant stogo, kiti kieme, dar 
kiti Dievo namų šventoriuje, Vandens vartų ir Efraimo 
vartų aikštėse. 17 Grįžę žydai iš nelaisvės; pasistatė 
palapines ir gyveno jose. Nuo Nuno sūnaus Jozuvo laikų 


21 Nėh 8,18 


iki tos dienos izraelitai to nepraktikavo. Visi buvo tuo 
patenkinti ir džiaugėsi. 18 Kasdien buvo skaitoma iš 
Dievo įstatymo knygos. Taip jie šventė septynias dienas, o 
aštuntąją dieną įvyko iškilmingas susirinkimas, kaip buvo 
nustatyta. 


Viešpats veikia per Šventąją Dvasią ir per Žodį. 
Žmonių minia susirinko miesto aikštėje, nes šventoriuje 
jie netilpo. Čia buvo ne tik vyrai, bet moterys, jaunuoliai 
ir vaikai, kurie galėjo suprasti aiškinimą. Kunigas Ezras 
skaitė ir aiškino Šventąjį Raštą. Ir kitose vietose kunigai ir 
levitai skaitė ir aiškino įstatymą. Tai nebuvo tik apeigos, 
bet Dievo Dvasios veikimas, tikras atbudimas. Žmonės 
suprato esą nusikaltę; jie verkė. Kas atgailauja, būdamas 
nusikaltęs, tam atleidžiama. Taip aiškino žmonėms 
vadai. Džiaugsmas Viešpačiui pasireiškė darbais: žmonės 
siuntė dovanas neturintiems, užjautė I ir globojo vargšus. 
Kunigai ir levitai mokėsi patys ir kitus mokė. 

Izraelitai šventė visas šventes, kokios-įstatyme buvo 
įsakyta. Lapbūdžių šventė priminė jiems kelionę iš Egipto 
per tyrus į pažadėtąją žemę. 


- 9 skyrius 

ATGAILOS DIENA 1-37 

1 To mėnesio dvidešimt ketvirtą dieną izraelitai 
susirinko pasninkaudami, apsivilkę ašutinėmis ir 
apsibarstę galvas žemėmis. 2 Jie, atsiskyrę nuo visų 
svetimtaučių ir sustoję, išpažino savo nuodėmes bei tėvų 
nusikaltimus. 3 Stovėdami savo vietose, jie ketvirtį dienos 
skaitė iš Viešpaties, savo Dievo, įstatymo knygos, 0 antrą 
dienos ketvirtį išpažino savo nuodėmes ir, parpuolę ant 
žemės, garbino Viešpatį, savo Dievą. 4 Ant paaukštinimo 


ių 

stovėjo levitai: Jesuvas, Banis, Kadmielis, Sebanijas, 
Bunis, Serebijas, Banis bei Kenanis ir garsiai šaukėsi 
Viešpaties, savo Dievo. 5 Levitai: Jesuvas, Kadmielis, 
Banis, Hasabnejas, Serebijas, Hodijas, Sebanijas ir 
Petahijas tarė: „Garbinkite Viešpatį, savo Dievą, per 
amžių amžius. Garbė Tavo prakilniam vardui, kuris stovi 
virš šlovės ir garbės". 

6 Ezras meldėsi: „Tu, Viešpatie, esi vienintelis. Tu 
sutvėrei dangų ir visus jo pulkus; žemę, jūras ir visa, kas 
jose. Tu duodi jiems visiems gyvybę; dangaus pulkai 
garbina Tave. 7 Tu, Viešpatie, esi Tas Dievas, kuris 
išsirinkai Abramą, jį išvedei iš kaldėnų Uro ir davei jam 
Abraomo vardą. (1 M 11,31; 17,5) 8 Patyręs, kad jis Tau 
ištikimas, padarei su juo Sandorą, kad jo palikuonims 
duosi kraštą kananitų, hititų, amoritų, perizitų, jebusitų 
ir girgasitų. Tu ištesėjai savo pažadus, nes Tuesi teisingas. 
9 Tu matei mūsų tėvų priespaudą Egipte ir išgirdai jų 
šauksmą prie Raudonosios jūros. (2 M 3,7) 10 Tu darei 
ženklų ir stebuklų faraonui, jo tarnams, visam kraštui ir 
tautai, nes žinojai, kaip jie elgėsi su mumis; Tavo vardas ir 
šiandien garsus. 11 Tu perskyrei jūrą jiems matant, ir 
izraelitai praėjo sausu jūros dugnu, 0 jų persekiotojus 
atidavei gelmėms, kaip akmenį šėlstančioms bangoms. (2 
M 14,21; 15,5,10) 12 Debesies stulpu vedei juos dieną ir 
ugnies stulpu nušvietei naktį jiems kelią, kuriuo jie turėjo 
eiti. (2 M 13,21) 13 Iš dangaus Tu nusileidai ant Sinajaus 
kalno ir kalbėjaisi su jais; davei jiems teisingus 
potvarkius, tikrus įstatymus irįsakymus. (2 M 19,18; 20,1) 
14 Savo šventą sabatą Tu jiems paskelbei; įsakymus, 
nuostatus bei įstatymus jiems davei per savo tarną Mozę. 
15 Kai jie badavo, davei jiems manos, kai troško, — leidai 
vandeniui tekėti iš uolos. Tu įvedei juos į šalį, kurią buvai 
jiems pažadėjęs. (2 M 16,4,14; 17,6) 16 Bet jie, mūsų 
protėviai, dėl savo išdidumo ir užsispyrimo neklausė 
Tavo įsakymų. (2 M 32,9) 17 Jie atsisakė Tavęs klausyti, 
užmiršo Tavo stebuklus, kuriais juos išgelbėjai. Jie 


33 I 


užsispyrusiai galvojo grįžti vergijon, parinko net vadą; 
kuris juos grąžintų Egiptan. Bet Tu, gailestingasis Dieve, 
esi malonus ir gailestingas,neatstūmei jų. (4 M 14,4; 2 M 
34,6) 18 Kai jie, nusilieję veršį, tarė: „Šitas yra mūsų 
dievas, kuris mus išvedė iš Egipto", kaip jie Taveįžeidė! (2 
M 324) 19 Tačiau Tu, Dieve, būdamas didžiai 
gailestingas, jų nepalikai tyruose; debesies stulpas 
neatsitraukė nuo jų dieną, nė ugnies stulpas naktį; vis rodė 
jiems kelią, kuriuo jie turėjo eiti. 20 Savo malone mokei 
juos, maitinai mana ir girdei vandeniu. (4 M 11,25) 21 
Keturiasdešimt metų aprūpinai juos tyruose. Jiems nieko 
netrūko. Jų drabužiai nesusidėvėjo ir jų kojos nepavargo. 
(5 M 8,4) 22 Karalystes ir tautas Tu atidavei jiems ir 
paskirstei jas dalimis. Jie užėmė Hesbono karaliaus 
Sihono kraštą ir Basano karaliaus Ogo šalį. (4 M 
21,24,35) 23 Jų ainių buvo tiek, kiek dangaus žvaigždžių, 
ir jiems davei kraštą, kurį pažadėjai jų protėviams. 24 Jų 
ainiai užėmė tą šalį. Tavo valia jie nugalėjo šalies 
gyventojus, kananitus, ir, užėmę jų kraštą ir karalius, 
- elgėsi su jais, kaip jiems patiko. (Joz 12) 25 Jie paėmė 
„„sutvirtintus miestus, derlingą žemę, pasisavino jų namus, 
pilnus gėrybių, ir iškastus šulinius, vynuogynus, 
alyvmedžius ir vaismedžių daugybę. Jie valgė, pasisotino 
ir pralobo. Izraelitai džiaugėsi Tavo jiems duotu 
"gerbūviu, (5 M- 6,10-!11; 32,15) 26 bet jie tapo 
neklaužadomis, maištavo prieš Tave, nevykdė Tavo 
įstatymų ir žudė Tavo pranašus, kurie įspėjo juos sugrįžti 
prie Tavęs; jie Tau labai nusikalto. 27 Todėl tu juos 
atidavei jų priešams, kurie juos užėmė ir pavergė. 
Priespaudos metu jie šaukėsi Tavęs. Tu juos išklausei ir, 
didžiai gailėdamasis jų, siuntei jiems gelbėtojų, kurie juos 
išgelbėjo iš jų priešų rankų. (Teis 3,9,15) 28 Sulaukę 
taikos ir ramybės, jie vėl nusikalsdavo Tau. Tuomet Tu 
vėl juos atiduodavai į priešų rankas. Jiems atgailaujant, 
Tu daug kartų išklausei juos ir išvadavai iš priešų, 
gailėdamasis jų. (Teis 2,18-21) 29 Tt perspėdavai juos 

grįžti prie Tavo įstatymų, bet jų išdidumas neleisdavo 
paklusti. Jie laužė Tavo nuostatus, kurių vykdymas 
išlaiko žmogų gyvą. Jie atsuko Tau nugarą ir pasiliko 
užkietėję. (3 M 18,5) 30 Tu buvai kantrus daugelį.metų, 
įspėdamas juos per savo pranašus. Jie neklausė Tavęs, 
todėl Tavo siųsti priešai juos teriodavo. (Jer 7,25-26; 44,4- 
6) 31 Tačiau dėl savo didžiojo gailestingumo Tu jų 
neatstūmei, nes Tavo malonė ir gailestingumas yra 
begalinis. 32 O dabar, visagalis, amžinasis Dieve, koks 
didis ir galingas Tu! Tavo Sandora ir malonė amžina! 
Pažvelk į mūsų vargus, kurie ištiko mūsų karalius, 
kunigaikščius, kunigus, pranašus, protėvius ir visą mūsų 
tautą, nuo Asirijos vergijos laikų iki šios dienos! (Neh 1,5) 
-33 Tu teisingai baudei mus. Tu buvai mums ištikimas, o 
“mes nusikaltome Tau. (Ezr 9,15; Dan 9,5-7) 34 Mūsų 
karaliai, kunigaikščiai, kunigai ir mūsų protėviai nevykdė 
„įstatymų ir nepaisė Tavo įsakymų bei įspėjimų. 35 
Gyvendami savo karalystėje, jie naudojosi gerbūviu, kurį 
jiems davei; Tavo jiems duotas kraštas buvo turtingas ir 
platus. Tačiau jie netarnavo Tau ir neatsisakė savo piktų 
darbų. 36 Šiandien esame vergai šalyje, kurią davei mūsų 
protėviams, ir leidai naudotis jos vaisiais ir gėrybėmis. 37 
Dabar jos derlius priklauso karaliams, kuriuos paskyrei 
mus valdyti, nes mes nusikaltome. Mes ir mūsų gyvuliai 
esame jų nuosavybė, patys vargstame“"'. 


Izracitų minia susirinko vienoje vietoje. Jie 
pasninkavo, meldėsi, atgailavo. Ezras kalbėjo maldą. Jis 
maldoje pripažino Dievą vieninteliu Viešpačiu, dangaus 
ir žemės Sutvėrėju. Viešpats globojo Izraelį nuo Abraomo 
laikų, bet izraelitai neklausė Jo. Dabar jie gailėjosi, 
pripažino teisingą Viešpaties bausmę. | 

10 skyrius 
PASIŽADĖJIMAS LAIKYTI SANDORA, AUKOS I- 
39 . 

1 Dabar mes darome raštišką sutartį, 0 mūsų 
vyresnieji, levitai ir kunigai, pasirašo ir užantspauduoja ją. 
Antspaudą užspaudė ir pasirašė vietininkas Nehemijas, 
Hakalijo sūnus ir kunigai: Zedekijas, 2 Serajas, Azarijas, 
Jeremijas, 3 Pashuras, Amarijas, Malkijas, 4 Hatusas, 
Sebanijas, Maluchas, 5 Harimas, Meremotas, Obadijas, 6 
Danielius, Ginetonas, Barukas, 7 Mesulamas, Abijas, 
Miaminas, 8 Mazijas, Bilgajas ir Semajas. 

9 Levitai: Azanijo sūnus Jesuvas, Binujis iš Henadado 
palikuonių, Kadmielis, 10 Sebanijas, Hodijas, Kelitas, 
Pelajas, Hananas, li Mikas, Rehobas, Hasabijas, 12. 
Zakuras, Serebijas, Sebanijas, 13 Hodijas, Banis ir 
Beninus, 14 Tautos vyresnieji: Parosas, Pahatmoabas, 
Flamas, Zatus, Banis, (Ezr 2,3,6) 15 Bunis, Azgadas, 
Bebajas, 16 Adonijas, Bigvajas, Adinas, 17 Ateris, 
Hezekijas, Azuras, 18 Hodijas, Hasumas, Bezajas, 19 
Harifas, Anatotas, Nebajas, 20 Magpijasas, Mesulamas, 
Heziras, 21 Mesezabelis, Zadokas, Jaduas, 22 Pelatijas, 
Hananas Anajas, 23 Hosejas, Liananijas, Hasubas, 24 
Halohesas, Pilas, Sobekas, 25 Rehumas, Hasabnas, 
Masejas, 26- Ahijas, Hananas, Ananas, 27 Maluchas, 
„Narimas, Banas. 

“28 Visi kiti: kunigai, levitai, „vartininkai, giedotojai, 
šventovės tarnai ir tie, kurie atsiskyrė nuo krašto tautų, 
“glaudėsi prie Dievo įstatymo; jų žmonos, sūnūs ir 
dukterys, visi kurie suprato. ( Ezr 2,70) 29 prisijungė prie 
savo kilniųjų brolių ir įsipareigojo priesaika vykdyti 
Dievo įstatymą,<uris buvo duotas per Dievotarną Mozę, 
"ir laikytis visų Viešpaties potvarkių ir nuostatų. 

30 Pasižadėjome neleisti savo -dukterų tuoktis su 
vietiniais ir savo sūnums vesti jų dukteris. 31 Jei vietiniai 
žmonės subatos dieną atgabentų prekių ar grūdų 
„Parduoti, nieko iš jų nepirktisabatoje nei šventadieniais. 

Taip pat atsižadėjome septintųjų metų derliaus ir bet 
kokio skolos reikalavimo. (Neh 13,15-16; Am 8,5) 32 Mes 
pasižadėjome kas metai duoti trečdalį šekelio sidabro 
Dievo namų reikalams: 33 padėtinei duonai, nuolatinei 
augalinei aukai, nuolatinei deginamajai aukai, sabatų 
aukoms, jauno mėnesio ir iškilmingų švenčių aukoms; 
šventosioms dovanoms, aukoms, aukojamoms už 
nuodėmę, suderinti Izraelį, ir kitiems Dievo namų 
reikalams. į 

34 Kunigai, levitai ir pasauliečiai burtų keliu 
nustatėine malkų pristatymą šventovei; atgabenti malkas 
Dievo namams šeimomis, kas metai nustatytu laiku 
Viešpaties, mūsų Dievo, aukurui, kaip parašyta įstatyme. 
(3 M 6,5) = 

35 Toliau įsipareigojome kas metai pristatyti 
Viešpaties namams auką pirmojo mūsų laukų derliaus ir 
pirmųjų vaisių; (2 M 23,19) 36 taip pat mūsų pir- 
magimius, sūnus, raguočių ir avių pirmagimius pristatyti į 
Dievo namus kunigams, einantiems tarnybą Dievo 
namuose, kaip parašyta įstatyme. (2 M 13,2) 37 Kas 
geriausia mūsų valgių, pirmųjų įvairių medžių vaisių, 
vyno ir aliejaus pasižadėjome pristatyti kunigams į Dievo 
namų sandėlius, o mūsų laukų dešimtinę levitams; levitai 
patys rinko dešimiinę visuose mūsų miestuose. (4 M 
18,21) 38 Aronitas kunigas privalėjo lydėti levitus, jiems 
"renkant dešimtinę, o levitai privalėjo atiduoti dešimtą dalį 
dešimtinės į Dievo namų sandėlius. (4 M 18,26-28) 39 
Izraelitai ir levitai sugabendavo javus, vyną ir aliejų į 
šventovės sandėlius. Tarnybą einą kunigai, vartininkai ir 
giedotojai turėjo būti aprūpinti pragyvenimu. Taip mes 
aprūpinsime šventovę. D 


Dievo Dvasios sužadintas pabudimas buvo vykdomas 
praktiškai. Pasižadėjimas buvo patvirtintas 84 vyresniųjų 
parašais. Buvo prižadėta: nesusimaišyti su pagoniais 

vedybomis, švęsti sabatą ir kitas šventes, , aprūpinti 
šventovę ir kunigus bei levitus, duoti dešimtinę ir kitas 
įstatyme įsakytas aukas, atleisti vergus ir skolas kas 7 
metai ir grąžinti nuosavybes kas 49 metai. 


11 skyrius 
SURAŠYMAS MIESTŲ IR KAIMŲ GYVENTOJŲ 1- 
36 

1 Tautos vyresnieji gyveno Jeruzalėje, kiti burtų keliu 
buvo parinkti gyventi Jeruzalėje, — šventajame mieste; 
devyni dešimtadaliai liko gyventi kituose miestuose. (Neh 
7,5) 2 Tauta džiaugėsi kiekvienu, kuris savanoriškai 
sutiko apsigyventi Jeruzalėje. (1 Ch 9,2-17) 

3 Krašto vyresnieji gyveno Jeruzalėje ir Judėjos 
miestuose, kiekvienas savo nuosavybėje: izraelitai, 
kunigai, levitai, šventovės tarnai ir Saliamono tarnų 
palikuonys. (Nen 7,57) 4 Bet Jeruzalėje gyveno ir dalis 
Judo ir Benjamino padermės. Judo sūnaus Parezo 
palikuonys: Atajas sūnus Uzijo, Zacharijo anūkas. Kiti — 
Amarijas, Sefatijas, Mahalalelis. 5 Selanitų palikuonys: 
Masejas, Baruko sūnus, Kolhozo anūkas. Kiti: Hazajas, 
Adajas, Jojaribas ir Zacharijas. 6 Viso Parezo 
palikuonių, gyvenusių Jeruzalėje, buvo keturi šimtai 
šešiasdešimt aštuoni vyrai. 7 Benjamino palikuonys: 
Salus, sūnus Mesulamo, Joedo anūkas. Kiti: Pedajas, 
Kolajas, Masejas, Itielis, Jesajas 8 ir po jo Gabajas ir 
Salajas — devyni šimtai dvidešimt aštuoni. 9 Zichrio 
sūnus Joelis buvo jų viršininkas, o Hasenujo sūnus Judas 
(antrasis) miesto viršininko padėjėjas. 

10 Kunigai: Jojaribo sūnus Jedajas ir Jachinas; 11 
Serajas, sūnus Hilkijo, Mesulamo anūkas; jo palikuonys: 
Zadokas, Merajotas ir Ahitubas; jis buvo šventovės 
vyriausias kunigas; 12 viso šventovės tarnautojų buvo — 
aštuoni šimtai dvidešimt du. Adajas, sūnus Jerohamo, 
Pelalijo anūkas; jo palikuonys: Amzis, Zacharijas, 


a 

Pashuras ir Malkijas. 13 Viso — du šimtai keturiasdešimt 
du. Amasajas, sūnus Azarelio, Azajo anūkas; jo 
palikuonys — Mesilemotas ir Imeris. 14 Viso — šimtas 
dvidešimt aštuoni. Jų viršininkas buvo Zabdielis, 
Hagedolimo sūnus. 

15 Levitai: Semajas, sūnus Hasubo, Azrikamo 
anūkas; kiti: Hasabijas ir Bunis. 16 Sabetajas ir. 
Jozabadas levitų viršininkai; jie prižiūrėjo Dievo namų 
išorinius darbus. 17 Matanijas, sūnus Miko, Zabdijo 
anūkas, Asafo palikuonis, buvo vadovas padėkos 
maldoms, Bakbukijas ir Abdas, sūnus Samuvo, Galalio 
anūkas, Jedutuno palikuonis buvo jo padėjėjas. 18 Visų 
levitų šventajame mieste buvo du šimtai aštuoniasdešimt 
keturi. 19 Vartininkai: Akubas, Talmonas irjų broliai, ėjo 
sargybą prie vartų — šimtas septyniasdešimt du. | 

20 Likusieji izraelitai, kunigai ir levitai gyveno visuose 
Judėjos miestuose, kiekvienas savo nuosavybėje. 21 
Šventovės tarnai gyveno Ofelyje; Zinas ir Gispas buvo 
šventovės tarnų viršininkai. 22 Levitų viršininkas 
Jeruzalėje buvo Uzis, sūnus Banio, sūnaus Hasabijo, 
sūnaus Matanijo, sūnus Miko; Dievo namų giedotojai 
buvo asafitai. 23 Karaliaus įsakymu, jie gavo išlaikymą 
kiekvieną dieną. 24 Mesezabelio sūnus Petahijas, Judo 
sūnaus Zeracho palikuonių, buvo karaliaus paskirtas 
visiems tautos reikalams. 25 Kai kurie Judėjos gyventojai 
gyveno Kirjatarboje, Dibone, Jekabzelyje, (Joz 20,7; 
21,11) 26 Jėsuvoje, Moladoje, Betpelzte, 27 Hazarsuale, 
Berseboje, 28 Ziklage, Mekonoje, (Joz 15,31) 29 
Enrimone, Zoroje, žarmute, 30 Zanoahe, Adulame, 
Lakyse, Azeke ir tų miestų kaimuose. Jie gyveno nuo 
Bersebos iki Hinomo slėnio. 31 O benjaminitai gyveno: 
Geboje, Mikmase, Ajyje, Betelyje, (Joz 18,22) 32 
Anatote, Nobe, Ananijoje, 33 Hazore, Ramoje, Gitajime, 
34 Hadide, Zeboime, Nebalate, 35 Lode, One, jų 
kaimuose ir Amatininkų slėnyje. 36 Kai kurie levitų 
padaliniai gyveno Judėjoje ir Benjamine. 

Šventasis miestas, Jeruzalė, buvo labai nukentėjus. 
Žmonės bijojo joje gyventi. Vadovai gyveno Jeruzalėje, 
bet gyventojų buvo per maža. Kitų miestų ir kaimų 
gyventojai buvo skatinami apsigyventi Jeruzalėje; norėta, 
kad Jeruzalėje gyventų viena dešimtoji dalis izraelitų. Iš 
gyventojų sąrašų burtų traukimu žmonės buvo skiriami 
apsigyventi Jeruzalėje. 


12 skyrius 
SARAŠAS KUNIGŲ IR LEVITŲ 1-26, JERUZALĖS 
SIENOS PAŠVENTIMAS 27-47 

1 Kunigai ir levitai, atvykę su Sealtielio sūnumi 
Zerubabeliu ir Jesuvu: Serajas, Jeremijas, Ezras, (Ezr 2,2) 
2 Amarijas, Malukas, Hatusas, 3 Sekanijas, Rehumas, 
Meremotas, 4 Idas, Ginetonas, Abijas, (Lk 1,5) 5 
Mijaminas, Madijas, Bilgas, 6 Semajas, Jojaribas, 
Jedajas, 7 Salus, Amokas, Hilkijas ir Jedajas. Šitie buvo 
kunigų ir jų brolių viršininkai Jesuvo laikais. 

8 Levitai: Jesuvas, Binujis, Kadmielis, Serebijas, 
Judas, Matanijas vadovavo padėkos giesmėms. (Neh 
11,17) 9 Bakbukijas, Unis ir jų broliai buvo giedotojai. 10 
Jesuvas buvo Joakimo tėvas; Joakimas — Eljasibo, 
Eljasibas — Jojado, (Neh 3,1,20) 11 Jojadas — Jonatano, 
o Jonatanas — Jaduvo. 12 Joakimo laikais kunigai buvo 
šeimų vadai: Merajas — Serajo, Hananijas — Jeremijo, 
13 Mešulamas — Ezro, Jehohananas — Amarijo; 14 
Jonatanas — Maluko, Juozapas — Secanijo, 15 Adnas -— 
Harimo, Helkajas — Merajoto, 16 Zacharijas — Ido, 
„Mesulamas — Ginetono, 17 Zikris — Abijo, Piltajas — 
Minjamino ir/. Moadijo, 18 Samuvas — Bilgo, 
Jehonatanas — Semajo, 19 Matenajas — Jojaribo, Uzis 
— Jedajo, 20 Kalajas — Salo, Eberis — Amoko, 21 
Hasabijas — Hilkijo, Natanelis — Jedajo. 

22 Elijasibo, Jojado, Johanano ir Jaduvo laikais 
kunigų šeimų vadai ir levitai buvo surašyti metraščių 
knygoje iki persų karaliaus Dariaus laikų. 23 Levitų 
šeimų vadai buvo surašytį metraščių knygoje iki Elijasiso 


! 

sūnaus Johanano laikų. 24 Vadovaujant levitams: 
Hasabijui, Serebijui ir Jesuvu, Kadmielio sūnui, 
giedotojai stovėjo prieš juos ir giedojo padėkos giesmes, 
kaip karalius Dovydas buvo nustatęs. (1 Ch 25; 2 Ch 
29,25) 25 Natanijas, Bakbukijas, Obadijas, Mesulamas, 
Talmonas ir Akubas buvo vartininkai; jie ėjo sargybą prie 
sandėlių vartų. (Neh 11,17-19; 2 Ch 8,14; 26,15-17) 26 Jie 
gyveno Jozadako anūko, Jesuvo sūnaus Joakimo 
dienose; krašto vietininkas tuo laiku buvo Nehemijas ir 
Rašto žinovas kunigas Ezras. (1 Ch 5,40-41; Ezr 7,1-6) 

27 Jeruzalės sienas dedikuoti buvo sušaukti levitai iš 
visų vietovių; jiems įsakyta atvykti Jeruzalėn džiaugsmo 
šventei su padėkos giesmėmis ir su cimbolų, arfų ir 
kanklių muzika. 28 Iš Jeruzalės, Netofo apylinkių, 29 
Betgilgalos, Gebos ir Azmaveto vietovių susirinko visi 
giedotoja:, nes jie gyveno Jeruzalės apylinkėse. 30 
Kunigai ir levitai atliko apvalymo apeigas sau, žmonėms 
ir Jeruzalės sienoms. 

31 Aš užvedžiau Judėjos vyresniuosius ant sienos ir 
pavedžiau jiems vadovauti dviems padėkos chorams. 
Vienas ėjo sienos viršumi į dešinę, Šiukšlių vartų kryptimi. 
"(Neh 2,13; 3,13) 32 Juos sekė Hosajasir apie: pusė Judėjos 
vyresniųjų; 33 Azarijas, Ezras, Mesulamas, 34 Judas, 
Benjaminas,  Semajas ir Jeremijas trimitavo; 35 
Zacharijas, sūnus Jonatano, anūkas Semajo ir 
palikuonys: Matanijo, Mikajo, Zakuro, Asafo, 36 ir jų 
giminaičiai: Semajas, Azarelis, Milalajas, Gilalajas, 
Majas,  Natanelis, Judas, Hananis su muzikos 
instrumentais pagal karaliaus Dovydo nurodymą; Rašto 
žinovas Ezras ėjo jų priekyje. 37 Praėję pro Šaltinio 
vartus, jie lipo aukštyn Dovydo miesto laiptais, 
vedančiais pro Dovydo rūmus, iki rytinių Vandens vartų. 
(Neh 3,26) 38 Antrasis choras ir pusė žmonių ėjo kairėn; 
aš juos sekiau sienos viršumi pro Krosnių bokštą iki 
„Plačiosios sienos,. (Neh 3,11) 39 toliau pro 

"Efraimo vartus, Senuosius vartus, Žuvų vartus, 
Hananelio bokštą ir Šimtąjį bokštą iki Avių vartų. 40 Abu 

chorai sustojo prie Sargybos vartų arti šventovės. Aš ir 
pusė viršininkų taip pat sustojome. 41 Kunigai: 
Elijakimas, Masejas, Minjaminas, Mikajas, Elijoenajas, 
Zacharijas, Hananijas trimitavo. 42 Juos sekė: Masejas, 
Semajas, Eleazaras, Uzis, Jehohananas, Malkijas, 
Elamas ir Ezeris — giedotojai, kuriems vadovavo 
Jezrajas. 43 Tą dieną jie daug aukojo ir džiaugėsi, nes 
Dievas jiems buvo labai geras. Moterys ir vaikai taip pat 
dalyvavo džiaugsmo šventėje; Jeruzalės džiaugsmas 
pasklido plačiai. 

44 Tuo metu buvo paskirti vyrai prižiūrėti sandėlius, 
kurie buvo įrengti duoklių atsargoms, pirmiesiems 
vaisiams ir dešimtinėms laikyti; jos buvo surinktos iš 
miestų ir kaimų, pagal įstatymą kunigams ir levitams 
išlaikyti. Judėjos gyventojai buvo patenkinti kunigų ir 
levitų darbais. (Neh 10,37; 13,5) 45 Jie atliko Dievui 
religines apeigas, giedojo ir ėjo sargybą prie miesto vartų, 
kaip buvo įsakęs Dovydas ir jo sūnus Saliamonas. 46 Jau 
Dovydo laikais Asafas buvo vadovas giedotojų, kurie 
giedojo garbės ir padėkos giesmes Dievui. (1 Ch 25) 47 
Zerubabelio ir Nehemijo laikais izraelitai pristatydavo 
giedotojams ir vartininkams skirtą kasdieninę duoklę; ją 
atiduodavo levitams, o šie — priklausomą dalį aronitams. 
(Neh 10,39) 


Jeruzalės miesto reikalus galutinai sutvarkę, sudarė 
kunigų, levitų ir valdininkų sąrašus. Kunigai, kaip ir visi 
kiti, buvo surašyti, pradedant pirmaisiais grįžusiais 
tremtiniais ir vėliau sugrįžusiais. Sąrašai buvo sudaryti tik 
žymesniųjų asmenų. Kunigas Jesuvas sugrįžo su 
pirmaisiais tremtiniais, o minimas kunigas Jedajas 
gyveno graikų karaliaus Aleksandro laikais. Jis pasitiko 
Aleksandrą ir parodė jam Danieliaus pranašavimą apie jį. 
Aleksandras tada buvo labai palankus izraelitams. Ė 

Jeruzalės miesto sienos dedikavimui, sukvietė visus 

vadovaujančius žmones ir iš kitų miestų bei vietovių. Visi 
jautėsi nusikaltę, tad pirmiausia švarinosi. Jeruzalės 
miestas buvo laikomas švariu, skirtu Dievo vardo garbei. 
Miesto siena buvo plati. Žmonės galėjo vaikščioti ant jos. 
Dalis valdovų, kunigų ir giedotojų ėjo siena į vieną pusę, o 
kitas būrys — į kitą pusę, iki abu būriai susitiko skirtoje 
vietoje. Visi dėkojo Viešpačiui, giedojo ir garsiai šūkavo. 


13 skyrius 
NEHEMIJO PASTANGOS PADĖTI TAUTIEČIAMS 
1-31 

1 Skaitant Mozės knygas susirinkusiems, buvo rasta 
parašyta: „Joks amonitas ar moabitas negali priklausyti 
Dievo išrinktajai tautai, (5 M 23,4-6) 2 nes jie nepasitiko 
izraelitų su duona ir vandeniu, bet pasamdė Balaamą, kad 
juos prakeiktų. Tačiau mūsų Dievas pakeitė prakeikimą į 
palaimą." (4 M 22,5-6) 3 Išgirdę įstatymą, izraelitai 
išskyrė visus svetimtaučius iš savo tarpo. 

4 Prieš tai kunigas Elijasibas, Tobijo giminaitis, Dievo 
namų sandėlių viršininkas, 5 buvo parūpinęs Tobijui 
didelį kambarį, kuriame anksčiau laikydavo 
aukojamuosius miltus, smilkalus, indus ir javų, vyno bei 
aliejaus dešimtinę, duodamą levitams, giedotojams, 
vartininkams ir kunigams. 6 Tuo laiku aš nebuvau 
Jeruzalėje, nes trisdešimt antraisiais Babilonijos 
karaliaus Artakserkso valdymo metais buvau pas karalių. 
Tačiau, kuriam laikui praslinkus, aš išsiprašiau iš 
karaliaus atostogų. 7 Sugrįžęs į Jeruzalę, sužinojau, kad 
Elijasibas pasielgė labai neteisingai, parūpindamas 
Tobijui kambarį Dievo namų patalpose. 8 Man tai labai 
nepatiko; aš išmečiau laukan iš kambario visus Tobijo 
daiktus. 9 Po to įsakiau išvalyti kambarius ir atgal sunešti 
Dieve namų reikmenis, aukojamuosius miltus ir 
smilkalus. (Neh 10,40) + 

10 Aš taip pat sužinojau, kad levitams nebuvo 

atiduodama jiems priklausanti dalis, ir kad dėlto levitai ir 

giedotojai, negaudami duoklės, buvo grįžę kiekvienas į 
savo laukus. 11 Tuomet aš perspėjau viršininkus, kad jie 
nevykdo savo pareigų. Surinkęs visus išvykusius, 
grąžinau juosįjų vietą. 12 Judėjos gyventojai vėl pristatėį 
sandėlius grūdų, vyno ir aliejaus dešimtinę. (4 M 18,21) 13 
Aš paskyriau sandėlių prievaizdais: kunigą Selemiją, 
raštininką Zadoką ir Pedają iš levitų, o jų padėjėju — 
Matanijo sūnaus Zakuro sūnų Hananą, nes jais buvo 
galima pasitikėti. Jie buvo įpareigoti išduoti broliams 
Jiems priklausomą dalį. 14 Mano Dieve, atsimink mane ir 
nepamiršk mano darbų, kuriuos padariau Dievo 
namams, tarnaudamas Tau! (Neh 5,19) 

15 Tuomet aš mačiau Judėjoje tokių, kurie sabatoje 
mynė vyno spaustuvus ir, suvalydami javus, krovė juos 
ant asilų; vyną, vynuoges, figas ir visokias naštas sabatos 
dieną gabeno į Jeruzalę. Aš įspėjau juos, kad tą dieną 
nepardavinėtų maisto. (Neh 10,32; Jer 17,21-27) 16 
Jeruzalėje gyveną Tyro gyventojai atgabendavo žuvies 
bei visokių prekių ir sabatoje parduodavo Judėjos 
žmonėms. 17 Aš perspėjau Judėjos didikus: ,„Koks 
papiktinimas! Ką darote? Jūs išniekinote sabatos dieną! 
18 Taip darė mūsų protėviai, todėl mūsų Dievas užleido 
mums ir šitam miestui tokią nelaimę. Jūs užtrauksite 
Viešpaties rūstybę Izraeliui, nešvęsdami sabatos." 19 Aš 
įsakiau, pradėjus temti, sabatos išvakarėse, užrakinti 
Jeruzalės vartus ir atidaryti juos tik sabatai pasibaigus. 20 
Pirkliai ir visokių prekių pardavėjai kelis kartus pasiliko 
už Jeruzalės vartų. 21 Aš klausiau juos: „Kodėl pasilikote 
už vartų? Jei toks jūsų elgesys pasikartos, aš pavartosiu 
jėgą prieš jus". Nuo to laiko jie nebeateidavo sabatoje. 22 
Levitams įsakiau apsivalyti, eiti vartų sargybą ir švęsti 
sabatą. Todėl Viešpatie, mano Dieve, atsimink ir 
pasigailėk manęs, dėl Tavo didžios malonės. 

23 Tais laikais aš mačiau ir žydus, tuokiantis su 
asdoditėmis, amonitėmis ir moabitėmis. 24 Jų vaikai 
kalbėjo darkyta Asdodo kalba ir nemokėjo žydiškai. 25 

Aš subariau juos, iškeikiau, kai kuriuos sumušiau, 
apipešiojau ir prisaikdinau, kad neduotų savo dukterų jų 
sūnums, neleistų savo sūnums vesti jų dukterų ir patys 
nevestų jų. 26 „Argi ne tuo nusidėjo Izraelio karalius 
Saliamonas? Juk jam nebuvo lygaus žemėje. Jis buvo 
Dievo mylimas; Dievas jį buvo parinkęs karaliumi visam 
Izraeliui, tačiau jį įvedė į nuodėmę svetimtautės moterys. 
27 Argi ir mes neklausysime, padarysime tą patį 
nusikaltimą ir įžeisime Dievą, vesdami svetimtautes?* 28 
Vienas vyriausiojo kunigo Elijasibo sūnaus Jojado sūnus 
buvo horonito Sanbalato žentas; aš jį atleidau. (Neh 
12,10; 2,19) 29 Viešpatie, mano Dieve, bausk tuos, kurie 
išniekino kunigystę, kunigų ir levitų Sandorą. 

30 Aš apvaliau juos nuo svetimtaučių, įvedžiau kunigų 
bei levitų pareigas 31 ir įsakiau skirtu laiku atgabenti 
malkų ir pirmųjų derlių duokles. Mano Dieve, atsimink 
mano gerus darbus. (Neh 5,19) 


Nehemijas buvo valdovu Palestinoje 12 metų. Potojis 
gųįžo pas persų karalių. Vėliau jis vėl gavo atostogų ir 
atvyko į Jeruzalę. Žydų istorikas Jozepus rašė, kad 
Nehemijas grįžo į Jeruzalę ir ėjo valdovo pareigas. Jis 
žiloje senatvėje miręs Judėjoje. 

Nehemijas sugrįžęs rado žydus darant tuos pačius 
nusikaltimus kaip pirmiau: susigiminiavimą vedybomis 
su pagoniais, neaprūpintus kunigus ir levitus, nešvenčiant 
sabatos. Net vyriausias kunigas Elijasibas vedybomis 
buvo susigiminiavęs su Tobiju ir Sanbalatu. Nehemijas 
drįso pašalinti Elijasibą iš pareigų ir Tobiją iš šventovės 
buto. Jis įstatė į tarnybą kunigus bei levitus, įsakė 
tautiečiams duoti dešimtines ir atstatė sabatos šventimą. 
Jis tą viską vykdė griežtai, bet labai taktiškai. 

ESTERĖS KNYGA 


Dėl Esterės knygos kanonizavimo buvo ilgai tartasi ir 
ginčyjamosi. Romos katalikų bažnyčia yra priėmusi 6 * 
skyrius apokripų šioje knygoje. Todėl žydai ir kitos 
krikščioniškos bažnyčios turi 6 skyrius mažiau Esterės 
knygoje. Esterės knygoje neminimas Dievo vardas, bet 
aiškiai suprantama, kad Dievas paveikė tą visą istoriją. 
Jėzus ir apaštalai nieko nėra citavę iš Esterės knygos. 

Knygoje atpasakota kaip Persijos  ministeris 
pirmininkas Hamonas nekentė žydo Mordekajo. 
Hamonas norėjo nužudyti Mordekajį ir visą žydų tautą 
sunaikinti Persijos valstybėje. Žydaitei karalienei 
užtariant, žydai buvo išgelbėti. Kaip padėką Dievui, 
žydai švenčia nuo tų laikų iki mūsų dienų Purimo — 
padėkos šventę. 

Persijos karalius Ahasverus — Kserksas, Darijaus 
sūnus, karaliavo 485-465 pr. Kr. Esterė tapo karaliene 478 
pr. Kr. Pirmieji žydų tremtiniai grįžo į Jeruzalę 536 pr. Kr. 
Tad laiko atžvilgiu. Esterė pagarsėjo pirma Ezro ir 
Nehemijo. Knygos autoriumi laikomas Mordekajis. 

Knygos padalinimas: Esterė karalienė 1-2 skr., 
Hamonas siekia sunaikinti žydus 3-4,3 skr., Esterės 
prašymu žydai išgelbimi 4,4-9,16 skr., Purimas — 
padėkos šventė 9,17-10 skr. 

ESTERĖS KNYGA 


1 skyrius 
PUOTA SUSOJE 1-22 

1 Asveras (Kserksas-Ahasuerus), Persijos karalius 
valdė nuo Indijos iki Etiopijos (Kušo) šimtą dvidešimt 
septynis kraštus. 2 Jo karalystės sostinė buvo Susa. 3 
Trečiais karaliavimo metais jis iškėlė didelę puotą visiems 
kunigaikščiams, tarnams, karininkams bei persų ir medų 
kraštų didikams ir gubernatoriams. 4 Puota tęsėsi šimtą 
aštuoniasdešimt dienų; ten buvo iškelta karališkoji 
didybė, garbė ir turtas. 5 Po to, karalius suruošė septynių 
dienų puotą visiems sostinės gyventojams Susoje, prie 
karaliaus rūmų rūpestingai įrengtame parke. 6 Iš visų 
pusių kabojo baltos ir mėlynos užuolaidos ant baltų 
drobinių ir violetinių juostelių, įvertų į sidabrinius žiedus. 
Jos buvo pritvirtintos prie marmurinių kolonų. Auksinės 
ir sidabrinės sofos buvo sustatytos kieme, kuris buvo 
išklotas žaliu, kaip smaragdas, ir baltu marmuru. Grindis 
puošė nuostabių vaizdų mozaika. 7 Gėrimus patiekė 
įvairiose auksinėse taurėse; karališkojo vyno buvo gausu. 
8 Karalius nė vieno gerti nevertė. Kiekvienas galėjo gerti 
kiek ir ko jis norėjo. 9 Karalienė Vastė, karaliaus Asvero 
"rūmuose, kėlė puotą moterims. 

10 Septintą dieną karalius buvo išgėręs ir linksmas. Jis 
įsakė septyniems karaliaus Asvėro rūmų valdininkams 
(eunuchams): Mehumanui, Biztui, Harbonui, Bigtui, 
Abagtui, Zetarui ir Karkui 11 atvesti karalienę Vastę pas 
karalių su karališku vainiku, norėdamas parodyti miniai 
ir kunigaikščiams jos grožį, nes ji buvo labai graži. 12 
Karalienė Vastė atmetė karaliaus įsakymą eunuchų 
perduotą, ir atsisakė eiti. Karalius baisiai įnirto. 

13 Karalius klausė patarimo išminčių: (I Ch 12,32) 14 
Karseno, Setaro, Admato, Tarsio, Mereso, Marseno ir 

Memukano, persų ir medų septynių pirmųjų 
kunigaikščių, : kurie visad būdavo prie karaliaus, nes jie 
žinojo įstatymus ir karaliaus teises:' 15 „Kas gresia 
įstatymiškai karalienei Vastei, nepaklususiai karaliaus 
Asvero įsakymo?“ 16 Memukanas atsakė karaliui: 
„Karalienė Vastė viešai įžeidė ne tik karalių, bet visus 
kunigaikščius ir žmones visoje karaliaus Asvero 
karalystėje. 17 Šis karalienės veiksmas taps žinomas 
visoms moterims. Jos, paniekindamos savo vyrus, sakys: 
„Karalius Asverasįsakė karalienei Vastei ateiti pas jį, bet ji 
neatėjo'. 18 Tuo karalienės pavyzdžiu seks visos persų ir 
medų moterys. Kils daug nesusipratimų, todėl karaliaus 
rūstybė pateisinama. 19 Jei karaliui priimtina, tebūnie 
paskelbtas karališkas nuosttas ir įrašytas į psrsų-medų 
įstatymą, kuris yra nepakeičiamas, kad karalienė Vastė 
nebeateis pas karalių Asverą; karalius jos karališką garbę 
atiduos kitai, geresnei už ją. (Dan 6,9) 20 Kai karaliaus 
potvarkis bus paskelbtas plačioje karalystėje, — EDS 
moterys, didikų ir žemesniųjų, gerbs savo vyrus.“ 21 Šis 
patarimas patiko karaliui ir kunigaikščiams. Karalius 
įvykdė Memukano patarimą. 22 Jis išsiuntinėjo laiškus į 
visus karaliaus kraštus, kiekvienai tautai jos kalba, kad 
kiekvienas suprastų, jog vyras yra viešpats savo namuose. 
Tas įstatymas buvo paskelbtas visose kalbose ir tautose. 
(Est 3,12; 8,9; 1 M 3,16) 

Susoje buvo karaliaus žiemos rezidencija. Ji buvo apie 
300 km į rytus nuo Babilono. 1884-86 metais buvo 
atkastas karaliaus parkas ir rūmai. Puota tęsėsi pusę 
metų. Manoma, kad kiekvieno krašto (srities) 
valdininkams buvo suruoštas kelių dienų balius. Kartais 
valdininkai buvo verčiami gerti, bet čia jie turėjo laisvą 
pasirinkimą. Karalienė Vastė privalėjo ateiti ir pasirodyti 
atidengtu veidu, be šydo, bet ji atsisakė eiti. Tada moteris 
buvo beveik vergė. Valdovai tironai darė su moterimi ką 
norėjo. 

2 skyrius 
ESTERĖ — KARALIENĖ 1-23 

1 Po šių įvykių, karaliaus Asvero pykčiui atvėsus, jis 
atsiminė, ką Vastė padarė ir kaip ji nubausta. 2 Karaliaus 
patarėjai siūlė paieškoti gražių merginų karaliui; 3 
paskirti visuose karaliaus kraštuose pareigūnų, kurie 
visoje karalystėje suieškotų gražiausias mergaites, 
atgabentų jas į Suso haremą ir perduotų karaliaus 
eunucho Hegajo priežiūrai. Jo globoje yra visos moterys, 
jis rūpinasi jų kosmetika. 4 Kuri mergaitė „labiausiai 
patiks karaliui, taps karaliene Vastės vietoje. Tas 
pasiūlymas patiko karaliui. Jis įsakė jį vykdyti. 

„5 Sostinėje, Susoje, gyveno žydas, Jairo sūnus 
Mordekajis, Kiso sūnaus Semejo anūkas, Benjamino 
giminės. (1 Sam 14,51) 6 Mordekajis buvo ištremtas iš 
Jeruzalės kartų su Judėjos karaliumi Jekoniju, 
Babilonijos karaliui Nebukadnezarui tremiant žydus. (2 
Kar 24,15-16) 7 Jis užaugino Hadasą, savo dėdės dukterį, 
kitu vardu vadinamą Esterę. Ji neturėjo tėvų, bet buvo 
labai graži ir patraukli mergaitė. Jos tėvams mirus, 

„ Mordekajis įdukrino ją. 8 Karaliaus įsakymą paskelbus, 
daug gražių mergaičių buvo atgabenta į Susą ir pavestos 
Hegajo globai. Esterė taip pat buvo atgabenta į karaliaus 
rūmus Hegajo globon. 9 Jam patiko mergaitė. Ji laimėjo 
jo palankumą. Jis stropiai parūpino jaiįvairių kosmetikos 
reikmenų, tinkamą maistą ir su septyniomis karaliaus 
rūmų rinktinėmis tarnaitėmis apgyvendino ją geriausioje 
haremo vietoje. 10 Esterė nesakė Hegajui savo kilmės, nes 
Mordekajis buvo įsakęs jai tylėti. 11 Mordekajis ateidavo 
kiekvieną dieną į haremo prieangį pasiteirauti apie Esteręg 
ir jos padėtį. | 

12 Kiekviena mergaitė tik po dvylikos mėnesių 
pasiruošimo galėjo būti pakviesta pas karalių Asverą. 
Šešis mėnesius jos naudojo miros aliejus ir šešis mėnesius 
įvairius Kitus tepąjus ir kvepalus. 13 Mergaitė, eidama pas 
karalių, turėjo teisę reikalauti ir pasiimti, ko tik ji norėjo 

iš haremo, ir atsinešti į karaliaus rūmus. 14 Ji ateidavo 
vakare (pas karalių), o rytą eidavo į kitą haremą, kuris 
buvo eunucho Sasgazo žinioje. Jis buvo karaliaus 
sugulovių užvaizdas. Iš čia ji neturėjo teisės įeiti pas 
karalių, nebent karalius ją mėgo; šiuo atveju ji būtų vardu 
pakviesta. , 

15 Kai atėjo Esterės, Mordekajo dėdės Abihailio 
dukters eilė, kurią jis buvo įdukrinęs, ji nieko neprašė ir 
nereikalavo, pasiėmė tik tą, ką eunuchas Hegajas jai 
patarė. Esterė patiko kiekvienam, kas tik ją pamatė. 16 
Esterę nuvedė į karaliaus Asvero rūmus dešimtą mėnesį, 
vadinamą Tebetu, septintaisiais jo karaliavimo metais. 17 
Karalius pamilo Esterę labiau už visas kitas moteris; jis jai 
buvo palankesnis negu kitoms. Jis uždėjo jai ant galvos 
karališką vainiką ir paskelbė ją karaliene Vastės vietoje. 
18 Karalius iškėlė didelę puotą savo kunigaikščiams ir 
valdininkams, tai buvo Esterės puota. Jis sumažino 
mokesčius savo karalystėje ir davė karališkų dovanų. 

19 Kai mergaitės buvo parenkamos (antrą kartą), 
Mordekajis buvo karaliaus vartų tarnautojas. 20 Esterė 
dar nebuvo pasisakiusi karaliui nei savo tautybės, nei 
kilmės, nes Mordekajis jai buvo taip įsakęs; Esterė viską 
darė, ką Mordekajis jai įsakė; tair, ji buvo pripratusi nuo 
mažens, kai jis ją augino. 21 Mordekajui sėdint prie 
karaliaus vartų, du karaliaus eunuchai, Bigtanas ir 
Teresas, durų sargai, supyko ant karaliaus ir tarėsi jį 
nužudyti. 22 Mordekajis, tai išgirdęs, pranešė karalienei 
Esterei, o Esterė — karaliui. 23 Buvo pravestas tardymas 
ir nustatyta, kad tai tiesa. Abu vyrus pakorė, o įvykį įrašė į 
karaliaus istorijos metraščių knygą. 


Mordekajis ir Esterės tėvai buvo tremtiniai iš 
Benjamino giminės. Manoma, kad Esterė gimė tremtyje. 
Jos tėvai mirė; ją įdukrino ir užaugino jos tėvo brolio 
sūnus Mordekajis. Esterė buvo kukli ir graži mergaitė. Ji 

tapo karaliene po Vastės pašalinimo iš karališkos garbės 
(po 4 metų). Tais metais karalius ruošėsi karui ir kariavo 
su Graikija, prieš kurią jis pralaimėjo sausumoje ir jūroje. 
Karalius, sugrįžęs iš karo, paskyrė Esterę karaliene. 

Sakoma, kad Mordekajis buvęs karaliaus rūmų 
tarnautojas, todėl jis galėjo nugirsti ruošiamą sąmokslą 
prieš karalių. 


3 skyrius 
HAMONAS SIEKIA SUNAIKINTI ŽYDŲ TAUTAĄ 1- 
15 

1 Po šitų įvykių karalius Asveras pakėlė Hamoną, 
Hamedato sūnų, į aukštesnį postą; jis užėmė aukštesnę 
vietą negu kunigaikščiai. 2 Visi karaliaus valdininkai, 
kurie tarnavo prie karaliaus vartų, priklaupdavo prieš 
Hamoną ir išreikšdavo jam pagarbą, nes taip karalius 
buvo įsakęs. Bet Mordekajis nesiklaupdavo prieš jį ir 
nereikšdavo jam pagarbos. 3 Karaliaus vartų tarnautojai 
klausė Mordekajį: „Kodėl nevykdai karaliaus įsakymo?" 
4 Kasdien jis buvo raginamas paklusti karaliaus 
įsakymui, bet jis nekreipė dėmesio. Tarnautojai pranešė 
Hamonui. Jie norėjo įsitikinti ar Mordekajis laikysis savo 
žodžio, mat, jis buvo pasisakęs esąs žydas. 5 Hamonas 
matydamas, kad Mordekajis nesilenkia prieš jį ir 
neišreiškia jam pagarbos, baisiai įtūžo. 6 Jis nebaudė jo 
vieno sužinojęs, kad Mordekajis žydas, bet planavo 
išžudyti visus žydus persų imperijoje. 

7 Dvyliktaisiais karaliaus Asvero valdymo metais, 
pirmą mėnesį, vadinamą Nisanu, buvo meta mas burtas — 
„Pur“ Hamono akivaizdoje (kartojamas kas dieną iki 
dvylikto mėnesio — Adaro) ir nustatyta, kas daryti. (Est 
9,24) 8 „Tavo karalystėje gyvena išsklaidyta tauta; jos 
įstatymai yra skirtingi nuo kitų tautų įstatymų, be to, jie 
nesilaiko Karaliaus nuostatų. Karalius neprivalo jų 
toleruoti. 9 Jei karalius sutinka, tebūnie išleistas 

nuostatas juos išnaikinti; aš tam tikslui duosiu dešimt 
tūkstančių talentų sidabro karaliaus iždui“, kalbėjo 
Hamonas. 10 Karalius numovė žiedą nuo savo piršto ir 
padavė jį agagitui Hamonui, Hamedato sūnui, žydų 
priešui, 11 ir tarė Hamonui: „Pinigus pasilaikyk sau, o su 
žydų tauta daryk, Kaip tau patinka“. 

12 Pirmo mėnesio tryliktą dieną buvo sušaukti 
karaliaus sekretoriai ir, Hamonui diktuojant, parašytas 
karaliaus ediktas visiems vietininkams, kraštų 
valdytojams, kunigaikščiams ir tautoms jų kalba ir 
užantspauduotas karaliaus Asvero žiedu. (Est 1,22) 13 
Laiškai buvo išsiųsti pasiuntiniais į visus karaliaus 
kraštus; per vieną dieną išžudyti — išnaikinti visus žydus 
jaunus, senus, moteris ir vaikus dvylikto mėnesio — 
Adaro tryliktą dieną; jų turtą paimti. 14 Tų laiškų 
nuorašai įsakyta paskelbti visoms tautoms ir būti 
pasiruošusioms skirtai dienai. 15 Karaliaus įsakymu, 
pasiuntiniai išskubėjo. Ediktas buvo paskelbtas sostinėje 
— Susoje. Karalius ir Hamonas puotavo. Mieste buvo 
ramu. 


Amelikitas Hamonas mokėjo įtikti karaliui. Jis buvo 
paskirtas valstybės ministeriu pirmininku. Karaliai ir net 
aukšti valdininkai buvo dievinami. Tad ir ministeriui 
pirmininkui Hamonui visi valdininkai privalėjo išreikšti 
pagarbą priklaupdami prieš jį. Mordekajis garbino tik 
Viešpatį puldamas veidu prieš Jį, bet jis atsisakė tokią 
pagarbą išreikšti žmogui. Hamonas taip supyko, kad 
siekė išžudyti visą Izraelio tautą persų valstybėje. 
Karalius nežiūrėjo teisės; jis davė leidimą Hamonui 
žudyti nekaltus žmones. Burtų keliu Hamonas pasirinko 
tinkamą mėnesį žudynėrns. Tai buvo penktais karalienės 
Esterės metais. 


Est 4,1 52 
4 skyrius 
MORDEKAJIS PRAŠO ESTERĖS PAGALBOS 1-17 

1 Mordekajis išgirdęs, kas buvo padaryta, įplėšė savo 
drabužius, apsivilko ašutine, užsibarstė ant galvos pelenų 
ir, išėjęs į miesto aikštę, garsiai dejavo. 2 Jis atėjo prie 
karaliaus vartų. Su ašutine niekas nebuvo įleidžiamas pas 
„Karalių. 3 Visur, kur karaliaus minėtas potvarkis buvo 
paskelbtas, žydai nerimavo. Jie pasninkavo, verkė, 
aimanavo; daugelis vilkėjo ašutine ir apsibarstė galvas 
pelenais. 

4 Kai Esterės tarnaitės ir eunuchai pranešė Esterei 
krašto padėtį, karalienė labai išsigando. Ji siuntė 
Mordekajui rūbų, kad jis numestų ašutinę ir apsivilktų 
jais, bet jis jų nepriėmė. 5 Tada Esterė pasišaukė karaliaus 
eunuchą Hataką, kuris buvo jos tarnas, ir įsakė jam eiti 
pas Mordekajį ir sužinoti, kodėl jis taip <!giasi. 6 Hatakas 
nuėjo pas Mordekajįį miesto aikštę prie karaliaus vartų. 7 
Mordekajis išpasakojo jam kas įvyko ir kiek Hamonas 
pažadėjo įnešti į karaliaus iždą už žydų išžudymą. (Est 
3,9) 8 Mordekajis davė Hatakui nuorašą edikto, 
paskelbto Susoje, kad jis jį parodytų ir paaiškintų Esterei, 
ir įsakė jai eiti pas karalių ir maldauti pagalbos savo 
tautai. 9 Hatakas sugųžo ir viską pranešė Esterei, ką 
Mordekajis jam kalbėjo. 10 Ji vėl siuntė Hataką pas 
Mordekajį: 11 „Visi karaliaus valdininkai ir visi kraštai 
žino: jei vyras ar moteris įeitų į karaliaus salę nekviestas, 
tai, remiantis įstatymu, jis nužudomas; išimtis yra tik tuo 
atveju, jei karalius ištiesia į jį savo auksinį skeptrą, — tada 
jis paliekamas gyvas. Aš nesu kviesta pas karalių jau 
trisdešimt dienų, tai kaip aš galiu eiti pas jį?" (Est 5,2; 8,4) 
12 Mordekajis, sužinojęs ką Esterė sakė, 13 prašė pranešti 
Esterei: „Negalvok, kad tu, būdama karaliaus rūmuose, 
išliksi gyva. 14 Jei dabar tylėsi, pagalba ir išgelbėjimas 
žydams ateis iš kitur, bet tu ir tavo šeima žūsite. Kas žino, 
gal tam tikslui ir tapai karaliene?" (1 M 45,7) 15 Esterė 
pasiuntė Mordekajui atsakymą: 16 „Eik ir sušauk visus 

žydus Susoje; pasninkaukite dėl manęs tris dienas ir tris 
naktis, nieko nevalgykite ir negerkite. Aš taip pat 
pasninkausiu su savo tarnaitėmis. Po to eisiu pas karalių, 
laužydama įstatymą; jei žūsiu, — žūsiu". (2-Kar 7,4) 17 
Mordekajis padarė viską, ką Esterė buvo jam įsakiusi. 


Įsakymas išžudyti žydus paskelbtas visame krašte. 
Žydai, paskaitę jį, labai išsigando; jie meldėsi, verkė, 
pasninkavo. Mordekajis tą darė vitšai miesto aikštėje. Į 
karaliaus rūmus nė vienas su gedulo ženklu nebuvo 
įleidžiamas. Tad Mordekajis visa pranešti galėjo Esterci 
tik per kitą patikimą asmenį. Mordekajis apie tai pranešė 
Esterei ir pasiuntė jai įsakymo nuorašą. Jis skatino Esterę 
eiti pas karalių ir prašyti pakeisti įsakymą. Esterė bijojo 
nekviesta eiti pas karalių, nes ir jai nekviestai eiti pas 
karalių grėsė mirties bausmė. Pagaliau pasiryžo eiti pas 
karalių, bet prašė Mordekąjį ir visus žydus melstis ir 
pasninkauti už ją tris paras. Ji pati tai darė su savo šeima. 


5 skyrius 
ESTERĖ EINA PAS KARALIŲ NEKVIESTA 1-8, 
HAMONAS SIEKIA NUŽUDYTI MORDEKAJĮ 9-14 


I Trečią dieną Esterė apsirengė karališkais rūbais ir 
atsistojo karaliaus rūmuose prie jo salės. Karalius sėdėjo 
soste salėje. 2 Karalius. pamatęs karalienę Esterę 
stovinčią prie salės, susižavėjo ja. Jis ištiesė į Esterę 
auksinį skeptrą, kurį laikė rankoje. Esterė priėjusi palietė 
skeptrą. (Est 4,11; 8.4) 3 Karalius klausė: „Karaliene 
Estere, ko norėtum? Duosiu tau ko prašysi, kad ir pusę 
mano karalystės", 4 Esterė atsakė: „Jei karalius sutiksite, 
kviečiu karalių ir Hz moną šiandien pietų pas mane“. 5 
Karalius įsakė pašaukti“ Hamoną,. norėdamas išpildyti 
Esterės pageidavimą. Karalius ir Hamonas atėjo pietauti 
pas Ėsterę. 6 Geriant vyną, karalius klausė Esterę: 

„Pasakyk man savo prašymą. Išpildysiu jį, nors prašytum 
ir pusės mano karalystės“. 7 Esterė atsakė: „Mano 
prašymas yra — 8 jei karalius sutinkate patenkinti mano 
prašymą, kviečiu karalių ir Hamoną rytoj pietų pas mane, 
tuomet pasakysiu jį". 

9 Tą dieną Hamonas išėjo linksmas ir gerai nusiteikęs. 
Pamatęs sėdintį Mordekajį prie karaliaus vartų, kuris 
neatsistojo ir visai nekreipė dėmesio į jį, baisiai įnirto, 10 
tačiau susivaldęs to neparodė. Parėjęs nanio, jis pasišaukė 
savo draugus ir žmoną Zeresą 11 ir pasakojo jiems apie 
savo turtų daugybę, savo sūnus, pakėlimą tarnyboje, 
karaliaus pagerbimą ir apie jam suteiktą pirmenybę visų 
karaliaus valdininkų ir kunigaikščių tarpe. 12 Hamonas 
tęsė: „Ir karalienė Esterė nė vieno nepakvietė pietų su 
karaliumi, tik mane: ir tyoj ji vėl pakvietė mane su 
karaliumi. 13 Tačiau aš nebūsiu patenkintas, kol šitas 
žydas Mordekajis sėdės prie karaliaus vartų". 14 Jo 
žmona ir draugai jam patarė: „Įsakyk pastatyti kartuves 
penkiasdešimt mastų aukščio ir ryt, pakalbėjęs su 
karaliumi, pakark Mordekajį, po to eik linksmas 
pietauti". Patarimas patiko Hamonui, ir kartuvės buvo 
pastatytos. 


Praėjus sutartam pasninkui, Esterė nuėjo pas karalių. 
Karalius priėmė ją ir pažadėjo jos prašymą patenkinti. 
Esterė norėdama pasigerinti karaliui ir būti tikra, kad jis 
patenkins jos prašymą, pakvietė karalių ir Hamoną 
pietums tą dieną ir rytoj. Hamonas buvo labai patenkin- 
tas. Mordekajis turėjo drąsos ir toliau nesilenkti 
Hamonui. Tas labai erzino Hamoną. Jis klausė patarimo 
savo draugų ir žmonos, ką jam daryti? Jie patarė nelaukti, 
gauti iš karaliaus leidimą ir tuojau nužudyti Mordekąjį. , 
Didesnei Mordekajo paniekai, Hamonas pastatė kar- , 
tuves 25 m aukščio, kad visi matytų. 


sl 

6 skyrius 
HAMONAS PRIVERSTAS VIEŠAI PAGERBTI 
MORDEK AJĮ 1-14 

1 Tą naktį karalius negalėjo miegoti. Jis įsakė atnešti 
praeities metraščius ir jam skaityti juos. 2 Buvo skaitoma, 
kaip Mordekajis pranešė apie eunuchų, Bigtano ir 
Tereso, ėjusių sargybą prie vartų, sąmokslą nužudyti 
karalių Asverą. (Est 2,21-23) 3 Karalius paklausė: „Koks 
pagerbimas ar atlyginimas buvo duotas Mordekajui už 
tai?" Esantieji prie karaliaus tarnai atsakė: ,,Jis negavo 
jokio atlyginimo“. 4 Karalius klausė: „Kas yra mano 
prieškambaryje?" Tuo laiku Hamonas buvo įėjęs į 
karaliaus rūmus kalbėti su karaliumi Mordekajo 
pakorimo reikalu; 'kartuvės jau buvo pastatytos. 5 
Karaliaus tarnai jam atsakė: ,,Hamonas stovi 
prieškambaryje"“. Karalius liepė pakviesti Hamoną. 6 
Jam įėjus, karalius klausė: ,,Kaip reikėtų pagerbti vyrą, 
kuris vertas karaliaus pagarbos?" Hamonas galvojo: „Ką 
gi kitą karalius norėtų pagerbti, jei ne mane?" 7 Hamonas 
atsakė: „Vyrą, kurį karalius norėtų pagerbti, 8 reikia 
aprengti karališkais rūbais, užsodinti ant karaliaus 
jojamojo žirgo ir uždėti ant galvos karališką vainiką. 9 
Jam rūbus ir žirgą tegul paduoda vienas karaliaus 
didžiūnų; jis teatveda karaliaus pagerbtąjį, užsodina jį ant 
žirgo ir, vesdamas žirgą miesto aikšte, tegul skelbia: „Taip 
gerbiamas vyras, kurį karaliusįvertina!*" 10 Tada karalius 
įsakė Hamonui: „Skubėk, imk rūbus, žirgą irįvykdyk, ką 
sakei; padaryk visa tai žydui Mordekajui, kuris sėdi prie 
karaliaus vartų. Žiūrėk, kad viskas būtų įvykdyta!" 11 
Hamonas ėmė rūbus ir žirgą, lydėjo Mordekajį miesto 
aikšte ir skelbė: ,„Tai vyras, kurį karalius gerbia". 

12 Mordekajis grįžo prie karaliaus vartų, c Hamonas 
nuskubėjo į savo namus nuliūdęs ir galvą apsisupęs. 13 
Hamonas papasakojo viską savo žmonai Zeresai ir 
draugams, kas įvyko. Jo patarėjai ir žmona kalbėjo: „Jei 
+ Mordekajis, prieš kurį tyrėjai nusižeminti, yra žydų 

tautybės, tu nelaimėsi, — tikrai krisi". 14 Jam dar 
bekalbant, atskubėjo karaliaus eunuchai ir išsigabeno jį į 
Esterės paruoštus pietus. 


Viešpats tvarko visų Žmonių gyvenimo kelius. Jis 
patvarkė karaliaus nemigą taip, kad jis sirgo. Karalius 
sužinojo Mordekajo jam padarytą paslaugą, kuri liko 
nepastebėta ir neatlyginta/ Hamonas anksti rytą atėjo pas 
karalių gauti leidimą nužudyti Mordekajį. Karalius dar 
buvo savo miegamajame kambaryje. Jis nieko nežinojo 
apie Hamono neapykantą Mordekajui. Hamonas pakilo 
labai aukštai, bet krito žemai. Mordekajis buvo karaliaus 
rūmų tarnautojas, gal vartininkas? Jis ir po pagerbimo 
tęsė tarnybą. O Hamonas labai nervinosi. Jo žmona ir 
draugai nujautė nelaimę. Hamonas, dar neatgavęs 
lygsvaros, buvo iššauktas pietauti su karaliumi pas 
Esterę. 


7 skyrius 
HAMONO GALAS KARTUVĖSE 1-10 

1 Karalius ir Hamonas ėjo pietauti pas karalienę 
Esterę. (Est 5,8; 6,14) 2 Tą dieną karalius įsigėręs klausė 
karalienę Esterę: „Pasakyk man savo prašymą. Karaliene 
Estere, jei prašytum ir pusės mano karalystės, tau 
duosiu!“ 3 Karalienė atsakė: ,,Karaliau, jei esi man toks 
malonus ir sutinki mano prašymą patenkinti, palik mane 
ir mano tautą gyvus. 4 Aš ir mano tauta esame atiduoti 
mirčiai ir sunaikinimui. Jei mes būtume parduodami 
vergais, aš tylėčiau ir karaliaus nevarginčiau". 5 Karalius 
Asveras klausė karalienės Esterės: „Kas jis ir kur jis yra, 
kuris drįsta tą daryti?" 6 Esterė atsakė: ,, Mūsų priešas ir 
persekiotojas yra šitas Hamonas“. Hamonas labai 
išsigando. 7 Karalius įnirtęs pakilo nuo stalo ir išėjo į 
rūmų parką, o Hamonas suklupo prieš karalienę Esterę, 
prašydamas palikti jį gyvą, nes jis suprato, kad jo laukia 

karaliaus bausmė. 8 Karalius, sugrįžęs iš pilies parko, 
rado Hamoną sukritus;į ant sofos prie Esterės ir suriko: 
„Jis nori karalienę išprievartauti mano riame ir mano 
akivaizdoje!“ Karaliui ištarus šiuos žodžius, Hamono 
veidas buvo uždengtas (Hamonas buvo suimtas). 9 
Karaliaus eunuchas Harbonas tarė: ,Hamono kieme yra 
pastatytos kartuvės penkiasdešimt mastų aukščio 
Mordekajui pakarti, kuris išgelbėjo karaliaus gyvybę". 10 
Karalius įsakė: ,,Pakarkite Hamoną jose!" Jie pakorė jį 
Mordekajui skirtose kartuvėse. Po to karaliaus pyktis 
atslūgo. 


Karalius ir Hamonas atėjo pietauti pas Esterę. 
Pagaliau Esterė pasakė savo prašymą. Ji prašė palikti 
gyvą ją ir jos tautą. Karalius ir Hamonas apstulbo. 
Hamonui karalienė buvo kaltintoja, o karalius teisėjas. 
Karalius išskubėjo į rūmų parką. Ar jis pats savęs 
nekaltino? Juk jis leido Hamonui parašyti žydų žudymo 
įsakymą, kurie nebuvo jokio nusikaltimo padarę. 

Koks staigus pasikeitimas! Ar taip nebus paskutinėje 
dienoje, kai Viešpats ateis ir savuosius išgelbės. Hamonas 
buvo suimtas ir jo veidas uždengtas — žudomiesiems 
dažnai uždengia akis. . 


8 skyrius 
ŽYDAI LAIMI 1-17 

I Tą dieną karalius Asveras atidavė žydų priešo 
Hamono namus karalienei Esterei. Mordekajis buvo 
pakviestas pas karalių, nes Esterė buvo pasisakiusi, kad 
jis yra jos giminaitis. 2 Karalius savo antspaudos žiedą, 
kurį gavo iš Hamono, atidavė Mordekajui. Esterė pavedė 
Hamono namų priežiūrą Mordekajui. (Est 3,10) 

3 Esterė krito karaliui po kojų ir su ašaromis maldavo 
panaikinti agagito Hamono išleistą ediktą prieš žydus. 4 

Karalius ištiesė aukso skeptrą į Esterę. (Est 5,2) 5 Ji 
atsistojo prieš karalių ir kalbėjo: ,,Karaliau, jei esi toks 
malonus, maldauju raštu atšaukti agagito Hamano, 
Hamedato sūnaus, žydo priešo, raštą, kuriuo jis siekė 
išnaikinti visus žydus karaliaus kraštuose. 6 Kaip aš 
galėsiu pergyventi pažeminimą ir sunaikinimą savo 
tautos?" 7 Karalius Asveras tarė karalienei Esterei ir 
žydui Mordekajui: „Aš atidaviau Esterei Hamono 
namus; jis buvo pakartas, kadangi drįso pakelti ranką 
prieš žydus. 8 Žydų klausimą patys surašykite karaliaus 
vardu, kaip jums patinka, ir užantspauduokite raštus 
karaliaus žiedu; potvarkiai parašyti karaliaus vardu ir 
užantspauduoti jo žiedu yra neatšaukiami".. 

9 Trečio mėnesio, vadina mo Sivanu, dvidešimt trečią 
dieną buvo sušaukti karaliaus sekretoriai ir parašytas 
žydus liečiąs įsakas, kaip Mordekajis jį padiktavo, visiems 
karaliaus vietininkams,  gubernatoriams bei 
kunigaikščiams nuo Indijos iki Etiopijos, šimtui 
dvidešimt septyniems kraštams, jų raštu ir tautos kalba; 
taip pat ir žydams jų raštu ir kalba. (Est 1,22) 10 Raštai 
buvo užantspauduoti karaliaus Asvero žiedu ir išsiųsti 
raitais karaliaus pasiuntiniais. 11 Karalius leido žydams 
kiekviename mieste susirinkti ir tartis apsigynimo 
reikalais. Jei kas juos ginklu pultų, jiems leista ne tik 
gintis, bet puolančius sunaikinti kiekviename krašte su jų 
vaikais bei moterimis, o jų turtą pasiimti. 12 Dvylikto 
mėnesio, vadinamo Adaru, tryliktą dieną buvo įsakyta 
pasipriešinti visuose karaliaus Asvero kraštuose. 13 
Rašto įsako nuorašai buvo .pasiųsti į visus kraštus ir 
paskelbti visoms tautoms, kad žydai pasiruoštų ir tą dieną 
" atkeršytų savo priešams. 14 Raiti karaliaus pasiuntiniai 
eikliais žirgais skubėjo išnešioti tą įsaką. Jis buvo 
paskelbtas sostinėje — Susoje. 

15 Tą dieną Mordekajis išėjo iš karaliaus rūmų, 
pasipuošęs karališkais mėlynais ir baltais rūbais, plonos / 
drobės purpuro apsiaustu ir aukso karūna ant galvos. 

Susos miesto gyventojai džiūgavo. 16 Žydai buvo 
laimingi, patenkinti, linksmi ir gerbiami. 17 Kiekviename 
krašte ir mieste, kur tik karaliaus įsakas.buvo paskelbtas, 
žydai džiaugėsi, linksminosi, puotavo ir šventė. Daugelis 
kitų tautų žmonių prisidėjo prie žydų, nes žydų baimė ir 
juos buvo apėmusi. (2 M 15,14-16) 


Hamonas buvo pasmerktas mirti; bausmė įvykdyta. 
Politinių nusikaltėlių nuosavybė būdavo konfiskuojama 
valstybės, karaliaus, naudai. Karalius Hamono namus 
padovanojo Esterei. Mordekajis buvo paskirtas Esterės 
globėju ir jos namų prižiūrėtoju. 

Esterė nuėjo antrą kartą*pas karalių; pasisakė, kad 
Mordekajis yra jos giminaitis ir prašė gelbėti jos tautą. 
Persų karalių išleistus nuostatus pakeisti ar panaikinti 
nebuvo galima. Buvo išleistas naujas potvarkis žydų 
naudai. Juo remiantis žydai turėjo teisę gintis, jei kas juos 
pultų ar skriaustų. Jie turėjo teisę puolėjus, savo priešus, 
ir jų šeimas nužudyti ir jų turtą plėšti. Mordekajis buvo 
paskirtas ministeriu pirmininku. Žydai tuo labai 
džiaugėsi, o jų priešai pamatė, kad jie yra pažeminti; žydai 
turi pilnas teises ir jų žmogus tvarko visos valstybės 
reikalus. Be to, Dievo Dvasia taip paveikė kitų tautų 
žmones, kad jie pradėjo gerbti žydus ir daugelis jų priėmė 
žydų tikėjimą; tapo prozelitais. 


9 skyrius 
ŽYDAI ATSIKERŠIJA SAVO PRIEŠAMS 1-16, 
PURIMAS — BURTŲ ŠVENTĖ 17-32 
1 Dvylikto mėnesio, vadinamo Adaru, tryliktą dieną, 
kaip karaliaus buvo numatyta žydus žudyti; kaip tik tą 
dieną, kai žydų priešai tikėjosi juos nugalėti, įvyko 
pasikeitimas, — žydai nugalėjo savo priešus. 2 Visuose 

karaliaus Asvero kraštuose žydai, susirinkę miestuose, 
pasipriešino tiems, kurie norėjo jiems kenkti. Niekas 
negalėjo žydams priešintis, nes jie visi buvo išsigandę. (Est 
8,17) 3 Karaliaus kraštų vietininkai, gubernatoriai, 
kunigaikščiai, valdininkai padėjo žydams, nes jie bijojo 
Mordekajo, 4 kuris buvo galingas karaliaus rūmuose. Jo 
garsas pasiekė visus kraštus, jo galia augo. 5 Žydai smogė 
savo priešams ir sunaikino juos taip, kaip jie buvo 
pasiruošę žydus sunaikinti. 6 Net pačioje sostinėje — 
Susoje žydai nukovė penkis šimtus žmonių 7 ir Hamono, 
žydų priešo, sūnus: Parsandatą, Dalfoną, Aspatą, 8 
Poratą, Adaliją, Aridatą, 9 Parmastą, Arisają, Aridają ir 
Vaizatą, 10 bet jų turto nelietė. 11 Tą pačią dieną Susoje 
nukautųjų skaičius buvo praneštas karaliui. 12 Karalius 
kreipėsi į karalienę Esterę: „Sostinėje Susoje žydai 
nukovė penkis šimtus žmonių ir dešimt Hamono sūnų. O 
kiek jie išžudė visuose kraštuose?! Ko dar prašai? 
Pasakyk, ir tas bus įvykdyta!" (Est 5,6; 7,2) 13 Esterė 
atsakė: „Jei karalius sutinka, tebūnie žydams leista 
Susoje ir rytoj vykdyti nuostatą taip, kaip jie šiandien jį 
vykdė, ir dešimt Hamono sūnų tebūnie pakabinti 
kartuvėse". 14 Buvo išleistas karaliaus įsakas ir 
paskelbtas Susoje; Hamono sūnūs buvo pakabinti 
kartuvėse. 15 Susos žydai susirinko Adaro mėnesio 
keturioliktą dieną ir nukovė tris šimtus žmonių, bet jų 
turto jie nelietė. 

16 Žydai kituose karaliaus kraštuose irgi susirinkę 
gynė savo gyvybę nuo priešų. Jie nukovė savo 
persekiotojų septyniasdešimt penkis tūkstančius, bet jie 
nelietė jų turto. 17 Tai įvyko Adaro mėnesio tryliktą 
dieną. Keturioliktą dieną jie ilsėjosi ir šventė džiaugsmo 
šventę. 18 Susos žydai „buvo susirinkę tryliktą ir 
keturioliktą dieną, o penkioliktą — jie ilsėjosi, puotavo ir 
šventė džiaugsmo šventę; 19 gyvenantys neapmūrytuose 
miestuose ir kaimuose, džiaugsmo, puotavimo šventei 
pasirinko keturioliktą Adaro mėnesio dieną; tą dieną jie 

siuntinėjo vieni kitiems dovanas ir valgius. 

20 Mordekajis visa tai surašė irtuos raštus išsiuntinėjo 
žydams visoje karaliaus Asvero karalystėje, arti ir toli. 21 
Jis ragino žydus Adaro mėnesio keturiolikta ir 
penkiolikta dienomis kiekvienais metais švęsti 22 žydų 
išlaisvinimo iš jų priešų dieną, nes jų liūdesys virto 
džiaugsmu, dejonės — džiūgavimu. Tomis dienomis jie 
turėtų džiaugtis, puotauti, dalintis maistu ir beturčiams 
siųsti dovanų. 23 Žydai pradėjo ją švęsti, kaip Mordekajis 
jiems buvo 1v0 nurodęs. ž 

24 Agagitas Hamonas, Hamedato sūnus, žydų 
priešas, buvo sumanęs išžudyti ir išnaikinti visus žydus 
persų imperijoje. Jis metė burtą — „purimą“ žydus 
sunaikinti. (Est 3,7) 25 Esterei atėjus pas karalių, jo 
planuotas įsakymas raštu — žydų sunaikinimas, krito ant 
jo paties galvos; jis ir jo sūnūs buvo pakarti. (Est 7,10) 26 
Tas dienas jie vadina ,,„Purimu“ — burtu. Turint galvoje 
išsiuntinčtų laiškų (Mordekajo) turinį ir visus įvykius, 
kurie po to palietė žydų gyvenimą, žydai nustatė, kad 27 
kiekvienais metais tuo pačiu laiku tas dvi dienas visi 
žydai, prie jų prisijungę kitataučiai ir jų palikuonys turi 
prisiminti. 28 Tos dvi dienos turi būti švenčiamos visose 
šeimose, visuose miestuose ir visose kartose. Purimo 
šventė negali būti panaikinta ateityje žydų generacijose. 

29 Karalienė Esterė, Abihailo duktė ir žydas 
Mordekajis rašė antrą raštą Purimo šventės reikalu. 30 
Jie tuos raštus išsiuntinėjo žydams į šimtą dvidešimt 
septynias karaliaus Asvero provincijas, 31 linkėdami 
ramybės, taikos ir švęsti Purimo dienas nustatytu laiku. 
Jose žydas Mordekajis ir karalienė Esterė džiaugėsi dėl 
žydų išgelbėjimo ir nustatė tai šventei pasninkus ir gedulo 
apeigas jiems ir jų palikuonims. 32 Įsakymas karalienės 
Esterės švęsti Purimo šventę yra užrašytas. 

Hamonui burtais buvo išpranašauta žydus žudyti 12 
mėnesio 13 dieną ir karaliaus įsakymu. Bet antrasis 
karaliaus įsakymas, Mordekajo paruoštas, leido žydams 
priešintis, gintis ir net jų priešų turtą plėšti. Visi karaliaus 
vietininkai ir valdininkai žinojo, kad ministeriu 
pirmininku karalius paskyrė žydą  Mordekajį. 
Valdininkai bijojo ministerio pirmininko; laikėsi antrojo 
karaliaus įsakymo ir visur padėjo žydams. Žydai nugalėjo 
savo priešus, daugelį jų nužudė, bet turto neplėšė. 
Sostinėje, Susoje, dar ir 14 dieną vyko kovos; Hamono 
nužudyti sūnūs buvo išniekinti pakariant. Žydų 
sunaikinimo diena virto pergalės ir džiaugsmo diena. 

Mordekajis įsakė švęsti pergalės dieną kasmet Tai yra 
ne religinė, bet tautinė — pergalės ir džiaugsmo diena. 


10 skyrius 

MORDEK AJO GARBĖ 1-3 
1 Karalius Asveras uždėjo duoklę visiems kraštams ir 
jūrų saloms. 2 Visa jo veikla, galia ir Mordekajo garbė, į 
kurią karalius jį iškėlė, yra surašyta persų ir medų karalių 
metraščių knygoje. (Est 8,2,15) 3 Žydas Mordekajis buvo 
karaliaus Asvero dešinioji ranka. Jis buvo galingas ir 
mėgiamas žydų tarpe ir plačiai žinomas tarp savo brolių, 

nes jis siekė gerbūvio ir taikos savo tautai. 


Karalius uždėjo naujus mokesčius savo pavaldiniams. 
Karas su Graikija buvo pralaimėtas; reikėjo iš naujo 
organizuoti ir pertvarkyti kariuomenę. Mordekajis visa 
tai įvykdė. Apie Mordekajį yra parašyta persų 
metraščiuose. Mordekajis neužmiršo savo tautos; jis ir 
Esterė darė ką galėjo ir sugebėjo savo tautos naudai. Jie 
paruošė galimybę veikti Ezrui ir Nehemijui, kurių knygos 
yra Šventajame Rašte prieš Esterės knygą, bet istoriniai 
jie pasirodė ir veikė po Mordekajo i ir Esterės. 

JOBO KNYGA 

Senojo Testamento knygos iki Jobo yra istorinės. 
Jobo knyga ir sekančios keturios yra pamokančio turi- 
nio. Šios knygos didesne dalimi parašytos poezija. 

Jobo vardas reiškia: "Kur yra mano tėvas?" Jobo 
gimtinė buvo kur nors Galilėjos ežero rytpiečiuose. Jo- 
bas buvo turtingas, pamaldus žmogus. Netekęs turto ir 
sveikatos, anų laikų papročiu, jis buvo laikomas Dievo 
baudžiamas dėl nusikaltimų; tad jis neteko ir garbės. 
Pirmieji Jobo draugai kaltino jį nusidėjimu. Jobas nesi- 
jautė nusikaltęs. Ketvirtasis Jobo draugas suprato, kad 
nelaimė gali paliesti ir nekaltą žmogų; bet jis matė pavo- 
jų Jobo išdidume. Dievas įspėjo Jobą, bet jo draugus 
Jis kaltino. 

Knygos turinys — kentėjimai. Žmoniją vargino šis 
klausimas iš seniausių laikų. Kodėl kentėjimai, ypač ne- 
kalto kentėjimai!? Į šį klausimą neturime atsakymo iki 
šių dienų. Tikinčiam yra didelė paguoda nekaltas kentė- 
jimas, — Dievas žino tai. 

Daugelis laiko Jobo raštus viena seniausių Šven- 
tojo Rašto knygų. Žydų padavimai sako, kad šią knygą 
parašęs Mozė. Šių laikų kritikai mano, kad knyga ra- 
šyta Dovydo — Saliamono laikais, nes poezija yra 
aukšto lygio. Knygoje neminimas Izraelio įstatymas nei 
protėviai, nei tauta. 

Knygą galima padalinti: įvadas 1 skr., Jobo dialo- 
gas su trimis draugais 2-31 skr., Jobo dialogas su 
ketvirtuoju draugu 32-37 skr., Dievo kalba 38-42,6 
skr., knygos užbaiga 42,7-17 skr. 

JOBO KNYGA 
1 skyrius 
JOBAS IR NELAIMĖSE LIEKA IŠTIKIMAS 
DIEVUI 1-22 

1 Uzo krašte gyveno vyras, vardu Jobas. Jis buvo 
ištikimas ir teisus, dievobaimingas ir vengė pikto. (1 M 
10,23; 22,21; 36,28; Jer 25,20; Ez 14,14,20) 2 Jis 
turėjo septynis sūnus ir tris dukteris; 3 septynis tūks- 
tančius avių, tris tūkstančius kupranugarių, penkis šim- 
tus jungų jaučių, penkis šimtus asilų ir labai didelę 
šeimyną. Tas vyras buvo turtingiausias Rytuose. 

4.Jo sūnūs susiėję pokyliaudavo vieno kurio na- 
muose skirtą dieną, pasikvietę savo seseris, su jomis 
valgydavo ir gerdavo. 5 Pokylio dienoms pasibaigus, 
Jobas juos šventindavo. Atsikėlęs anksti rytą, jis auko- 
davo deginamąsias aukas, pagal vaikų skaičių, galvo- 
damas: "Gal mano sūnūs nusidėjo ir pamiršo Dievą". 
Taip Jobas visuomet darydavo. 

6 Vieną dieną dangiškos būtybės (Dievo sūnūs) 
susirinko pas Viešpatį; atėjo ir šėtonas. (Job 2,1; 1 Kar 
22,19-22; 1 Ch 21,1; Zach 3,1) 7 Viešpats klausė 
šėtoną: "Iš kur ateini?" Šėtonas atsakė Viešpačiui: "Aš 
vaikštinėjau po visą žemę". 8 Viešpats vėl klausė šė- 
toną: "Ar nesutikai mano tarno Jobo? Juk žemėje nėra 
nė vieno jam lygaus. Jis yra ištikimas ir teisus, dievo- 
baimingas ir vengia pikto". 9 Šėtonas atsakė Vieš- 
pačiui: "Ne veltui Jobas bijo Dievo. (Ps 73,13) 10 Juk 
Tu saugoji jį, jo namus ir viską, ką jis turi! Jo darbus 
laimini, jo turtas didėja. 11 Bet tik pabandyk paliesti jo 
daiktus, ką jis turi! Ar jis neiškeiks Tavęs?" 12 Vieš- 
pats tarė šėtonui: "Visa, ką jis turi, atiduodu tavo 
valdžion, bet jo paties — nepaliesk!" Šėtonas pasišalino 
iš Viešpaties akivaizdos. 

13 Vieną dieną, Jobo sūnums ir dukterims puo- 
taujant vyriausiojo brolio namuose, 14 pasiuntinys, 
atėjęs pas Jobą, pranešė: "Beariančius jaučius ir besi- 

ganančius šalia jų asilus 15 užpuolė sabėnai ir juos 
pagrobė, o tarnus užmušė kardu; tik aš vienas ištrūkau 
ir tau pranešu". (1 M 10,7,28; 25,3) 16 Jam tebekal- 
bant, atskubėjo kitas ir pranešė: "Dievo ugnis krito iš 
dangaus, padegė avis ir tarnus ir juos prarijo; tik aš 
vienas išlikau ir tau pranešu". 17 Antrajam tebekalbant, 
atskubėjęs trečias, tarė: "Kaldėnai, pasiskirstę trimis 
grupėmis, puolė kupranugarius ir juos paėmė, o tarnus 
nužudė kardu; aš ištrūkau ir tau pranešu". (1 M 11,28) 
18 Tam bekalbant, atbėgo ketvirtas ir tarė: "Tavo sū- 
nums ir dukterims puotaujant vyriausiojo brolio na- 
muose, 19 pakilęs smarkus vėjas iš dykumos, sugriovė 
tą namą ir užmušė visus jaunuolius; aš vienas išlikau 
gyvas ir tau pranešu". 

20 Jobas įplėšė savo apsiaustą, apsikirpo plaukus 
ir puolęs ant žemės, tarė: (1 M 37,34) 21 "Nuogas gi- 
miau, nuogas ir mirsiu. Viešpats davė ir Viešpats atsi- 
ėmė; tebūnie garbinamas Viešpaties vardas!" (Pam 
5,14; 1 Tim 6,7) 22 Šiuo atveju Jobas nenusidėjo 'r 
neburnojo prieš Dievą. 


Turtingas ir tikintis Jobas, manoma, gyveno 
Abraomo ar Mozės laikais į rytus nuo Jordano ar prie 
Eufrato. Anų laikų papročiu jis buvo kunigaikštis ar 
karalius. Sabėnai gyveno pietinėje Arabijoje, o kaldėnai - 
rytų krašte. 

Piktybės klausimas čia nėra išaiškintas, bet sako- 
ma, kad angelai paklusta Viešpačiui, o ir šėtonas gali 
daryti tik tą, ką Dievas jam leidžia. Šėtonas nesupranta 
laisvo atsidavimo ir meilės Dievui. 

Jobo vaikai, sūnūs ir dukterys, sugyveno darniai. 
Manoma, kad jie buvo vedę, gyveno savo namuose, bet 
kas dieną susitiko. Jobas rūpinosi ir suaugusiais vai- 
kais. Pagal anų laikų papročius jis buvo tėvas ir kuni- 
gas. 

Šėtonas taip paruošė Jobo nelaimes, kad kaimynai 
grobė jo turtą ir žudė tarnus. O ugnis iš dangaus — žai- 
bai, atrodė paties Dievo siųsti, taipgi ir visa naikinanti 
vėtra. Nelaimėje Jobas elgėsi kaip visi jo laikų žmonės: 
perplėšė savo apsiaustą, gedėjo. Jis tikėjo, kad viskas 
vyksta su Dievo žinia ir lenkėsi po Jo galinga ranka. 
Kiekvienas žmogus gale savo gyvenimo turi viską 
palikti, jei jis ir daug turtų turėtų, ir stotis Viešpaties 
akivaizdoje. 


2 skyrius 

JOBO LIGA, ŽMONA IR DRAUGAI 1-13 

1 Vieną dieną dangiškoms būtybėms vėl susi- 
rinkus Viešpaties akivaizdoje, ir šėtonas atėjo. (Job 1,6) 
2 Viešpats paklausė jį: "Iš kur ateini?" Šėtonas atsakė 
Viešpačiui: "Aš vaikštinėjau po visą žemę". 3 Viešpats 
klausė šėtoną: "Ar nesutikai kur mano tarno Jobo? Juk 
žemėje nėra jam lygaus! Jis yra ištikimas ir teisus, 
dievobaimingas ir vengia pikto. Jis ir toliau lieka man 
ištikimas, nors tu mane sukurstei prieš jį be priežasties, 
kad jam kenkčiau". (Job 1,1) 4 e atsakė Vieš- 
pačiui: "Žmogus viską atiduos, kad liktų gyvas (oda už 
odą). 5 Tik paliesk jo kaulus ir kūną ir pamatysi, ar jis 
nekeiks Tavęs?" 6 Viešpats tarė šėtonui: "Jis dabar ta- 
vo rankose. Tik nepaliesk jo gyvybės!" 

7 Šėtonui pasišalinus iš Viešpaties akivaizdos, Jo- 
bą išbėrė piktomis votimis nuo Kojų padų iki viršu- 
galvio. 8 Jis sėdėjo pelenuose ir, pasiėmęs šukę, 
gramdė pūliuojančias votis. 9 Jo žmona jam tarė: "Ar tu 
vis dzv ištikimas Dievui!? Keik Dievą ir mirk!" (Jn 
19,17) :0 Jobas jai atsakė: "Moterie, kaibi neprotingai; 
visa kas gera gavome iš Dievo, ar bloga irgi neturėtume 
priimtii?" Tuo Jobas nenusidėjo. (Job 1,22; Jok 5,11) 

11 Trys Jobo draugai: temanitas Elifazas, suhitas 


Bildadas ir namatitas Zofaras, išgirdę apie Jobo ne- | 


laimę, susitarė ir atėjo pas jį išreikšti jam užuojautos ir 

jį paguosti. (1 M 36,15; Jer 49,7; 1 M 25,2; Joz 15,41) 
12 Pamatę jį iš tolo, nepažino jo. Susijaudinę jie įplėšė 
savo apsiaustus, balsiai verkė ir bėrė dulkes aukštyn ir 
ant savo galvų. 13 Septynias dienas ir septynias naktis 
jie prasėdėjo su juo ant žemės; nė vienas nepratarė žo- 
džio, nes jie matė jį labai kenčiant. 


Dievas leidžia šėtonui kankinti ir gundyti Jobą. 
Skausmai baisiai išvargina ir palaužia žmogų, o arti- 
mųjų ir draugų gundymai daugiau pakenkia negu priešų 
puolimai. "Oda už odą". Tai atidavimas visko už svei- 
katą ir gyvybę. 

Kai Jobas neteko turto, vaikų ir garbės, praslinko 
ilgesnis laikas. Jobas liko ramus, ištikimas Viešpačiui. 
Kokia liga Jobas sirgo nepasakyta. Daugelis mano, jog 
tai buvo baisiausia ir skaudžiausia raupsų rūšis. Šia liga 
sergant auga votys, jos pratrūksta ir kirmėlės lenda iš 
jų, oda pajuosta ir suaižėja, sąnariai sutinsta; pamažu 
nukrenta, kvapas dvokia, sunu kvėpuoti, kankina 
karštis, troškulys, baisūs sapnai. Liga užkrečiama; ligo- 
nis privalo palikti šeimą ir kentėti nuošalioje vietoje. 
Jobas sėdėjo pelenuose. Kai kuriuose kraštuose, anais 
laikais ir Jobo krašte, įvairias sąšlavas vežė iš miesto ir 
degino. Tokiuose pelenuose Jobas sėdėjo. Pirštai buvo 
sutinę o žaizdos labai niežėjo, tad Jobas gramdė jas- 
šuke. Šėtonas nepalietė Jobo žmonos, bet panaudojo ją 
pagundai; nepasitikėti Dievu, mirti; — baigti baisias 
kančias nusižudymu. Jobas mandagiai, neužgaunančiai 
atmetė jos patarimą kaip neišmintingą. 

Apie Jobą ištikusias nelaimes ir ligą išgirdo jo geri 
draugai, kunigaikščiai kaip ir jis. Jie susitarė drauge 
aplankyti Jobą ir paguosti jį. Iki jie susitarė ir atvyko, 
praėjo keli mėnesiai. Jobas kentė kančias ilgesnį laiką. 
Kai draugai atvyko, jie nebepažino jo. Draugai manė 
gerai, bet matydami Jobo kančias neteko žado. Jie sė- , 
dėjo prie savo draugo ir tylėjo 7 paras. 

Elifazas buvo iš Ezavo palikuonių. (1 M 36,11) 
Daugelis mano, kad Bildadas buvo kilęs iš Abraomo 
žmonos Keturos. (1 M 25,2) Zofaras, manoma, buvo 
edomitas, iš Ezavo giminės. (1 M 36,11) Elihus buvo iš 
Abraomo brolio Nahoro giminės. (1 M 22,21) 


3 skyrius 
JOBO SKUNDAS 1-26 

1 Pagaliau Jobas atvėrė burną ir prakeikė savo 
gimimo dieną. 2 Jobas tarė: 3 "Tegul būna prakeikta 
diena, kurią gimiau, ir naktis, kurioje buvau pradėtas! 
(Jer 20,14-20) 4 Tegul ta diena tampa tamsybe! Dieve, 
neprisimink jos ir neduok jai šviesos! 5 Debesų ap- 
gaubta, tegul ji skęsta tamsybėje, kaip mirtis! 6 Nakties 
tamsa tegul gaubia ją; tegul ji bus išbraukta iš metų ir 
mėnesių dienų skaičiaus! 7 Ta naktis tegul lieka ne- 
vaisinga! Niekas tenedžiūgauja joje! 8 Tegul prakeikia 
tą dieną tie, kurie gali pasišaukti pabaisą (leviataną)! 9 
Tegul aptemsta aušros žvaigždės ir nepasirodo laukia- 
ma šviesa; akys teneišvysta aušros spindulių! 10 Ji 
leido man gimti, bet nepaslėpė vargo nuo manęs. 11 
Kodėl nemiriau gimdamas arba — kodėl neužtroškau! 
12 Kodėl mane laikė ant kelių ir maitino? 13 Tada 
ramiai ir saldžiai miegočiau 14 kartu su žemės karaliais 
ir patarėjais, kurie sukūrė sau griuvėsius; 15 arba su 
kunigaikščiais, kurie turėjo aukso ir pripildė savo-na- 
mus sidabru. 16 Kodėl nebuvau užkastas, būdamas kū- 
dikiu, neregėjęs šviesos? 17 Ten tironai nebesiaučia, 
pavargusieji ilsisi. 18 Ten belaisviai be rūpesčių, nebe- 
girdi įkyraus prižiūrėtojo balso. 19 Didelis ir mažas, - 
vergas ir laisvas, ten yra laisvi nuo savo valdovo. 20 
Kodėl nelaimingajam duodama šviesa ir gyvybė apkar- 
tusioms sieloms! 21 Laukiantieji mirties, jos nesu- 
laukia; jie jos ieško labiau negu paslėptų turtų. (Apr 
9,6) 22 Jie džiaugtųsi ir būtų labai patenkinti, gulėdami | 
kape. 23 Kodėl žmogui šviečia šviesa, kuri jam ne- | 


| 

pasiekiama? (Job 19,8) 24 Mano dūsavimai — mano 
duona, o aimanos — tekąs vanduo! 25 Ko bijau, tas 
ištinka mane, ko vengiu — prislegia mane. 26 Nerandu 
ramybės, neturiu poilsio; mano vargams nėra galo". 


Šiuo skyriumi pradedamas Jobo pokalbis su drau- 
gais. Jobas kalbėjo 9 kartus, Elifazas — 3, Bildadas — 
3, Zofaras — 2, Elihus — 1, Dievas — 1. Pirmieji trys 
draugai tikino Jobą, kad visi kentėjimai yra už nu- 
sikaltimus — nuodėmes. Jos gali būti slaptos, bet Die- 
vas viską žino ir baudžia. Elihus manė, kad kentėjimai 
apsaugo mus nuo nusikaltimų ir išdidumo. Dievas 5a- 
kė, kad žmogus nesupranta visų Jo minčių ir kelių. 

Jobo skausmai buvo labai dideli. Po 7 tylos parų 
jis nutraukė tylą skundu. Jobas pirmoje savo kalboje 
prakeikė savo gimimo dieną. Jis linkėjo kad nebūtų 
gimęs, arba gimęs tuojau būtų miręs. Jis ir dabar ilgė- 
josi mirties. Jobas manė, kad mirtimi kančios pasibaigs. 
Jobui baisios kančios buvo nepernešamos, jis gyveni- 
mu nusivylė, bet Dievą tikėjo. 


4 skyrius 
PIRMOJI ELIFAZO KALBA, NUSIKALTĖLIAI 
KENČIA 1-21 

1 Teinaniras Elifazas paklausė: 2 "Ar galima tau 
atsakyti? Aš nebegaliu tylėti. 3 Tu daugelį pamokei ir 
sustiprinai jų pailsusias rankas. 4 Klumpantį tavo žo- 
džiai pakėlė, linkstančius jo kelius sutvirtino. 5 Kai da- 
bar vargai palietė tave, tu nekantrauji, — nusigandai. 6 
Argi tavo pasitikėjimas, viltis ir teisumas nepagrįstas 
Dievo baime? 7 Pagalvok, kas būdamas nekaltas žuvo? 
Ar teisieji buvo sunaikinti? 8 Kas aparė blogį ir pasėjo 
vargą, tas jį ir pjaus. (Pat 22,8) 9 Nuo Dievo kvapo jie 
žuvo; Jo rūstybė juos sunaikino. 10 Liūto riaumojimas 
ir piktos liūtės balsas nutildomi, jauniklių liūtų dantys 

išdaužomi. 11 Jei liūtas žūva netekęs grobio, liūtės jau- 
nikliai išsisklaido. ' 

12 Išgirdau šnibždesį; 13 neramios mintys kilo 
nakties regėjime, kai gilus miegas buvo apėmęs žmo- 
nes. 14 Išgąstis mane apėmė, šiurpulys krėtė, visi mano 
kaulai drebėjo. (1 M 15,12) 15 Dvasia praslinko pro 
mano veidą; mano piaukai pasišiaušė. 16 Esybė sto- 
vėjo, tačiau jos neatpažinau. Pavidalas stovėjo prieš 
mano akis; buvo ramu, tačiau išgirdau tylų balsą: 17 'Ar 
mirtingas žmogus yra teisus prieš Dievą, ar jis tyras 
prieš savo Kūrėją? 18 Savo tarnais Jis nepasitiki ir net 
angelams prikiša klaidas. (Job 15,15) 19 Tuo labiau tie, 
kurie gyvena molio namuose (kūnuose), jų pamatai — 
dulkės! Jie sunyks, kaip kandžių suėsti. (2 Kor 5,1) 20 
Per dieną jie sunyks ir žus niekieno nepastebimi. 21 
Kaip virvės iš palapinių, jie ištraukiami iš gyvenimo ir 


miršta tiesos nesuvokdami". 

Manoma, kad Elifazas buvo seniausias ir žymiau- 
sias iš Jobo draugų. Tad'jis pirmas kalbėjo. Jis priminė 
Jobui jo praeitį, kai jis daug padėdavo vargšams ir 
pamokydavo nelaimėje esančius. Bet dabar, kai Jobą 
patį palietė nelaimė ir kančios, jis skundžiasi. Juk Die- 
vas teisiam padeda, nė vier.> nevargina. Jei tironas yra 
stiprus kaip liūtas, pagaliau Viešpats jį rubaudžia. Eli- 
fazas papasakojo viziją, kurią jis matė naktyje. Jis matė 
vizijoje, kad žmogus nėra teisus, kaip Dievas, net ange- 
lai nusikalto. Tai ką kalbėti apie žmogų. Elifazas kalbėjo 
labai draugiškai, bet davė suprasti Jobui, jog jis yra nu- 
sikaltęs, jam nedera veidmainiauti, reikia prisipažinti 
kaltu ir gailėtis. Žmogus yra tik žemė, gyvena molio. 
namuose! 


71 Job 5,1 


5 skyrius 
ELIFAZAS ĮSPĖJA JOBĄ, NEMURMANT 
PRIIMTI DIEVO BAUSMĘ 1-27 

1 "Šaukis pagalbos, bet kas tau atsakys? Į kurį 
šventąjį kreipsies? 2 Kvailį sunaikina nepasitenkinimas, 
ir prastuolis žūva dėl pavydo. 3 Aš mačiau kvailį, kuris 
jautėsi saugiai, tačiau staiga jo saugumas dingo. 4 Jo 
vaikai nėra saugūs; jie yra teisiami (vartuose); niekas jų 
neišgelbsti. 5 Alkanas naudojasi jų derliumi, erškėčių 
tvora nekliudo jam vogti. Trokštantis semiasi vandens 
iš jo šulinio. 6 Vargas neiškyla iš dulkių ir neišauga iš 
žemės. 7 Žmogaus sukelti vargai, lyg ugnies kibirkštys, 
kyla aukštyn. 8 Jei aš būčiau tu, kreipčiausi į Dievą ir 
patikėčiau savo reikalus Jam, 9 kuris daro didelių, neiš- 
tiriamų ir nuostabių dalykų be skaičiaus. (Job 9,10) 10 
Jis siunčia žemei lietaus ir laisto laukus. 11 Jis pakelia 
vargšus ir liūdinčius nuramina. (Ps 75,8; Lk 1,52) 12 
Gudriųjų sumanymus Jis paverčia niekais, todėl jų dar- 
bai nesėkmingi. 13 Jis sugauna gudriuosius jų pačių 
klastose; taip suktųjų sumanymai nueina niekais. (1 
Kor 3,9) 14 Diena jiems tamsi kaip naktis, nes jie ne- 
susigaudo padėtyje. (Iz 59,9-10) 15 Našlaičius Jis sau- 
goja nuo piktų kalbų, o vargšus — nuo stipriųjų prie- 
spaudos. 16 Silpnasis turi viltį,o neteisybei užčiaupiama 
burna. 17 Laimingas žmogus, kurį Dievas pamoko. Ne- 
sipriešink Visagalio drausmei! (Pat 3,11; Ps 94,12) 18 
Jis sužeidžia, bet ir aptvarsto; sumuša, tačiau Jis ir pa- 
gydo. (5 M 32,39: Oz 6,1) 19 Jis išgelbės tave iš šešių 
nelaimių, o septintoji nepalies tavęs. (Pat 24,16) 20 
Siaučiant badui, Jis išgelbsti tave iš mirties, o kilus 
karui — apsaugo nuo kardo. 21 Tavęs nepalies liežuvių 
plakimai ir nebaugins gresiantis sunaikinimas. 22 Gra- 
sinimų ir bado nejausi, laukinių žvėrių nebijosi. 23 Lau- 
ko akmenys bus tavo sąjungininkai, o laukiniai žvėrys 
— jaukūs. (Oz 2,20; Iz 11,6-9) 24 Tavo palapinė bs 
saugi, joje nieko nestigs. 25 Tu patirsi, kad tavo pali- 

kuonys yra gausūs, o tavo šeima augs, kaip žolė 
lankoje. 26 Tu nueisi į kapą senatvėje, būsi kaip javų 
pėdas nuvežtas į klojimą. 27 Mes tai patyrėme ir taip 
yra. Įsidėmėk, kad suprastum ir žinotum". 


Elifazas patarė Jobui žiūrėti ar Dievas paliko kokį 
šventą, teisingą? Iš savo patirties Elifazas sakė apie 
vieną netikintį, kuriam gerai sekėsi. Bet pagaliau jis ir jo 
vaikai žuvo, buvo teisme (vartuose) pasmerkti. Jo turtas 
buvo išplėštas, nei erškėčių tvora neapsaugojo. Elifazas 
patarė Jobui prisipažinti kaltu, kreiptis į Viešpatį. Die- 
vas yra galingas; Jis duoda lietų, vaisius. Kas į Jį nesi- 
kreipia, tas ir dieną grabaliojasi lyg naktyje. 

Dievo bausmė yra teisinga. Kas ją priima, tą Vieš- 
pats išgelbsti iš šešių nelaimių ir septintoje nepalieka. 
Jam nereikia bijoti karo, bado, laukinių žvėrių. Tokiam 
net akmenys kelyje nesimaišo po kojų. Jam sekasi ge- 
rai, šeima didelė, jis pats sulaukia žilos senatvės. 


6-skyrius 
JOBO ATSAKYMAS ELIFAZUI 1-30 

1 Jobas atsakė: 2 "O kad pasvertų mano vargą ir 
ant svarstyklių uždėtų mano pažeminimą! 3 Visa tai 
svertų daugiau už marių smėlį. Todėl nenuostabu, kad 
kalbu neapgalvotais žodžiais. 4 Visagalio strėlės 
įsmeigtos į mane; jų nuodus turi gerti mano dvasia. 
Dievo rykštė plaka mane. (Ps 38,3) 5 Ar žvengia lau- 
kinis asilas, turėdamas šviežios žolės, ar baubia jautis 
prie pilno pašaro lovio? 6 Ar kas valgo maistą be 
druskos, jis be skonio? Ar kiaušino baltymas turi sko- 
nį? 7 Tokį maistą paliesti bjauriuosi; man darosi koktu. 
8 O kad įvyktų, ko prašau, ir Dievas suteiktų man, ko 
noriu! 9 Geriau būtų, kad Dievas vienu smūgiu nužu- 
“ dytų mane, rankos pakėlimu — sunaikintų mane! 10 
Tai būtų mano paguoda — džiaugčiausi kentėdamas! 
Juk aš neužsigyniau Šventojo Žodžio! 11 Kur galiu 

gauti jėgų ištverti? Kur galas mano kančių? 12 Ar mano 
jėga yra akmeninė, ar mano kūnas sukurtas iš žalvario? 
13 Aš iš tikrųjų netekau jėgų, mano jėgų ištekliai išsi- 
baigė. 14 Draugas, neparodąs draugui draugiškumo, 
yra lyg nebijąs Visagalio. 15 Mano broliai yra klas- 
tingi, kaip upelis, kuris išdžiūsta. (Ps 38,12) 16 Jie yra 
lyg ledas, padengtas sniegu. 17 Saulei kaitinant, jie pra- 
dingsta, karščiui užėjus — išnyksta. 183 Karavanai pa- 
suka į šalį nuo tokių upelių, nes tyruose jie išdžiūsta. 19 
Temos ir Sebos karavanai tyrinėjo juos ir pasitikėjo 
jais. (1 M 25,15; Job 1,15) 20 Tačiau pasitikėjimas 
apvylė juos, nes pamatė jų klastą. 21 Jūs, draugai, man 
tapote tokiais; pamatę mano pažeminimą, išsigandote! 
22 Argi aš prašiau: 'Duokite man dovanų iš savo turto? 
23 Arba: Išgelbėkite mane iš priešo rankų. Išpirkite 
mane iš prispaudėjų'. 24 Pamokykite mane, aš nutilsiu; 
įrodykite mano klaidas! 25 Mane įžeidžia jūsų geros 
valios žodžiai; jie man nei padeda, nei pamoko. 26 Jūs 
savo žodžiais man tik prikaišiojate; jie nuliūdusiam yra 
lyg kalba vėjams. 27 Jūs galite pasijuokti iš našlaičio, 
savo draugą net parduoti! 28 Dabar pažvelkite į mane, 
aš jums tiesą pasakysiu! 29 Patys įsitikinkite, ar aš 
meluoju ir niekus tauškiu! 30 Spręskite, ar aš netiesą 
kalbu? Ar neatskiriu tiesos nuo melo?" 


Jobas kantriai laukė iki Elifazas baigė kalbėti. Jo- 
bas prisipažino, kad jis kai ką pasakė neišmintingai. 
Pav. prakeikė savo gimimo dieną. Draugai turėtų tai su- 
prasti; juk jis kalba kentėdamas. Jo kančia yra labai 
baisi, ji sunkesnė už pajūrio smiltis. Jei kas tai rimtai 
apsvarstytų, tas suprastų jo būseną. 

Taip, Viešpats, pats Dievas pašovė jį (Jobą) lyg 
nuodinga strėle. Gyvulys turėdamas maisto yra ramus. 
Jis, Jobas, neteko visko. Jis šaukia dėl baisių kančių. 
Žmogus nemėgsta beskonio (be druskos) valgio, lyg 
beskonio kiaušinio baltymo. Tai kaip Jobas bus ramus 

baisiai kentėdamas? Juk Viešpats pats Getsemanės 
sode nebuvo ramus ir kabodamas ant kryžiaus šaukė, 
kodėl Dievas paliko Jį. 

Jobas baisiai kentėjo ir norėjo geriau mirti negu 
gyventi. Bet pats nusižudyti visai nemanė. Jobas pa- 
reiškė, kad jis nėra iš akmens ar vario, jis yra žmogus, 
kaip ir kiti žmonės. 

Jobas, pasiskundęs savo kančiomis, kreipėsi į 
draugus. Tikri draugai lieka draugais bėdoje, bet tokių 
yra maža. Jobo "draugai" matydami jo kančias, pylė į 
žaizdas ne aliejų, bet druską. Jie yra vylingi, kaip ledas 
padengtas sniegu, kaip išdžiūvę upeliai vasaros metu. 
Žiemos (lietaus) metu, kai nė vienas netrokšta, jie yra 
pilni vandens, bet sausros ir karščio metu jie yra tušti... 

Kai Jobo draugai atvyko ir tylėdami sėdėjo prie jo, 
Jobas laisvai pareiškė savo mintis. Iš nekantrumo jis 
pasakė kai ką netinkamo, bet bendrai jis tikėjo Dievą. 
Jo draugai pradėjo kaltinti jį visai neįsijautę į jo padėtį. 
Jobas iš savo draugų neprašė jokios pagalbos; jis tik 
laukė supratimo ir paguodos. Draugai pradėjo pri- 
kaišioti jam ir niekinti jį. Tada Jobas pasakė jiems, kad 
jie gali tyčiotis iš savo draugo, parduoti jį, skriausti kaip 
našlaių. Taip elgiantis negerbiamas Dievas, prasilenkia- 
ma su tiesa. į 


7 skyrius 
JOBAS SKUNDŽIASI DIEVO ŽIAURIA BAUSME 
1-21 

1 "Ar žmogaus gyvenimas žemėje nėra sunkus, ar 
jis nelaikomas kaip samdinys? 2 Kaip vergas trokšta 
pavėsio ir samdinys laukia algos, 3 taip mano dalia — 
mėnesiai nusivylimo ir vargo naktys. 4 Kai atsigulu, 
galvoju: "Kada atsikelsiu?'" Naktis ilga — vargstu ir 
kenčiu iki aušros. 5 Mano kūną ėda kirmėlės ir jis pa- 
dengtas šašais; mano oda sukietėjus ir pūliuoja. 6 Mano 
dienos greičiau prabėgo už audėjos šaudyklę ir baigiasi 

neviltimi. (Iz 38,12) 7 Atsimink, kad mano gyvenimas 
tėra atodūsis; mano akys neberegės gero. 8 Ieškančios 
akys nebematys manęs; jos dairysis, bet manęs nebe- 
bus. 9 Kaip debesis nueina ir dingsta, taip miręs nebe- 
sugrįžta. 10 Jis nebegrįžta į savo namus, jo vieta ne- 
bepažįsta jo. (Job 10,21; 14,10-12; 16,22; Ps 103,16) 
11 Aš neuždarysiu savo burnos; kalbėsiu prislėgtas, 
skųsiuos apkartusiu gyvenimu. 12 Ar aš esu jūra, ar 
marių pabaisa, kad statai man sargybą? 13 Kai noriu 
pailsėti, kad mano kančios gulint palengvėtų, 14 Tu 
baugini mane sapnais ir gąsdini regėjimais. 15 Geriau 
norėčiau mirti, negu skausmus kentėti. 16 Man jau 
užtenka — nebenoriu gyventi. Atstok nuo manęs! Ma- 
no amžius tik adodūsis. (1 Kar 19,4) 17 Kas yra žmo- 
gus, kad jį laikai pagarboje ir kreipi į jį savo dėmesį; 
(Job 14,1-5; Ps 8,5) 18 lankai jį kas rytą, kas akimirka 
jį mėgini? 19 Kada paliksi mane akimirkai ramybėje, 
leisi ramiai nors seilę nuryti? 20 Jei nusidėjau, pasakyk, 
ką Tau padariau, žmonių Sarge? Kodėl mane pasirinkai 
taikiniu, kodėl tapau Tau našta? 21 Kodėl neatleidi ma- 
no kaltės ir nepanaikini mano nusikaltimo? Greit aš gu- 
lėsiu kape; Tu ieškosi manęs, tačiau manęs nebebus". 


Jobas prilygina žmogaus gyvenimą vergų ir dar- 
bininkų darbui. Karštą dieną visi ilgisi pavėsio, vakaro, 
poilsio. Jobo gyvenimas yra tik kančia, neviltis, ir už- 
migus jį kankina baisūs sapnai. Jo sveikos, geros gy- 
venimo dienos greit prabėgo, kaip audėjos šaudyklė 
pralindo pro gijas. 

Jobo liga tęsėsi mėnesius. Jobas baisiai kentėjo, jis 
maldoje visa pasakė Viešpačiui. jobas nebenorėjo il- 
giau gyventi kančiose, Tie patys debesys nebesugrįžta į 
buvusią vietą. Žmogus miršta ir, jei ateitų iš anapus, jo 
niekas nebepažintų. Jūrai yra duotas rubežius ir pabai- 
sai laikas. Žmogus yra menkas, o tačiau į jį Dievas 
kreipia dėmesį. 

Jobas žinojo Dievo didybę ir Jo sąryšį su žmogu- 
mi. Bet Jobo padėtis buvo skirtinga. Dievas pasirinko jį 
taikiniu — kančioms. Jobas ligoje neturėjo nė vienos 
ramios akimirkos. nė seilei nuryti. Jobas prisipažino 
nusidėjęs, ilgėjosi atleidimo, mirties, bet nesuprato savo 
kentėjimo tikslo. 


8 skyrius 
BILDADO KALBA 1-22 

1 Suhitas Bildadas atsakė: 2 "Kaip ilgai tu šitaip 
kalbėsi? Tavo žodžiai yra tik vėjas. (Job 34,10) 3 Argi 
Dievas iškreipia teisę, ar Visagalis nevykdo teisingu- 
mo? 4 Kai tavo sūnūs Jam nusikalto, Jis juos nubaudė, 
atidavė jų nuodėmės pasėkoms. (Job 1,18-19) 5 Jei tu 
ieškosi Dievo ir maldausi Visagalį malonės, 6 būsi ty- 
ras ir teisus, — tai Jis atlygins tau gausiai. (Ps 35,23) 7 
Ką turėjai, bus tik mažmožis, palyginus su tuo, ką pas- 
kui turėsi. (Job 42,10) 8 Patyrinėk praeities kartas ir 
suprasi, ką patyrė jų protėviai. 9 Mūsų gyvenimas 
trumpas, mes nieko nežinome; mūsų dienos, lyg šešė- 
lis, prabėgs žemėje. (Ps 102,12) 10 Protėviai tikrai pa- 
mokys tave, duos nuoširdžių patarimų: 11 'Ar auga 
papirusas, kur nėra pelkių ir nendrynas be vandens? 12 
Vos pražydęs, dar neprinokęs, jis pirmas sudžiūsta. 13 
Tokie keliai yra visų, kurie pamiršta Dievą; jų viltis žū- 
va. (Job 11,20; 18,14; Pat 10,28) 14 Pasitikėjimas su- 
nyksta, nes jis buvo tik voratinklis; 15 atsirėmus į jį, jis 
neatlaiko; nutvėrus jį, jis nutrūksta. 16 Piktžolė vešliai 
auga saulėje, jos atžalos plečiasi sode. 17 Aplink akme- 
nų krūvą pinasi jos šaknys; jos laikosi akmenuotoje že- 
mėje. 18 Išrauta iš tos vietos, ta vieta jos išsigins: "Aš 
tavęs-niekada nemačiau'. 19 Toks yra žmogaus gyve- 
nimo džiaugsmas; — jo vietoje kitas auga. 20 Dievas 
neatmeta teisiojo, tačiau neištiesia rankos piktadariui. 21 
-Jis vėl tau suteiks džiaugsmo ir malonumų; (Ps 126,2) - 

22 bet tuos, kurie tavęs nekenčia, Jis baus ir jų pala- 
pinės sunyks". 


Bildadas sakė, kad kentėjimai yra Dievo bausmė 
už nuodėmes. Jobo visa kalba yra tik vėjas. Teisių Die- 
vas nebaudžia. Jobo vaikai nusikalto, Dievas nubaudė 
juos mirtimi. Jei Jobas gręšis į Viešpatį, Viešpats grą- 
žins jam sveikatą ir duos turtų daugiau, negu jis turėjo. 

Bildadas nerodė savo išminties, jis sakė, kad mūsų 
amžius yra per trumpas visa žinoti. Bildadas patarė 
mokytis iš protėvių. Jis paskkė kelis pavyzdžius. Pa- 
pirusas (jo lapus naudojo rašymui — popierio vietoje) 
ir nendrės auga tik balose, drėgnose vietose. Taip ir 
žmogus gyvena tik pasitikėdamas Dievu. Kaip vora- 
tinklis (voro namai) yra netvirtas, taip ir mūsų gyvė- 
nimas be tikėjimo Dievu yra nepastovus. Kartais auga- 
las auga kietoje žemėje, jo šaknys laikosi apsivynioję 
apie akmenis, bet ir toks augalas pašalinamas ir, jo 
vietoje auga kitas. Mūsų gyvenimas yra niekingas. Bil- 
dadas kalbėjo grubiai ir išdidžiai, 

Suglaustai Bildadas pareiškė, kad Dievas teisų iš- 
gelbsti iš visų nelaimių, o niekšui leidžia žūti. Bildado 
pareikšta mintis buvo: Jobo vaikai žuvo dėl nusikal- 
timų, Jobas kenčia dėl kaltės. Jobui reikia kreiptis į Die- 
vą, apgailėti kaltę, tada Dievas atleis ir laimins. 


9 skyrius 
JOBAS ATSAKO Į PIRMĄJĄ BILDADO KALBĄ 
1-35 

1 Jobas atsakė: 2 "Tikrai žinau, kad taip yra. Ar 
žmogus galėtų būti teisus prieš Dievą? (Job 25,4) 3 
Kas galėtų bylinėtis su Juo? Niekas negalėtų Jam atsa- 
kyti nė į vieną iš tūkstančio Jo klausimų. (Ps 19,13) 4 
Dievas yra toks išmintingas ir galingas, kad niekas 
prieš Jį neatsilaikys. 5 Jis perkelia kalnus nepastebimai, 
Iūstaudamas juos sunaikina. 6 Žemės drebėjimais Jis 

supurto net jos pagrindus. 7 Jis gali įsakyti saulei ne- 
patekėti ir žvaigždėms nepasirodyti. 8 Jis vienas sukūrė 
dangų ir žingsniuoja jūros bangomis. (Iz 40,22) 9 Jis 
padarė Grigo ratus, Orioną ir Sietyną bei pietų žvaigž- 
dynus. (Job 38,31; Am 5,8; Iz 13,10) 10 Jis padaro 
didelių, mums nesuprantamų dalykų ir nesuskaičiuo- 
jamų stebuklų. (Job 5,9) 11 Štai, Jis praeina pro mane, 
bet aš Jo nepastebiu; Jis eina tolyn, o aš Jo nematau. 12 
Ką Jis nori pašalinti, pašalina, niekas nedrįsta Jo su- 
laikyti, nė paklausti, ką darai? 13 Dievas nesulaiko savo 
rūstybės; Jam lenkiasi net Rehabo milžinai. (Job 26,12) 
14 Ar aš galėčiau Jam pasiteisinti, nors ir parinkčiau 
tinkamus žodžius? 15 Jei aš būčiau ir teisus, negalėčiau 
atsakyti Jam, turėčiau melsti Jo malonės. 16 Jei aš 
šaukčiausi Jo, netikėčiau, kad Jis mane girdi 17 Jis, lyg 
audra, baudžia mane ir daugina man žaizdų be prie- 
žasties; 18 Jis neleidžia man atsikvėpti, maitina mane 
kartybėmis. 19 Jei kalbama apie galią. Jis turi ją! O jei 
apie teisumą, — kas liudys už mane? 20 Jei ir būčiau 
teisus, mano paties žodžiai kaltintų mane; jei būčiau ne- 
kaltas, Jis mane kaltintų. 21 Aš esu nekaltas, bet man 
tai nepadeda; mano gyvenimas yra apkartęs. 22 Viskas 
veltui! Todėl sakau: Jis sunaikina kaltą ir nekaltą! (Job 
8,20, Pam 9,2-3) 23 Jei Jis staiga nekaltą mirtimi 
baudžia, ar tuo Jis nesityčioja iš nekaltųjų? 24 Jis ati- 
davė pasaulį niekšams, teisėjus apakino. Kas gi visa tai 
daro, ar ne Jis? 25 Mano dienos greičiau prabėgo negu 
bėgikas; jos nubėgo, o aš nemzčiau nieko gero. 26 Jos 
praskubėjo, kaip nendrinės valtys, kaip erelis puoląs 
grobį. 27 Jei galvoju, kad aš nevaitosiu, neliūdėsiu, 
būsiu linksmas, 28 tai mane pabudina mano skausmai. 
Jis neatsižvelgia, kad aš nekaltas. 29 Jei aš esu pa- 
smerktas,.tai kam gi dar dėti pastangas!? 30 Jei nu- 
simaudyčiau sničgo vandenyje ir nusiplaučiau rankas 
muilu, 31 Tu vistiek įstumtum mane į purvą, mano rū- 
bai parodytų, kur buvau. 32 Jis nėra toks žmogus, kaip 


- 

aš, kad Jam galėčiau pasiteisinti, ir abu, kaip lygūs, ga- 
lėtume stoti į teismą. 33 Tarp mūsų nėra tarpininko, ku- 
ris galėtų mus sutaikinti. 34 O, kad Jis pašalintų nuo. 
manęs savo lazdą ir manęs nebegąsdintų! 35 Tada kal- 
bėčiau nebijodamas Jo; juk bijodamas, negaliu kalbėti!" 


Jobas kalbėjo nusižemindamas apie Dievo didybę, 
išmintį ir galią. Žmogus visai negali lygintis su Dievu. 
Žmogus negalėtų nė į vieną Dievo klausimą atsakyti. 
Šėtonas sakė, kad Jobas kentėdamas keiks Dievą, bet 
Jobas kalbėjo apie Dievą pagarbiai. Dievo galia, žemės 
drebėjimu, net kalnai akimirkos metu perkeliami. Saulė 
ir žvaigždės nė minutės nevėluoja savo kelyje, bet Die- 
vas kartais sulaiko jų šviesą aptemimu ar tamsiais de- 
besimis. Jis vienas pats sukūrė žemę, mums matomus 
žvaigždynus ir mums nematomus pietų pusėje — aši- 
galyje. Mes Dievo veiksmų dažnai nepastebime, o ką 
pastebime, negalime sulaikyti nei pakeisti, Visi galiūnai, 
gerosios ir piktosios dvasios, turi lenktis Jam. 

Ką Jobas bendrai kalbėjo apie Dievą, tą jis pats sau 
priskyrė. Su Dievu negalima bylinėtis. Nors sąžinė Jo- 
bo nekaltino dėl nusikaltimų, bet Dievas geriau žino 
žmogaus netobulumą. Jei Dievas klausinėtų Jobą, jis 
pats save apkaltintų. 

Dažnai kenčia kalti ir nekalti žemės drebėjimuose, 
karuose ir kitose nelaimėse. O kartais yra niekšai valdo- 
vai ir teisėjai. Gyvenimo tikrovė rodo, kad taip nėra, 
kaip Jobo draugai tikina, jog kentėjimai ir nelaimės 
paliečia tik nusikaltėlius. Jobas sakė, kad jo laiminga 
praeitis prabėgo lyg lengva valtis, o dabartis jį baisiai 
kankina. Jei jis, lyg lietaus minkštu vandeniu ir šarmu, 
nusiplautų, jis liktų nusikaltėlis — nešvarus. Kentėjimai 
ir baimė neleidžia jam bylinėtis su Dievu. Nėra tarpi- 
ninko nei teisėjo, kuriam privalėtų paklusti Jobas ir 
Dievas. Garbė ir padėka Dievui, mums yra tarpininkas 
— Viešpats Jėzus iš Nazareto! 

10 skyrius 
KODĖL DIEVAS KANKINA SAVO TVARINĮ? 
1-22 

1 "Mano gyvenimas yra man kančia, tad skųsiuos 
atvirai, kalbėsiu sielai apkartus. 2 Sakysiu Dievui, kad 
nelaikytų manęs nusikaltėliu. 'Noriu žinoti, kodėl taip 
elgiesi su manimi.' 3 Ar Tau naudinga vartoti smurtą 
prieš savo tvarinį, o niekšus globoti? 4 Ar Tavo akys 
kūniškos, ar matai tik tiek, kiek žmogus mato? (1 Sam 
16,7) 5 Ar Tavo dienos, kaip žmogaus dienos, ir Tavo 
metai, kaip žmonių laikas, 6 kad ieškai mano kaltės ir 
teiraujiesi mano nuodėmių, 7 nors žinai, kad nesu nusi- 
kaltėlis; nėra nė vieno, kuris mane išgelbėtų iš Tavo 
rankų? 8 Tavo rankos padarė mane, o dabar nori mane 
sunaikinti! (Ps 139,14) 9 Atsimink, kad mane iš molio 
padarei, ir vėl į dulkes paversi! (Job 33,6; 1 M 2,7; 
3,19) 10 Kaip pieną mane išliejai, ir kaip sūrį su- 
spaudei. 11 Mano kūną apvilkai oda, kaulais ir gyslo- 
mis jį išraizgei. 12 Gyvybę ir meilę man suteikei, Tavo 
globa lydi mane. 13 Visa tai laikei savo širdyje; žinau, 
kad tai darei su tikslu. 14 Mano nusikaltimą Tu matai ir 
mano kalčių neatleidi. 15 Jei aš nusikalstu, vargas man! 
O jei aš ir teisus, negaliu pakelti galvos, nes mane gau- 
bia gėda ir matau tik skurdą. 16 Jei būčiau išdidus, kaip 
liūtas, mane vytum ir panaudotum savo galią; (Iz 38,13) 
17 vėl surinktum kaltinančių pulkus prieš mane ir pa- 
rodytum nepasitenkinimą. 18 Kodėl leidai man gimti? 
O kad būčiau miręs, niekas nebūtų manęs matęs! (Job 
3,3,11; Jer 20,14) 19 Būtų, lyg nebūčiau gimęs, arba 
tik gimęs, nuneštas į kapą. 20 Mano gyvenimo dienų 
mažai beliko; palik mane vieną, kad nors kiek atsikvėp- 
čiau, 21 prieš išeidamas į negrįžtančią tamsos ir glūdu- 
mos šalį, (Job 7,10) 22 kur nėra skirtumo tarp šviesos 
ir tamsos". 

Jei Jobas būtų žinojęs apie jo bandymą ką mes 
žinome, jis būtų kalbėjęs kitaip. Kiekvienas žmogus 
pergyvena didesnių ir mažesnių bandymų. Daugelis 
klausimų paaiškės tik amžinybėje. Kai bandymai mus 
paliečia, kiekvienas esame nekantrus. Jobas kentėjo 
skausmus, kaip retas kuris kenčia. Jobas žinojo, kad 
Dievas mato kitaip negu žmogus. Jis mato teisingai. Jo- 
bas žinojo, kad jis nenusikalto taip, kaip draugai kaltina 
jį. Jobas žinojo, jog Dievas nuostabiai sukūrė žmogų. 
Tačiau žmogus vėl virsta žeme po tiek daug kentėjimų. 
Visgi Dievas turi tikslą. Jobas tą nujautė. Ar mes geriau 
žinome ir suprantame Dievo tikslą, kodėl žmogus leis- 
tas, kodėl tiek daug nekaltų kentėjimų? 

Vargas niekšui! Bet ir teisusis kenčia! Jobas manė, 
kad geriau būtų negimus, arba tik gimus mirti. Ar mes 
nepanašiai galvojame ir jaučiame? Ar daugelio troški- 
mas ir malda nėra panaši į Jobo, turėti pasitenkinimą? 
Sutemų šalis yra mirusiųjų buveinė. 


11 skyrius 
ZOFARO PIRMOJI KALBA 1-20 

1 Namatitas Zofaras atsakė: 2 "Ar vieta atsakyti 
tokioms kalboms, ar plepis bus teisus? 3 Ar tavo ple-- 
palai galėtų nutildyti vyrus ir niekas neperspėtų tavęs? 
4 Tu sakei: "Mano mokslas yra tikras, aš esu teisus 
Dievo akyse'. (Job 9,21; 10,7) 5 O, kad Dievas, pra- 
vėręs lūpas, prabiltų! 6 Jis apreikštų tau išminties pa- 
slaptį; tada pamatytum, kad Dievas dalį tavo kalčių visai 
nemini. (Ps 51,8) 7 Ar gali suprasti Dievo išminties 
gilybę ir įsigilinti į Visagalio beribę? 8 Ar ji nėra kil- 
nesnė už dangaus aukštybę ir gilesnė už pragaro gel- 
mes? Ką tu žinai? 9 Matuojant ji ilgesnė už žemę ir pla- 
tesnė už jūrą. 10 Jei Jis praeidamas suima ir patraukia 
tieson, kas Jam užgins? 11 Jis pažįsta nenaudėlius, 
mato jų nedorybes ir jas žino. 12 Kaip iš laukinio asilo 
nepadarysi žmogaus, taip bepročiui neįdėsi proto. 13 

Jei tu praregėsi, sieksi Jo, iškėlęs savo rankas, 14 pa- 
šalinsi savo kaltes, neleisi neteisybei gyventi tavyje, 15 
tada galėsi be baimės žiūrėti Jam į veidą ir nieko ne- 
bijosi. 16 Tada pamirši buvusį vargą; prisiminsi jį, kaip 
„ nutekėjusį vandenį. 17 Tavo gyvenimas bus šviesus, 
kaip vidudienis, tamsa bus dingus, kaip ryto migla. 18 
Tu atgausi pasitikėjimą ir viltį, būsi saugus ir ramus. 19 
Tu būsi be baimės ir daugelis sieks tavo pagalbos. (Ps 
3,6; 4,9) 20 Tačiau niekšai išsigelbėjimo neras; jų 
paskutinė viltis — paskutinis atodūsis". 


Elifazas pradėjo kalbėti atsargiai, neužgaunančiai. 
Bildadas kalbėjo kiek grubiai, bet Zofaras — visai pa- 
niekinančiai. Jis laikė Jobą plepiu, kuris kalba daug žo- 
džių, tauškia lūpon:is tik niekus. Zofaras sakė, kad 
Jobas sakęs, jog jo tikėjimas yra tikras ir jis esąs švarus 
— be nuodėmės. Jobas sakė, kad jis savo žodžiais 
klysta ir į tūkstantį Dievo kaltinimų negalėtų nė į vieną 
pasiteisinti. Jobas prisipažino, kad jis yra nusikaltęs. 
Zofaras norėjo, kad Dievas prakalbėtų ir Jobą su- 
tramdytų. 

Zofaras priminė Jobui Dievo didybę ir žmogaus 
menkumą. Tad reikia nebūti tuščiagalviu, kaip lau- 
kiniam asilui, kuris mano turįs pilną laisvę. Zofaras 
patarė Jobui kreiptis maldoje į Dievą — ištiesti rankas. 
Tada Dievas atleis jam nusikaltimus, jo nelaimė ir kan- 
čia bus pašalinta. Tą visa Jobas tik prisimins kaip nu- 
tekėjusį vandenį. Jo gyvenimas bus laimingas ir sau- 
gus. Bet niekšai sunyks! ž 

Nuostabu, kad ir mūsų dienose, kai kurie krikščio- 
nys ir evangelistai kalba panašiai. Jie kaltina netikėjimu 
nelaimėje esančius ir pažada laikiną laimę atsiverčian- 
„ tiems. Dievo vedimai dažnai yra kitokie — gilesni. Jė- 
. zus Evangelijoje neprižadėjo laikinos laimės. Jis pats 
jos neturėjo ir nesiekė, panašiai ir apaštalai elgėsi. 

12 skyrius 
JOBAS ATSAKĖ ZOFARUI 1-25 

1 Jobas atsakė: 2 "Iš tikrųjų jūs esate žmonės, su 
kuriais išmintis mirs! 3 Aš turiu išmonę, kaip ir jūs, ir 
nesu atsilikęs nuo jūsų. O kas to nežino, 4 kad aš esu 
pajuoka savo draugams? Aš šaukiausi Dievo ir Jis ma- 
ne išklausė, o jūs juokiatės iš nekalto ir teisaus. 5 Jūs 
nesuprantate nelaimingo, pasiryžę paspirti koja svy- 
ruojantį. 6 Plėšikų palapinės pilnos turto, Dievo pro- 
vokuotojai saugūs, bet saugumas jų pačių rankose. 7 
Pasiklauskite gyvulių, jie jus pamokys, ir padangių 
paukščių, — jie jums pasakys. 8 Klauskite žemės auga- 
lų, jie jums patars, jūros žuvys — paaiškins! 9 Kas iš 
jų nežino, kad Viešpaties.ranka visa tai padarė? 10 Jo 
rankoje yra kiekvienos būtybės gyvybė ir kiekvieno 
žmogaus egzistencija. (4 M 16,22) 11 Ausis pagauna 
garsus, O gomurys — maisto skonį. 12 Ar tik žila- 
galviai išmintingi ir sumanūs? (Job 8,8) 13 Dievas iš- 
mintis ir galia; Jis išmano ir pamoko. 14 Jei Jis su- | 
griauna, niekas nebeatstato; jei Jis ką užrakina, niekas 
nebeatidaro. 15 Kai Jis sulaiko lietų, viskas išdžiūsta; 0 
jei liūtys nesustotų, žemė paskęstų. (1 Kar 17,1,7; 1 M 
7,19-23) 16 Jis yra galingas ir išmintingas; Jo žinioje 
klystantis ir klaidintojas. 17 Krašto patarėjams jis atima.. 
išmintį. o teisėjus —- padaro kvailiais. 18 Jis išlaisvina 
iš valdovų vergijos, o jiems uždeda jungą. 19 Jis atima 
kunigams garbę ir nuverčia nuo sosto galinguosius. 20 
Jis nutildo patikimus kalbėtojus, o iš vyresniųjų atima 
sprendimą. 21 Jis pažemina didikus ir nuginkluoja 
valdovus. 22 Jis atidengia užkulisius ir viską iškelia 
švieson. 23 Jis iškelia tautas ir jas sužlugdo; išsklaido ir 
vėl suburia. 24 Jis aptemdo protą tautų vadams, ir jie 
klaidžioja šunkeliais, 25 tamsoje, kaip girti, svirduliuo- 
Aami ieško išėjimo". (Job 5,14) 


Job 1225 84 


Jobas atsakė ne vienam Zofarui, bet visiems trims, 
kad jie laiko save išmintingiausiais, su jų mirtimi pasi- 
baigs išmintis. Jobas priminė savo draugams, kad ką 
kalbi reikia gerai apgalvoti. Jis žino tai, ką jie žino. 
Savo nenuosaikiomis kalbomis jie niekina kitą ir, pate- 
kusį į nelaimę, užgaulioja, o reikėtų jį suprasti ir pa- 
guosti. 

Gyvenimo patirtis rodo, kad dažnai niekšai ir plėši- 
kai bei Dievo niekintojai gyvena gerai. Taipgi stipresni 
gyvuliai maitinasi silpnesniais. Tą visa matant ir žinant 
reikia pagalvoti ką kalbi, o nesilaikyti vieno šablono. 
Juk ir mūsų ausis atskiria įvairius garsus ir gO0murys 
valgio skonį. 

«Kur tai mačiau užrašyta: "Jei jaunieji patyrimą, o 
senieji jėgą turėtų". Taip yra, jaunimas neturi patyrimo, 
o senieji netenka jėgos. Bet Dievas turi abu. Jis daro ką 
nori ir nė vienas negali pakeisti Jo veiksmų. Jo žinioje 
ir valdžioje yra pavieniai asmenys, išminčiai, valdovai ir 
tautos. 


13 skyrius 
JOBAS ĮSPĖJA SAVO DRAUGUS 1-28 

1 "Mano akys viską matė, ausys girdėjo ir suprato. 
2 Kiek jūs žinote, tiek ir aš žinau; aš neatsilikęs nuo 
jūsų. (Job 12,3) 3 Norėčiau kalbėti su Visagaliu ir 
apginti savo teises. 4 Jūs visi nemokšos gydytojai, tik 
melu mokate save maskuoti. 5 Jei jūs tylėtumėte, būtų 
išmintingiau. 6 Pasiklausykite, aš ginsiu savo teisę; įsi- 
dėmėkite mano kalbą! 7 Ar norite ginti Dievo garbę 
melu ir apgaule? 8 Būdami šališki, norite ginti Dievo 
garbę? 9 Ar galima Jį apgauti, kaip apgaunamas žmo- 
gus? 10 Jis jus griežtai sudraus, ei ginsite Jo garbę 
slaptai i ir šališkai. 11 Jo didybė ir teisumas jūsų negąs- 
dins. 12 Jūsų kalbos — beverčiai pelenai; jūsų apsigy- 
nimo skydai — molis. 13 Nutilkite ir leiskite man kal- 
bėti; kas bus — bus. 14 Aš pasiruošęs gintis visomis 

jėgomis. 15 Jis mane vis tiek nužudys! Neturiu vilties, 
bet teisinsiuos. 16 Mane išgelbės niekšų nepasirody- 
mas Dievo akivaizdoje. 17 Atidžiai išklausykite mano 
pasiaiškinimo! 18 Esu pasiruošęs iškelti savo reikalus, 
nes žinau, kad esu teisus. 19 Kas galėtų mane kaltinti? 
Jei taip, — nutilčiau ir mirčiau. 20 Dieve, prašau, pa- 
žadėk man du dalykus, tada nesislėpsiu nuo Tavęs: 21 
nesirūpink manimi ir negąsdink manęs. (Job 9,34) 22 
Jei Tu mane šauksi, aš atsiliepsiu; jei leisi man kalbėti, 
pasakyk man 23 kiek nusikaltimų ir nuodėmių pada--. 
riau? Parodyk man mano kaltes ir nuodėmes. 24 Kodėl 
slepi savo veidą ir mane laikai priešu 7 (Job 19,11) 25 
Kodėl kankini mane, kaip vėjo blaškomą lapą ar sausą 
šiaudą? 26 Tu man priskaitai baisių kalčių ir baudi už 
jaunystės nuodėmes; (Ps 25,7) 27 įdedi mano kojas į 
šiekštą ir seki visus mano žingsnius ir takus. 28 Esu 
sunaikintas — puvėsis, kaip drabužis suėstas kandžių". 


Jobas pasakė draugams, kad ką jie žino, žino ir jis; 
jis nėra atsilikęs nuo jų. Draugai kalba apie Dievą ša- 
liškai, taipgi ir apie jį. Jų kalbos nepaguodžia jo. Geriau 
būtų jei jie tylėtų. Jobas nebenorėjo klausytis draugų 
kalbų, bet norėjo pasakyti Viešpačiui savo reikalus. 

Jobas nesijautė niekšų — veidmainiu, nei nusikal- 
tusiu. Tik Visagalis pažįsta ir žino jo širdį ir sąžinę. 
Jobas norėjo savo bylą — nekaltybę ir kančią pasakyti 
Viešpačiui ir pasitikėti Viešpaties nuteisimu, Jobas no- 
rėjo tai padaryti nekentėdamas ir negąsdinamas. 

Jobas ilgėjosi maty+i Dievo veidą ir žinoti dėl 
kokių nuodėmių jis kankinamas. Jobas galvojo, jo ken- 
tėjimai gali būti dėl jaunystės nusikaltimų. Dabar jo 
gyvenimas yra apkartęs, kančios sunaikina jį, kaip kan- 
dys rūbą. | 

14 skyrius 
JOBO SKUNDAS 1-22 

1 "Žmogus, gimęs iš moters, gyvena trumpai, bet 
daug vargsta. 2 Jis kaip gėlė — išdygsta ir nuvysta. Jis 
dingsta kaip šešėlis ir išnyksta. (Ps 90,5) 3 Tu matai jo 
elgesį ir baudi. 4 Ar gali iš purvo atsikelti švarus? Nie- 
kas! (Ps 14,3) 5 Jo dienos yra tiksliai nustatytos ir mė- 
nesiai suskaičiuoti. Tu nustatai jam ribą, ir jis jos ne- 
peržengs. (Ps 31,16; 38,5) 6 Nesek jo, kad jis atsi- 
kvėptų, ir kaip samdinys pasigėrėtų savo laisva diena! 
(Job 7,1-2) 7 Yra vilties, kad nukirstas medis atžels, iš 
kelmo išaugs atžalos. 8 Bet žemėje jo šaknys pasensta, 
jo kelmas virsta dulkėmis. 9 Vandenyje jis atželia, krau- 
na pumpurus ir išleidžia šakeles, kaip jaunas augalas. 
10 Miręs žmogus yra bejėgis; išleidęs paskutinį ato- 
dūsį, jis nebeegzistuoja; kur jis tada? 11 Kaip vanduo 

miręs žmogus nebeatsikelia. Kol dangus bus, jis ne- 
beatsibus; niekas jo nepažadins iš miego. (Job 7,10; 
19,25) 13 O, kad paslėptum mane mirusiųjų pasaulyje, 
ir laikytum paslėpęs, kol praeis Tavo rūstybė; nustaty- 
tam laikui praėjus, vėl mane atsimintum! (Iz 26,20; Ps 
27,5; 31,21) 14 Ar miręs Žmogus prisikels? Visą savo 
sunkų gyvenimą laukiu pakaitos. (Job 7,1) 15 Tu 
šauksi, aš atsiliepsiu. 16 Jei Tu saugotum mano žings- 
nius ir nekreiptum dėmesio į mano nusikaltimus, 17 tai 
mano nusikaltimai neiškiltų; mano kaltė liktų paslėpta 
(maišelyje). (Oz 13,12) 18 Kaip kalnas sugriūva, uola 
pajuda iš savo vietos, 19 vanduo nuneša akmenis, liū- 
tys nuplauna dirvožemį, taip Tu sunaikini žmogaus vil- 
tį. (Rom 5,5) 20 Kai Tu nugali jį, jis pašalintas; kai 
pakeiti jo veidą, jis dingęs. 21 Jei jo vaikai gerbiami, jis 
nežino; o jei jie niekinami, jis nepastebi. 22 Jis jaučia tik 
savo paties kūno skausmus ir gailisi tik pats savęs". 

Toks yra žmogaus gyvenimas: trumpas ir vargin- 
gas. Jobas nežinojo Naujojo Testamento pažadų, Kris- 
taus aukos ir prisikėlimo. Betgi jis žinojo amžinybės 
viltį, Dievo pasimėgimą žmogumi ir žmogaus atsiliepi- 
mą. Job 19,25-26 Jobas aiškiau pasisakė apie pomirtinį 
gyvenimą ir prisikėlimą. Jobas ilgėjosi meto, kur nebe- 
bus jaučiama Dievo rūstybė, nebebus laikomi mūsų nu- 
sikaltimai, lyg kaltės įrodymo dokumentai maišęlyje — 
papkėje. Kalnai griūna, žemė išnyks, bet Viešpaties ma- 
lonė pasiliks. Save ir savo vaikus galima patikėti Vieš- 
paties globai ir malonei. 


+ 15 skyrius 
ELIFAZO ANTROJI KALBA 1-35 

1 Temanitas Elifazas kalbėjo: 2 "Ar išmintingas 
žmogus kalba vėjavaikiškai ir vėjus gaudo? 3 Ar jo kal- 
ba yra be pagrindo, ir žodžiai be prasmės? 4 Tu įžeidei 
Dievą ir nevykdai Jo valios. 5 Savo gudriu liežuviu 
mokai kitus nusikalsti. 6 Ne aš, bet tavo paties kalba 
pasmerkia tave, ir tavo paties lūpos liudija prieš tave. 7 
Bene tu esi pirmasis žmogus gimęs prieš kalnų atsiradi- 
mą? 8 Ar tu buvai Dievo posėdyje ir manai esi išmin- 
tingiausias? (Job 11,7; Rom 11,33) 9 Ką žinai, ko mes 
nežinome? Ką supranti, ko mes nesuprantame? (Job 
13,2) 10 Mūsų tarpe yra senių ir žilagalvių, senesnių 
amžiumi už tavo tėvą. 11 Ar tau neužtenka Dievo švel- 
niai kalbančių žodžių? 12 Kodėl tavo širdis taip nutolus 
ir akys taip liepsnoja? 13 Kodėl tokiais žodžiais plūsti 
Dievą? 14 Ar žmogus, gimęs iš moters, gali būti tyras 
ir teisus? (Job 14,4) 15 Jei Dievas nepasitiki savo šven- 
taisiais, ir dangus nėra tyras; (Job 4,18-19) 16 tuo la- 
biau sugedęs žmogus, kuris geria piktybę, kaip vande- 
ni. 17 Klausyk manęs, aš tave pamokysiu, ką patyriau, 
pasakysiu. 18 Ką išminčiai skelbė, jie buvo sužinoję iš 
savo protėvių. 19 Tuomet jie vieni gyveno krašte; dar 
joks svetimšalis neardė jų darnos. 20 Niekšas visą ad 

žių kenčia, visuomet neramus. (1 M 4,14) 21 Baisūs 
garsai skamba jo ausyse; ramiu laiku jį persekioja pavo- 
jus. 22 Jis nesitiki ištrūkti iš kančių (tamsos), jis paskir- 
tas mirčiai (kardui). 23 Jis klaidžioja, ieškodamas duo- 
nos. Bet kur ji? Jis žino, kad jo laukia tamsi diena. 24 Jį 
gąsdina vargas ir pavojus, kaip karalių ruošiantis kovai, 
25 nes jis grasina Dievui, kėsinasi prieš Visagalį; 26 
skydu rankoje puola Jį. 27 Jo veidas riebus, jis pats ap- 
tekęs lašiniais. (Ps 73,7,18-20) 28 Jis gyveno sugriau- 
tuose miestuose, namuose, kuriuose niekas negyveno; 
jie buvo skirti nugriovimui — laužui. (Jn 6,26) 29 Jis 
nepraturtės, jo turtas neišliks; jis neįleis šaknų į žemę, 
30 neištrūks iš tamsos; jo atžalas sudegins liepsna, o jį 
patį, kaip žiedus, išnešios vėjas. 31 Tenepasitiki jis 
menkaverčiais daiktais — tuštybe! Jis nusivils, nes tuš- 
tybe bus jam atlyginta. 32 Jis suvys ne laiku, ir jo šakos 
nudžius. 33 Jo neprinokusios vynuogės nukris, nuby- 
rės kaip alyvmedžio žiedai. 34 Veidmainiai bus nevai- 
singi, ir ugnis sudegins kyšių ėmėjų palapines. 35 Jie 
pradeda nusikaltimais ir pagimdo blogį; jų širdis pilna 
apgaulės". (Ps 7,15; Iz 59,4) 


Jobas buvo žinomas kaip išminčius. Dabar Elifa- 
zas vadina jį vėjavaikiu, tuščiakalbiu, išdidžiu, nebijan- 
čiu ir negerbiančiu Dievo. Elifazas tikina, kaip ir pirmo- 
je savo kalboje, kad tik nusikaltėlis kenčia, nelaimė jį 
ištinka. Jobas pats sakė Job 14,4, kad nėra nė vieno 
teisaus ir švaraus. Čia Elifazas kaltina Jobą tais pačiais 
Jobo žodžiais. Elifazas tikina Jobą, kad tik niekšams 
nesiseka, jie kenčia, o išmintingiems ir doriems gerai 
sekasi, Dievas juos globoja. Elifazas pasakoja apie vie- 
ną, kuris priešinosi Dievui. Jis susilaukė nesėkmės ir 
pagaliau žuvo. Taip visi niekšai ir jų vaikai sunyks. 

16 skyrius 
JOBAS ATSAKO ELIFAZUI 1-22 

1 Jobas tarė: 2 "Tokių kalbų aš jau daug girdėjau. 
Netikę guodėjai jūs visi. 3 Kada užsibaigs tokios jūsų 
kalbos? Kas verčia jus man atsakyti? 4 Ir aš galėčiau 
taip kalbėti, jei jūs būtumėte mano vietoje. Aš galėčiau 
parinktais gražiais žodžiais ir galvos kraipymu priešin- 
tis jums. (Ps 22,8) 5 Galėčiau jus padrąsinti savo lūpo- 
mis išreikšta užuojauta. 6 Jei kalbu, mano skausmas ne- 
sumažėja, o jei tyliu — nedingsta. 7 Dievas tikrai dabar 
mane vargina; kenčiu baisią priespaudą. 8 Mano pasi- 
keitęs veidas liudija, mano kančia matosi veide. 9 Die- 
vas savo rūstybe parbloškė mane ir vis dar griežia dantį 
prieš mane. Jo akys įsmeigtos į mane lyg priešo kardas. 
(Ps 35,16; 112,10) 10 Žmonės susibūrę grėsmingai 
kaltina mane, plūsdami smogia man į veidą. 11 Dievas 
atidavė mane neteisiems, — niekšų valiai. 12 Aš gyve- 
nau ramiai, Jis supurtė mane; nutvėręs už sprando, su- 
triuškino mane ir pastatė sau taikiniu. 13 Aplink mane 
zvimbia Jo strėlės ir be pasigailėjimo perveria mane 
(inkstus), išlieja mano tulžį. 14 Jis atveria man žaizdą 
po žaizdos, puola mane, kaip karžygys. 15 Aš savo 
kūną apdengiau ašutine; netekęs jėgų, guliu dulkėse. (1 
M 37,34) 16 Mano veidas paraudo nuo ašarų, paakiai 
patamsėjo, 17 nors mano rankos nepadarė jokio smur- 
to; mano malda yra tyra. 18 Žeme, neuždenk mano 
kraujo, ir mano šauksmas tegul nenutyla! (1 M 4,10) 
19 Dar ir dabar mano liudytojas yra danguje, kuris 
mane užtaria. 20 Mano draugai tyčiojasi iš manęs, ta- 
čiau Dievas mato mano ašaras. (Raud 3,14) 21 O, kad 
Dievas palaikytų santykį su žmogumi, kaip palaikomas 
santykis su draugu! 22 Po kelių metų aš nueisiu tuo 
keliu, kuriuo nebegrįšiu". (Job 10,21) 


„Jobas atsakė, kad nereikalingi jų kartojimai. Jobas 

Jau daugelį tokių kaltinimų girdėjo. Jo draugai yra nie- 
kingi guodėjai. Jobas žinojo, kad jis kenčia nekaltai. Jo 
draugai nesupranta jo. Visi jo (Jobo) kentėjimai yra 

leisti Dievo. Jis tiki Dievą. Jobas matė, jo gyvenimas 
greit baigsis, bet Dievas jo nekaltybę paskelbs. 


17 skyrius 
JOBAS MATO TIK VARGĄ IR KAPUS 1-16 

1 "Mano dvasia išsekus, dienos trumpėja — laukia 
kapai! 2 Mane yra apspitę šaipūnai, mano akys pavargo 
bežiūrėdamos į juos! 3 Dieve, saugok mane, kas gi ki- 
tas padės man! (Job 16,19) 4 Tu atėmai. jiems protą, 
todėl jie nelaimės. 5 Kas bylinėjasi su draugais, norė- 
damas gauti dalį jų turto, to vaikai nesidžiaugs laimikiu. 
6 Aš tapau pašaipa žmonėms, visi spjaudo man į veidą. 
(Job 30,9) 7 Mano akys aptemo nuo sielvarto, kūnas 
— tik šešėlis. (Ps 6,8) 8 Teisieji yra pasibaisėję tuo, o 
nekaltieji — pasipiktinę netikinčiais. 9 Teisusis laikysis 
savo kelio, o nekaltasis sustiprės. 10 Areikite visi dar 
kartą, tačiau jūsų tarpe nerandu nė vieno išmintingo. 11 
Mano dienos praėjo; sumanymai ir mano širdies siekiai 
sugriuvo. 12 Diena man virto naktimi, šviesa pasižeitė į 
tamsą. 13 Ko gi aš dar laukiu? Mano namai yra mi- 
rusiųjų buveinė; aš savo guolį pasikloju tamsoje. 14 Sa- 
vo kapą aš vadinu tėvu, o kirmėles — motina ir sese- 
rimi. (Job 4,19) 15 Ar yra man dar vilties ir laimės? 16 
Viskas nueis su manimi į mirusiųjų šalį ir pavirs dul- 
kėmis". 


Jobo draugai visai nesuprato jo. Jobas visai nusi- 
vylė jais. Jis kentėjo vienišas. Jobas matė savo ateitį — 
kapus. Jis prilygino kapus lovai — poilsiui. Dėkui 
Viešpačiui, per Jėzų, mes turime geresnę viltį amžino 
gyvenimo. 


18 skyrius 
BILDADO ANTROJI KALBA 1-21 
1 Suhitas Bildadas atsakė: 2 "Ar ilgai tu dar taip 
kalbėsi? Nutik ir leisk mums kalbėti! 3 Kodėl laikai 
mus gyvuliais ir neišmanėliais? (Job 17,4, 10) 4 Pykda- 
mas tik pats save kankini. Ar dėl tavęs taps žemė tuščia 
ir uolos pajudės iš savo vietos? 5 Niekšo šviesa užge- 

susi, ir ugnis nebeliepsnoja jam. (Ps 73,18-20; Pat 
13,9; 24,20) 6 Jo palapinėje tamsu, lempa nebedega. 7 
Jo buvę tvirti žingsniai susilpnėję, jo paties sumanymas 
jį parblokš. 8 Jo kojos įkliuvusios į tinklą, jis eina pa- 
vojingu keliu (uždengta duobe). 9 Jo kulnis spąstuose, 
kilpa laiko jį. 10 Kilpa paslėpta, spąstai ant tako. 11 Pa- 
vojai gąsdina ir visur įkandin jį seka. (3 M 26,36) 12 Jo 
jėga išsekusi nuo bado, nelemtis pasiruošusi jį paklup- 
dyti. 13 Jo oda ligos suėsta, kūnas raupsų marinamas. 
14 Jis išplėšiamas iš savo palapinės, kurioje gyveno, ir 
vedamas pas išgąsčių karalių. 15 Palapinėje jo nebėra, 
jo gyvenvietėje barstoma siera. 16 Jo šaknys negyvos 
žemėje, o šakos suvytusios. 17 Jo atminimas dingsta 
krašte, ir jo vardas išnyksta. (Pat 10,7) 18 Dievas jį nu- 
stumia iš šviesos į tamsą ir išvaro jį iš pasaulio. 19 Pa- 
likuonių jis nepalieka tautoje nei namuose. 20 Jo gyve- 
nimas gasdina vakariečius ir šiurpas sukrečia rytiečius. 
(Ps 37,13) 21 Taip atsitinka niekšams ir tiems, kurie 
nepažįsta Dievo". 


Bildado atsakymas Jobui buvo labai grubus. Šėto- 
nas panaudojo Jobo draugus įžeisti ir varginti jį. Bilda- 
das priminė Jobui, kad jis laikąs juos gyvuliais. Taip 
Jobas nesakė. Toliau Bildadas priminė Jobui jo laiky- 
mąsi teisiu ir nekaltu. Dievas dėl Jobo užsispyrimo ne- 
keis savo nuostatų; kaip visus niekšus ir bedievius bau- 
džia, taip ir Jobą nubaus ir sunaikins jį ir jo šeimą. 

Tiesa yra, niekšai dažnai savo niekšiškais darbais 
sunaikina patys save ir juos ištinka įvairios nelaimės. 
Betgi ir teisieji bei tikintieji Dievą dažnai kenčia ne- 
kaltai. Tokia padėtis buvo Jobo. Įrodyti, kad Dievas lai- 
mina doruosius ir baudžia niekšus, nėra gyvenimo tik- 
rovė. 


„19 skyrius 

"JOBAS VĖL ATSAKO BILDADUI 1-29 
1 Jobas atsakė: 2 "Kaip ilgai įžeidinėsite ir 
kankinsite mano sielg tuščiais žodžiais? 3 Jau dešimt 
kartų mane plūdote ir nesigėčite manęs kankinti. 4 O jei 

ir iš tikrųjų nusikaltau, tai mano klaidos yra mano paties 
reikalas. 5 Ar iš tikrųjų norite išdidžiai laikytis ir įrodyti 
mano nusikaltimą? 6 Žinokite, kad Dievas mane nubau- 
dė ir savo tinklu mane pagavo. 7 Aš šaukiu: 'Smurtas!' 
Bet niekas neatsiliepia; šaukiuos pagalbos, bet nėra tei- 
sybės. (Job 30,20) 8 Jis taip užtvėrė man kelią, kad ne- 
galiu praeiti; mano takus Jis apsupo tamsa. (Raud 3,7- 
9) 9 Jis nuplėšė garbės vainiką man nuo galvos. 10 Iš 
visų pusių palaužtas krintu, lyg nukirstas medis be vil- 
ties. 11 Jo rūstybė dega man; Jis laiko mane savo prie- 
šu. (Job 13,24; 33,10) 12 Būriai traukia prieš mane, — 
pila pylimą, apgula mano palapinę. (Job 30,12) 13 Die- 
vas pašalino mano brolius ir atskyrė mano pažįstamus. 
(Ps 69,9; 31,12) 14 Mano giminės ir artimieji paliko 
mane, svečiai užmiršo mane. (Ps 38,12) 15 Net mano 
tarnaitės laiko mane svetimu — nepažįstamu. 16 Aš 
šaukiu savo tarną, bet jis neatsiliepia; aš turiu jį mal- 
dauti švelniais žodžiais, kad jis ateitų. 17 Mano burnos 
kvapas šlykštus mano žmonai, aš dvokiu savo bro- 
liams. (Job 2,9) 18 Net vaikai niekina mane! Kai noriu 
atsikelti, jie šaiposi iš manęs. (Job 30,1) 19 Manimi 
bjaurisi mano artimieji draugai; draugai, kuriuos mylė-. 
jau, tapo mano priešai. 20 Iš manęs liko tik oda ir kau- 
lai, prie dantų kabo tik lūpos. (Ps 102,6) 21 Draugai, 
pasigailėkite, pasigailėkite manęs, nes Dievo ranka pa- 
lietė mane. (Rt 1,13) 22 Kodėl mane persekiojate, kaip 
Dievas? Ar negana jums mano kančių? (Ps 27,2) 23 O 
kad mano žodžiai būtų įrašyti į knygą, 24 įbrėžti gele- 
žiniu rašikliu bei švinu amžiams į uolą! 25 Aš žinau, 
kad mano Atpirkėjas gyvas, Jis stovės virš žemės dul- 
kių. (2 Tim 1,12; Iz 41,14; Oz 13,14) 26 Mano oda su- 
nyks, bet aš ir be kūno regėsių Dievą. (Ps 17,15; 
73,24) 27 Aš pats Jį regėsiu, savo akimis Jį matysiu. 
Mano širdis ilgisi Jo, alpsta krūtinėje. (1 Jn 3,2) 28 Jei 
galvojate dėti pastangas surasti priežastį mano kančių, 
29 tai bijokite kardo. Kardas — bausmė už nuodėmes. 
Žinokite, teismas visiemsį" 

Jobo draugai atėjo paguosti jo, -bet jie kaltino ir 
vargino jį. Ar tai ne šėtono darbas? Jobas, rodos ramiai, 
atsakė draugams, kad jis jų kaltinimus jau daug kartų 
girdėjo. Ką jie daro, tas nėra draugiška paguoda. Jobas 
žinojo, kad Dievas jį baudžia. Bet jis nebuvo nusipel- 
nęs tos bausmės. Jobas nežinojo kodėl Dievas taip kan- 
kina jį. 

Jobas žinojo, kad Dievas daro visa; viską atėmė 
jam: turtą, garbę, artimuosius, užleido baisią ligą. Jobas 
maldavo draugus pasigailėti jo. Jobas norėjo, kad visa 
tai būtų užrašyta ir, vėlesnėms kartoms išliktų žinoma. 

Jobas kentėjo ligos kančias. Jo kūnas sunyko, vie- 
nišas, visų paliktas. Bet štai, sušvinta lyg saulė pro tam- 
sius debesis, lyg ryto aušra pasirodo. Tai aiškiausia vil- 
tis Jobo ir viso Senojo Testamento. Jobas žinojo, jo At- 
pirkėjas gyvas ir Jis atsistos ant žemės dulkių. Ar tai 
nėra Jėzus iš Nazareto, kuris gimė Betliejuje ir vaikš- 
čiojo Palestinos dulkėtais keliais? Ar tą žinojimą, viltį, 
ne Šventoji Dvasia apreiškė Jobui? Jobas jautė, jis 
mirs, bet ir žinojo, kad jo akys matys Atpirkėją. Jis (Jo- 
bas) gyvens, nors miręs, ir bus prikeltas! 

Pagaliau Jobas įspėjo draugus neieškoti paslapčių, 
kurios žmogui nėpasiekiamos, bet mylėti Dievą ir arti- 
mą. Teisumas yra! Dievas įvykdys jį! į 


20 skyrius | 
ZOFARO ANTROJI KALBA 1-29 

1 Namatitas Zofaras kalbėjo: 2 "Mano mintys ver- 
čia mane atsiliepti, nes esu labai susirūpinęs. 3 Girdžiu 
plūdimą ir barimą. Esu pasiryžęs duoti atsakymą. 4 Ar 
nežinai iš senų patyrimų, nuo žmonijos pradžios, 5 kad 
niekšų džiaugsmas trumpas, kad džiaugsmas, atitolusių 
nuo Dievo, — tik akimirka? 6 Nors jo puikybė pasiektų 
dangų ir jo galva paliestų debesis, (Ps 37,35) 7 jis 
pražus, kaip jo paties išmatos. Kas jį pažino, klaus: 
"Kur jis? (1 Kar 14,10) 8 Kaip sapnas jis dings, pra- 

nyks kaip nakties regėjimas. (Ps 73,20) 9 Akis, kuri jį 
matė, nebematys, ir jo vieta jo nebepažins. (Ps 37,10) 
10 Jo vaikai ieškos beturčių dalies, jo turtai jiems ne- 
sugrįš. (Job 27,14) 11 Nors jo kaulai pilni jaunystės jė- 
gų, jis gulės dulkėse. 12 Nors blogis yra saldus jo 
burnoje, jis slepia jį po savo liežuviu, 13 laiko burnoje 
ir nenori paleisti; 14 tačiau maistas jo viduriuose pasi- 
keis, jis virs gyvačių nuodais. 15 Prarytą turtą jis iš- 
vems; Dievas net iš jo pilvo jį ištrauks. 16 Gyvačių 
nuodus jis čiulps; jį nužudys angies liežuvis. 17 Jis ne- 
matys upių, tekančių medumi ir pienu. 18 Jis nepasi- 
naudos savo darbo vaisiais ir nepasigėrės jais, (5 M 
28,30-33) 19 nes jis nuskriaudė vargšą, pasisavino na- 
mus, kurių nestatė. 20 Jo godumui nebuvo ribų, bet jis 
nieko neišgelbės. 21 Jis visus ėdė, bet jo laimė bus 
trumpa. 22 Paskendusį turtuose, jį apniks vargai, bėdos 
ir prislėgs visa jėga. 23 Dievas pasiųs jam bausmių tva- 
ną. 24 Jis bėgs nuo geležinio ginklo, bet jį pervers žal- 
varinė strėlė. 25 Žibanti strėlė bus ištraukta iš jo nu- 
garos (tulžies), bet jį apniks kiti vargai. (Ps 7,13; 5 M 
32,41) 26 Jo turtui gresia dideli pavojai. Ne žmogaus 
užkurta ugnis sudegins jį ir sunaikins viską, kas jo pa- 
lapinėje. (5 M 32,22) 27 Dangus atskleis jo kaltę, pati 
žemė sukils prieš jį. 28 Visas jo turtas bus sunaikintas 
Dievo rūstybės dieną. 29 Tokia yra Dievo lemta nusi- 
kaltėlio žmogaus dalia." 


 Zofaras ir kiti Jobo draugai, nekreipė dėmesio į Jo- 
bo tikėjimą. Zofaras girdėjo tik Jobo plūdimą. Zofaras 
pripažino, kaip Jobas įrodinėjo, jog niekšams sekasi 
gyvenime, bet jis sakė, kad jų laimė yra trumpa, Jobas 
pats tą žino. 

Zofaras sakė, kad pramogos, malonumai pradings 
ir apkars, suplėštą turtą iš vargšų reikės grąžinti, taip 
visa laimė dings; nematys medaus ir pieno upėje Tas: 
. posakis reiškė didelį gerbūvį> 

Niekšas gali išvengti vienos nelaimės, bet kita pa- 
sieks jį. Dievo rūstybė visur suras jį ir sunaikins jį ir jo 
šeimą. Tai tiesa, niekšai dažnai sunyksta, o pagaliau 
Dievas teis juos. Bet dažnai šiame gyvenime jiems se- 
kasi geriau negu teisiems. | 


21 skyrius 
JOBAS ATSAKO ZOFARUI 1-34 

1 Jobas tarė: 2 "Susikaupę paklausykite atidžiai 
mano žodžių! 3 Kantriai išklausykite mano kalbą; kai 
baigsiu, galite pasityčioti. 4 Argi mano skundas taiko- 
mas žmonėms? Ar nėra priežasties man būti nepaten- 
kintam:? 5 Pažvelgę į mane, nusigąsite, neteksite žado. 6 
Apie tai pagalvojęs, pats nusigąstu, šiurpas nukrečia 
mano kūną. 7 Kodėl niekšai gyvena iki senatvės pilni 
jėgos? (Ps 37; 73; Jer 12,1) 8 Jų palikuonys ir ainiai, 
tvirtai įsikūrę, gyvena jų aplinkoje. 9 Jų namai saugūs, 
jie nieko nebijo, ir Dievo lazda jų neplaka. 10 Jų galvi- 
jai veisiasi, karvės apsiveršiuoja ir neišsimeta. 11 Jų 
vaikai šokinėja, kaip ėriukai, ir žaidžia. 12 Jie krykš- 
tauja, pritariant būgnelių, kanklių ir skudučių garsams. 
13 Jie gyvena pasiturinčiai ir ramiai nueina į kapus, 14 
nors atstūmė Dievą, sakydami: 'Palik mus ramybėje! 
Mes nenorime pažinti Tavo kelių. (Job 22,17) 15 Kas 
tas Visagalis, kad Jam turėtume tarnauti? Kokią naudą 
turėsime melsdamiesi į Jį? 16 Bet jų gerovė nėra jų 
pačių rankose; todėl niekšų patarimu aš nesinaudosiu. 
17 Kaip dažnai užgęsta niekšų žiburys, juos prislegia 
nelaimės! Dievas užsirūstinęs siunčia jiems vargų. (Job 
18,5; 18,2) 18 Jie yra kaip šiaudai prieš vėją, kaip pelai 
nunešami audros. (Ps 1,4) 19 Jūs sakote, kad Dievas 
atlygins jų vaikams! Bet Jis atlygina jiems patiems, jie 
tai pajunta ir supranta. (Job 20,10; 2 M 20.5) 20 Jų 
pačių akys mato savo pražūtį ir jaučia Visagalio baus- 
mę. 21 Ar padės jiems jų šeimos po mirties, jų amžiaus 
mėnesiai jau suskaityti? 22 Argi galima pamokyti iš- 

minties Dievą, kuris teisia valdovus? (Pam 5,7) 23 Kar- 
tais miršta visiškai stiprus, laisvas nuo rūpesčių, ramus, 
patenkintas gyvenimu 24 ir sveikas, kaip ridikas, žmo- 
gus. 25 Kitas miršta su apkartusia siela, nieko gero gy- 
venime neragavęs. 26 Abu paguldomi į dulkes ir kir- 
mėlės juos apdengia. (Job 3,13-19) 27 Aš suprantu jū- 
sų mintis ir sprendimus, kuriais remdamiesi, klausiate: 
28 "Kur didžiūnų namai ir kur niekšų palapinės, kuriose 
jie gyvena? 29 Pasiklausykite pasaulio keliautojų ir pa- 
simokykite iš jų pasakojimų, 30 kad niekšas saugoja- 
mas pavojaus ir nelaimės metu. 31 Kas pasako jam į 
akis tiesą? Kas pareikalauja iš jo atlyginti už blogus 
darbus? 32 Jį palydi į kapus su garbės sargyba. 33 Visi 
seka jį; buvusieji prieš jį — be skaičiaus. 34 Ar manote 
savo nesąmonėmis paguosti mane? Jūsų atsakymai yra 
tik apgaulė". 


Jobas atsakė, kad Dievas yra teisingas ir teisia ne- 
šališkai. Tikrybę parodys amžinybė. Cia nėra viskas 
suprantama kaip draugai tikina. Kartais niekšai ir galiū- 
nai gyvena ir miršta laimingai, nors jie nesilaiko tiesos 
ir niekina Dievą. Jie kartais miršta visai nesirgdami. Jie 
turi dideles šeimas, palaidojami garbingai. Jiems pasta- 
tomi didingi paminklai ir žmonės gerbia juos jiems 
mirus. Ar tad galima įrodyti, kad Dievas niekšus var- 
gina ir baudžia šiame gyvenime? 


22 skyrius 
ELIFAZO TREČIOJI KALBA 1-30 
1 Tematitas Elifazas kalbėjo: 2 "Ar žmogus gali 
būti naudingas Djevui? Ne! Išminčiaus nauda yra jam 
pačiam. 3 Ar Visagaliui malonu, jei esi teisus? Ar Jis 
turi naudos iš to, jei tavo gyvenimo kelias nepeiktinas? 
4 Ar Jis baudžia tave dėl to, kad Jo bijotum, ir dėl to 


“ traukia tave atsakomybėn? 5" Ar tu neturi įvairių kalčių 


ir nuodėmių? 6 Ėmei užstatą iš savo brolių už nieknie- 


97 Job 22,7 


kius, nuplėšei nuogiesiems drabužius, (Job 24,9-10; 2 
M 22,25-26; Iz 58,7) 7 nepagirdei ištroškusio, alkano 
nepapenėjai. 8 Savo jėga įsigijai nuosavybę, būdamas 
galingas pasilaikei ją. 9 Našles išvarei tuščiomis ranko- 
mis, maldaujančius našlaičius nuskriaudei! (Job 29,12) 
10 Todėl tu patekai į žabangus ir esi nuolat baimėje. 11 
Tavo šviesa aptemus — tu nebegali matyti; lyg vandens 
tvanas tave skandina. 12 Argi Dievo nėra dangaus 
aukštybėje? Žiūrėk, kaip aukštai žvaigždės! 13 Tu sa- 
kei: 'Ką Dievas žino? Ar Jis gali teisti pro begalines 
tamsas? 14 Tamsūs debesys supa Jį, Jis nieko nemato, 
vaikščiodamas dangaus skliautu'. 15 Ar vis dar laikaisi 
seno įpročio, kurio niekšai laikėsi? 16 Todėl jie ne laiku 
žuvo, jų pamatas buvo paplautas. (Job 15,32-33; 1 M 
7,21) 17 Jie atsisakė Dievo, tardami: 'Atsitrauk nuo 
mūsų! (Job 21,14) "Ką Jis mums padarys? 18 Bet Jis 
pripildė jų namus gėrybėmis. Tačiau nusikaltėlių siekiai 
yra toli nuo Jo. (Job 21,16) 19 Teisieji mato jų sunai- 
kinimą ir džiaugiasi; nekaltieji tyčiojasi iš jų: (Ps 
107,42) 20 'Iš tikrųjų mūsų priešai sunaikinti, ką j jie 
turėjo, suėdė ugnis'. 21 Pasiduok Dievo valiai ir būk 
ramus, tuomet gerbūvis tau vėl grįš. 22 Priimk Jo pa- 
mokymus ir įsidėk Jo žodžius į širdį! 23 Jei grįši prie 
Visagalio ir Jam nusižeminsi, jei pašalinsi nusikaltimus 
iš savo palapinių (šeimų), (Job 8,5-7; 11,14,19) 24 me- 
si auksą į dulkes, Ofiro auksą — į tarpeklių uolas, 25 
Visagalis bus tau vertingesnis negu auksas ir geriausias 
sidabras, — 26 tada gėrėsies Visagaliu ir pakelsi savo 
akis į Dievą. (Ps 37,4) 27 Kai tu melsi Jį, Jis tave 
išklausys, galėsi ištesėti savo įžadus. (Ps 50,14-15) 28 
Jei apsispręsi Jam tarnauti, Jis tau padės; Jo šviesa. 
Švies tau kelyje. 29 Išdidų Jis pažemina, o nusižeminusį 
— iškelia. 30 Jis išgelbsti nekaltą, Euro rankos. yra 
švarios". (Ps 18, 21-25) 


S 

Ką Elifazas sakė, bendrai yra tiesa. Bet Jobui tas 
visai netiko, nes Jobas toks nebuvo. Elifazas prikišo 
Jobui veidmainystę ir nusikaltimą. Betgi pats Dievas 
laikė Jobą teisiu. Iki šiol Elifazas ir kiti Jobo draugai 
kalbėjo bendrais išsireiškimais ir taip kaltino Jobą. Da- 
bar Elifazas sakė Jobui tiesiog, jog Jobas yra baisus nu- 
sikaltėlis, privalo atsiversti, tai Dievas išgelbės jį iš li- 
gos bei visų nelaimių, duos jam turtus ir padarys jį ki- 
tiems palaima. Kaip Elifazas kalbėjo, taip dažnai žmo- 
nės kalba nesuprasdami kito padėties ir neįsigilinę į ją. 


23 skyrius 
JOBO ATSAKYMAS ELIFAZUI 1-17 

1 Jobas kalbėjo: 2 "Mano skundas dar ir šiandien 
man kartus; Jo ranka slegia mane, man kenčiant. 3 O, 
kad žinočiau, kur Jį rasti, ir kaip Jo sostą pasiekti! 4 
Jam pateikčiau savo skundą ir žodžiu papildyčiau įro- 
dymus. 5 Tada išgirsčiau, ką Jis man atsakytų, ir su- 
prasčiau, ką man kalbėtų. 6 Ar Jis priešintųsi man savo 
galia? Ne! Jis tikrai nekaltintų manęs. 7 Teisusis aiškin- 
tųsi su Juo, ir teisėjas jį išteisintų. 8 Jei eičiau pirmyn, 
ten Jo nėra, o jei atgal, — Jo nerandu. 9 Jei pasukčiau 
kairėn, ten Jo nematau, o jei dešinėn, — Jo nepastebiu. 
10 Jis pažįsta mano gyvenimo kelią; jei Jis mane mė- 
gintų, būčiau kaip auksas. (Ps 17,3; 139;23-24) 11 Ėjau 
Jo pėdsakais; iš Jo kelio neiškrypau. 12 Nuo Jo įsaky- 
mų nepasitraukiau, Jo pamokančių Žodžių visada klau- 
siau. 13 Jis nesikeičia; kas gali Jį paveikti? Ko Jo siela 
ilgisi, tą Jis padaro. 14 Jis įvykdys, kas man skirta; 
daug tokių sprendimų yra Jo mintyse. 15 Baugu stovėti 
Jo akivaizdoje; apie tai galvodamas — drebu. 16 Dievo 
akivaizdoje netenku drąsos; Visagalis gąsdina mane, 17 
nes tamsa mane supa, — skęstu tamsybėje". 


Į tokį Elifazo kaltinimą Jobas visai neatsakė. Jobas 
buvo tikras, kad jis laikėsi Dievo įsakymų. Jie buvo jo 

gyvenime pirmoje vietojė. Betgi Dievas buvo Jobui ne- 
suprantamas, Jo keliai jam nežinomi. Jobui buvo dau- 
gelis dalykų apie Dievą ir Jo vedimą neaišku. Betgi Jo- 
bas žinojo, Dievas viską žino, žino jo (Jobo) nekaltybę. 
Jobas troško visus savo reikalus, kančias, vargus pri- 
statyti Dievui. Jobas jautė, Dievas supras jį ir išteisins. 
O visgi jis bijojo Visagalio ir daug kas Jobui buvo tam- 
su. 


24 skyrius 
JOBO KALBOS TĄSA — DIEVO VEDIMAS 
NUOSTABUS 1-25 

1 "Kodėl Visagalis nenustato bausmės laiko? Tie, 
kurie Jam tarnauja, nesulaukia teismo dienos? 2 Niekšai 
perkelia ribas, pagrobia bandą ir ją gano. (5 M 27,17) 3 
Našlaičių asilą jie nusivaro, našlės paskutinę karvę pai- 
ma užstatu. 4 Vargšus jie nustumia nuo kelio, neduoda 
teisių; beturčiai patys traukiasi ix slepiasi nuo jų. 5 Jie 
eina, kaip laukiniai asilai dykumoje; traukia į savo dar- 
bą, ieškodami stepėse maisto savo vaikams. 6 Laukuo- 
se jie pasirenka pašaro ir savininko vynuogyne pasiski- 
na vynuogių. 7 Jie miega neapsikloję ir neturi apdanga- 
lo šaltyje. 8 Kalnų lietūs juos permerkia; uolos jų prie- 
glauda. 9 Našlaičiai ir vargšai atplėšiami nuo motinų 
įkaitui. 10 Jie vaikščioja apiplyšę; pusnuogiai, nešioja“ 
pėdus — alkani. (Iz 58,7) 11 Jie c>oudžia darbdaviui 
aliejų, mina sulčių presus, tačiau Lenčia troškulį. (Jok 
5,4) 12 Mirštančiųjų ir sužeistųjų pagalbos šauksmai 
girdisi mieste, tačiau Dievas nekreipia dėmesio į jų mal- 
davimą. 13 Kai kurie sukyla prieš Šviesą, atmeta Jo ke- 
lius, neina Jo takais. 14 Tamsoje veikia žudikai; žudomi 
beturčiai ir vargšai; naktį jie slankioja, kaip vagys. 15 
Svetimautojas laukia prietemio, tikėdamas, kad niekas 
jo nematys; jis dar užsidengia veidą gaubtu. 16 Tamsoje 
vagys plėšia namus, dieną jie slepiasi; šviesos jie ne- 
mėgsta, 17 tamsa — jų rytas; tamsos teroras — jų drau- 

gas. 18 Niekšas greit perplaukia vandenis (pasislepia); 
jis kraštui prakeikimas. Jis nedirba vynuogyne. (1 M 
49,4) 19 Kaip sausra ir kaitra išdžiovina sniego vande- 
nis, taip nusidėjėlis dingsta nuo žemės. 20 Net jo moti- 
na gėdisi jo. Kirmėlės ėda jį, jo vardas užmirštamas. 
Niekšas krinta, kaip nukirstas medis. 21 Jis išnaudojo 
nevaisingąją ir našlei nepadėjo. 22 Kartais Dievas išlai- 
ko tironus ilgai; netekę vilties, jie atsigauna ir gyvena. 
23 Jis teikia jiems saugumą ir paramą, bet Jo akys seka 
jų kelius. 24 Jie iškyla trumpam laikui ir vėl išnyksta. 
Jie suvysta ir sudžiūsta, kaip nupjautų javų varpos. 25 
Argi taip nėra? Kas įrodys, kad aš neteisingai kalbu ir 
esu melagis?" ' 


Šio ir sekančių dviejų skyrių tekstas yra labai ap- 
gadintas. Nėra lengva suprasti kas norėta pasakyti. 
Bendrai yra žinoma: niekšai, tironai, žudikai, vagys, iš- 
tvirkėliai žmones apiplėšia, vargina, kankina, nesilaiko 
Dievo įsakymų ir sąžinės jiems primenamų nuostatų. 
Tokie niekšai gyvena laimingai ir ilgai. Dievas jų ne- 
baudžia ir nesutramdo. Tai yra gyvenimo tikrovė, to 
niekas negali paneigti. Jobą ir daugelį kitų šis klausimas 
vargino. | 


25 skyrius 
BILDADO TREČIOJI KALBA 1-6 

1 Suhitas Bildadas tarė: 2 "Dievo didybė ir baimė 
pasireiškia, nes Jis palaiko tvarką aukštybėse. 3 Ar Jo 
pulkai suskaičiuojami? Kam Jo šviesa nešviečia? 4 Ar 
nors vienas žmogus teisus prieš Dievą? Kas,gimęs iš 
moteriškės, yra be nuodėmės? (Job 9,2) 5 Jo akyse net 
mėnulis ir žvaigždės nešviečia pakankamai; (Job 15,15) 
6 tuo labiau žmogus — jis tik vikšras, o jo vaikas — 
žemės sliekas". (Job 4,19-20) 

Bildadas iškėlė Dievo didybę. Dievas visa valdo ir 
išlaiko. Tai kas gi žmogus? Jis yra prieš visatos Vieš- 
patį visai menkas. 


26 skyrius 
JOBO ATSAKYMAS BILDADUI 1-14 

1 Jobas atsakė: 2 "Kokia didelė pagalba tu buvai 
man silpnam bejėgiui! 3 Koks geras ir išmintingas bu- 
vo tavo patarimas! 4 Kas tau padėjo taip kalbėti, kokia 
dvasia kalbėjo tavyje? 5 Prieš Jį dreba mirusių pasaulis, 
vandenys ir jų gyventojai. 6 Mirusių pasaulis Dievui 
žinomas ir matomas. (Pat 15,11) 7 Jis sukūrė visatą ir 
žemę joje (pakabino ant nieko). 8 Jis surenka vandenis 
į tamsius debesis, tačiau debesys nekrinta vienu metu 
žemyn. (Ps 104,3) 9 Mėnulį jis pridengia debesimis. 10 
Vandens paviršiuje Jis sukūrė apskritimą (horizontą) ir 
atskyrė šviesą nuo tamsos. (Job 38,10-11; Pat 8,27-29) 
11 Dangaus kolonos svyruoja ir dreba, kai Jis grūmoja. 
12 Savo galia Jis nutildo jūrą, savo išmintimi — par- 
bloškia milžiną. 13 Kvėpavimu Jis valo dangaus atmos- 
ferą, Jo ranka perveria skrendančią pabaisą. (Iz 27,1) 
14 Čia tik Jo kelių pašaliai; mes girdime tik Jo šnibž- 
desį! O Jo galybę (perkūną) — kas supras?" 


Bildadas manė, kad jis kalbąs labai gerai. Jobas 
klausė jį, kuriam jis kalbėjo, kokia dvasia veikia jame. 
Juk jo tikslas buvo paguosti savo draugą Jobą. Bet jis 
nukalbėjo visai pro šalį, nepaguodė draugo, bet erzino 
J 

Visų draugų kalbos sutiko apie Dievo didybę. Čia 
Jobas priminė, jog Dievas pakabino žemę erdvės platy- 
bėse, drebina kalnus, nustatė vandenims ribas, sukūrė 
jūrų milžinus, Jo žinioje yra ir mirusieji. 

Viešpats sutvėrė debesis ir žvaigždynus. Tas visa 
yra tik Jo šaligatviai. Tad kokie yra Jo rūmai? Mes gir 

dime tik Jo šnibždėsį. Tad koks yra Jo balsas ir Jo di- 
dybė! 


27 skyrius 
JOBAS LAIKO SAVE NEKALTU, NETEISIŲJŲ 
LAIMĖ TRUMPA 1-23 

1 Jobas toliau kalbėjo: 2 "Kaip gyvas Dievas, Jis 
nedavė man teisių ir kartino mano sielą. 3 Kol aš dar 
gyvas, ir Dievo Dvasia manyje veikia, 4 mano lūpos 
nekalbės netiesos ir mano liežuvis neapgaudinės! 5 Aš 
niekad nepripažinsiu, kad jūs teisingi. Savo nekaltumą 
ginsiu iki mirties. 6 Teisumo laikiausi ir laikysiuos; ma- 
no sąžinė man neišmetinėja. (Apd 24,16; 1 Kor 4,4) 7 
Visi, kurie mane puola, yra niekšai ir mano priešai. 8 
Ar žmogus, nutolęs nuo Dievo, dar turi vilties mirties 
valandoje? (Lk 12,20) 9 Ar Dievas išklausys jį nelai- 
mėje? 10 Ar žmogus gėrėsis Visagaliu ir Jam visuomet 
dėkos? 11 Aš jus pamokysiu apie Dievo veiklą, Visa- 
galio kelių aš neslėpsiu. 12 Jūs patys tai regėjote; kam 
dar tokios tuščios kalbos? 13 Štai, kaip Dievas atlygina 
nusikaltėliui ir, ką duoda niekšui: 14 jei jo vaikai užau- 
ga, jie žūsta nuo kardo, jo ainiai badauja; (Job 21,19) 
15 išlikę nuo kardo, miršta maru, našlės neaprauda jų. 
16 Nors jis turi sidabro, kaip smėlio, ir drabužių, kaip 
molio, 17 bet jo rūbus teisusis vilkės, o sidabru — ne- 
kaltasis naudosis. (Pat 13,22) 18 Jis pasistato namus, 
kaip voras voratinklį, kaip sargas būdelę. 19 Jis atsigu- 
la turtingas, o pabudęs ir atvėręs akis, — nieko nebe- 
turi. 20 Išgąstis kaip tvanas jį užklumpa nakties metu ir 
nuneša. 21 Vėjas jį pakelia, audra, išplėšusi jį iš vietos, 
22 svaido be pasigailėjimo; jis bėgte bėga nuo jos ga- 
lios, 23 bet audra švilpdama vejasi jį." 


Po Bildado kalbos ir Jobo atsakymo turėjo sekti 
Zofaro kalba. Jis tylėjo ir nebekalbėjo. Tada Jobas kal- 
bėjo. Jobas tikėjo Dievą ir žinojo Dievas užleido jam 

visas nelaimes ir kančias. Tai nebuvo Dievo bausmė už 
nusikaltimus, nes Jobo nekaltino jo sąžinė. Kodėl Die- 
vas kankina jį, Jobui nebuvo aišku. Bet Jobui buvo aiš- 
ku, jog nėra taip, kaip jo draugai jį kaltina — Dievas 
baudžia jį už jo padarytus nusikaltimus. 

Jobas priminė, jog niekšai ir piktadariai netiki ir 
nemeldžia Dievą. Mirdami jie neturi vilties ir visko nu- 
stoja. į 

Jobas sutarė su draugais, jog Dievas baudžia už 
nusikaltimus. Bet Jobas nepritarė, kad tas tuojau mato- 
ma ir žinoma. Kartais Dievo. bausmė ilgai nepaliečia 
niekšų. O kartais ir dorieji kenčia dėl mums nežinomų 
priežasčių, kaip dabar pats Jobas. 

Kartais neteisieji turi daug vaikų ir didelius turtus. 
Kartais jų vaikai krinta kare, miršta maru ir badu, turtai 
tenka kitiems. Turtai tik tada yra naudingi, jei jie nau- 
dojami geram. Niekšus mirtis gąsdina. Jiems mirus, 
niekas jų nesigaili. 


28 skyrius 

ŽMOGUI DIEVO GALYBĖ NEPASIEKIAMA 1-28 

1 "Yra kasyklų, kur randamas sidabras, ir vietų, 
kur auksas randamas smėlyje ir iš jo išplaunamas. 2 
Geležies rūdą kasa iš žemės. Iš vario rūdos padaro varį. 
3 Žmogus kasa kalnų gelmėse, atsinešęs šviesą; kasa 
rūdą giliausioje tamsoje. 4 Šachtos yra nuošaliose vie- 
tose; į šachtas leidžiasi virvėmis. 5 žemės paviršiuje au- 
ga javai. o gelmėje žemė išrausiama, sujaukiama, kaip 
po gaisro. 6 Safirą randa uolėnose, auksą — smėlyje. 7 
Jo nepastebi plėšrus paukštis, nepamato jo nei vanago 
akis. 8 Išdidūs žvėrys jų nemindo, ix liūtas tais takais 
nevaikštinėja. 9 Tik žmogus drįsta paliesti kietas uolas 
ir kalnų pamatus kasinėti. 10 Iškasę urvus uolose, jie 
ieško brangenybių. 11 Suradę požemių vandens gyslas 
ir jose paslėptą turtą, iškelia jį į dienos šviesą. 12 Bet 
kur randama išmintis, kur yra išminties šaltinis? 13 

Joks žmogus nežino kelio į ją — jos nėra gyvųjų pa- 
saulyje. 14 Gelmė sako: 'Jos nėra čia', jūra sako: 'Jos 
nėra čia'. 15 Jos negali pirkti už gryną auksą, nė įsigyti 
už sidabrą. (Pat 3,14-15; 8,10-11) 16 Negalima jos 
pirkti Ofiro auksu, nei už brangų karnelijų ar safirą. (1 
Kar 9,28) 17 Jos negalima palyginti su auksu ir stiklu, 
ir negalima jos gauti už brangius aukso išdirbinius. 18 
Koralai ir kristalai neverti minėti; įsigyti išminties už 
perlus — neįmanoma. 19 Jai neprilygsta Etiopijos chri- 
zolitas; už auksą jos nenupirksi. (2 M 28,17) 20 Išmin- 
tis! Iš kur ji ateina ir iš kur jos gauti? 21 Ji yra paslėpta 
gyvųjų akims, net padangių paukščiams. 22 Mirtis ir 
kapas sako: "Mes girdėjome apie ją!' 23 Dievas žino ke- 
lią į ją ir vietą, kur ji yra. (Pat 8,22-31) 24 Jis mato vi- 
sus žemės kraštus ir žino viską. 25 Jis nustatė vėjo jė- 
gą, išmatavo vandenis, (Job 26,10) 26 nustatė lietui lai- 
ką ir nurodė žaibui kelią. 27 Tai buvo išmintis; Jis išty- 
rė, sutvarkė ir viską sukūrė. 28 Žmogui Jis pasakė: 
"Viešpaties bijoti yra išmintis, ir pikta vengti — iš- 
minties pažinimas'." (Ps 111,10; Pat *.7) 


Maistas žmogui auga žemės paviršiuje. Žmogus 
trokšta turto — brangenybių. Jis deda daug pastangų 
surasti auksą, brangakmenius, geležį ir t.t. Žmogui lem- 
ta daug ką rasti ir ištirti. Išmintis yra už viską branges- 
nė. Tačiau žmogus nesugeba pasiekti jos. Žmogus neži- 
no kodėl teisus, nekaltas kenčia. Tikra išmintis, kuri tei- 
kia ramią sąžinę, dalijasi nuoširdžiai turtais, myli arti- 
mą, kaip save patį ir gerbia bei garbina Dievą, pasiekia- 
ma tik Dievo apreiškimu. Pradžia išminties yra mylėti 
— garbinti Dievą. 

29 skyrius 
JOBAS PRISIMENA SAVO BUVUSIĄ 
LAIMĘ 1-25 

1 Jobas toliau tęsė savo kalbą: 2 "O, kad viskas 
būtų kaip anksčiau, kaip tose dienose, kai Dievas mane 
globojo! 3 Kai Jo lempa švietė virš mano galvos ir rodė 
kelią tamsumoje; (Ps 18,29) 4 kai, mano subrendimo 
metais, Jis saugojo mano palapinę! (Ps 25,14) 5 Visa- 
galis buvo su manimi ir mano vaikai linksmai bėgiojo 
aplink mane, 6 kai braidžiau pieno upeliuose ir uolos 
liejo man aliejaus srovę. 7 Man tada išėjus prie miesto 
vartų, 8 jaunuoliai, mane pamatę, pasitraukdavo, o žila- 
galviai atsikėlę stovėdavo; 9 kunigaikščiai būdavo san- 
tūrūs žodžiais kalboje. 10 Net kilnieji nutildavo, lyg jų 
liežuvis būtų prilipęs prie gomurio. 11 Kas mane matė 
ir pažino, kalbėjo gera apie mane ir man pritarė, 12 nes 
aš išgelbėjau vargšą, prašantį pagalbos, (3 M 19,18; 2 
M 22,20-21) 13 ir našlaitį, kuris neturėjo globėjo. Iš- 
gelbėtieji linkėjo man laimės, o našlės džiūgavo. 14-Tei- 
singumas man buvo lyg rūbas, o teisė — lyg apsiaustas 
ir galvos apsauga (turbanas). 15 Aš buvau akys aklam, 
kojos raišam. 16 Aš buvau lyg tėvas beturčiams ir rūpi- 
nausi nepažįstamų vargšų reikalais; (Job 31,18) 17 kar- 
tais net apdaužydavau piktadarius ir iš jų dantų išplėš- 
davau grobį. (Ps 58,7) 18 Tuomet galvojau: "Mirsiu sa- 
vo lizde, išgyvenęs ilgą amžių. 19 Mano šaknys visuo- 
met gavo vandens, ir rasa vilgė mano šakas. 20 Garbė 
As k mane, o lankas, įtemptas rankoje, saugojo mane. 

monės klausė manęs ir laukė mano patarimo. 22 
1 ai žodis buvo jiems reikšmingas; jie laikėsi jo. 23 
Jie laukdavo mano žodžių, kaip pavasario lietaus. 24 
Mano šypsena sužadindavo juose pasitikėjimą, linksma 
veido išraiška džiugindavo juos. 25 Aš pritariau jiems 
ir sėdėjau jų tarpe, kaip karalius kariuomenės pulke; bu- 
vau nuliūdusiųjų paguoda". 

Jobas mini mėnesius, tad jis sirgo ilgesnį laiką. Jo- 
bas prisimena kai Dievas jį ir jo šeimą saugojo ir laimi- 
no. Prie miesto vartų būdavo vieši susirinkimai ir teis- 
mai. Jobas buvo teisėjas. Visi gerbė jį. Jis teisė teisin- 
gai, įsigilindavo į bylą. Niekšus jis bausdavo, "išdaužy- 
davo jiems dantis", atimdavo grobį, bet nenulauždavo 
jiems sprando — nesunaikindavo jų. Jis padėdavo 
vargšams, beturčiams, našlėms. Jobas manė, taip tęsis 
jo gyvenimas, bus ilgas ir laimingas. Tačiau taip ne- 
buvo. 


30 skyrius 
JOBAS SKUNDŽIASI DABARTINE SAVO 
PADĖTIMI 1-31 

1 "Dabar jie juokiasi iš manęs, būdami amžiumi 
jaunesni už mane. Jų tėvų nebūčiau laikęs prie savo 
avių bandos šunų prižiūrėtojais. (Job 29,8-11) 2 Jie vi- 
sai nepajėgė dirbti, neturėjo jėgų. 3 Dėl neturto ir bado 
buvo visai nusilpę. Jie maitinosi stepių žolėmis, dyku- 
mos krūmokšnių lapais, 4 druskažole ir kadugių šakni- 
mis. 5 Jie būdavo varomi iš žmonių bendruomenės su 
triukšmu, kaip vagys. 6 Jie gyveno kalnų šlaite ir žemės 
olų lindynėse, 7 rinkdavosi erškėtynuose ir šūkaudavo 
krūmuose. 8 Jie gyveno kaip neišmanėlių ir bevardžių 
gauja, kuriuos iš krašto išveja. 9 O dabar tapau jiems 
pašaipa. (Job 17,6; Ps 69,13; Raud 3,63) 10 Jie bjaurisi 
manimi, traukiasi nuo manęs, net nesidrovi spjauti man 
į veidą. (Mt 26,67) 11 Dievas atleido vadeles ir mane 
paklupdė. 12 Dabar dešinėje pakyla būrys ir puola ma- 
ne; jie stumia mane nuo kelio ir siekia mane sunaikinti. 
13 Jie išardo mano taką, dirba mano pražūčiai; niekas jų 
nesulaiko. 14 Lyg pro plačią spragą įsiveržę, jie neša 
man pražūtį. 15 Kane apniko baimė; mano garbę nune- 
šė vėjas, ir laimę uždengė debesis. 16 Dabar mano siela 
suvargus ir mano dienos pilnos kančių. (Ps 42,5) 17 
Naktį mano kaulai gelia; skausmai nesiliauja, neturiu 

atilsio. 18 Skausmai baisiai kankina mane, tarsi ankšti 
marškiniai veržia mane. (Job 7,5) 19 Dievas įmetė ma- 
ne į purvą; kas iš manęs beliko? 20 Aš šaukiuosi Ta- 
vęs, bet Tu man neatsakai; stoviu, bet Tu nekreipi dė- 
mesio į mane. (Job 19,7; Ps 22,3) 21 Tu esi man žiau- 
rus, savo galia mane palietei. 22 Tu pakeli mane vėju ir 
blaškai audros sūkuriuose. 23 Aš žinau — mirsiu ir pa- 
teksiu į namus, skirtus visiems. 24 Ar neištiesia rankos 
griuvėsiais prispaustas? Ar jis nešaukia pagalbos, jiems 
griūnant ant jo? 25 Ar aš neverkiau dėl kenčiančio, ne- 
sisielojau dėl vargšo? 26 Aš laukiau gero — gavau pik- 
ta; laukiau šviesos — atėjo tamsa. (Jer 14,19) 27 Mano 
širdis blaškosi, nerimsta nuo to laiko, kai prasidėjo var- 
go dienos. 28 Aš vaikštinėju nudegęs, bet ne nuo sau- 
lės; stoviu susirinkime ir šaukiuosi pagalbos. 29 Aš 
tapau broliu šakalams ir draugu stručiams. 30 Mano 
oda pajuodavusi, mano kaulai dega nuo karščio. 31 
Mano kanklės virto liūdesio rauda, o mano fleita — 
verksmu". (Ps 30,12) 


Jobas iš garbės ir gyvenimo gerovės nukrito į pa- 
nieką ir kančias. Niekšai, kuriuos jis kaip teisėjas nu- 
baudė, dabar kenkia jam. Gal jie ir draugams pripasa- 
kojo tokių dalykų apie Jobą, kurių visai nebuvo. Niek- 
šai supranta daryti bloga. . 

Blogiausia Jobui buvo, kad pats Dievas tapo jam 
priešu, kankino ir žudė jį, į maldą visai neatsakė. Nelai- 
mėje Jobas šaukėsi pagalbos, bet ji neatėjo. Jobas padė- 
jo vargšams, bet jam nepadeda nė vienas. Tačiau Jobas 
tikėjo Dievą. Jobas laukė mirties lyg išgelbėjimo. 


31 skyrius 
JOBAS TEISINASI DIEVUI IR ŽMONĖMS 1-40 
1 "Pasižadėjau niekada nežiūrėti (geidžiant) į mer- 
gaitę. (Mt 5,28-29) 2 Kokia yra man Visagalio Dievo 
skirta dalia? 3 Ar negresia nusikaltėliui ir piktadariui 

bausmė ir pasmerkimas? 4 Jis juk mato visus mano ke- 
lius ir žino mano žingsnius! (Job 23,10) 5 Ar aš kada 
apgaudinėjau ir klastojau? 6 Tegul pasveria mane teisin- 
gomis svarstyklėmis, ir Dievas žinos mano nekaltumą! 
7 Jei mano žingsnis nukrypo nuo kelio, mano širdis pa- 
sekė akių geismą — nusikaltau, (Ps 7,4-6) 8 tada, ką 
sėjau tegul naudoja kiti, o kas man jau auga, tebūnie 
išrauta su šaknimis! 9 Jei mano širdis geidė moters, ir 
jei tykojau prie savo artimo durų, 10 tai mano žmona 
tegul dirba (mala) kitam, ir kiti tegul guli su ja; (5 M 
28,30; 2 Sam 12,11) 11 tai begėdiškas nusikaltimas, 
baudžiamas teismo; 12 tai ugnis, naikinanti viską iki pa- 
matų ir iki šaknų. 13 Jei aš nepaisiau savo tarno ar tar- 
naitės teisių, kai jie bylinėjosi su manimi, 14 tai ką da- 
rysiu, kai Dievas patikrins, ką Jam atsakysiu? 15 Kū- 
rėjas sukūrė mane ir juos; tas pats padarė mus visus. 
(Ef 6,9) 16 Bet argi aš neišpildžiau beturčio noro ir naš- 
lės prašymo? (Job 29,12) 17 Ar aš vienas valgiau ir ne- 
daviau našlaičiui? 18 Aš jam buvau tėvu nuo jo kūdi- 
kystės ir jį vedžiojau nuo gimimo. 19 Ar aš elgetai ne- 
daviau drabužio ir beturčiui kuo apsikloti? (Iz 58,7) 20 
Ar jis nelinkėjo man laimės, susišildęs mano avių vil- 
nomis? 21 Jei nereikalavau našlei teisių, matydamas 
vartuose man pritariančius, (Job 29,7) 22 tai tegul mano 
ranka nukrinta iš peties sąnario! 23 Jei aš nebūčiau bi- 
jojęs Dievo ir Jo bausmės, negalėčiau pasirodyti Jo di- 
denybės akivaizdoje. (Job 32,22) 24 Jei būčiau pasiti- 
kėjęs auksu ir jį laikęs savo laime, (Ps 52,9) 25 būčiau 
besidžiaugiąs dideliais turtais, mano rankų sukauptais. 
26 Jei aš žvelgiau į šviečiančią saulę ir paslaptirgąjį 
mėnulį, (5 M 4,19) 27 mano širdžiai pakvaišus, bučiuo- 
damas savo ranką, juos sveikinčiau, (1 Kar 19,18) 28 
tai būtų nusikaltimas, baustinas teismu, nes būčiau išsi- 
gynęs viešpataujančio Dievo. 29 Ar aš džiaugiausi ma- 
nęs nekenčiančio nelaime ir nesėkme? (Ps 35,13; Pat 
24;17) 30 Aš nenusikaltau jam, nereikalavau jo gyvy- 


109 Job 31,31 


bės, nei keikiau jo. (1 Pt 3,9) 31 Mano palapinės žmo- 
nės klausė: 'Ar yra alkanų palapinėje? 32 Lauke ne- 
nakvojo joks ateivis; aš atidarydavau duris kiekvienam 
keleiviui. (1 M 19,2; Žyd 13,2) 33 Aš neslėpiau savo 
nuodėmių ir nedangsčiau savo kalčių; 34 nesilenkiau 
miniai, nebijojau giminių paniekos, netupėjau pasislė- 
pęs savo namuose. 35 O, kad nors kas išklausytų ma- 
ne! (Štai mano parašas! Visagalis teatsako man!) O, 
kad turėčiau savo priešo parašytą raštą! (Job 23,3-7) 36 
Tikrai jį ant pečių užsidėčiau arba kaip vainiką ant 
galvos. 37 Duočiau Jam ataskaitą visų savo darbų; kaip 
kunigaikštis prie Jo ateičiau.:38 Jei mano laukas su vi- 
somis vagomis šauktų ir verktų, 39 kad, jo derlių neap- 
mokėjęs, jį naudojau, o darbininkai badavo, 40 tai kvie- 
čių vietoje tegul auga man erškėčiai, o miežių vietoje — 
piktžolės". Taip Jobas baigė savo kalbą. 


Jobas nesvetimavo, nepasitikėjo turtu ir neteisiai 
neįsigijo jo. Jis laikė žmonėmis, sau lygiais, vergus, 
darbininkus ir net priešus; negarbino stabų, atjautė 
vargšus ir pakeleivius bei padėjo jiems. Jobas nebijojo 
skundo savo priešų ir Dievo. Toks buvo Jobo pasiteisi- 
nimas. 


32 skyrius 

ELIHAUS KALBA 1-22 
1 Po to šitie trys vyrai nebeatsakinėjo Jobui, nes jis 
laikė save teisiu. 2 Barakelio sūnus Elihus, buzitas, Ra- 
mos giminės, supyko ant Jobo, nes jis dėjosi teisesnis 
už Dievą. (1 M 22,21; Job 9,20; 13,18; 19,6-7;, 23,7; 
27,6; 31,35) 3 Jis pyko ir ant Jobo trijų draugų, kad ne- 
surado atsakymo, nors jie ir įrodė Jobo kaltę. (Job 
15,5; 18,21; 20,29; 22,5) 4 Jiems kalbant su Jobu, Eli- 
hūs laukė, nes jie buvo vyresni už jį. 5 Elihus pamatęs, 
kad tie trys vyrai nesurado tinkamo atsakymo, labai su- 

pyko. | 

6 Barakelio sūnus Elihus, buzitas, tarė: "Aš dar 
jaunas, jūs senesni amžiumi, todėl susilaikiau, nedrįsda- 
mas jums pareikšti, ką žinau. 7 Aš galvojau: 'Amžius 
tegul kalba, metų skaičius tepamoko išminties!' (Job 
12,12) 8 Tačiau žmogaus dvasia ir Visagalis padarė 
juos išmintingais. 9 Ne senatvė pasižymi išmintimi, ir 
ne amžius leidžia žmogui suvokti, kas teisinga; 10 todėl 
pasiklausykite manęs! Aš irgi pareikšiu savo mintis. 11 
Aš ilgai klausiausi jūsų kalbų ir išmintingų pamokymų. 
12 Ypatingai kreipiau dėmesį ar tinkamai atsakysite Jo- 
bui, bet nė vienas neįrodėte, kad jis klysta. 13 Nesaky- 
kite, kad atsakėte išmintingai: "Dievas jį nubaus, ne 
žmogus!' 14 Jobas savo žodžių netaikė man, todėl aš 
jam neatsakysiu jūsų žodžiais. 15 Nustebę stovite; nete- 
kę žodžių, nebežinote ką sakyti. 16 Ar man laukti, kai 
jūs nebekalbate, stovite ir neatsakote? 17 Aš atsakysiu 
ir pareikšiu savo mintis. 18 Aš turiu žodžių pakanka- 
mai, o dvasia mane ragina. 19 Aš jaučiuosi kaip rūgs- 
tantis vynas, nerandąs išėjimo, plėšiantis naujas odines. 
20 Aš turiu kalbėti, kad man būtų lengviau; praversiuų 
savo lūpas ir atsakysiu. 21 Nebūsiu šališkas ir niekam 
nepataikausiu. 22 Jei pataikaučiau, mano Kūrėjas paša- 
lintų mane", 


Elihus buvo jaunesnis už kitus Jobo draugus, 
Abraomo giminaitis, Nahoro sūnaus Buzo sūnus. Jo 
vardas Elihus — Mano Dievas. (1 M 22,21) Jis klausė- 
si vyresniųjų kalbų, bet buvo jomis nepatenkintas. Jis 
pyko ant Jobo, nes jis (Jobas) nekalbėjo užtektinai pa- 
garbiai apie Dievą. Elihus pyko ant Jobo draugų, nes jie 
nesigilino į Jobo padėtį ir neatsakė jam tinkamai. Vieš- 
pats yra teisėjas ir Jo sprendimai tikri. Elihus labai jau- 
dinosi, pyko, negalėjo susilaikyti nekalbėjęs. 

33 skyrius 
ELIHAUS KALBOS TĄSA 1-33 

1 "Jobai, klausykis mano žodžių ir juos įsidėmėk! 
2 Atvėriau burną ir mano liežuvis prabilo. 3 Mano žo- 
džiai teisingi ir eina iš širdies; mano lūpos kalba nuošir- 
džiai. 4 Dievo Dvasia mane sukūrė, Visagalis įkvėpė 
man gyvybę. 5 Atsakyk man, jei gali; pasirink tinka- 
mus žodžius ir ginkis! 6 Dievui aš esu toks, kaip ir tu; 
padarytas iš to paties molio. (Job 10,9) 7 Aš tavęs ne- 
gąsdinu savo kalba ir neprievartauju. 8 Ką tu sakei, aš 
girdėjau; girdėjau tavo žodžius: 9 'Aš esu tyras, be nuo- 
dėmės; švarus, nenusikaltęs. (Job 16,17; 27,6) 10 Jis 
kaltina mane, laiko savo priešu. (Job 13,24; 19,11) 11 
Jis įdėjo mano kojas į šiekštą, seka visus mano žings- 
nius'. (Job 13,27) 12 Aš tau atsakau, — Čia tu klysti, 
nes Dievas yra didesnis už žmogų. 13 Kodėl tu vaidi- 
jaisi su Juo, kad Jis neatsakė visų tavo klausimų? 14 
Dievas kalba kartą, du kartus, bet žmogus nepaiso. 15 
Sapne, nakties regėjime, kai žmonės giliai įmigę arba 
snaudžia, 16 Jis atidaro žmonių ausis savo įspėjimams, 
(Job 36,10; Ps 16,7) 17 norėdamas atitraukti žmogų 
nuo jo piktų veiksmų ir puikybės. (Ps 119,67,71) 18 
Taip Jis apsaugo jo sielą nuo pražūties ir gyvybę nuo 
mirties. 19 Jis siunčia ligas, skausmus ir paguldo žmo- 
gų ligoje. 20 Mėgiamiausio maisto jis nebegali valgyti; 
21 jo kūnas sumenkėja, negalima jo atpažinti, lieka tik 
vieni kaulai. 22 Jis artėja prie duobės, gyvybė — prie 
mirties. 23 Jei prie jo būtų angelas, kaip tarpininkas, 
vienas iš tūkstančių, ir praneštų jam, (Žyd 1,14) 24 kad 
jo išsigelbėjimas iš pražūties yra Dievo malonė, kuri 
jam suteikiama, 25 tada jo kūnas sustiprėtų ir atjaunėtų 
— grįžtų į jaunsytės stovį. (Ps 103,5) 26 Jei žmogus 
melsis ir atgailaus, Dievas jį priims, ir jis Jo artybėje 
džiūgaus. Jis grąžins žmogui išganymo džiaugsmą. 27 
Tada žmogus giedos žmonių minioms: "Buvau nusidė- 
jęs ir nukrypęs nuo tiesos, bet Dievas manęs nenubau- 

dė. 28 Jis išgelbėjo mano sielą iš mirties ir leidžia man 
matyti šviesą". 29 Dievas visa tai kartoja žmogui du ir 
tris kartus, 30 norėdamas išgelbėti jo sielą, kad jis ma- 
tytų šviesą ir gyventų. (Ps 56,14; 103,4) 31 Jobai, ty- 
lėk, klausyk ir įsidėmėk, ką aš sakysiu! 32 Jei turi ką 
pasakyti, kalbėk; mielai pripažinsiu, jei bus tavo tiesa. 
33 Jei ne, paklausyk manęs, ir aš pamokysiu tave iš- 
minties!" 


Elihus kreipėsi į Jobą. Jis nenorėjo kaltinti Jobo. 
Jobas daug kartų sakė norįs Dievui, kaip žmogui, įro- 
dyti savo nekaltybę. Elihus sakė, jis esąs žmogus kaip 
ir Jobas. Tad jis kalba su Jobu kaip žmogus. Jobas teat- 
sako jam į jo pamokymus, teįrodo jo klydimą. Elihus 
priminė Jobui kai kuriuos jo išsireiškimus ir juos laikė 
netinkamais. Jobas sakė: "Aš esu tyras — be nuodė- 
mės, švarus — nenusikaltęs; Jis (Dievas) laiko mane 
savo priešu." Jobai, Dievas yra didesnis už žmogų ne 
tik galia ir išmintimi, bet ir šventumu, gerumu. Dievui 
nėra reikalo atsakyti į visus mūsų klausimus. Žmogui 
reikia gerbti Dievą, atsiversti. 

Jobas skundėsi, kad Dievas neatsako į jo klausi- 
mus, jam visai nesuprantama jo nelaimės ir kančios. 
Elihus aiškino jog taip nėra. Dievas kalba į mus žmones 
ne vieną kartą, bet daugiau; du, tris kartus, tik mes daž- 
nai Jo nesuprantame ir nepastebime Jo. Jis kartais kalba 
į mus per sapnus, atveria supratimą — širdį, kaip Lydi- 
jai Filipuose. O kartais Jis siunčia pasiuntinį — angelą, 
išmintingą žmogų — patarėją, kuris sugeba išaiškinti 
"padėtį. Kartais Dievas kalba per ligą bei kitas nelaimes. 
Bendrai Dievas nori padėti žmogui — gelbėti jį. Nauja- 
jame Testamente mes tą matome ir suprantame geriau. 
Jis siuntė Jėzų, kad apreikštų mums Dievo meilę bei Jo 
norą mūms padėti. 

34 skyrius 
ELIHUS PRIMENA JOBUI JO NEAPGALVOTAS 
KALBAS 1-37 

1 Elihus tęsė: 2 "Išminčiai, paklausykite mano žo- 
džių ir supraskite juos! 3 Ausis įvertina žodžius, kaip 
liežuvis atskiria maisto skonį. (Job 12,11) 4 Kartu paty- 
rinėkime, kas tiesa, ir nustatykime, kas gera! 5 Juk Jo- 
bas sakė: 'Aš esu teisus, bet Dievas nedavė man teisės. 
(Job 33,9; 27,2) 6 Nors esu teisus, esu laikomas mela- 
giu; man nekaltam padaryta nepagydoma žaizda.' (Job 
9,15,20; 6,4) 7 Ar yra kitas toks žmogus, kaip Jobas, 
kurio piktžodžiavimas plaukia, kaip vanduo, (Job 
15,16) 8 kuris draugauja su piktadariais ir bendrauja su 
"nusikaltėliais? (Ps 1,1) 9 Jis sakė: "Žmogui nenaudinga 
nusižeminti Dievui'. (Job 9,22) 10 Vyrai, kurie galvoja- 
te, paklausykite manęs! Visagalis Dievas nenusikalsta 
ir neklysta, niekam nedaro blogo. 11 Jis įvertina žmogų 
pagal jo darbus ir užmoka pagal jo elgesį. (Rom 2,6) 12 
Visagalis Dievas yra teisingas ir neiškraipo teisės. (Job 
19,6) 13 Kas Jam patikėjo žemę ir kas pavedė Jam vi- 
satą? 14 Jei Jis savo Dvasią ir kvapą atitrauktų iš žmo- 
gaus, 15 tai žmogaus kūnas virstų dulkėmis. (1 M 3,19; 
Ps 104,29) 16 Jei suprantate, tai paklausykite, ką sa- 
kau! 17 Ar gali būti teisingas valdovas, kuris nepaken- 
čia teisingumo? Ar galėtum pasmerkti Teisingiausią ir 
Galingiausią! 18 Kas sako karaliui, kad jis netikęs, arba 
kilmingajam, kad jis nusikaltęs? 19 Kas neatsižvelgia į 
kunigaikštį ir neduoda didikams pirmenybės (prieš 
vargšus), nors jie visi Dievo tvariniai? 20 Staiga jie 
miršta naktį. Tironus Jis pašalina, žmogui nepridėjus 
rankos. 21 Dievas seka žmogaus kelius ir mato visus jo 
žingsnius. (Job 31,4; Pat 5,21) 22 Jam nėra sutemų nei 
tamsos, kurioje piktadariai galėtų pasislėpti. (Ps 
139,11-12) 23 Jis paskiria žmogui laiką stoti į Dievo 
teismą. 24 Jis pašalina galinguosius ir paskiria kitus į jų 
vietas. 25 Jis žino jų darbus, todėl ir pašalina juos; 26. 

jie baudžiami dėl savo piktybių viešai, 27 nes jie pasi- 
traukė nuo Jo, nevykdė Jo įsakymų, 28 ir vargšų 
šauksmas pasiekė Jį; Jis išklausė nuskriaustuosius. (2 
M 22,22) 29 Kas drįs Jį kaltinti, kai visur ramu? Kas Jį 
suras, kai Jis nepasireiškia? Nei tautos, nei atskiras 
žmogus, negali Jo surasti, 30 kad Jis apsaugotų žmones 


nuo bedievių ir niekšų. 31 Kas Dievui prisipažįsta: 'Aš | 


elgiaus netinkamai, užsipelniau Tavo bausmės, ateityje 
nebenusikalsiu. 32 Pamokyk mane vengti klaidų; jei 
nusikaltau, pasitaisysiu'. (Job 40,5) 33 Ar Dievas turėtų 
spręsti, pagal tavo norą? Tu nepatenkintas sakai Dievui: 
"Tu privalai nuspręsti, ne aš, tai ir spręsk teisingai! 34 
Protingas ir suprantąs reikalą man pritars, 35 kad Jobo 
kalba buvo nenuosekli ir jo žodžiai neapgalvoti. (Job 
38,2) 36 Jobo žodžius reikia galutinai atmesti, nes jis 
kalba, kaip niekšas. 37 Jis jau nusikaltęs ir vėl nusi- 
kalsta, maištaudamas prieš Dievą; jis ir mūsų akyse ty- 
čiojasi iš Dievo". 


Elihus suprato kai kuriuos Jobo aiškinimus kaip 
priekaištą ir piktžodžiavimą Dievui. Tad Elihus tikino, 
kad Dievas yra visais laikais teisingas, nešališkas. Jis 
žino viską gerai, Jam nereikalinga toliau klausinėti ir ty- 
rinėti. Todėl žmogui reikia priimti Dievo sprendimą be 
jokių pasitei5inimų. Dievui nereikia duoti ataskaitos ir 
pasiteisinimo kaip žmogui. Dievas visa valdo ir tvarko 
teisingai. Jobas yra nusikaltęs ir privalo pasiduoti Die- 
vo vedimui. 

35 skyrius y 
ELIHAUS KALBOS TĄSA 1-16 | 

1 Elihus tarė: 2 "Jobai, ar manai, kad tu teisingai 
kalbi, sakydamas: 'Aš esu teisus prieš Dievą", ai 
32,2) 3 ir klausi: 'Kokia nauda man iš to, jei aš penu- 
sikalstu? (Job 34,9) 4 Aš atsakysiu tau ir tavo/drau- 
gams. 5 Pažvelk į dangaus debesis, kurie yra 


kštai. 6 | 

Jei nusikaltai, ar Jam pakenkei? Jei daug kartų nusi- 
dėjai, ką tuo pasiekei? (Job 7,20) 7 Jei teisus esi, kokia 
nauda Jam? Ką Jis gaus iš tavęs? (Rom; 11,35) 8 Blo- 
gas ir geras darbas liečia tik tokį žmogų, kaip tu. 9 Di- 
delių vargų prispausti, žmonės šaukiasi pagalbos prieš 
smurtininkus. 10 Bet niekas neklausia: "Kur yra Dievas, 
mano Kūrėjas, kuris leidžia giedoti padėkos giesmes 
vargstantiems (naktį); (Ps 42,9; Apd 16,25) 11 kuris 
sutvėrė mus išmintingesnius už gyvulius ir padangių 
paukščius? 12 Varge jie šaukiasi Jo, bet Jis neatsako, 
nes Jis pažįsta jų išdidumą. 13 Visagalis Dievas nepai- 
so jų beverčių šauksmų; (Jn 9,31) 14 ir tavo, Jobai, jei 
tu sakai, kad Jo nematai! Visi tavo reikalai yra Jo ži- 
nioje, būk ramus ir lauk! (Job 23,8-9) 15 Jis tuojau ne- 
baudžia ir pikto nesunaikina. 16 Jobas, beprasmiškai at- 
vėręs savo burną, išdidžiais žodžiais neišmintingai kal- 
ba. 


Elihus kalbėjo apie Dievo didybę ir Jo būdą. Mes 
savo dorumu ar piktumu nepaveikiame Dievo, o tik pa- 
tys save. Mūsų geri ar blogi darbai nepakeičia dangaus 
(visatos) kūnų nei Dievo būdo, o tik mūsų žmonių pa- 
dėtį. 

Mūsų maldas Dievas girdi ir Jis išklauso mus. Jis 
gali suteikti išgelbėjimą, naktį pakeisti į dieną, vargą į 
džiaugsmą. Gyvuliai turi nuostabų instinktą. Jie randa 
maistą ir apsaugą, žino kaip išvengti pavojų. Bet jie ne- 
pažįsta asmeniško Dievo — Išgelbėtojo ir Išganytojo. 
O Žmogus gali kreiptis į Jį kaip į Tėvą. Tad privalome 
pasitikėti Juo, Jam patikėti visus mūsų reikalus. Jis gali 
pakeisti mūsų padėtį, išgelbėti mus. 

36 skyrius 
ELIHUS KALBA APIE DIEVO TEISINGUMĄ IR 
DIDYBĘ 1-33 

1 Elihus tarė: 2 "Turėkite kantrybės dar valandėlę, 
aš paaiškinsiu. 3 Aš remsiuosi praeitimi ir įrodysiu, kad 
Kūrėjas yra teisingas. 4 Mano žodžiai teisingi; kas su- 
pranta šį reikalą, pritars man. 5 Dievas yra galingas ir 
stiprus, tačiau neniekina nieko. 6 Jis nepalieka nusikal- 
tėlio gyvo, bet apgina nuskriaustojo teisę. (Ps 72,4,12) 
7 Jis neatitraukia nuo teisiųjų savo akių; lyg karalius 
soste, Jis juos globoja. 8 Jei jie sakaustomi grandinė- 
mis ir priespaudos metu surišami virvėmis, 9 tai Jis tuo 
parodo jiems jų nusikaltimus ir išdidumą. 10 Dievas 
pamokančiai įspėja juos, kad atsisakytų nusikaltimų. 
(Job 33,16) 11 Jei jie paklauso ir tarnauja Jam, jų am- 
žius ilgas ir laimingas. 12 Bet jei jie nepaklusnūs Jam, 
jie žūsta savo klaidose. 13 Nusikaltėliai neieško Jo pa- 
galbos, nors jie ir nelaisvėje. 14 Tokie miršta jaunystė- 
je, nusivylę gyvenimu. 15 Jis išgelbsti vargšą, nes var- 
gas atveria jam akis. 16 Jis ir tave išlaisvins ir padengs 
tau stalą gėrybėmis. 17 Tu esi nusikaltęs, teisdamas ki- 
tus, dabar pats esi teisiamas. 18 Būk atsargus, kad ne- 
apykanta tavęs nesuvedžiotų ir kyšiai nesuviliotų. 19 
Ar tavo veiksmai ir neapykanta tau padės? Ar savo pa- 
stangomis ką laimėsi? 20 Neieškok daugiau bėdų; tam- 
sa tautas pašalina ir sunaikina. 21 Saugokis blogo! Juk 
kenti, kad atsisakytum pikto. 22 Dievas yra visagalis, 
kito tokio mokytojo nėra, kaip Jis! (Ps 25,9) 23 Kas 
Jam nurodė, kaip veikti ir kas Jam pasakė: "Tu klysti! 
24 Atsimink Jo darbus, apie kuriuos žmonės gieda, iš- 
keldami juos; 25 jie nustebę mato juos ir nesupranta. 26 
Dievas yra didingas, ne mums Jį suprasti; Jo amžius be 
ribos. 27 Jis padaro i; vandens lašus, iš rūko lietų; (Job 
5,10) 28 debesys plaukia, nešdami lietų žmonėms. 29 
Kas supras debesų santvarką ir perkūno veiksmus? (Ps 
104,3) 30 Dievas apsigaubia žaibų šviesa ir nušviečia 

padanges, jūrų gelmių nepalietęs. (Ps 18,15-16)-31 Jis 
teisia tautas ir teikia joms maisto apsčiai. 32 Jis pažabo- 
ja žaibus ir įsako ems smogti į taikinį. 33 Griausmo 
trenksmas yra ženklas bausmės vZ nusikaltimus". 


Dievas yra galingas, Jis mato ir žino visus. Jis iš- 
klauso ir išgelbsti teisiuosius. Galingiems ir laimin- 
giems Jis siunčia vargus ir grandines norėdamas juos 
pamokyti. Kurie priima Jo pamokymus ir atsiverčia --— 
pasitaiso, tuos iškelia į garbę, bet neklaužadas leidžia 
žūti. Tad, Jobaž, suprask Aukščiausiojo tau duotą pa- 
moką, nebūk perdaug jautrus, neiššauk Viešpaties rūs- 
tybės. Dievas yra didirigas ir amžinas, Tik pažvelk į Jo 
patvarkymą debesų ir lietaus. 


37 skyrius 
DIEVO DIDYBĖ AUDROJE 1-24 

1 "Mane išgąsdino audra, širdis nerimsta. 2 Klau- 
sykitą šėlstančio balso, kuris išeina iš Jo burnos! (Ps 
29,3) 3 Perkūno griausmas girdimas visoje padangėje 
iki žemės pakraščių. 4 Jo garsas dunda galingai; žai- 
buoja be paliovos. 5 Dievas reiškiasi nuostabiai; Jis ro- 
do mums nesuprantamų dalykų. 6 Sniegui Jis įsako 
snigti, lietui lyti. (Ps 147,16) 7 Kad žmonės pažintų Jo 
darbą, Jis sustabdo žmonių darbus (sningant ir lyjant 
niekas lauke negsli dirbti); 8 tuomet ir žvėrys slepiasi 
savo lindynėse. (Ps 104,22) 9 Iš pietų ateina audra, iš 
šiaurės — šaltis. 10 Dievo kvapu padaromas ledas, ir 
platūs vandeny: sustingsta. 11 Jis prikrauna debesis 
drėgme, iš jų sklinda žaibai. 12 Jie plaukia, kur Jis ve- 
da, ir vykdo, ką Jis įsako, visuose žemės kraštuose. 13 
Jis tai daro krašto palaimai, kartais — bausmei. 14 Jo- 
bai, stebėk ir įsisąmonink Dievo nuostabius darbus! 15 
Ar žinai, kaip Dievas įsako debesims šaudyti žaibais, 
16 ir kaip debesys laikosi erdvėse? Ar supranti Visaga- 
lio nuostabius darbus? 17 Ar žinai, kodėl drabužiai nio 


Job 37, 18 118 


karščio limpa prie kūno, nors pietų vėjas nurimo? 18 
Ar gali, kaip Jis, sukurti tokį skaidrų dangaus skliautą, 
kaip veidrodį? 19 Pamokyk mus, ką turime Dievui sa- 
kyti, nes mūsų galvosena aptemus, mes nieko nesuvo- 
kiame. 20 Ar reikia Jam pranešti, ką kalbėsiu? Ar žmo- 
gus nori būti sunaikinamas? 21 Kai debesys uždengia 
saulę, šviesos nesimato, bet vėjui papūtus, nusiblaivo. 
22 Šiaurėje šviečia pašvaistė, o Dievą gaubia Jo didy- 
bės spindesys. 23 Visagalis mums nepasiekiamas; Jis 
galingas jėga ir tizsa. Teisės Jis nelaužo, (Job 28,12-28) 
24 todėl žmonės Jį garbina (bijo). Jis nepaiso tų, kurie | 
dedasi išmintingi". 


Žmonės daug kalba apie orą, lietų, sniegą. Bet ma- 
žai kas kalba panašiai kaip Elihus. Audroje apsireiškia 
nuostabi gamtos galia. Kas mūsų nėra pergyvenęs 
audros? Po šios kalbos, Dievo kalba labai tiko. 


38 skyrius 
VIEŠPATIES KALBA 1-41 

1 Viešpats prabilo audros metu: (Job 31,35) 2 
"Kas aptemdo Viešpaties nutarimą neprotingais žo- 
džiais? (Job 34,35) 3 Susikaupk, būk vyras; Aš klausiu 
tave, o tu atsakyk man! (Job 40,7) 4 Kur buvai, kai Aš 
kūriau žemę? Atsakyk, jei išmanai! 5 Ar žinai, kas nu- 
statė jos dydį, kas ją išmatavo? (Pat 30,4) 6 Ant ko pa- 
statyti jos Šulai, arba kas padėjo jos kertinį akmenį? 7 
Kai džiūgavo ryto žvaigždės ir krykštavo visi Dievo 
sūnūs, 8 kas uždarė jūros duris, kai ji veržėsi, tarsi gim- | 
dama? 9 Aš aprengiau ją debesimis, lyg drabužiu, ir ap- 
supau tamsa, lyg vystyklais, 10 kai jai paskyriau ribas, 
įdėjau skląstį bei duris (Pat 8,29) 11 ir pasakiau: "Iki čia 
ateisi, netoliau; čia luš tavo puikiosios bangos! (Ps 
104,8-9) 12 Ar kada nors savo gyvenime nustatei rytui 
laiką, nurodei aušrai jos vietą 13 ir kad ji, pasiekus že- 
mės pakraščius, nukratytų nusikaltėlius nuo jos? 14 Že- 

mė keičiasi kaip vaškas, paliestas antspaudu, kaip per- 
dažytas drabužis. 15 Nusikaltėliams saulė nebešviečia, 
jų pakelta ranka smūgiui, sulaužoma. 16 Ar kada pasie- 
kei jūros šaltinius ir vaikštinėjai gelmių dugnu? 17 Ar 
tu matei mirties angas ir tamsybių duris? 18 Ar išmata- 
vai žemės platybes? Atsakyk, jei visa tai žinai! 19 Kur 
yra kelias į šviesą, kur gyvena tamsa? 20 Ar gali nuro- 
dyti, kur eiti, ir ar Žinai kelią grįžti į namus? 21 Aišku, ' 
tu žinai, nes tada jau buvai gimęs ir gyveni nuo amžių. 
22 Ar buvai nuėjęs į sniego ir krušos sandėlius, ar 
matei iš kur kruša atsiranda? 23 Aš laikiau juos karo ir 
kovos dienai. (Joz 10,11) 24 Kur yra kelias, kuriuo 
skrieja žaibai, ir iš Izur atsiranda rytys ir blaškosi po 
žemę? 25 Kas nustatė lietui ir žaibui kryptį: (Job 28,26) 
26 lyti negyvenamose vietose, dykumose, kur nėra 
žmonių; 27 drėkinti tyrų žemę, kad želtų žolė? 28 Ar 
lietus turi tėvą, ir kas pagimdė rasos lašus? 29 Kur gi- 
mė ledas, kas pagimdė šerkšną ir (Ps 147,16) 30 kodėl 
vanduo sukietėja į akmenį ir gilybių paviršius užšąla? 
31 Ar gali surišti Sietyno raikščius ir atrišti Oriono? 
(Job 9,9) 32 Ar gali leisti užtekėti Aušrinei; Grigo 

"ratams jų laiku? 33 Ar pažįsti dangaus dėsnius ir gali 
juos pritaikyti žemei? 34 Ar gali įsakyti debesiui, ad jo 
srovės lytų ant tavęs? 35 Ar gali pasiųsti žaibus, kad jie 
žaibuotų, sakydami: 'Štai mes čia'!-36 Kas davė išmintį 
debesims ir rūkui? 37 Kas suskaičiuos debesis? Kas 
įsakė debesims išlieti vandenį iš dangaus odinių, (1 M 
7,11) 38 kad žemės dulkės taptų grumstais? 39 Ar gali 
sumedžioti liūtei grobį ir pasotinti jauniklius, 40 gulin- 
čius olose ir lindynėse? (Job 37,8) 41 Kas paruošia 
varnai maistą, kai jos varniukai šaukiasi manęs, klai- 
džiodami aplinkui išbadėję?" (Ps 147,9) 


Kai Jobo draugai ir Jobas nutilo, prakalbėjo Vieš- 
pats, Tvėrėjas ir Išlaikytojas, ne tik žemės, bet ir visos 

visatos. Jobui buvo proga kalbėti, pasiteisinti. Jobas tik 
pasakė: "Klydau". 

Viešpats klausė daugybę klausimų. Ir mūsų laikais 
į tuos klausimus maža ką gali atsakyti mokslininkai. O 
jei ką ir supranta, nieko negali pakeisti. Nuostabus yra 
pasaulis ir jo sutvarkymas. 


39 skyrius 
DIEVAS NUOSTABIAI SUTVARKĖ GYVULIŲ 
GYVENIMĄ 1-30 

1 "Ar žinai kalnų ožkų atsivedimo laiką? Ar stebi 
stimų gimimą? 2 Ar skaičiuoji mėnesius nuo jų apsivai- 
sinimo ir žinai laiką, kada jos atsives? 3 Jos susiriečia, 
dejuoja ir atsiveda vaikus. 4 Jų jaunikliai, sustiprėję ir 
užaugę atvirame lauke, atsiskiria ir nebesugrįžta. 5 Kas 
leidžia laukiniam asilui laisvai bėgioti ir kas atriša jo 
pančius? 6 Aš paskyriau jam stepę gyvenviete, drus- 
kingą žemę. 7 Jis juokiasi iš miesto spūsties, vežiko 
triukšmingo balso negirdi. 8 Aukštai kalnuose jis randa 
sau ganyklą su žaliuojančiais sklypeliais. 9 Ar stumbras 
tau tarnaus, ar jis stovės naktį prie tavo ėdžių? 10 Ar 
gali pririšti jį virve, kad trauktų plūgą ir artų vagas? 11 
Ar gali jam patikėti darbą, nors ir dideiė jo jėga? 12 Ar 
tiki, kad jis sugrįš ir tavo pasėlius į klojimą suvalys? 13 
Stučiai sparnais linksmai plasnoja. 14 Patelė pakasa 
žemėje savo kiaušinius ir smėlyje leidžia jiems šilti. 15 
Ji nesupranta, kad koja gali juos, sutrėkšti ir laukinis 
žvėris sumindyti. 16 Ji šiurkščiai elgiasi su savo vai- 
kais, kaip su svetimais; jos triūsas jai nesvarbus, lyg jie 
ne jai priklausytų. 17 Dievas neapdovanojo jos išminti- 
mi nei nuovoka. 18 Jei medžiotojas artėja, ji pakelia 
sparnus ir pabėga, pasijuokdama iš žirgo ir raitelio. 19 
Ar tu, Jobai, suteikei žirgui stiprybės? Ar papuošei jo 
sprandą karčiais? 20 Ar leidai jam šokinėti, kaip žiogui 
ir didingu prunkštimu gąsdinti. 21 Jis kasa žemę ir šo- 
kinėja iš džiaugsmo, bėga prieš ginkluotą būrį. 22 Jis 

nepažįsta baimės ir nenusigąsta, nt nesitraukia nuo 
kardo. 23 Jei žvanga saidokai, tviska ir zvimbia ietys, 
24 jis trypia ir kasa žemę; nerimsta, kai garsiai gaudžia 
trimitas. 25 Trimitui gaudžiant, jis žvengia: "Y-ha-ha!" 
Jis iš tolo nujaučia kovą, girdi vadų įsakymus ir kovos 
šauksmą. 26 Ar tavo dėka pakyla sakalas, išplečia savo 
sparnus ir skrenda, nešamas pietų vėjo? 27 Ar tavo įsa- 
kymu erelis sklando aukštybėje ir krauna savo lizdą 28 
aukštai ant uolos; jis gyvena ar.t aukščiausios uolos ne- 
prieinamoje vietoje. 29 Iš ten jis dairosi grobio; į tolį 
žvelgia jo akys. 30 Jo jaunikliai godžiai geria kraują; 
kur yra žuvusių, ten ir jis!" (Ab 1,8; Mt 24,28) 


Dievas sutvėrė įvairius gyvulius; kiekvieno gyve- 
nimas yra skirtingas. Dar ir mūsų laikais žmonės maža 
žino apie gyvulių gyvenimą, jų instinktus. Laukinės ož- 
kos nereikalingos pagalbos. Jos atsiveda vienos, be jo- 
kios pagalbos, jos ir jų vaikai gyvena kalnuose. Lauki- 
niai asilai mėgsta laisvę. Stumbrai yra stiprūs ir sunkiai 
prijaukinami. Strausas yra panašus į gandrą, bet jis vi- 
sai nesirūpina savo vaikais. Arklys tarnauja žmogui 
darbe ir kare. Sakalai puikiai skraido. Arai krauna liz- 
dus aukštuose medžiuose, kalnuose. 


40) skyrius 
JOBAS ŽEMINASI PRIEŠ DIEVĄ 1-32 

1 Viešpats tarė: 2 "Jobai, ar vis dar nori kaltinti Vi- 
sagalį? Atsakyk!" (Iz 45,9) 3 Jobas atsakė Viešpačiui: 
4 "Aš per menkas Tau atsakyti. Tylėsiu. 5 Kartą kalbė- 
jau, bet daugiau nebekalbėsiu ir nebeatsakysiu". 6 Tuo- 
met Viešpats kalbėjo Jobui: 7 "Susikaupk, kaip vyras! 
Aš klausiu, o tu aiškinkis! (Job 38,3) 8 Ar tikrai mane 
smerksi, o save teisinsi? 9 Ar tu toks galingas, (tavo 
ranka) kaip Aš? Ar tavo balsas toks stiprus kaip griaus- 
tinio trenksmas? (Job 37,5) 10 Pabusk! Kelkis pasi- 
puošęs garbe ir kilnumu, apsisiautęs šlovę ir spindesiu! 

11 Pažabok savo neapykantą; žvelk į kiekvieną išdidų 
pažeminančiai. 12 Išdidžiuosius parblokšk, o niekšus 
sunaikink kur jie bebūtų! 13 Sutrypk juos visus dulkė- 
se ir nusviesk į mirties tamsą. 14 Tada Aš pripažinsiu, 
kad pergalę laimėjai. 

15 Štai, begemotas! Jį sukūriau, kaip ir tave; jis 
ėda žolę, kaip jautis. 16 Jo jėga strėnose ir pilvo raume- 
nyse. 17 Jis iškelia savo uodegą, kaip kedrą; jo š'aunų 
gyslos tiksliai išraizgytos raumenyse. 18 Jo kaulai — 
kaip žalvariniai vamzdžiai, o skeletas, kaip geležiniai 
virbai. 19 Jis yra Dievo kūrinių pradžia. Tik Kūrėjas 
gali jį nuveikti. 20 Kalnuose, kur gyvena laukiniai žvė- 
rys, auga jo maistas. 21 Pelkynų dumble jis guli. 22 Jį 
dengia krūmų šešėliai; upelio gluosniai jį supa. 23 Upių 
potvynių jis nebijo; jis jaučiasi saugiai, nors srovė ga- 
linga. 24 Kas galėtų jį pagauti kabliais arba žabangais? 

25 Ar gali pagauti krokodilą meškere ir virve su- 
rišti nasrus? (Iz 27,1) 26 Ar gali perverti virvę per jo 
šnerves ir kabliu perdurti jo žiaunas? 27 Ar jis kreipsis 
į tave maldavimu, ar kalbės švelniais žodžiais? 28 Ar jis 
sudarys sutartį su tavimi ir tarnaus tau vergu amžinai? 
29 Ar gali žaisti su juo, kaip su paukščiu, ir jį pririšti, 
kaip žaislą savo mergaitėms? 30 Ar dėl jo tarsis Žvejai 
ir pasidalins jį pirkliai? 31 Ar gali prismaigyti durklų jų 
odoje ir žeberklu prismeigti jo galvą? 32 Jei paliesi jį 
ranka, atsiminsi ir daugiau to nebedarysi." 


Viešpats kreipėsi į Jobą ir prašė pateikti savo bylą. 
Jobas nusižeminančiai atsakė, kad daugiau nebekalbė- 
siąs. Dievas priminė Jobui savo galią, kuri išreikšta gy- 
vuliuose: hipopotame ir krokodile. 


41 skyrius 
KROKODILAS. — LEVIATANAS 1-26 
1 "Juo pasitikėti neįmanoma; jau vien į jį pažvel- 
gus, baimė ima. 2 Niekas nedrįstų jį erzinti, nei su juo 

kariauti. 3 Kas su juo kariaudamas išliktų sveikas? Vi- 
soje žemėje nėra tokio, kaip jis. 4 Turiu jums pasakyti 
apie jo galūnes, jėgą ir puikią kūno sudėtį. 5 Kas ati- 
dengs jo viršutinį šarvą? Kes įlis į jo žiotis? 6 Kas ati- 
darys jo nasrus? Jo dantys baisūs! 7 Jo nugara lyg sky- 
dais dengta, kurie taip suglausti, lyg antspaudas ant po- 
pierio; 8 nė oras nepatenka į jų tarpą. 9 Jie vienas su ki- 
tu neatskiriamai sujungti. 10 Jo Čiauduliai blykčioja žai- 
bais, jo akys spindi lyg aušra. 11 Iš jo nasrų eina ugnis; 
skraido ugnies kibirkštys. 12 Iš jo šnervių kyla garai, 
kaip iš verdančio katilo. 13 Jo karštas kvapas, kaip de- 
gančių anglių liepsna veržiasi iš jo nasrų. 14 Jo jėga 
sprande; jo išvaizda baugina. 15 Jo kūno dalys puikiai 
sudėtos, tarsi sulietos. 16 Krūtinė (širdis) jo kieta kaip 
akmuo, nejuda kaip apatinė girnų dalis. 17 Prieš jį dre- 
ba galiūnai, išgąsdinti pasitraukia. 18 Nei kardu, nei 
strėle ar ietimi jo nesužeisi. 19 Geležis jam tik šiaudai, 
žalvaris — supuvęs medis. 20 Lankais šaunamos strė- 
lės jo negąsdina, svaidyklės svaidomi akmenys — jam 
tik pelai. 21 Lazdos jam tik rugienos, jis juokiasi iš švil- 
piančių iečių. 22 Jo pilvas, lyg suklijuotos puodo šu- 
kės; per dumblą jis ritasi, lyg velenas per kuliamus 
šiaudus. 23 Jo sujudinta gelmė atrodo, kaip verdantis 
vanduo, arba tepalai puode: 24 Jam nuplaukus, lieka 
šviesus takas, lyg žili plaukai. 25 Žemėje nėra nieko 
jam lygaus; jis nepažįsta baimės. 26 Jis žiūri į viską iš 
aukšto; jis karalius visų laukinių žvėrių“. 


Kas yra begemotas ir leviatanas komentatoriai nėra 
vienos nuomonės. Begemotas, iš aprašymo, yra pana- 
šus į hipopotamą, o leviatanas — į krokodilą arba bang- 
žuvę. Gal tie gyvuliai gyveno pirm tvano ir yra išnykę? 
Krokodilas yra stiprus ir plėšrus. Visi bijo jo. Tuo nori- 
ma pasakyti, jei Dievo tvarinio visi bijo, tai juo labiau 
reikia bijoti Dievo. Jei Dievo tvarinys toks yra, tai koks 
galingas yra Dievas! 

42 skyrius 
DIEVAS TEISINA JOBĄ LABIAU NEGU JO 
DRAUGUS 1-9, JOBO PALAIMA 10-17 

1 Jobas atsakė: 2 "Viešpatie, suprantu, kad Tu Vi- 
sagalis; Tau viskas galima. 3 Aš kalbėjau apie dalykus, 
kurie man buvo nuostabūs, nežinomi ir nesuprantami. 
(Job 38,2; Pat 28,13; 1 Jn 1,9) 4 Viešpatie, Tu man sa- 
kei: 'Aš kalbėsiu, o tu man paaiškink“. (Job 38,3) 5 
Anksčiau savo ausimis girdėjau apie Tave, o dabar ma- 
no akys mato Tave. 6 Todėl viską atšaukiu ir atgailauju 
dulkėse ir pelenuose". 

7 Po pasikalbėjimo su Jobu, Viešpats tarė temani- 
tui Elifazui: "Mano rūstybė užsidegė prieš tave ir abu 
tavo draugus, nes jūs nekalbėjote teisingai apie mane, 
kaip mano tarnas Jobas. 8 Dabar imkite septynis jau- 
čius bei septynis avinus, eikite pas mano tarną Jobą ir 
juos aukokite deginamąja auka už save, o mano tarnas 
Jobas tegul meldžiasi už jus. Aš išklausysiu jo maldas 
ir nebausiu jūsų, kaip esate nusipelnę, nes jūs nekalbė- 
jote apie mane teisingai, kaip mano tarnas Jobas". (Ez 
14,14) 9 Tuomet temanitas Elifazas, suhitas Bildadas ir 
namatitas Zofaras padarė, ką Viešpats buvo jiems įsa- 
kęs, o Viešpats išklausė Jobo maldas. 

10 Jam besimeldžiant už savo draugus, Viešpats 
laimino Jobą ir davė jam visko dvigubai, negu anksčiau 
turėjo. (Job 8,7) 11 Pas j; atėjo jo broliai, seserys ir visi 
jo pirmiau buvę pažįstami; jie vaišinosi jo namuose 
(valgė duoną), išreiškė jam užuojautą, paguodė jį nelai- 
mėje, kurią Viešpats buvo jam siuntęs; kiekvienas do- 
vanojo jam pinigų ir auksinį žiedą. 12 Viešpats laimino 
Jobo senatvę labiau negu jaunystę. Jis įsigijo keturioli- 
ka tūkstančių avių, šešis tūkstančius kupranugarių, tūk- 
stantį jungų jaučių ir tūkstantį asilų. 13 Be to, jis turėjo 
septynis sūrfus ir tris dukteris. 14 Pirmosios vardas bu- 
vo Jemima, antrosios — Kezija ir trečiosios Kerenha- 

"pucha. 15 Visoje šalyje nebuvo gražesnių moterų už: 

Jobo dukteris. Jų tėvas davė joms paveldėjimą jų brolių 
tarpe. (4 M 27,8-11) 16 Jobas po to dar gyveno šimtą 
keturiasdešimt metų; jis matė savo anūkus ir proanūkus 
— keturias kartas. 17 Jobas mirė senatvėje. (1 M 25,8) 


Jobas buvo doras, teisus žmogus. Bet kai Viešpats 
apsireiškė ir kalbėjo, Jobas suprato savo nesupratimą 
apie Dievo galią ir didybę. Jobas išsireiškė: "Aš girdė- 
jau apie Tave ausimis, bet dabar matau akimis". Gerai 
yra turėti žinių apie Dievą ir tikėjimą. Bet yra skirtinga 
pačiam pergyventi Viešpaties apsireiškimą ir suprasti 
Jo didybę, o savo menkumą. 

Klausantis Viešpaties kalbos iš audros, atrodė, kad 
Jobas yra pasmerktas. Jobas pats prisipažino kaltas. Bet 
Viešpats išteisino jį. Tobulo žmogaus nėra. Dievas pa- 
žįsta kiekvieno širdį ir išteisina remdamasis malone. 
Elihuzo Dievas visai neminėjo. Dievas pakaltino tris 
Jobo draugus; įsakė jiems aukoti atgailos auką ir prašyti 
Jobą melstis už juos. Jie nesutiko su Jobo pažiūromis ir 
smerkė jį. Kai Viešpats pakaltino juos, jie pripažino sa- 
vo klydimą, lenkėsi po Dievo ranka, susitaikė su Jobu 
ir maldavo jį melstis už juos. Kai Dievo Dvasia pavei- 
kia žmones, randama nuoširdi draugystė ir skirtingų 
nuomonių esant. Draugų susipratimas, vienybė pasiekė 
dangų. Šėtonas pralaimėjo. Buvo ir yra tikinčiųjų, kurie 
ir nelaimės metu myli Viešpatį. 

Kai Jobas meldėsi už savo draugus — jis pats pa- 
gijo. Dievas atleido Jobo draugams jų kaltę, Jobą pagy- 
dė kūniškai ir pakeitė. jo mintis dvasiniai. Kai Dievas 
grąžino Jobui sveikatą ir laimino jį, tada daugelis Jobo 
draugų lankė jį ir atnešė jam dovanų. Jobui buvo duota 
dvigubai turto, kiek jis pirma turėjo. Bet jžs susilaukė 
vaikų tiek, kiek pirma turėjo. Jobo dukterų vardai: Je- 
mima — Diena, Kezija — Kvepioji, Kerenhapucha — 
Gražusis Ragas. Jobo dukterys turėjo lygias teises su 

broliais. Kai Dievo malonė veikia ir lygios teisės pasi- 
reiškia. 

Po ligos ir vargų Jobas sulaukė žilos senatvės, ma- 
tė ketvirtos kartos vaikaičius ir įgijo turto. 

PSALMĖS — PSALMYNAS 

Psalmyno vardas atėjo pas mus iš graikų kalbos. 
Graikai vadino muzikos instrumentą, panašų į arfą, 
psalterion. Juo palydint giedodavo giesmes. Hebrajų 
kalba psalmė — mismor, himnai — tehillim. Psalmės 
yra giesmės, himnai. Jomis išreiškiama malda, padėka, 
pamokymai. Izraelitų psalmės yra taip senos, kaip pati 
tauta. Izraelitai kūrė ir giedojo psalmes. Vėliau buvo at- 
rinkta 150 psalmių ir sudaryta knyga, kuri pateko į 
Šventąjį Raštą. 

Psalmes kūrė įvairūs autoriai. 73 psalmės priskiria- 
mos karaliui Dovydui, 2 — Saliamonui, viena — Mo- 
zei, 12 — Asafui, 11 — Koro sūnums, viena — Hema- 
nui; 49 psalmių autoriai neminimi. 

Psalmių kalba yra paprasta, bet puiki, turininga. 
Psalmėse yra daug paralelizmų — pakartojimų. Kai ku- 
rių psalmių kiekviena eilutė prasideda vis nauja raide 
hebrajų alfabeto tvarka. 119 psalmės vis aštuonios eilu- 
tės pradedamos ta pačia alfabeto raide. Toks būdas pa- 
lengvindavo mokytis psalmes mintinai. 

Psalmėse išreikšti vargai ir skausmai, taip pat 
džiaugsmas ir padėka Dievui už išgelbėjimą ir nuostabų 
vedimą. Kai kuriose psalmėse išreiškiama rami, bet gili 
mintis. Psalmes giedodavo paskiri asmenys ir bendrai 
žmonės pamaldose. 

Psalmių buvo įvairių rinkinių. Apie 200 metų prieš 
Kristų buvo atrinkta 150 psalmių; jos suskirstytos į 
penkias knygas, sekant Mozės penkias knygas. 1. 1-41; 
2. 42-72; 3. 73-89; 4. 90-106; 5. 107-150. Tai yra žydų 
giesmynas. 

PSALMĖS — PSALMYNAS 
PIRMOJI KNYGA 


1 psalmė 
TEISIŲJŲ IR BEDIEVIŲ LIKIMAS 1-6 

1 Laimingas žmogus, kuris neklauso piktų patari- 
mų, neina paklydėlių keliu, nesėdi su apjuokėjais. (Ps 
119,1; 128,1; Jer 15,17) 2 Mėgsta Viešpaties įstatymą, 
mąsto apie Jį dieną ir naktį. (Ps 112,1; 5 M 6,7) 3 Jis 
kaip medis, prie upelio sodintas, duoda gerą derlių, me- 
tui atėjus, nevysta jo lapai; visi jo darbai sėkmingi. (Jer 
17,8) 4 Ne taip su bedieviais, ne taip! Jie kaip pelai, 
sklaidomi vėjo. (Ps 35,5; Iz 29,5; Sof 2,2) 5 Todėl teis- 
me netvirti bus bedieviai, nusikaltėliai tarpe teisiųjų. 6 Į 
teisiųjų gyvenimo kelią Viešpats žiūri maloniai, o kelias 
bedievių į pražūtį veda. (Job 23,10) 


Ši psalmė yra įvadas į visą psalmyną. Joje suglaus- 
tai išreikšta mintis viso psalmyno. 

Čia įstatymas, suprantamas, visas Šventasis Raš- 
tas; ne vien tik įsakymai. Bedievis žmogus yra tas, ku- 
ris niekina Dievą, Jo Žodį ir valią, savo elgesiu ir gy- 
venimu. Teoretiškai Dievo buvimą jis gali pripažinti, 
bet gyvenimiškai gyvena be Jo. Pasaulyje yra daugybė 
bedievių. Dievas pažįsta kiekvieną. Mes, žmonės, pa- 
žįstame juos tik iš jų būdo, elgsenos. Tikintysis neseka 
jų ir nesinaudoja jų bedževiškais patarimais, neina jų 
klystkeliais. Bedieviai taip suniekšėja, kad jie ne tik šir- 
dyje, bet ir viešai niekina Dievą savo kalbomis ir gyve- 
nimu. Priešingai, tikintysis laikosi Dievo Žodžio. Šven- 
tasis Raštas yra jam gyvenimo pagrindu. Jis gilinasi į Jį 
visą laiką — dieną ir naktį. Pasėkmė — jis yra lyg kul- 
tivuotas, , įskiepytas medis, augąs prie vandens. Tą jis 
pasiekia ne savo jėgomis, bet Viešpaties malone. Jis 
tampa įsodintas. Panašiai rašyta išminties knygose ir 

pranašuose. (Jer 17,7-). Tokiems duotas pažadas ne po 
mirties, kaip daugelis tiki, bet jau čia, šiame gyvenime. 
Jie paveikia kitus ir turi Dievo ramybę savyje. Ta palai- 
ma ir gerbūvis pasireiškia viešai, pastebimai, matomai. 
Dažnai tikintieji, kaip ir Viešpats Jėzus, sutinka gyve- 
nime persekiojimų ir nesėkmių dėl tikėjimo. Tokiais at- 
vejais jie nepalūžta. Tikėjimas nėra tik priemonė, jis yra 
pati palaima bei laimė. 

Netikinčiojo (bedievio) gyvenimas gali būti gražus 
ir sėkmingas, bet Dievo teisme jis bus atmestas — žus. 
Palestinoje iškultus grūdus vėtydavo ne klojime, kaip 
Lietuvoje, bet atvirame lauke. Grūdai nukrisdavo vieto- 
je, o pelus vėjas nunešdavo toliau. Panašiai baigsis be- 
dievių būvis Dievo teisme. Šiame gyvenime netikintys 
maišosi drauge su tikinčiais. Pagaliau juos Dievas iš- 
skirs. Jų kelias veda į pražūtį. 


2 psalmė 
GALIŪNŲ MAIŠTAS PRIES VIEŠPATĮ IR 
MESIJĄ 1-12 

1 Ko gi pagonys maištauja, kodėl tautos tuščias 
užmačias rezga? (Ps 22,7; Apd 4,25) 2 Sukyla žemės 
karaliai, kunigaikščiai sąmokslus daro prieš Viešpatį ir 
Jo Mesiją. (Ps 48,5; 31,14) 3 Jie sako: "Sutraukykime 
pančius, šalin jų varžtai!" 

4 Danguje sėdintį juokas tik ima, iš jų tyčiojas 
Viešpats. (Ps 37,15; 59,9; Pam 1,26) 5 Kartą Jis rūsčiai 
prabils ir baisiai išgąsdins juos. 6 "Argi ne Aš pasta- 
čiau savo karalių Sione — savo šventajame kalne?!" 
(Pam 8,23) ; 

7 Aš paskelbsiu Viešpaties nuosprendį. Jis man 
pasakė: "Tu maho Sūnus, pagimdžiau Tave šiandien. 
(Apd 13,33; Žyd 1,5; 5,5) 8 Prašyk, ir kaip paveldą 
tautas Tau duosiu, pavesiu visus žemės pakraščius, (Ps 


16,6; 82,8) 9 geležine 'azda juos-tramdysi, kaip molio. 


indus juos daužysi." (Iz 11,4; Apr 2,27; Ps 18,39) 

10 Taigi dabar, karaliai, susipraskite, taisykitės, Že- 
mės valdovai! 11 Tarnaukite Dievui baimingai, drebė- 
dami bučiuokite Jam kojas. (Fil 2,12) 12 Susipraskite, 
kad Jis nerūstautų ir kelionėje nežūtumėte, nes beregint 
užsidegs Jo rūstybė. Laimingi, kurie prie Jo glaudžiasi. 
(3 M 18,15-19) 


Psalmės autoriumi skaitomas karalius Dovydas. 
Dovydas buvo pateptas būti Izraelio karaliumi. Tam bu- 
vo priešingas karalius Saulius ir kiti priešai. Gal tas 
pergyvenimas paskatino Dovydą parašyti šią psalmę? 
Autorius matė didesnį pasipriešinimą negu Izraelio ka- 
raliui. Pasipriešinimas taikomas pačiam Dievui, Jo Pa- 
teptajam — Mesijui. Psalmė yra universali, apimanti 
visą pasaulį — skirta Mesijui — Kristui. Karaliai, kuni- 
gaikščiai, kraštai ir tautos turi savitus reikalus ir siekius. 
Bet jie visi bendrai sutaria priešintis, maištauti, Dievui 
— Mesijui. Juk Jo valdžia yra teisinga, siekianti vi- 
siems tiesos ir gero. Tad kodėl Jam toks visų bendras 
pasipriešinimas? Jėzaus paties atsakymas yra Lk 19,14. 
Jie nenori, kad Jis viešpatautų! Keista ir nuostabu! Bet- 
gi taip buvo, yra ir bus. Jėzų persekiojo Erodas, žydų 
tautos ir bažnyčios vyresnieji, Romos valdovai ir cieso- 
riai; kiek vėliau krikščioniškos bažnyčios hierarchija. 
Dabar daugelis pasitenkina išviršinėmis apeigomis, bet 
atmeta Evangelijos esmę. Toliau bus dar blogiau. 
"Krikščioniška" bažnyčia bus galinga, jai vadovaus 
antikristas, Evangelijos esmę, — tikinčius, žiauriai per- 
sekios. 

Mes, žmonės, sąmokslininkai, gyvename ant že- 
mės salų, o Dievas danguje. Jis mums visai nepasiekia- 
mas modernia technika ir propaganda. Tikrai Dievas 
gali tik gailestingai pasijuokti iš mūsų. Dievui mūsų gy- 
venimas ir sąmokslas prieš Jį nei šildo, nei šaldo. Jis 
kartą prabils rūsčiai. Tada visi išsigąs. Dievas rūpinasi 
pasauliu. Jis siuntė savo Sūnų išgelbėti mus Jo mirties 

auka. Dievas įstatė Jį ne tik Išgelbėtoju, bet ir Valdovu 
bei Karaliumi. Siono kalnas, siauri, pirmine prasme, 
yra ant kurio karalius Dovydas pastatydino savo rūmus 
ir vėliau Saliamonas šventovę. Platesne prasme Siono 
kalnas suprantamas visa Jeruzalė, — visa bažnyčia. 

Šiose eilutėse (7-9) kalba pats Mesijas. Jis pasako 
Viešpaties Dievo nutarimą — nuosprendį. Jis, Mesijas, 
yra Dievo pagimdytas Sūnus. Kaip ir kada tas įvyko 
nepasakyta. Tas jau įvyko "šiandien". Tas Mesijas yra 
Jėzus Kristus iš Nazareto. Kaip Dievo Sūnus Jis yra 
dieviškos prigimties, turi dievišką galią, yra paveldėto- 
jas dieviškų teisių. Tiesa, Jėzus gyveno šioje žemėje lyg 
žmogus, bet po prisikėlimo iš mirties, Jis pats pasakė, 
kad Jam yra duota visa galia žemėje iki jos pakraščių ir 
visų laikų galo bei danguje. Jis viską valdys. Tikintysis 
Jo valdymą mielai priima, bet bedievis, kaip sakyta 1-3, 
maištauja prieš Jį. Tad Jis juos valdys ir tramdys. Val- 
dovas yra ir teisėjas. Juk nėra nei valdovų, nei valsty- 
bių, be teisių. Taip ir Mesijas turi teisę ne tik valdyti, 
bet ir teisti — bausti. Jis tramdys ir daužys geležine laz- 
da. Tai nėra manyta, kad Jis visą pasaulį pavers griuvė- 
siais. Tuo yra išreikšta Jo galia prieš maištaujančius. Jis 
yra visų Mesijas; žydų ir pagonių. Jis, maištaujančius 
žydus 70 metais, sutramdė sunaikinant Jeruzalę. Jį at- 
metusiems romėnams, Jis leido žūti jų valstybei. Žmo- 
nijos istorijos eigoje randame daug panašių įvykių, ne- 
išskiriant ir mūsų lietuvių tautos. Pagaliau prieš Jį turės 
visi nusilenkti. (Ps 110,1; 1 Kor 15,25) 

Autorius įspėja susiprasti karalius ir valdovus. 
Kaip karaliai ir valdovai veda, teip tauta eina. Tad įspė- 
jimas liečia visus susiprasti, tarnauti ir garbinti Dievą 
bei Jo Mesiją su meile bei pagarba. Kai kas sako, kad 
šioje psalmėje nėra išreikšta Dievo meilė, nešąs pasau- 
lio nuodėmes Dievo Avinėlis, o tik rūstaujantis Dievas. 
Psalmė nėra Naujojo Testamento psalmė. Čia autorius 
nekalba apie Dievo meilę, bet apie žmonių sąmokslą 


| 

prieš Dievą ir Mesiją. Argi gali būti valdovas arba val- 
džia teisinga, kuri sąmokslininkų nesuvaldo? Žmonių 
pareiga yra Dievo valią vykdyti, o ne prieš Jį maištauti. 
Naujasis Testamentas taipgi moko, kad Dievas sąmoks- 
lininkus baus. (Mt 25,31-; Apr 3,26-; 19,15-; Fil 2,10) 
Mesiją tikrai gerbia ir šlovina ne tas, kuris priverstas 
bučiuoja Jam kojas, bet tas, kuris iš meilės paklusta 
Jam. (Lk 7,38) 


3 psalmė 
VIEŠPATS APSAUGOS NUO PRIEŠŲ 1-9 


1 Dovydo psalmė, kai jis bėgo nuo savo sūnaus, 


Absalomo. (2 Sam 15,14) 

2 Viešpatie, kiek daug yra užpuolikų! Gausingi, 
kurie prieš n/ane sukyla. (Ps 25,19) 3 Apie mane dau- 
gelis kalba: "Dievas jo neišgelbės!" (Sela) 4 Bet Tu, 
Dieve, esi mano skydas, mano garbė. Tu pakeli mano 
galvą. 5 Aš Viešpaties garsiai šaukiuosi, ir Jis atsiliepia 
nuo savo šventojo kalno. (Sela) 

6 Aš atsiguliau ir užmigau, ir vėl pabudau, nes 
Viešpats mane palaiko. 7 Nebaisūs man dešimt tūkstan- 
čių, kurie ratu mane supa. O Viešpatie, kelkis, gelbėk 
mane, mano Dieve! (Ps 38,10; Raud 1,2) 8 Tu mano 
priešams antausius skaldai, bedieviams trupini žiaunas. 
(Ps 31,10; 88,10) 9 Viešpatyje yra išsigelbėjimas! Pa- 


laimink savąją tautą! (Sela) (Ps 5,6; Mt 25,41) 


Kai žinome eilėraščio, giesmės ar psalmės kilmės 
priežastį, ji tampa mums su;santamesnė ir širdžiai arti- 
mesnė. Šią psalmę parašė Dovydas, kai jis bėgo nuo 
savo sūnaus Absalomo maišto. Tas aprašyta 2 Sam 15- 
17 skyriuose. Tai baisus pergyvenimas! Daugelis tėvų 


pergyvena daug nemalonumų iš suaugusių vaikų pusės. : 


Bet tokių baisių pasikėsinimų, kaip Dovydas pergyve- 
no, iš vaikų pusės pasitaiko ne daug. Prieš karalių Do- 
vydą sukilo jo paties sūnus ir daugelis jo pavaldinių. 


i 
i 

Dovydas bėgo nuo jų-basas ir prislėgtas. Jis verkė, 
meldės, ir tą visa užrašė šia psalme. Tai buvo ne kitų 
tautų priešai, bet maištininkai, užpuolikai, jo sūnus Ab- 
salomas i; tauta. Net daugelis Dovydo draugų sakė: 
"Dievas jo neišgelbės!" Dovydas meldės. Jo malda bu- 
vo išklausyta. Dovydui buvo aišku, kad Dievas yra jo 
skydas, apsauga nuo visų užpuolikų. Viešpats yra jo 
garbė ir viltis. Jis girdi Dovydo maldą, atsako į jo 
šauksmą iš šventovės, iš aukštybės, nuo savo šventojo 
kalno. 

Prie skirsnelių 3 ir 5 yra žodelis "Sela". Psalmėse 
šis žodelis sutinkamas 71 kartą. Jo tikra reikšmė neži- 
noma. Tiek yra nustatyta, kad jis yra gaidų (muzikos) 
ženklas. Manoma, kad jis buvo ženklas garsesniam gie- 
dojimui, skambėjimui, arba ilgesniam išlaikymui pa- 
brėžti. | 

Maldos išklausymo užtikrinimas taip paveikė Do- 
vydą, jog jis tapo visai ramus. Jis, apsiaustas priešų, at- 
sigulė ir ramiai miegojo. Jo negąsdino tūkstančiai maiš- 
tininkų. Viešpats taip paveikė priešus, jog jie tapo lyg 
draską žvėrys su išdaužytais dantimis — nebepavo- 
jingi. 

Dovydas galvojo ne tik apie save asmeniškai, bet ir 
apie tautą, kuriai jis karaliavo, kad ji neliktų suskaldyta, 
bet būtų suvienyta. "Tavo tautai tebūnie tavo palaimini- 
mas!" Ir tame buvo išklausyta Dovydo malda! 


4 psalmė 
PASITIKĖJIMAS DIEVU 1-9 

1 Choro vadovui. Dovydo psalmė. Styginiams. 

2 Kai šaukiuosi Tavęs, atsiliepki, mano teisės gy- 
nėjau, Dieve! Tu baimės suspaustą mane išvaduoji. 
Būk man gailestingas, išgirsk mano maldą! 

3 O žmonės, kaip ilgai niekinsite mano garbę? Ko- 
dėl jūs niekniekius gaudote ir ieškote melo? (Jn 8,49) 4 
Žinokite, Viešpats teikia man nuostabią malonę. Vieš- 

pats išgirsta, kai Jo šaukiuosi. (Ps 6,10) 5 Sudrebėkite, 
pikta liaukitės darę, širdimi pasvarstykite, savo guo- 
liuose pamąstykite ir nutilkite! (Ef 4,26) 6 Aukokite tik- 
ras aukas ir Viešpačiu pasitikėkite. Daugelis sako: "Kas 
parodys mums gera?“ (Ps 62,9) 

7 Žerki ant mūsų, Viešpatie, savo veido šviesą! (4 
M 6,26) 8 Tu mano širdžiai duodi daugiau džiaugsmo, 
kaip aniems derliaus ar vyno apstybės. 9 Gulu, užmie- 
gu ramus bematant, nes Tu vienintelis, Viešpatie, paski- 
ri man saugią vietą. (3 M 26,6) 


Psalmės autorius yra Dovydas. Psalmė skirta cho- 
rui giedoti palydint styginiais instrumegtais. Priežasties, 
kas paskatino šią psalmę rašyti, nežinome. Ji yra labai 
panaši į trečiąją psalmę. Dovydas buvo patyręs maldų 
išklausymų. Jis žinojo, kad Dievas yra teisus ir teisių 
gynėjas. Dovydas kreipėsi į Dievą, kaip į savo teisės 
gynėją. Jis meldė išlaisvinti, išgelbėti jį iš suspaudimo. 
Koks tas suspaudimas buvo nežinome. Dovydas meldė, 
gailesūingumo. 

Dovydas kreipiasi į žmones, savo ir Viešpaties 
priešus. Gal tai buvo panašūs žmonės į jį — karaliai ir 
valdovai? Jie niekino karalių Dovydą, drauge ir Dievą, 
Jo pateptąjį. Jų nusikaltimas buvo išdidumas ir melai. 
Jie norėjo savo tikslą pasiekti išdidumu ir melais. Dau- 
gelis didžiūnų ir eilinių žmonių taip daro. Dovydas tu- 
rėjo visai kitą patirtį. Jis siekė savo tikslo Viešpaties pa- 
dėjimu. Dovydas įspėjo ir savo priešus panašiai daryti. 
Geriausiai yra rasti ramią vietą, nakties glūdume, gulint, 
kai niekas netrukdo, ramiai persvarstyti Dievo akyse 
savo siekius ir priemones. Dievo akivaizdoje žmogus 
sudreba, atmeta pikta, pasiryžta siekti gero. Dievo valią 
ir žmogui teisingumą vykdyti reikalingas praktiškas 

„veiksmas. Tikra auka Dievui yra teisinga elgsena pa- 
čiam sau ir artimui. Daugelis klausė ir klausia: "Ar tas 
duos mums gera, padarys mus laimingus?" 

Netikintiems ir abejojantiems draugams Dovydas 
atsako malda. Jei Viešpaties veidas šviečia ir Jo šviesa 
veda, lyg Izraelį tyruose, tai yra daugiau džiaugsmo ir 
pasitenkinimo negu iš žemiškos naudos — javų ir vyno 
derliaus. Šiandien mes sakytume — gerų įplaukų ir už- 
tikrinto gyvenimo. Kad tai Dovydui nebuvo tik svajo- 
nė, bet tikrovė, rodo jo praktiška laikysena. Nors daug 
pavojų aplinkui buvo; jis meldžia išgelbėjimo, ir kai va- 
kare atsigula, tuojau ramiai užmiega, nes Viešpats yra 
jo galia. Kartą Anglijos vienas tikintis generolas karo 
lauke buvo labai neramus esama padėtimi. Jo pasiunti- 
nys klausė jį, ar jis tiki, kač Dievas praeityje Anglijai 
padėjo. Generolas atsakė: "Taip". Tada pasiuntinys 
klausė, ar jis tiki, kad Dievas ateityje padės? Atsakymas 
buvo: "Taip". Tad sasiuntinys klausė: "Kodėl netikėti 
dabar?" Generolas atsigulė i ir ramiai miegojo. Rytą j jis 
atliko tinkamai ir sėkmingai savo pareigą. 


5 psalmė 
RYTO MALDA 1-4, DIEVAS NEMĖGSTA 
NEDORĖLIŲ 5-7, LAIKYSIUOS TIESOS 8-9, 
PIKTIEJI SULAUKS BAUSMĖS 10-11, O TEISIEJI 
DŽIAUGSMO 12-13 

1 C<oro vadovui. Dovydo psalmė fleitoms. 

2 Viešpatie, išgirsk mano žodžius, suprask mano 
dejonę. (Ps 4,2; 17,1) 3 Jautrus būk maldos šauksmui, 
o mano Karaliau ir Dieve! (Ps 84,4) 4 Viešpatie, Tave 
maldauju! Rytą Tu girdi mano balsą, rytą paruošiu Tau 
auką ir laukiu. 

5 Tu ne toks esi, Dieve, Iuriam nedorybė patiktų. 
Nedorėlis Tau ne svečias. 6 Pagyrūnai negali stovėti 
Tavo akivaizdoje. Tu nekenti visų darančių pikta. (Mt 
7,23) 7 Melagiams pražūti leidi. Žudikai ir apgavikai 
Viešpačiui koktūs. (Ps 9,6) 

8 Dėl didžio Tavo gerumo einu į Tavo buveinę; 
baimingai lenkiuosi žemai šventovės link. 9 Viešpatie, 

vesk mane teisingai, nes priešai tyko. Nutiesk Tu man 
kelią. (Ps 27,11) 

10 Juos: nėra teisybės; jų širdyje tik sunaikinimas, 
jų gerklės — kaip kapo atviros žiotys, r:ors jų liežuviai 
taip saldžiai šneka. (Rom 3,13; Ps 140,4) 11 Dieve, 
juos kaltink, lai patys savo kėsluose jie susipainios. Dėl 
nesuskaitomų piktadarybių atmesk juos: žie gi Tau 
prięštarauja. (Ps 9,6-7) 

12 Džiaugsmas visiems, kurie Tavyje prieglobsčio 
ieško, — amžiais linksmybė! Saugok juos, tedžiūgauja 
Tavo draugystėje Tavo vardą mylintys. (Ps 91,4; Dan 
3,28) 13 Tu, Viešpatie, laimini teisųjį, siauti jį savo ma- 
lone lyg skydu. (Ps 193,4) 


Atrodo, lyg penktoji psalmė yra ketvirtosios tąsa. 
Dovydas atsikėlęs rytą buvo priešų apsuptas, jo drau- 
gai buvo toli, negirdėjo jo. Dievas yra arti. Dovydas ga- 
li Jam viską sakyti ir Juo pasitikėti. Dovydas yra kara- 
lius. Galingasis Karalius yra Dievas. Dovydas kreipiasi 
į Jį lyg pavaldinys. Dovydas anksti rytą "išlieja" savo 
širdį Viešpačiui. Gal pažada ir auką? Po to jis laukia 
Dievo vedimo ir palaimos, atlieka dienos pareigas. 

Dovydas mato ir supranta, kad Dievas yra šventas. 
Jis negali pakęsti pagyrūnų, melais išsisukinėjančių, 
krauju susitepusių, nors jie apsisiaustų tikėjimo skrais- 
te. Betgi ar yra teisus nors vienas? Kiekvienam reikalin- 
gas atleidimas. Taip. Betgi yra didelis skirtumas tarp 
nuoširdžiai tikinčio ir fariziejaus — veidmainio. Dievas 
leidžia melagiams jų meluose, žudikams jų žudyme, ap- 
gavikams apgavystėje, žūti. Nuoširdų Dievas išgelbsti. 

iose eilutėse matome Dovydo širdį. Jis meldžia 
Dievą, eina į šventovę, prašo Dievo vedimo, mato daug 
pavojų. Daugelis nepažįsta nuoširdžios (širdies) mal- 
dos. Daug kas mano, kad malda yra kartoti kokius žo- 
džius. Tą gali daryti tik kunigas. Daugelyje bažnyčių 
nepraktikuojama širdies malda. Viską atlieka tik kuni- 

gas. Šventove laikomas pastatas. Daugelis net nebeži- 
no, kad šventovė yra tikintieji. (2 Kor 6,16) Pavojai yra 
ne tik iš priešų pusės, bet ir iš draugų bei paties puolu- 
sios širdies — prigimties. Yra didelis skirtumas tarp 
žmogaus (valdovo), kuris nuoširdžiai meldžia Dievą ir 
viešai liudija ir tarp to, kuris viešai pasirodo pamaldose 
ir prašo (leidžia) už jį melsti. 

Veidmainiai gali labai gražiai kalbėti ir pataikauti, 
nes jie nesilaiko sąžinės balso. Jie žmonėms pataikau- 
dami pagiria juos ir labai daug pažada, ko visai nemano 
vykdyti. Dievą jie garbina labai puošniai ir iškilmingai. 
Jų burnos puikiai gieda, jie lenkiasi ir ramiai laikosi, bet 
jų širdys lieka nepaliestos. Jie visai negalvoja vykdyti 
to, ką jie viešai Dievui pažada. Jie yra mirę ir kitus veda 
į mirtį. Jų gerklės yra tikros mirdes žiotys. Jie suve- 
džioja nekaltus, nuoširdžius, žmones ir niekina patį 
Viešpatį Dievą, ne savo žodžiais, bet savo veidmainys- 
tės darbais. Tad Dovydas ir meldžia Dievą juos kaltinti, 
leisti jiems susipainioti jų kėsluose ir būti atmestiems 
dėl jų veidmainiškų piktadarybių. Ši malda yra Senojo 
Testamento žmogaus. Naujojo Testamento tikintysis 
taip nesimeldžia, 

Kaip pro debesis prasiveržia saulės spinduliai, pa- 
našiai Dovydas malčoje pajunta džiaugsmą. Jis prašo 
maldoje ne menkų dalykų, bet pilno džiaugsmo sau ir 
kitiems. Dovydas yra tikras Dievo palaiminimu, Jo ma- 
lone. Kare skydas apsaugo nuo priešo tik iš vienos pu- 
sės, o Dievo malonė apsiaučia iš visų pusių, pilnai gina 
nuo priešo, 


6 psalmė 
DIEVE, PASIGAILĖK VARGSTANČIO 1-8, 
MALDA IŠKLAUSOMA 9-11 
1 Choro vadovui. Styginiams. Oktava. Dovydo 
psalmė. 

2 Užsirūstinęs, Viešpatie, manęs nebark, nebausk 
įširdęs. (Ps 38,2) 3 Viešpatie, pasigailėk: aš sunykęs; 
Viešpatie, gydyk mane: sukrėsti mano kaulai. 4 Ir mano 
siela sutrikus, — ar ilgai dar, Viešpatie, delsi? 5 Vieš- 
patie, gręžkis, vaduok mano gyvybę, gelbėk mane dėl 
savo gerumo. (Ps 86,16; 119,132) 6 Kas gi minės tave 
mirties karalijoje? Kas mirusiųjų buveinėje Tave šlo- 
vins? 7 Nuo aimanų suvargau, kasnakt savo pagalvį 
laistau, vilginu ašaromis lovą. (Ps 38,10; Raud 1,2) 8 
Raudos akis man išgriaužė. Pasenau tarp savo engėjų. 
(Ps 31,10; 88,10) 

9 Piktadariai, atsitraukite! Viešpats išgirdo, kaip 
kukčiodamas raudu. (Ps 5,6; Mt 25,41) 10 Viešpats iš- 
girdo mano meldimą, Viešpats priėmė manąją maldą. 
(Ps 10,17) 11 Mano priešai sumišę pakrinka, tegul kuo 
greičiausiai sugėdinti traukiasi! (Ps 35,4) 


Poetas — meldėjas yra lyg kokios tamsios bangos 
paskandintas. Nėra sakyta kas jį spaudžia, kokia nuodė- 
mė — nusikaltimas. Autorius kenčia kūno ir dvasios 
kančias. Jis išpažįsta kaltę Dievui, nakties metu, lovoje 
verkdamas, nė vienam nematant. Jis žino, kad tik Die- 
vas vienas gali atleisti, gelbėti. Ir mirtis jam nieko ne- 
padės, tik Dievo malonė! Kūno kančias kiekvienas jau- 
čia, bet dvasines — tik tikintys Dievą žino. Dvasinė 
kančia paliečia ir kūną, suvargina. 

Įvyko didelis pasikeitimas. Dievas maldą išklausė. 
Psichologiniai tas nėra išaiškinama. Gyvasis Dievas 
maldą išklausė, aiškiai paveikė. Iš maldos išklausymo 
paaiškėjo, kad meldėjas kentėjo ne vien kūniškai, o ir 
dvasiniai; taipgi iv nuo priešų — žmonių. Ar šie žmo- 
nės patarė meldėjui nepasitikėti Dievu, ar jie meldėją, 
kaip priešai puolė, nėra aišku. Taipgi nėra aišku, ar Do. 
vydas už juos meldė, kad jie atsiverstų, ar kad būtų su- 
naikinti. Bendrai, krikščioniški maldų išklausymai, mel- 
dėją skatina melstis ir už priešus, kad jie būtų išgelbėti. 

Tikįs Dievą, atmeta netikinčiųjų blogus patarimus, nes 
jie nėra dieviški. Neatrodo, kad meldėjas tuojau kūniš- 
kai pasveiko, atsikėlė. Betgi maldos išklausymas pake- 
lia ne tik dvasią, bet ir kūną gydo, paveikia. 


7 psalmė 
DIEVE, GELBĖK IR IŠTEISINK NEKALTĄ 1-10, 
DIEVAS ĮVYKDYS TEISYBĘ 11-18 

1 Dovydo rauda, kurią jis giedojo Viešpačiui dėl 
benjaminito Kušo žodžių. 

2 Prie Tavęs, Viešpatie Dieve, glaudžiuosi, gelbėk 
mane ir vaduok nuo visų mano persekiotojų. (2 Sam 
16,5,11) 

3 Kad manęs nepagriebtų kaip liūtas, kuris žiauriai 
drasko, kai nėra kas gelbsti. (Ps 10,8-9) 4 Mano Vieš- 
patie Dieve, jei būčiau tai daręs: jei būčiau savo rankas 
nedorybe suteršęs, (Job 31,7) 5 bičiuliui piktu atmokė- 
jęs ar nubaudęs priešą be priežasties, 6 tada lai priešas 
mane gainiotų, grobtų, mano gyvybę su žeme sutryptų, 
mano garbę dulkėmis paverstų! (Sela) 

7 Viešpatie, rūsčiai pakilk, stokis žalinsės prieš 
mano spaudėjų žiaurybes; pabusk, mano Dieve, ir teisk, 
kaip žadėjai. (Ps 9,20) 8 Tegul aplinkui Tave susiburia 
tautos, Tu jų akivaizdoje sėskis į sostą, (Ps 142,8) 9 
kaip Viešpats — aukščiausios tautos Teisėjas. Viešpa- 
tie, teisdamas mane, teisiu pripažinki: aš juk nekaltas. (1 
M 18,25) 10 Padaryk nedorėlių užmačioms galą, teisų 
sutvirtink. Tu gi kiaurai permatai širdis ir mintis, tčisu- 
sis Dieve! (Ps 104,35; Jer 11,20; Apd 1,24; 1 Sam 
16,7; 1 Kar 8,39; Lk 16,15; Apd 15,8; Apr 2,23) 

11 Skydas, kuris mane dengia — tai Dievas, Jis 
teisias širdis vaduoja. (Ps 3,4) 12 Dievas — teisingas 
teisėjas, Dievas kasdien baudžia. (Ps 9,5) 

13 Neatgailaujančiam Jis kardą galanda, įtempia 
lanką, taiko; 14 taip žmogus sau pačiam pražūtingus ža- 
bangus, ugniastrėles rengia. (Ps 45,6) 19 Galvodamas 

įgyvendinti blogybę — pagimdo nusivylimą. (Job 
15,35; Iz 33,11; 59,4) 16 Jis rzasia, iškasa duobę, bet 
pats įgarmės į tą skylę. (Ps 35,7; Pat 26,27) 17 Jam ant 
galvos sugrįš jo rengiamas blogis, jo smurtas kris jam 
ant pakaušio. (Pat 5,22) 

18 Dėkoju Viešpačiui, kad Jis teisingas, giedu 
Viešpaties aukščiausiojo garbei. (Ps 92,2) 


Kas buvo benjaminitas Kušas Senajame Testamen- 
te nėra sakyta. Gal anuo metu buvo aiškiai žinomas? 
Dabar mes galime tik spėlioti. Gal tai buvo karaliaus 
Sauliaus koks giminaitis, tarnautojas? Dovydas pasiti- 
kėjo Dievu ir meldė apsaugos. Kaip persekiojamas žvė- 
relis ieško išsigelbėjimo nuo priešo miško tankumyne, 
olose, taip Dovydas Dievuje. 

Dovydas nesisakė esąs be kaltės, nes nėra žmo- 
gaus be nusikaltimo prieš Dievą. Dovydas tikino, kad 
šiame Kušo atvejuje, jis buvo visai nekaltas. Dovydas 
buvo taip nekaltas, kaip žvėrelis, kurį liūtas užpuola ir 
sudrasko, jei niekas jo neišgelbsti. Dovydas nė vienam 
negalėjo pasiskųsti. Tą žinojo Dievas. Kiek mūsų lai- 
kais yra tokių nekaltų, kurie "apkaltinami" ir žudomi! 

Jei Dovydas pats būtų kaltas, jis savo kaltę išpirk- 
tų. Dabar jis nekaltas, o ne tik jo garbė pažeidžiama, bet 
ir ieškoma jį nužudyti. Tad Dovydas prisimena, kad 
Dievas yra teisus. Jis teisę įvykdys. Dovydas ne tik sa- 
vo asmeniškos teisės išsiilgsta ir trokšta, bet visų, visų 
tautų, viso pasa:-lio. Dovydas meldžia, kad Dievas teisę 
įvykdytų. Ar mūsų laikais milijonai netrokšta ir nemel- 
džia to paties? Dievas savo teisę apreikš, bet kaip sun- 
ku yra laukti! 

Dievas pažįsta visų širdis. Jis įvykdys teisę, nė 
vienas nepasislėps nuo Viešpaties. Neteisieji bus pa- 
smerkti dėl savo pačių kaltės. Dievas dar laukia visų ir 
kviečia atsiversti. Tikintiesiems, nekaltai, yra sunku 

kentėti. Jie norėtų tuojau teisės įvykdymo. Dievas yra 
kantrus. Jis žino kas geriausia dėl kiekvieno. 

Dovydas pakyla dėkoti Viešpačiui. Mes žinome iš 
Dovydo gyvenimo, kad jis kovose su karalium Saulių 
ir kitais savo priešais keršto nenaudojo. Kartą sutikau 
asmenį, kurio šeima buvo išžudyta, ir jis pats ilgą laiką 
praleido Sibiro tundrose. Klausiau, ar jis niekad nesu- 
svyravo Dievo teisingumu? Jis atsakė: "Nesuabejojau 
Dievo teisumu". Kurio širdyje nėra asmeniško kartelio, 
tas gali dėkoti ir giedoti. 


8 psalmė 
VIEŠPATS — TVĖRĖJAS 1-5, 
ŽMOGUS — TVARINYS 6-10 

1 Choro vadovui. Giesmės "Vyno spaustuvai" gai- 
da. Dovydo psalmė. 

2 Viešpatie, mūsų valdove, koks įstabus Tavo var- 
das žemėje! Tavo šlovė viršija dangaus žvaigždėtąjį 
skliautą; (Apr 5,12-13) 3 ją skelbia lūpos vaikučių, ma- 
žutėlaičių. Iš savo tvirtovės Tu sugėdini priešus, maiš- 
dangų, Tavo rankų sukurtą, į mėnulį, žvaigždes, tvaria: 
padarytas, (Ps 102,7//) 5 tariu: "Kas gi žmogus, kad jį 
dar atsimintum, kas žmogaus sūnus, kad juo rūpintu- 
meis?!" (Job 7,17; Žyd 2,6; Ps 144,3) 

6 Jį padarei ne ką menkesnį už angelus, garbe ir 
grožiu jį vaizikuoji. (Fs 21,6) 7 Jis viešpatauja Tavo 
rankų darbams. Jam po kojų Tu visa paklojai: (1 Kor 
15,27; Ef 1,22; Ps 110,1) 8 jaučius, avis — visus aliai 
vieno, net lauko žvėris, (Ps 50,10-11) 9 padangių 
paukščius ir jūrų žuvis — visa, kas marių takais plau- 
ko. 10 Viešpatie, mūsų Valdove, koks įstabus Tavo 
vardas pasaulyje! (Ez 34,24; Iz 6,3) 


Šioje psalmėje Dovydas iškelia Dievo didybę ir | 
žmogaus paskirtį. Antrasis ir dešimtasis, pirmasis ir 

paskutinysis, skirsneliai išreiškia visos psalmės mintį. 
Jie sako, kad nuostabusis Viešpats yra Valdovas. Jis 
yra ir mūsų Viešpats ir Valdovas. Jam šlovė ir pagarba 
privalo kilti nuo mūsų. 

Jo didybė matoma tamsoje, nakties glūdumoje. 
Dovydas ir jo bendraamžiai matė mėnulį ir daugybę 
žvaigždžių. Mūsų laikais atmosferą temdo įvairūs terša- 
lai. Visgi įvairūs aparatai parodo mums nesuskaitomą 
daugybę visatos kūnų ir jų tikslų judėjimą. Tvėrėjo di- 
dybė turėtų mus skatinti duoti Jam garbę. 

Šitas didysis Viešpats pasirenka savo garbei skelb- 
ti ne filosofus, mokslininkus, galiūnus, bet kūdikius. 
Kūdikiai yra silpni, bejėgiai, bet jie nesididžiuoja; 
leidžiasi mylėti, globoti. Kūdikius myli ne tik motinos, 
o bendrai, visi žmonės juos mėgsta. Jie yra žmonijos, 
visos šios planetos, ateitis. Išminčiai svarsto mūsų atei- 
ties galimybes, o jas nulems dabar esantys bejėgiai kū- 
dikiai. Viešpats Jėzus daug kartų sakė, kad dangaus ka- 
ralystė priklauso kūdikiams. Kai kūdikiai paaugo, Jis 
laimino juos. Išminčiai, kunigai, valdovai, niekino Jėzų, 
o kūdikiai giedojo Jam osanas. Jėzus pasirinko savo se- 
kėjais ir Evangelijos skelbėjais ne išminčius ir valdo- 
vus, bet nuoširdžius žvejus. Dieviškas veikimo būdas 
pasauliui yra niekingas ir kvailas. Skaityk 1 Kor 1,26- 
29, 

Žmonės išsigąsta patys savo darbų. Jie gali sunai- 
kinti patys save. Viešpats sėdi savo tvirtovėje (soste). 
Jis tramdo maištaujančių užmačias. Ateitis yra jo ranko- 
se. 

Kas gi yra žmogus? Kodėl jam suteikta didesnė 
garbė negu kitiems žemės tvariniams? Kodėl jam lei- 
džiama naudoti viską savo patogumui? Dievas jį sutvė- 
rė panašų į save. Jis pavedė žmogui valdyti savo tvari- 
nius ant žemės. Žmogus viešpatavo jiems visai trumpą 
laiką. Žmogus nupuolė ir tapo nuodėmės valdomu, 
menku, silpnu, niekšingu. Jis užmiršo gerbti savo Vieš- 

patį ir atlikti jam skirtas pareigas. Žmogus tapo ne val- | 
dovu žemės tvariniams, bet tironu. Dievas nepaliko 
žmogaus. Jis teikia pagalbą žmogui per savo Sūnų. 

Žmogus savo kūnu yra žemiškas, kaip žemės gy- 
vūnėliai. Bet dvasia žmogaus paskirtis yra amžina, kaip 
dangaus gyventojų, angelų; paties Dievo. Nors žmogus 
per savo nupuolimą neteko taikingo ir teisingo valdy- 
mo, Dievas suteikė jam mokslinę išmintį. Žmogus lieka 
valdovu naminių, prijaukintų gyvulių, laukų, ir miškų 
gyvūnų bei žvėrių, padangių paukščių ir vandens gy- 
vūnų. 

Šios psalmės žodžiai yra taikomi Viešpačiui Jėzui 
Kristui, tikrajam žmogui, antrajam Adomui, Žmogaus 
Sūnui. (Žyd 2,6-8; 1 Kor 15,27; Dan 7,13) Per Jėzaus 
malonę žmogui duodama galimybė tapti žmogumi, būti 
atnaujintu. Tik tokiam, atgimusiam žmogui, pažadėta 
amžinas gyvenimas ir viešpatavimas. 


9 psalmė 
DIEVAS TEISIA 1-3, PRIEŠUS NAIKINA 4-7, 

TAUTAS VALDO 8-11, VIEŠPATS GALI 
IŠGELBĖTI 12-17, IŠSIILGIMAS TEISYBĖS 18-21 

1 Choro vadovui. Giesmės "Mirk dėl sūnaus" gai- 
da. Dovydo psalmė. 

2 (Alef) Viešpatie, trokštu visa širdimi Tave šlo- 
vinti, noriu skelbti visus Tavo nuostabius darbus. (Ps 
138,1) 3 Trckštu džiūgauti, Tavimi vis gėrėtis; Tau, 
Aukščiausiasis, mano giesmė teskamba. (Ps 31,8; 92,2) 

4 (Bet) Traukiasi atgal mano priešai, kniumba ir 
žūva Tavo akivaizdoje, (Ps 6,11; 20,9; Pat 24,16) 5 kai 
darai teismą ir gini mano bylą, sėdėdamas soste, teisin- 
gasis Teisėjau. (Ps 7,12; 50,6) 6 (Gimel) Pagonis Tu 
sugniuždei, sužlugdei nedoruosius, jų vardą visiems 
amžiams ištrynei. (Ps 5,7) 7 Priešų neliko, vien riogso 

griuvėsiai, suardei jų miestus, ir jų nebemini niekas. (Ps 
34,17) 

8 (He) Viešpats per amžius sėdės soste, Jo teismo 
sostas tvirtai padarytas. (Ps 103,19) 9 Jis teis pasaulį 
teisingai, tautas bešališkai vertins. (Ps 96,13; 98,9) 10 
(Vau) Viešpats — pilis prispaustiesiems, saugiausia 
tvirtovė nelaimėje. (Ps 38,23) 11 Pasitiki Juo, kas Jį pa- 
žįsta, Jis niekad nepaliks to, kas Jo, Viešpaties, ieško. 

12 (Zain) Giedokite Viešpačiui, kuris Sione gyve- 
na, skelbkite tautoms Jo darbus. (Ps 74,2) 13 Jis nekal- 
to kraujo gynėjas — atsimena juos, neužmiršta vargin- 
gųjų š<uskmo. (1 M 4,9) 14 (Het) Viešpatie, pasigai- 
lėk, žiūrėk, kaip aš priešų prispaustas! Nuo tikros mir- 
ties mane išvaduok, (Ps 119,153; Apd 2,24) 15 kad Ta- 
ve šlovint galėčiau prie dukters Siono vartų, besi- 
džiaugdamas Tavo pagalba. (Ps 13,6) 16 (Tet) Į savo 
išraustą duobę pagonys sugriūva. Jų koja įkliūva į 
spąstus, pačių pastatytus. (Ps 7,16) 17 Viešpats apsi- 
reiškia; teismą surengia, bedievį suraizgo pinklėm, jo 
paties padarytom. (Sela) (Ps 26,1; 43,1) 

18 (Jod) Nedorėliai ir visi pagonys, Dievą užmir- 
šę, į mirties buveinę eina. 19 (Kaf) Varguolis nebus 
pamirštas amžiais, bedalio viltis niekuomet nebus vel- 
tui. (Ps 74,49) 20 Viešpatie, pakilk, tegul nesidžiaugia 
niekingi, tebūna suruoštas teismas pagonims Tavo aki- 
vaizdoje. (Ps 80,3) 21 Įvaryk jiems, Viešpatie, baimę; 


pagonys težino, kad jie — tiktai žmonės! (Sela) (Ps 


59,14) 


Kokia proga ši psalmė parašyta nėra žinoma. Psal- 
mės gaida, "Mirk dėl sūnaus", paveikė kai kuriuos ją 
skirti Dovydo sūnZus Absalomo mirties proga. Kiti ją 
skiria Nabalo ir fet Goliato, mirčiai. Atrodo, kad psalmė 
yra rašyta priešų nugalėjimo proga; greičiausiai filistė- 
nų. - 

Graikų kalbos vertime, vadinamame septuaginta, 

psalmės 9 ir 10 yra sujungtos į vieną giesmę. Psalmę 
rašant, poetas kiekvienus du skirsnelius pradėjo hebrajų 
alfabeto eile vis kita raide. Skliausteliuose yra hebrajų 
alfabeto raidės. 

Poetas šlovina Viešpatį už jo nuostabius pergalės 
darbus. 

Dovydas dėkoja Dievui, kad Jis istorijos bėgyje 
apsireiškia, kaip teisiantis Viešpats. Kai Viešpats pasi- 
rodo, priešas žlunga ne tik kovodamas, bet ir traukda- 
masis. Jų miestai paversti griuvėsiais, jų vardas nebe- 
minimas. Jie dingsta iš istorijos. Dovydas džiūgauja, 
kad tai daro Dievas. Jis įvykdo teisę. 

Viešpats yra visos žemės teisingas Valdovas ir 
Teisėjas. Jis teisia nešališkai, iškelia prispaustųjų teisę. 
Kas Jį, kaip tokį pažįsta, pasitiki Juo ir ieško pas Jį pa- 
galbos. 

Dievas neužmiršta nekaltųjų, girdi jų maldą, gelbs- 
ti. Dovydas pats jaučiasi prispaustas, mirties pavojuje, 
prašo pagalbos. Poeto tikslas yra šlovinti Viešpatį. La- 
bai dažnai yra taip — neteisieji (pagonys) daro planus 
nekaltus skriausti, pražudyti. Jie patys įpuola į jų pačių 
paruoštas pinkles. 

Poetas Žino, kad neteisieji nevykdo teisės ir Dievo 
neklauso. Taip jie tolsta nuo tiesos, eina į mirtį. Teisusis 
daug kenčia nekaltai, bet jis nėra užmirštas. Dievas sa- 
vo laiku įvykdys teisę ir visiems neteisiems galiūnams 
įrodys, kad jie yra tik žmonės. Jų pikti planai ir jie patys 
sužlugs. ; 


10 psalmė 
NETEISIŲJŲ ĮŽŪLUMAS 1-11, 
VIEŠPATS VYKDO TEISĘ 12-15, 
IŠKLAUSO MALDAS 16-12 
1 (Lamed) Viešpatie, kodėl nutolai, kodėl nelaimės 
metu slėpiesi? (Raud 3,56) 2 Bedievis didžiuojasi, nuo 
jo nelaimingasis kenčia, pakliūva į pinkles, ano suma- 

nytas. 3 Jis, patenkinęs įgeidžiūs, giriasi, gobšuolis di- 
džiuojasi ir niekina Viešpatį. 4 (Nun) Jis juokiasi iš 
Viešpaties: "Niekas manęs nenubaus: juk nėra Dievo!" 
5 Tokios jo mintys. Jam visada viskas klojas, per toli 
nuo jo Tavo sprendimai, jis visus savo varžovus nie- 
kais laiko. (Žyd 12,27; Am 6,3) 6 Jis mano savo šir- 
dyje: "Niekas manęs nepajudins, per kartų kartas netu- 
rėsiu nelaimių". 7 (Pe) Jo burnoje vien tik keiksmas, 
smurtas, apgaulė; jo liežuvis vargą ir neteisybę audžia. 
(Rom 3,14) 8 Tyko prie kelio kur įsilindęs, iš pasalų 
nekaltąjį žudo. 9 (Sade) Jis seka akimis varguolį, tūno, 
gerai prisidengęs, kaip liūtas tankynėje, vargšą kėsinas 
pagrobti, — čiupti ir vilkti į tinklą. (Ps 37,32) 10 Puola 
pagūžom, ir vargšai žūva jo kietoje rankoje. 11 Jis ma- 
no savo širdyje: "Tai Dievui nerūpi, Jis nusigręžęs, 
nieko nematys". (Job 22,13; Ps 94,7) 

12 (Kof) Viešpatie Dieve, pakilk, pakelk savo ran- 
ką, neužmiršk vargdienių! 13 Ko gi bedievis prieš Die- 
vą burnoja? Jis, mat, sau širdyje tarė: "Tu nenubausi". 

14 (Reš) Tu gi regi aimanas, kančią; Tu prie savęs 
juos priglausi. Vargdienis Tau atsiduoda, — našlaičiui 
padėsi. (Ps 68,6) 15 (Šin) Ranką sutriuškink bedieviui, 
pikteivai; jo nedorumą nubauski — neliks iš jo nieko. 
(Ps 37,10,36) 

16 Viešpats karalius viešpatauja per amžius, iš Jo 
žemės pagonys išnyks. (Ps 29,10; 146,10; Jer 10,10) 
17 Tenkini, Dieve, vargšų troškimą, širdį jiems guodi, 
girdi jų maldas. 18 Gini Tu našlaičio ir prispaustojo by- 
lą. Šios žemės žmogus daugiau nebesiautės. 


Žmogus be tikėjimo elgiasi neteisingai, įžūliai, gi- 
riasi savo blogais darbais, kitus skriaudžia, žudo, savo 
sąžinės balso neklauso, mano, kad jam visada seksis. 
Teisusis labai kenčia ir klausia: "Kodėl Dievas nesu- 
tramdo niekšų?" . 

Tokių ir panašių pergyvenimų yra labai daug rea- 

liame gyvenime. Milijonai tikinčiųjų kentėjo ir žuvo 
nuo netikinčių religijos (pagonių ir krikščionių) vadų. 
Politiniai tironai elgiasi panašiai. Kartais jie kalba prisi- 
dengdami "tiesa". Jie sako: "Elkis teisiai ir nebijok nie- 
ko". Kai teisiesiems reikia kentėti nuo tironų dešimtme- 
čius ir šimtmečius, yra labai sunku. Tad nenuostabu, jei 
kyla klausimas kodėl? 

Poetas meldžia: "Viešpatie, kelkis, įvykdyk teisę, 
išgelbėk vargdienius, kurie pasitiki tavimi". Panašiai 
meldė ir meldžia, troško ir trokšta teisieji. Dievas yra 
kantrus. Jis laukia paskirto laiko ir teikia ištvermę sa- 
viesiems. 

Gyvenimo padėtis nepasikeitė, bet vidujinis užtik- 
rinimas yra: "Dievas viešpatauja". Tikintysis (poetas) 
Dievo nekaltina. Dievas jam teikia paguodą ir galią iš- 
tverti. Poetas žino, kad engėjai yra tik žmonės. Jie yra 
nupuolę, menki, niekšai; patys kenčia. Jei jie neatsivers, 
jie pražus amžinai. Dievas teis teisingai. 


11 psalmė 
BĖK! 1-3, DIEVAS TVARKO, STOVĖSIU! 4-7 

1 Choro vadovui. Dovydo. 

Prie Viešpaties randu prieglaudą, kodėl jūs man 
sakote: "Skrisk, kaip paukštelis į kalnus!?" (Ps 2,12) 2 
Tempia nedorėliai lanką, prie virvelės strėlę jau deda: 
patamsyje šaudys tiesaširdžius. 3 Kai pamatai griauna- 
mi, ką gi begali teisusis? | 

4 Viešpats savo šventovėje, danguje stovi Viešpa- 
ties sostas. Jo akys stebi, žmonių vaikus jos tyrinėja. 
(Abak 2,20; Iz 66,1; Mt 8,34) 5 Viešpats teisųjį tiria, 
taip pat ir bedievį. Kas myli smurtą, tuo biaurisi Jis. (Ps 
5,5) 6 Lis ant bedievių žarijos, svilins ugnis su siera, jų 
lemtis bus įkaitusi vėtra. (5 M 29,23) 7 Viešpats teisus, 
— Jam miela teisybė, dorieji regės Jo veidą. (Ps 33,5; 
45,8) 

Šioje psalmėje Dovydas išreiškia ne maldą, bet iš- 
pažinimą. Kokia proga ši psalmė rašyta nežinome. Ji, 
kaip ir kelios sekančios, labai tinka Dovydo perse- 
kiojimo laikui iš karaliaus Sauliaus pusės. 

Tuo laiku, kai jokios teisės nebuvo laikomasi, kai 
tironas darė, ką panorėjo, — žmogiška išmintis ir ištiki- 
mi draugai sakė: "Bėk!" Galima suprasti: pasitrauk iš 
krašto, arba užsidaryk savyje, tylėk, nebeskelbk tiesos. 
Kai nebesilaikoma įstatymų ir tiesos, ką begali atsiekti? 
Dievo Žodis sako: "Kas tiki, tas nebėga". (Jr. 28,16) Tą 
sakė Dovydui vidujinis balsas. Jis jo klausė ir sakė: 
"Stovėsiu!" 

Kai mano tėvynėje nebebuvo laikomasi jokių įsta- 
tymų, žmonės buvo gaudomi ir šaudomi, kaip čia psal- 
mėje sakyta, pažinau du draugus. Vienas, susitaręs su 
žmona, išvažiavo ieškoti priemonių pasitraukti iš kraš- 
to. Bevažiuojant, jam sakė vidujinis balsas: "Ko tu bijai, 
Aš esu gyvas, viskas yra mano, ga*iu išlaikyti tave". 
Tas balsas buvo toks stiprus, kad jis grįžo į namus. 

mona labai nustebus klausė: "Ar taip greit viską su- 
tvarkei?" Jis liko tėvynėje. Dievas naudojo jį dideliems 
darbams. Antrasis drauge su Žiiona meldė Dievą, kad 
parodytų, ką daryti. Jiems buvo sakyta: "Pasitraukite iš 
tėvynės". Svetimame krašte, Dievas naudojo juos dide- 
liems darbams. Taip, yra gyvas Dievas, jis atsako į mal- 
das ir tvarko kiekvieno gyvenimą. 

Dovydui buvo aišku, kad Dievas yra su juo; Jis 
yra danguje ir žemėje, viską mato ir tvarko. Jis myli vi- 
sus, bet bjaurisi, kurie neteisybę daro. Niekšus, kurie 
neklauso nei Dievo Žodžio, nei savo sąžinės balso, Jis 
sunaikins, o teisieji matys Jo veidą. Visos žmonių ne- 
teisybės, nors jos ir ilgai tęsiasi, yra tik laikinos, jos 
praeis. Dievo teisė pasireikš! 


12 psalmė 
SUNYKIMAS 1-5, DIEVO PAŽADAS 6-9 
1 Choro vadovui. Oktava. Dovydo psalmė. 
2 Viešpatie, gelbėk! Nyksta dievotieji, išnyko do- 
rieji žmonijoje. (Iz 57,1) 3 Jie vienas kitam meluoja, šir- 

dimi veidmainiauja ir lūpomis klastoja. 4 Viešpats tegul 
aptalžo klastingas lūpas, puikybės pilną liežuvį. (Gal 
5,12) 5 Jie sako: "Galingą turime liežuvį, puikios mūsų 
lūpos, kas mums mūsų viešpats?" 

6 "Dėl apiplėšto prastuolio, dėl vargšo dejonių da- 
bar Aš pakilsiu", taip sako Viešpats; "tikrai išgelbėsiu 
tą, kuris ilgisi mano pagalbos". 7 Juk Viešpaties Žo- 
džiai — patys tikriausi, tai tikras, liejykloje nuskaistin- 
tas sidabras, septyniskart išvalytas. 8 Tu, Viešpatie, 
saugosi mus ir globosi nuo šios kartos per amžius. 9 
Visuose pakraščiuose nedorėlių pilna, kai niekšybė iš- 
kyla žmonėse. (Ps 28,12) 

Žmonės kalba apie blogus laikus, kai nedarbas 
siaučia, pinigų trūksta, prekyba merdėja, sąmyšiai ir ka- 
rai kyla. Čia Dovydas mano kitokias blogybes. Kai 
nyksta tikėjimas, pamaldumas, tikinčiųjų tarpe gęsta 
meilė, jie nupuola. Tada, nors išviršinis gerbūvis būtų, 
viskas pradeda merdėti. Žmonės vienas kitam meluoja, 
apgaudinėja, bučiuojasi ir tuo pačiu laiku žudosi, neten- 
ka nuoširdumo; tai velniškas pasireiškimas. Kiekvie- 
nas, O ypač valdovai, mano, kad jie gali daryti ką nori; 
rinkti ar skirti valdininkai vietoje vykdyti teisę, daro 
smurtą, ima kyšius. Tada teisieji ir vargšai dejuoja. 

Dievas pats pažada savo pagalbą tiems, kuric jos 
trokšta. Dievas retai tuojau atsako kerštu, sunaikinimu 
niekšų. Jis dažniausiai suteikia vidujinį stiprumą ištver- 
ti, likti nekaltais, siekti dieviškos tiesos savo gyvenirae. 

ioje vietoje "septyniskart išvalytas", rodos, many- 
ta Dievo Žodis, o ne tikintieji. Išdidžių žmonių žodžiai 
yra melas, o Dievo — tiesa. Daugybę kartų žmonės, 
kurie nori, trokšta tiesos, patiria, kad Viešpaties Žodžiu 
galima pasitikėti. 


13 psalmė 
DIEVU PASITIKINČIO MALDA 1-6 
1 Choro vadovui. Dovydo psalmė. 
2 Ar dar ilgai, ar visai mane, Viešpatie, užmiršį? 
Ar dar ilgai nuo manęs slėpsi savc veidą? (Ps 44,25; 

77,8; 88,15) 3 Ar dar ilgai mane spaus liūdnos mintys, 
sielą skaudės visą dieną? Ar dar ilgai mano priešas 
smarkaus? (Abak 1,2) 4 Pažvelk, išklausyk mane, 
Viešpatie Dieve! Apšviesk man akis, kad mirties miegu 
neužmigčiau. 5 Tegul mano priešas nešaukia: "Aš nu- 
galėjau jį!" Tegul nesidžiaugia engėjai, kad aš nugalė- 
tas. 6 Tikiu Tavo gailestingumu. Mano širdis džiaugiasi 
Tavo pagalba! Viešpačiui giedosiu: kiek Jis man gera 
padarė! (Ps 9,15) 


Dovydas savo maldoje išpasakoja Dievui vargus ir 
ilgesį. Ar tai buvo liga, Sauliaus persekiojimai, ar kiti 
vargai? Džiaugsmo dienos prabėga greit, bet vargo 
slenka labai pamažu. Kai reikia ilgai kentėti — sunku, 
pavargstama, kyla abejonės. Tad nenuostabu, kad Do- 
vydas klausia, kaip ilgai? Kada pažadas bus įvykdytas, 
pagalba ateis? Tikintieji, kentėdami, pavargę, labai daž- 
nai klausė ir klausia šį klausimą. Jis daugęlį kartų yra 
kartojamas psalmėse ir realiame gyvenime. 

Kaip nuostabu, poetas atsiklaupia nusiminęs, o 
atsikelia džiūgaudamas. Jam maldoje paaiškėjo Dievo 
pažadas. Gyvenimo aplinkybės dar nepasikeitė, bet die- 
viškas užtikrinimas įvyko. Jis tiki Dievo pažadu, pa- 
galba, gailestingumu. Jis gali jam dėkoti ir giedoti. 


14 psalmė 
NUPUOLIMAS 1-4, TEISMAS 5-7 
1 Choro vadovui. Dovydo psalmė. 
Bepročiai nusprendė savo širdyje: "Nėra Dievo". 
monės sugedo, bjaurybėse skendi, nebėra kas gera da- 
rytų. (Ps 53,2) 2 Viešpats į žmones iš dangaus žiūri: 
pamatyti norėtų, ar yra dar koks supratingas, ieškantis 
Dievo. (1 M 18,21; Ps 33,13; 22,27) 3 Kaip vienas visi 
klystkeliais eina, visi sugadinti, nebėra darančių gera, 
nėra nė vieno. (Rom 3,10-12) 4 Ar neatsipeikės, kurie 
pikta daro, kurie mano žmones ryja kaip duona ir ne- 
sišaukia Viešpaties? 
5 Kurie nesišaukia Viešpaties, drebės iš baimės, 

vargšą, bet jo užuovėja yra Viešpats. 7 O kad iš Siono 
ateitų išgelbėjimas Izraeliui! Kai Viešpats pakreips savo 
tautos likimą, tada pradžiugs Jokūbas, linksminsis Izra- 
elis! (Ps 53,7) 


Kokia proga, ar aplinkybėse, ši psalmė rašyta neži- 
nome. Kai kas mano, kad tai buvo karaliaus Sauliaus ar 
Absalomo maišto laiku. Ši psalmė yra labai panaši į 53 
psalmę. Ją cituoja apaštalas Paulius Rom 3,9-20. 

Dovydas vadina netikinčiuosius bepročiais. Kas 
nėra patyręs Dievo asmeniško apsireiškimo, gali abejoti 
Jo buvimu, bet daryti išvadą, kad Dievo visai nėra, yra 
beprotybė. Žmogus gali atrodyti labai išmintingas ir 
idealistas, bet nepripažinti Aukščiausios esybės (Dievo) 
yra beprotybė. Jei žmogus teoretiniai ir pripažįsta Dievo 
buvimą, bet praktiškame gyvenime nesilaiko Jo įsaky- 
mų, jis yra veidmainys, netikintis, bedievis. Ši netikėji- 
mo ir neteisybės darymo liga yra epidėminio pobūdžio. 
Ji yra labai paplitus visur ir visais laikais. Ką mes mato- 
me šiandien, tas jau buvo prieš tūkstančius metų. Die- 
vas pats yra to liudininkas. Jis žiūri iš dangaus ir mato 
visas neteisybes, ką žmonės daro. Kai Dievas sutvėrė 
pasaulį, buvo viskas labai gera, (1 M 1,31) bet žmogus, 
per savo nupuolimą, padarė jį labai blogą. (1 M 6,5) Iš 
žmogaus nupuolimo ir netikėjimo išplaukia socialinė 
neteisybė, kitų skriaudimas ir moralinis sugedimas. Iš 
tos nelaimės žmogų gali išgelbėti tik atgimimas, Dievo 
veikianti malonė. | 

Teisaus nėra nė vieno. Betgi didelis skirtumas yra 
tarp prisipažįstančių savo kaltę bei ieškančių Dievo ma- 
lonės, ir sakančių: "Nėra Dievo", — norinčių likti savo 
išdidume bei klydime. Dievas pasiūlo savo malonę per 
Kristų visiems, bet ji pasireiškia tik tiems, kurie ją pri- 
ima. Dievo gelbėjimą atstumiančius — laukia teismas. 
Tikintieji visada ilgėjosi pagalbos iš Siono — Dievo. Ji 
pasireiškė per Jėzų. Jis yra ne tik Izraelio, bet visų tautų 
Gelbėtojas. 


Ps 15,1 152 | 


15 psalmė 
KAS GYVENS VIEŠPATIES AKIVAIZDOJE? 1-5 

1 Dovydo psalmė. 

Viešpatie, kas gi viešės Tavo palapinėje, kas gy- 
vens Tavo šventajame kalne? (Ps 84,5) 2 Tas, kas ne- 
susitepęs vaikšto, kas elgiasi teisingai, kas iš širdies 
kalba tiesą, (Iz 33,15) 3 kas liežuviu nešmeižia, kitam 
nieko pikto nedaro, neplūsta kaimyno; (Job 27,4) 4 kas 
nedorėlį smerkia, o Viešpaties bijančius gerbia; kas 
priesaikos laikos, net patirdamas skriaudą, (2 Kar 3,14) 
5 be palūkanų skolina, nepriima kyšių prieš žmogų nę- 
kaltą. Kas šitaip elgias, bus tvirtas per amžius. 


Keturioliktoje psalmėje sakyta, kad nėra nė vieno 
teisaus. Penkioliktoje klausiama, kas gyvens Viešpaties 
artybėje? Atsakymas — kas teisingai ir ištikimai elgiasi. 
Izraelitai suprato šventove tą palapinę, kurią jie nešiojo- 
si tyruose, 0 šventąjį kalną, Siono kalną Jeruzalėje, ant 
kurio Saliamonas pastatė šventovę. | 

Klausimas statomas pačiam Viešpačiui Dievui. At- 
sakoma Šventuoju Raštu. (3 M 19,2) "Jūs privalote 
būti šventi, nes Aš esu šventas, jūsų Viešpats Dievas", 
(Iz 33,14-17) 

Izraelitai nesuprato to, kas Naujajame Testamente 
sakyta Žyd 10,19, kad Jėzus yra šventovė. Jėzus labai 
panašiai atsakė turtingam jaunuoliui, kaip šioje psalmėje 
rašyta. (Mt 19,17) Daryk ir gyvensi! Taigi daryk! O 
kur gauti galią daryti? Atsakymą mums duoda Naujasis 
Testamentas. Jėzaus auka, Jo kraujas, apvalo visus ne- 
švarumus. Jis tikinčiam duoda galią daryti. (Jn 1,12) 

16 psalmė 
VIEŠPATIES DRAUGYSTĖ — LAIMĖ 146, 
PRISIKĖLIMAS 7-11 

1 Dovydo odė. 

Globok mane, Dieve: prie Tavęs glaudžiuosi. (Ps 
25,20) 2 Tariau Tau: "Dieve, Tu mano Viešpats, man 
be Tavęs nebus gera". (Ps 77,17) 3 Šventuosius, krašto 
garbinguosius, myliu nuoširdžiai. 4 Kurie svetimus die- 
vus sekioja, daug turi kentėti skausmų. Aš kraujo aukų 
jiems neaukosiu, savo lūpų jų vardais nesutepsiu. (Ps 
32,10; Iz 1,11,15) 5 Viešpats yra mano paveldėtas tur- 
tas, taurė mano laimės, Jo rankoje mano likimas. (Raud 
3,24) 6 Matuokle paskyrė man žavingą dalį, aš toks lai- 
mingas, paveldėjimą gavęs. 

7 Aš šlovinu Viešpatį, kuris patarimą man teikia; 
širdis įspėja mane net naktį. 8 Akyse nuolatos Viešpats 
man stovi, Jis mano dešinę remia — aš nedrebėsiu. 
(Apd 2,25) 9 Džiaugias mano širdis, krykštauja siela, ir 
mano kūnas saugiai gyvens. (Ps 13,6) 10 Juk manęs 
nepaliksi mirusiųjų buveinėje (Šeo!), Tu man, savo iš- 
tikimajam, neleisi trūnyti, (Apd 2,27,31; 13,35) 11 man 
parodysi kelią į gyvenimą, pilna man bus laimė Tavo 
akivaizdoje; Tavo dešinėje bus per amžius linksmybė. 


Dovydo odė — psalmė. Kai kas verčia — auksinė 
psalmė. Ji yra verta daugiau negu auksas. Joje rašyta 
apie Jėzų ir Jo prisikėlimą. Taip aiškino apaštalas Petras 
Apd 2,24-32, ir apaštalas Paulius Apd 13,36. Dovydui 
buvo Viešpats tikrasis džiaugsmas ir laimė. Jis nuo- 
širdžiai norėjo garbinti Viešpatį su tikinčiaisiais, bet at- 
sisakė draugystės su dievaičių garbintojais. Izraelitai 
vartodavo taurę tikybinėse apeigose, ypač valgant Ve- 
lykų vakarienę, iš Egipto išvedimo šventės proga. Pa- 
veldėjimas primena pažadėtosios žemės padalinimą. 
(Joz 13-22) Poetui Viešpats yra viskas: džiaugsmas, 

laimė, paveldėjimas! Gera tam, kuris taip gali garbinti 
Viešpatį, savo Gelbėtoją ir Išganytoją! 

Giedotojas džiaugiasi asmeniška Dievo draugystės 
patirtimi. Jis ją jaučia ir nakties glūdumoje. Ta Dievo 
malonės patirtis visada yra gyva. Ji paliečia ne tik sielą 
(dvasią), bet ir kūną; teikia jam pasitenkinimą, džiaugs- 
mą, gydymą. Giedotojas žino, kad ir mirtis nesunaikins 
jo, bet teiks jam dar gilesnę draugystę su Dievu, ir jo 
kūną Dievas prikels. Dievas buvo ir yra Tvėrėjas ir 
Valdovas. Jis iš nieko sutvėrė pasaulį ir mirusius pri- 
kels gyvenimui. Tad ir mirtis nebaido jo, bet neša viltį ir 
džiaugsmą. 

Senojo Testamento pranašai, pilną įvykdymą, pri- 
kėlimą iš mirties, rodė į Mesiją — Kristų. Tad ir psal- 
mė yra pilnai išpildyta Jėzaus mirtyje ir prisikėlime. 


17 psalmė 
DOVYDO MALDA 1-5, GELBĖK NUO ĮTŪŽUSIŲ 

PRIEŠŲ 6-12, GIRIUOS VIEŠPAČIU 13-15 

1 Dovydo malda. 

Viešpatie, paklausyk teisiojo skundo, išgirsk, kai 
Tavęs maldauju. Teišgirsta Tavo ausys maldą iš mano 
neklastingų lūpų. (Ps 4,2; 5,2) 2 Iš Tavęs teišeina mano 
sprendimas, tegul Tavo akys mato teisybę. (Ps 43,1) 3 
Gali tirti mano širdį, slapčia naktį lankyti, ugnimi išban- 
dyti mane: manyje neteisybės nerasi. (Ps 139,1) 4 Nesu 
nusikaltęs pagal žmonių papročius. Kaip Tavo lūpos 
įsakė, vengiu smurto kelio. (Ps 7,10) 5 Mano žingsniai 
tvirtai laikėsi Tavo takų, mano kojos nesvyravo. 

6 Šaukiuosi Tavęs, išklausyk mane, Dieve! At- 
kreipk į mane savo dėmesį, išgirsk mano žodį. 7 Pasi- 
rodyk, kad esi nuostabiai gailestingas ir nuo priešų gini, 
kas tik Tavo dešinės laikosi. 8 Saugok mane kaip savo 
akį, po savo sparnų šešėliu slėpk mane nuo nedorėlių 
smurto. (Zach 2,8; Ps 57,2) 9 Mane ratu supa įtūžę 
priešai: 10 jų storžieviškos širdys, liežuvis pagyrūnų. 

11 Dabar jie aplink mane zuja, subedę akis, mane ren- 
giasi žemėn parblokšti. 12 Panašūs į liūtą, kai tas gro- 
bio tyko, į liūto jauniklį, kuris tupi lindynėje. (Ps 10,9) 

13 Pakilk, Viešpatie, juos pasitik ir partrenk; ap- 
gink savo kalaviju mane nuo bedievių. 14 Viešpatie, sa- 
vo ranka gink mane nuo mirtingųjų, — nuo šiuo pasau- 
liu pasitenkinančiųjų. Tegul jie sau minta iš Tavo gėry- 
bių, tegul jų vaikai sočiai prisivalgo, tegul net ir pertek- 
liaus palieka saviesiems vaikams. (Lk 16,25; Fil 3,19) 
12 O aš, gyvendamas teisiai, Tavo veidą regėsiu, pabu- 

—- Tave išvydęs, Ajas (Mt 5,8) 

Kokia proga ši psalmė S galime tik spėlioti. 
Meldėjas laukia teismo. Jis kaltinamas neteisiai. Labai 
dažnai tikintys buvo ir yra pasmerkiami neteisingų tei- 
sėjų, remiantis neteisingais parodymais ir įstatymais. 
Poetas apeliuoja savo bylą į aukščiausią ir teisingiausią 
teisėją — Dievą. Dievas žino jo nekaltybę, mato jo vi- 
sas mintis ir nakties tamsumoje. Meldėjas yra nusikal- 
tėlis, kaip kiekvienas žmogus, bet šiuo atveju, šiame 
reikale, jis yra visai nekaltas. Panašiai kalbėjo ir apaš- 
talas Paulius Cezarėjoje. (Apd 24,16) 

Meldėjas elgėsi visai kitaip negu pasaulio žmonės. 
Kas ne tik tiki, bet ir laikosi Dievo Žodžio, tas ir elgiasi 
bei kalba teisingai. Dievo Žodis yra jo gyvenimo tai- 
syklė. 

Rašytojas yra apsuptas įtūžusių priešų. Jie yra tikri 
jį parblokšti, visai nugalėti, sunaikinti. Jie nesiskaito su 
jokia teise. Jie tyko iš pasalų savo aukos, lyg žvėris sa- 
vo grobio. 

Tikintieji ir teisieji turi daug priešų. Pats Dievo Sū- 
nus jų turėjo. Rašytojas jiems pasipriešinti nepajėgia. . 
Jis meldžia Dievą pagalbos. Jis laiko Dievo įstatymą 
savo gyvenimo taisykle, pasitiki Dievu ir meldžia išgel- 
bėti (apsaugoti) jį kaip akies obuolį. Akis yra labai opi 

ir nuostabiai apsaugota. Višta dengia savo vištyčius 
sparnais, o Dievas gali apsaugoti savo sparnų šešėliu. 

Nė vienam nėra malonu kentėti, todėl poetas prašo 
Dievą apginti ir išgelbėti jį nuo priešų. Daugelis žmonių 
skaito didele palaima žemiškus turtus. Gyvenant jie yra 
reikalingi. Jie yra žemiški ir laikini, patenkina kūną, o 
sielai (dvasiai) dažnai yra kenksmingi. Poetas visai ne- 
pavydi jų savo priešams. Jis pats žino ką geresnio, kas 
jo dvasią patenkina, kas turi amžinybės vertę. Šis am- 
žius baigsis ir žemiški turtai nustos reikšmės. Poetas 
graibstosi ne žemiškų gėrybių, bet siekia dieviškos tie- 
sos. Po šio gyvenimo, jis regės Dievo veidą, bus jam 
lygus, Raip apaštalas Jonas sako. Tuo poetas jau čia 
džiaugiasi! 


18 psalmė 
SAUKIUOSI DIEVO 1-7, 
GELBĖTOJAS REIŠKIASI 8-20, 
DIEVAS ATLYGINA TEISINGAI 21-30, 
VIEŠPATS TEIKIA PERGALĘ 31-51 

1 Choro vadovui. Viešpaties tarno Dovydo, kuris 
kalbėjo Viešpačiui šios giesmės žodžius, kai Viešpats 
išgelbėjo jį nuo visų priešų ir nuo Sauliaus kėslų. (2 
Sam 22,1) 

2 Tada jis giedojo: "Mylėsiu Tave, Viešpatie, ma- 
no stiprybe! 3 Viešpatie, mano priebėga, uola, išgany- 
tojau! Dieve, mano uola, kur prieglaudą randu. Tu ma- 
no skydas, išganymo ramstis (ragas), globėjas". (Žyd 
2,13) 4 Šlovingojo Viešpaties šauksiuos ir išvaduotas 
būsiu iš priešų. (Ps 146,2) 5 Iš visų pusių daužė mane 
mirties bangos, pražūtingieji srautai baugino; (Ps 55,5) 
6 apraizgytas buvau šeolio (pragaro) pinklių, gausybės 
pragaištingųjų spąstų. 7 Sielvarte šaukiausi Viešpaties, 
savo Dievo pagalbos, — Jis savo šventovėje mano bal- 
są išgirdo, mano šauksmas Jo ausi pasiekė. (Jon 2,3) 

8 Susvyravo, sudrebėjo žemė, kalnų pamatai tran- 
komi virpėjo, kai Viešpaties rūstybė nirto. (Ps 68,8) 9 
(Iš nosies) kilo dūmai, (iš burnos) veržėsi naikinančios 
liepsnos, įkaitusios žarijos skraidė. (2 M 19,16; Ps 
97,3) 10 Palinko dangus, nužengė Viešpats, tamsūs de- 
besys buvo po Jo kojų. (Ps 97,2) 11 Jis sėdėjo virš 
cherubinų ir skrido, vėjo sparnai Jį nešė. 12 Jo ap- 
siaustas — tamsybės, juodi vandenys supo Jį, debesys 
slėpė Jį. (Iz 50,3) 13 Pro Jį žaibų genami, debesys lėkė; 
krito ledai, liepsnojo žarijos. (Joz 10,11) 14 Aukšty- 
bėse Viešpats sugriaudė, paleido Aukščiausiasis balsą 
galingą. (Ps 29,3) 15 Ir ėmė strėles laidyti — priešus 
sklaidyti, žaibus plieksti — juos krikdyti. (1 Sam 7,10) 
16 Jūra dugną parodė — žemės pamatus nuogus. Vieš- 
patie, Tau griausmingai prabilus, Tavo rūstybės kvapui 
kylant. 17 Man iš aukštybių Jis ranką ištiesė, mane iš- 
traukė iš tvano. (Ps 144,7; 32,6; 69,2-3) 18 Išvadavo 
mane iš priešų galingų, kurie manęs baisiai nemėgo ir 
už mane daug tvirtesni buvo. (Ps 69,15) 19 Jie puolė 
mane aną pražūtingąją dieną, bet mano atrama buvo 
Viešpats. 20 Jis mane išvedė į plačioją erdvę, mane iš- 
gelbėjo, nes Jis myli mane. 

21 Viešpats atlygino man pagal mano teisumą, Jis 
užmokėjo man pagal mano rankų švarumą. (Job 22,30) 
22 Laikiausi juk Viešpaties kelio, nesišalinxu nuo savo- 
Dievo nusikalsdamas. (Ps 119,168) 23 Kas Jo pasaky- 
ta, man akyse vis stovėjo, niekada neatstūmiau Jo palie- 
pimų. (5 M 17,19) 24 Prieš Jį buvau tyras, saugojaus 
kad nenusikalsčiau. (Ps 15,2) 25 Ir man atlygino Vieš- 
pats pagal mano teisumą, kaip švarios buvo Jo akyse 
mano rankos. 26 Gerajam Tu — geras, taurus — tau- 
riajam. 27 Tyrajam Tu tyras, bet su klastingu atsargus. 
28 Pavergtiesiems Tu padedi, bet priverti akis nuleisti 
išdidžiuosius. 29 Tu, Viešpatie, esi žiburys man, Tu, 
Dieve, švieti, kai man tamsu! 30 Aš su Tavimi galiu 

pulti tvirtoves, su Dievo pagalba peršokti mūrus. (Ps 
60,14) 

31 Viešpaties kelias nesuteptas, Viešpaties Žodis 
ugnimi valytas. Jis skydas visiems, kurie prie Jo glau- 
džias. 32 Kas yra Dievas, ar ne Viešpats? Kas uola, ar 
ne mūsų Dievas? (Iz 43,11; 44,6-8) 33 Jis mane tvirtą 
padarė, — saugų mano kelią. 34 Man eiklias kojas davė 
— kaip stirnų, į aukštumas mane iškėlė. 35 Mano ran- 
kas išmiklino kautis, mano žastus — tempti vario šau- 
dyklę. (Ps 144,1) 36 Tu man davei išganymo skydą, 
Tavo dešinė stipriai laikė mane, mane ugdė Tavo geru- 
mas. (Ps 71,21; Pat 15,33; 18,12) 37 Platų nutiesei ke- 
lią mano žingsniams, ir mano kojos neklupo. (Ps 31,9) 
38 Gainiojau priešus ir gaudžiau, negrįžau atgalios, kol 
juos sunaikinau. 39 Sumaliau juos, kad pasikelti ne- 
galėjo, sugniužo jie man po kojų. 40 Tu padarei mane 
narsų kovoti ir suklupdei prieš mane atkakliuosius. 41 
Priešus privertei bėgti, visus išsklaidei, kurie manęs ne- 
kenčia. 42 Jie šaukės pagalbos — niekas nepadėjo, į 
Viešpatį kreipėsi, Jis neatsiliepė. (Job 19,7) 43 Paleidau 
juos vėjais kaip dulkes, kaip kelio purvą sumyniau. (Ps 
83,11) 44 Išgelbėjai mane tautų kovose, man skyrei 
valdyti pagonis. (Iz 65,1) 45 Nepažįstamos tautos tar- 
nauja man, vos išgirdusios apie mane, klausė manęs. 
Svetimieji dėjosi man meilūs, (Apd 28,28) 46 jie ap- 
stulbo iš baimės, drebėdami išėjo iš savo tvirtovių. 47 
Viešpats gyvas, garbė mano uolai! Prakilnus yra mano 
išganymo Dievas! (5 M 32,40) 48 Dieve, man pavedi 
bausti, tautas mano valdžiai pajungi. Išgelbėjai mane iš 
žiaurių priešų. 49 Iškėlei virš maištininkų, išplėšei iš 
smurtingojo rankų. (Ps 27,6) 50 Skelbiu tautoms, 
Viešpatie, Tavo šlovę, Tavo vardui giedu giesmes. 
(Rom 15,9) 51 Duodi savo pastatytam karaliui didingai 
laimėti. Tu maloningas savam pateptajam — Dovydui ir 
jo ainiams per amžius. (Ps 89,30) 


159 Ps 18,51 


Visi vargai ir persekiojimai praslinko. Dovydas sė- 
di karališkame soste. Jis galėtų sakyti: "Štai ką pasie- 
kiau!" Tą daryti jis visai negalvoja. Jis peržvelgia savo 
nuotaikingą praeitį, dėkoja Dievui už išgelbėjimą. Do- 
vydas jaučiasi ne karaliumi, bet Dievo tarnu. Kaip toks, 
jis garbina Dievą šia psalme. Jis skaičiuoja, kas Dievas 
yra jam, ir iš kokių pavojų išgelbėjo jį. Jis, lyg koks 
statybininkas, deda plytą prie plytos, rąstą prie rąsto ir 
mato mintyse visą pastatą. Taip Dovydas matė savo 
praeities gyvenimą. Ar ne daugelis ir mūsų peržvelgia- 
me savo gyvenimą? Kam duodame garbę už tą viską? 

Ši psalmė yra užrašyta 2 Sam 22 labai panašiai 
kaip čia. Dievas nužengia gelbėti Dovydo. Toks Dievo 
nužengimas yra aprašytas 2 M 19,16-18; Teis 5,20-. 
Dovydo gyvenime tokio žodiško išgelbėjimo nežinome. 
Čia aprašytas yra vaizdas. Dovydas buvo baisiame pa- 
vojuje. Dievas nesiuntė angelo išgelbėti Dovydą. Jis 
pats ėjo. Dievo asmenybė neaprašyta, bet jo didybė jun- 
tama. Žemė dreba, kalnai svyruoja, jūros dugnas pasi- 
rodo lyg šulai, ant kurių žemė pastatyta. Dovydo sun- 
kiausioje ir pavojingiausioje padėtyje ateina Dievo iš- 
gelbėjimas. Tas įvyksta ne dėl Dovydo gerumo, bet dėl 
Dievo meilės jam. Jis išgelbėjamas ir pastatomas platu- 
moje, karne vietos yra užtektinai gyventi ir veikti. 

Šis aprašymas mums primena Dovydo sūnų — Jė- 
zų. Jis šaukėsi Dievo. (Žyd 5,7) Jėzus atėjo gelbėti mū- 
sų. Jis buvo pavojuje — mirtyje. Žemė drebėjo, uolos 
skilo. Jis kėlėsi iš mirties, buvo išvestas į plačią vietą, 
patį dangų. 

Dovydas elgėsi teisingai Dievo akivaizdoje. Jis lai- 
kėsi Dievo duotų įstatymų ir nuostatų. Jis nežudė savo 
priešų iš pasalų; turėjo progų karalių Saulių nužudyti. 
Užimti karaliaus vietos nesiveržė, o laukė Dievo vedi- 
mo. Kai kas gali šiose eilutėse įžiūrėti fariziejiškumą — 
paties išsikėlimą. Betgi taip nėra. Dovydas aiškiai atski- 
ria taurų ir tyrą nuo klastingo. 

Dovydas darė klaidų ir kvailysčių. Jos nėra nutylė- 
tos. Dovydas nusikaltęs gręžėsi į Dievą neveidmainiš- 
kai, bet nuoširdžiai, baimingai. 

Iš šių eilučių 31-51, matyti, kad Dovydas visus sa- 
vo laimėjimus ir garbę gavo iš Dievo, o ne pats pa- 
siekė. Dovydas kalba apie gyvą Dievą, kuris pasireiškia 
ir padeda. Dievas jam davė visus gabumus; mokė jį ka- 
riauti. Dovydas buvo karys. Kartą vienas mokytas 
žmogus, pasiklausęs mano pamokslo, pasakė man: 
"Kariuomenė laimi tik savo drausme ir manevrais". 
Pirmą svarbiausią mūšį Dovydas laimėjo su mėtykle 
(įskelto medžio gabalėliu) prieš labai gerai paruoštą ka- 
rį. Dievas suteikė Dovydui jėgą įtempti plieninį lanką, 
greitas kojas lyg stirnos. Padarė jį drąsų didžiausiuose 
pavojuose. Dievas teikė Dovydui pasisekimą tautą val- 
dyti, suvienyti ją, pašalinti nesklandumus — sąmyšius, 
išplėsti valstybės sienas, pajungti kitas tautas. Tautos 
mielai tapo jo vasalais. Dovydas ne pats iškilo į tas 
aukštumas, bet Dievas jį iškėlė. Dovydas duoda jam 
garbę ir šlovę. Ką Dievas pradėjo, tą įvykdė. Žvelgiant 
į ateitį, ne tik Dovydui, bet ir jo vaikams galioja pa- 
žadas. Pažado viršūnė pasiekta Jėzuje Kristuje. 


19 psalmė 
DANGŪS ŠLOVINA VIEŠPATĮ 1-7, ĮSTATYMAS 
YRA DIEVIŠKA IŠMINTIS 8-15 

1 Choro vadovui. Dovydo psalmė. 

2 Dangūs skelbia Dievo garbę, erdvės byloja Jo 
rankų darbus. (Ps 97,6; Rom 1,20) 3 Diena kartoja 
būsimai dienai, o naktis — ateinančiai nakčiai. 4 Čia ne 
žodžiai ir ne kalba, jų skambesio nebūtų girdėti. 5 Ta- 
čiau per visą žemę eina jų garsas, jų žodžiai ligi krašto 
pasaulio. (Rom 10,19) 6 Antai, Jis saulei pastatė pa- 
dangtę; ji lyg nuotaka pakyla, spindinti iš savo guolio, 
džiaugiasi, kaip karžygys, bėgdama taku. 7 Iš vieno 

krašto padangės pakyla ir antrą jos kraštą pasiekia, nie- 
kas negali nuo jos kaitros pasislėpti. 

8 Tobulas Viešpaties įstatymas gaivina dvasią. 
Liudijimas Viešpaties tikras, išminties moko varguo- 
lius. 9 Įsakymai Viešpaties teisūs, džiugina širdis; pa- 
liepimas Viešpaties tyras, akims duoda šviesybę. (Ps 
119,105; 2 Pt 1,19) 10 Viešpaties baimė gryna, išlieka 
per amžius; Viešpaties sprendimai tikri, visi iki vieno 
teisingi. (Ps 33,4) 11 Brangesni jie už auksą, už gry- 
niausiąjį auksą; jie saldesni už medų, už korių skystimą. 
(Ps 119,72; Pat 8,11) 12 Tavasis tarnas suprato jų įspė- 
jimą; kas tik laiko juos, gauna atpildą didį. (Ps 106,3) 
13 Bet kas gi pastebi savo klaidą? Nuplauk mano slap- 
tąsias kaltes! 14 Tu savo tarną nuo puikybės apsaugok, 
kad ji manęs nepavergtų. Tada būsiu taurus — laisvas 
nuo didžios kaltės. 15 Tepatinka Kau mano burnos žo- 
džiai ir mintys mano širdies Tave tepasiekia, Viešpatie, 
mano uola ir išgelbėtojau mano! (Ps 104,34) 


Visatos tvėrimo yra keturios psalmės: 8, 19, 29 ir 
104. Šioje psalmėje pasakojama apie visatos tvėrimą ir 
įstatymą. Saulė, mėnulis, žvaigždės, planetos, visi visa- 
tos kūnai darė ir daro įtaką į žmones. Tas visa tampa vis 
didingiau. Dovydas matė dangaus kūnus, bet jis netu- 
Trėjo jokio supratimo apie galaktikas (žvaigždžių san- 
būrius) ir šviesos greitį. O kiek žmonija daugiau žinos 
apie visatą už šimto metų negu mes žinome? 

Dalis žmonių, vadinamų mokslininkų, visatoje he- 
pastebi Dievo — Tvėrėjo; priežasties kūrinių. Kita 
žmonijos dalis kūrinius laiko pačiu Tvėrėju, garbina 
juos, kaip dievus. 

Psalmistas, Dievo Dvasios vedamąs, išpažino tik- 
rovę. Visatos buvimo priežastis yra Diėvas — Kūrėjas. 
Visatos kūnai skelbia ir praneša Tvėrėjo didybę; šlo- 
vina Jį. Diena ir naktis nekąlba girdimašs žodžiais, bet 
“ diena sekančiai dienai džiaugsmingai skelbia Tvėrėjo 

galią, o naktis sekančiai nakčiai praneša Dievo neribotą 
didybę. Apaštalas Paulius primena Rom 1,20, kad 
žmonėms įmanoma pažinti Dievą iš tvarinių. Kaip nuo- 
stabiai visatos (dangų) kūnai eina jiems skirtu keliu! Jų 
eiga įmanoma apskaičiuoti prieš dešimtmečius ir net 
šimtmečius. Pavyzdžiui, kada bus saulės ar mėnulio ap- 
temimas. 

Saulei skiriamas ypatingas dėmesys. Nuo saulės 
priklauso mūsų planetos visas gyvenimas. Hebrajų ir 
bendrai šiltųjų kraštų tautos saulę vadina vyriškąja, o 
mėnulį — moteriškąja gimine. Šaltųjų kraštų tautos 
priešingai, saulę laiko moteriškos, o mėnulį vyriškos 
giminės. Gal tai yra dėl to, kad saulės karštis šiltuose 
kraštuose vargina žmones, o mėnulis naktį atgaivina. 
Tad į mėnulį žiūrima kaip į motinos globą. Saltuose 
kraštuose saulės šiluma daugiau reikalinga ir vertinama. 

Saulės šviesa pasiekia kiekvieną kampelį; rūmus ir 
lūšnas. Jos puošni šviesa atrodo lyg jaunojo apsivilki- 
mas; jos spinduliai visur pasiekia — lyg karžygio drą- 
sa. Tad nenuostabu, kad Jėzus vadinamas pasaulio 
šviesa — tikroji saulė! 

Visatos kūnai šlovina Viešpatį matomai (išoriniai), 
o įstatymas — vidujiniai. Pirmasis daugiau paliečia pro- 
tą, o antrasis sielą — dvasią. Įstatymas, čia supranta- 
mas, visas Šventasis Raštas. Tas matoma iš įvairių įsta- 
tymo vardų, kurių čia minimi šeši. 1 Tobulas įstatymas. 
Dorieji trokšta tobulo įstatymo, kuri:me nebūtų spragų 
įstatymo laužytojams išsisukti. Tikintiesiems jis yra aiš- 
kiai suprantamas. Įstatymu (Dievo Žodžiu) tikrai atsi- 
gaivinama. 2 Viešpaties liudijimas. Jis yra tikras. Juo 
galima pasitikėti. Jis pasakoja apię Dievo pasireiškimą 
ir vedimą. Jis yra toks paprastas, kad ir vargingieji jį 
supranta. Daug liudijimų yra užrašyta išrinktosios tau- 
tos gyvenimo ir atskirų asmenų. 3 Viešpaties paliepi- 
mai. Kiek daug kartų Viešpats paliepė vykdyti, rodos, 
neįmanomus dalykus. O kai jie buvo įvykdomi, kaip 

širdys (žmonės) būdavo atgaivinamos! 4 Įsakymas. 
Įsakymai pamoko, atidaro akis, kad taip yra ir įmanoma 
suprasti bei įvykdyti. Jie parodo Dievo reikalzvimus, 
mus pačius Dievo Žodžio šviesoje. 5 Pagarba (baimė) 
Dievui. Izraelitų apeigos, kuriomis jie garbino Dievą 
seniai nebegalioja, taipgi ir krikščioniškos apeigos yra 
mažos vertės, bet Dievo gerbimas moraliniu pobūdžiu 
visada galios. Vogimas liks vogimu, melas — melu, 
meilė — meile. 6 Teismas. Viešpaties sprendimai yra 
teisingi. Juos patirs kiekvienas. 

Viešpaties įstatymas liečia žmogaus laikiną ir amži- 
ną gyvenimą. Kuris į įstatymą (Dievo Žodį) įsigilina, 
tam tampa jis vertingesnis už visus žemiškus turtus. 
Auksas išreiškė ir dar išreiškia žemiškų vertybių visu- 
mą. Tikinčiam įstatymas, Dievo Žodis, yra vertesnis, 
brangesnis, už auksą. Tikintys, kurie renka žemiškas 
gėrybes ir jų širdys trokšta jų, parodo kiek jiems vertas 
tikėjimas. Daugelis kalba apie tikėjimą, bet jų darbai ir 
gyvenimas rodo priešingai; tai veidmainiai. Medus bu- 
vo ir dar yra mėgiamas. Panašiai yra su Dievo Žodžiu. 
Tai nemanyta vien tik jį skaityti ir klausytis, bet širdimi 
mylėti ir gyvenime vykdyti. Viešpats Jėzus pats pasakė 
ir gyvenimu įrodė, kad krikščionį parodo meilė. Kiek 
kas myli, tiek jis yra krikščionis. Korių syvas yra tauru- 
sis medus, kuris teka iš korių. 

Taip, kas laikosi dieviško įstatymo, tas įgyja neri- 
botą palaimą čia ir amžinai. Dievo 'Zodis (įstatymas) ati- 
dengia mums mūsų trūkumus, klaidas, neįvykdytas, 
praleisias progas. Poetas užbaigia didingąją psalmę 
paprasta malda. Jo prašymas yra, kad jo žodžiai ir šir- 
dies troškimai, mintys, gerbtų, garbintų Dievą. Dovydo 
tikėjimo ir gyvenimo pamatas, uola, yra Viešpats! 

20 psalmė 
VIEŠPATIE, PADĖK KARALIUI 1-5, VIEŠPATS 
TIKRAI IŠKLAUSO MALDAS 6-10 

1 Choro vadovui. Dovydo psalmė. 

2 Teišklauso Viešpats tave sielvarto dieną, tesaugo 
tave Jokūbo Dievas. (Ps 18,10) 3 Tegul iš savo švento- 
vės tau siunčia pagalbą, tepadeda tau iš Siono. 4 Visas 
tavo dovanas teatsimena Viešpats; tavo deginamoji au- 
ka miela Jam tebūnie. (Sela). 5 Ko trokšta tavo širdis, 
tau teduoda, tepadeda kiekvieną sumanymą vykdyti. 
(Ps 21,3) 

f Mus Tavo pergalės džiugins. Vėliavas kelsime 
savo 13vo vardu. Visus tavo prašymus teįvykdo Vieš- 
pais! (Ps 33,21) 7 Žinau, kad Viešpats savo pateptajam 
padėjo, iš savo šventojo dangaus jį išklausė ir parėmė 
savo dešiniosios galybe. 8 Vieni pasitiki savo žirgais, 
kiti — kovos vežimais, o mes šaukiamės savo Viešpa- 
ties Dievo. 9 Anie sugniūžo ir žuvo, o mes tebestovime 
tvirtai. (Ps 9,4) 10 Viešpatie, pergalę duok karaliui, at- 
siliepk mums tą dieną, kai Tave maldaujame. (Ps 12,2) 


Nėra žinoma kokia proga ši psalmė parašyta. Tiek 
yra aišku, kad ji rašyta Dovydui esant karaliumi. Dovy- 
das ne pats meldžia, bet tauta meldžia Dievą padėti jų 
karaliui. Senojo ir Naujojo Testamento tikintieji dažnai 
meldė vieni už kitus. Psalmė skirta karaliui. Bet prisi- 
mintina, kad ir Mesijas yra Karalius— tikrasis Kara- 
lius. Šu 
Sielvarto diena. Dievas išrinko ir paskyrė Dovydą 
karaliumi. Sielvartų ir vargų nepašalina karališkas vai- 
nikas ant galvos ir Dievo veikianti malonė širdyje. Ti- 
kintieji turėjo ir turi vargų. Visų darbų ir planų pasise- 
kimas priklauso nuo Dievo palaimos ir pagalbos. Mal- 
dų išklausymas nėra lyg sudaryta sutartis, kuri kelis 
metus galioja. Maldos išklausymą vis reikia gauti iš 
Dievo naujai. 

Nuostabus išsireiškimas: "Žinau, kad Viešpats sa- 
vo gateptajam padėjo!" Daug tokių užtikrinimų randa- 
me Šventajame Rašte. Tai yra tikėjimas gyvuoju, galin- 
guoju Dievu. Dar kova nepradėta, bet jau džiaugiamasi 
pergale, keliamos vėliavos. Netikintys (pagonys) pasiti- 
ki medžiaga: ginklais, kariais. Tikintys viską daro, ką 
gali, iš savo pusės, bet jie žino Dievą danguje valdantį 
ir žemėje žmonių reikalus tvarkantį. Daug kartų istori- 
joje kartojasi, kad galingieji žūna, o tikintys Dievą laisvi 
— išlieka. Jie už visas pergales ir laimėjimus šlovina 
Dievą. 


„21 psalmė 
VIEŠPATS YRA JĖGA 1-8, JIS SUNAIKINS 
PRIEŠUS 9-14 

1 Choro vadovui. Dovydo psalmė. 

2 Viešpatie, džiaugiasi valdovas Tavo galybe, 
džiūgaute džiūgauja dėl Tavo pagalbos. 3 Suteikei jam, 
ko širdis geidė, neatsakei, ko maldavo jo lūpos. (Sela). 
(Ps 20,5; 37,4) 4 Jį ypatinga palaima apdovanojai, ant 
galvos jam uždėjai aukso karūną. (Ps 132,18) 5 Prašė 
Tavęs gyvenimo, ir Tu davei jam, davei gyvenimą ilgą, 
per amžių amžius. (Rom 6,9) 6 Didi jam garbė dėl Tavo 
pagalbos; padarei jį garsų, didingą. (Ps 8,6) 7 Tu jį 
padarei amžiams palaima, savo veido šviesa jam pažėrei 
laimę. (1 M 12,3) 8 Karalius gi Viešpačiu pasitiki, tad 
Aukščiausiojo malonė neleis jam svyruoti. (Ps 102,28) 

S Suras Tavoji ranka visus priešus, sugaudys 
dešinė visus kenkėjus. (Am 2,14-15) 10 Iš jų laužą 
sukursi aplankymo dieną ir rūstingai, Viešpatie, juos 
sunaikinsi: sudegins juos ugnis. (2 M 14,24) 11 Jų 
palikuonis nušluosi nuo žemės, jų atžalas iš žmonių tar- 
po. (Ps 109,13; Mt 3,20) 12 Jie kėsinsis Tau kenkti, 
pins apgaules, bet nieko tuo nelaimės. (1 M 50,20) 13 
Priversi juos bėgti, jiems tiesiai į veidą nukreipsi šau- 

dyklę. 14 Tu, Viešpatie, galingai pakilk, mes šlovin- 
sime ir girsime Tavo galybę. (Ps 80,3) 


Atrodo, kad psalmė 21 yra tąsa 20-sios psalmės. 
Dvidešimtoje psalmėje buvo šaukiamasi Dievo pagal- 
bos. Gautas užtikrinimas. Dvidešimt pirmoje — kova 
laimėta. Krinta į akis, kad karaliui jokios garbės neduo- 
dama, bet iškeliama Dievo suteikta pagalba. Viskas, ką 
karalius turi, yra Dievo dovana. Tauta ir karalius džiū- 
gauja ne karaliaus pergale ir jo sugebėjimais, bet Dievo 
paga!ba. Viešpats suteikė karaliui: pagalbą, pergalę, lai- 
mę, pasisekimą, ilgą amžių, garbę, didybę, turtą, aukso 
karūną, net palaimą, kuri tęsis amžiais. Kam duodame 
mes garbę? Dievui ar žmogui? 

Taip, Dievas yra meilė, bet Jis yra ir teisėjas. Kurie 
priešinasi tikintiesiems, tie priešinas pačiam Dievui. 
Neatsiverčiantys bus pagaliau sunaikinti. Sprendimą 
darys ne Dovydas, o pats Viešpats Dievas. Apie neti- 
kinčiųjų pasmerkimą kalba ne tik Senasis Testamentas, 
bet ir Naujasis. (Žyd 10,31; 12,29). Pats Jėzus kalbėjo 
apie paskutinį teismą, netikinčiųjų pasmerkimą. "Tu 
juos uždegsi lyg krosnį". Tas reiškia, kad jie degs tar- 
tum krosnyje. 


22 psalmė 
DVASINĖ AIMANA 1-12,KŪNO 
KANČIOS 13-22, SUŠVINTA VILTIS 23-32 

1 Choro vadovui. Giesmė "Briedė auštant" gaida. 
Dovydo psalmė. 

2 Mano Dieve, mano Dieve, kam gi mane palikai? 
Negelbsti manęs, neklausai mano dejonių. (Mt 27,46; 
Mk 15,34) 3 Dieve, šaukiuos tavęs dieną, bet Tu neat- 
siliepi, ir naktį šaukiuosi — nėra man ramybės. 4 Tu esi 
Šventas ir viešpatauji. Izraelis šlovina Tave. 5 Mūsų tė- 
vai pasitikėjo Tavimi, ir Tu išgelbėjai juos. 6 Šaukės 
Tavęs, ir buvo išgelbėti, pasitikėjo Tavimi, ir neliko su- 

gėdinti. (Ps 25,2-3) 7 Aš ne žmogus, bet kirmėlė, žmo- 
nių išjuoktas, tautos paniekintas. (Mt 27,41-43) 8 Kas 
mane mato, pašiepia, vaiposi kraipydami galvas: 9 
"Viešpačiu pasitikėjo — tegelbsti Jis Jį, teišvaduoja, 
jeigu Jį myli!" (Mt 27,43) 10 Tu gi man leidai gimti iš 
motinos, mane saugojai prie jos krūčių. (Ps 71,6) 11 
Tavo globai buvau pavestas nuo gimimo, nuo pirmo- 
sios dienos buvai mano Dievas. (Ps 140,7) 12 Nesiša- 
link nuo manęs! Vargai mane spaudžia, niekas nepade- 
da man. (Ps 10,1) 

13 Jaučių gauja mane apsupo, Basano taurai apgu- 
lė. 14 Jie tyko manęs baisiomis žiotimis, tarsi riaumo- 
jančio plėšriož> liūto. (Mt 27,22) 15 Aš lyg vanduo iš- 
taškytas, išnarstyti man visi kaulai. Širdis mano kaip 
vaškas, ištirpęs krūtinėje. (Lk 22,44; Jn 19,34) 16 
Gezklė man išdžiūvus, lyg šukė, prie gomurio limpa lie- 
žuvis; į mirties dulkes guldai mane. 17 Apspito mane 
šunų ruja, nedorėlių aibė aplink mane zuja. Jie pervėrė 
mano rankas ir kojas. 18 Galiu suskaičiuoti visus savo 
kaulus. O jie tik žiūri, gėrėdamiesi stebi mane, 19 dra- 
bužius mano dalijas, meta dėl mano apdaro burtą. (Mt 
27,35; Mk 15,24; Lk 23,34; Jn 19,23) 20 Bet, Vieš- 
patie, nuo manęs nesišalink. Mano stiprybe, skubėk 
man padėti. (Ps 38,23) 21 Iš pražūties gelbėk mano sie- 
lą, iš šunies letenų — mano gyvybę. (Ps 35,17) 22 Iš 
liūto nasrų gelbėk, vargšą trauk — iš raguotųjų taurų. 

23 Tavąjį vardą garsinsiu broliams, sueigos būryje 
Tave girsiu. (Žyd 2,12) 24 Kurie Viešpaties bijote, 
šlovinkite Jį! Garbink Jį, visa Jokūbo ainija, bijokite Jo, 
visi Izraelio vaikai! (Ps 32,11; 33,8) 25 Jis gi nepa- 
niekino, neatstūmė nuskriausto vargšo, nuo jo nenu- 
kreipė veido, jo šauksmą išklausė. (Ps 9,13) 26 Tave 
išaukštinsiu bendrijoje, vykdysiu įžadus tarp Tavo ger- 
bėjų. (Pr 116,14) 27 Vargšai valgys ir pasisotins, Vieš- 
patį garbins visi, kas Jo ilgis: jų širdys gyvuos amžių 
amžiais. (Ps 69,33; 14,2) 28 Susipras, gręšis į Viešpatį 

visų tautų žmonės, Jo akivaizdoje lenksis pagonių gimi- 
nės. (Ps 72,11) 29 Viešpačiui priklauso karalystė, Jis 
viešpatauja pagonims. (Mik 5,1) 30 Jo akivaizdoje 
lenksis visi, kurie žemėje miega, kurie į dulkes nužengė 
— Jį šlovins. Ir aš Jam gyvensiu, 31 tarnaus Jam taip 
pat mano ainiai, (Iz 53,10) 32 pasakos apie Viešpatį bū- 
simai kartai. Jie skelbs tautai teisiuosius Viešpaties dar- 
bus: "Štai ką Viešpats padarė!" (Ps 110,3) 


Psalmė — mūsų Viešpaties Jėzaus kentėjimų. Iš 
Šventojo Rašto nežinome žmogaus, kuriam ši psalmė 
atitiktų. Ji tinka tik Jėzui iš Nazareto. Tad ji parašyta ne 
remiantis istoriniu pergyvenimu kokio žmogaus, bet yra 
pranašavimo psalmė apie Jėzaus kentėjimus. Ją pilnai 
išaiškinti ir suprasti galėtų tik tas, kuris panašiai mirtų, 
kaip Viešpats Jėzus. Tad aiškinimas yra labai paviršu- 
tinis. Geriausiai yra palikti klausimus atvirus, neatsaky- 
tus. 

Viešpačiui Jėzui draugystė su Tėvu — Dievu buvo 
viskas. Viešpats neklausia kaip daugelis žmonių; kodėl 
aš sergu, vargstu, kenčiu? Jo klausimas yra daug giles- 
nis — draugystė su Dievu. Tai pirmi Viešpaties Žodžiai 
nuo kryžiaus. Jis meldė nakties metu Getsemanėj, ir da- 
bar dieną ant Golgotos kalno, ant kryžiaus. Jis yra Die- 
vo paliktas. Jis tiki ir žino, kad Dievas yra šventas; ti- 
kinčiuosius, protėvius, išklausė. Šventajame Rašte yra 
daugybė aprašyta maldų išklausymų ir išgelbėjimų. 

Jėzus atėjo iš dangaus šlovės ant žemės. Gal tai yra 

"mažesnis tarpas tarp žmogaus ir kirmėlės, kaip tarp 
Dievo ir žmogaus? Į kirmėlę nė vienas nekreipia dėme- 
sio, jei ji suminta rangosi. Viešpats palygina save su 
kirmėle. Žmonės iš Jo šaiposi, vaiposi, tyčiojasi. Vieš- 
pats žino, kad Jis nuo gimimo buvo Dievo globojamas 
ir saugomas. Marija ir Juozapas globojo jį. Išminčiai at- 
nešė dovanų — aukso, kad galėtų bėgti į Egiptą. Bet 
dabar Dievas paliko jį, į maldą ir šauksmą neatsako. 

Viešpats ant kryžiaus. Kūno jėgos silpsta. Mirtis 
artėja. Kūnas yra lyg išlietas vanduo iš indo, nebėra kas 
jį drauge laikytų. Širdis silpsta — nustoja veikti. Baisus 
troškulys kankina, Liežuvis limpa prie gomurio. Sąna- 
riai nebesilaiko drauge. Dievas paliko Jį. Prieš akis 
duobė ir kūnas pavirtęs dulkėmis. Tokius baisumus ir 
kančias pergyvena nukryžiuotasis. 

O žmonių laikysena prieš jį! Jie Jį lyg laukiniai 
žvėrys apstoję tiesia dantis, nori pradėti draskyti, prary- 
ti, suėsti. Priešai mato jo kančias ir gėrisi. Jokios užuo- 
jautos pas juos nėra. Reikia manyti, kad tikrasis priešas 
yra šėtonas. Detaliai gal galima manyti taip: jaučiai ir 
veršiai — žydai. Tai gyvuliai, kurie tinka aukai. Liūtai ir 
šunys — pagonys. Jie netinka aukai. Tauras gali mėtyti 
ragais. Šėtonas geidžia visus mėtyti — sijoti. (Lk 
22,31) 

Įvyko dieviškas stebuklas! Viešpats kaba ant kry- 
žiaus, o jau mato nuostabų įvykį. Didelė minia garbina 
Viešpatį. Pats nukryžiuotasis stovi jų tarpe ir skelbia 
džiaugsmingą žinią, šlovina Dievą. Jis mato vaikus ir 
vaikų vaikus tą patį darant. Jis mato dar didingesnį lai- 
mėjimą: Izraelis, tautos, visas pasaulis lenkias prieš 
Viešpatį ir liaupsina bei šlovina Dievą! 

Baisiuose mirties kentėjimuose Dievas apsireiškia, 
Jo artybė juntama, įmanoma Jį šlovinti. Psalmės praną- 
šavimas išsipildė. Jėzus savo dvasią pavedė Tėvo glo- 
bai. Jo paskutinis žodis garsiai ištartas buvo: "Atlikta!" 
(Jn 19,30) 


23 psalmė 
VIEŠPATS MANO GANYTOJAS 1-6 
1 Dovydo psalmė. 
Viešpats yra mano ganytojas: man nieko nestinga. 
(Iz 40,11; Jn 10,12; 1 Pt 2,25; Ps 34,11) 2 Jis veda 
mane į vešlią, žaliuojančią pievą, leidžia ilsėtis prie van- 
dens; (Apr 7,17) 3 mano sielą gaivina, veda mane tei- 

singais takais savo garbei. (Jer 31,25) 4 Nors eičiau 
tamsiu mirties slėniu, nebijosiu, nes Tu drauge būsi. 
Tavo lazda bei ramstis drąsina mane. (Ps 46,3) 5 Tu pa- 
ruoši vaišes man, prispaudėjams stebint. Aliejumi man 
patepi galvą, pili man sklidiną taurę. 6 Gerumas ir ma- 
lonė lydi mane visas mano gyvenimo dienas. Aš liksiu 
Viešpaties namuose visados. (Ps 15,1) 


Ši psalmė yra daugiausia žinoma ir mėgstama. 
Daug kas ją moka mintinai. Izraelitai ją irgi labai mėgo 
ir geriau jos reikšmę suprato negu krikščionys. Dovy- 
das pats buvo kerdžius, ganė bandą, kūrė psalmes ir jas 
giedojo. Po tūkstančio metų tuose pačiuose laukuose 
kerdžiai girdėjo angelų giesmę. Jėzus se/:ė, kad Jis yra 
gerasis ganytojas. (Jn 10,11-) 

Izraelitų kerdžiai nebuvo piemenėliai, arba kerdžiai 
— silpni seneliai. Jie buvo tvirti vyrai. Jie kartais priva- 
lėjo ir galėjo kaimenę apginti nuo plėšrių žvėrių. Ir Do- 
vydas kovojo su liūtais bei lokiais ir juos nu galėjo. Ga- 
nykla nebuvo skirta vieta, visada toje pačioje vietoje, 
ganyti. Kerdžiai byvo sumanūs. Jie surasdavo tinkamas 
vietas ganyklai, labai dažnai lankas prie ramių upių, ka- 
me buvo pakankamai žolės bandai, vietos pailsėti ir 
vandens pagirdyti gyvuliams. Kerdžiai būdavo dažniau- 
siai kaimenės savininkai, o ne samdiniai. Jie gerai paži- 
no savo kaimenę, kiekvieną gyvulėlį vardu vadino. Tą 
visą ir Viešpats Jėzus minėjo Jn 10. 

Bandą kartais reikėdavo vesti per pavojingas vie- 
tas, tarpukalnes, prarajas. Tas atsispindi psalmėje. Kar- 
tais kerdžiai ėjo per tamsius slėnius, nejautė savo gany- 
tojo (Viešpaties) artybės. Jie meldėsi, šaukėsi, į Viešpa- 
tį. Jis buvo ir yra arti tamsiais laikais. Slėnys yra derlin- 
gi. Taip i ir gyvenimo vargai bei pagundos labai praturti- 
na Žmogų. Žmogus, vargęs, pažįsta geriau save, su- 
pranta kitą, pasitiki Viešpaties pagalba. 

Gerasis ganytojas yra ir šeimininkas. Jis paruošia 
stalą — vaišes. Jis vaišina apsčiai, atgaivina ne tik kū- 
ną, bet ir sielą — dvasią. Jokie priešai to negali nei su- 
trukdyti, nei atimti. Ganytojas yra geras ir galingas. Jo 
ganymas, vedimas, gaivinimas nesibaigia čia. Jis tęsis 
amžinai! Tikrasis ganytojas yra Jėzus. 


24 psalmė 
PASAULIS YRA VIEŠPATIES 1-2; KAS TURI 
TEISĘ PRIE JO ARTINTIS 3-6, GARBĖS 
KARALIAUS 7-10 

1 Dovydo psalmė. | 

Viešpaties žemė — ir kas joje yra, visas pasaulis ir 
kas jame gyva. (Ps 50,12; 1 Kor 10,26) 2 Jis jį virš jū- 
rų pastatė, virš srovių tvirtai sukūrė. 

3 Kas drįs kopti į Viešpaties kalną? Stovėti jo 
šventoje vietoje? (Ps 15,1-2) 4 Kas švarias rankas ir :y- 
rą širdį turi, kas niekšingai negalvoja, kreivos priesai- 
kos vengia. 5 Viešpats palaimins tą, gelbėtojas Dievas 
atlygins jam. (Iz 48,18) 6 Tai karta, kuri klauso ir ilgis 
Jokūbo Dievo veido. (Selė) (Ps 14,2; 27,8) 

7 Atsiverkite vartai platieji, atsidarykite senovinės 
durys: garbės Karalius teįžengia. (Ps 118,19) 8 "Kas 
tas garbės Karalius?" — "Tai narsusis, galingasis Vieš- 
pats! Tai Viešpats, kautynių galiūnas!" (Ps 8,6) 9 Atsi- 
verkite vartai platieji, atsidarykite senovinės durys: gar- 
bės Karalius teįžengia. (Zach 9,9) 10 "Kas tas garbės 
Karalius?" — "Tai visatos galingasis Viešpats — Jis 
yra garbės Karalius!" (Sela) 


Viešpats Dievas yra žemės (pasaulio) savininkas. 
Jis ją sukūrė, išlaiko ir paskyrė kaip ilgai ji išliks. Žmo- 
gus nėra žemės savininkas, o tik užvaizdas. Jei jis netei- 
singai (saumyliai) naudos jos turtus gelmėse ir pavir- 
šiuje esančius, iš žmogaus bus pareikalauta atskaitomy- 
bė. Tą jau žmogus jaučia ir baiminasi. Juk jaučiamas 

energijos trūkumas, oro ir vandens užteršimas. "Išmin- 
tingasis" — Žmogus iš to neištruks, gamta jam pasida- 
rys priešinga, pareikalaus atskaitomybės. (Job 20,27) 
Anų laikų žmonės įsivaizdavo žemę pastatytą ant 
vandens lyg kokius rūmus. Šiandien mes galvojame ir 
žinome, kad yra kitaip. Tačiau tas yra dar nuostabiau. 
Mūsų planeta, taipgi ir visi visatos kūnai, laikosi erdvė- 
ję — visai ant nieko. Tą jau ano laiko kai kurie išmin- 
čiai nujautė. Jobas sakė: "Tu pakabinai žemę ant nieko: 
(Job 26,7) Tada žmonėms atrodė žemė lyg didingi rū- 
mai, o šiandien mums — visai maža visatos dulkelė! 
Psalmėje iškyla visai nauja mintis. Kas turi teisę 
artintis prie Dievo; Jo šventojo kalno? Pirminė mintis 
galėjo būti Siono kalnas, ant kurio buvo pastatyta šven- 
tovė. Kai kas mano, kad ši psalmė buvo parašyta San- 
daros skrynios įnešimo proga į šventovę iš padangtės. 
Mintis yra daug gilesnė — draugystė kiekvieno tikinčio 
su Viešpačiu. Nuostabu, kad čia neminimos išviršinės 
apeigos, kaip apsiplovimai, patepimai, aukos, pasnin- 
kai, pamaldos. Kalbama tik apie tikinčio išviršinį ir vi- 
dinį šventumą — rankas, širdį. Rankos — suprantamas 
visas žmogus: kojos, akys, liežuvis... Kas nedaro jokių 
blogų darbų rankomis, kojomis, akimis, liežuviu. Širdis 
yra vidinis žmogus. Čia išreiškiama neigiama prasme 
geras — negalvojimas ir nesiekimas jokių blogybių. 
Apie tai ir Naujajame Testamente skaitome, kad be pa- 
šventinimo siekimo nė vienas neregės Viešpaties. (Žyd 
12,14) Kad tai yra žmogaus ryžtas ir Dievo malonė, pa- 
aiškėja iš "Jokūbo Dievo“. Jokūbas buvo apgavikas, 
bet jis atsivertė į Dievą ir gavo malonę. Iš Jokūbo tapo 
Izraelis. Dievo karžygys ne kūno jėga, bet asmeniška 
malda — "nepaleisiu iki palaiminsi mane!" 
Daugelis net krikščionių deda viltį į pamaldų lan- 
kymą, pasninkus, krikštą, šventą vakarienę. Šios psal- 
mės mintys veda toliau. Jos yra gilesnės ir teisingesnės! 

Garbės karalius yra Viešpats — Javė. Gal pirminė 
mintis ir buvo šventovės ar palapinės vartai įnešti San- 
daros skryniai? Betgi jau Senajame Testamente žmonės 
suprato, kad Dievas negyvena rankomis statytuose na- 
muose. Raštas mus moko, kad tikroji šventovė yra ti- 
kintieji. (1 Kor 3,16-17) Garbės karalius yra Viešpats 
Jėzus. Pirmoje vietoje Jam privalo atsiverti žmonių šir- 
dys. (Apr 3,20) Jam privalo nusilenkti pragaras. Jėzus 
turi ir jo raktus. (Apr 9,1; 20,1) Dangus yra jo sostas. 
Giesmėse ir psalmėse dažnai yra pakartojimų. Kiek kar- 
tų Viešpaties Žodis pakartotinai kreipiasi į žmones atsi- 
versti? 


25 psalmė 
MALDA: VESK, ATLEISK 1-11, SAUGOK, 
„ LINKSMINK! 12-22 

1 Dovydo psalmė. 

Viešpatie, mano siela į Tave kyla. Viešpatie, pasiti- 
kiu Tavimi, kad nebūčiau sugėdintas! 2 Dėl manęs ne- 
džiūgautų mano priešas. 3 Niekas šlovės nepraranda, 
kas Tavimi viliasi, bet gėda visiems, kurie negarbingai 
nuo Tavęs šalinasi. (Iz 49,23) 4 Viešpatie, parodyk 
man savąjį kelią, išmokyk mane Tavo takais eiti. (Ps 
27,11; 86,11) 5 Vesk mane savo tiesa ir mokyk, — juk 
Tu esi mano gelbėtojas ir Dievas, — laukiu Tavęs visą 
dieną. 6 Viešpatie, atsimink gailestingumą ir malones, 
kurias man rodei nuo amžių. 7 Užmiršk mano jaunystės 
kaltes ir nedorybes. O Viešpatie, atmink mane dėl savo 
gerumo, nepamiršk manęs dėl savo malonės! (Job 
13,26; Jer 31,19) 8 Tiesus ir malonus yra Viešpats, to- 
dėl klystantiems kelią parodo. (5 M 32,4) 9 Kukliųjų 
mintis kreipia į tiesą, savo keliu eiti moko nuolankiuo- 
sius. 10 Viešpaties meilė ir ištikimybė yra pastovi, 
tiems, kurie laikosi Jo Sandaros ir įsakymų. 11 Kaltes 
man atleisk, Viešpatie, dėl savo vardo, — nors jų yra 
daugybė. (4 M 14,17-19) , 

12 Žmogų, kuris bijo Viešpaties, Jis jį mokys pasi- 
rinkti kelią. (Ps 32,8; Iz 48,7) 13 Jis pats gyvens lai- 
mingai, o jo vaikai paveldės kraštą. (Ps 37,9) 14 Vieš- 
nats savo gerbėjams, kaip draugas, apreikš savo Sanda- 
rą. 15 Visada mano akys į Viešpatį krypsta: Jis mano 
kojas išpainioja iš pinklių. 16 Pažvelk į mane ir būk 
man malonus, nes esu vienišas ir suvargęs. 17 Paguosk 
mano suspaustą širdį, išvesk mane iš bėdų. (Raud 1,20) 
18 Pašalink mano vargą bei skurdą ir atleisk visas ma- 
no kaltes. 19 Matai, kaip daug mano priešų, kaip baisiai 
manęs jie nekenčia. (Ps 3,2; Jn 15,25) 20 Saugok mano 
sielą ir gelbėk mane. Neleisk man gėdytis, nes pasitikiu 
Tavimi. (Ps 16,1) 21 Viešpatie, nekaltumas ir teisumas 
tesaugo mane, nes aš laukiu Tavęs! (Job 1,1) 22 Dieve, 
išgelbėk Izraelį iš visokiausių nelaimių! (Ps 130,8) 


Si psalmė yra alfabetinė. Ji yra maldos psalmė. 
Dovydas joje išreiškia savo troškimus ir prašymus. 
Malda yra paprasts, kiekvienam suprantama. Nėra rei- 
kalo daug aiškinti. Psalmėje pastebimas meldimas ir 
prašymas vesti tiesos taku. Izraelitui buvo žinomi Die- 
vo įstatymai. Betgi yra skirtumas tarp žinojimo ir prak- 
tiško gyvenimo. Meldėjas kreipiasi į Dievą ir prašo ne- 
palikti jo. Gyvenime yra įvairiausių pavojų ir žmonių 
laukiančių tikinčio nupuolimo. Nedorėliai džiaugiasi iš 
to. Reikalingas Dievo vedimas, jo apsauga, stiprybė iš 
aukšto. Meldėjas žino, kad jis yra netobulas žmogus. 
Jis yra padaręs klaidų ir kvailybių iš pat jaunystės. Jų 
yra daug. Reikalingas atleidimas, Dievo pasigailėjimas. 
Tik patyręs atleidimą, įgys galią vengti klystkelius ir 
laikytis Viešpaties Sandaros. 

Meldėjas pats nesisaugodamas ir kitų suklaidintas 
patyrė įvairiausių įpainiojimų, lyg į kokį tinklą. Juo 
žmogus didesnę atsakomybę neša, karalius, valdovas, 
tuo daugiau jis yra vienišas; privalo pats vienas spren- 
dimus daryti. Jis dažnai ne tik vienišas jaučiasi, bet ir 

suvargęs. Tokiam ypač reikia dieviško palinksminimo, 
užtikrinimo, atgaivinimo. Piktos galios ir jėgos visur ir 
visada siaučia, išoriniai ir vidiniai. Dieviškas išlaisvini- 
mas ir apsauga yra labai reikalinga! 


26 psalmė 
DOVYDO IŠPAŽINIMAS 1-12 

1 Dovydo. 

Viešpatie, pateisink mane, esu nekaltas; Viešpačiu 
pasitikėjau, nesvyravau. 2 Viešpatie, išmėgink ir išban- 
dyk mane, ištirk mano širdį ir sąžinę. 3 Tavo malonė 
yra mano akyse, elgiuos Tau ištikimai. 4 Nesėdžiu su 
klastingaisiais, nesilankau pas slapūnus. (Ps 1; Jer 
15,17) 5 Nekenčiu piktadarių draugystės ir nesėdžiu su 
bedieviais. (Ps 119,28) 6 Nekaltumu plaunu savo ran- 
kas ir lankau Tavo aukurą. (5 M 21,6) 7 Viešpatie, gar- 
siai giedu padėkos giesmę ir skelbiu Tavo nuostabius 
darbus. (Ps 9,2; 17,17) 8 Viešpatie, mėgstu Tavo namų 
buveinę, vietą, kur Tavo garbė gyvena. (Ps 27,4) 9 Ne- 
leisk man žūti su nusidėjėliais ir mano kraujo trokštan- 
čiais. (Ps 28,3) 10 Jų rankos suterštos nusikaltimo dar- 
bais ir kyšiais. 11 Aš tačiau elgiuos nekaltai. Viešpatie, 
išlaisvink mane. ir būk man malonus! 12 Mano koja 
stovi lygiame kelyje; aš ir susirinkimuose Viešpatį gir- 
siu. (Ps 22,23) 


Ši psalmė yra nekaltybės psalmė. Ji panaši į sep- 
tintąją. Sioje psalmėje girdime maldos žodžius, bet dau- 
giausia joje yra išpažinimas, papasakojimas savo nekal- 
tybės. Dovydas turėjo priešų. Jie jį kaltino neteisingai, 
kalbėjo apie jį kaip žudiką, apgaviką, veidmainį. Čia 
Dovydas pasiteisina, pasako koks jis yra. Dovydas ne- 
laiko savęs be kaltės. 25 psalmėje jis pasisakė, kad jo 
klydimai ir kaltės yra didelės ir jų daug. Čia Dovydas 
atmeta jam prikišamus, nebūtus, kaltinimus. 

Dovydas kreipiasi į Dievą ir nori, kad Jis jį ištirtų. 
Dievas tikrai žino širdies troškimus ir siekius. Nuo 
žmonių daug ką įmanoma paslėpti, bet ne nuo Dievo. 
Dovydas laikėsi įstatymo, vengė blogų draugysčių, 
veidmainių žmonių. Jis mylėjo Dievo namus, pamaldas, 
tikinčiuosius. Mes, Naujojo Testamento žmonės, žino- 
me, kad Dievo namai, gyvoji bažnyčia yra tikintieji. (1 
Pt 2,5) Dovydas mylėjo Dievą, tikinčiuosius ir norėjo 
jų draugystėje būti. Mūsų, Naujojo Testamento, amži- 
nybės viltis yra aiškesnė. 


27 psalmė 
DOVYDAS PASITIKI VIEŠPAČIU, NEBIJO 
PRIEŠŲ 1-6, JIS MELDŽIA ATLEIDIMO IR 
IŠGELBĖJIMO 7-14 

1 Dovydo. 

Viešpats yra mano šviesa ir išganymas: ko man bi- 
joti? Viešpats yra mano stiprybė, ko man drebėti? (Mik 
7,8) 2 Kai piktadariai puola mane suėsti, jie — mano 
priešai, svyruoja ir krinta. (Jer 20,11) 3 Nors stovėtų 
prieš mane karių pulkai, nenusigąs mano širdis; nors ir 
karas kiltų prieš mane, aš nesvyruosiu! (Ps 3,7) 4 Vie- 
no dalyko prašau, Viešpatie ir to vieno trokštu: gyventi 
Viešpaties namuose per visas gyvenimo dienas, kad ga- 
lėčiau stebėti Jo darbus ir lankyti Jo šventovę. (Ps 
26,8) 5 Jis paslėps mane savo padangtėje, nelaimės die- 
ną, apdengs mane savo danga, ant uolos pastatys mane. 
6 Jis pakels mane virš mano priešų, kurie mane supa. 
Džiaugsmo auką aukosiu Jo palapinėje, krykštaudamas | 
giedosiu ir skambinsiu Viešpačiui! (Ps 18,49) 

7 Viešpatie, išgirsk mano balsą, kai šaukiuos. Pa- | 
sigailėk manęs ir išklausyk mane! (Ps 4,2; 5,2) 8 Mano | 
širdis primena man: "Ieškokite mano veido!" Tavo vei- 
do, Viešpatie, ieškau. (Ps 24,6; Iz 45,19) 9 Neslėpk sa- + 
vo veido nuo manęs! Neatstumk rūstybėje savo tarno! 
Tu esi mano pagalba. Neatmesk ir nepalik manęs, Die- 

ve, mano gelbėtojau! (Ps 13,2) 10 Nors mano tėvas ir 
motina paliktų mane, Viešpats tačiau priims mane. (Ps 
94,16-17) 11 Viešpatie, rodyk man savo kelią ir vesk 
mane tikru taku, nors mano priešai ir šiauštųsi. 12 Ne- 
atiduok manęs prispaudėjų sauvalei! Sukilo prieš mane 
neteisūs liudytojai ir alsuoja smurtu. (Ps 31,9) 13 
Tikiuosi pamatyti Viešpaties gėrį gyvųjų žemėje. (Iz 
38,11) 14 Lauk Viešpaties! Būk drąsus, tvirtos širdies! 
Ir lauk Viešpaties! (Abak 2,3; Ps 31,25) 


Čia Dovydas išreiškia savo asmenišką išpažinimą 
ir tikėjimą. Jam Viešpats yra viskas: šviesa ir išmintis 
jo gyvenimo; išganymas, išgelbėjimas iš visų vargų, 
nelaimių, priešų; jėga ir galia prieš priešus. Ne paties 
pasitikėjimas savimi, bet Viešpats yra viskas karaliui. 
Priešo kariuomenės supa jį. Dovydas nugali juos; jie 
krinta. Dievas padeda nugalėti skaitlingus priešus ir iš- 
aukština Dovydą. Tad nėra ko bijotis žmonių! Dievas 
Dovydui yra toks didingas, kad jis gali visko atsisakyti, 
jei tik jam lieka Viešpaties draugsytė! Kas Dievo vai- 
kams gali būti vertesnio už Viešpaties artybę? Niekas! 
Ta draugystės vertė randama ne bažnyčių mūruose, bet 
Viešpatyje. Viešpats Jėzus pats gimė tvarte. Apaštalas 
Paulius, dėl gilaus išpažinimo Jėzaus, laikė visus že- 
miškus turtus, pasisekimus, garbę — sąšlavomis. (Fil 
3,8) 

Kai Dovydas žiūrėjo į žmones, jis buvo labai drą- 
sus; nė vieno nebijojo. O kai jis stovėjo Dievo akivaiz- 
doje — neteko drąsos. Jis turėjo šauktis ir prašyti Die- 
vo atleidimo, pagalbos, vedimo, išlaikymo. Jo paties 
širdis jam sakė: "Ieškok mano veido!" — Viešpaties 
malonės. Artimiausieji žmonės — tėvas ir motina, nevi- 
Sada gali padėti. Jie kartais neturi nei reikiamų jėgų, nei 
išteklių. Jiems patiems kartais reikia pagalbos. Jie yra 
tik žmonės. Juos ištinka liga ir mirtis. Pasitaiko, kad ir 
tėvai savo vaikus atstumia ir net žudo. Viešpats yra 

daugiau negu tėvai. Jis visada gali ir nori padėti — gel- 
bėti. Dovydas pažino žmones ir jų žiaurumus. Jis prašė 
Dievą gelbėti jį nuo priešų. Jie nežino jokio pasigailėji- 
mo. Dovydui sušvito šviesa! Jo malda išklausyta. Jis 
regės Viešpatį gyvųjų žemėje. Atrodo, kad izraelitams 
gyvųjų žemė buvo gyvenimas šioje žemėje. Ar tikry- 
bėje nėra šis gyvenimas mirštančiųjų pakalnė, o amži- 
nybė — dangus; gyvųjų žemė? 


28 psalmė 
DOVYDO MALDA 1-5, MALDA 
IŠKLAUSYTA 6-9 

1 Dovydo. 

Į Tave šaukiuos, Viešpatie, mano uola! Išgirsk ma- 
ne, jei tylėsi, būsiu lygus tiems, kurie nužengia į pražū- 
tį! (Ps 143,7) 2 Išgirsk mano maldavimo balsą, kai šau- 
kiuosi Tavęs, kai pakelių savo rankas į Tavo švenčiau- 
siąją buveinę! (Raud 3,41) 3 Nenustumk manęs kartu 
su bedieviais, su nusikaltėliais, kurie maloniai kalbasi 
su artimu, bet pikta mano savo širdyse! 4 Duok jiems, 
ko verti jų darbai ir veiksmai. Atlygink jiems, kiek ver- 
tas jų darbas; užmokėk jiems, ką jie užsidirbo. 5 Jie ne- 
paiso Viešpaties darbų ir Jo rankų kūrybos. Jis sunai- 
kins juos ir nebeleis atsigauti. (Iz 5,12) 

6 Tebūnie giriamas Viešpats, nes Jis išklausė ma- 
no maldavimą! 7 Viešpats yra mano apsauga ir skydas; 
Juo pasitikėjo mano širdis! Gavau pagalbą, tad džiū- 
gauja mano širdis, ir savo giesme šlovinu Jį. 8 Viešpats 
yra tvirtovė savo tautai, ir išganinga apsauga patepta- 
jam. 9 Padėk savo tautai ir laimink savo tėvonystę! Ga- 
nyk ir globok juos per amžius. (Ps 29,11) 


Dovydas meldė rimtai ir nuoširdžiai, o atsakymo 
nesulaukė. Viešpats buvo jam vienintelė viltis, Uola. Jei 
malda nebus išklausyta, jo laukia mirtis. Daugelis 
krikščionių pergyvena tokius laikus. Tai yra sunku, 1a- 

bai sunku laukti. Dovydui buvo Dievas šventas, kaip 
švenčiausioji. Izraelitai tikėjo, kad Viešpats gyvena 
švenčiausiojoje. : 

Veidmainiai, piktadariai, apgavikai, visai nesimel- 
džia. Tikintis rimtai meldžia, ir jei atsakymo nesulaukia, 
jis nyksta. Gali kilti įvairios abejonės. 

Netikintys dažnai elgiasi neteisingai ir labai žiau- 
riai. Kai praktiškame gyvenime tą tenka matyti ir pa- 
čiam pajusti, yra sunku netrokšti ir neprašyti Dievo 
jiems atlyginti pagal jų darbus. Betgi Viešpats Jėzus 
pats meldė atleidimo priešams. Panašiai darė ir daro 
daugelis krikščionių. Jei piktadariai neatsivers, jie žus. 

Malda tapo išklausyta! Ar įvyko išorinis pasikeiti- 
mas nežinome. Vidinis įvyko! Tokių staigių maldos iš- 
klausymų, paaiškėjimų, krikščionių gyvenime įvyksta 
labai dažnai. Tai yra gyvojo Dievo atsakymas. Tikras 
atsivertimas, gyvojo Dievo apsireiškimas, nepalieka tik 
pergyvenusiojo širdyje. Ką jis pergyveno, tą jis dalijasi 
su kitais. Taip darė ir Dovydas. Jis atsiminė visą tautą ir 
meldė už ją. 


29 psalmė 
SLOVINKITE VIEŠPATĮ 1-2, VIEŠPATIES 
BALSAS 3-11 

1 Dovydo giesmė. 

Duokite Viešpačiui garbę, o Dievo sūnūs (dan- 
gaus būtybės), duokite Viešpačiui garbę ir galybę! (Ps 
96,7) 2 Šlovinkite Viešpaties didingąjį vardą pulkite 
prieš Viešpatį šventai pasipuošę. (Ps 110,3) 

3 Viešpaties balsas pasigirdo viršum vandenų! 
Garbingasis Dievas sugriaudė. "Viešpats viršum pla- 
čiųjų vandenų!" 4 Viešpaties balsas galingas. Viešpa- 
ties balsas didingas! (Iz 30,31) 5 Viešpaties balsas lau- 
žo kedrus. "Viešpats skaldo Libano kedrus. 6 Jis šok- 
dina Libaną kaip veršį ir Sarjoną kaip jauniklį stumbrą", 
(S M 3,8-9) 7 Viešpaties balsas įskelia ugnies liepsnas. 

(Iz 66,15-16) 8 Viešpaties balsas sudrebina dykumą. 
"Viešpats sukrečia Kadešo dykumą!" 9 Viešpaties bal- 
sas gniuždo ąžuolus ir laužo miškus. O šventovėje visi 
sako: "Garbė!" 10 "Viešpats viešpatauja viršum tvano. 
Soste sėdi Viešpats — Karalius per amžius! 11 Vieš- 
pats tesuteikia stiprybę savo tautai! Viešpats telaimina 
savo tautą taika!" (Ps 28, Š- 9) 


Dovydas kviečia žmones ir angelus duoti garbę 
Viešpačiui. Kokią šlovę žemės ir dangaus pulkai gali 
išreikšti Jam? Jie visi yra Jo tvariniai. Jie'gali tk pulti 
ant kelių prieš Jį, Jam giedoti ir džiūgauti, gėlių žiedus 
barstyti ir savo papuošalus (vainikus) mesti Jam po ko- 
jų. Didžiausi papuošalai yra tyros širdys. Didžiausia 
pagarba Jam yra pripažinti Jį Viešpačiu; matyti Jo didy- 
bę ir audrose, Jam paklusti! 

Poetas pergyveno baisią audrą ir gal žemės drebėji- 
mą! Jūros bangos šėlo, lyg kalnai vertėsi ir į uolėtus 
krantus trenkėsi, lūžo. Tvirti, nepajudinami, kalnai judė- 
jo. Tvirti, aukšti, kedrai lingavo ir lūžo. Ąžuolai siūba- 
vo lyg karklai ir braškėjo. Net ramioji dykuma drebėjo. 
Toje audroje poetas "girdėjo" Viešpaties balsą. Tas bu- 
vo jam didesnis pergyvenimas negu pati audra. 

Nerami jūra kartais reiškia sujudusias tautas, (Ps 
93,3) kedrai — išdidžius galiūnus. Viešpats yra kara- 
lius ant visko. Žemėje gali kilti gamtos ir žmonių aud- 
ros, jos Jo sosto danguje nepasieks! Poetas baigia psal- 
mę malda į Viešpatį, kad jis būtų tautai stiprybė ir teiktų 
jai ramybę- Sidonitai vadino Hermono kalną Sarjonu. 


. 30 psalmė E pi 
IŠGELBĖJIMO IR IŠGYDYMO 
DŽIAĄUGSMAS 1-13 * 
1 Dovydo psalmė. Sventovės pašventinimo gies- 
mė. 

2 Aukštinu Tave, Viešpatie, nes Tu išlaisvinai ma- 
ne ir neleidai mano priešams džiaugtis. (Ps 35,19,24) 3 
Viešpatie, mano Dieve, pagalbos šaukiaus į Tave, ir Tu 
išgydei mane. 4 Viešpatie, Tu išvedei iš mirusiųjų bu- 
veinės mano sielų, išlaikei mane gyvą, kad nepriklausy- 
čiau tiems, kurie nužengia į mirties karaliją. (Ps 86,13; 
110,3-4) 5 Giedokite Viešpačiui, jį mylintieji; šlovinkite 
Jo šventąjį vardą! (Ps 97,12) 6 Tik akimirksnį pasireiš- 
kia Jo rūstybė, o visą gyvenimą lydi Jo malonė. Vakare 
verksmas, o rytą jau džiūgavimas. (Iz 54,7) 

7 Būdamas saugus, sakiau: "Niekados nesvyruo- 
siu!" 6 Viešpatie, savo palankumu suteikei man tvirty- 
bę. Kai paslėpei savo veidą — nusigandau. 9 Į Tavę, 
Viešpatie, šaukiaus, savo Viešpatį maldavau: 10 "Ko- 
kia Tau nauda iš mano mirties, iš to, kad nužengsiu į 
pražūtį? Ar girs Tave dulkės, ar jos skelbs Tavo ištiki- 
mybę? (Ps 6,6) 11 Išgirsk, Viešpatie, ir būk man ma- 
lonus! Viešpatie, būk man padėjėjas!" (Ps 6,3) 12 Tu 
pavertei mano raudą džiaugsmu; atrišai mano ašutinę ir 
apjuosei linksmybe, (Jn 16,20) 13 kad Tau giedotų ma- 
no siela ir netylėtų. Viešpatie, mano Dieve, visados Ta- 
ve šlovinsiu. (Ps 10,9) 


Psalmėje dėkojama už išgydymą. Tad kaip užvar- 
dijimas yra apie šventovės pašventinimą? Kai kas ma- 
no, kad psalmė rašyta po maro, kuris aprašytas 2 Sam 
24 skyriuje. Maras įvyko dėl Dovydo kaltės, tautos su- 
rašymo. Pavojus buvo pačiam Dovydui mirti. Už išgel- 
bėjimą Dovydas dėkojo Viešpačiui. Dovydą išgelbėjo, 
— jis pasveiko ne savo tvirta valia, gydytojų sugebėji- 
mais, bet Dievo pasi igailėjimu. Dovydas tuo asmeniškai 
džiaugėsi ir ragino visą tautą džiaugtis ir Viešpačiui dė- 
koti. 

Dovydui sekėsi asmeniškai ir valstybiniai. Jis bu- 
vo saugus, tikras, kad taip visada seksis. Gal tą viską 
laikė savo sugebėjimais? Jis susirgo mirtinai. Nepadėjo 

nei jo, nei gydytojų sugebėjimai. Kai saulė nusileidžia, 
ir naktis užeina, nors mėnulis ir žvaigždės šviečia, lieka 
tamsu —- naktis. 

Dovydas išsigando. Kai jam gerai sekėsi, jis už- 
miršo ir melstis. Dabar, savo bėdoje, šaukėsi Dievo. Jis 
nelaukė kunigų maldų, neieškojo užrašytų maldų kny- 
gose, nedėjo pastangų atsiminti kada tai išmoktas mal- 
das, bet šaukėsi asmeniškai į Viešpatį išgelbėti. Jei jis 
mirtų, jo dvasia sugrįžtų pas Dievą, bet kūnas nebega- 
lėtų šlovinti Viešpaties. Dievas maldą išklausė. Dovy- 
das pasveiko. Liūdesys virto džiaugsmu, naktis — die- 
ria. Dovydas pasižadėjo šlovinti Viešpatį. Jis parašė šią 
psalmę ir kitas. 


31 psalmė 
TU MANO UOLA — TVIRTOVĖ 1-9, 
PASIGAILĖJIMAS 10-14, MALONĖ 15-21, 
VILTIS 22-25 

1 Choro vadovui. Dovydo psalmė. 

2 Prie Tavęs, Viešpatie, glaudžiuos: niekados tene- 
būsiu apviltas! Savo teisumu išgelbėk mane. (Ps 25,2) 
3 (Palenk prie manęs savo ausį.) Išgirsk ir skubiai iš- 
gelbėk mane. Būk man slėptis uola, tvirtovė išsigelbėti. 
4 Tu mano uola ir tvirtovė esi. Dėl savo vardo vesk ir 
saugok mane, (Ps 23,3) 5 padėk man išsinarplioti iš 
kliūčių, kurios slaptai man priraizgytos, nes Tu esi ma- 
no viltis. 6 Į Tavo rankas pavedu savo dvasią. Tu išgel- 
bėjai mane, Viešpatie, ištikimasis Dieve! (Lk 23,46) 7 
Tu neapkenti garbintojų niekingų stabų, aš Viešpačiu 
pasitikiu. 8 Aš džiūgauju ir linksminuos Tavo malone; 
Tu pažvelgei į mano skurdą, į sielvartą mano sielos, (Ps 
9,3) 9 neatidavei manęs į priešo rankas, leidai mano ko- 
joms bėgti į laisvę. 

10 Pasigailėk manęs, Viešpatie, nes suspaustas 
esu; pasilpo nuo susikrimtimo mano akys, siela ir kū- 
nas. (Ps 6,3) 11 Sielvartas graužia mano gyvenimą, vai- 

tojimas — mano metus; skausme išseko mano jėgos ir 
kaulai sunyko. 12 Visiems mano priešams tapau pajuo- 
ka, kaimynams pašaipa; pabaisa pažįstamiems: kurie 
gatvėje mane mato, bėga nuo manęs. 13 Esu pamirštas, 
kaip numirėlis dingęs iš atminties; tapau kaip sudužęs 
indas. 14 Aš girdžiu, ką daugelis šnibžda — siaubas vi- 
sur! Jie tariasi prieš mane, galvoja atimti man gyvybę. 
(Ps 2,2) 

15 Tavimi, Viešpatie, pasitikiu. Sakau: "Tu esi ma- 
no Dievas". 16 Tavo rankose yra mano likimas. Gelbėk 
mane iš rankos mano priešų ir ėngėjų. (Ps 139,16) 17 
Parodyk savo tarnui malonųjį veidą; išgelbėk mane sa- 
vo malone! (4 M 6,25; Ps 80,4) 18 Viešpatie, neapvilk 
manęs, nes Tavęs šaukiuos! Telieka sugėdinti bedie- 
viai, — tegul grimsta tyliai į mirties karalystę! 19 Tegul 
tampa nebylios melagių lūpos, kurios prieš teisųjį įžū- 
liai su puikybe ir panieka kalba! 20 Viešpatie, koks di- 
dis yra Tavo gerumas Tavęs bijantiems, kurie glaudžia- 
si prie Tavęs žmonių akivaizdoje (žmonėms matant). 21 
Tu slepi juos savo globa nuo žmonių sąmokslų, saugai 
juos po savo sparnais nuo žmonių liežuvių plakimo. 
(Ps 27,5) 

22 Pagirtas tebūnie Viešpats! Jis nuostabiai suteikė 
man malonę apgultame mieste. (Ps 17,7) 23 Sumišęs iš 
baimės skubotai tariau: "Esu atskirtas nuo Tavo akių". 
Tačiau išgirdai mano maldavimą, kai šaukiausi Tavęs. 
(Ps 116,11) 24 Mylėkite Viešpatį, visi tikintieji. Ištiki- 
muosius apsaugo Viešpats, su kaupu atlygina puikuo- 
liams. 25 Būkite stiprūs ir drąsūs visi, kurie pasitikit 
Viešpačiu. (Ps 27,14) 


Dovydas išlieja savo širdies jausmus Dievui. Jis 
žino iš patyrimo, jog Dievas jį daugelį kartų išgelbėjo ir 
ateityje išgelbės. Viešpats yra jo viltis, uola, pilis! Do- 
vydas nepasitiki savo sugebėjimais, žmonių pagalba, 
bet Viešpačiu! Viešpats yra teisus teisėjas. Jam galima 

patikėti visus reikalus; net ir mirštant savo dvasią pa- 
vesti. Viešpats Jėzus mirdamas ištarė šiuos pačius žo- 
džius. (Lk 23,46) 

Ši psalmė labai tinka Dovydo gyvenimo tarpui, kai 
karalius Saulius jį persekiojo. Dovydas daugelį kartų 
buvo išgelbėtas lyg iš paspęsto tinklo. Dovydas žinojo, 
kad dievaičiai yra niekingi. Jie nieko negali padėti. Bet 
gyvasis Dievas jį išvedė lyg iš kalėjimo į plačią erdvę, 
kame jis gali laisvai jaustis ir judėti. į 

Priešai nori Dovydą sunaikinti — nužudyti, drau- 
gai bijo su juo palaikyti draugystę. Karalius Saulius nu- 
"žudė kai kuriuos, kurie Dovydui patarnavo. Dovydo 
kūnas ir siela pavargo. Jis palygina save sudužusiam 
indui, kuris išmetamas; mirusiam, kuris greit užmiršta- 
mas. 

Dovydas žino priešų pasitarimus prieš jį, draugų 
baimę draugauti su juo. Pasitikėjimas žmonėmis nyks- 
ta, bet Dievo pasitikėjimo ir pagalbos niekas negali at- 
imti iš jo. 

Dovydas žino — Viešpats yra jo Dievas. Jis gali 
Juo pasitikėti, tad ir meldžia Jo malonės. Dovydas pra- 
šo, kad jo priešai būtų nutildyti, jų lūpos užčiauptos lyg 
mirusių. O gal jis mano ir apie savo priešų mirtį? Ar ir 
Naujojo Testamento tikintys, kentėdami daugelį metų, 
negeidžia kartais savo priešų mirties? 

Tikinčiųjų laukia didelis Dievo gerumas. Dievas 
savo laiku parodys tai viešai, turės nutilti visos paska- 
los, šmeižtai, vargai, persekiojimai. 

Dovydas pažino ir tokią gyvenimo padėtį, kurioje 
nebeturėjo vilties. Apaštalas Paulius su savo bendradar- 
biais panašiai išsireiškia 2 Kor 1,5-. Daugelio persekio- 
jamų krikščionių yra panaši padėtis. Dovydas pergyve- 
no didingą ir maloningą Viešpaties pagalbą. Jis tą užra- 
šė šioje psalmėje ir ragina visus pasitikėti Viešpačiu, 
būti drąsiais ir beviltiškoje padėtyje. 

32 psalmė į 
PO IŠPAŽINIMO SĖKA ATLEIDIMAS 1-5, 
DIEVAS ATLEIDŽIA IR SAUGO 6-11 

1 Dovydo pamokanti poema. 

"Laimingas, kuriam neteisybės atleistos, kurio 
nuodėmės apdengtos. (Rom 4,7) 2 Laimingas žmogus, 
kuriam Viešpats nepriskaito kaltės ir kurio dvasioje nė- 
ra klastos!" (Iz 38,17; 1 M 15,6) 3 Kol tylėjau, nyko 
mano kaulai, nenustojant nuolat vaitoti per ištisą dieną. 
(Job 31,33; Ps 31,11) 4 Dieną ir naktį sunkiai slėgė 
mane Tavo ranka. Mano jėgos vyto, lyg vasaros kaitros 
džiovinamos. (Sela) (1 Sam 5,7) 5 Savo nuodėmę Tau 
išpažinau ir savo kaltes lioviausi slėpęs. Tariau: "Išpa- 
žinsiu nusikaltimus Viešpačiui". Tada atleidai man kal- 
tę. (Sela) (Ps 38,19; Pat 28,13; 1 Jn 1,9) 

6 Tegul kreipiasi į Tave kiekvienas tikintis prie- 
spaudos laikais, grėsmingi vandenys, jo nepasieks. (Iz 
55,6) 7 Tu esi mano apsauga, nuo pavojų gelbėsi mane, 
išgelbėjęs džiaugsmais apsupsi. (Sela) (Ps 27,5) 8 "Pa- 
mokysiu tave ir parodysiu kelią, kuriuo turi eiti; tave 
mano akys lydės. (Ps 25,12) 9 Nebūk kaip neprotingas 
arklys ar mulas. Kamanomis ir žąslais juos reikia paža- 
boti; kitaip jų nesuvaldysi. (Pat 26,3) 10 Daug skausmų 
turi bedievis, bet kuris pasitiki Viešpačiu, tą Jis malone 
supa". (Ps 16,4; 34,22) 11 "Džiaukitės turėdami Vieš- 
patį, džiūgaukite teisieji, krykštaukite visi nuoširdieji!" 
(Ps 33,1) 


Niekšai daro nusikaltimus ir sąžinė jų nekaltina. Ji 
yra mirus. Sąžiningą, teisų, nusikaltimas baisiai vargina 
ir kankina dieną bei naktį. Žmogiškai prigimčiai yra la- 
bai sunku prisipažinti kaltu ar klydus. Kai kurie susi- 
naikina patys save, bet neprisipažįsta klydę. Pagrindinė 
tiesa yra — be prisipažinimo nėra atleidimo. 

Dovydas buvo sąžiningas vyras. Jis patyrė, kad 
kaltė ner kūną paliečia; jis džiūsta, vysta. Prisipažintį 

kaltu Dovydui buvo labai sunku. Bet jis nugalėjo save 
— prisipažino. Po to jis gavo, ne iš kokio nors žmo- 
gaus, bet iš paties Dievo, atleidimą. Jo sieloje grįžo ra- 
mybė. Jis tapo laimingu. Apaštalas Paulius cituoja 
šiuos žodžius Rom 4,7. 

Kai poetas norėjo užtylėti nusikaltimą, tuo suardė 
draugystę su Dievu. Jis nebegalėjo nuoširdžiai melstis. 
Prisipažinęs gavo atleidimą ir tuo buvo atstatyta maldos 
draugystė, pasitikėjimas Viešpačiu. Dovydas vėl galėjo 
Dievą vadinti savo apsauga, nuoširdžiai melstis ir 
džiaugtis. Ką jis pats patyrė, duoda patarimus ir ki- 
tiems. Tai gyvenimiški patarimai, o ne teorija. . 

Gyvenime gali užeiti vargai, lyg kokie grėsmingi 
tvanai, kurie viską naikina. Dovydas tikras, jog Dievas 
ir iš tokių priespaudų išgelbės. 

Didelis skirtumas yra tarp Dievui pasiduodančių ir 
jam priešginų. Pirmuosius Dievas veda akimis, lyg tė- 
vas mažą sūnų. Jiems užtenka Dievo nurodymų, pamo- 
jimų. Antrieji yra lyg kokie laukiniai arkliai, kuriuos 
įmanoma tik jėga paveikti. Dievas kartais žmones taip 
paveikia jau šiame gyvenime, kaip karalių Sancheribą. 
(Iz 37,29) Pasaulio pabaigoje Dievas visus priešus su- 
valdys. 


33 psalmė 
GIRKITE TVĖRĖJĄ 1-9, VIEŠPATS VALDO 
PASAULĮ, TVARKO MŪSŲ GYVENIMĄ 10-22 

1 Krykštaukite, jūs teisieji, Viešpačiui. Teisiesiems 
tinka gyriaus giesmė. (Ps 64,11; 97,12) 2 Dėkokite 
Viešpačiui kanklėmis, dešimčiastyge arfa skambinkite 
Jam! (Ps 9,24) 3 Giedokite Jam naują giesmę, palieski- 
te stygas, kelkite džiūgesį! (Ps 40,4; 96,1; 98,1) 4 Tei- 
sus yra Viešpaties Žodis ir Jo veiksmas teisingas. (Ps 
19,10) 5 Jis mėgsta teisybę ir teisę. Viešpaties malonės 
yra pilna žemė. (Ps 119,64) 6 Viešpaties Žodžiu dan- 
gūs sukurti, jo burnos kvapu — visi jų pulkai. 7 Tar- 

tum maišan jūrų vandenis suvarė, į tvenkinius uždarė 
sroves. (Ps 104,9) 8 Tegul bijo Viešpaties visa žemė, 
tegul garbina Jį visi pasaulio gyventojai! (Ps 67,8) 9 Jis 
tarė — ir įvyko; Jis įsakė — ir atsirado. (1 M 1,3) 

10 Viešpats paverčia niekais pagonių sumanymą, 
sukliudo tautų planus. (Job 5,12) 11 Viešpaties suma- 
nymas lieka per amžius, Jo širdies mintys per kartų kar- 
tas. (Pat 21,30; Iz 14,27) 12 Laiminga giminė, kurios 
Dievas yra Viešpats, tauta, kurią Jis išsirinko nuosavy- 
be! (Ps 144,15) 13 Iš dangaus aukštybių žvelgia Vieš- 
pats, mato visą žmoniją. (Ps 14,2) 14 Iš vietos, kur Jo 
sostas, Jis žiūri į visus, kas žemėje gyvena. 15 Jis kiek- . 
vieno širdį sutvėrė ir stebi visus jų darbus. 16 Ne ka- 
riuomenės skaičius karalių apsaugos, karžygys neišsi- 
laisvina didele jėga, 17 žirgo stiprumas išsigelbėjimo 
vilties apgaulė. 18 Štai Viešpaties akis stebi tuos, kurie 
Jo bijo, kurie laukia Jo malonės. 19 Jis išgelbsti nuo 
mirties jų sielą ir bado metu pamaitina. (Ps 34,10) 20 
Mūsų siela laukia Viešpaties: Jis mūsų pagalba ir sky- 
das. (Iz 8,17) 21 Juo džiaugiasi mūsų širdis, šventuoju 
Jo vardu pasitikime. 22 Viešpatie, tebūnie Tavo gailes- 
tingumas mums, kaip mes tikime. (Ps 31,7-8) 


Kas šią psalmę parašė neminėta. Kai kas mano, 
jog ji yra tąsa trisdešimt antrosios psalmės. Psalmėje iš- 
keliama Dievo didybė ir visatos tvėrimas. Didingasis, 
galingasis Viešpats nevargsta kaip žmogus ką kurda- 
mas. Jis tarė žodį ir įvyko; paliepė ir atsirado. Jis erdvė- 
je prisėjo planetų ir žvaigždžių savo burnos kvapu. Pla- 
neta žemė, tvėrimo metu, buvo apsupta vandeniu. Die- 
vas vandenis sulaikė lyg į kokią odinę, o vandens sro- 
ves uždarė tartum į tvenkinį. Palestiniečiai vandenį pil- 
davo į avių ir ožkų odas. Poetas kviečia visus tikinčiuo- 
sius šlovinti ir garbinti šį didįjį Viešpatį, kaip tik jie iš- 
mano; kanklėmis ir arfomis skambinti, kurti Jo garbei 
naujas psalmes. 

Visais laikais buvo valdovų, kurie planavo savo ir 
kitų tautų ateitį. Jie ginklavosi ir grupavo pajėgas. Pa- 
saulio istorija rodo, kad ne viskas vyko taip, kaip ga- 
liūnai planavo. Tvirtinimas, kad Dievas yra visada stip- 
riausios kariuomenės pusėje, nėra Šventuoju Raštu pa- 
remiamas. Psalmėje sakoma, kad Viešpats valdovų pla- 
nus kita linkme pakreipė negu jie tikėjosi. Jų pajėgos 
nepasiekia numatyto tikslo, žirgai ir ginklai neišgelbsti 
karių. Viešpats tvarko tautų istoriją. Jis rūpinasi pavie- 
niais žmonėmis; sutvėrė jų širdis, duoda mintis, išlaiko 
bado ir karo metu. Vitšpaties vedimas ypač pastebimas 
išrinktosios (Izraelio) tautos istorijoje. Imperijos, kurios. 
olanavo sunaikinti Izraelį, kaip asiriečiai;- babiloniečiai, 
"omėnai, seniai dingo iš istorijos, o Izraelis dar ir šian- 
lien yra pasaulio galybių dėmesio centras. Psalmė už- 
daigiama paprasta malda. 


34 psalmė | 
PADĖKA VIEŠPAČIUI 1-11, PASITIKĖK 
VIESPAČIU 12-23 

1 Dovydo, kai jis apsimetė pamišėliu Abimelecho 
akivaizdoje, buvo paleistas ir pasišalino. (1 Sam 21,13) 

2 Slovinsiu Viešpatį visada; nuolat garbinsiu Jį. 
(Ps 63,3) 3 Viešpačiu didžiuosis mano siela; tegirdi tai 
vargingieji ir tesidžiaugia! (Jer 9,24) 4 Šlovinkime 
Viešpatį ir kelkime Jo vardą. (Ps 145,1) 5 Ieškojau 
Viešpaties, Jis išklausė mane, išgelbėjo iš visų baimių. 
6 Žvelkite į Jį, tai spindėsite, ir jūsų veidai neraus iš gė- 
dos. 7 Šis vargšas šaukėsi, Viešpats išgirdo ir išgelbėjo 
jį iš visų jo bėdų. 8 Viešpaties angelas apsupa tuos, ku- 
rie Jo bijo, ir išgelbsti juos. (1 M 32,1-2; 2 Ch 6,17; Ps 
91,11) 9 Ragaukite ir matykite, kaip geras yra Vi-špats! 
Laimingas žmogus, kuris glaudžiasi prie Jo. (Ps 2,12) 
10 Bijokite Viešpaties, Jo išrinktieji, nes nieko nestoko- 
ja tie, kurie Jo bijo. (Ps 37,19) 11 Turtuoliai tampa be- 

turčiais ir badauja, bet tie, kurie ieško Viešpaties, nieko- 
nestokoja. 

12 Ateikite vaikai, klausykite manęs: pamokysiu 
jus bijoti Viešpaties! (Ps 66,16) 13 Kuris žmogus ne- 
mėgsta gyventi ir negeidžia gerų dienų patirti? (1 Pt 
3,10) 14 Sulaikykit savo liežuvį nuo pikto ir savo lūpas 
nuo vylingos kalbos. 15 Saugokitės pikto ir darykite 
gera. Ieškokite ir siekite taikos. (Ps 37,27; 1 Pt 3,11) 16 
Viešpaties akys žvelgia į teisiuosius ir Jo ausys girdi jų 
šauksmą. (Job 36,7) 17 Viešpaties veidas priešingas 
piktadariams. Jis išdildys jų vardą žemėje. (Ps 5,5; Job 
18,17) 

18 Teisieji šaukiasi Viešpaties, Jis išgirsta ir iš vi- 
sų jų vargų išgelbsti. 19 Viešpats supranta visus ken- 
čiančius, palaužtą dvasią išgydo. (Lk 18,13-14) 20 
Daug bėdų patiria teisusis, bet iš visų jų išgelbsti Vieš- 
pats. 21 Jis sergsti visus jo kaulus: kad nė vienas jų ne- 
sulūžtų. 22 Bedievį pražudys piktybė. Kurie nekenčia 
teisiojo — kentės. 23 Viešpats išvaduoja savo tarnų 
sielą, nekentės bausmės kas Juo pasitiki. 


Ši psalmė yra alfabetinė. Kiekviena eilutė pradeda- 
ma hebrajų alfabeto eilės raide. Psalmė parašyta 
Dovydo pergyvenimo pagrindu 1 Sam 21,11-16. Do- 
vydas buvo karaliaus Sauliaus žentas ir Izraelio kariuo- 
menės vadas. Saulius, garbėtroška, nekentė Dovydo, 
siekė jį nužudyti. Dovydas pabėgo pas priešus filistė- 
nus. Jis ten išsigėlbėjo iš pavojaus apsimetęs bepročiu. 
Tas visa psalmėje neminima, bet taip užrašyta psalmės 
antraštėje. Ar gali būti tokiam žmogui, karaliaus žentui 
ir kariuomenės vadui, didesnė panieka ieškoti išsigelbė- 
jimo priešų žemėje? 

: Dovydas vadina save vargšu. Tą savo išgelbėjimą 
jis priskiria maldos išklausymui. Jis žino, kad gyvasis 
Viešpats išgelbėjo jį! Jis dėkoja Viešpačiui už patirtą iš- 
gelbėjimą ir kviečia kitus šlovinti Viešpatį. Dovydas sa- 

ko, kad tai yra labai malonu pergyventi, panašiai, kaip 
matyti gražiausius vaizdus, alkanam valgyti skaniausią 
maistą. Stai kaip pajuntama Viešpaties meilingumas, kai 
jis išklauso maldą! Dievo siųstas angelas apsaugojo 
Dovydą. Apie angelų apsaugą daug sakyta Šventajame 
Rašte. Dovydas žinojo iš patyrimo, kad dažnai turtuo- 
liai badauja, o beturčiai visko turi pilnai. Ar tas ir mūsų 
dienomis nesikartoja? 

Vaikai. Gal reikia suprasti bendrai vaikus ir žmo- 
nes, o ne vien Dovydo vaikus? Kas gi nesiekia laimės 
ir pasisekimo? Visi to trokšta, bet siekimui naudoja 
skirtingas priemones. Daugelis naudoja melą ir apgau-. 
lę. Dovydas tokias priemones atmeta. Jis moko suval- 
dyti liežuvį nuo paskalų, vengti bloga, daryti gera, siekti 
sugyvenimo. 

Dovydas žino, kad geros pastangos neužtikrina pa- 
sisekimo gyvenime. Tikintysis ir teisusis dažnai turi 
daug kentėti nekaltai. Jo gali būti kaulai ir širdis "sulau- 
žyti", bet pagaliau jį išgelbės Viešpats iš visų suspaudi- 
mų. Piktadariai gali kartais.gyvenime neturėti suspaudi- 
mų. Jie gali gyvenime gulėti lyg inkstas taukuose ir po 
mirties būti garbingai palaidoti. Tačiau Viešpats juos at- 
mes ir sunaikins. 


35 psalmė 

VIEŠPATS ATLYGINA PIKTIESIEMS 

PIKTU 1-10, JIE ELGIASI NIEKŠINGAI 11-18, 
VIEŠPATIE, LEISK SAVO TEISEI 

PASIREIKŠTI 19-28 
1 Dovydo. | 

Viešpatie, kaltink tuos, kurie mane kaltina; kovok 
su tais, kurie kovoja prieš mane! 2 Nutverk mažąjį ir 
didįjį skydą ir man padėk! (Ps 12,6) 3 Ištrauk ietį ir kir- 
vį prieš mano persekiotojus. Tark mano sielai: "Aš tavo 
pagalba". 4 Tebūnie sugėdinti ir pažeminti, kurie kėsi- . 
nas į mano gyvybę. Tesitraukia atgal suglumę, kurie 

pikta man trokšta. (Ps 40,15) 5 Tenudulka jie kaip'pelai - 
pavėjui, Viešpaties angelui papūtus. (Ps 1,4) 6 Tebūnie 
jų kelias tamsus ir slidus, kai Viešpaties angelas juos 
vys. 7 Be priežasties jie slaptai man paspendė pinkles, 
be pagrindo iškasė duobę. 8 Tegul jie netikėtai žūna, te- 
gul jie patys įkrinta į paspęstas pinkles ir iškastą duo- 
bę! 9 Mano siela džiūgaus Viešpačiu, gėrėsis Jo pagal- 
ba. 10 Visi mano kaulai šauks: "Viešpatie, kas yra Tau 
lygus? Kas išlaisvina silpnąjį iš stipresnio už jį, vargšą 
iš plėšiko?" (Job 36,15) 

11 Kyla klastingi liudytojai: kaltina mane tuo, kuo 
aš nenusikaltau. 12 Jie atlygina man piktu už gera, ty- 
koja mano gyvybės. (Ps 38,21) 13 Jiems sergant, ašuti- 
nę vilkėjau; varginau save pasninku, palenkęs galvą 
meldžiausi, (Rom 12,15) 14 lyg būtų man draugas ar 
net brolis. Vaikščiojau nusiminęs, tartum gedėdamas 
motinos. 15 Bet kai aš susvyravau, jie džiaugiasi, buria- 
si prieš mane ir plūsta, lyg būčiau visai jiems nepažįsta- 
mas. 16 Jie juokiasi ir tyčiojasi iš manęs, galanda dantį 
prieš mane. (Job 16,9) 17 Viešpatie, ar ilgai dar žiūrėsi? 
Išgelbėk mane iš riaumojančių liūtų. (Ps 119,84; 22,21) 
18 Tau dėkosiu dideliame susirinkime, šlovinsiu Tave 
minioje. (Ps 40,10-11) 

19 Tegul nesidžiaugia melagiai ir priešai, kurie be 
pagrindo nekenčia manęs, akimis žvairuoja. 20 Jie nie- 
ko apie santaiką nekalba. Jie tik kėslus planuoja prieš 
krašto taikius žmones. (Ps 36,5) 21 Jie išsižioję rėkia: 
"Oi, gerai! Mes matėme tai savo akimis!" (Ps 40,16) 22 
Viešpatie, Tu tai regi — netylėk! Viešpatie, būk prie 
manęs! 23 Budėk, gink mano bylą, mano Viešpatie ir 
Dieve! (Ps 44,24) 24 Viešpatie, teisk mane, vadovau- 
damasis savo teisumu! Mano Dieve, neleisk jiems ty- 
čiotis iš manęs. 25 Tenemano jie savo širdyje: "Oi! To 
mes siekėme!" Tenesako: "Mes jį prarijome!" 26 Tesu- 
sigėsta ir teparausta visi, kurie džiaugiasi mano S 
Gėda ir panieka tegul paliečia tuos, kurie smerkia manė. 

27 Tegul krykštauja ir linksminasi tie, kurie mane užta- 
ria ir tegul sako: "Didis yra Viešpats, kuriam rūpi Jo 
tarno gyvybė!" (Ps 40,17) 28 Mano liežuvis skelbs Ta- 
vo teisumą, per dienų dienas šlovins Tave! 


Iš 13 skirsnelio atrodo, kad Dovydo draugai, ku- 
riais jis rūpinosi, tapo jo priešais. Jie nekaltai kaltina 
Dovydą, spendžia jam spąstus, kasa duobę, siekia jo 
mirties. Dovydas žino nekaltas esąs, bet neturi galimy- 
bės nei pasiteisinti, nei teisės siekti. Psalmėje jis išreiš- 
kia savo jausmus, kreipiasi į Viešpatį pagalbos. Dovy- 
das meldžia atmokėti priešams tuo, ką jie siekia primesti 
jam. Kai kas mano, kad čia pasireiškia ne Naujojo Tes- 
tamento, bet Senojo Testamento dvasia. Bet ar siekti sa- 
vo artimui (priešui) to, ko jis tau siekia, nėra teisingai ir 
dieviškai? Saugokimės krikščioniškos veidmainystės! 

Mažasis skydas buvo apvalus, dengė tik krūtinę, o 
didysis — visą karį. Ginklų buvo įvairių, iečių ir kirvių. 
Apie angelą, išgelbėtoją — sargą, sakyta ir 34,8 psal- 
mėje. Visi mano kaulai. Tai yra visas žmogus, visa as- 
menybė. 

Už gerą darymą dažnai blogu atmokama; melais ir 
apgaule. Dažnai teisme liudija melagiai liudininkai. Juk 
taip buvo ir prie Viešpaties Jėzaus. (Mt 26,60) Tad ne- 
nuostabu, kad Dovydas sušunka: "Viešpatie, kaip ilgai 
tu žiūrėsi (pakęsi)!" Dovydas gavo užtikrinimą, kad 
priešai jo nesunaikins. Jis dar kalbės dideliame susirin- 
kime. 

Dovydas meldžia ir rūpinasi ne vien apie savo as- 
menį, bet bendrai apie visus tyliuosius krašte. Svarbu 
yra ne vienas asmuo, bet bendrai teisė. To Dovydas sie- 
kia ir Dievą meldžia. Dovydas tiki ir žino, kad Viešpats 
yra teisus ir teisę įvykdys. Neužtenka teisę žinoti, pri- 
valoma visa daryti jai pasiekti. 

36 psalmė 
DOVYDAS STEBI BEDIEVĮ 1-5, DŽIUGI 
PASTABA 6-10, MALDA 11-13 

1 Choro vadovui. Viešpaties tarno Dovydo psal- 
mė. 

2 Nuodėmė yra įsišaknijusi bedievio širdyje. Jis 
nesibijo Dievo. (1 M 21,11) 3 Jis pataikauja sau: "Ma- 
no kaltė nesusekama, nereikia jos bodėtis". (2 Ch 17,9) 
4 Jo burnos žodžiai — nedorybė ir klasta. Jis liovėsi 
elgtis išmintingai ir gerai. (Ps 59,13) 5 Tis gulėdamas 
mąsto pikta, eina keliu negeru, neatsisako blogio. (Mik 
2,1) 

6 Viešpatie, dangų siekia Tavo malonė, Tavo išti- 
kimybė — debesis. (Ps 57,11; 108,5) 7 Tavo teisumas 
— kaip Dievo kalnai, Tavo sprendimai — kaip marių 
gelmės. Viešpatie, Tu teiki pagalbą žmonėms ir gyvu- 
liams! 8 Dieve, kaip brangi yra Tavo malonė! Žmonės 
glaudžiasi Tavo sparnų šešėlyje. (Ps 17,8) 9 Jie gaivi- 
nasi Tavo namų pilnybe. Srautu savo linksmybės girdai 
juos. (Gies 5,1) 10 Tu esi gyvenimo šaltinis; Tavo švie- 
soje matome šviesą. (Jer 2,13; 17,13; Iz 9,2) 

11 Rodyk savo malonę tiems, kurie pažįsta Tave, 
ir savo teisumą nuoširdiesiems. 12 Teneužkliudo ma- 
nęs puikuolių koja, ir ranka nusidėjėlio tenestumdo ma- 
nęs! 13 Nedorybės vykdytojai kris, bus parblokšti ir 
nebeatsikels! (Jer 50,32) 


Ši psalmė tinka visiems laikams ir visiems žmo- 
nėms. Joje kalbama apie nuodėmės vergystę ir Dievo 
pasireiškiančią galią. Tos abi galios pasireiškia žmogu- 
je. Kas seka nuodėmę, tas nustoja ryšio į gyvybės šalti- 
nį. Jis pasidaro aklas tiesai, tampa nuodėmės vergu. 
Kas seka Dievą, tas įgyja ryžtą siekti tiesos, ramybė už- 
valdo jo širdį, jis elgiasi šviesoje. 

Dovydas pastebėjo, kad kas tai vyksta žmogaus vi- 
duje — širdyje. Kai nuodėmės galia pasireiškia žmo- 

gaus širdyje, ji žmogų, jo sąžinę, apsvaigina taip, kad 
jis nebesugeba teisingai protauti ir sprendimus daryt. 
Toks nuodėmės paveiktas žmogus ramina save, kad jo 
nusikaltimo niekas nežino, net dangaus Teisėjas to ne- 
pastebi ir jo nekaltins. Tokio žmogaus jausmus ir mąs- 
tymą pavergia piktoji galia. Jis net naktį mąsto piktai ir 
nusikalstamai. Taip žmogus tampa piktybės vergu. 

Poetas pastebėjo ne tik blogio pasireiškimą žmonių 
širdyse, bet ir gėrį, kuris nusileidžia iš dangaus, nuo 
šviesybės Tėvo, į žmonių širdis. Taip, iš dangaus pro 
debesis, pro kalnus ir pasiekia viską, net jūrų neišma- 
tuojamas gilybes. Tai yra Dievo veikianti malonė. Ji 

"skirta ne tik Izraeliui, išrinktajai tautai, bet ir visoms 
tautoms, visiems žmonėms, net ir gyvuliams. Jis leidžia 
saulei šviesti ir lietui lyti ant visų. 

Ypač Viešpaties veikiančią malonę patiria išrink- 
tieji. Jie Jį garbina ir šlovina už tai. Jie žino, kas yra 
Viešpaties artybė. Ji pasireiškia lyg Jo sparnų šešėlis. 

Jo namų gaivinimas. Gal izraelitai pirmoje vietoje 
suprato aukas ir pamaldas šventovėje kaip Dievo garbi- 
nimą? Jau pranašai tą suprato daug giliau — Viešpaties 
draugystę. Mes tą suprantame Kristaus veikiančią drau- 
gystę per Šventąją Dvasią. O kaip gaivina Jo Žodžio 
vanduo, kuris teka lyg krištolo srovė. (Apr 12,1) Die- 
viška šviesa apšviečia žmogų, kad jam nereikia vaikš- 
čioti tamsoje. (Jn 8,12) Tikroji šviesa yra Kristus, pa- 
saulio šviesa! 

Dovydas žino, kad jam ir visiems tikintiesiems rei- 
kalinga Dievo pagalba, apsauga nuo pikto. Tad to jis ir 
meldžia. Jis jau mato maldos išklausymą ir neteisiųjų 
pasmerkimą 


AZ as 

37 psalmė 
PAVESK SAVO KELIUS VIEŠPAČIUI 1-7, 
PIKTADARIŲ SUMAŽĖS 3-15, VIEŠPATS 
APRŪPINA 16-26, JIS MĖGSTA TEISĘ 27-36, 
IŠGELBSTI 37-40 

1 Dovydo. 

Nesijaudink dėl piktadarių, nepavydėk nusikaltė- 
liams! (Pat 24,19; Mk 10,4) 2 Jie greitai suglebs, tar- 
tum šienas, suvys kaip žolė. 3 Pasitikėk Viešpačiu ir 
daryk gera. Gyvenk pažadėtoje žemėje ir puoselėk išti- 
kimybę! (Oz 12,6-7) 4 Gėrėkis Viešpačiu. Jis tau duos, 
ko tavo širdis geidžia. (Ps 20,5) 5 Pavesk Viešpačiui 
savo kelią ir pasitikėk Juo, — Jis suteiks ko tau reikia, 
(Mt 6,25) 6 ir padarys, kad užtekės tau nuteisinimas, 
kaip saulės šviesa, ir tavo teisybė, kaip vidudienis! (Iz 
58,8) 7 Ramus būk Viešpačiui ir pasitikėk Juo! Nesi- 
jaudink dėl to, kad sekasi žmogui, kuris daro pikta. 

8 Liaukis nirtęs ir palik rūstybę, apmaudą! Tai ve- 
da į pikta. (Ef 4,26,31) 9 Piktadariai bus sunaikinti, bet 
tie, kurie laukia Viešpaties, paveldės žemę. (Pat 2,21) 
10 Greit nebeliks bedievio; kai žvalgysies, kur jis buvo, 
jo nebebus. 11 Bet romieji paveldės žemę ir gėrėsis 
gausia gerove. (Mt 5,5; 119,165) 12 Bedievis rengia 
pikta teisiajam ir galanda dantį prieš jį. (Job 16,9) 13 
Viešpats juokiasi iš jo, nes mato jo galą. 14 Bedieviai 
išsitraukia kalaviją, įtempia lanką, kad nudėtų beturtį ir 
vargšą, nužudytų tuos, kurie elgiasi sąžiningai. 15 Jų 
kalavijas įsmigs į jų pačių širdį ir jų lankai suluš. 

16 Vertesnis yra teisiojo mažas turtas už didelius 
perteklius nedorojo. 17 Bedievių rankos bus sutriuškin- 
tos, o teisiuosius remia Viešpats. (1 Sam 2,31) 18 
Viešpats žino teisiųjų dienas, jų tėvonystė liks amžiais. 
19 Jie nebus sugėdinti nelaimių metu, bado dienomis 
juos pasotins. (Ps 112,3) 20 Bedieviai pražus. Viešpa- 
ties priešai kaip pievų grožis suvis; jie dings, kaip dū- 
mai. 21 Bedievis skolinasi ir negrąžina, teisusis yra ma- 

lonus ir dosnus. (Ps 112,5) 22 Palaimintieji valdys že- 
mę, o prakeiktieji bus sunaikinti. (Ps 25,13) 23 Vieš- 
pats pastiprina žmogaus žingsnius; sutvirtina tą, kurio 
kelius mėgsta. 24 Jei jis svyrinėja — nekrinta, nes 
Viešpats laiko jo ranką. (Ps 145,14) 25 Buvau jaunas ir 
pasenau, tačiau nemačiau, kad teisusis būtų užmirštas ir 
jo vaikai elgetautų. 

26 Visada jis pasigaili ir skolina, jo vaikai tampa 
palaima. 27 Traukis nuo pikto ir daryk gera, tai išliksi 
per amžius. (Ps 34,15) 28 Viešpats mėgsta teisybę ir 
nepalieka savo maldingųjų. Niekšai amžinai bus sunai- 
"kinti, ir bedievių vaikai žus. 29 Teisieji paveldės žemę 
ir gyvens joje amžinai. 30 Teisiojo burna kalba išmin- 
tingai, ir jo liežuvis kas teisingai, 31 Dievo įstatymas 
yra jo širdyje; jo žingsniai nesvyruoja. 32 Bedievis ty- 
koja teisiojo ir siekia jį nužudyti. (Ps 10,9) 33 Viešpats 
jo nepaliks bedievio rankoje ir neleis pasmerkti teisme. 
34 Lauk Viešpaties ir laikykis Jo kelio. Jis išaukštins 
tave, ir laimėsi žemę. Tu matysi, kaip bedieviai žlugs. 
35 Mačiau bedievį džiūgaujantį ir kylantį kaip Libano 
kedrą. 36 Pro šalį ėjau ir jo nebebuvo, ieškojau jo — ir 
neradau. (Job 4,20; Ps 10,15) 

37 Būk nekaltas ir teisus, nes ateitis taikiųjų. (1 M 
39,3-9) 38 Nusikaltėliai bus sunaikinti, bedieviai paga- 
liau išnyks. (Ps 73,19) 39 Teisiųjų išgelbėjimas ateina 
nuo Viešpaties; Jis yra jų pilis nelaimių metu. (Ps 48,4) 
40 Viešpats yra jų gelbėtojas ir globėjas. Jis išgelbsti 
juos iš bedievių ir saugo. Jis yra jiems prieglauda. 


Ši psalmė yra alfabetinė. Šioje psalmėje iškeliamas 
vienas svarbiausių žmonijos klausimų. Kodėl dažnai 
neteisiesiems gyvenime sekasi gerai, o tikintieji daug 
vargų ir nesėkmių sutinka? Kaip tas derinasi su dieviš- 
ka teise? Ar teisūsis Dievas gali leisti neteisiesiems lai- 
mingai gyventi, o teisiesiems kentėti nekaltai ir vargti? 
Poetas nesprendžia teoretiniai šių klausimų. Jis atsako į 

šiuos klausimus praktiškai, remdamasis savo ilgo gyve- 
nin:o patirtimi. 

Poetas sako, kad jaudintis dėl piktadarių pasiseki- 
mo nėra nei išmintinga, nei dievobaiminga. Jų sėkmė 
yra labai trumpa, tik kaip žolės. Kas gi dėl žolių ir gėlių 
gražaus augimo jaudinasi, ar pavydi joms? Tiesa, pikta- 
dariai dažnai neteisiai įsigyja didelius turtus ir pasiekia 
garbės. Jie nesilaiko nei žmogiškos tiesos, nei dieviško 
tikėjimo. Jų sėkmė yra labai trumpo pobūdžio. Dievas 
yra amžinas, galingas ir išmintingas. Tad, ar dera žmo- 
gui, tikinčiam žmogui, duoti Dievui patarimus ir pamo- 
kymus? Ar ne daug išmintingiau ir teisingiau yra Jam 
patikėti savo gyvenimo kelius ir pavesti visus savo rei- 
kaius bei neaiškius klausimus? Pasitikėk Viešpačiu, lik 
Jam ištikimas, džiaukis Juo! Jis suteiks visa ko tavo 
širdis (dvasia) trokšta, o ne ko kūnas geidžia. Ar ne iš- 
mintingiau yra laukti Jo laiko, kada Jis pažadėjimą 
įvykdys, o ne jaudintis ir norėti Jam įsakinėti? 

Pakartotinai įspėjama nesijaudinti dėl piktadarių 
sėkmės. Poetas nėra aklas. Jis gerai žino, kad piktada- 
riai siekia pikta daryti. Jie kartais turi galią ir labai daug 
pikto padarė ir daro. Tačiau jų laikas yra trumpas. Jie 
sunyks. Tikintys išliks. Juk tikinčio ir teisaus gyveni-- 
mas yra daug vertesnis ir daugiau sektinas negu pikta- 
darių. Tikintieji turi pažadą! (Mt 5,5) 

Apie neteisiuosius (bedievius) poetas sako, kad jų 
turtų perteklius jiems nepadeda. Dažnai jų pajamų šalti- 
niai užsidaro. Kaip sulaužytos rankos nebegali dirbti, 
panašiai uždaryti pajamų šaltiniai nebeduoda naudos. 
Bendrai jų laimė yra labai trumpa. Jie skolų negrąžina, 
duoto žodžio nesilaiko, sutarties nepildo. Tad kas jiems 
gali tikėti ir juos remti? Dievo akivaizdoje jiems yra dar 
blogiau. Dievas pažįsta jų apgaulę, širdis ir mintis. 

Teisieji (tikintieji) dažnai yra neturtingi, bet jie pa- 
sitenkina ir mažomis pajamomis. Kaip priežodis sako: 
"Tokie auga ir ant akmens". Arba: "Kuo turtuolis stebi- 

si, tuo vargšas gyvena". Tikintieji irgi padaro klaidų ir 
kvailysčių; susvyruoja. Betgi Dievo ranka sulaiko juos. 
Jų lapai kartais pavysta, bet šaknis lieka sveika. Dievo 
Žodis moko gyventi, o sąžinė ir Šventoji Dvasia prime- 
na kiekviename žingsnyje kaip laikytis. Jų gyvenimo 
dienos yra ilgos, amžinos, kaip pati amžinybė. Jie iš sa- 
vo neturto aukoja ir tampa palaima. Dievas išlaiko juos 
varge ir bado metu. Poetas iš patyrimo sako, kad jis ne- 
sutiko tikinčiųjų taip suvargusių, kad jie elgetautų. Jie 
kitiems yra palaima, bet ne našta. 

Poetas, palyginęs tikinčiųjų ir neteisiųjų gyvenimą, 
daro galutiną išvadą, kad netikintieji žlugs, o tikintieji 
bus išgelbėti. Tai yra logiška išvada. Šiame gyvenime 
gali būti įvairių negerovių, bet kiekvičiias turės sutikti 
Viešpatį ir tada viskas paaiškės. Kiekvienas gaus už- 
mokestį pagal savo darbus. 


38 psalmė 
NUSIDĖJĖLIO IŠPAŽINIMAS 1-11, ŽMONIŲ 
PALIKTAS 12-23 

1 Dovydo psalmė. Atminimui. 

2 Viešpatie, nebausk manęs rūstaudamas ir neplak 
niršdamas. (Ps 6,12) 3 Tavo strėlės įsmigo į mane ir 
Tavo ranka slegia mane. 4 Nebėra nieko sveiko mano 
kūne dėl Tavo rūstybės, ir nepažeisto mano kaulo dėl 
mano nuodėmės. 5 Mano kaltės virš mano galvos; jos 
slegia mane lyg sunki našta — jos man per sunkios. 6 
Dvokia, pūliuoja mano žaizdos dėl mano kvailybės. 7 
Sukumpęs, visai sulinkęs vaikščiojau nusiminęs visą 
dieną. 8 Mano strėnos dega, nieko sveiko nebėra mano 
kūne. (Ps 22,15-16) 9 Nusilpęs, visiškai sudaužytas 
vaitoju, mano širdis negaluoja. 10 Viešpatie, Tu žinai 
mario troškimą, ir mano dūsavimas nėra Tau svetimas. 
(Ps 6,7) 11 Mano širdis smarkiai plaka, netekau jėgos, 
akių šviesa nyksta. 

12 Mano draugai ir bičiuliai laikosi atstu nuo mano 
slogos; mano artimieji stovi iš tolo. (Job 19,14) 13 Ku- 
rie kėsinasi į mano gyvybę, paspendė žabangus; kurie 
siekia mano nelaimės, graso man sunaikinimu, visą die- 
ną rengia apgaules. 14 Esu lyg kurtinys — negirdžiu, 
lyg nebylys — neatveriu burnos. (Iz 53,7) 15 Tapau 
lyg žmogus, kuris nieko negirdi, kurio burnoje nėra at- 
sakymo. (1 Pt 2,23) 16 Viešpatie, laukiu Tavęs! Tu at- 
sakysi, Viešpatie, mano Dieve! 17 Sakau: "Tenesi- 
džiaugia ir tenedžiūgauja jie prieš mane, kai mano kojos 
svyruoja!" (Ps 30,2) 18 Esu visai arti kritimo, mano 
skausmas nesiliauja. 19 Išpažįstu savo kaltę, sielojuos 
dėl savo nuodėmės. 20 Kurie man priešinasi be priežas- 
ties, yra galingi; ir daug tų, kurie nekenčia manęs netei- 
singai. 21 Kurie atlygina piktu už gera, yra nan priešin- 
gi dėl to, kad seku gera. (Ps 109,5) 22 Viešpatie, nepa- 
lik manęs! Mano Dieve, nebūk toli nuo manęs! 23 Pa- 
dėk man skubiai, Viešpatie, mano pagalba! (Ps 40,14; 
35,3) 


Kada ši psalmė rašyta nežinome. Rašytojas sunkiai 
serga — mirtinai. Visas kūnas negaluoja — skauda, 
širdis netvarkingai plaka, akys temsia. Poetas supranta, 
kad šia liga jis susirgo dėl jo kvailystės — nusidėjimo. 
Jį kankina jo nusikaltimas nemažiau, kaip kūno skaus- 
mai. Nusikaltimai skandina jį lyg kokios bangos risda- 
mosios virš galvos. Jis vaikšto sulinkęs. Jis išpažįsta 
kaltę Dievui ir prašo pasigailėjimo. Jis nė vieno nekalti- 
na ir nepyksta. Jo viltis yra Viešpaties pasigailėjimas. 
Poetas prašo vidinio suraminimo ir kūno išgydymo. 

Poetą draugai paliko, bet priešai jam kenkė toliau; 
spendė pinkles, siekė visai sunaikinti jį. Psalmistas nie- 
ko neatsakė jiems. Jis visa maldoje pavedė Viešpačiui. 

39 psalmė 
NORĖJAU TYLĖTI 1-4, TRUMPOS GYVENIMO 
DIENOS, TURTAI NIEKINGI 5-7, KO MAN 
LAUKTI 8-12, VIEŠPATIE, IŠKLAUSYK 13-14 

1 Choro vadovui. Jedutūnui. Dovydo psalmė. (Ps 
62,1) 

2 Pasižadėjau: "Saugosiu savo kelius, kad nenusi- 
dėčiau liežuviu; pažabosiu savo burną brizgilu, kol be- 
dievis tebėra arti manęs". 3 Pasidariau visiškas neby- 
lys, visko džiuginančio atsisakiau; mano skausmas pa- 
didėjo. (Ps 38,14) 4 Įkaito mano širdis krūtinėje, be- 
mąstant įsiliepsnojo; aš prabilau. (Ps 119,53) 

5 Viešpatie, leisk sužinoti mano pabaigą ir skaičių 
mano dienų, kad patirčiau, koks menkas aš esu. (Ps 
90,12) 6 Mano dienų tik keletas, mano amžius kaip nie- 
kas Tavo akivaizdoje. Kaip kvapas yra žmogaus būvis 
(Sela). (Ps 90,5) 7 Tik kaip šešėlis vaikščioja žmogus. 
Dėl nieko triukšmauja; krauna turtus ir nežino, kam jie 
teks. (Mk 2,18; Lk 12,18) 

8 Viešpatie, ko aš lauksiu? Mano viltis remiasi Ta- 
vimi. (Ps 25,2) 9 Iš visų mano nusikaltimų išlaisvink 
mane. Nepadaryk manęs kvailiojo pajuoka. (Ps 79,9) 
10 Pasidariau nebylys, neatveriu burnos, nes Tu taip 
patvarkei. (Ps 37,5) 11 Neplak manęs daugiau. Nuo 
Tavo rankos smūgių aš sunykstu. (Mt 26,39) 12 Už 
kaltes baudi žmogų, sunaikini kaip kandis, kas jam 
brangiausia. (Ps 62,10) Žmogus — tik kvapas. (Sela). 

13 Viešpatie, išgirsk mano maldą, šauksmą mano 
išklausyk! Netylėk dėl mano ašarų! Aš esu tik svečias, 
keleivis, Kaip ir visi mano protėviai. (1 M 35,27; 3 M 
25,23; Ps 119,19; 2 Kor 5,6-7; Fil 3,20; 1 Pt 2,11; Žyd 
11,13), 14 Nugręžk nuo manęs savo žvilgsnį, kad nusi- 
raminčiau pitma negu, iškeliausiu, pranyksiu. (Job 
10,20) 

Psalmės rašytojas norėjo tylėti, nieko nebekalbėti, 
padaryti lyg įžadą, susilaikyti nuo kalbėjimo, lyg pats 
sau uždėti antsnukį. Jis tai norėjo daryti, kad nenusikal- 
tus žodžiu. Tai įmanoma daryti kitu būdu, nepiktinti jų. 
Bet kas liečia save patį, tas nieko nepadeda. Viskas yra 
daug giliau — mintyse. Žodžių gali netarti, bet mintys 
veikia. Poetas patyrė, kad širdis dega, mintys veržiasi 
lyg ugnies liepsnos. Jis privalėjo prabilti. 

Giedotojas nesiekia žinoti kaip ilgai jis gyvens, bet 
išreiškia tik gyvenimo niekingumą. Žmogus nors ir da- 
lyvauja daugelio laidotuvėse, bet neapmąsto tikrai savo 
paties gyvenimo niekingumo. Tą poetas nori suprasti ir 
išreikšti. Kai jis apmąsto amžinybę, tai žmogaus gyve- 
nimo ilgis atrodo lyg plaštaka. O kai palygina su Dievo 
didybe — amžinybe, tai mūsų gyvenimas yra lyg vie- 
nas atodūsis, ir jo jau nėra. O kiek žmogus gyvenda- 
mas sukelia triukšmo, nemalonumų sau ir kitiems! La- 
bai dažnai žmogus siekia turtų, juos renka, nenaudoja jų 
tinkamai nei sau, nei Dievo Evangelijos skelbimui. Tai 
kas iš jų? Kokią naudą jie neša? 

Poetas, kaip daugelis žmonių, buvo jaunas, siekė 
idealų. Dabar gyvenimas atgyventas, ligos kankinamas, 
arti mirties. Ko dar įmanoma laukti ir ko galima sulauk- 
ti? Jis gerai žino: mirtis artėja, jis yra nusikaltėlis. Vien- 
intelė viltis yra — Viešpaties pasigailėjimas! Poetas ne- 
turi pasiteisinimų. Jis tyli. Bet jis nenutyla melstis, pra- 
šyti! Jo kūno jėgos nusilpę, protas aiškiai neb:veikia, 
burna gražių maldos sakinių nebeištaria. Jis meldžia 
ašaromis. Ašaros ir atodūsiai kalba geriau už Eiačius 
žodžius ir nuoširdžias maldas. 

Meldėjas žino esąs svečias. Jis yra išrinktosios 
tautos narys. Taigi, Viešpaties svečias. Kiekvienas 
žmogus yra svetimas šiame pasaulyje. Jis savo gyveni- 
mu pereina per šį pasaulį, kaip keleivis per svetimą 
kraštą. Daugelis mano daug ką nuveikti ir atsiekti šiame 
gyvenime. Gyvenimui praeinant turi sakyti, kaip prana- 

šas Elijas: "Aš nesu geresnis, neatsiekiau daugiau, kaip 
mano protėviai". (1 Kar 19,4) Meldėjo paskutinis pra- 
šymas yra, kad Viešpats nukreiptų nuo jo savo rūstų 
veidą ir suteiktų jam ramybę. Ramybę, kurios šis pa- 
saulis negali duoti. Psalmėje neatspindi Naujojo Testa- 
mento amžinybės viltis. Bet mes žinome, kad ir Senojo 
Testamento tikintieji ją turėjo. Jobas sakė: "Šios mano 
akys matys Išgelbėtoją". (Job 19,25-27) 


40) psalmė 
VIEŠPATS GELBSTI 1-4, JAM GARBĖ 5-11, 
PASITIKĖK VIEŠPAČIU 12-18 

1 Choro vadovui. Dovydo psalmė. 

2 Laukte laukiau Viešpaties, Jis pasilenkė prie ma- 
nęs ir išgirdo mano šauksmą. (Ps 27,14; 34,16) 3 Jis 
ištraukė mane iš prapulties, iš drumzlino klano ir pasta- 
tė ant uolos mano kojas, sutvirtino mano žingsnius. (Ps 
42,8) 4 Jis įdėjo į mano lūpas giesmę — giesmę pagar- 
binti Dievą. Daugelis tai matys, bijosis, ir pasitikės 
Viešpačiu. . 

5 Laimingas žmogus, kuris tiki Viešpatį, nesikrei- 
pia į išdidžius ir klastinguosius, melo klystkeliais neina. 
6 Daug padarei, Viešpatie, mano Dieve, nuostabių dar- 
bų ir nutarimų mūsų labui. Nėra Tau lygaus nė vieno. 
Jei norėčiau juos paskelbti ir išpasakoti, jų būtų daugiau 
ne kaip galima suskaityti. 7 Kruvinosios ir augalinės 
aukos Tau nepatinka, ausis Tu man atvėrei, kad klau- 
sytų. Deginamųjų ir atgailos aukų už nuodėmes Tu ne- 
reikalauji. (Ps 51,18; Žyd 10,5) 8 Tada tariau: "Štai 
ateinu; įstatymo knygoje apie mane parašyta: (Jn 5,39- 
40; Žyd 10,7) 9 "Vykdyti Tavo valią, mano Dieve, yra 
miela; Tavo įstatymas yra mano širdyje. (Iz 50,5) 10 
Skelbiau Tavo teisumą didelėje minioje: lūpų neužčiau- 
piau, Viešpatie, Tu tai žinai. (Ps 35,18) 11 Tavo teisu- 
mo nenuslėpiau, nepasilaikiau tik savo širdyje; apie Ta- 

vo išgelbėjimą kalbėjau. Nenutylėjau Tavo malonės ir 
ištikimybės dideliame susirinkime'." (Ps 57,4) 

12 Viešpatie, nesulaikyk man savo gailestingumo; 
Tavo malonė ir ištikimybė visada tegul mane lydi. (Ps 
61,8) 13 Užgriuvo mane gausūs kentėjimai, apniko kal- 
tės, matau tik jas. Jų yra daugiau nei mano galvos plau- 
kų, netekau drąsos. (Ps 69,5; Ez 32,10) 14 Viešpatie, 
teikis išgelbėti mane! Viešpatie, skubėk man padėti! (Ps 
22,20; 38,23) 15 Tesusigėsta ir nurausta visi, kurie kė- 
sinasi į mano gyvybę; teatsitraukia sugėdinti, kurie 
džiaugiasi mano nelaime! (Ps 35,4; 38,23) 16 Tenusi- 
gąsta ir susigėsta, kurie man sako: "Gerai jam, gerai 
jam" 17 Tedžiūgauja ir linksminasi, kurie ieško Tavęs; 
kurie ilgisi Tavo išganymo; tegul sako: "Didis yra 
Viešpats!" (Ps 35,27) 18 Nors esu suvargęs ir beturtis, 
Viešpats rūpinasi manimi. Mano pagalba ir gelbėtojas 
Tu esi. Mano Dieve, nedelsk! (Ps 70,6; 108,22) 


Psalmės rašytojas buvo dideliame varge, gal sirgo, 
ar priešai grėsė? Poetas pasitikėjo Dievu, šaukėsi Jo. 
Išklausymo nebuvo. Jis laukė ilgai ir kantriai, neabejo- 
jo. Pagaliau Viešpats išklausė jį, išgelbėjo iš negandos. 
Poeto padėtis buvo lyg duobė, dumblėtas klanas. Jis 
neturėjo galios ką nors daryti, priešintis, gelbėtis. Vieš- 
pats jį išgelbėjo. Jis jautėsi lyg ant uolos stovįs, po kojų 
žemę turįs. 

Vargas galėjo ir gali būti vidinis ar išviršinis, gy- 
venimo ar tikėjimo pobūdžio. Kur naujas gyvenimas 
prasideda, ten ir viskas nauja tampa. Žmogaus nebepa- 
tenkina senos dogmos, giesmės, apeigos. Tas nepasi- 
tenkinimas kyla ne iš žmogaus, bet iš Viešpaties Dva- 
sics veikimo. Jis "deda" į burną ir į širdį naują viltį ir 
gyvenimo prasmę. 

Rašytojas ne sau ir ne draugams, galiūnams pri- 
skaito išgelbėjimą, bet Viešpačiui. Kai jis apmąsto, ima- 
to daugybę nuostabių Viešpaties išgelbėjimų bei vedi- 

mų savo ir savo tauios gyvenime. Jų yra tiek daug, kad 
neįmanoma juos suskaityti. Poetas nori už tą viską 
Viešpačiui dėkoti. Nuostabu, padėka Viešpačiui pasi- 
reiškia ne įstatymu — aukomis, bet pranašų skelbiamu 
būdu — paklusnumu. Jis išskaičiuoja visas aukas: 
kraujo, augalų, suderinamąsias ir deginamąsias. Gyvas 
pranašų skelbimas reikalavo ne apeiginių aukų, bet atsi- 
vertimo, paklusnumo Dievui. (1 Sam 15,22; Mik 6,6-; 
Iz 48,16; 66,1) Skirsneliai 8-9 ne tik rašytojo asmenį 
primena, bet ir Viešpatį Jėzų. 

Dovydas tą visą patirtį nepasilaikė tik sau, bet skel- 
bė visiems, plačiai. Taip buvo ir dar dabar yra, kur tik-. 
ras atsivertimas įvyksta, gili patirtis pergyvenama, dali- 
namasi tuo su kitais. Liudytojais, pamokslininkais, yra 
ne vien kunigai, bet kiekvienas, kuris Dievo malonę 
pergyvena, ar tai būtų paprastas darbininkas, ar karalius 
— prezičentas. 

Ku: (augiau giedotojas įsigilina į dievišką tiesą, 
tuo dau,;;74 mato savo nusikaltimų. Visada saulės švie- 
soje ma:: 1a daugiau dulkių! Rašytojas mato ir daugiau 
Viešpaties priešginų. Daugelis žodžiu pritaria, bet šir- 
džia ir gyvenimu priešinasi tiesai. Dovydas buvo galin- 
gas Izraelio karalius, bet Dievo akivaizdoje jis buvo 
vargšas ir beturtis. Jis prašė Viešpaties pagalbos. 


41 psalmė 
ATLYGINAMAS 1-4, DAUG PRIEŠŲ 5-10, 
VIEŠPATIE, GELBEK 11-14 

1 Choro vadovui. Dovydo psalmė. 

2 Laimingas, kuris kreipia dėmesį į vargšą ir betur- 
tį. Nelaimėje išgelbės jį Viešpats. 3 Viešpats saugos ir 
išlaikys jį gyvą; jis bus vadinamas laimingu žemėje. Tu 
neatiduosi jo priešų valiai. (Apd 9,36-) 4 Viešpats teiks 
jam pagalbą susirgus, ligoje pašalins skausmus. 

5 Sakiau: "Viešpatie, būk mzn malonus! Išgydyk 
ma:e, Tau nusidėjau!" (Ps 6,3) 6 Mano priešai kalba 

prieš mane pikta: "Kai jis mirs ir jo vardas išnyks." 7 
Jei kas ateina manęs aplankyti, veidmainingus žodžius 
kalba, išėjęs laukan apkalba. 8 Visi, kurie nekenčia ma- 
nęs, šnibždasi prieš mane, pranašauja man. (Mt 22,15) 
9 "Pikčiausia liga jam prikibo, — jis atsigulė ir nebeat- 
sikels". 10 Net ir artimas draugas, kuriuo pasitikėjau, 
kuris valgė mano duoną, taikosi man įspirti. (Ps 55,14; 
Jn 13,18; Apd 1,16) 

11 Viešpatie, būk man malonus, pakelk mane, kad 
jiems atlyginčiau! 12 Iš to žinosiu, jog man palankus, 
jei mano priešas nedžiūgaus prieš mane. 13 Aš esu ne- 
kaltas, Tu mane tvirtai laikysi savo akivaizdoje per am- 
žius dėl mano pamaldumo. (1 Ch 18,27) 14 Pagirtas te- 
būnie Viešpats, Izraelio Dievas, per amžių amžius! 
Amen, Amen. (Lk 1,68) 


Tai Viešpaties pažadas tiems, kurie kreipia dėmesį 
į vargšą, padeda jam. Taip gyvenime yra, kad sveikieji 
suserga, turtuoliai tampa vargšais. Kas į vargstantį krei- 
pia dėmesį, tam Viešpats pažada padėti, kai jį ištiks ne- 
laimė. Viešpats saugos jį nuo priešų sauvalės ir ligoje 
jo patalą pakeis, kaip motina pakeičia sergančio vaiko 
guolį. Nusiminus Viešpats suteiks jam viltį, o ligos at- 
veju pašalins skausmus, atims ligą. 

Kai žmogus serga, jo draugai lanko jį. Taip bioi ir 
Dovydo laikais. Dovydas patyrė, kad jų lankymas buvo 
veidmainystė. Prie jo lovos jie kalbėjo užuojautos žo- 
džius, o išėję į gatvę šnibždėjosi: "Jo liga yra mirtina. 
Dievas baudžia jį už nuodėmes". Jie laukė jo mirties, jo 
garbės ir vardo išnykimo. Jo garbė neišnyko; Dievas ją 
dar padidino. 

Jei taip kalba veidmainiai, nėra ko stebėtis. Bet taip 
elgėsi ir Dovydo draugas. Daug kas mano, kad tai buvo 
išdavikas Ahitofelis. (2 Sam 15,12) Šią psalmę Vieš- 
pats Jėzus mini Judo išdavystės proga. (Jn 13,18) 

Savo padėtyje Dovydas kreipėsi į Viešpatį pagal- 
bos. Daug kas mano, kad Dovydas (11 skirsnelis) nori 
atlyginti priešams geru, pasveikimu parodyti, kad Die- 
vas yra su juo. Ši psalmė ir tuo pačiu pirmoji psalmių 
knyga baigiama Viešpaties šlovinimu. 


42 psalmė 
PRISIMINIMAI 1-6, VARGAI 7-12 

1 Choro vadovui. Poema. Koro sūnų. 

2 Kaip elnė trokšta upelio vandens, taip mano siela 
ilgisi Tavęs, o Dieve! 3 Mano siela trokšta Dievo, gy- 
vojo Dievo. Kada ateisiu ir pamatysiu Dievo veidą? (Ps 
22,1) 4 Ašaros man yra duona dieną ir naktį, kai jie 
kasdien man sako: "Kur yra tavo Dievas?" (Ps 79,10) 5 
Prisimenu širdies ilgesį, kai traukdavau su minia į Die- 
vo namus, krykštaudamas ir dėkodamas iškilmingoje 
eisenoje. (1 Sam 1,15) 6 Ko taip nusiminusi, mano sie- 
la, ir ko nerimsti manyje? Lauk Dievo! Juk dar dėkosiu 
Jam, savo pagalbai ir savo Dievui. (Ps 43,6) 7 Mano 
siela liūdi manyje. Prisimenu Tave iš Jordano šalies, 
nuo Hermono ir Misaro kalno. 8 Srovė srovę veja, 
vanduo triukšmingai krinta; Tavo bangos ir vilnys per 
mane liejas. (Ps 69,2-3) 9 Dieną dūsauju ir laukiu Vieš- 
paties malonės. Naktį giedu Jam, savo Dievui, kuris tei- 
kia man gyvybę. 10 Tariu Viešpačiui, savo uolai: "Ko- 
dėl pamiršai mane? Kodėl turiu vaikščioti nuliūdęs, 
spaudžiamas priešo?" (Iz 49,14; Ps 43,2) 11 Kenčiu 
lyg kaulus laužant, priešai tyčiojasi iš manęs, kasdien 
klausdami: "Kur yra tavo Dievas?" 12 Ko taip nusimi- 
nusi, mano siela, ir ko nerimsti manyje? Lauk Dievo! 
Juk dar Jam dėkosiu, savo pagalbai, savo Dievui. (Ps 
43,5, Abk 2,3) 


42 Psalme pradedama antroji psalmių knyga. Šioje 
knygoje yra 42-72 psalmės. Šios psalmės autorius nėra 
žinomas. Jis yra tremtyje. Priešai tyčiojasi iš jo vis 

klausdami: "Kur yra tavo Dievas, kodėl Jis tau nepade- 
da?" Autorius prisimena tėvynę ir laimingą gyvenimą 
joje. Tada jis kartu su daugybe kitų ėjo į šventovę, 
linksmas garbino Viešpatį. Dabar autorius yra vienišas, 
verkia dieną ir naktį. Jis trokšta, ilgisi Dievo, gyvojo 
Viešpaties, kaip elnė vandens prie išdžiūvusio upelio. 
Autorius tiki Dievą ir turi viltį iškilmingai garbinti Jį. 

Autoriui teko būti prie Hermono kalno, kur Jorda- 
no vanduo verpetais ir kriokliais krito žemyn. Tas vaiz- 
das jam atrodė lyg Dievo nesibaigianti, plūstanti malo- 
nė. Dabar, tremtyje, jam atrodė lyg bangos skandina jį 
ir laužo kaulus. Autorius Izukė gyvojo Dievo pagalbos 
— išlaisvinimo. 


43 psalmė 
PASITIKĖJIMAS DIEVU 1-5 

1 Dieve, spręsk ir gink mano bylą prieš netikėlius 
žmones! Gelbėk mane nuo klastingų ir neteisingų žmo- 
nių! (Ps 26,1) 2 Dieve, Tu esi mano prieglauda. Kodėl 
atstumi mane? Kodėl turiu vaikščioti nuliūdęs, priešo 
spaudžiamas? (Ps 42,10) 3 Siųsk savo šviesą ir ištiki- 
mybę! Jos teveda mane į Tavo šventąjį kalną, į Tavo 
padangtę. (Ps 15,1) 4 Eisiu prie Dievo aukuro, pas 
Dievą, savo didžiausią linksmybę. Šlovinsiu Tave 
kanklėmis, o Dieve, mano Dieve! (Ps 63,6) 5 Ko taip 
nusiminusi, manoji širdie, ir ko nerimsti manyje? Lauk 
Dievo! Juk dar dėkosiu Jam, savo pagalbai ir savo Die- 
vui. (Ps 42,6,12) 


Ši psalmė yra tąsa 42-sios psalmės. Poetas kreipia- 
si maldoje į Dievą, prašo apginti jį nuo priešų, nuramin- 
ti ir leisti šviesti dieviškai šviesai; džiaugtis šventove, 
garbinti ten Viešpatį. Poetas turi viltį, kad Viešpats su- 
teiks jam tą laimę, nors dar reikia pakentėti. 

44 psalmė 
DIEVAS GLOBOJO PROTĖVIUS 1-9, 
BUVOME PANIEKINTI 10-17, NEUŽMIRŠOME 
DIEVO 19-23, VIEŠPATS PAGAILĖS 24-27 

1 Choro vadovui. Koro sūnų. Poema. 

2 Dieve, savo ausimis girdėjome, kai mūsų tėvai 
pasakojo mums, kokius darbus darei garbingos seno- 
vės dienomis. (5 M 6,20-25) 3 Pagonis išvarei, o juos 
įsodinai; sutriuškinai tautas, o juos iš “, 'inai. 4 Ne savo 
kalaviju jie laimėjo kraštą, ne jų rank. | adėjo jiems, bet 
Tavo dešinė, Tavo ranka ir Tavo veido šviesa, nes Tu 
juos mylėjai! 5 Tu mano Karalius ir Dievas, Tu teiki 
pergalę Jokūbui. (Ps 74,12) 6 Tavo pagalba išstūmėm 
savo prispaudėjus, Tavo vardu mindome savo priešus. 
7 Ne savo lanku pasitikiu, ne mano kalavijas išgelbsti 
mane. (Ps 20,8) 8 Tu išgelbsti mus nuo prispaudėjų, 
mus nekenčiančius sugėdini. 9 Dievu gyrėmės nuolatos 
ir Tavo vardą šlovinsime per amžius. (Sela) 10 Betgi 
Tu mus atstūmei, pažeminti leidai ir sa mūsų kariuome- 
ne nebežygiuoji. 11 Tu verti mus trauktis nuo spau- 
džiančiųjų, kurie nekenčia ir išnaudoja mus, 12 mus, 
kaip avis piautinas, leidi žudyti, pagonių tarpe blaškyti. 
13 Savo tautą pardavei už nieką; nepraturtėjai tuo, ką už 
ją gavai. 14 Leidai mus niekinti kaimynams ir pašiepti. 
(Ps 79,4; 1 Kar 9,7) 15 Padarei mus priežodžiu pago- 
nims. Jie tyčiojasi iš mūsų, kraipydami galvas. 16 Nuo- 
latos man prieš akis panieka šmėkšo ir rausta iš gėdos 
veidas. 17 Priekaištai, žodžiai užgaulūs iš priešo ir en- 
gėjo. 18 Visa tai ištiko mus, nors Tavęs nepamiršome, 
Sandaros su Tavimi neišsigynėme. 19 Mūsų širdis ne- 
atsitraukė nuo Tavęs, mūsų žingsniai nebuvo nuo Tavo 
kelių nukrypę, 20 kai leidai mus naikinti tyruose ir ap- 
dengei tamsybe. 21 Jei būtume užmiršę savo Dievo 
vardą ir ištiesę rankas į svetimą dievą, 22 argi Dievas to 
nežinotų? Jis juk žino širdies paslaptis! (Ps 7,10) 23 
Dėl Tavęs esame visą laiką žudorni, laikomi tarsi pjauti 

skirtosios avys. (Rom 8,36) 24 Kelkis! Kodėl miegi, 
Viešpatie? Pabusk, neatstumk amžinai! (Ps 35,23) 25 
Kodėl paslepi savo veidą, pamiršti mūsų skurdą ir prie- 
spaudą! '?s 10,1) 26 Iš sielvarto kniumbame į dulkes; 
mūsų kūnas parblokštas žemėn. 27 Kelkis, padėk 
mums! Išgelbėk mus dėl savo gailestingumo. 


Šie žodžiai primena tėvų pasakojimus, pamaldose 
skaitytus tekstus ir giedotus himnus, kaip Viešpats Iz- 
raelio tautai davė pažadėtąją žemę. Krašte gyveno skait- 
lingesnės tautos, kurių kariai buvo geriau ginkluoti ne- 
gu izraelitai. Tačiau Viešpats leido izraelit+ms tas tautas 
nugalėti ir jų kraštą pasisavinti. Izraelitai gerai žinojo, 
kad tą jie pasiekė ne savo sugebėjimais ir išmintimi, bet 
Viešpats padėjo. Garbė ir padėka Jam! 

Kadaise Dievas padėjo Izraeliui, bet dabar Izraelis 
yra nugalėtas, apiplėštas; žmonės žudomi, išblaškomi, 
niekinami, parduodami vergijon. Izraelis labai kenčia, 
Dievas viską mato, bet jiems nepadeda. Kada tai buvo 
nepasakyta. Izraelio tauta daugelį kartų tai pergyveno. 

Dažnai atskiri žmonės ir tautos baudžiamos dėl nu- 
sikaltimų. Bet kartais ir nekaltai kenčiama. Tikrai tik 
Dievas žino viską ir tvarko. Žmonės dažnai klysta ir ne- 
teisingai teisia. Šventajame Rašte ir tautų istorijose yra 
daug aprašymų, kad tikintieji nekaltai kenčia. Jie kenčia 
todėl, kad tiki Dievą ir liudija apie Jį. Niekšai juos kan- 
kina ir žudo. Izraelio tauta daug kentėjo dėl tikėjimo; 
panašiai ir krikščionys. Prisiminkime inkviziciją vidur- 
amžiais ir kai kur tikinčiųjų nekaltus kentė/'1mus mūsų 
laikais. 

Giedotojas baigia psalmę malda. Jis prašo Viešpatį 
keltis ir gelbėti, kaip Jėzaus mokiniai prašė, kai audra 
blaškė jų valtį ežere. Taip kartais yra tikinčiųjų gyveni- 
me: dvasia prislėgta — nusiminus, o kūnas parblokštas 
dulkėse. Viešpats gali išgelbėti. Jis parinko kentėjimų 
kelią Jėzui. Tas kelias dažnai skirtas ir tikintiesiems į Jį. 

Kodėl turime nekaltai kentėti, pilnai tai suprasime tik 
amžinybėje. 


45 psalmė 
KARALAIČIO GROŽIS 1-10, SUŽADĖTINĖ 11-16, 
LINKĖJIMAI 17-18 

1 Choro vadovui. Gaida — "Lelijos". Koro sūnų. 
Poema. Meilės giesmė. (Psa 69,1) 

2 Mano širdį jaudina kilnūs žodžiai. Giedosiu gies- 
mę karaliui. Mano liežuvis — rašiklis (plunksna) mik- 
lioje rašytojo rankoje. 3 Tu esi gražiausias iš žmonių 
vaikų; žavios Tavo lūpos! Tikrai, laimina Tave Dievas 
amžiams. (Gies 5,10-16) 4 Karžygy, prisijuosk kalaviją 
prie juosmens, savo pažibą ir papuošalą. 5 Laimingai 
kelkis ginti ištikimybės ir paniekintos teisės. Tavo deši- 
nė tepamoko Tave didingų darbų! (Ps 72,4) 6 Karalius 
priešų širdis perveria. Tavo strėlės aštrios — nuo jų 
krinta tautos. 7 Tavo sostas, o Dieve, stovės per am- 
žius. Teisus skeptras yra Tavo karališkosios valdžios 
ženklas. (2 Sam 7,13; Žyd 1,8-9) 8 Tu brangini teisybę 
ir nemėgsti netiesos, todėl patepė Tave Dievas, Dievas 
tavasis, džiaugsmo aliejumi daugiau negu tavo bendrus. 
9 Mira, aloe, kasija kvepia tavo drabužiai. Iš dramblio 
kaulo rūmų stygų garsas linksmina tave. (Am 3,15) 10 
Karalių dukterys pasitinka tave; sužadėtinė tavo dešinė- 
je Ofyro auksu papuošta. 11 Klausyk, dukrele, pažvelk 
ir išgirsk! Pamiršk savo tautą ir tėviškę. (1 M 2,24) 12 
Karalius mėgsta tavo grožį. Jis yra tavo viešpats — len- 
kis prieš jį! 13 Tyro dukros neša tau dovanas, tautos 
kilmingieji tavo palankumo ieško. (Ps 72,10) 14 Įeina 
prabangiai apsirengusi karalaitė: auksu išmegsti jos ap- 
darai. 15 Brokatu papuošta ji vedama pas karalių, ją se- 
ka pamergės, jos draugės lydi ją. 16 Jos einadžiūgau- 
damos ir krykštaudamos: į karaliaus rūmus mat žengia. 
(Apr 21,2,24,26) 17 Tau tėvus atstos tavo sūnūs; visoje 

šalyje tu statysi juos kunigaikščiais. 18 Aš garsinsiu ta- 
vo vardą per kartų kartas; tautos girs tave per amžius. 


Šioje psalmėje pasakojama apie karaliaus vestuves. 
Gal parašyta psalmė buvo taikoma Dovydui, Saliamo- 
nui ar kitam valdovui. Joje yra tokių išsireiškimų, kurie 
tinka tik Mesijui — Kristui. Tad ši psalmė buvo aiški- 
nama senais laikais kaip Mesijo psalmė. (Žyd 1,8; Apr 
19,7) 

Poetas rašė psalmę rašikliu — grifeliu ant marmo- 
rinės lentelės. Mūsų laikais rašoma plunksna. Psalmėje 
iškeliamas karaliaus grožis, kova dėl teisės. Karalius 
yra pasipuošęs ir apsiginklavęs. Jis yra teisus ir vi- 
siems pavaldiniams yra teisingas. 

Kiekvienose vedybose, kuriant naują šeimą, atsisa- 
koma tam tikru laipsniu tėvų. Tai yra nustatyta Tvėrėjo. 
(1 M 2,14) Vestuvių proga ypač pasipuošia jaunoji. 
Brokatas yra audinys su sidabro ir aukso įaustais siū- 
lais. Vestuvių proga dar ir mūsų laikais duodamos jau- 
niesiems dovanos. Tyro miestas, anais laikais, buvo 
turtingiausias pasaulyje. Tad jo valdovai galėjo duoti di- 
delę ir vertingą dovaną. - 

Dvasiniu pobūdžiu žmogus atsiversdamas palieka 
seno gyvenimo papročius ir pradeda naują gyvenimą 
Kristuje. Jėzus tampa žmogui Viešpačiu ir išpuošia jį 
savo malone. - 

Sukurtoje šeimoje džiaugiamasi vaikais. Jie yra 
šeimos ateitis ir palaima. Dvasiniu požiūriu mūsų že- 
miškas gyvenimas praeina, bet amžinasis — tęsis visa- 
da. 


46 psalmė 
DIEVAS SU MUMIS 1-4, JIS MIESTO 
GYNĖJAS 5-8, JIS TEIKIA TAIKĄ 9-12 
1 Choro vadovui. Koro sūnų. "Mergelių" gaida. 
Giesmė. 

| 2 Dievas mums yra prieglauda ir stiprybė, patvari 
pagalba bėdoje. 3 Todėl nebijome, nors žemė drebėtų, 
kalnai griūtų į jūrų gelmę. 4 Teūžia, teputoja jų vande- 
nys, tedreba kalnai, joms šėlstant galybių Viešpats yra 
su mumis; tvirtovė mums yra Jokūbo Dievas. (Sela) 5 
Šaltinio srovės linksmina Dievo miestą; pašventintą bu- 
veinę Aukščiausiojo. (Ps 48,3; 2 Kar 19,21; Iz 12,3) 6 
Dievas yra jo viduje: jam nėra ko bijoti; rytui auštant at- 
eis Dievas jam padėti. 7 Siautė pagonys, maištavo kara- 
lystės; Jis griausmingu balsu prabilo. Sudrebėjo žemė. 
8 Galybių Viešpats yra su mumis; tvirtovė mums yra 
Jokūbo Dievas. (Sela) 9 Ateikite; pažvelkite į Viešpa- 
ties darbus, kokių nuostabių dalykų Jis padaro žemėje! 
(2 Kar 19,35) 10 Jis sustabdo karus ligi pat žemės 
krašto, sulaužo lankus ir sutrupina ietis, sudegina ugni- 
mi skydus. (Ps 76,4) 11 "Liaukitės ir pripažinkite, jog 
Aš esu Dievas! Kilnus pagonyse, išaukštintas žemėje!" 
12 Dangaus pulkų Viešpats yra su mumis, tvirtovė 
mums yra Jokūbo Dievas. (Sela) 


Daug kas mano, kad ši psalmė buvo sukurta Jeru- 
zalės išgelbėjimo proga 701 m pr. Kr. Asirijos kara- 
liaus Sanheribo, kaip Iz 36 ir 37 skyriuose aprašyta. 
Reformacijos metu šios psalmės pagrindu Liuteris para- 
šė reformacijos himną — Tvirčiausia apsaugos pilis. 
Didžiuose varguose ir suspaudimuose Liuteris dažnai 
sakęs: "Giedokime 46 psalmę". 

Psalmėje išreiškiamas nesvyruojantis pasitikėjimas 
„Dievu. Nors valstybės žlunga, žemė dreba, kalnai svy- 
ruoja ir skęsta jūros gelmėse, Viešpats yra visų Valdo- 
vas ir Gelbėtojas. A 

Apgulimo metu miestui ar tvirtovei yra svarbu tu- 
rėti pakankamai vandens, Miesto tikroji apsauga yra ne 
miesto mūro siena ir ginkluoti kariai, bet Viešpats Die- 
vas, Kartais reikia ilgai kentėti ir laukti, bet kaip po nak- 

ties seka rytas, taip tikrai Dievas išgelbsti. Tautos siau- 
čia, bet Viešpaties balsas jas suvaldo. 

Viešpats valdo gamtos galybes ir žmonių (tautų) 
siautėjimus; sustabdo karus. Jis suteiks ir taiką visai 
žmonijai. (Iz 2,2-) Jis yra žmonijos viltis! 


47 psalmė 
ŽEMĖS IR DANGAUS VIEŠPATS 1-10 

1 Choro vadovui. Koro sūnų. Psalmė. 

2 Plokite rankomis visos tautos! Krykštaukite Die- 
vui džiūgesio balsu! 3 Aukščiausias Viešpats yra nuo- 
gąstus, didis Karalius viso pasaulio. 4 Jis pajungė 
mums pagonis, padėjo po mūsų kojomis tautas. 5 Jis 
paskyrė mums paveldėti žemę — garbę Jo mylimojo 
Jokūbo. (Sela) (Ps 16,6) 6 Dievas užžengė miniai 
krykštaujant, gaudžiant trimitams. (Ps 68,19) 7 Giedo- 
kite mūsų Dievui, giedokite! Giedokite mūsų Karaliui, 
giedokite! 6 Dievas yra visos žemės Karalius! Giedoki- 
te Jam šlovės giesmę! (Ps 93,1) 9 Dievas yra tautų Ka- 
ralius, Dievas sėdi savo šventajame soste. 10 Tautų kil- 
mingieji susirinko prie Abraomo ainių, Dievo tautos. 
Dievo valdžiai priklauso visi žemės galiūnai. Štai koks 
Jis didingas! (Ps 89,19) | 


Giedotojas kviečia visas tautas šlovinti Viešpatį: 
ės delnais, džiaugsmingai šūkauti, giedoti Jo garbei. 
ydai skaitydavo šitą psalmę Naujųjų Metų šventės 
proga, o krikščionys — Jėzaus Dangun žengimo iškil- 
mėse. 

Viešpats yra Izraelio Karalius. Jis leido izraelitams 
nugalėti Palestinoje gyvenančias tautas ir jas pavergti. 
Viešpats yra ir visų tautų didingas Karalius. Jį reikia 
šlovinti pagarbiai — su baime ir džiaugsmu. Visų tautų 
kilmingieji garbina Viešpatį Abraomui pažadėtame as- 
menyje — Mesijuje. Per Jėzų iš Nazareto yra panaikin- 


ę 

tos visos užtvaros tautų tarpe. Viešpats yra visų Kara- 
lius. 
48 psalmė 
VIEŠPATS GINA MIESTĄ 1-4, 
PAKRIKDO PRIEŠUS 5-8, 

PADĖKA JAM DABAR IR VISADOS 9-15 

1 Giesmė. Koro sūnų psalmė. 

2 Didis yra Viešpats ir labai šlovingas mūsų Dievo 
mieste. Jo šventasis kalnas: 3 kalvų pažiba, žemės 
džiaugsmas. Siono kalnas — šiaurinė riba, didžiojo Ka- 
raliaus miestas. (Raud 2,15; Mt 5,35) 4 Dievas yra jo 
“ rūmų apsauga. 5 Antai karaliai susitelkę, puolė Jį kartu. 
(2 Kar 19) 6 Vos tik pamatę Jį, apstulbo, sumišo, sku- 
biai pabėgo. 7 Baimė apėmė juos ten ir skausmai, kaip 
gimdyvę. 8 Rytų vėju buvo sudaužyti Tarsio laivai. 9 
Kaip buvo seniau, taip įvyko ir dabar, Viešpaties pulkų, 
mūsų Dievo mieste. Dievas išlaiko jį per amžius. (Sela) 
10 Dieve, būdami Tavo šventovėje, prisimename Tavo 
gailestingumą. 11 Dieve, kaip Tavo vardas, taip ir Tavo 
šlovė pasiekia žemės pakraščius. Tavoji dešinė elgias 
teisingai. 12 Tesidžiaugia Siono kalnas! Tedžiūgauja 
Judėjos miestai dėl Tavo sprendimų. 13 Apeikite aplin- 
kui Sioną, apžiūrėkite jį, suskaičiuokite jo bokštus. 14 
Įsidėmėkite jį supantį pylimą, išvaikščiokite jo rūmus, 
kad galėtumėte išgarsinti būsimosioms kartoms: 15 
"Toks yra Viešpats, mūsų Dievas, per amžius Jis mus 
ves!" (Iz 25,9) 


Psalmėje 47 buvo sakyta, kad Viešpats yra viso 
pasaulio Karalius. 48 psalmėje kalbama apie Jeruzalę 
lyg Viešpaties miestą. Mūsų laikų Žmonėms yra su- 
prantama, kad Viešpats yra viso pasaulio Valdovas. 
Anais laikais izraelitams buvo aišku, kad Viešpats pasi- 
rinko vieną tautą, kraštą, miestą, kalną. Tai buvo Izrae- 
lio tauta, Kanaano kraštas, Jeruzalės miestas, Siono kal- 

„nas. Čia buvo Viešpaties "rezidencija". 

Pagonių tautos tikėjo, jog dievai gyvena pačioje 
šiaurėje ant aukšto kalno. Izraelitai tikino, kad galinga- 
sis Dievas gyvena Jeruzalėje, Siono kalne. 

Norėdami užimti Jeruzalės miestą, daug kartų ka- 
riavo svetimi karaliai ir dar kariaus. (Ps 2,1-) Ypatingas 
Jeruzalės miesto užpuolimas čia neminimas. Viešpaties 
reali artybė sukėlė priešų tarpe paniką. Jie bėgo galvo- 
trūkčiais, kaip audros daužomi ir blaškomi laivai. Tar- 
sio miestas buvo Ispanijoje. (Iz 23,1; Ez 27,12) 

Dievo didingų veiksmų pasakojimai ir aprašymai 
paveikia žmones, bet asmeniški pergyvenimai yra 
veiksmingesni. Izraelitai, patyrę sostinės išgelbėjimą 
nuo priešų, džiaugėsi, dėkojo Viešpačiui, kūrė apie tai 
psalmes. Viešpaties vardas ir Jo šlovė skambėjo iki pa- 
saulio pakraščių ir per amžius. Ir mes skaitome apie tai. 

Naujojo Testamento laikais iš Jeruzalės nuskambė- 
jo Viešpaties Žodis iki pasaulio pakraščių. Ir mūsų lai- 
kais apie Jeruzalę girdi visas pasaulis. Jeruzalė turės 
pasauliui reikšmės ir ateityje. 


, 49 psalmė 
PASIMOKYKIME 1- 5 PRIEŠ MIRTĮ LYGŪS 
VISI 6-13, AMŽINYBĖJE BUS ATPILDAS 14- 2 

1 Choro vadovui. Koro sūnų psalmė. 

2 Išgirskite visos tautos! Klausykitės visi pasaulio 
gyventojai: 3 prastuoliai ir kilmingieji, turtuoliai ir varg- 
šai! 4 Savo burna skelbsiu išmintį ir mąstytą širdyje 
protingumą. 5 Aš klausysiuos patarlių, skambinant ly- 
ra, spręsiu mįslę. 6 Ko gi man neiaimės dienomis bijo- 
ti, kai priešai klastingi apninka, / kurie savo ištekliais 
remiasi ir giriasi gausiais savo lobiais? $ Nė vienas 
žmogus negalės išsipirkti, nė Dievui išpirkimo sumos 
sumokėti. 9 Išperkamoji kaina už gyvybę yra per aukš- 
ta, — jos niekad neturėsi, (Mt 16,26) 10 kad galėtum 
amžinai gyventi ir nematytum karsto. 11 Priešingai, ma- 
tysi kaip išminčiai miršta, kvailiai ir paikieji žūna, palik- 

dami turtus svetimiems. 12 Kapai bus jiems namais per 
amžius, jų buveinės kartų kartoms, nors jų vardais va- 
dintųsi šalys. 13 Ir garbingas žmogus miršta, jis pana- 
šus į galviją, kuriam lemta kristi. (2 Pt 2,12) 14 Toks 
yra paikai pasitikinčiųjų likimas; galas tų, kurie gėrisi 
savo kalbomis. (Sela) 15 Mirtis juos pagaus, kaip avis. 
Josios buveinei jie skirti ir į ją nužengs. Jų kūnas su- 
nyks, pavidalas sudūlęs; mirusiųjų buveinė. bus jų na- 
mai. (Oz 13,14) 16 Tačiau Dievas iš mirusiųjų karalijos 
išlaisvins mano sielą, Jis ištrauks mane iš ten. (Sela) 17 
Nesijaudink, jei kas praturtėja ir jo namų turtai padidėja. 
(Job 21,7-15) 18 Juk mirdamas jis to nepasiims; lobiai 
jo į anapus nepalydės. 19 Nors gyvendamas jis tarsis 
laimingas, ir kiti jį dėl sėkmės girs, (Lk 16,19-31) 20 
tačiau jis nužengs pas savo protėvių kartą ir šviesos ne- 
regės per amžius. 21 Žmogus pertekęs garbe, bet be 
įžvalgos, yra panašus į galviją, kuriam lemta kristi. 


Poetas turi labai svarbų klausimą. Tas klausimas 
liečia visas tautas, kiekvieną asmenį. Tad kiekvienas tu- 
rėtų įsisąmoninti tą klausimą ir dėti pastangas jį supras- 
ti. Rašytojas vadina tą klausimą "mįsle", ir jis gauna iš 
Dievo apie jį atsakymą. Tai yra turtas, galia, mirtis. Kai 
poetui klausimas paaiškėjo, jis tapo ramus. Žmogus jo- 
kiais turtais neišsipirks iš mirties. Nors žmogus įsigytų 
tokią galią, kad jo vardu būtų vadinami kraštai, ir jis 
valstybes laikytų savo nuosavybe, tačiau toks irgi mirs 
kaip vargšas; panašiai kris kaip gyvulėlis. Po galiūno 
mirties turtai teks kitiems ir jis bus užmirštas. Tik tikėji- 
mas Dievu išgelbsti žmogų. Psalmės rašytojas ir Seno- 
jo Testamento žmonės turėjo viltį Viešpatyje. Naujojo 
Testamento tikintysis gali sakyti: "Mirtie, kur tavo per- 
galė?" . 
Mirtis sunaikina žmogaus kūną; miręs netenka tur- 
- tų ir galios. Mirusio pagerbimas ir pataikaujančios kal- 
. bos jam nepadeda. Giedotojas žino, kad Viešpats jo sie- 

lą (dvasią) išlaisvins. Jis nepasako iš kur jis turi tą žino- 
jimą, ir koks tas "išlaisvinimas" bus. Jis tuo yra tikras, 
todėl nebijo tironų persekiojimų ir mirties. Kurių gyve- 
nimo pagrindas yra tik šio pasaulio turtai ir garbė, jie 
yra nelaimingi žmonės. Kurie gyvendami elgias“ :o- 
giau už gyvulius — nėra verti gyvulio, nors jų vardai 
plačiai skambėtų ir jų galia toli siektų. 


50 psalmė 
DIEVAS TEISĖJAS 1-6, 
KALBA SAVIESIEMS 7-15, GRŪMOJA 
VEIDMAINIAMS 16-21, SUSIMĄSTYK 22-23 

1 Asafo psalmė. 

Aukščiausias Dievas, Viešpats, kalbėjo ir šaukė 
žemei nuo saulėtekio iki saulėlydžio. (1 Ch 25,1) 2 Iš 
Siono kalno suspindėjo Dievo grožybė. 3 Mūsų Dievas 
eina ir netyli: naikinanti ugnis slenka pirma Jo, o aplin- 
kui šniokščiančios audros. (Ps 96,13) 4 Jis šaukia dan- 
gų iš aukštybių ir žemę teisti Jo tautą: 5 "Surinkite ma- 
no maldinguosius, padariusius Sandarą su manimi ir 
aukojančius auką". (2 M 24,4-6) 6 Štai dangus skelbia 
Jo teisę, nes pats Dievas yra teisėjas. (Sela) 7 "Klau- 
syk, mano tauta, Aš kalbu! Izraeli, Aš liudiju prieš ta- 
ve! Viešpats tavo Dievas, Aš esu! 8 Ne dėl aukų baru 
tave — deginamąsias aukas visada man aukojai. (Iz 
1,11) 9 Man nereikia iš tavo tvarto veršio, nei ožio iš 
tavo bandos. 10 Mano yra visi miškų žvėrys, tūkstan- 
čiai gyvulių laukuose. 11 Pažįstu visus padangių 
paukščius, ir kas juda laukuose, yra mano žinioje. 12 
Jei alkanas būsiu, nesiskųsiu tau, nes mano pasaulis ir 
visa, kas jame yra. (Apd 17,25) 13 Argi Aš valgysiu 
jaučių mėsą, ar gersiu ožių kraują? 14 Aukok Dievui 
padėkos auką ir ištesėk Aukščiausiajam įžadus. 15 Šau- 
kis manęs nelaimės dieną — tai išgelbėsiu tave, o tu 
šlovinsi mane". (Ps 81,8; 91,15; Job 22,27) 16 O nusi- 
dėjėliui Dievas ką kita byloja: "Kodėl tu mano įsakus 

skaičiuoji ir tavo burna mano Sandarą mini? (Rom 
2,21-23) 17 Kai tu nekenti drausmės ir atmeti mano Žo- 
dį? 18 Pamatęs vagį, laikais su juo, ir su svetimautojais 
draugauji. (Ef 5,11) 19 Tavo burna kalba pikta, ir tavo 
liežuvis tauškia klastą. 20 Tu kalbi melą prieš savo bro- 
lį, ir šmeiži savo motinos sūnų. 21 Tu tai darai, ir manai 
Aš tylėsiu? Tu manai, kad Aš į tave panašus? Aš tave 
baru, ir tavo darbais badau tau akis. (Ps 73,11) 22 Susi- 
praskite, kurie pamiršote Dievą, kad nesugriebčiau jū- 
sų, ir tada nebus kas jus gelbsti. 23 Kas padėkos auką 
aukoja, tas mano gerbėjas; o kuris teisingai elgiasi, tam 
parodysiu Dievo išganymą." 


Šioje psalmėje Dievas apsireiškia ir kalba visai pa- 
našiai kaip pranašai. Dievas ateina teisti ne pasaulio, ne 
tikinčiųjų, bet savo tautos, kuri kalba apie įstatymą, au- 
koja aukas, atlieka apeigas. Senojo Testamento Dievas 
apsireiškė ugnyje ir audroje ant Sinajaus kalno ir pana- 
šiai kitose vietose. Dabar Jis ateina į Jeruzalę, į Siono 
kalną, visoje savo didybėje — šlovėje. Jis šaukia liu- 
dininkais žemę ir dangų; tai yra visus jų gyventojus. 
Tauta kaltinama reteisingu tarnavimu Dievui. 

Pirminė aukos reikšmė buvo priminti žmogui jo 
nusikaltimą. Už kaltę buvo reikalaujama atsilyginti 
krauju. Gyvulio kraujas priminė žmogui, kad gyvulys 
miršta jo vietoje. Vėliau izraelitai aukojo aukas panašiai 
kaip pagonys; nuteikti Viešpatį palankiai sau, lyg duoti 
Dievui dovaną. Dievas sako, kad Jis yra visko Vieš- 
pats. Jis yra savo tautos Viešpats ir visa, kas yra žemė- 
je, priklauso Jam. Žmogus gali aukoti Dievui tik tą, ką 
Viešpats jam davė. Dievas laukė ir laukia iš savo žmo- 
nių: dėkingumo, tikėjimo, paklusnumo. Žmogus nelai- | 
mėje nuoširdžiai prašo Dievo pagalbos; žmogus visada 
turėtų nuoširdžiai garbinti Dievą. Tikrai Dievas apsi- 
reiškė mums per Viešpatį Jėzų — Jo auką. Mes priva- 

lome tą auką priimti dėkingu tikėjimu. Ne mes Dievui, 
bet Dievas mums yra reikalingas. 2 

Pirmesnėse psalmės eilutėse buvo sakyta apie 
Viešpaties apsireiškimą ir pamokymą apie aukas. Šiose 
eilutėse (16-23) Dievas tiesioginiai kaltina žmones dėl 
nusikaltimų. Nieko gero neduos žmogui žinojimas 
Šventojo Rašto, kalbėjimas apie Jį, jei žmogus daro čia 
minimus nusikaltimus. Dievas tik tada teikia išganymą, 
kai žmogus garbina Dievą ne žodžiais, bet gyvenimu. 
Mūsų laikais labai daug kalbama ir rašoma apie tikėji- 
mą ir Dievą. Deja, tikėjimo vaisių yra maža. Jei visi ti- 
kintieji gyvenimu garbintų Dievą ir Jam tarnautų, vie- 
nos kartos laike visas pasaulis įtikėtų — atsiverstų. Iš- 
ganantis tikėjimas pažįstamas ne iš kalbų, bet iš gyveni- 
mo vaisių. Jėzaus laikais fariziejai ir kunigai kalbėjo ir 
mokė labai gerai ir gražiai, bet jie nužudė patį Viešpatį. 
Ar mūsų laikais yra geriau? 


51 psalmė 
ESU NUSIDĖJĘS 1-8, MELDŽIU ATLEISK 9-14, 
LIUDYSIU KITIEMS 15-21 

1 Choro vadovui. Dovydo psalmė. 2 Pas jį, nusi- 
dėjusį su Betseba, atėjo pranašas Natanas. (2 Sam 12) 

3 Dieve, pasigailėk manęs dėl savo beribio geru- 
mo, panaikink mano kaltes. (Lk 18,13) 4 Visai nuplauk 
mano kaltę ir nuvalyk mano nuodėmę. 5 Išpažįstu savo 
piktybę, mano nusikaltimas visada yra su manimi, (Ps 
32,5) 6 Tau vienam nusidėjau ir, kas pikta Tavo akyse, 
padariau. Tu teisingai teisi ir sprendimą darai. (Rom 
3,4,19) 7 Štai aš gimiau nuodėmingas, ir nuodėmingą 
mane pradėjo mano motina. (Jn 3,6) 8 Tu mėgsti širdies 
grynumą, tad mokyk mane išminties paslapčių. 9 Nu- 
mazgok mano nuodėmę izopu, kad būčiau švarus. Nu- 
plauk mane, kad būčiau baltesnis už sniegą. (3 M 14,6- 
7; Iz 1-18) 10 Leisk man patirti džiaugsmą ir linksmy- 
bę. Tedžiūgauja sužeisti kaulai. (Ps 32,3-4) 11 Nu- 


Ps 51,12 220 


gręšk savo veidą nuo mano nusikaltimų ir visas mano 
nuodėmes išdildyk. 12 Dieve, tyrą širdį sutverk ir tvirtą 
dvasią atnaujink. (Ez 36,26) 13 Neatstumk manęs nuo 
savo veido ir Šventosios Dvasios neatimk nuo manęs. 
14 Grąžink man išganymo džiaugsmą ir noringa Dvasia 
sustiprink mane. 15 Tada mokysiu nusidėjėlius Tavo 
kelių, kad nusikaltėliai grįžtų pas Tave. 16 Dieve, išlais- 
vink mane nuo kraujo kaltės, nes Tu mano gelbėtojas, 
Dievas, kad mano liežuvis šlovintų Tavo teisumą. 17 
Viešpatie, praverk mano lūpas, ir mano burna skelbs 
Tavąją šlovę. 18 Tu nenori kruvinosios aukos ir, jei 
duočiau deginamąją auką, Tau nepatiktų. (Ps 40,7; 
50,8-13) 19 Dieve, Tau patinka auka kai sugraudinta 
širdis. Dieve, graudžios ir nuolankios širdies Tu nepa- 
niekinsi. 20 Būk palankus, daryk gera Sionui: atkurk 
Jeruzalės sienas. 21 Tada Tu gėrėsies teisėtomis auko- 
mis, aukosime veršius ant aukuro Tavo. . 


Nedaug psalmių yra, kurių kilmė taip aiškiai apra- 
šyta, kaip šios psalmės. Tai Dovydo nusikaltimas ir at- 
gaila, kaip užrašyta 2 Sam 11 ir 12 skyriuje. Dovydas 
labai nusikalto; jis svetimavo, melavo, žudė. Bet jis iš- 
pažino savo kaltes, labai kentėjo dėl jų, net jo kūnas 
(kaulai) nyko. Daug kas sako: "Tai vyras pagal Dievo 
širdį!" Dovydas buvo žmogus. Jis padarė daug didelių 
nusikaltimų. Jo vaikai irgi nusikalto: brolis išprievarta- 
vo seserį, brolis nužudė brolį. Sūnus siekė net nužudyti 
tėvą (Dovydą) ir karaliaus sostą paveržti. Dovydas ir 
rašytojai to viso neslėpė — užrašė. Dovydas labai ken- 
maldavo Dievą atleidimo ne aukomis, bet nuoširdžia 
malda. 

Septintame skirsnelyje nėra manyta, kad Dovydo 
motina nusikalto, bet kad kiekvienas žmogus gimsta su 
prigimta nuodėme, Adomo prigimtimi. 

Kodėl tokie nusikaltimai užrašyti Šventajame Raš- 
te, kokia nauda iš jų? Paminėsiu du atsitikimus. Kartą 
įspėjau, teisingiau — graudenau vieną žymų ir tvirtą 
vyrą. Jis pažiūrėjo į mane ir pasakė: "Aš suprantu, kad 
tau nelengva tai man sakyti. Tai yra panašiai, kai prana- 
šas Natanas ėjo pas karalių Dovydą. Karalius galėjo su- 
imti arba išvyti pranašą. Tą ir aš galėčiau padaryti tau, 
bet aš to nedarysiu". Kartą jauna, graži mergaitė Dievo 
Žodžio pabudinta (paveikta) klausė: "Ar Dievas gali at- 
leisti visas padarytas nuodėmes?" Aš klausiau: "Ko- 
kias?" Ji atsakė: "Pavyzdžiui, nužudyti žmogų". Aš su- 
pratau ją ir priminiau šį Dovydo nusikaltimą. Mergaitė 
kalbėdama taip susigėdo, kad jos veidas neparaudo, bet * 
pajuodo. Visgi Dovydo nusikaltimo atleidimas davė jai 
viltį, kad Dievas ir jai atleidžia kaltę. 

Izopas yra augalas — krūmokšnis iki vieno metro - 
aukščio, augantis ant mūrų ir uolų, duodantis malonų 
kvapą, tinkamas šlakstyti. 

Senojo ir Naujojo Testamento tikintieji žinojo, kad 
žmogaus pastangų neužtenka išsigelbėti. Taip ir Dovy- 
das meldė Dievą atnaujinti jį, atleisti jam kaltes ir neat- - 
imti Šventosios Dvasios veikimo. Dovydas gerai žino- 
jo, kas buvo su karaliumi Sauliu, kai Dievo Dvasia pa- 
liko jį. Kai taip įvyksta, žmogus nebeturi džiaugsmo 
dvasioje, jo lūpos yra užčiauptos maldai. Jis nebegali 
garbinti Dievo. Kai Dievo Dvasia veikia žmoguje, žmo- 
gus garbina Ap ir kitus moko žodžiais ir gyveni- 
I10 pavyzdžiais. Žmogus jokiomis aukomis ir dovano- 
mis neįgyja Dievo malonės. Tikroji auka yra Jėzaus au- 
ka ir, žmogaus pažinimas bęi supratimas savo prapul- 
ties, kad jam reikalingas Gelbėtojas. 

Dovydas meldė Dievą už save asmeniškai ir už vi- 
są tautą bei Jeruzalę. Argi aukos Dievui ir Jo darbui vi- 
sai nereikalingos? Jos yra reikalingos. Bet jomis neišsi- 
perkama, neužmokama už nusikaltimus; jomis tik iš“ 
reiškiamas Dievui dėkingumas už Jo didžią malonę. 

52 psalmė 
SKUNDIKO TU NEMĖGSTI 1-6, NUSIKALTĖLĮ 
BAUDI 7-9, TEISIOJO RYŽTAS 10-11 
1 Choro vadovui. Dovydo poema. 2 Kai edomitas 
Doegas nuėjo ir pranešė Sauliui: "Dovydas įėjo į Abi- 
meleko namus". 
3 Ko giries nedorybe, piktadary, prieš maldingąjį? 
4 Tu sieki naikinti. Tavo liežuvis, kaip aštrus peilis, tu 
klastadary! 5 Tu mėgsti pikta labiau kaip gera, tau sal- 
džiau meluoti, negu teisybę kalbėti. (Sela) 6 Tu mėgsti 
žalingas kalbas, klastingas liežuvi! 7 Todėl sunaikins 
visai tave Dievas; parblokš ir išmes iš padangtės, su | 
šaknimis išraus iš gyvųjų žemės. (Sela) 8 Teisieji tai 
matys ir bijosis, jie juoksis iš jo: 9 "Štai žmogus, Dievo 
paramos neieškojęs, pasitikėjęs vien turtais, atkakliai 
vien jų siekęs". 10 Aš gi, kaip žaliuojąs alyvmedis Die- 
vo namuose: pasitikiu Dievo gailestingumu visados ir 
amžinai. 11 Tave šlovinsiu amžiais, nes Tavo taip pada- 
ryta; skelbsiu Tavo brangų vardą pamaldiesiems. 


Dovydas, bėgdamas nuo karaliaus Sauliaus, užsu- 
ko į kunigo Abimeleko namus. Karaliaus Sauliaus tar- 
nas Doegas buvo ten ir matė, kai Dovydas užėjo pas 
kunigą. Doegas pranešė tai Sauliui. Saulius nužudė 85 
kunigus ir jų artimuosius. Dovydas, tai išgirdęs, parašė 
šią psalmę. Psalmė nėra parašyta vien tik Doegui ar 
Sauliui, bet bendrai visiems tironams. Jie daro pikta — 
žudo. Dievas juos baus; jie neteks savo namų — pala- 
pinių ir šventovės, — Dievo veikiančios malonės. O ti- 
kintieji išliks; jie šlovins Viešpatį už visą gerą! 


53 psalmė 
NEPROTINGA NETIKĖTI DIEVĄ 1-7 


1 Choro vadovui. Liūdna gaida. Dovydo poema. 
(Ps 14) 

2 Neišmanėlis tarė savo širdyje: "Nėra Dievo". Su- 
gedusieji elgiasi šlykščiai, nėra kas gera darytų. 3 Die- 
vas žvelgia iš dangaus į žmones, žvalgosi ar yra koks 
supratingas, ieškantis Dievo. 4 Jie visi paklydę ir suge- 
dę. Nėra darančių gera, nėra nė vieno. 5 Argi piktada- 
riai nesupranta, kad ryja mano tautą lyg duoną, bet Die- 
vą jie nesišaukia. 6 Jie dreba iš baimės, kur nėra ko bi- 
joti. Dievas išsklaidys kaulus niekšų, kurie tave apgulė. 
Jie bus sugėdinti, nes Dievas atmetė juos. 7 O kad atei- 
tų iš Siono išgelbėjimas Izraeliui! Kai Dievas pakreips 
savo tautos likimą į gera, džiaugsis Jokūbas, linksmin- 
sis Izraelis! 


Kaip žmogus mąsto, taip jis ir gyvena. Kas tikina, 
kad Dievo nėra, tas ir elgiasi bedieviškai — piktai. To- 
kie žmonės visgi geidžia Dievo palaimos — ekonomi- 
nės gerovės, o tikinčiuosius persekioja. Dievas yra ir 
viską mato. Dievas skaito tokius žmones kvailiais. Jie 
bijo to, ko nereikia bijoti. Dievas, kurio jie tikina nesą, 
juos baus. Tikintieji išsiilgsta Dievo pagalbos. 

Ši psalmė yra labai panaši į 14 psalmę. Dievo var- 
das yra skirtingai rašytas: Javė — Viešpats, Elohim — 
Dievas. 14 psalmėje 5 skirsnelyje sakyta apie baimę 
bendrai, 0 53,6 minima kaulų išbarstymas. Šioje vietoje 
abiejų psalmių tekstai yra labai aPBadaln, jų vertimai 
yra tik spėliojimas. 


54 psalmė 
MALDA DĖL PAGALBOS IR IŠGELBĖJIMO 1-9 

1 Choro vadovui. Styginiais instrumentais. Dovy- 
do poema. 2 Kai zifiečiai nuėjo ir pranešė Sauliui: "Do- 
vydas slepiasi pas mus". (1 Sam 23,19; 26,1) 

3 Dieve, savo vardu išgelbėk mane ir savo galybe 
gink mano bylą! 4 Dieve, išgirsk mano maldą, išklau- 
syk mano maldos žodžius! 5 Įžūlieji sukilo prieš mane, 
smurtininkai siekia atimti man gyvybę; jie nepaiso Die- 

vo. (Sela) 6 Bet Dievas yra mano gelbėtojas, Viešpats 
palaiko mano gyvybę. 7 Nukreipk blogį į mano prie- 
šus, dėl savo ištikimybės nutildyk juos! 8 Tada 
džiaugsmingai aukas Tau aukosiu, šlovinsiu Tavo var- 
dą, kad toks geras esi. 9 Jis iš visokių bėdų išgelbėjo 
mane, ir mano akys mato sugėdintus priešus. (Ps 
59,11) 


Zifiečiai pranešė karaliui Sauliui kur Dovydas yra. 
Saulius su didele kariuomene traukė suimti Dovydą. 
Dovydas neturėjo laiko galvoti ką daryti ir melstis. Jis 
galėjo tik keliais sakiniais šauktis Dievo pagalbos, 
Trumpa malda, bet labai jausminga ir nuoširdi. Kuriems 
kas nors panašaus teko išgyventi, tie žino, ką tai reiškia, 
Kartą, kai buvau tardomas, suspėjau tik mintimis pasa- 
kyti: "Dieve, šis reikalas yra Tavo!" Ir jau buvo atsaky- 
mas. Kitą kartą, kai vienas griebė ginklą nušauti mane, 
aš net nesuvokiau savo padėties, tik mačiau kitus šo- 
kančius gelbėti mane, lyg juos būtų elektros srovė pa- 
lietus. Apie Dovydo padėtį yra rašyta 1 Sam 23,19- ir 
26 skyriuje. Dovydas galėjo laukti pagalbos tik iš Die- 
vo. Jis ją gavo vidiniai — galėjo pasitikėti Viešpačiu. 
Filistėnai užpuolė kraštą; Saulius turėjo pasitikti juos ir 
pasitraukti nuo Dovydo. 


55 psalmė 
PERSEKIOJIMAI 1-9, PIKTYBĖ REIŠKIASI 
VIEŠAI 10-12, KLASTINGAS DRAUGAS 13-16, 
DIEVAS IŠKLAUSO IR GELBSTI 17-24 

1 Choro vadovui. Styginiais instrumentais. Dovy- 
do poema. 

2 Dieve, klausykis mano maldos ir nesišalink nuo 
mano maldavimo! 3 Pažvelk į mane ir išklausyk. Aš 
blaškaus ir nerimstu. 4 Aš drebu nuo priešo šauksmo, 
nuo niekšų siautimo. Jie neša man pražūtį, įširdę puldi- 

-nėja mane. 5 Širdis krūpčioja mano krūtinėje, mirties 

siaubas apniko mane. 6 Mane apėmė baimė ir drebulys, 
šiurpas krečia. 7 Aš sakiau: "O, kad turėčiau balandžio 
sparnus, skrisčiau ieškotis ramybės. (Ps 11,1) 8 Toli 
nuskrisčiau, dykumoje apsinakvočiau. (Sela) 9 Skubiai 
ieškočiau prieglaudos nuo vėjų, viesulų ir audrų. 10 
Viešpatie, suardyk ir sumaišyk jų kalbas!" Mieste ma- 
čiau tik smurtą ir vaidus. (2 Sam 17,14) 11 Dieną ir 
naktį jie slankioja aplink, pasieniais, o viduje neteisybė 
ir priespauda klesti. 12 Smurto ir apgaulės žabangų tur- 
gavietėje pilna! 13 Jei priešas mane užgauliotų, galėčiau 
pakęsti. Jei tas, kuris nekenčia manęs, prieš mane kiltų, 
pasislėpčiau nuo jo. 14 Bet juk tai tu — mano bendras, 
artimiausias bičiulis! (Ps 41,10; 2 Sam 15,12) 15 Mes 
ugdėme malonią draugystę, iškilmingai į Dievo namus 
žygiavom. 16 Juos mirtis teužklumpa! Gyvi į mirusiųjų 
buveinę tenužengia! Juk tik piktenybės jų širdyse ir bu- 
tuose klesti! (Ps 109,20) 17 Aš šaukiuos į Dievą, ir 
Viešpats išgelbės mane. 18 Vakarą, rytą ir vidudienį 
skųsiuosi, dejuosiu; Jis išgirs mano balsą, 19 išvaduos 
"mano sielą, grąžins ramybę, apgins nuo puolančių prie- 
šų daugybės. 20 Dievas išklausys, pažemins juos. Jis 
karaliauja nuo amžių. Jie nesitaiso, Dievas nepaiso. (Ps 
102,27) 21 Kiekvienas tiesia ranką prieš draugus, laužo 
duotąjį žodį. 22 Slidesnė už sviestą jų burna, o širdis 
klastinga; žodžiai švelnesni už aliejų, tačiau jie yra nuo- 
gi kardai. (Jer 9,7; Ps 57,5) 23 Pavesk Viešpačiui savo 
rūpestį, Jis globos tave: niekados neleis teisiajam svy- 
ruoti. (1 Pt 5,7) 24 Tu, Dieve, anuos nugrūsi į gilią pra- 
rają. Žmogžudžiai ir apgavikai žus nė pusės amžiaus 
nesulaukę. Aš tačiau pasitikiu Tavimi. (Ps 102,25; 2 
Sam 17,23) 


Kokia proga ši psalmė rašyta nežinome. Daug kas 
mano ji labai tinka Absalomo laikams, kai Absalomas 
buvo sukilęs prieš Dovydą ir siekė jį nužudyti. Tauta ir 
sostinės gyventojai buvo taip sukurstyti prieš Dovydą, 

kad jis neturėjo ramios vietos. Sūnus ir draugai sukilo 
prieš jį. Dovydas kreipėsi į Dievą malda, bet jis drebėjo 
ir bijojo. Jis ilgėjosi ištrūkti iš tos maišaties ir rasti ra- 
mią vietelę tyruose. Kartais leista įžvelgti į drąsiausių ir 
tikinčiausių Žmonių širdis. Pranašas Jeremijas panašiai 
išsireiškė karo sūkuryje. (Jer 4,19-) Net Viešpats Jė- 
zus Getsemanės sode buvo sukrėstas. Tad nesistebėki- 
me, kad kartais nerimstame, kai draugai mus palieka, 
tampa išdavikais ir, rodos, net Dievas nebeatsako į mal- 
dą! 

Dovydas negalėjo pats išsigelbėti. Jis meldė Dievą 
sumaišyti priešų kalbą — sutarimą, kaip prie Babelės 
bokšto statybos. Mieste siautėjo apgaulė ir išdavimas. 
Panašiai rašė pranašas Izaijas. (1,21-, ir Jeremijas, 5,1) 
O koks išdavimas buvo Jėzaus teisme, kai kunigai ir 
sukurstyta minia šaukė: "Ant kryžiaus Jį!" 

Priešų siekimai ir tikslai žmogui yra žinomi, bet 
draugų išdavystė dažnai yra nelaukta ir labai skaudi. O 
krikščioniui tokių draugų, su kuriais nuoširdžiai teko 
bendrauti ir Viešpatį garbinti, drauge dirbti, išdavystė 
yra baisi. Tokius išgyvenimus daugeliui tenka patirti. 
Naujojo Testamento tikintysis, jei jis tikrai tiki Dievą, 
nesimeldžia taip, kaip Dovydas meldė 16 skirsnelyje. 
(Mt 5,44; Lk 9,55) Daug kas mano, kad čia minimas iš- 
davikas, buvęs Dovydo draugas Ahitofelis. (2 Sam 
15,12) Jėzaus patikėtinis Judas buvo išdavikas, apašta- 
lo Pauliaus draugas Aleksandras kalvis tapo priešu, o 
tavo ir mano . .. Gal nenori net jo vardo paminėti? 

Dovydas rašydamas šią psalmę suprato, kad niek- 
šai ir veidmainiai lieka apgavikais. Dievas baus juos, o 
teisiuosius Viešpats išgelbės. Dovydui nusiminimo ir 
abejonių tamsa nuslinko, vėl sušvito Dievo malonė ir 
pasitikėjimas Juo. 

56 psalmė 
PERSEKIOJAMOJO VILTIS 1-5, 
PRIEŠŲ KĖSLAI 6-8, 
DIEVAS IŠKLAUSO IR PADEDA 9-14 

1 Choro vadovui. Gaida "Karvelis ant tolimųjų te- 
rebintų". Dovydo odė. Kai filistėnai buvo jį suėmę Ga- 
te. (1 Sam 21,11-16) 

2 Dieve, būk man malonus, žmonės šėlsta prieš 
mane, priešai puola. 3 Visą laiką mano priešai puola 
mane niršdami. 4 Kai baimė apima, Tavimi tikiuos. 5 
Dievu tikiuos, Jo Žodį giriu. Dievu pasitikiu, nebijau. 
Ką žmogus man padarys? (Ps 27,1; 118,6; Iz 12,2; 
51,12; Žyd 13,6) 6 Visą dieną jie kenkia man, visos jų 
mintys — daryti man bloga. 7 Jie buriasi, tyko, seka 
mano pėdas, kėsinasi į mano gyvybę. 8 Atlygink jiems 
už nedorybę! Dieve, užsirūstinęs parblokšk juos! (Ps 
55,24; 109,20) 9 Tu mano vargo dienas skaičiuoji; ren- 
ki mano ašaras į odinę. Argi jos nepažymėtos Tavo 
knygoje? 10 Mano priešai privalės pasitraukti tą dieną, 
kurią šauksiuos Tavęs. Žinau, kad Dievas užstoja ma- 
ne. 11 Dievu pasitikiu, Jo Žodį giriu. Viešpačiu giriuos, 
Jo Žodį šlovinu. 12 Dievu pasitikiu, Jo nebijau. Ką 
žmogus man padarys? 13 Dieve, Tau duotus įžadus te- 
sėsiu: aukosiu padėkos aukas. 14 Tu išgelbėjai mane iš 
mirties, mano kojas nuo suklupimo, kad vaikščiočiau 
akivaizdoje Dievo, turėdamas gyvenimo šviesą. (Ps 
116,8; Job 33,30) 


Dovydo padėtis buvo tokia, kaip sakoma, bėgo 
nuo vilko — užbėgo ant meškos (lokio). Dovydas bėgo 
nuo Sauliaus — pateko į filistėnų nagus. Apie tai rašyta 
1 Sam 21,11-16. Tokioje padėtyje Dovydas visgi būvo 
tikras: "Dievas padės!" Jei Dievas padės, — žmonės 
negalės pakenkti. Kaip malonu ir saugu turėti tokį tikė- 
jimą! 

Pasitikinčiojo Dievu kelias nėra nuklotas gėlėmis. 
Tikintis turi daug vargti, kentėti, verkti. Dievas tą viską 
žino ir teikia ištvermės. Gera yra pasitikėti Viešpaties 
pažadais. Jo Žodžiu, Jam dėkoti, Jį garbinti! 


57 psalmė 
PASITIKIU DIEVU 1-6, 
VIEŠPATS GINA MANE 7-12 

1 Choro vadovui. "Nesunaikink!" Dovydo odė. 
Kai jis nuo Sauliaus slėpėsi oloje. (1 Sam 22,1) 

2 Pasigailėk manęs, Dieve, pasigailėk. Mano siela 
ieško prieglaudos Tavyje. Tavo sparnų paunksnėje sle- 
piuos, kol praeis nelaimė. (Ps 91,1-2) 3 Šaukiuos į 
Aukščiausiąjį Dievą, kuris man gera daro. 4 Jis teat- 
siunčia man pagalbą iš dangaus, baudžia mano engėjus. 
Teatsiurčia Dievas savo malonę ir ištikimybę! 5 Turiu 
gyventi tarp liūtų, tarp žmonių, spiaudančių ugnį. Jų 
dantys yra ietys ir strėlės, jų liežuviai — aštrūs kalavi- 
jai. 6 Dieve, pakilk dangaus aukštybėse! Tavo garbė te- 
gul sklinda visame pasaulyje! 7 Jie spendė pinkles ma- 
no žingsniams, mano sielai sugniuždyti. Jie kasė man 
duobę, tačiau patys įpuolė į ją. (Sela) (Ps 7,16; 108,2- 
6) 5 Dieve, mano širdis rami. Taip, mano širdis rami. 
Aš giedosiu ir skambinsiu! 9 Pabusk, mano siela! Pa- 
buskite, arfa ir kanklės! Aš pažadinsiu aušrą. (Ps 16,9) 
10 Viešpatie, šlovinsiu Tave tautose, giedosiu giesmes 
pagonių tarpe. 11 Tavo gailestingumas siekia dangų, ir 
Tavo teisybė debesis. (Ps 36,6) 12 Dieve, pakilk iki 
dangaus aukštybių! Teišplinta Tavo garbė visame pa- 
saulyje! 


Dovydą, karaliaus Sauliaus žentą ir kariuomenės 
vadą, Saulius siekia nužudyti. Tas yra užrašyta 1 Sam 
24 ir 26 skyriuje. Aplinkybės taip susidėjo, kad Dovy- 
das galėjo nužuūdyti Saulių, bet jis to nedarė. Dovydas 
buvo lyg liūtų puolamas, bet jis pasitikėjo Dievu. 

Psalmės 55, 56 ir 57 leidžia mums matyti Dovydo var- 
gą, bet ir visišką pasitikėjimą Dievu. 

Viešpaties malonė yra taip gausi, kad giedotojas 
gali visai pasitikėti Dievu. Priešai nesunaikinti, jie siau- 
čia. Bet Dovydui yra aišku, — jie įkris patys į jam ka- 
samą duobę. Giedotojas yra visai ramus. Taip, galima 
ramiam būti gamtos ir žmonių sukeltose audrose. Tai 
ramybė, kurią Dievas teikia. Giedotojui Viešpats yra di- 
dingas! Autorius nori, kad tą Dievo didybę pajustų ne 
tik jo tauta, bet visos pasaulio tautos! Dar tamsa dengia 
žemę, bet aušra jau artėja, Dievo šlovė pasireikš! 


58 psalmė 
SKUNDAS PRIEŠ APKALBĖTOJUS 1-6, 
ŠAUKIMASIS KERŠTO 7-12 

1 Choro vadovui. Gaida: "Nesunaikink". Dovydo 
odė. 

2 Jūs, galiūnai, ar sprendžiate teisingai? Ar teisin- 
gai teisiate žmones? (Ps 82) 3 Ne, jūs darote niekšybęs 
krašte, jūsų rankos smurtą sėja. 4 Bedieviai klysta nuo 
pat kūdikystės, nuo pat gimimo jie klaidžioja ir meluoja. 
5 Jų nuodai panašūs į gyvatės nuodus, į angį, kuri užsi- 
kemša ausis, 6 kad negirdėtų puikiai įpratusio žavėtojo 
- balso. (Ps 10,11) 7 Dieve, sutrupink jiems dantis bur- 
noje; Viešpatie, išlaužyk krūminius tiems liūtams! 8 Te- 
pradingsta jie, kaip nutekantis vanduo, tesuvysta, kaip 
žolė ant kelio! 9 Jie tesutyžta kaip sraigė, kaip ne laiku 
gimęs kūdikis, saulės nepamatęs! 10 Tenuneša juos 
audra pirma, negu katilas nuo erškėčių įkais ir kas jame 
yra išvirs. 11 Teisusis džiaugsis, matydamas rūstybės 
atpildą, bedievio krauju sau kojas mazgosis. 12 Tada 
žmonės sakys: "Tikrai atpildą gauna teisusis! Tikrai yra 
Dievas, žemėje teisėjas!" (Ps 7,9) 


Kada ši psalmė rašyta ir kokiai progai skirta neži- 
nome. Ji tinka visiems laikams ir progoms; kai nesilai- 

koma ir nesiekiama tiesos, kur paminamos pagrindinės 
žmogaus teisės. Poetas kalba apie krašto galiūnus. He- 
brajų kalboje jie vadinami dievais (elohim). Tai tokie 
galiūnai ar valdovai, kurie turėtų vykdyti dievišką teisę. 
Tiems "dievams" prikišama jų neteisingos kalbos ir 
sprendimai. Jų darbai yra tokie pavojingi, kaip gyvačių 
nuodai. Jie daro piktus darbus visą laiką, jau nuo gimi- 
mo, savo naudai. Jie visai nekreipia dėmesio į įspėji- 
mus. Jie yra lyg gyvatės, kurios užsikemša ausis, kad 
negirdėtų žavėtojo balso. Anais laikais rytuose būdavo 
gyvačių žavėtojai, kurie muzika ir kitomis priemonėmis 
žavėdavo gyvates. Kai kurios gyvatės, sakoma, užsi- 
kimšdavusios ausis ir žavėtojai nepaveikdavo jų. Kai 
kurie valdovai nepaiso teisės, jie netaps dorais, Dievas 
sunaikins juos. 

Rašytojas nededa pastangų sunaikinti niekšus ir 
priešus, ir nemeldžia Dievo juos sunaikinti, bet padaryti 
nepavojingais. Kaip bedantis liūtas nebegali kitų dras- 
kyti, taip tenetenka galiūnai galios kitus skriausti ir kan- 
kinti. Toliau poetas panaudoja įvairius pavyzdžius iš- 
kelti tai tiesai. Išlietas vanduo iš indo nebesusemiamas, 
taip ir galiūnai netekę galios sunyksta. Žolė ant kieto 
kelio ar tako skursta ir padžiūsta. Sraigė šliauždama ne- 
tenka pati savo dalies, nes kelyje lieka dėmė jos skys- 
čių. Teisiųjų ilgesys ir malda yra, kad niekšai valdovai 
tuojau sunyktų, kaip nelaiku gimęs kūdikis mirtų ir, 
kaip erškėčiais kūrenama ugnis tuojau užgęstų, dar 
puodui neužvirus. Suprantama, kad teisieji džiaugiasi 
niekšų kritimu. Juk ir Dievas teis niekšus. Jis yra teisus 
teisėjas. Kai niekšai ir jų valdžia staiga žlunga, dažnai 
teka daug kraujo. 

59 psalmė 
PIKTIEJI PUOLA 1-8, VIEŠPATS PADEDA 9-18 

1 Choro vadovui. Gaida: "Nesunaikink". Dovydo 
odė. Kai Saulius išsiuntė pasiuntinius ir tie saugojo na- 
mus, norėdami Dovydą nužudyti. (1 Sam 19,11) 

2 Dieve, išgelbėk mane iš priešų, apgink nuo su- 
kylančių prieš mane! 3 Išlaisvink mane iš piktadarių ir 
išgelbėk nuo kraugerių! 4 Štai, jie siekia mano gyvy- 
bės; galiūnai sąmokslą prieš mane rezga. Viešpatie, juk 
aš Tau nenusidėjau! 5 Nors nekaltas esu, jie atbėga ir 
sustoja prieš mane. Pabusk, skubėk pas mane ir pama- 
tysi! (Ps 44,24) 6 Viešpatie, dangaus pulkų ir Izraelio 
Dieve, nubausk ir trauk tieson visas pagonių tautas, ne- 
sigailėk išdavikų ir pasalūnų. (Sela) 7 Jie sugrįžta vaka- 
re, loja kaip šunys ir laksto po miestą. 8 Jie pliauškia, 
lūpomis piktžodžiauja ir sako: "Juk niekas negirdi!" 9 
Viešpatie, Tu juokies iš jų, tyčiojies iš pagonių. (Ps 
2,4) 10 Mano stiprybe, į Tave žiūrėsiu, nes esi mano 
Dievas ir tvirtovė. 11 Gailestingas mano Dievas, ateina 
ir gelbsti. Dievas leidžia man pasijuokti iš priešų. (Ps 
54,9) 12 Nesunaikink jų staiga, kad :auta nepamirštų! 
Pakrikdyk juos savo galia ir po to parblokšk! 13 Jų 
burnos nusikaltimas ir lūpų kalba įvelia juos į išdidumą. 
(Ps 36,4) 14 Jų skleidžiami keiksmai ir melai iššaukia 
rūstybę ir juos visai sunaikina, kad visi išpažintų, jog 
Jokūbo Dievas viešpatauja iki žemės pakraščių. (Selaj 
15 Jie sugrįžta vakare, loja kaip šunys ir aplaksto mies- 
tą. 16 Jie klaidžioja, ieško maisto, o neradę — urzgia. 
17 Aš giedosiu apie Tavo stiprybę, krykštausiu rytmety 
apie Tavo malonę. Tu buvai man pilis ir prieglauda var- 
gų metu. 18 O mano siiprybe, aš Tau giedosiu psalmes, 
nes Tu, Dieve, esi mano apsauga. Mano Dieve, koks 
Tu malonus! 


Kaip Saulius siekė nužudyti Dovydą yra užrašyta 
1 Sam 19,9-17. Dovydas vengė pavojaus ir nuoširdžiai 

meldė Dievą gelbėti jį. Šiuo atveju Dovydas jautėsi ne- 
nusikaltęs nei karaliui, nei kitiems. Dovydo gyvybės 
siekė ne tik karalius, bet ir jo valdininkai. Dovydas pa- 
lygina juos laukiniams šunims, kurie bėgioja ir loja, sa- 
vo auką niekina ir nebijo Dievo. Jie mano niekas jų kal- 
bų negirdi ir darbų nemato. 

Dovydas pasitikėjo Dievu. Jis meldė Dievą nesu- 
naikinti jo priešų ūmai, bet pamažu, kad žmonės atsi- 
mintų jų likimą ir tikėtų Dievą. Dovydas buvo tikras, 
kad Dievas išgelbės jį. Jis pasižada garbinti Dievą ir 
girti Jo vardą. 


60 psalmė 
DIEVE, PALIKAI MUS 1-6, 
ATSIMINK PAŽADĄ 7-10, PADĖK MUMS 11-14 

1 Choro vadovui. Gaida: "Kaip lelijos". Dovydo 
odė. Pamokymui. 2 Kai jis kariavo su Mesopotamijos 
ir Sebos aramitais, ir kai sugrįžęs Joabas sumušė dvyli- 
ka tūkstančių edomitų Druskos slėnyje. (2 Sam 8,3,13; 
10,13,18) 

3 Dieve, Tu užsirūstinęs atstūmei mus, sulaužei 
mūsų eiles; atleisk mums! 4 Sudrebinus suskeldėjo že- 
mė. Dabar užtaisyk jos plyšius, nes ji griūva! 5 Davei 
patirti savo tautai sunkių vargų, mus girdei svaiginančių 
vynu. (Iz 51,17,22) 6 Tavęs bijantiesiems pakėlei vėlia- 
vą — ženklą, kad jie bėgtų nuo lanko. (Sela) (Ps 20,6; 
108,7-14) 7 Kad Tavo mylimieji būtų išgelbėti, padėk 
savo dešine ir išklausyk mus! 8 Dievas kalbėjo savo 
šventovėje: "Aš džiūgaudamas dalysiu Sikemą ir pa- 
skirstysiu Sukoto slėnį. 9 Mano yra Gileadas ir Mana- 
sas, o Efraimas mano galvos šalmas, Judas mano skep- 
tras. (1'M 49,10) 10 Moabas yra mano praustuvė. Ant 
Edomo numesiu savo kutpę. Filistėjoje aidės mano per- 
galės balsas". 11 Kas nuves mane į sustiprintąjį miestą? 
Kas nuves mane į Edomą? 12 Argi ne Tu, Dieve, atstū- 
mei mus? Argi Tu, Dieve, su mūsų kariuomene nebe- 

žygiuosi? 13 Suteik mums paramą prieš prispaudėją, 
nes silpna yra žmonių pagalba. 14 Su Dievo pagalba 
narsiai kovosime, Jis sumindys mūsų engėjus.. 


Šia psalme Dovydas prisiminė karą prieš Mesopo- 
tamijos ir Sebos aramėjus. Kariaujant su šiais priešais, 
kraštas buvo paliktas be apsaugos. Tuo pasinaudojo 
edomitai. Jie įsiveržė į kraštą ir labai nuteriojo jį. Dovy- 
das, išgirdęs tai, padalino kariuomenę ir pasiuntė jos 
dalį Joabo vadovybėje prieš edomitus. Joabas nugalėjo 
edomitus; jų krito 12000. Dovydas nepriskaitė pergalės 
sau nei savo kariams. Jis tikėjo ir žinojo, kad pralaimė- 
jimas ir laimėjimas yra Dievo rankoje. Nors Dovydas 
karą laimėjo, bet kariuomenė ir kraštas labai nukentėjo. 
Nukentėjimas buvo lyg žemės drebėjimas. Dovydas 
pats ir kariuomenė nebuvo tikri laimėjimu; jie svyravo. 
lyg girti, drebėjo. Viešpats leido jiems nugalėti priešus, 
dėkoti Jam, — rinktis prie Jo, lyg mūšyje pakrikusiai 
kariuomenei prie vėliavos. 

Viešpats atsakė į Dovydo maldą. Dovydas buvo 
tikras, kad Dievas kalba. Jis yra visko Valdovas; Jis 
gali duoti pergalę kam nori. Sikemas ir Sukotas yra prie 
Jordano upės. Gileadas ir Manasas manyta — rytinėje 
Jordano pusėje. Efraimas ir Judėja dažnai Šventajame 
Rašte minimi kaip vadovaujančios Izraelio padermės. 
Moabitai yra Viešpačiui tik lyg indas kojoms nusi- 
plauti. Numesti ant ko batą, reiškė laikyti tai savo nuo- 
savybe. Dovydui buvo pažadėta pergalė ir ant filistėnų. 

Dovydas, gavęs atsakymą iš Viešpaties, pasitikėjo 
Juo, prašė toliau pagalbos, nuvesti jį į stiprųjį miestą — 
į Edomo sostinę. Dovydas žinojo, kad nei jo armija, nei 
sąjunga su kitais karaliais nebus veiksminga, jei Vieš- 
pats nepadės. Tikint Dievą, Žmogus neturi sėdėti sudė- 
jęs rankas; jis privalo atlikti parei gą, kovoti narsiai kaip 
čia Dovydas. 

61 psalmė 
MALDA: UŽ VYRIAUSYBĘ 1-6, 
UŽ VALDOVĄ 7-9 

1 Choro vadovui. Styginais instrumentais. Dovydo 
psalmė. (2 Sam 17,24,27) 

2 Dieve, išgirsk mano šauksmą, išklausyk mano 
maldą! 3 Mano širdžiai alpstant, nuo žemės krašto šau- 
kiuos Tavęs. 4 Užkelk mane ant aukštos uolos. Tu esi 
man prieglauda, stiprus bokštas gintis nuo priešo. (Ps 
18,2-3; 71,8) 5 Norėčiau gyventi Tavo padangtėje am- 
žinai, glaustis Tavo sparnų priedangoje. (Sela) (Ps 
63,8) 6 Dieve, Tu girdėjai mano įžadus, davei paveldė- 
jimą tiems, kurie gerbia Tavo vardą. 7 Prailgink kara- 
iaus amžių! Jo metai tegul tveria kartų kartomis. (Ps 
21,6) 8 Tesėdi jis soste per amžius Dievo akivaizdoje! 
Jo malonė tesaugo jį! (2 Sam 7,16) 9 Giedosiu Tavo 
vardui visados, vykdysiu savo įžadus kasdien. 


Kokia proga ši psalmė rašyta nežinome. Ar tas "to- 
limas kraštas" buvo karo metu buvimas svetur, ar pasi- 
traukimas iš Jeruzalės Absalomui maištaujant? Galėjo 
būti ir įsivaizduojamas nutolimas nuo Dievo, nejauti- 
mas Viešpaties artybės. Kas ta "aukšta uola", taipgi ne- 
žinome. Galėjo būti Jeruzalėje Siono kalnas. Bet galėjo 
būti ir pasitikėjimas Dievu. Kiekvienas žmogus, o ypač 
tikintis Dievą, pergyvena laikotarpius, kai nejaučia Die- 
vo artybės ir neturi tikėjimo tvirtybės. Tokiais laikais 
žmogus nuoširdžiai meldžiasi, siela alpsta, daro Dievui 
įžadus. 

Dovydas meldė pats už save, bet Dovydo ir mūsų 
mintys siekia toliau. Tikrasis, amžinasis, karalius yra 
Dovydui pažadėtasis Mesijas. (2 Sam 7,12-) Jis kara- 
liaus amžinai, kaip sakytą Lk 1,33. 

62 psalmė 
ILGESYS DIEVO 1-5, IEŠKOJIMAS JO 6-9, 
ŽMOGUS YRA LYG KVAPAS 10-13 

1 Choro vadovui. Jedutūnui. Dovydo psalmė. (Ps 
39,1) 

2 Tik Dievo tyliai laukia mano siela: iš Jo ateina 
man išganymas. (Iz 30,15) 3 Tik Jis yra mano uola ir 
išgelbėjimas, saugi pilis: per daug nesvyruosiu. 4 Kaip 
ilgai puldinėsite žmogų, griausite visi, kaip pašlijusią 
sieną, kaip griūvantį mūrą! 5 Jie planuoja nustumti jį 
nuo aukštumos. Jie gėrisi melu: liežuviais jie laimina, o 
viduje keikia. (Sela) 6 Tik Dievo tyliai laukia mano sie- 
la. Mano viltis Jis yra. 7 Tik Jis yra mano uola ir išga- 
nymas, saugi pilis: aš nesvyruosiu. (Ps 18,2-3) 8 Dievu 
remiasi mano išganymas ir garbė; mane ginanti Uola ir 
priebėga yra Dievas. (Ps 61,4) 9 Pasitikėk Juo, tauta, 
visais laikais! Išliekite Jo akivaizdoje savo širdį. Dievas 
yra mums apsauga. (Sela) 10 Tik kvapas yra prastuo- 
liai, apgaulingi kilmingieji. Svarstyklėse jie pakyla 
aukštyn: jie visi drauge lengvesni už kvapą! 11 Nerasite 
laimės spausdami kitus, nedžiugins grobis laimėtas. Jei 
didėja turtai, neriškite prie jų širdies. (Mt 19,22; Lk 
12,19-20; 1 Tim 6,17) 12 Kartą Dievas kalbėjo; aš du 
dalykus nugirdau: kad galybė priklauso Dievui ir kad 
Tavo, Viešpatie, yra malonė. 13 Tu atlyginsi kiekvie- 
nam pagal jo darbus. (Rom 2,6-11) 


Psalmėje 61 nepasakyta aiškiai, kas yra aukštoji 
uola. 62 psalmėje Dovydas sako, kad jo pilis ir uola yra 
Viešpats. Tikint Viešpatį galima būti ramiam, nors pa- 
vojai aplinkui siaučia. Žmonių elgsena yra kitokia negu 
Dievo. Žmonės dažnai akyse kalba užjaučiančiai, bet 
širdyje mano pikta daryti. Dovydas pažino žmones, ne- 
pasitikėjo jais. Ne tik priešai, bet dažnai ir draugai nori 
kitą pražudyti, lyg pašlijusią sieną sugriauti. Asizietis 

Francas meldė: "Dieve, saugok mane nuo mano drau- 
gų, nuo priešų aš pats saugosiuos". 

Dovydas tikėjo Dievą. Jis daug kartų patyrė Jo iš- 
gelbėjimą ir apsaugą. Čia jis pakartoja ką pareiškė tre- 
čiame skirsnelyje. Ką Dovydas pats patyrė bei tikėjo, tą 
jis patarė visiems savo tautiečiams — pasitikėti Dievu! 

Daug kas žmonių daro pikta, jais pasitikėti negali- 
ma. Visgi yra Dievą tikinčių žmonių ir darančių gera. 
Bet ir jie yra tik žmonės. Jie suserga ir miršta. Kaip 
dažnai geriausieji ir artimiausieji žmonės miršta ir visi 
su jais daryti planai žūna. Dievas yra amžinas ir galin- 
gas. Psalmistas pataria pasitikėti Juo. Dievo savybė yra: 
pasigailėjimas, atleidimas, malonės teikimas. Taip, Die- 
vas yra galingas ir teikia malonę! 


63 psalmė 
ILGESYS DIEVO 1-4, JIS MAN YRA VISKAS 5-8, 
PRIEŠAI ŽLUGS 9-12 

1 Dovydo psalmė, kai jis gyveno Judėjos dykumo- 
je. (1 Sam 22,5; 23,14; 24,1) 

2 Dieve, tik Tu esi mano Dievas! Tavęs ieškau aš, 
Tavęs trokšta mano siela, kūnas ilgisi Tavęs, kaip sau- 
sa, nualinta be vandens žemė. (Ps 42,3; 143,6) 3 Šven- 
tovėje ieškojau Tavęs, pamačiau Tavo galybę ir garbę. 
4 Tavo malonė yra geresnė už gyvenimą, todėl mano 
lūpos girs Tave. (Ps 73,25-) 5 Slovinsiu Tave kol gy- 
vensiu, Tavo vardą minėdamas, į Tave rankas kelsiu. 6 
Mano siela gaivinasi lyg kūnas geru maistu (kaulų sme- 
genimis ir taukais), lūpos krykštauja, burna giria Tave. 
7 Svajoju apie Tave gulėdamas, mąstau naktį budėda- 
mas. 8 Tu buvai man pagalba, Tavo sparnų paunksnėje 
giedu Tau linksmai. 9 Mano siela glaudžiasi prie Tavęs; 
Tavo dešinė palaiko mane. 10 Kurie siekia atimti man 
gyvybę, nueis į žemės gilybes. 11 Jie pateks kalavijo 
galiai ir grobiu šakalams. 12 O karalius gėrėsis Dievu. 

Girsis kiekvienas, kuris prisiekia Juo. Melagių burna 
bus užkimšta (5 M 6,13) 


Ši psalmė yra labai panaši į 42 psalmę. Judėjos dy- 
kuma yra tarp Jeruzalės ir Negyvosios jūros. Dovydas 
šioje dykumoje slėpėsi nuo karaliaus Sauliaus ir buvo 
joje „bėgdamas nuo savo sūnaus Absalomo. Dovydas 
panašiai jis jautė skurdą be Dievo artybės. Jis ilgėjosi. 
Dievo. Jam Dievo artybė buvo mielesnė negu gyvybė 
— gyvenimas. Daug kas trokšta ir siekia: mokslo, gar- 
bės, laimės, meilės, galios .. . Dėkui Viešpačiui, vei- 
kiant Jo malonei, yra trokštančių žmonių tiesos ir Dievo 
artybės. Tikintieji apie tai kalba, gaivinasi Juo, šlovina 
Jį žodžiu ir gyvenimu. 

Giedotojas dieną ir, pabudęs naktį, mąstė apie Die- 
vą. Jis gyveno Dievo artybėje ir jautė Jo apsaugą, lyg: 
paukšteliai po jų tėvų sparnais. Priešai siekia ne tik kū- 
ną sunaikinti, bet ir dvasią; pasitikėjimą Dievu. Tokie 
niekšai žus patys dvasia ir kūnu. Jie nugarmės į žemės 
gilybes (pragarą), o jų kūnais maitinsis žvėrys. Kurie 
prisiekia Viešpačiu, tie ir gali džiaugtis Juo. 


64 psalmė 
PIKTIEJI SIAUTĖJA 1-7, 
JIE ŽLUGS NUO JŲ PAČIŲ PIKTYBĖS 8-11 

1 Choro vadovui. Dovydo psalmė. 

2 Dieve, išgirsk mano balsą, kai skundžiuosi! Nuo 
priešų baimės saugok mano gyvybę. 3 Paslėpk mane 
nuo piktadarių sąmokslo, nuo nedorėlių siautimo. 4 Jie 
galanda savo liežuvį kaip kardą, taiko užnuodytą žodį 
kaip strėlę, (Ps 57,5) 5 iš pasalų pašauti, nekaltąjį taiko 
netikėtai, be baimės. (Ps 11,2) 6 Jie tvirtai siekia pikto 
tikslo, slaptai spendžia pinkles, mąstydami: "Kas paste- 
bės mus (Ps 94,7) 7 ir permatys mūsų nusikaltimą? Są- 
mokslą sugalvojome klastingai." Toks žmogaus vidus 

ir širdis — paslaptinga gilybė. 8 Bet Dievas šaus į juos 
strėle — staiga juos sužeis. 9 Jiems žuvimą rengia jų 
pačių liežuvis. Visi, kurie matys juos, kraipys galvas. 
(Ps 7,16) 10 Tada visi išsigąs, kalbės ką Dievas padarė, 
ir apmąstys Jo darbus. 11 Teisingieji Viešpačiu džiau- 
giasi ir geraširdžiai bėga prie Jo glaustis. Tesidžiaugia 
visi tiesaširdžiai! 


Psalmėje yra daug sakyta apie pikto pasireiškimą 
prieš gera. Kova tarp pikto ir gero minima nuo pat pa- 
saulio pradžios. Reikia suprasti, kad ta kova daugiau iš- 

„eina iš pikto, negu iš paties žmogaus. Piktybė panaudo- 
ja žmogų piktą daryti. Senais laikais ir dabar yra naudo- 
jama apgaulė, veidmainystė, išdavystė, pikti slapti susi- 
tarimai prieš gera. Suprasti ir pastebėti visus piktus kės- 
lus yra neįmanoma. Dovydas ir kiti tikintieji meldė Die- 
vą apsaugos. Dievas viską žino ir mato. Jis tikrai kartą 
piktadarius nubaus. Gyvenime labai daug neteisybių 
vyksta, teisieji nukenčia. Gerai tam, kuris neteisiai ken- 
tėdamas nepaskęsta keršte, bet visa maldoje paveda 
Dievui ir ieško paguodos Jame. 


65 psalmė 
PADĖKA DIEVUI UŽ GĖRYBES 1-6, 
JIS TVARKO PASAULĮ 7-9, 
DĖKUI UŽ DERLIŲ 10-14 

1 Choro vadovui. Dovydo psalmė. Giesmė. (2 
Sam 21,1; Joel 2,15) 

2 Tau dera gyriaus giesmė, o Dieve Sione, ir tebū- 
nie įvykdomi įžadai. 3 Tu išklausai maldas, pas Tave at- 
eina kiekvienas su savo kaltybėmis. 4 Mūsų nuodėmių 
našta slegia mus, Tu atleidi jas. 5 Laimingas tas, kurį 
Tu išrenki ir priimi, kad jis gyventų Tavo prieangiuose. 
Mes sotinamės Tavo namų gėrybėmis, Tavo šventovės 
šventumu. (Ps 84) 6 Didingi Tavo darbai ir teisūs; Tu 
nuostabiais ženklais išklausai mus, o Dieve, mūsų išga- 

nytojau, pasitikėjime visų žemės pakraščių ir tolimųjų 
pajūrių! 7 Tu sukūrei kalnus savo jėga, apsisiautęs 
galybe, 8 nutildai marių ūžimą, jų bangų šniokštimą ir 
tautų triukšmą. (Ps 89,10) 9 Žemės pakraščių gyvento- 
jai bijosi Tavo ženklų. Rytais ir vakarais krykštauja 
džiaugsmu. 10 Tu aplankai žemę ir aplaistai, padarai ją, 
labai derlingą. Dievo upelis yra pilnas vandens. Tu leidi 
užderėti javams; taip Tu viską paruoši. (Ps 46,5) 11 Tu 
palaistai jos vagas, sulygini grumstus, lietumi suminkš- 
tini ją, palaimini augalus. (Ps 104,13-16) 12 Tu apvai- 
nikuoji metus derliumi, — vežimai gausūs palaima. 13 
Žaliuoja stepių ganyklos, džiūgauja pasipuošusios kal- 
vos. 14 Pievos pilnos avių, kloniuose vešliai auga javai. 
Viskas linksmai šūkauja ir gieda. 


Meldėjas kreipėsi į gyvąjį Dievą, kurio būstinė yra 
Sione. Dievui duoti įžadai privalo būti vykdomi. Gyva- 
jam Dievui ne taip sau kalbamos maldos; Jis išklauso 
maldas ir atleidžia kaltes. Didingajam Dievui maldoje 
išpažįstami nusikaltimai ir gaunamas iš Jo atleidimas! 
Senojo Testamento Žmonės lankė šventovę, 0 mes, 
Naujojo Testamento tikintieji, gauname sąžinės nurami- 
nimą ir Viešpaties artybę, tikėjimu turime draugystę su 
Juo. 

Didingasis Dievas sukūrė kalnus ir vandenynus. 
Jis valdo visa tvarkinga teise. Jo valdžia siekia visur — 
iki tolimiausių žemės kraštų. Jis valdo ir tvarko jūrų 
bangas ir tautas. Viskas yra Jo žinioje. Jo valdymo 
ženklai pastebimi, žmonija bijosi Jo, bet ir džiaugsmin- 
gai garbina Jį. 

Tai pjūties padėkos psalmė. Dievas sukūrė visatą, 
Jis parūpina ir maistą žmonėms ir gyvuliams. Koks 
nuostabus vanduo! Jo pilnos jūros, bet ir lietaus pavi- 
dale juo palaistoma dirva, pievos, dykumos, kalnai, kal- 
vos ir slėniai. Kalnai ir kalvos žaliuoja, bandos ganosi 

ganyklose, javai bręsta dirvose: Dievo teikiama palaima 
džiaugiasi visi. 


66 psalmė 

PASAULIS ŠLOVINA DIEVĄ 1-4, NUOSTABI JO 
GLOBA SAVIESIEMS 5-12, PADĖKA JAM 13-20 

1 Choro vadovui. Giesmė. Psalmė. 

Krykštauk Dievui, visas pasauli! 2 Giedokite apie 
Jo vardo garbę. Iškilmingai teikite Jam šlovę! 3 Saky- 
kite Dievui: "Kaip didingi Tavo darbai! Dėl didelės Ta- 
vo galios lenkiasi Tau priešai. 4 Visas pasaulis tegarbi- 
na Tave, tegieda Tau ir garsina ""avo vardą!" (Sela) 5 
Ateikite ir matykite Dievo darbus! Jis nuostabių dalykų 
padarė Žinonių tarpe! 6 Jis pavertė jūrą sausuma, per 
upę pėsčius pervedė. Tad džiaukimės Juo! (2 M 14,21; 
3,17) 7 Jis viešpatauja savo galybe per amžius. Jo akys 
stebi tautas: išpuikėliai tegul nemaištauja! (Sela) 8 Gar- 
binkite, tautos, :aūsų Dievą, garsinkite Jo šlovę! 9 Jis 
mūsų gyvybę išlaiko, neleidžia suklupti mūsų kojai. 10 
Tu ištyrei mus, Dieve, mėginai mus ugnimi, kaip sida- 
brą. (Pat 17,3) 11 Tu įvedei mus į kalėjimą, uždėjai 
grandines ant kojų. 12 Tu leidai žmonėms mums lipti 
ant spranuo. Mes turėjome eiti per ugnį ir vandenį. Bet 
Tu išvedei mus į laisvę. (Iz 43,2) 13 Su aukomis į Tavo 
namus aš įeisių ir įžadus savo ištesėsiu, 14 kuriuos išta- 
rė mano lūpos, ir varge burna pažadėjo. 15 Aukosiu 
Tau riebias aukas, avinus rūkysiu, paruošiu jaučius ir 
ožius. (Sela) 16 Ateikite, klausykite visi, kurie bijote 
Dievo; papasakosiu kokius didingus darbus man Jis 
padarė. 17 Į Jį šaukiuos, šlovinu Jį liežuviu. 18 Jei ne- 
dorai elgtis būčiau ketinęs širdyje, tai Viešpats nebūtų 
išklausęs. (Pat 28,9; Jn 9,31) 19 Bet Dievas tikrai iš- 
klausė; Jis priėmė manąją maldą. 20 Tebūnie giriamas 
Dievas, Jis neatmetė mano maldos. i ir neatitolino nuo 
manęs savo malonės. 

Poetas kviečia visą pasaulį šlovinti Viešpatį. Gal 
visos tautos kviečiamos garbinti Mesiją — Kristų? Vis 
iš naujo primenamas izraelitų pervedimas per Raudoną- 
ją jūrą, (2 M 14,21) ir per Jordaną. (Joz 3,1-) 

Rašytojas kviečia tautas šlovinti Viešpatį. Jis pasa- 
koja Viešpaties nuostabius vedimus per vargus ir ban- 
dymus. Viešpats savo tautą vedė per: kalėjimus grandi- 
nėse, ugnį ir vandenį. Tikrai Izraelio tauta išgyveno se- 
nais ir dabartiniais laikais baisių vargų. Poetas sako, 
kad tai buvo Viešpaties maloningas vedimas išbandyti 
ir švarinti tautą! Taip, Viešpats išlaikė išrinktąją tautą, 
neleido jai visai sunykti. | 

Poetas asmeniškai eina į šventovę, aukoja aukas, 
vykdo įžadus, kviečia tikinčiuosius tai daryti. Jis prime- 
na, jei jis tai ne nuoširdžiai darytų, Viešpats neišklausy- 
tų jo. Naujajame Testamente taipgi primenama melstis 
pagal Jo valią. (1 Jn 5,14). 


67 psalmė 
MALDA IR PADĖKA UŽ MALONĘ 1-8 

1 Choro vadovui. Styginiams. Psalmė. Giesmė. (4 
M 6,22-27) 

2 Dievas tebūnie mums malonus ir telaimina mus, 
terodo šviesų savo veidą. (Sela) 3 Tepažįsta žemėje Ta- 
vąjį kelią, visose tautose Tavo išganymą! 4 Dieve, te- 
garbina Tave tautos, tešlovina Tave visos giminės! (Ps 
117,1) 5 Tesilinksmina ir tekrykštauja tautos, kad val- 
dai jas teisingai ir teisi tautas pasaulyje! (Sela) 6 Dieve, 
tegarbina Tave tautos, tešlovina Tave visos giminės! 7 
Žemė davė derlių, nes mus laimino Dievas, mūsų Vieš- 
pats. (Ps 65,10) 8 Telaimina mus Dievas, ir tegerbia Jį 
visi žemės kraštai! (Ps 33,8) 


„Poetas pradėjo rašyti psalmę, vadinamu Arono pa- 
laiminimu, (4 M 6,24-) Toliau jis meldė Viešpaties val- 
džios pasireiškimo visoms tautoms, visame pasaulyje; 

taipgi, kad tautos pažintų, garbintų Viešpatį ir džiaugtų- 
si Jo malone. Ši psalmė yra misijos psalmė visoms tau- 
toms. Psalmės pabaigoje Dievo duota palaima maistu 
—- žemės derliumi ir, visi kviečiami garbinti Viešpatį. 


68 psalmė 
DIEVO DIDYBĖ 1-4, JO GERUMAS 5-7, 
VEDIMAS PER TYRUS 8-15, ŠVENTOVĖS 
ĮKŪRIMAS 16-19, JIS GELBSTI 20-24, 
SANDAROS SKRYNIA 25-28, 

TEGUL LENKIASI VIEŠPAČIUI PAGONYS 29-36 

1 Choro vadovui. Dovydo psalmė. Giesmė. (5 M 
32; 2Sam 11,11; 12,26-31) 

2 Pakyla Dievas, pakrinka ir bėga Jo priešai, kurie 
Jo nekenčia. (4 M 10,35) 3 Kaip dūmai išsklaidomi, 
kaip vaškas nuo ugnies sutirpsta, taip pradingsta bedie- 
viai Dievo akivaizdoje. 4 Bet teisieji linksminasi, džiū- 
gauja, laimingi prieglobsty Dievo. 5 Giedokite Dievui! 
Skambinkite Jo vardui! Taisykite kelią Tam, kuris važi- 
nėja virš debesų! Jo vardas yra Viešpats. Džiūgaukite 
Jo akivaizdoje! (Iz 57,14) 6 Našlaičių tėvas ir našlių 
globėjas savo buveinėje yra Dievas. (Ps 10,14) 7 Die- 
vas parūpina benamiams namus, išveda belaisvius į lai- 
mę. Tik priešginos lieka gyventi išdžiūvusioje žemėje. 
8 Dieve, kai Tu ėjai savo tautos priekyje, kai Žygiavai 
per dykumą, (2 M 13,21; Teis 5,4-5) 9 žemė drebėjo, 
Dievo akivaizdoje dangūs rasojo. Sinajus drebėjo prieš 
Dievą, prieš tikrąjį Dievą. (2 M 19,16-18) 10 Dieve, 
siuntei gausų lietų ant savųjų, juo gaivinai suvargusius. 
11 Tavoji kaimenė tenai įsikūrė, Dieve, Tu buvai jai ge- 
ras ir viskuo aprūpinai. 12 Kai Viešpats tarė Žodį galin- 
gą, ir didelis pulkas džiugios pergalės pranešančių pasi- 
pylė: (Iz 52,7) 13 "Karaliai ir kariuomenė skubėdami 
pabėgo, o šeimininkės padalino grobį. 14 Kai naktimis 
gulėjote garduose, balandžio sparnaj sidabru sublizgėjo 
ir gelsvu auksu jo sparnai sužvilgo. (Teis 5,16) 15 Kai 

Visagalis sklaidė ten karalius, atrodė lyg sniegą Salmo- 
ne." 16 Dievo kalnynas Basane, skiauterėtas Basano 
kalnynas! 17 Ko šnairuojate aukštosios kalnų viršūnės 
į kalną, kur Dievas panoro gyventi? Taip, Viešpats gy- 
vens jame per amžius! (Ps 132,18) 18 Viešpats Dievas 
su tūkstančių tūkstančiais vežimų nuo Sinajaus į savo 
šventovę atvyko. (2 Kar 6,17; Dan 7,19) 19 Tu užžen- 
gei aukštyn, ten belaisvius vedeis, ėmei dovanų, net iš 
maištaujančių žmonių kaip pagarbos ženklą, nes Dievas 
ir Viešpats esi. (Ef 4,8-10) 20 Tebūnie garbinamas 
Viešpats kasdieną! Jis naštas mūsų neša, Jis Dievas ir 
išganytojas mūsų. (1 Kor 10,13) 21 Dievas — mus 
gelbėjantis Dievas. Viešpats Dievas gali išgelbėti iš 
mirties. 22 Tačiau Dievas sudaužo galvas savo prie- 
šams, gauruotas, išdidžias galvas tiems, kurie vaikščio- 
ja nusikaltę. 23 Viešpats tarė: "Iš Basano kalnų juos ' 
sugrąžinsiu, jūros gelmėje surasiu, 24 kad pamirkytum 
koją jų kraujuje; kojas numazgojus ir tavo šunų liežu- 
viams dar būtų kas laižyti". 25 Dieve, visi matė mano 
Dievo ir karaliaus didingąjį žygį į šventovę. (2 Sam 
6,13-14; Ps 24,7) 26 Priešakyje giesmininkai, gale 
kanklininkai žygiavo, viduryje mergaičių būgneliai 
žvangėjo. (2 M 15,20) 27 "Iškilmingai šlovinkite Die- 
vą, Viešpatį, Iurie esate Izraelio giminės!" (Iz 48,1) 28 
Priekyje eina Benjaminas, visų jauniausias! Judo kuni- 
gaikščiai su savo triukšminga minia, Zebulono ir Nafta- 
lio kunigaikščiai, 29 Dieve, parodyk savo galybę, Die- 
vo galybę, kuri veikia mūsų gerovei! 30 Jeruzalėje yra 
Tavo šventovė, karaliai jos garbei dovanas Tau tegul 
neša, (Ps 72,10,15) 31 Nendryno žvėrį sudrausk, kai- 
menę jaučių su taurų veršiais; sutrypk norinčius duok- 
lės! Išsklaidyk tautas, karus mėgstančiąsias. 32 Teatei- 
na Egipto didžiūnai, teištiesia Etiopija rankas į Dievą! 
(Iz 19,21; Ps 87,4) 33 Pasaulio valstybės, giedokite 
Dievui, skambinkite Viešpačiui! (Sela) 34 Tam, kuris * 
važiuoja padangėmis, amžinais skliautais keliauja! 

Klausykis, Jis pakelia savo galingą balsą. 35 Pripažin- 
kite Dievo galybę. Izraelyje matoma Jo didybė, debesy- 
se jaučiama Jo galia! (Ps 29,1) 36 Galybių Dievas yra 
savo šventovėje, Izraelio Dievas, Jis teikia savo tautai 
galybę ir stiprybę. Tebūna šlovinamas Dievas! (Ps 
29,11) 


Šios psalmės tekstas yra apgadintas, Šventajame 
Rašte dažnai kalbama apie dabartį ir prisimenama ką 
Dievas darė praeityje ar darys ateityje. Šioje psalmėje 
yra panašių išsireiškimų. Komentatoriai kritikai, kurie 
nori, kad psalmėje būtų išreikšta tik viena aiški mintis, 
nežino ką daryti, kaip aiškinti šią psalmę. 

Poetas psalmės pradžioje sako, kad Viešpats yra 
galingas. Kai gyvas Dievas pasireiškia, Jis sumaišo sa- 
vo priešų ir niekšų planus. Jie pakrinka ir panikoj bėga. 
Jie išsklaidomi kaip dūmai, kaip vaškas ištirpdomas 
karščio. Teisieji džiaugiasi Viešpaties pasireiškimu ir 
garbina Jį. 

Viešpats yra baisus niekšams, bet malonus tei- 
siems bei skriaudžiamiems. Todėl verta garbinti Jį, girti, 
džiaugtis Juo. Našlaičiai ir našlės visada kentėjo. Sven- 
tajame Rašte buvo įsakyta neskriausti jų, bet padėti 
jiems. Daug kenčia tremtiniai išstumti iš savo krašto, 
taipgi ir kaliniai, ypač įkalinti dėl tiesos, dėl Dievo — 
Kristaus. Niekšų vidinis gyvenimas yra tuščias. 

Viešpats vedė savo tautą dieną apdengęs debesiu, 
o naktį — šviesa. Sinajaus kalne Jis davė nuostatus, 
kurie po tūkstančių metų tinka Jo tautai, net ir kitos tau- 
tos naudojasi jais iki mūsų dienų. Viešpats aprūpino 
tautą tyruose ir Kanaano krašte. Sekė pergalė po perga- 
lės. Grobio buvo tiek daug, kad jį dalino net moterys 
namuose. Daugybė pranašų ir pranašių skelbė Gerąją 
žinią. Tauta taip gausi buvo, kaip paukščiai (balandžiai). 

Kur yra Salmonas ir, ką reiškia sniegas ant jo, ne- 
žinoma. Kai kurie mano, kad tas kalnas yra prie Sike- 

mo; vėl kiti — rytinėje pusėje Jordano. Aiškinimai: vie- 
ni sako, kad priešų nugalėjimas toks nelauktas buvo, 
kaip sniegas ant Salmono; kiti, kad grobis toks gausus 
buvęs, kaip sniegas. 

Siono kalnas, palyginant jį sa Basano kalnais, bu- 
vo mažas. Bet jį pasirinko Viešpats +aip savo būstinę. 
Viešpats pasirinko Izraelio tautą. Daugeliui tai nepatin- 
ka, bet tai yra Jo pasirinkimas. 

Apaštalas Paulius Ef 4,8-10 prilygina šią vietą Jė- 
zaus dangun žengimui. Jį lydi angelų pulkai ir nugalėti 
priešai. 2 

Čia poetas išreiškia mintį, kad Viešpats išgelbsti 
savuosius, o priešus sunaikina. Taip buvo praeityje, 
taip bus ir ateityje. Gauruotą galvą turėjo Absalomas; jo 
plaukai įkliuvo į ąžuolą ir jis žuvo. Izraelitams Raudo- 
noji jūra buvo išgelbėjimas, o egiptiečiams — pražūtis, 
Karaliaus Ahabo kraują laižė šunys, o apreiškime Jonui 
minimas kraujas iki arklių žąslų. 

Didžiulė izraelitų minia prie šventovės. Gal tai bu- 
vo procesija, įnešant Sandaros skrynią į šventovę? Ei- 
senoje dalyvavo giesmininkai, kanklininkai, būgninin- 
kai. Priekyje ėjo Benjamino padermės atstovai. Iš šios 
padermės buvo kilęs pirmasis tautos karalius Saulius. 
Po jų sekė Judo padermės vadai. Iš šios padermės buvo 
kilęs karalius Dovydas. Toliau minimi Zebulono ir 
Naftalio pareigūnai. 

Izraelio išpažinimas, kad vienas Dievas yra viso 
pasaulio, traukė pavienius žmones ir tautas visais lai- 
kais. Tas ypatingai pasireiškė Naujame Testamente per 
Jėzų. Dievas ir tikintieji niekada nemėgo ir nesiekė ka- 
rų. Tad ir psalmės poeto malda buvo, kad Viešpats 
mėgstančius karus išsklaidytų. Kai egiptiečiai, etiopai ir 
visos tautos išpažins ir pripažins Viešpatį, yra dar atei- 
tis. 

69 psalmė 
GELBĖK, AŠ SKĘSTU! 1-37 

1 Choro vadovui. Gaida: "Kaip Lelijos". Dovydo 
psalmė. (Ps 45,1) 

2 Gelbėk mane, nes nugrimzdau vandenyje iki 
kaklo! 3 Nugrimzdau į gilius dumblus, nėra kojai atra- 
mos. Esu vandens gelmėse, bangos ritasi per mane. 4 
Pailsau šaukdamas; užkimo gerklė, aptemo akys, belau- 
kiant Dievo pagalbos. 5 Daugiau kaip galvos plaukų tu- 
riu priešų. Jie be priežasties manęs nekenčia. Galinges- 
ni už mane tie, kurie melagingai eina prieš mane. Nejau- 
gi turėsiu grąžinti, ko nepavogiau? (Ps 35,19; Jn 15,25) 
6 Dieve, Tu žinai mano išminties stoką, ir Tau žinomi 
mano nusikaltimai. 7 Lai dėl manęs nebūna gėdinami 
tie, kurie viliasi Tavimi, Valdove, dangaus pulkų Vieš- 
patie! Tenebūnie įžeidžiami dėl manęs, kurie ieško Ta- 
vęs, Izraelio Dieve! 8 Dėl Tavęs kenčiu pajuoką, nuo 
užgauliojimų rausta man veidas. (Ps 44,23) 9 Svetimas 
tapau savo broliams, visai svetimas saviesiems — ma- 
no motinos vaikams. (Ps 38,12; Job 19,13) 10 Dėl uo- 
lumo Tavo namams mane niekina, ir Tave plūstančiųjų 
įžeidimai krito ant manęs. (Jn 2,17; Rom 15,3) 11 Save 
varginau pasninkais — ir dėl to kentėjau jų pajuoką. 12 
Vietoje drabužių, vilkių ašutinę — ir dėl to jie tyčiojasi 
iš manęs. 13 Zaunija apie mane pašaipiom dainom, sė- 
dėdami vartuose, gerdami vyną. (Job 30,9) 14 O aš 
meldžiuosi į Tave visą laiką. Dieve, dėl savo malonės ir 
ištikimybės išklausyk mane. (Iz 49,8) 15 Išgelbėk mane 
iš dumblo, kad nenugrimsčiau, ištrauk iš vandens gily- 
bių, išvaduok iš piktų priešų. 16 Tenenuneša manęs 
vandens srovė, tenepraryja gelmė ir teneapžioja manęs 
baisioji praraja. 17. Viešpatie, išklausyk mane dėl savo 
gausios malonės! Pažvelk į mane gailestingai. 18 Nepa- 
slėpk veido nuo savo.tarno, nes esu spaudžiamas; sku- 
biai išklausyk mane! 19 Priartėk prie manęs ir išgelbėk. 
Išlaisvink iš priešų mane! 20 Tu žinai, kaip mane plūs- 

ta, gėdina, niekina; Tu matai visus mano prispaudėjus. 
21 Pajuoka ir panieka skaudžiai plėšo man širdį. Aš 
laukiau užuojautos, bet jos nėra; ieškojau guodėjų — 
tačiau neradau. (Raud 1,2,9) 22 Vietoje maisto, duoda 
man nuodus, ištroškusį girdo actu. (Mt 27,34,48) 23 Jų 
stalas jiems patiems spąstais tevirsta ir aukų pokyliai — 
žabangais! (Rom 11,9-10) 24 Teaptemnsta jų akys, kad 
neregėtų; padaryk, kad jų strėnos visada svyruotų. 25 
Išliek ant jų savo tulžį, ir Tavo rūstybės karštis tepasie- 
kia j juos. 26 Jų stovykla tegul ištuštėja, palapinėse £y- 
ventojų nelieka. (Apd 1,20) 27 Persekioja jie, kuris iš- 
tiktas Tavo, ir kurį sužeidei, tam jie didina skausmą. (Iz 
53,4) 28 Tegul vis gausėja jų kaltės, ir tenegauna jie pa- 
teisinimo iš Tavęs. (Rom 1,24) 29 Tebūnie jie išbraukti 
iš gyvenimo knygos ir teisiųjų sąrašuose tenebūna nė 
vieno jų vardo! (Lk 10,20) 30 Aš esu suvargęs ir 
skausmų suimtas; Tavo pagalba, Dieve, tegloboja ma- 
ne! 31 Aš girsiu Tavo vardą giesme ir dėkodamas 
aukštinsiu Jį. 32 Tai Viešpačiui bus mieliau už jautį au- 
kojamą, už jauniklį jautuką su ragais ir nagais. (Ps 
50,8-14) 33 Tai matydami, linksminsis spaudžiamieji; 
Dievo ieškotojų širdys atgyja! 34 Viešpats girdi betur- . 
čius ir neniekina pavergtųjų. 35 Jį tegiria dangūs ir že- 
mė, jūros ir visa, kas kužda. tenai! 36 Dievas išgelbės 
Sioną ir Judo miestus atstatys. Jie įsikurs ten ir gyvens, 
37 Jo tarnų vaikai paveldės tą žemę, o Jo vardą mylin- 
tys gyvens joje. 


Ši psalmė yra panaši į 22 psalmę. Ar autorius tik- 
rai buvo įmestas į dumblą, kaip pranašas Jeremijas, (Jer 
38,6) ar tai yra palyginimas, tikrai nėra pasakyta. Auto- 
rius kentėjo dėl Viešpaties namų, reikalaudamas elgtis 
kaip pridera. Jis kentėjo nekaltai — be priežasties. Prie- 
šų buvo labai daug: garbingas vietas užimantieji pilie- 
čiai buvo niekšai (sėdintieji vartuose), artimieji — gimi- 
nės. Visi niekino jį, maitino nuodais, girdė actu. Krikš- 

čionybės pradžioje ši psalmė buvo laikoma pranašystės 
psalme apie Jėzaus kentėjimus. Ji daug kartų cituota 
Naujame Testamente, Jn 2,17; Mt 27,34; Apd 1,20; 
Rom 11,9-10), ir kitose vietose. Kas psalmėje sakyta, 
daug kas tinka Jėzui. Psalmėje priešams meldžiama 
keršto; Jėzus meldė už priešus visai kitaip — atleidimo. 

Pagaliau autorius pergyveno maldos išklausymą. 
Jis galėjo sakyti: "Girsiu Tavo vardą giesme ir aukštin- 
siu Jį". Jis numatė, kad ateityje bus išgelbėti visi tikin- 
tieji, Sionas bus atstatytas, mylintys Viešpatį gyvens ja- 
me. 


70 psalmė 
VIEŠPATIE NEUŽTRUK! 1-6 

1 Choro vadovui. Dovydo. Atminimui. (Ps 40,14- 
18; 38,1) 

2 Dieve, teikis išlaisvinti mane! Viešpatie, skubėk 
man padėti! 3 Sugėdink ir pakrikdyk tuos, kurie kėsina- 
si į mano gyvybę! Teatsitraukia sugėdinti, kurie linki 
man nelaimės! 4 Tebėga apimti gėdos, kurie sako: "Ge- 
rai tau, gerai tau!" 5 Tesidžiaugia ir didžiuojasi Tavimi 
visi, kurie ieško Tavęs, ir tesako: "Didis yra Dievas!" 
Tie, kurie ilgisi Tavo pagalbos. 6 Aš esu nelaimingas ir 
suvargęs, Dieve, skubėk man padėti! Mano pagalba ir 
globėjas Tu esi. Viešpatie, nedelsk! 


Ši psalmė yra dalis 40 psalmės; 14-18 beveik žodis 
žodin atitinka. Savaime suprantama, kad psalmių kny- 
gos leidėjai tai žinojo. Šventajame Rašte yra daug pa- 
kartojimų. Psalmėje nepasakyta kokiame varge ir nelai- 
mėje Dovydas buvo. Jis jautėsi suvargęs ir priešų ap- 
suptas. Jam buvo reikalinga skubi pagalba. Tokios jis ir 
meldė Viešpatį. Kiekvienas turime teisę prašyti Dievo 
pagalbos tuojau, kai pagalba yra reikalinga. Juk Jis yra 
mūsų Tėvas! 

71 psalmė 
NEPALIK MANĘS SENATVĖJE! 1-24 

1 Viešpatie, Tavimi pasitikiu: neleisk niekados gė- 
doje pasilikti! (Ps 22,40) 2 Savo teisingumu išlaisvink 
ir išgelbėk mane! Kreipk į mane savo ausį ir išgelbėk 
mane! 3 Būk man apsaugos uola, tvirta pilis! Juk Tu esi 
mano galinga tvirtovė! (Ps 18,3; 31,3-4) 4 Dieve, iš- 
laisvink mane iš bedievio rankos, iš skriaudėjo ir engė- 
jo kumščio! 5 Viešpatie Dieve, Tu esi mano viltis, pasi- 
tikėjimas nuo pat jaunystės. 6 Tu mane globojai nuo pat 
gimimo, "Tu saugojai mane ir užaugti leidai. Tavim pasi- 
tikiu visada. (Ps 22,10) 7 Daug kam atrodė stebuklas, 
kai Tu mane galingai globojai. (Ps 4,4) 8 Mano burna 
šlovę ir garbę visą dieną Tau teikia. 9 Neapleisk senat- 
vėje manęs; nepalik, kai jėgos išseks! 10 Mano priešai 
kalba ir seka mane; jie tyko mano gyvybės ir tariasi: 11 
"Dievas jį paliko, vykite ir sugaukite, — niekas jo ne- 
gelbės!" 12 Dieve, nebūk toli nuo manęs! Mano Dieve, 
skubėk man padėti! 13 Gėdingai težūva ir išnyksta ma- 
no gyvybės troškėjai! Tesusilaukia paniekos ir įžeidi- 
mo, kurie nelaimės man siekia. 14 Aš vilties nenusto- 
siu, šlovinsiu Tave visados. 15 Mano burna kalbės apie 
Tave teisybę, skelbs visą dieną išganymo darbus, nes 
jų yra didi daugybė. (Ps 40,6) 16 Aš skelbsiu Viešpa- 
ties Dievo darbus galingus, minėsiu Jo vieno teisumą. 
17 Dieve, Tu mokei mane nuo jaunystės, ir iki šiol dar 
skelbiu Tavo nuostabius darbus. (1 Sam 7,12) 18 Die- 
ve, nepalik žiloje senatvėje manęs! Būsimoms kartoms 
apie Tavo rankos galią aš bylosiu. (Iz 46,4) 19 Dieve, 
Tavo galia ir teisybė siekia aukštąjį dangų. Dieve, Tu 
padarei didingų darbų, — kas yra Tau lygus? (2 M 
15,11) 20 Nors daug ir skaudžių kančių leidai man pa- 
tirti, bet ir vėl atgaivinai mane, ištraukei iš po žemės! (1 
Sam 2,6) 21 Tu suteikei man garbę ir vėl paguosi. 22 
Dieve, aš šlovinsiu Tavo ištikimybę arfa, skumbinsiu 
Tau kanklėmis, Izraelio Šventasis! 23 Mano lūpos ir 

siela, kurią išgelbėjai, džiūgaus, kai psalmes Tau giedo- 
siu. 24 Ir mano liežuvis visą dieną kalbės apie Tavo tei- 
sybę. Visi yra sugėdinti ir raudonuoja, kurie siekė man 
nelaimės. į 

Kas buvo šios psalmės autorius nežinome. Bet ži- 
nome, kad jis nuo pat kūdikystės tikėjo Dievą, pasitikė- 
jo Juo, turėjo savo ilgame gyvenime daug vargų ir prie- 
šų. Viešpats visais laikais gelbėjo jį. Daug kam, ir jam 
pačiam, jo gyvenimas yra nuostabus. Autorius yra pa- 
senęs. Jis prisimena visus savo pergyvenimus. Kiek čia | 
buvo ligų, nusikaltimų, priešų! Senatvėje jų yra dar 
daugiau. Retą kurį senatvėje ligos nevargina. O netikėji- 
mo abejonės ar jau pasiliovė? Priešai senatvėje dar drą- 
sesni yra. Jie galvoja seną žmogų lengvai nugalėti, Se- 
natvėje gyvenimas pasunkėja. Tačiau autorius pasitiki 
Dievu; Jį garbina, gieda Jo garbei giesmę po giesmės, 
Betgi ir senatvėje reikia budėti ir melstis. Mūsų gyveni- 
mas prabėga, bet Viešpats lieka visada tas pats. Juo ga- 
lima pasitikėti ir senatvėje! 


72 psalmė 
TAIKOS KUNIGAIKŠTIS 1-20 

1 Saliamono. 

Dieve, suteik karaliui savo išminties teisti ir savo 
teisingumo karaliaus sūnui, (2 Sam 7)-2 kad jis Tavo 
tautą teisingai valdytų ir vargdienius vienodai globotų, 
3 kaip kalnai taiką tautai neštų ir kalvos teisybę! (Ps 
85,9-14) 4 Tegul gins jis tautos varguolių teises, gelbės 
beturčių vaikus ir sutriuškins spaudėją. 5 Per kartų kar- 
tas jis gyvens kol saulė švies ir mėnulis spindės. 6 Jis 
ateis kaip lietus ant nupjautos lankos, kaip lietus drėki- 
nantis žemę. 7 Jo dienomis žydės teisybė ir taika, kol 
švies danguje mėnulis. 8 Jis viešpataus nuo marių iki 
marių ir nuo upės (Eufrato) iki žemės pakraščių. (Zach 
9,10) 9 Jam nusilenks visi dykumų gyventojai ir priešai 

laižys dulkes. (Iz 49,23) 10 Tarsio ir salų karaliai atneš 
jam dovanų. Arabų ir Sabos karaliai mokės duoklę. (Ps 
68,30; Iz 60,9) 11 Visi karaliai garbins jį, visi pagonys 
tarnaus jam. (Ps 2,8; 10-12) 12 Jis išvaduos pagalbos 
maldaujantį beturtį ir nelaimingą, kuriam nepadeda nie- 
kas. (Job 36,15; Ps 34,10) 13 Jis pasigailės vargšų be- 
turčių ir jų gyvybes išgelbės. 14 Iš priespaudos ir 
smurto jis išlaisvins juos, ir jų kraujas bus brangus jo 
akyse. (Ps 9,13) 15 Ilgiausiai jis gyvens, jam duos Ara- 
bijos aukso, melsis už jį nuolatos, visą laiką jį šlovins 
žmonės. (Ps 84,10) 16 Javų bus krašte apsčiai; net kal- 
nų viršūnėse jie šlamės, kaip Libano miškas ir jo vai- 
siai. Miestai bus pilni žmonių, kaip pievos žolių. 17 Jo 
vardas bus šlovinamas per amžius. Jo vardas pasiliks 
kol saulė švies danguje. Visos žemės giminės bus lai- 
mingos per jį, visos tautos skelbs jį ir šlovins. (1 M 
12,3; 22,18) 18 Tebūnie šlovinamas Viešpats, Izraelio 
Dievas, kuris tik vienas daro stebuklus! 19 Garbė šlo- 
vingajam Jo vardui per amžius. Jo garbė visą žemę te- 
pripildo! Amen, amen. (Ps 41,14; Iz 6,3) 20 Pabaiga 
Jesės sūnaus Dovydo maldų. 


Pradžioje psalmės sakyta, kad jos autorius yra Sa- 
liamonas. Dauguma Šventojo Rašto aiškintojų mano, 
kad psalmė yra parašyta nežinomo autoriaus. Psalmės 
turinys tinka visiems doriems bei teisės siekiantiems 
karaliams, o labiausiai Saliamonui, tad psalmei buvo 
prirašytas Saliamono vardas. Pabaigoje psalmės sakyta, 
kad ji yra Dovydo paskutinė psalmė — malda. Šia psal- 
me yra užbaigta antroji psalmių knyga. Nereikia daryti 
išvadų, kad vėlesnėse psalmių knygose negalėjo būti 
Dovydo rašytų psalmių. 

Karalius, kuris vykdo teisę savo valstybėje neša- 
liškai, yra geistinas. Toks visais laikais buvo didelė pa- 
laima tautai — valstybei. Toks valdovas tikrai yra pa- 
valdiniams kaip gaivinantis lietus išdžiūvusiai žemei. 

Dalinai toks karalius buvo Saliamonas. Visgi žydų 
Šventojo Rašto aiškintojai ir vėliau krikščionys suprato, 
kad šis karalius yra Mesijas. Tai yra aišku nuo 17 
skirsnelio. Saliamono valstybė buvo labai maža dalelė 
anų laikų žinomojo pasaulio. Mesijas valdys visą pa- 
saulį. Tarsis buvo žinomas tolimiausiuose vakaruose 
(Ispanijoje), Saba — pietvakarių Arabijoje, Seba — 
Afrikos pakraštyje (Abesinijoje). Šis karalius (Mesijas) 
viešpataus amžinai, kol mėnulis ir saulė švies. Jį gerbs 
ir garbins visos tautos, visi karaliai nusilenks Jam. Ant- 
roji psalmių knyga baigiama dvigubu amen — tebūnie 
taip! Ar tokios valdžios nesiilgi tavo ir mano širdis? 


73 psalmė 
TU ESI MAN VISKAS! 1-28 

1 Asafo psalmė. 

Tikrai geras yra Dievas Izraeliui, — tiems, kurių 
širdis tyra. (Ps 37 ir 49) 2 Bet mano kojos vos nepasvi- 
ro, kone susipynė man žingsniai. (Ps 94,18) 3 Aš pa- 
vydėjau nedoriesiems, bedieviams, matydamas jų pasi- 
sekimą. (Job 21,7) 4 Jie nepatiria kentėjimų; sveikas, 
gerai maitinamas, jų kūnas. 5 Jie nevargsta kaip kiti 
žmonės, jų nepaliečia bėdos. 6 Išdidumu ir darbais jie 
rėdosi lyg drabužiu. 7 Iš gerai maitinamo kūno žiūri jų 
akys, o iš širdies veržiasi niekingos mintys. (Job 15,27) 
8 Jie tyčiojasi ir kalba piktai, iš aukšto grasina smurtu. 
9 Jų gerklės dangui grūmoja, o liežuviai voliojas žeme. 
10 Todėl mano tauta pritaria jiems ir jų mokslą lyg van- 
denį geria. 11 Jie sako: "Kaip Dievas gali žinoti? Argi 
Aukščiausias pastebi viską?" (Ps 10,11) 12 Štai tokie 
yra piktadariai: jie gyvena ramiai ir turtėja. 13 Ar veltui 
laikiau tyrą širdį ir nekaltumu ploviau rankas? 14 Aš gi 
buvau spaudžiamas dieną ir plakamas kas rytą. 15 Jei 
būčiau galvojęs kalbėti kaip jie, būčiau neištikimas Ta- 
vo vaikų kartoms. 16 Aš galvojau, norėjau suprasti, bet 
nepajėgiau. 17 Įėjęs į Dievo šventovę pamačiau, kuo 

baigsis jų laimė. 18 Tikrai jie stovi labai slidžioje vieto- 
je. Tu leidi jiems kristi ir virsti griuvėsiais. 19 Jie aki- 
mirkoje sukniubo, pranyko ir žuvo nuo išgąsčio didžio. 
20 Jie yra kaip sapnas prieš pabudimą: pabudus jis iš- 
nyksta. 21 Mano širdis buvo apkartus ir inkstus varstė 
diegliai. 22 Aš buvau kvailas ir neišmintingas, lyg gy- 
vulys akivaizdoje Tavo. 23 Glaudžiuos prie Tavęs visa- 
da, Tu laikai nutvėręs mano dešinę ranką. (Rom 8,35- 
39) 24 Tu vedi mane išmintimi savo, po šio gyvenimo 
priimsi į garbę. 25 Jei tik tave turiu, nesirūpinu dangu- 
mi, žeme. 26 Kai kūnas ir širdis sunyksta, Dievas yra 
mano uola ir dalia per amžius. 27 Tikrai, kas nuo Tavęs 
atsitraukia, Tu sunaikini visus atpuolėlius. 28 Man gera 
glaustis prie Dievo. Viešpats Dievas yra mano globa. 
Aš pasakosiu apie visus Tavo darbus. 


Sia psalme prasideda trečioji psalmių knyga. Šioje 
knygoje yra 17 psalmių 73-89. Psalmės autorius yra 
Asafas. Asafas buvo muzikas. (1 Ch 15,16-20; 2 Ch 
29,30) 

Poezijoje — giesmėse žmonės išreiškia savo jaus- 
mus, kaip sakoma "parodo širdį". Poetas tikėjo Dievą, 
žinojo — Viešpats daro gera. Viešpats buvo pažadėjęs 
teisiems palaimą. Realiame gyvenime poetas matė 
daugelį Dievą netikinčių ir niekšų. Jie nesilaikė teisės: 
melavo, apgaudinėjo, skriaudė silpnesnius; užimamas 
vietas naudojo savo naudai, krovėsi turtus. Jiems sekėsi 
gerai. O poetą ištiko įvairūs vargai (nesakyta kokie). 
Visa tai vertė poetą susimąstyti. Jis pradėjo Dievo tei- 
sumu abejoti. Tikėdamas Dievą, poetas suprato, kad sa- 
vanaudžių ir niekšų gyvenimas yra labai nepastovus; 
gyvenimas be Dievo yra baisi pražūtis. Toks gyveni- 
mas yra lyg neprotingo, tik žemišku gyvenimu gyve- 
nančio, gyvulio. Tikrą gyvenimą poetas rado Dieve. 
Dievas visa veda ir tvarko, teikia draugystę su Juo. Ta 
draugystė nesibaigia šiuo gyvenimu. Ji yra amžina. Ji 

poetui yra uola — viskas! Ji dar gilesnė yra mums, 
Naujojo Testamento tikintiesiems. 


74 psalmė 
JIE SUNAIKINO "TAVO SVENTOVĘ, 
GELBĖK! 1-23 

1 Asafo poema. 

Dieve, kodėl atstūmei mus amžiams, kodėl Tavo 
rūstybė dega prieš Tavo ganyklos avis? 2 Atsimink sa- 
vo bendriją, kurią senais laikais įsteigei; šią tautą, kurią 
vadavai, kad būtų ji Tavo; ir Siono kalną, kuriame pa- 
statei sau šventąjį sostą! (Ps 132,13) 3 Įženk į begali- 
nius griuvėsius. Priešas šventovėje nusiaubė viską. 4 
Piktadariai rėkavo Tavo sueigos vietoje; iškėlė joje vė- 
liavas savo. 5 Jie švaistėsi kirviais lyg miško tankynėje: 
6 Sudaužė plaktukais ir kūjais visus raižinius medžio. 7 
Jie padegė šventovę, išniekino Tavo vardo būstinę. (2 
Kar 25,9) 8 Jie manė savo širdyse: "Sunaikinsime vis- 
ką!" Jie sudegino visas Dievo sueigos vietas krašte. (Ps 
83,13) 9 Mes nebeturime savo ženklų — vėliavų, nebė- 
ra pranašo; nė vienas nežinome kaip ilgai šitaip bus. 10 
Dieve, kaip ilgai prispaudėjas tyčiosis? Ar priešas nie- 
kins Tavo vardą amžinai? 11 Kodėl atitrauki savo ranką 
pagalbos ir dešinę paslepi antyje? 12 Tačiau Dievas yra 
mano Karalius nuo senų laikų; Jis skelbia išganymą že- 
mėje, 13 Tu jūrą savo galybe perskyrei, sutrupinai van- 
denyje slibinams galvas. (2 M 14,21; 15,8-10) 14 Tu 
sutriuškinai ir galvą liviatano, davei jį visą suėsti jūros 
pabaisoms. 15 Tau paliepus ištrykšta šaltiniai ir sraunūs 
upeliai, o vandeningos upės išdžiūsta. (Ps 104,10) 16 
Tavo yra diena ir naktis. Tu sukūrei žvaigždes, mėnulį 
ir saulę. (Ps 104, „19) 17 Tu nustatei žemės ribas, Tu pa- 
darei vasarą ir žiemą. 18 Atsimink, Viešpatie, kai prie- 
šas tyčiojasi ir pakvaišėliai niekina Tavąjį vardą. 19 Ne- 
atiduok savo balandėlio gyvybės plėšriajam vanagui ir 

nepamiršk amžinai varguolių gyvybės. 20 Pažvelk į sa- 

vo sutartį; juk visi šios šalies kampai yra pilni smurto! 
21 Nepalik nuskriaustųjų gėdoje trauktis! Varguoliams 
ir skurdžiams leisk šlovinti Tavąjį vardą! 22 Pakilk, 
Dieve, galingai ir gink savo bylą! Pažvelk, kaip paikieji 
tyčiojasi iš Tavęs kasdien! 23 Nepamiršk savo prieši- 
ninkų riksmo, prieš Tave nuolat sukylančių triukšmo! 


Priešai nugalėjo Izraelį, išniekino jį ir sudegino 
šventovę; nebeliko Sandaros ženklų. Poetas žinojo, 
kaip Viešpats išvedė tautą iš Egipto, sunaikino Egipto 
galią (slibiną ir liviataną), davė žmonėms tyruose van- 
dens. Jeruzalės sudeginimas labai tinka 586 m pr. Kr. 
kai Babilonijos karalius Nebukadnezaras sunaikino Je- 
ruzalę ir sudegino šventovę. Poetas tikėjo, kad Vieš- 
pats sutvėrė žemę ir visatą. Jis visa valdo, Jo galia neri- 
bota; babiloniečiai jos nepalaužė. Tad poetas meldė ga- 
lingąjį Viešpatį gelbėti savo tautą. 


75 psalmė : 
KERŠTO TAURĖ! 1-11 

1 Choro vadovui. "Nesunaikink". Asafo psalmė. 
Giesmė. 

2 Dėkojarae Tau, Dieve, dėkojame! Kurie šaukiasi 
Tavo vardo, pasakoja nuostabius darbus. (Iz 46,13) 3 
Kai ateis mano skirtas laikas, teisiu teisingai. 4 Nors že- 
mė drebėtų ir visi gyventojai joje, ant tvirtų stulpų esu 
ją pastatęs. (Sela) 5 Aš sakau pagyrūnams: "Nesigirki- 
te!" ir piktadariams;: "Nesididžiuokite! 6 Nesiaukštinki- 
te prieš dangų! Nekalbėkite įžūliai prieš Dievą". 7 Iš- 
aukštinimas neateina nei iš rytų, nei iš vakarų, nei iš ty- 
rų. 8 Dievas yra teisėjas: vieną Jis pažemina, o kitą iš- 
aukština. (1 Sam 2,7)-9 Viešpats laiko rankoje taurę, 
pilną su karčiom priemaišom putojančio vyno. Iš jos tu- 

„Tės gerti visi piktadariai žemės ir net mieles išsiurbti! 
(Ps 60,5) 10 Bet aš džiūgausiu per amžius; giedosiu Jo- 

kūbo Dievui! 11 Jis sunaikins piktadarių puikybę, o 
aukštai iškels teisiųjų galią. 


Šia psalme yra įspėjami visi tironai; svetimtaučiai 
grobikai ar savo tautos niekšai. Tironai skriaudžia kitus, 
išnaudoja silpnesnius, sukyla prieš patį Viešpatį. Vieš- 
pats įspėja juos 3-5 skirsneliuose, kad Jis Jo skirtu me- 
tu teis. Viešpats yra pasaulio Valdovas. Pagal anų laikų 
supratimą, žemė laikėsi ant "šulų". Skirsneliuose 6-9 
psalmės autorius įspėja išdidžiuosius. Jie sulauks Vieš- 
paties teismo; privalės gerti iš Jo jiems duodamos tau- 
rės. Viešpats sulaužys jų ragus — atims jiems turimą 
galią. Tad tikintieji pasitikėkite Juo visais laikais, viso 
gyvenimo padėtyje! 


76 psalmė 
DIDINGAS YRA VIEŠPATS! 1-13 

1 Choro vadovui. Styginiais. Asafo psalmė. Gies- 
mė. (Iz 36,36) 

2 Garsus yra Judo žemėje Dievas; Jo didis vardas 
Izraelyje. 3 Saleme yra Jo palapinė, buveinė Sione. (Ps 
132,13) 4 Jis sulaužė ten švitriąsias strėles, skydus, ka- 
lavijus ir karo ginklų galybę, (Sela) (Ps 46,10) 5 Gar- 
bingesnis ir didingesnis Tu esi už amžinuosius kalnus! 
6 Stipruoliai tapo nuginkluoti, užmigo mirties miegu, 
galiūnai rankas nuleido. 7 Jokūbo Dieve, kai Tu pagrū- 
mojai, raiteliai ir žirgai sustingo. 8 Tu siaubingas esi, 
kas Tau nori pasipriešinti, kai imi rūstauti smarkiai. 9 Iš 

"dangaus Tu sprendimą skelbi; nusigandusi žemė nutilo, 
(Ps 46,11; Abk 2,20) 10 kai Dievas kėlėsi teisti, žemėje 
visiems prispaustiesiems padėti. (Sela) 11 Net rūstaują 
žmonės šlovinti Tave ims; o Tavo rūstybės išvengę, iš- 
kilmes ruoš Tavo šlovei. 12 Darykite įžadus ir vykdy- 
kite juos Viešpačiui Dievui! Visi apie Jį esantieji neški- 
te dovanų šiurpulingai Jo didybei, (2 M 15,11; 5 M 

7,21) 13 kuris nutildo išdidžią kunigaikščių dvasią, ku- 
ris baisus žemės karaliams. 


Psalmės rašytojas žinojo, kad Viešpaties didybė ži- 
noma izraelitams. Jo šventovė (palapinė) yra Jeruzalėje 
(Saleme, 1 M 14,18), Jis gyvena Sione. Viešpats yra 
tvirtesnis už amžinuosius kalnus. Jis lengvai sunaikina 
dideles kariuomenes ir galingus valdovus. Tokių įvykių 
Izraelio tauta matė daug. Daugelis Šventojo Rašto aiš- 
kintojų mano, kad šia psalme prisiminta karaliaus San- 
heribo pralaimėjimas prie Jeruzalės, kaip tai aprašyta IZ 
36 ir 37 skyriuje. Tai buvo baisus vaizdas ir izraelitams. 
Tad visi darykite įžadus ir garbinkite didingąjį Viešpatį! 


77 psalmė 
VIEŠPATIES KELIAS ŠVENTAS! 1-21 

1 Choro vadovui, sekant Jedutūnu. Asafo psalmė, 
(Ps 62,1; 2 Kar 16,5) 

2 Mano balsas kyla į Viešpatį, aš Jo šaukiuosi. 
Mano balsas kyla. O kad Jis išgirstų mane! 3 Savo ne- 
laimės dieną ieškojau Viešpaties; per naktį ištiesta mano 
ranka nepavargo; mano siela nerado paguodos. 4 Kai 
prisimenu Dievą — vaitoju; kai mąstau — alpsta dva- 
sia. (Sela) 5 Tu laikai atviras mano akis. Aš esu nera- 
mus ir negaliu kalbėti. 6 Apie praeitąsias dienas svajo- 
ju, prisimenu laikus praleistuosius. (Ps 143,5) 7 Nakčia 
galvoju ir mąstau savo širdyje, mano dvasia vis tyrinė- 
ja: 8 "Nejaugi amžiams atstums mane Viešpats ir nebe- 
bus maloningas? (Ps 85,6) 9 Ar Jo malonė aplenkė ma- 
ne? Ar Jo pažadai kartų kartoms duoti pasiliovė? 10 
Argi Dievas pamiršo pasigailėti ir susirūstinęs, atsisakė 
man -būti gailestingas?" (Sela) 11 Aš sakiau: "Man 
skaudu, kad Aukščiausiojo dešinė pakitusi daros". 12 
Prisimenu Viešpaties darbus; Jo senovėje darytus ste- 
buklus; 13 apgalvoju visą Tavo veiklą, apsvarstau ga- 
lingus veiksmus. 14 Dieve, šventas yra Tavo kelias! 

Kuris dievas yra toks didis, kaip mūsų Dievas? (2 M 
15,11) 15 Tu esi stebuklus darantis Dievas, apreiškian- 
tis tautose savo galią. 16 Tu galinga ranka išvadavai sa- 
vo tautą, Jokūbo ir Juozapo vaikus. (Sela) 17 Pamatę 
Tave vandenys, o Dieve, pamatę Tave jie sudrebėjo, jū- 
rų gilybių bangos susiūbavo. 18 Iš debesų vanduo pa- 
sipylė, pasigirdo padangėse griausmas, švytravo Tavo- 
sios strėlės. 19 Griaustinis debesų sūkury šudundėjo, 
žaibai sutviskėjo viršum pasaulio, baugia: sudrebėjo že- 
mė. (Ps 18,13-) 20 Tavo kelias ėjo pe: jūrą, takas per 
plačius vandenis, ir kur praėjai — nebeliko žymės. 21 
Tu vedei savo tautą kaip avis Mozės ir Arono ranka. (2 
M 12,37; 14,22) 


Kada ši psalmė rašyta nežinome. Autorius sielojosi 
ne tiek savo padėtimi, kiek visos tautos. Tauta labai 
kentėjo pavergta ar ištremta. Viešpaties palaima virto 
prakeikimu, Autorius dieną ir naktį nerimo. Jis ieškojo 
atsakymo, kodėl Dievas tą viską leidžia! Autorius prisi- 
minė tautos praeitį. Tada Viešpats pasireiškė galingai ir 
raminančiai. Pagaliau autoriui paaiškėjo; jis gavo aiškų 
atsakymą. "Viešpats ir Jo keliai šventi". Jis buvo ir yra 
šventas. Jis reikalavo šventumo ir iš savo tautos. Jis da- 
rė ir darys stebuklus. Jo keliai ir veiksmai mums yra 
nesuprantami. Viešpats nepalieka jokių pėdsakų iš ku- 
rių būtų įmanoma Jo veiksmus suprasti; visa uždengia 
lyg vanduo. Jis vedė savo tautą per valstybes; per Mo- 
zę ir Aroną. Tave ir mane vargina panašūs klausimai: 
asmeniški, tautiniai ir bendrai gyvenimas. Jis yra ir mū- 
sų Viešpats! 


78 psalmė 
IŠRINKTOŠIOS TAUTOS VEDIMAS 1-72 
1 Asafo kūrinys. 
„Klausykis mano tauta, ko pamokysiu. Išgirsk savo 
ausimis mano burnos žodžius! (Ps 105 ir 106) 2 Atver- 

siu burną palyginimais, atskleisiu senovės laikų paslap- 
tis. (Ps 49,4-5; Mt 13,35) 3 Ką girdėjome ir patyrėme, 
ką mūsų tėvai pasakojo mums. (2 M 13,14; 5 M 4,9- 
10) 4 Neslėpsime jų vaikams, — pasakosime būsimai 
kartai garbingus Viešpaties darbus ir Jo galybę, stebuk- 
lus, kuriuos Jis padarė. 5 Jis davė įsakymą Jokūbo 
žmonėms ir išleido įstatymą Izraelyje. Ką Jis įsakė mū- 
sų tėvams, jie turi skelbti savo vaikams, 6 kad ir būsi- 
moji karta žinotų — vaikai, kurie ateityje gims. 7 Teįsi- 
dėmi jie ir teįpareigoja savo vaikus, pasitikėti Dievu, 
nepamiršti Dievo darbų ir laikyti Jo įsakymus, 8 kad 
netaptų jie, kaip jų tėvai, kietasprandė ir maištinga karta; 
karta, kurios širdis nebuvo tvirta nei dvasia ištikima 
Dievui. (5 M 32,5-6) 9 Efraimitai, ginkluoti lankais, pa- 
bėgo iš mūšio kautynių dieną. 10 Dievo sutarties jie ne- 
silaikė ir įstatymų nepaisė. 11 Užmiršo Jo darbus bei 
stebuklus jiems padarytus. 12 Jų tžvams matant, Jis da- 
rė stebuklų Egipto šalyje, Soano laukuose. (Iz 19,11) 
13 Jis perskyrė jūrą ir pervedė juos, pavertė vandenis 
šlaitais. (2 M 14,21-22) 14 Jis vedė juos dieną debesi- 
mi prisidengęs, o naktį ugnine šviesa. (2 M 13,21) 15 
Jis perskėlė dykumos uolą ir pagirdė juos veržlia srove. 
(2 M 17,6; 4 M 20,;7-11) 16 Iš uolos veržėsi srovės ir 
vanduo lyg upės tekėjo. 17 Tačiau jie ir toliau į nuodė- 
mes klimpo, maištavo prieš Aukščiausiąjį tyruose. 18 
Jie gundė Dievą savo širdyse, reikalaudami geistino 
maisto, kalbėjo prieš Dievą. (2 M 16,3; 4 M 11,4) 19 
Jie sakė: "Ar gali Dievas pamaitinti mus dykumoje? 20 
Jis smogė uolą, iš jos ištekėjo vandenys ir pasipylė 
upeliai. Bet ar Jis gali duoti duonos ir mėsos savo tau- 
tai?" 21 Išgirdęs tai Viešpats įniršo, užsidegė prieš pali- 
kuonis Jokūbo, rūsiybė kilo prieš Izraelį, (4 M 11,1) 22 . 
kad jie tikėti Dievo valia nenorėjo ir nepasitikėjo Jo pa- 
galba. 23 Tačiau Jis debesims įsakė iš aukštybių, dan- 
gaus vartus atidarė. 24 Iš dangaus Jis pabėrė maisto — 
jiems sotinti maną. (2 M 16,4-15) 25 Žmonės valgė an- 

gelų duoną; turėjo pakankamai maisto. 26 Jis padangėje 
sukėlė rytų ir pietų vėją ir savo galia 27 leido lyti ant jų 
mėsa kaip dulkes, kaip marių pakrančių smiltis — spar- 
nuotus paukščius. 28 Jie krito į jų stovyklą ties palapi- 
nėm. 29 Jie valgė ir visi pasisotino: patenkino Dievas jų 
norus. 30 Bet jie dar nebuvo patenkinę įgeidžių savo; 
dar valgis tebebuvo burnoje, 31 kai Dievo rūstybė paki- 
lo prieš juos. Jis išžudė jų stipriausius ir Izraelio rinkti- 
nius sunaikino. (4 M 11,33) 32 Nežiūrint to viso, jie ir 
toliau nuodėmėse klimpo, netikėdami Dievo stebuklais. 
33 Veltui slinko jų dienos, siaubo pilni metai ėjo. (4 M 
14,23) 34 Naikinami ieškojo jie Dievo, atsivertę Vieš- 
paties klausė. 35 Atsiminė, kad Dievas yra jų Uola, kad 
Aukščiausias Viešpats yra gelbėtojas jų. 36 Bet jie ap- 
gaudinėjo Jį ir liežuviu melavo Jam, 37 jų širdis nebuvo 
ištikima, jie nepasiliko paklusnūs Jo sutarčiai. 38 Ta- 
čiau Jis pasigailėdavo, atleisdavo kaltes ir nesunaikino 
jų. Priešingai, daugelį kartų sulaikė savo rūstybę ir ne- 
išliejo pykčio. 39 Atsimindavo, kad jie tėra kūnas ir 
kvapas, kuris nueina ir nebegrįžta. (Ps 103,14-16) 40 
Kaip dažnai jie erzino Jį dykumoje, įžeidinėjo tyruose! 
(4 M 14,22) 41 Jie vis iš naujo gundė Dievą ir pykino 
Izraelio Šventąjį. 42 Jie nebegalvojo apie Jo galingą 
ranką ir apie tą dieną, kai Jis išvadavo juos iš priešo, 43 
kai darė Egipte ženklus ir stebuklus Soano laukuose. 44 
Jis pavertė krauju upelius ir upes, kad nebegalėtų gerti 
iš jų. (2 M 7,19-20) 45 Jis siuntė muses, kurios kan- 
džiojo juos, taip pat varles, kurios vargino juos. (2 M 
8,2,20) 46 Jis užleido ant jų laukų derliaus žiogus ir 
skėrius. (2 M 10,13) 47 Jis išdaužė ledais vynuogynus 
ir šilkmedžius sunaikino šalčiu. (2 M 9,25) 48 Jų gyvu- 
liai nuo ledų žuvo, ir raguočius skynė žaibai. 49 Jis 
siuntė jiems savo aitrią rūstybę, įtūžį, pyktį ir visus ne- 
laimių nešėjus. 50 Jis leido veikti savo rūstybei, nesau- 
gojo jų nuo mirties, ant jų gyvulių užleido marą. (2 M 
9,15) 51 Jis išžudė visus pirmagimius Egipte, pirmuo- 

sius gimusius Chamo palapinėse. (2 M 12,29) 52 Jis 
išvedė savo tautą kaip avis, kaip kaimenę dykuma vedė. 
(Ps 77,21) 53 Jis vedė juos saugiai, — jie nieko nebijo- 
jo, priešus apdengė jūra. (2 M 14,19-27) 54 Jis atvedė 
juos į šventąją žemę, į kalnuotąją šalį, kurią valdė Jo 
dešinė. (2 M 15,17) 55 Jis išvarė tautas, išdalijo jų že- 
mę burtu ir Izraelio gimines apgyvendino jų vietose. 56 
Tačiau jie erzino Jį ir maištavo prieš Dievą, Aukščiau- 
siojo įsakymų nesilaikė. 57 Atpuolė ir buvo neištikimi, 
kaip jų tėvai, nuklydo; kaip sugadintas lankas nešė strė- 
lę į šalį. (Oz 7,16) 58 Aukų kalneliais ir stabų droži- 
niais pykino Jį, šventą pavydą Jam kėlė. (4 M 32,21) 
59 Dievas išgirdęs įširdo ir Izraelį atmetė rūsčiai. 60 Jis 
paliko Silo buveinę, kurioje žmonių tarpe buvojo. (1 
Sam 1,3; 4,11) 61 Savo jėgą, garbę ir šlovę Jis atidavė 
į priešo rankas — į nelaisvę. 62 Jis savo tautą pavedė 
žiauriam kalavijui ir pyko ant savo tėvonijos. 63 Kiek 
jaunikaičių ugnis prarijo, mergaitėms nebeliko jaunikių. 
64 Kunigai krito nuo kalavijų, o našlės negalėjo jų ap- 
raudoti. (1 Sam 4,17,20) 65 Tada Viešpats pabudo, tar- 
si būtų miegojęs, tarsi karžygys, apsvaigęs nuo vyno, 
66 privertė priešus bėgti, amžiną gėdą jiems padarė. 67 
Jis atsisakė Juozapo palapinės ir Efraimo giminės nebe- 
norėjo. 68 Išsirinko Jis Judo giminę, Siono kalną pa- 
mėgo. (2 Ch 6,6) 69 Čia Jis pastatė savo šventovę — 
aukštą, kaip dangų, lyg žemę tvirtą, amžiams sutvertą. 
70 Savo tarną Dovydą Jis išsirinko, paėmęs jį nuo kai- 
menės avių. (1 Sam 16,11-12) 71 Pašaukė jį nuo žindo- 
mųjų avių — Jokūbo tautai — Izraeliui, jo ainiams ga- 
nyti. 72 Jis ganė juos nuoširdžiai, rūpestinga ranka juos 
vedė. (2 Sam 7,8) 


Šia psalmę yra priminti kai kurie Izraelio tautos 
istoriniai įvykiai, pradedant išvykimu iš Egipto iki Do- 
vydo laikų. Įvykiai priminti ne chronologijos eile, bet 
kaip poetui patiko. 

Tauta kviečiama pasiklausyti pamokymo. Autorius 
mini "mįslę". "Mįslė" autoriui yra repataisomas nuola- 
tinis tautos nupuolimas ir Viešpaties nepaliaujamas ma- 
lonės teikimas. Tautai buvo duotas įstatymas ir įsakyta 
laikytis jo kartų kartoms. Minimas efraimitų pabėgimas 
(9 skirsnelyje). Dauguma Šventojo Rašto aiškintojų 
mano, kad tai buvo karalius Saulius. (1 Sam 31) Nuo to 
meto tautos vadovybę perėmė Judėjos gyventojai kara- 
liaus Dovydo asmenyje. Autorius aprašo nuostabius 
Viešpaties veiksmus: išvykimą iš Egipto, keliavimą per 
tyrus. 

Tauta matė, pergyveno, daugybę Viešpaties daro- 
mų stebuklų, tačiau netikėjo Jo galia ir vis iš naujo 
klausė, ar Dievas gali duoti mums duonos, mėsos? Taip 
jie vis iš naujo erzino Dievą ir nusikalto. Viešpats 
privalėjo bausti juos. Tada jie šaukėsi Viešpaties pagal- 
bos, bet ne iš tikros širdies, o tik būti išgelbėti iš priešų. 
Dievas matė jų veidmainiavimą, o visgi gelbėjo juos. 
Kaip tėvai buvo neištikimi Dievui, taip ir vaikai; vėles- 
nės kartos negerbė Viešpaties, nesilaikė jiems duotų 
nuostatų. Tad Viešpats leido sunykti Sile šventovei, 
Sandaros skrynia pateko į priešų rankas, kovose krito 
daugybė jaunuolių ir kunigų. Nežiūrint žmonių nusikal- 
timų, Dievas teikė pagalbą ir malonę išrinktajai tautai. 
Pagaliau Jis siuntė Jėzų ir per Jį, per Jo Žodį — Evan- 
gelija kalba į mus. 


79 psalmė 
VIEŠPATIE GELBĖK, 
SUDRAUSK PIKTUOSIUS 1-13 

1 Asafo psalmė. 

Dieve, pagonys įsiveržė į Tavo tėvonystę, suteršė 
šventovę, pavertė Jeruzalę griuvėsiais! (Ps 74) 2 Jie 
atidavė Tavo tarnų lavonus lesti padangių paukščiams, 
žvėrims ėsti kūnus šventųjų. 3 Jie išliejo jų kraują kaip | 
vandenį Jeruzalės apylinkėse, ir nebuvo kas juos palai- 

dotų. 4 Mes tapome panieka savo kaimynams, pasity- 
čiojimu ir pajuoka aplinkos gyventojams. (Ps 44,14) 5 
Ar ilgai taip bus, Viešpatie? Ar rūstausi amžinai? Ar 
degs kaip ugnis Tavo nuožmumas? 6 Išliek savo rūsty- 
bę ant pagonių, kurie Tavęs nenori pažinti, ir ant kara- 
lysčių, kurios negerbia Tavojo vardo! (Jer 10,25) 7 Juk 
jie Jokūbo suėdė palikuonis ir jo gyvenvietes nusiaubė. 
8 Nekaltink mūsų protėvių nusidėjimais! Skubiai suteik 
mums gailestingumą, nes esame labai nelaimingi. 9 Pa- 
dėk mums, Dieve, mūsų gelbėtojau, dėl savo vardo gar- 
bės! Išgelbėk mus ir atleisk mūsų nusikaltimus, kad vėl 
būtų teikiama Tavo vardui šlovė. 10 Kodėl turėtų sakyti 
pagonys: "Kur yra jų Dievas?" Tepamato mūsų aki- 
vaizdoje pagonys bausmę už Tavo tarnų pralietą kraują! 
(Ps 42,4; 115,2; Joel 2,17) 11 Tepasiekia Tave belais- 
vių dejavimas! Savo galinga ranka išlaisvink mirti pa- 
smerktuosius. (Ps 102,21) 12 Atmokėk, Viešpatie, mū- 
sų kaimynams septyneriopai už piktžodžiavimą: kuriuo 
jie plūdo Tave! 13 Mes esame Tavo tauta ir Tavo ga- 
nyklos avys. Dėkosime Tau amžinai, kartų kartoms 
skęlbsime Tavo šlovę! (Ps 109,20) 


Kokį istorinį Jeruzalės sugriovimą ir šventovės su- 
naikinimą autorius aprašė tikrai nežinoma. Jis labai tin- 
ka Nebukadnezaro siaubimui 586 m pr. Kr. Tai baisus 
karo vaizdas, koks daugeliui teko pergyventi Antrojo 
pasaulinio karo metu. Žydai pergyveno šventovės su- 
naikinimą ir lavonų nepalaidojimą žymiai skaudžiau ne- 
gu mes bažnyčių sunaikinimą ir lavonų išniekinimą. 
Autorius žinojo, kad tą baisią nelaimę leido Dievas už 
nusikaltimus. Pagonys galvojo, kad jie nugalėję izraeli- 
tus, nugalėjo ir jų Dievą. Bet izraelitai žinojo, kad jų 
Dievas yra nenugalimas. Jis gali juos išgelbėti. Auto- 
riaus maldoje jaučiamas kerštas ir neapykanta priešams. 
Ši psalmė labai tinka ir krikščionims persekiojimų lai- 
kais. 

80 psalmė 
ŠVIESK MUMS SAVO VEIDU! 1-20 

1 Choro vadovui. Kaip "Lelijos ..." Asafo liudiji- 
mas. Psalmė. (Ps 45,1) 

2 Izraelio globėjau, klausykis, kuris vedei Juozapo 
gimines kaip avis! Kuris sėdi ant cherubinų, suspindėk 
Efraimo, Benjamino ir Manaso žmonėms (1 Sam 4,4; 
Ps 99,1) 3 Pakilk didžia savo galia ir išgelbėk mus! 4 
Dieve, prikelk mus, parodyk savo šviesų veidą, tai bū- 
sime išgelbėti! 5 Galybių Viešpatie, kaip ilgai rūstausi, 
kai Tavo tauta meldžiasi! 6 Tu valgydinai ją verksmo 
duona ir ašaromis gausiai girdei. (Ps 102,10) 7 Tu leidi 
mūsų kaimynams peštis dėl mūsų. Mūsų priešai tyčio- 
jasi iš mūsų. 8 Dangaus galybių Dieve, prikelk mus, 
parodyk savo šviesų veidą, tai būsime išgelbėti. 9 Tu 
atnešei vynmedį iš Egipto, išvarei pagonis ir jį čia įsodi- 
nai. (Iz 5,1-7; Oz 10,1) 10 Tu paruošei jam dirvą, jis 
įleido šaknis ir išsiplėtė krašte. 11 Jo šešėlis dengė kal- 
nuotąją šalį, o šakos — apsupo Dievo kedrus. 12 Jis iš- 
leido šakas ligi jūros ir atžalas iki upės (Eufrato). 13 
Kodėl gi Jo aptvarus leidai nugriauti, kad praeiviai 
skintų jo uogas? (Ps 89,42) 14 Girių šernas rauslios jį, 
miško žvėrys ganysis jame. 15 Galybių Dieve, sugrįžk! 
Pažvelk iš dangaus, stebėk ir globok šitą vynmedį savo, 
— 16 atžalą, kurią pasodino dešinė Tavo! 17 Tie, kurie 
sudegino jį ugnimi, nukirto, Tavo rūsčiam veidui pa- 
žvelgus, težūva! 18 Laimink savo ranka, dešinėje sėdin- 
tį vyrą, žmogų, kurį pats užauginai. 19 Mes nebeatsi- 
trauksime nuo Tavęs. Apsaugok mūsų gyvybę, ir mes 
šlovinsime Tavo vardą. 20 Galybių Viešpatie, atgaivink 
mus! Apšviesk mus savo veidu, ir išgelbėti būsime. 


Si psalmė rašyta tautos nelaimės metu. Gal kai Iz- 
raelį, šiaurinę valstybę, asiriečiai sunaikino 722 m pr. 
Kr.? Autorius prisiminė Dievo vedimą praeityje. Mini- 
mas Juozapas, abu jo sūnūs ir brolis Benjaminas. Koks 

tai buvo laimingas laikas kai Viešpats vedė, Jo veidas 
švietė. Cherubai dengė Sandaros skrynią švenčiausiojo- 
je. Tas reiškė Viešpaties šlovę ir galią. Viešpats yra ga- 
lingas ir tautos nelaimės metu. Tada tik Jo veidas yra 
paslėptas. Bet tai nėra galutinė padėtis; Jis gali vėl tautą 
gelbėti, sušvisti jai. Autorius žino, kad šią nelaimę 
Viešpats siunčia. Viešpats yra Izraelio tautos Gerasis 
Ganytojas. Šiuo metu Jis neveda tautos prie gaivinančio 
vandens (Ps 23), bet girdo ją ašaromis. 

Palyginimas apie vynmedį izraelitams buvo žino- 
mas. (Iz 5,1-) Jis žinomas ir Naujajame Testamente (Jn 
15,1-); tai Izraelio tauta. Viešpats atgabeno jį iš Egipto, 
įsodino Palestinoje nuo Egipto iki Libano kalnų, nuo 
Viduržemio jūros iki Eufrato upės. Dabar vynuogyno 
tvora nugriauta, vynmedis sunykęs. Autorius meldžia, 
kad sušvistų Viešpaties veidas. 

Sėdintysis dešinėje vyras, žmogaus sūnus, gal ma- 
nyta Efraimas — Izraelis? Bet galima manyti ir apie 
Viešpatį Jėzų. Autoriaus tikėjimo ryžtas išreikštas pasi- 
tikėjimu Viešpačiu: "Nebeatsitrauksime nuo Tavęs". 


81 psalmė . 
KLAUSYK MANO TAUTA! 1-17 

1 Choro vadovui. Kaip "Spaustuvai ..." Asafo. 
(Ps 8,1-) 

2 Džiaugsmingai šlovinkite Dievą, mūsų stiprybę, 
linksmai krykštaukite Jokūbo Dievui! 3 Giedokite gies- 
mę, muškite būgną, skambinkite kanklėmis ir arfa! 4 
Pūskite ragą jaunačio ir pilnačio metu, skirtu laiku mū- 
sų šventei! (3 M 23,24,34) 5 Tai yra įsakymas Izraeliui, 
Jokūbo Dievo potvarkis. 6 Tokį įstatymą gavo Juoza- 
pas, kai jis prieš Egiptą kovoti išėjo. 7 Išgirdau nepažįs- 
tamą balsą: "Aš pašalizau tavo naštą nuo pečių, tavo 
rankoms nebereikia nešioti sunkios pintinės. 8 Prix. 
spaustas šaukeisi ir Aš išgelbėjau tave, atsiliepiau iš 
griausmingojo debesies, prie Meribos vandenų mėgi- 

nau tave. (Sela) (2 M 17,7; 4 M 20,13) 9 Klausyk, ma- 
no tauta, Aš tave noriu įspėti! O kad tu, Izraeli, paklau- 
sytum manęs! 10 Neturėk ir negarbink kito dievo! (2 
M 20,2-3) 11 Aš esu Viešpats, tavo Dievas, kuris išve- 
džiau tave iš Egipto nelaisvės. Plačiai išsižiok, kad pri- 
pildyčiau tavo burną. 12 Bet mano tauta neklausė mano 
balso, Izraelis man nepakluso. 13 Todėl palieku juos 
vadovautis užkietėjusia širdimi — tegul sau eina pagal 
užmojus savo. (Apd 14,16) 14 O, kad mano tauta klau- 
sytų manęs, o kad Izraelis mano keliais eitų! 15 Tuojau 
pažeminčiau jų priešus ir prieš prispaudėjus pakelčiau 
ranką! 16 Kurie nekenčia Viešpaties, turėtų jiems lenk- 
tis; ir tokia jų buitis tęstųsi per amžius. 17 O juos ge- 
riausiais rinktiniais kviečiais valgydinčiau, uolų medu- 
mi maitinčiau". (5 M 32,12) 


Ši psalmė būdavo giedama Lapbudžių šventę 
švenčiant. Ji priminė izraelitų išvykimą 1š EEinio ir kę- 
lionę tyruose 40 metų. Tai džiaugsmo šventė. Šią psal- 
mę giedant būdavo naudojami įvairiausi muzikos in- 
strtumentai; minia pritardavo džiaugsmingais balsais. 
Autorius primena tokios šventės šventimą. Taip švęsti 
buvo įsakyta paties Dievo. Iškilmių metu pasireiškė 
svetimas, nelauktas, Viešpaties balsas; visai panašiai 
kaip pranašo Amoso pasirodymas Betelyje (Am 4,4-) 
arba Jeremijo Jeruzalėje (Jer 7,1-). Šis "balsas" reikala- 
vo klausytis ir paklusti. Tuo Viešpats pranešė, kad 
giesmėmis ir maldomis (apeigomis) neįmanoma patikti 
Dievui; yra reikalinga atsivertimas, nuoširdus Dievo 
garbinimas, suderinimas žodžių su darbais. Viešpats 
priminė, kad Jis yra galingas, išvedė izraelitus iš Egipto 
ir vergijos. Bet Jis neverčia izraelitų prievarta tikėti ir 
Jam patinkančiai elgtis. Jei izraelitai apsisprendžia eiti 
savo norimais keliais, jie gali tai daryti. Bet tada Jis ne- 
gali jų lydėti; jiems padėti. Jis juos laimins tik tada, kai 
jie ryžtingai apsispręs ir nuoširdžiai vykdys Jo valią — 

nuostatus. "Plačiai atverta burna" manyta tyrinėjimas ir . 
vykdymas Šventojo Rašto reikalavimų. 


82 psalmė 
VIEŠPATS ĮSPĖJA 1-8 

1 Asafo psalmė. Dievas pakyla dievaičių taryboje, 
dievaičiams teismą daro: 

2 "Ar dar ilgai teisite neteisingai ir pataikausite be- 
dieviams? (5 M 1,17) 3 Ginkite skriaudžiamuosius, 
našlaičius; beturčių, paniekintų saugokite teises. (IZ 
1,17) 4 Vargšus prispaustuosius iš nedorėlių rankų va- 
duokite!" 5 Jie neišmano ir nenusivokia, tamsoje vaikš- 
čioja; todėl ir visi žemės pamatai svyruoja. 6 Aš tariau: 
"Jūs esate dievai ir Aukščiausiojo sūnūs. (2 M 21,6; Jn 
10,34) 7 Tačiau jūs mirsite, kaip kiti žmonės, krisite, 
kaip kiekvienas kunigaikštis". 8 Pakilk, Dieve, teisk že- 
mę, nes visos tautos Tau priklauso! 


Viešpats Jėzus, šia vieta pasirėmęs, pareiškė, kad 
"dievai" yra tie, kuriems buvo suteiktas Dievo Žodis 
(Jn 10,34). Tad galima suprasti, kad "dievai" yra tie, 
kuriems suteikta "galia" — teisėjai, valdovai. Jų pareiga 
yra vykdyti teisę. Dažniausia ir daugiausia nukenčia 
vargšai, beturčiai. Jei teisėjai ir valdovai nevykdo teisės, 
tada svyruoja žemės — teisės pamatai — visiems grę- 
sia pavojus. Kiekvienas už jam pavestas pareigas yra 
atsakingas. Visi valdovai yra tik žmonės — jie mirs. 
Dievas teis juos. Viešpats yra ne tik Izraelio Dievas, bet 
visų tautų, viso pasaulio. 


83 psalmė 
PRIEŠŲ APSUPTAS 1-19 
1 Asafo psalmė. 
2 Dieve, netylėk! Dieve, nenurimk ir nebūk tylus! 
3 Juk štai Tavo priešai triukšmauja, kelia galvas, kurie 
Tavęs nekenčia. 4 Prieš Tavo tautą jie daro sąmokslą, 

tariasi prieš Tavo globotinius. (Ps 27,5; 35,20) 5 Jie sa- 
ko: "Eikime, išnaikinkime juos, kad šios tautos nebebū- 
tų ir Izraelio vardo niekas nebeminėtų". 6 Jie tariasi vie- 
ningai, daro sąjungą prieš Tave; 7 Edomo ir Moabo 
stovyklos, ismaelitai ir agaritai, 8 Gebalas, Amonas ir 
Amalekas, Filistėja su gyventojais Tyro. 9 Su jais kartu 
asiriečiai žygiuoja, Loto palikuonims paramą teikia. 10 
Padaryk jiems, kaip Midijanui, kaip Sisarui, Jabinui 
prie Kišo upelio; (Teis 7,22; 4,15-23) 11 jie prie Endo- 
ro sunaikinti buvo, tapo mėšlu žemei patręšti. 12 Pada- 
ryk jų kunigaikščiams panašiai kaip Orebui ir Zebui, 
kaip Zebachui bei Salmanui — ir visiems jų vadams. 
(Teis 7,25; 8,21) 13 Jie tariasi: "Pasiglemžkime Dievo 
sritis!" (Ps 74,8) 14 Dieve, padaryk juos lyg sūkurio 
blaškomais lapais, vėtros nešiojamais šapais. 15 Kaip 
ugnis sudeginanti mišką, kaip liepsna nusvilinanti kal- 
nus, 16 taip gainiok juos audromis, gąsdink vėtromis. 
17 Viešpatie, sugėdink jų veidus, kad jie ieškotų Tavo 
vardo! 18 Tegul visada juos gėda ir išgąstis lydi, ir su- 
mišę jie tepražūva. 19 Težino jie, kad esi Viešpats, vie- 
nas visoje žemėje Aukščiausias! (Oz 12,6) 


Koks istorinis įvykis paskatino šią psalmę rašyti 
nėra žinoma. Daugiausia nesusipratimų kyla ir vyksta 
„tarp giminių ir artimų kaimynų. Taip yra ir tautų gyve- 
nime. Izraelio tauta daug kentėjo ir dar. kenčia mūsų lai- 
kais. Panašiai ir Evangelijos skelbėjai daug priešų susi- 
laukia. 
Laukti, ypač vargo ir pavojaus metu, yra labai sun- 
ku. Autorius žino priešų sudarytą sąjungą prieš savo 
tautą ir jų siekiamą tikslą ne nugalėti Izraelį, bet jį visai 
sunaikinti. Sąjungai didžiausias priešas yra Izraelio 
Dievas. Jie negali pasiekti Jo, tad jie nori sunaikinti Iz- 
-raelį, Jo išsirinktąją tautą. 
"Kartais tautoms ir pavieniems asmenims kyla tokie 
dideli pavojai, jog nėra galimybės atsilaikyti priešams, 

lieka tik Dievą melsti pagalbos. Taip darė autorius: Jis 
vardais mini daugelį tautų. Jos visos yra artimi kaimy- 
nai, išskyrus asiriečius. Edomitai — Ezavo palikuonys, 
ismaelitai — Abraomo ainiai, moabitai ir amonitai — 
Loto palikuonys, agariečiai — klajoklių tauta ir kiti kai- 
mynai. Autorius prisimena praeities laikus, kai Viešpats 
padėjo nugalėti ir sunaikinti priešus; autorius meldžia ir 
dabar tokios Dievo pagalbos. Maldos žodžiai yra per- 
sunkti keršto dvasia. Žinantiems Jėzaus Evangeliją, to- 
kia malda yra nepriimtina. O visgi autorius maldą baigia 
linkėdamas priešams pažinti aukščiausiąjį Viešpatį. 


. 84 psalmė 
VIEŠPATIES NAMUOSE 1-13 

1 Choro vadovui. Kaip "Spaustuvai ..." Koro sū- 
nų. Psalmė. (1 Ch 26,1) 

2 Kaip mielos man Tavo buveinės, galybių Vieš- 
patie! 3 Ilgisi ir alpsta mano siela Viešpaties prieangių. 
Mano širdis ir kūnas džiūgauja, sveikindami Gyvąjį 
Dievą. (Ps 42,3-5) 4 Net ir žvirblis randa namus, 
kregždė lizdą perėti vaikams. Tavo aukurai, dangaus 
galybių Viešpatie, mano Karaliau ir Dieve! (Ps 5,3) 5 
Laimingi, kurie gyvena Tavo namuose: jie nuolat šlovi- 
na Tave! (Sela) 6 Laimingas žmogus, kuris randa stip- 
rybę Tavyje, kai rengiasi piligrimo kelionei. 7 Keliau- 
dami išdegusiu slėniu, jie paversmiu jį daro; palaima jį 
dengia lyg ankstyvasis lietus žemę. 8 Jie, nuo tvirtovės 
tvirtovėn eidami, stiprėja iki aukščiausiąjį Dievą Sione 
išvysta. 9 Galybių Viešpatie, išgirsk mano maldą! Iš- 
girsk, Jokūbo Dieve! (Sela) 10 Mūsų skyde, Dieve, pa- 
žvelk! Pažiūrėk į veidą savo pateptojo! (Ps 72,15) 11 
Juk viena diena Tavo prieangiuose yra vertesnė už 
tūkstantį kitur; geriau stovėti ant slenksčio Dievo na- 
muose, nekaip viešėti nusidėjėlių palapinėse. (Ps 27,4) 
12 Saulė ir skydas yra Viešpats; malonę ir garbę dos- | 
niai Viešpats teikia tiems, kurie nekaltai elgiasi. (Ps 3,4; | 

34,11) 13 Dangaus galybių Viešpatie, laimingas žmo- 
gus, kuris pasitiki Tavimi! 


Psalmės autorius gyveno toli nuo šventovės. Jis 1l- 
gėjosi jos. Jam nebuvo svarbu pastato architektūra ir 
grožis, bet Viešpaties gyvenimo vieta: šventorius, šven- 
toji, švenčiausioji. Šventoriuje aukodavo aukas, švento- 
joje smilkydavo smilkalus, o švenčiausiojoje buvo San- 
daros skrynia, Viešpaties pasirinkta gyvenimo vieta. 
Autorius ilgėjosi Viešpaties artybės kūnu, siela ir dva- 
sia — visu žmogumi. Viešpaties artybė teikė palaimą ir 
kūno stiprybę — jėgą. Paukšteliai džiaugėsi savo liz- 
dais, tikintysis daugiau džiaugiasi Viešpačiu. Tikinčiam 
tenka sutikti vargų, kovų: eiti "ašarų" slėniu. Tas yra 
daug vertingiau, negu laikinas pasisekimas ir džiaugs- 
mas. Viešpats yra viso palaima — saulė, šviesa! Naujo- 
jo Testamento tikinčiam nėra svarbu vieta; jis gali "su- 
tikti" ir garbinti Viešpatį visur! 


85 psalmė 
BAIGIASI TREMTIS, ŠVINTA LAIMĖ 1-14 

1 Choro vadovui. Koro sūnų. Psalmė. 

2 Viešpatie, Tu savo kraštui buvai malonus, pa- 
kreipei į gera Jokūbo žemės likimą. 3 Tu atleidai savo 
tautos kaltę, panaikinai jos nusidėjimą. (Sela) (Ps 
89,50) 4 Tu sulaikei savo pyktį, nukreipei rūstybę. 5 
Atgaivink mus, Dieve, mūsų gelbėtojau, pašalink savo 
įnirtį! 6 Nejaugi amžinai pyksi ant mūsų, rūstausi kartų 
kartoms! (Ps 77,8) 7 Argi laimingų dienų vėl mums ne- 
grąžinsi, kad džiaugtumės Tavimi? 8 Viešpatie, paro- 
dyk mums savo gerumą, suteik išganymą! 9 Klausy- 
siuos, ką kalba Viešpats Dievas! Jis juk skelbia taiką 
“savo tautai ir pamaldiesiems, kurie nuoširdžiai kreipiasi 
į Jį. (Ps 72,3) 10 Tikrai, Jo išganymas arti tiems, kurie 
Jį garbina, Jo šlovė gyvena mūsų tarpe. 11 Malonė ir 
ištikimybė susitiks, teisybė ir taika pasibučiuos. 12 Išti- 

kimybė žels iš žemės, ir teisybė žvelgs iš dangaus. 13 
Gausių gėrybių duos Viešpats ir žemė bus derlinga. 14 
Teisybė eis pirma Jo, ir išganymas seks Jo žingsnius. 


Daug kas Šventojo Rašto aiškintojų mano, kad ši 
psalmė parašyta po Izraelio sugrįžimo iš Babilonijos 
tremties. Iš tikrųjų ši psalmė tinka visiems laikams, kai 
Dievas savo palaimą teikia tikintiesiems. Tai buvo dide- 
lis ir džiugus įvykis, kai Viešpats paveikė persų-medų 
karaliaus Kiro širdį, ir šis leido Izraelio tremtiniams 
grįžti į savo kraštą. Žmonėms, grįžus į tėviškę, teko pa- 
tirti daug vargo, reikėjo pradėti kurtis visai iš naujo. 
Viešpats paveikė tremtinių likimą geron pusėn, bet jie 
sutiko daug vargo. Iš to kilo nepasitenkinimas. 9 skirs- 
nelyje sakyta, kad psalmės autorius girdėjo Viešpaties 
kalbą; kokiu būdu nesakyta. Viešpats kalbėjo maloniai, 
apreiškė savo garbę — didybę. Kai Viešpats kalba ir 
paveikia žmonės — nyksta neteisybė, pasireiškia ištiki- 
mybė ir darna. Tada net dirva duoda geresnį derlių, jau- 
čiama dangaus palaima ir seka išganymas. 


86 psalmė 
VIEŠPATIE, MOKYK IR VESK! 1-17 

1 Dovydo malda. 

Viešpatie, išgirsk, išklausyk mane, nes aš esu su- 
vargęs ir beturtis! 2 Saugok mano gyvybę, nes esu Tau 
atsidavęs! Gelbėk savo tarną, kuris pasitiki Tavimi! (Ps 
18,21-27) 3 Tu esi mano Dievas, Viešpatie, būk man 
malonus, nes į Tave šaukiuos be paliovos! (Ps 6,3) 4 
Palinksmink savo tarno dvasią, nes į Tave, Viešpatie, 
kreipiu savo sielą. 5 Juk Tu, Viešpatie, esi geras ir ma- 
lonus, pilnas gailestingumo visiems, kurie šaukiasi Ta- 
vęs. 6 Viešpatie, išgirsk mano maldą ir girdėk mano 
maldavimo balsą! 7 Nelaimėje šaukiuosi Tavęs — Tu | 
išklausai mane! (Ps 50,15) 8 Viešpatie, nėra Tau lygaus 
dievaičio, ir niekas neprilygsta Tavo darbams. (Ps 

71,19) 9 Visos Tavo sutvertos tautos ateis, puls prieš 
Tave, Viešpatie, ir garbins Tavo vardą. 10 Tu esi didis 
ir stebuklingas, Tu vienas esi Dievas! 11 Viešpatie, pa- 
rodyk man savo kelią, kad ištikimai vaikščiočiau juo! 
Paveik mano širdį taip, kad Tavo vardą garbinčiau! (Ps 
27,11) 12 Viešpatie, mano Dieve, šlovinsiu Tave nuo- 
širdžiai, garbinsiu Tavo vardą amžinai! 13 Tavo malonė 
buvo man didelė, išgelbėjai mano sielą iš pražūties. 14 
Dieve, įžūlieji sukilo prieš mane, smurtininkų gauja ty- 
koja mano gyvybės; jie nepripažįsta Tavo valdžios. 15 
Tačiau Tu, Viešpatie, esi gailestingas ir malonus Die- 
vas, neskubi rūstauti ir turtingas malone bei ištikimybe. 
(2 M 34,6) 16 Žvelk į mane ir būk man malonus! Duok 
stiprybės savo tarnui ir išgelbėk savo tarnaitės sūnų! 
(Ps 116,16) 17 Parodyk aiškų ženklą, kad mane globo- 
ji, kad matytų ir tie, kurie manęs nekenčia, ir susigėstų, 
nes Tu, Viešpatie, esi mano gelbėtojas ir guodėjas! 


Psalmės autorius minimas Dovydas. Jis buvo di- 
delis meldėjas. Jis sako esąs beturtis. Tai nebūtina netu- 
rėti turtų. Galima turtų turėti, bet dvasia jaustis beturčiu. 
Meldėjas vadina save Dievo tarnu, Dievo tarnas nebūti- 
nai yra kunigas ar koks bažnyčios pareigūnas, bet kiek- 
vienas tikintis Dievą. Yra daugybė žmonių sukurtų die- 
vų, bet psalmistas tiki tik vieną, veikiantį Dievą. Psal- 
mės autorius nori žinoti šio Dievo žmonėms skirtus ke- 
lius ir eiti jais. Senais laikais, taip ir dabar, tikintieji turi 
priešų. Ir Viešpats Jėzus sakė, kad Jo sekėjai bus ne- 
kenčiami ne dėl jų blogų darbų, bet dėl jų tikėjimo gyvą 
Dievą. Šis Dievas yra ne tik gyvas, bet ir galingas; Jis 
išgelbėjo meldėją iš labai pavojingos padėties. Meldėjas 
buvo patyręs Viešpaties padedančią malonę, betgi jis 
prašė aiškaus ženklo, kuris stiprintų jo tikėjimą dabar- 
čiai ir ateičiai. 

87 psalmė i 
JERUZALĖ TURI PIRMENYBĘ 1-7 

1 Koro sūnų. Psalmė. Giesmė. Jo įkurtasis miestas 
stovi ant šventųjų kalnų. (2 Ch 32,22-23) 

2 Viešpats myli Siono vartus labiau už visas kitas 
Jokūbo žemės vietoves. 3 Garbingi dalykai pasakojami 
apie Tave, Dievo mieste! (Sela) 4 "Aš skaitau Rahabą ir 
Babelę garbintojais mano. Filistėjos, Tyro ir Etiopijos 
gyventojai yra ten gimę. (Iz 30,7; Ps 68,32) 5 Bet Sio- 
ną vadinu motina: kiekvienas jame yra gimęs". Aukš- 
čiausias įsteigė jį. 6 Viešpats užrašys tautų knygoje: 
"Čia tautų gimtinė". (Sela) 7 Jie giedos: "Visos mano 
versmės yra Tavyje!" 


Jeruzalės miestas buvo pastatytas ant kalnų — Sio- 
no kalno. Viešpats tą vietą pasirinko; tą žinojo izraelitai 
ir pagonys. Autorius cituoja Viešpaties žodžius ir jais 
išreiškia: "Aš skaitau Egiptą ir Babiloniją mano garbin- 
tojais; filistėnus ir Tyro bei Etiopijos gyventojus Sione 
gimusiais". Pilnai šitą galima sakyti žvelgiant į Naujojo 
Testamento laikus. Iš Jeruzalės buvo paskelbta Evange- 
lija visoms tautoms. Kurie per tą Žodį atgimė, tie yra 
Dievo vaikai. Jeruzalės reikšmė buvo, yra ir būs žymi. 
Apr 21,2- kalbama apie dangišką Jeruzalę. Visų šalti- 
nių versmė (pradžia) yra Jeruzalė. 


88 psalmė 
MALDA GUNDYMUOSE IR 
MIRTIES PAVOJUJE 1-19 

1 Koro sūnų giesmė, psalmė. Choro vadovui. Kaip 
"..„ liga". Nuolankiai nuteikti. Ezrahito Hemano pamo- 
komasis kūrinys. 

2 Viešpatie, mano Dieve, dieną šaukiausi pagal- 
bos, raudojau nakčia Tavo akivaizdoje. 3 Tepasiekia 
mano malda Tave! Išgirsk mano vaitojimą! 4 Mano sie- 
la pilna skausmų ir mano gyvybė arti mirties. 5 Mane 

laiko tokiu, kuriam lemta žengti į duobę, — esu bejėgis, 
likau tik šešėlis. 6 Tarp mirusiųjų yra mano guolis, gu- 
liu kape kaip užmuštieji, kurių Tu nebeatsimeni, nes jie 
nuo Tavęs atskirti, 7 Tu įstūmei mane į gilią duobę, į 
tamsią prarają. 8 Mane slegia Tavo rūstybė, bangos ri- 
tasi per mane. (Sela) (Ps 42,8) 9 Tu atitolinai nuo ma- 
nęs mano pažįstamus, jiems padarei mane šlykštų. Esu 
uždarytas ir negaliu išeiti. (Ps 31,12; 38,12) 10 Mano 
akys aptemo nuo vargo. Kasdien šaukiaųsi Viešpaties, 
ištiesdamas į Tave rankas. 11 Ar darai stebuklus miru- 
siems? Ar šešėliai kelsis ir šlovins Tave? (Sela) (Ps 
6,6) 12 Ar pasakojama apie Tavo malonę ir ištikimybę 
mirusių karalijoje? 13 Ar žinomi Tavo stebuklai ir Tavo 
malonė tamsoje — užmiršimo šalyje? 14 Viešpatie, aš į 
"Tave šaukiuosi pagalbos, mano malda kas rytą kyla į 
Tave. 15 Viešpatie, kodėl atstumi mane, slepi savo vei- 
dą? 16 Nuskurdęs ir paliegęs esu nuo pat jaunystės, 
kenčiu skausmus, nežinau kas daryti. 17 Tavo rūsčios 
bausmės krinta ant manęs, naikina mane Tavo siųsta 
skaudi priespauda. 18 Jie visą laiką supa mane, kaip 
vandenys ir skandina. 19 Tu atitolinai nuo manęs mielą 
bičiulį. Mano pažįstami pamiršo mane. 


Tai tamsiausia psalmė. Autorius tiki Dievą. Nuo 
vaikystės serga nepagydoma liga, gal raupsais (lepra)? 
Jo draugai paliko ir užmiršo jį. Jis yra visai vienišas. 
Vienišas, sirgdamas meldžiasi dieną ir naktį. Dievas ne- 
atsako į maldą, nesušvinia šviesa! Pabaiga yra tamsi! 
Baisu! Daugelis sirgdami, vieniši, įvairiose nelaimėse 
klausia, kodėl Dievas tą leidžia man? Tiki Dievą, mel- 
džiasi, bet atsakymo iš Dievo nesulaukia. Naujojo Tes- 
tamento tikinčiam yra lengviau; jis turi amžinojo gyve- 
nimo viltį, nors ji kartais ir miglota. 


275 | Ps 89,1 


89 psalmė 

VIEŠPATS YRA VILTIS DOVYDO GIMINEI 1-53 

1 Ezrahito Etano pamokomasis kūrinys. (2 Sam 
7,8-16) i 

2 Viešpatie, apie Tavo malones giedosiu amžinai; 
kartų kartoms skelbsiu Tavo ištikimybę. 3 Tu pasakei: 
"Mano malonė yra amžina". Kaip dangus tvirta Tavo 
ištikimybė jiems. 4 "Aš sudariau Sandarą su išrinktuo- 
ju ir prisiekiau savo tarnui Dovydui: (Ps 132,11; Iz 
55,3; Apd 2,30) 5 'Per amžius išlaikysiu tavo vaikus, 
tavo sostą kartų kartoms pastatyšiu'." (Sela) 6 Viešpa- 
tie, dangūs giria Tavo stebuklus, Tavo ištikimybę šven- 
tųjų susirinkimas. 7 Kas gi virš debesų gyvenančiam 
Viešpačiui prilygsta! Kas gi dangaus esybių tarpe pana- 
šus į Viešpatį? (Job 1,6) 8 Bauginanti yra Dievo didybė 
šventųjų susirinkime; didis ir baugus Jis visiems aplink 
Jį stovintiems. 9 Viešpatie, dangaus pulkų Dieve, kas 
yra Tau lygus? Viešpatie, Tu galingas ir ištikimas esi. 
(Pa 115,3) 10 Tu suvaldai jūros šėlimą; sukilusias ban- 
gas Tu sutramdai. (Mt 8,26; Ps 65,8) 11 Tu sutriuškini 
nukautąjį Rahabą, savo galinga ranka išgainioji priešus. 
(Ps 87,4) 12 Tau priklauso dangūs ir žemė, pasaulis ir 
kas jame; Tu sukūrei juos. (Ps 24,1) 13 Tu sutvėrei žie- 
mius ir pietus; Taboras ir Hermonas džiaugiasi Tavimi. 
14 Tu galingas: stipri Tavo ranka, pakelta dešinė! 15 
Tavo sostas pagrįstas teise ir teisybe, malonė ir ištiki- 
mybė eina Tavo priekyje. (Ps 97,2) 16 Laiminga tauta, 
kuri moka džiūgauti! Viešpatie, Tavo veido šviesoje ji 
vaikščioja. 17 Tavo vardas ją linksmina, didžiuojasi ji 
Tavo teisybe. 18 Tu esi į--. garbė ir galybė, Tavo palan- 
kumu kyla mūsų galia. (?s 47,10) 19 Viešpaties ranka 
yra mūsų skydas; Visagalio žinioj Izraelio karalius. 20 
Regėjime kartą Tu kalbėjai savo maldingiesiems: "Aš 
uždėjau vainiką karžygiui, išaukštinau tautos išrinktąjį. 
(1 Sam 13,14) 2i Išsirinkau Dovydą, savo tarną, ir 
šventu aliejumi jį patepiau. 22 Mano ranka visuomet jį 

laikys, mano galia stiprins jį. 23 Priešas nenugalės jo, ir 
piktadarys nepažemins. 24 Priešingai, jo akivaizdoje 
sutrinsiu priešus ir palaušiu piktuosius. 25 Mano ištiki- 
mybė ir malonė lvdės jį, ir mano vardu aukštai iškils jo 
galybė. (1 Sam 2,10; Ps 132,17) 26 Aš jojo ranka ant 
marių ir ant upių galią ištiesiu. (Ps 72,8) 27 Jis sakys 
man: "Tu esi mano Tėvas, Dievas ir išganymo uola! (2 
Sam 7,14) 28 Aš jam suteiksiu pirmagimio teises, jis 
bus aukščiausias žemės valdovų. 29 Aš būsiu jam ma- 
loningas per amžius, tvirta pasiliks Sandara mūsų. (Iz 
54,10) 30 Jo giminei leisiu gyventi per amžius; ilgai, 
kaip dangus, stovės jo sostas. 31 Jei jo vaikai paniekins 
mano teisyną, jei nesielgs, kaip jiems įsakyta, 32 jei ma- 
no nuostatus laužys ir įsakymų mano nepaisys, 33 bau- 
siu jų nuodėmes rykšte, plaksiu kirčiais jų kaltę. 34 Bet 
savo malonės iš jo neatimsiu ir ištikimybės jam neatsa- 
kysiu, 35 neatšauksiu Sandaros ir savo lūpų Žodžio ne- 
mainysiu. 36 Kartą esu prisiekęs šventumu savo: "Tik- 
rai Dovydui nemeluosiu, (Ps 72,17) 37 jo palikuonys 
gyvens per amžius, ir jo sostas stovės kaip saulė; 38 
mėnulis tvirtai stovės per amžius — jo patikimasis liu- 
dytojas padangėje!" 39 O vis dėlto Tu atstūmei, atmetei 
ir apmaudą reiški pateptajam savo. (Ps 44,10-25; 74,7) 
40) Nuo Sandaros su savo tarnu esi atsimetęs; nusvie- 
dęs žemėn jo valdžios vainiką, leidi suteršti. 41 Tu su- 
griovei jo mūrus, pavertei griuvėsiais tvirtoves. 42 Jį 
plėšia visi svetimi praeiviai; jis tapo pajuoka kaimy- 
nams. (Ps 80,13) 43 Tu leidai jo priešų galybei iškilti, 
jiems visiems suteikei džiaugsmą. 44 Atšipinai ašmenis 
jo kalavijo, neleidai laimėti kovos. 45 Tu sulaužei jo di- 
dingą skeptrą ir nuvėrtei jo sostą. 46 Sutrumpinai jo 
jaunystės diegas, suniekinai jį didele gėda. (Sela) 47 
Viešpatie, kaip ilgai taip bus? Ar slėpsies amžinai? Ar 
degs kaip ugnis Tavo rūstybė? (Ps 85,6) 48 Viešpatie, 
atsimink, koks trumpas yra gyvenimas mano! Kokius 
menkus Tu sukūrei visus žmones! (Ps 90,9-10) 49 

Koks žmogus gyvena ir nepatiria mirties, kieno siela 
mirties buveinės išvengia? (Sela) 50 Viešpatie, kurgi 
yra Tavo buvusi malonė, kuria Dovydui savo ištikimy- 
bę prisiekei? 51 Viešpatie, atsimink, kaip piktadariai 
niekina Tavo tarną, — kenčiu širdyje tautų įžeidimą. 52 
Viešpatie, priešai Tavo pateptojo pėdsakus pajuokia. 53 
Tebūnie Viešpats šlovinamas per amžius! Amen! 
Amen! (Ps 41,14) 


Psalmės pradžioje iškeliama Dievo didybė. Jis yra 
didingas dangaus dvasių tarpe ir žemėje. Viešpats yra 
dangaus ir žemės Valdovas, visa yra Jo. Didingasis 
Dievas pasirinko Dovydą ir įstatė jį Izraelio karaliumi. 
Viešpats priesaika pažadėjo Dovydui ir jo palikuonims 
Izraelio valstybės sostą amžinai. Jei Dovydo ainiai nu- 
sikals, Viešpats baus juos kaip Tėvas, bet jų sostą ir 
valdžią išlaikys amžinai. Psalmistas pergyveno Izraelio 
valstybės sunykimą, nugalėjimą ir sosto išniekinimą. 
Rašytojui atrodė, kad Dievas duoto pažado nelaiko. Ka- 
da šis Izraelio valstybės pažeminimas buvo nesakyta. 
Ar tai buvo Dovydo laikais, ar izraelitų tremties metu 
Babilonijoje, nesakyta. Psalmės autoriaus tikėjimas bu- 
vo labai žmogiškas. Jis laikė Dovydą Dievo pateptuoju, 
matė jį pasenstant ir mirštant; tokie bus ir Dovydo ainai; 
jie bus tik žmonės. Toks galvojimas autoriui kėlė neri- 
mą apie Dovydo sosto išlikimą. Remiantis Dievo paža- 
dais tik šiam gyvenimui, daugeliui kyla abejonės apie 
Dievo teisingumą ir Jo pažadų tvirtumą. Remiantis 
Naujuoju Testamentu, pažadu Mesijui Jėzui, viskas su- 
prantama kitoje šviesoje. Jame išsipildo visi Dievo duo- 
ti pažadai, (2 Kar 1,20) Jo karalystė yra amžina. Nors 
autorius galvojo apie Dievo Pateptąjį labai žmogiškai, 
betgi jis baigia psalmę Viešpaties šlovinimu. Šia psal- 
me baigiama trečioji psalmių knyga. 

90 psalmė 
DIEVO DIDYBĖ — ŽMOGAUS 
MENKYSTĖ! 1-17 

1 Dievo vyro Mozės malda. 

Viešpatie, Tu buvai mums prieglauda per kartų 
kartas! 2 Pirma negu kalnai, žemė ir pasaulis sutverti 
buvo, Tu, Dieve, esi nuo amžių ir per amžius! 3 Tu lie- 
pi žmonėms grįžti į dulkes ir sakai: "Sugrįžkite, žmonių 
vaikai!" (Pam 1,4; 12,7) 4 Juk tūkstantis metų Tavo 
akyse yra kaip vakarykštė diena, kuri prabėgo kaip sar- 
gybos budėjimo laikas. (2 Pt 3,8) 5 Tu pašalini žmones 
kaip rytmečio sapną, kaip žaliuojančią žolę. (Ps 102,12; 
103,15; Job 14,2; Iz 40,6-7) 6 Jie kaip žolė, kuri rytme- 
tį žydi, vakare nuvysta ir sudžiūsta. 7 Tai daro Tavo 
rūstybė ir apmaudas, kad taip sunykstame, kad taip 
ūmai mirštame. 8 Tu laikai mūsų kaltes akivaizdoje sa- 
vo, o mūsų slaptas nuodėmes — veido šviesoje. 9 Mū- 
sų dienos praeina Tau rūstaujant, metai kaip atodūsis. 
10 Mūsų amžiaus metų skaičius yra septyniasdešimt, o 
stipresniųjų — aštuoniasdešimt. Dažniausia jie būna 
nerimas, vargas ir kančios. Jie greitai praeina, mes tu- 
rim išnykti. (Pam 1,3,8) 11 Kas Tavo rūstybės jėgą su- 
prasti gali ir bijo Tavojo pykčio? 12 Pamokyk mus 
skaičiuoti mūsų dienas, kad įgytume širdies išmintį tvir- 
tą! (Ps 39,5) 13 Pažvelk į mus, Viešpatie! Kaip ilgai 
dar delsi? Būk savo tarnams gailestingas! 14 Gaivink 
mus skubiai savo malone, kad džiaugsmas ir linksmu- 
mas mus lydėtų visą amžių! 15 Suteik mums džiaugs- 
mo už tas dienas, kurias pažeminti buvom, už tuos me- 
tus, kuriuose patyrėme pikta. 16 Tepatiria Tavo tarnai 
Tavųjų darbų didingumą, Tavo garbę — jų vaikai! 17 
Viešpatie, Dieve, būk mums geras, mūsų darbus lai- 
mink, daryk mūsų darbus sėkmingus! 


. Šia psalme pradedama ketvirtoji psalmių knyga. 
Joje yra 17 psalmių, 90-106. Ši psalmė priskiriama 

Mozei. Jei taip, tai gal ši psalmė yra viena seniausių? 
Mozė gyveno apie 400 metų prieš Dovydą. Žydų rabi- 
nų padavimu sakyta, kad Mozė parašęs psalmes 80- 
100. Mozės parašytas giesmes turime 2 M 15 ir 5 M 32 
skyriuje. Autorius kalba apie Viešpatį, kuris buvo pir- 
ma pasaulio sukūrimo. Ne tik atskiri žmonės, bet ir že- 
mės amžius praeis, o Viešpats liks amžinai. Žmogaus 
gyvenimas yra trumpas 70-80 metų. Žmogus miršta dėl 
savo nusikaltimų. Per pirmųjų žmonių nusikaltimą mir- 
tis pasiekia visus žmones. Dėl kelių izraelitų nusikalti- 
mų visa tauta turėjo gyventi tyrūose 40 metų, ir per tą 
laikotarpį turėjo visi mirti, kurie buvo virš 20 metų, ir 
Mozei nebuvo lemta įeiti į pažadėtąją žemę. Tyruose iz- 
raelitų mirė milijonai. Mozė kas dieną matė daugybę 
laidotuvių. Žmogus gyvena trumpai, virsta dulkėmis, jo 
dvasia grįžta pas Viešpatį. Žmogaus visas gyvenimas 
yra vargingas. Apsauga, išgelbėjimas yra tik pas Vieš- 
patį. Autorius žinojo Viešpaties didybę, žmogaus men- 
kystę, todėl jis meldė Jo pagalbos visuose savo darbuo- 
se. Ši psalmė daug pasako apie kiekvieno žmogaus gy- 
venimą. 


91 psalmė 
AUKŠČIAUSIOJO APSAUGOJE 1-16 

1 Žmogus, kuris gyvena Aukščiausiojo globoje, 
Visagalio šešėlyje ilsis. 2 Tas sako Viešpačiui: "Tu ma- 
no prieglauda ir mano pilis! Tu mano Dievas, kuriuo 
pasitikiu!" (Ps 18,3) 3 Jis ištrauks tave iš medžiotojo 
kilpos, iš pražūtingo maro. (Ps 124,7) 4 Po savo 
plunksnomis Jis suteiks tau priedangą, po Jo sparnais 
rasi sau prieglaudą. Didysis skydas ir šarvas yra Jo išti- 
kimybė! 5 Tau nereikės bijotis nakties tamsybių nei 
strėlių, skraidančių dieną; 6 nebaugins tavęs patamsyje 
slankiojąs maras, nei vidudienį siaučiančios ligos. 7 Kai 
tavo pašonėje tūkstantis kris ir dešimt tūkstančių deši- 
nėje, — tu nepaliestas liksi. 8 Tu savo akimis tai stebė- 


- 

si, kaip atlygina bedieviams, matysi. (Ps 54,9) 9 Vieš- 
pats yra tavo prieglauda; Aukščiausias tave apsaugos. 
10 Tau neatsitiks nieko pikto, ir jokia nelaimė neartės 
prie tavo palapinės. 11 Jis įsakys angelams savo saugo- 
ti tave visuose keliuose. (Mt 4,6) 12 Ant rankų jie ne- 
šios tave, kad neužsigautum į akmenį kojos. 13 Tu min- 
džiosi angį ir gyvatę, sutrypsi liūtą ir slibiną piktą. (Lk 
10,19) 14 "Kadangi prie manęs jis glaudžiasi, Aš iš- 
laisvinsiu jį ir apginsiu, nes jis mano vardą pažįsta. 15 
Kai jis šauksis manęs, Aš jį išklausysiu. Būsiu su juo 
nelaimėje, išgelbėsiu jį, jam garbę suteiksiu. 16 Duosiu 
jam ilgą amžių ir jam savo išganymą leisiu išvysti". 


Ši psalmė yra asmeniško pobūdžio. Autorius žino 
pavojus žmogaus gyvenime. Pavojai yra gamtiniai: li- 
gos, žaibai, įvairios nelaimės . . ., ir žmonių padaromi: 
apgaulė (kilpa), karai (strėlės) ir daugybė kitų. Viešpats 
yra galia, Jis gali apsaugoti ir išgelbėti. Būti ramiam pa- 
vojuose, jau yra didelė Viešpaties dovana. Daugelis ka- 
ro metu ir kitokiuose pavojuose yra pergyvenę Viešpa- 
ties apsaugą ir pagaloą. Viešpaties Jėzaus gundyme, 
kaip jis aprašytas Evangelijose, velnias panaudojo šios 
psalmės 11 ir 12 skirsnelį. 


92 psalmė 
ŠLOVĖ DIDŽIAJAM VIEŠPAČIUI! 1-16 

1 Psalmė. Giesmė sabatos dienai. 

2 Gera dėkoti Tau, Viešpatie, ir giedoti Tavo var- 
dui, Aukščiausias; (Ps 147,1) 3 skelbti rytmetį Tavo 
malonę ir ištikimybę naktimis 4 dešimčiastyge arfa ir 
lyra skambinant kanklėmis. (Ps 33,2) 5 Viešpatie, Tu 
palinksmini mane savo veikla, Tavo rankų darbais 
džiaugiuosi. 6 Viešpatie, kaip, didi yra Tavo darbai! Ko- 


„kios gilios Tavo mintys! (Ps 104,24; Iz 55,9) 7 Tik pai- 


kas žmogus to nesupranta ir kvailys nesuvokia. 8 Nors 
ir žydi bedieviai kaip gėlės, nors klesti darydami pikta 

— jie bus amžinai sunaikinti. (Ps 37,2) 9 Viešpatie, Tu 
esi kilnus ir per amžius toks liksi! (Ps 97,9) 10 Viešpa- 
tie, štai žus Tavo priešai! Bus išblaškyti visi piktadariai! 
11 Tu man davei jėgų kaip stumbrui, patepei mane švie- 
žiu aliejumi. (Ps 23,5) 12 Mano akys paniekinančiai 
žiūri į priešus, ausys patenkintos klausosi jų pasmerki- 
mo. (Ps 91,8) 13 Teisusis klestės kaip palmė, augs kaip 
kedras Libano. (Ps 52,10) 14 Viešpaties namuose pa- 
sodintas, žydės prieangiuose Dievo, (Ps 84,3) 15 jis 
vaisių tebeneš ir senatvėje — jie bus sveiki ir žali, (Ps 
1,3) 16 ir skelbs, koks garbingas yra Viešpats, mūsų 
Uola; Jame nėra neteisybės. (5 M 32,4) 


Viešpatį garbinti yra gera, naudinga. Tą darant jau- 
čiama atgaiva bei palaima. Tą daryti turime bažnyčioje, 
pamaldose, bet ir pavieniai bei su šeimomis namuose. 
Dievo pareikštos mintys Jo Žodyje ir gamtoje yra gi- 
lios, naudingos, palaimą teikiančios. Žmogaus mintys, 
be Dievo, nors ir stropaus ir doro, yra lėkščios; jos sie- 
kia dažniausiai: turtų, galios, garbės. Juk žmogaus pa- 
skirtis yra daug gilesnė. Ragas reiškia galią. Kas laikosi 
Dievo nuostatų, dažnai ir senatvėje gali dirbti bei veikti. 


93 psalmė | 
VIEŠPATS YRA DIDINGAS KARALIUS! 1-5 

1 Viešpats tapo Karaliumi. Jis apsiaustas didybe. 
Viešpats, apsisiautęs didybe ir susijuosęs stiprybe, taip 
tvirtai pastatė pasaulį, kad jo niekas nepajudins. (2 M 
15,18; Ps 97,1; 99,1; 96,10) 2 Tvirtai stovi Tavo sostas 
nuo pradžios; nuo amžių Tu esi! 3 Viešpatie, vandenys 
patvino, pakilo jų ūžimas, pakilo galingų vandenų ūži- 
mas! 4 Galingesnis už gausių vandenų šniokštimą, už 
marių bangų siautimą yra Viešpats aukštybėse! 5 Tavo 
liudijimai labai patikimi. Tavo namus supa šventumas, 
Viešpatie, per visus amžius. (Ps 19,8-11) 

Psalmės 47, 97, 99 yra panašios į šią psalmę. 
Viešpats yra tikras Karalius. Jis yra amžinas, be pra- 
džios ir be pabaigos; taip ir Jo sostas, galia, yra amžina. 
Jis sutvėrė žemę ir padėjo jai tvirtą pamatą. Audros me- 
tu jūros bangos yra galingos ir baisios. Tačiau jos visai 
nepasiekia Jo sosto. Jūra ir jos neramios bangos kartais 
yra palyginamos tautoms. Kartais ir mūsų pačių vidus 
yra neramus. Jei esame Jo atpirkti žmonės, turėtume 
gauti iš Jo ramybės ir jėgos! 


94 psalmė 

VIEŠPATS SUNAIKINS VISĄ NETEISYBĘ! 1-23 

1 Dieve, nedorėlių rykštė, Viešpatie, Dieve, nedo- 
rėlių rykštė pasirodyk! (5 M 32,35) 2 Kelkis, pasaulio 
teisėjau, atmokėk išdidiesiems, ką jie nusipelnė! (1 M 
18,25) 3 Viešpatie, kaip ilgai bedieviai džiūgaus? 4 
Kaip ilgai kalbės įžūliai, didžiuosis visi piktadariai? 5 
Viešpatie, jie trypia Tavo tautą, spaudžia Tavo paveldė- 
tus žmones. 6 Jie smaugia našlę ir ateivį, žudo našlai- 
čius ir sako: 7 "Viešpats nemato, Jokūbo Dievas nepa- 
stebi“. (Ps 10,11) 8 Susipraskite tautos neišmanėliai! 
Jūs bukapročiai, kada išminties įgysite? (Ps 92,7) 9 Ne- 
jaugi Tas, kuris padarė ausį, negirdėtų, ir Tas, kuris su- 
kūrė akį, nematytų! (2 M 4,11) 10 Argi Tas, kuris auk- 
lėja tautas ir moko žmones išminties, neklaužadų nesu- 
draustų? 11 Viešpats pažįsta žmonių mintis, kad jos 
menkavertės. (1 Kor 3,20) 12 Lainiingas žmogus, 
Viešpatie, kurį Tu auklėji ir savo įstatymo mokai; (Ps 
19,12; Job 5,17) 13 ramybę jam teiki nelaimių dienose, 
kai bedieviui kasama duobė. 14 Juk Viešpats nepaliks 
savo tautos ir neapleis savo tėvonystės. 15 Juk teisė su- 
grįš teisiajam ir ją paseks visi tiesaširdžiai. 16 Kas gins 
mane nuo piktadarių? Kas gi užstos mane prieš skriau- 
dėjus? 17 Jei Viešpats man nepadėtų, tuoj atsidurčiau 
tylos karalijoje. (Ps 115,17) 18 Kai jutau, susvyruojan- 
čias savo kojas, — Tavo malonė, Viešpatie, palaikė ma- 

ne. 19 Kai mano širdis pilna rūpesčių tapo, Tavo pa- 
guoda sielai džiaugsmą grąžino. (2 Kor 1,4-5) 20 Argi 
Tu piktųjų teisėjų tarybai pritarsi, kai, teise pasirėmę, jie 
žmones kankina? 21 Teisiojo gyvybę jie puola, nekaltą 
kraują pasmerkia. 22 Bet Viešpats yra man saugi pilis ir 
mano Dievas — prieglaudos uola. 23 Jis atlygins jiems 
už jų nedorybes, jų pačių neteisybės sunaikins juos. 
Viešpats Dievas sunaikins juos. 


Skaitant šią psalmę, kai kas pagalvoja, kad Dievas 
yra kerštingas. Bet Jis juk yra meilė! Kitas vėl galvoja, 
jei Dievas gali leisti tokias neteisybes, kokias aš sutin- 
ku, tai Jis yra neteisingas Dievas; Jis privalo griežtai 
bausti niekšus. Dievas leidžia žmonėms galvoti ir kal- 
bėti kaip jie nori ir netikėti Jį. Šios psalmės autorius pri- 
ėjo išvados, kad Dievas yra lyg teisėjas. Teisėjas negali 
ir neturi teisės tenkinti visus norus ir prašymus teisia- 
mojo. Teisėjas privalo laikytis teisės nuostatų. Dievas 
laikosi nuostatų, Jis baus nusikaltėlius. Kai kam gali at- 
rodyti, kad Dievas yra kerštingas, o iš kitos pusės — 
Jis nesirūpina tikinčiaisiais, palieka juos vargti ir kentė- 
ti. Jo tauta, tikintieji, gali būti nugalėti, bet Jis lieka 
Viešpačiu. 

Niekšai ir "labai dori žmonės", kurie nesilaiko są- 
žiningumo ir teisės, negalvoja, visi žmonės esame ly- 
gūs; jie įsižeidžia, jei jiems primenami jų neteisingi 
veiksmai. Nors jie tiki Dievą, bet gyvena taip, lyg Die- 
vo nebūtų arba Jis nematytų jų blogų darbų. Juk taip 
galvoti ir gyventi yra kvailystė, Dievo niekinimas. Au- 
toriaus įsitikinimu laimingas yra tas, kurį Viešpats mo- 
ko, ir jis priima Jo pamokymus — gyvena pagal Vieš- 
paties duotus nuostatus. Žmonės dažnai išleidžia gerus 
nuostatus, bet nesilaiko jų, o kartais išleidžia neteisin- 
gus ir klastingus įstatymus ir jais remiasi. Tokiais nuo- 
statais net pranašas Danielius buvo įmestas į duobę pas 
liūtus. Jei Viešpats nepadėtų, tikrai daugybė tikinčiųjų 

būtų mirę — tylos karalystėje. Viešpats yra kantrus; Jis 
pakenčia blogį ilgiau negu mes norime. Bet Jis laikosi 
teisės ir niekšus baus. 


95 psalmė 
ŠLOVINKITE VIEŠPATĮ IR 
PAKLUSKITE JAM 1-11 

1 Ateikite, linksmai šlovinkim Viešpatį! Džiaugs- 
mingai giedokim savo išgelbėjimo uolai! 2 Artinkimės 
prie Jo veido su padėka, džiaugsmingai Jam giedokime! 
3 Didis Dievas yra Viešpats ir Karalius didesnis už vi- 
sus dievus. (Ps 96,4) 4 Jo rankoje yra žemės gilybės ir 
Jam priklauso kalnų viršūnės. 5 Jo yra jūra, nes Jis ją 
sutvėrė, ir sausuma — Jo rankų darbas. 6 Ateikime, 
pulkime žemėn prieš Dievą, atsiklaupkime prieš Vieš- 
patį, kuris sutvėrė mus! 7 Jis yra mūsų Dievas, o mes 
Jo ganoma tauta ir Jo rankų globojamos avys! O kad 
šiandien išgirstumėte Jo balsą! (Ps 100,3; Jn 10,27; 
Žyd 3,7; 4,7) 8 "Nesukietinkite savo širdies, kaip Meri- 
bėje, kaip aną dieną Masos tyruose, 9 kur jūsų tėvai 
mane gundė ir bandė, nors visus mano darbus matė! (2 
M 17,2,7) 10 Keturiasdešimt metų įkyrūs tie žmonės 
man buvo. Klystanti tauta jie yra, klaidžiojanti širdimi ir 
nepažįstanti mano kelių, sakiau Aš. 11 Tad susirūstinęs 
prisiekiau: Jie neįeis į mano atilsio vietą!" (4 M 14,22- 
23) 


Gražu yra garbinti Viešpatį džiugiu veidu ir nuo- 
širdžiai giedoti giesmes. Jis yra viso tvėrimo Viešpats, 
Jo valdžia siekia tolimiausius kraštus. Garbė, gyrius, 
padėka Jam! Tikintys giria Jį giesmėmis, klaupiasi prieš 
Jį nusižemindami — pripažįsta Jį Viešpačiu. Psalmės 
autorius kviečia visus linksmai garbinti Viešpatį ir, pa- 
silenkus veidu iki žemės, pripažinti Jį Viešpačiu — 
Valdovu. Bet autorius žino, kad toks garbinimas gali 
būti tik išviršinis. Todėl jis įspėja visus nesukietinti šir- 

dies — neveidmainiauti, bet džiaugtis Jo palaima ir ken- 
tėti džiaugsmingai, jei reikia. Izraelitai buvo matę ir per- 
gyvenę daug Viešpaties stebuklų, bet, turėdami tyruose 
trūkumų, erzino ir gundė Viešpatį. Ne pradžia, bet galas 
vainikuoja. Ne + džiūgaus, bet kas ištvers iki galo, tas 
bus išganytas. 


96 psalmė 
TEGARBINA DIEVĄ VISAS PASAULIS! 1-13 

1 Giedokite Viešpačiui naują giesmę! Giedokite 
Viešpačiui visos šalys! (1 Ch 16,23-33) 2 Giedokite 
Viešpačiui, šlovinkite Jo vardą! Skelbkite kasdieną, kad 
Jis išgelbėjimas. 3 Kelkite Jo garbę pagonių tarpe, vi- 
sose tautose Jo stebuklus skelbkite! 4 Didis yra Vieš- 
pats, Jis vertas garbės begalinės. Jo reikia labiau bijoti 
negu visokių dievaičių. 5 Visi pagonių dievai yra sta- 
bai, bet Viešpats — visatos kūrėjas. 6 Didybė ir kilnu- 
mas yra Jo atvaizdas, galybė ir grožis — Jo šventovė. 7 
Tautų giminės, pripažinkite Viešpačiui garbę ir galybę! 
8 Šlovinkite Viešpaties vardą su aukomis įeikite į Jo 
šventuosius prieangius! (Ps 72,10) 9 Suklupkite prieš 
Jį, prieš Viešpatį, šventai pasipuošę! Drebėkite prieš Jį 
visos šalys! 10 Skelbkite tautoms: "Viešpats yra Kara- 
lius!" Jis sukūrė tvirtą pasaulį, Jis tautas valdo teisingai. 
(Ps 93,1) 11 Tesilinksmina žemė ir tedžiūgauja dangūs! 
Tešniokščia jūra ir kas joje yra! (Ps 98,7-9; Iz 49,13) 
12 Linksmai tedžiūgauja laukai ir visa, kas juose auga! 
Miško medžiai tegul pagarbiai šlama 13 Viešpaties aki- 
vaizdoje, kai Jis ateina valdyti žemę. Jis valdo pasaulį ir 
tautas ištikimai ir teisingai. (Apd 17,31) 


Autorius kviečia garbinti Viešpatį nauja giesme. 
Kai Dievas ką naują darė žmonių gyvenime, Jis buvo 
garbinamas naujomis giesmėmis. Izraelitai išvykę iš 
Egipto giedojo naują giesmę, krikščionybės pradžioje 
buvo giedamos naujos giesmės. Reformacijos laikais 

buvo kuriamos naujos giesmės; taip pat pabudimų sąjū- 
džiai, iki mūsų dienų, pasireiškia naujomis giesmėmis. 
Autorius kalba ne tik apie naują giesmę, bet ir apie pa- 
sakojimą — pamokslų sakymą, skelbimą. 

Pirmiausia turėjo šlovinti Viešpatį Izraelio tauta; 
toliau visos tautos pažinti Jį ir garbinti. Taip žmonijos 
istorijoje ir vyko. Izraelio tautai apsireiškė gyvasis 
Viešpats, vėliau ir kitos tautos išgirdo apie Jį. Pagaliau, 
paskutiniais laikais, Jėzaus atėjimo metu, visos tautos ir 
kiekvienas asmuo matys Jį. Kviečiama šlovinti Viešpatį 
jūra, laukai, miškai. Tai yra poetinis išsireiškimas. 


| 97 psalmė 
VIEŠPATS IŠGELBĖS IR TEISINGAI 
KARALIAUS 1-12 

1 Viešpats karalius! Tedžiūgauja žemė! Tekrykš- 
tauja salos! (Ps 93,1) 2 Debesys ir tamsa Jį supa; teisy- 
be ir teise yra grįstas Jo sostas. (Ps 89,15) 3 Jam žen- 
giant, Jo priekyje liepsnoja ugnis ir sudegina aplinkui 
Jo priešus. (Abk 3,3-6) 4 Žaibai nušviečia pasaulį. Tai 
matydama, žemė drebėjo. 5 Kalnai sutirpo kaip vaškas 
prieš Viešpatį — visos žemės Valdovą. 6 Dangūs skel- 
bia Jo teisingumą ir visos tautos — Jo garbę. (Ps 19,2) 
7 Garbintojams stabų gėda, gėda ir tiems, kurie dievai- 
čiais savo giriasi. Prieš Jį suklups visi dievai! (Žyd 1,6) 
8 Tai girdi ir džiaugiasi Sionas, džiūgauja dukterys Ju- 
do, miestai Judėjos, Viešpatie, dėl Tavo sprendimų! 
(Fil 4,4-5) 9 Viešpatie, Tu esi Aukščiausias visų dievų 
visoje žemėje! (Ps 96,4) 10 Viešpats myli tuos, kurie 
nekenčia pikto; Jis saugo savo maldingųjų gyvybes; iš 
bedievių priespaudos išlaisvina juos. (Am 5,14-15) 11 
viesa sužiba teisiajam, nuoširdžiajam džiaugsmas. (Ps 
112,4) 12 Linksminkitės, teisieji Viešpačiu, šlovinkite 

Jo šventąjį vardą! 

Psalmėse 47, 93, 96, 98, 99 panašiai išsireikšta 
apie Viešpatį kaip šioje psalmėje. Kviečiami šlovinti ' 
Viešpatį visi; visos tautos ir salos. 1-6 skirsneliuose ap- 
rašyta Viešpaties pasirodymas. Apie Viešpatį, kaip as- 
menį, nieko nesakyta, bet apie gamtos apraišką aprašy- 
ta, koks buvo prie Sinajaus kalno, kur dešimtis įsaky- 
mų buvo duota. 7-9 skirsneliuose minimi Viešpaties 
priešai, tai tie, kurie negarbina Viešpaties, tikrojo Die- 
vo. 10-12 skirsneliuose džiūgauja tikintieji Viešpaties 
atėjimu. Jo valdymas remsis teise ir tiesa. 


98 psalmė 
VIEŠPATS NUGALI, DŽIAUKITĖS VISI! 1-9 

1 Psalmė. Naują giesmę giedokite Viešpačiui, nes 
nuostabius darbus Jis daro! Jo galinga dešinė ir Jo 
šventoji ranka Jam pergalę teikia. (Ps 33,3). 2 Viešpats 
apreiškė savo išgelbėjimą, tautų akivaizdoje parodė sa- 
vo teisumą. 3 Jis atsiminė savo malonę ir ištikimybę, 
žadėtą Izraelio namams. Visi žemės pakraščiai pamatė 
išganingąjį Dievo veikimą. (Iz 52,10) 4 Džiaugsmą 
reikškite Viešpačiui visos šalys! Linksminkitės ir 
skambinkite! 5 Skambinkite Viešpačiui kanklėmis, gie- 
dokite pritariant arfomis. 6 Trimitų ir rago garsais links- 
mai šlovinkite Valdovą Viešpatį! (4 M 23,21) 7 Tesi- 
džiaugia jūra ir kas joje yra, žemė ir jos gyventojai! (Ps 
96,11-13) 8 Upės teploja rankomis, kalnai tepritaria 
joms 9 Viešpaties akivaizdoje, kai Jis ateina žemės val- 
dyti! Jis valdo pasaulį ir tautas teisingai. 


Ši psalmė yra labai panaši į 96 psalmę. Ar autorius 
turėjo mintyje istorinį Izraelio išgelbėjimą iš Egipto ver- 
gijos ar Babilonijos tremties, nesakyta. Išgelbėjimą pa- 
darė Viešpats pats vienas. Tad dera Jį vieną ir garbinti. 
Dievas yra viso pasaulio Viešpats, todėl kviečiamos vi- 
sos tautos šlovinti Jį. Jis myli visus ir nori visiems pa- 
dėti. Jis valdys pasaulį, visas tautas teisingai. Tad šlo- 

vinkime Jį: giedokime balsais, grokime, griežkime, 
skambinkime, pūskime, naudokime įvairiausius instru- 
mentus! 


99 psalmė 
ŠLOVĖ ŠVENTAJAM DIEVUI! 1-9 

1 "Viešpats yra Karalius! Tautos sukrėstos. Jis sė- 
di soste cherubinų, žemė išsigandusi dreba. (Ps 93,1; 
80,2) 2 Viešpats yra didis Sione. Už visas tautas Jis yra 
didingesnis" 3 "Tešlovina Tavo vardą didį ir galingą; 
Jis yra šventas. 4 Galingas Valdove, Tu myli tiesą. Tu 
įkūrei teisingumą; teisę ir teisybę Jokūbe įvykdei". (Iz 
9,6) 5 Aukštinkite mūsų Viešpatį Dievą, suklupkite . 
prieš Jo sosto pakoją, nes Jis yra šventas. 6 Mozė ir 
Aronas buvo Jo kunigų tarpe, ir Samuelis tarpe tų, ku- 
rie šaukėsi Jo vardo. Jie šaukėsi Viešpaties, ir Jis iš- 
klausė juos. (Jer 15,1) 7 Iš debesies stulpo kalbėdavo 
Jis; jie girdėdavo Jo nuostatus ir įspėjimus, kuriuos Jis 
jiems davė. 8 O mūsų Viešpatie Dieve, Tu išklausei 
juos! Atlaidus Dievas buvai jiems, bet ir griežtai baudei 
nusikaltusius. 9 Aukštinkite mūsų Viešpatį Dievą, par- 
pulkite prie Jo šventojo kalno, nes šventas yra mūsų 
Viešpats Dievas! 


Dievas yra didis, visų Valdovas, Jo galia neribota. 
Jis ne tik vykdo, bet ir myli teisę, reikalauja visus jos 
laikytis. Viešpaties šventumas pabrėžiamas, reikalauja- 
ma iš visų siekti šventumo. "Būkite šventi, kaip Aš 
šventas!" Teisingą ir šventą Viešpatį garbinti su baime 
ir džiaugsmu! Parpulkite prie Jo kojų suolelio. Psalmėje 
minimi tarnai: Mozė, Aronas, Samuelis. Jų maldas 
Viešpats išklausė. Bet reikalavo ir iš jų šventumo. Net 
Mozei dėl "menko" nusikaltimo nebuvo leista įeiti į pa- 
žadėtąją žemę. Viešpats nėra šališkas nė vienam. (1 Pt 
1,17) 

100 psalmė | 
IŠRINKTŲJŲ DŽIAUGSMAS 1-5 

1 Psalmė padėkos aukai. 

Linksmai šūkaukite Viešpačiui visos šalys! 2 Tar- 
naukite Viešpačiui linksmai. Jo akivaizdon ženkite 
džiaugsmingai. 3 Žinokite, kad Viešpats yra Dievas. Jis 
mus sukūrė, ir mes Jo esame; esame Jo tauta ir Jo ga- 
nyklos avys. (Ps 95,7) 4 Įeikite dėkingi pro varius į Jo 
prieangius šventus, giedodami šlovinimo giesmę. Dė- 
kokite Jam, garbinkite Jo šventąjį vardą! 5 Geras yra 
Viešpats; per amžius lieka Jo malonė ir kartų kartoms 
Jo ištikimybė. (Ps 106,1) 


Psalmės yra giesmės — poezija. Ši psalmė trumpa, 
bet kilni, daug sakanti. Šią psalmę mėgo poetai. Ją skai- 
tė, perrašė, perkūrė poetai ir muzikai. Autorius kviečia 
visus, gal prozelitus, eiti pro vartus į šventorių ir links- 
mai, nuoširdžiai garbinti Viešpatį. Viešpats yra visų 
Dievas, bet ypač izraelitų. Jis yra tikras, gyvas Dievas. 
Jis nėra filosofija, sistema, bet asmuo. Viešpats yra vis- 
ko Kūrėjas, savininkas, Valdovas, tikinčiųjų Ganytojas. 


“101 psalmė 
TEISAUS VADO IŠPAŽINIMAS 1-8 

1 Dovydo psalmė. 

Apie malonę ir ištikimybę giedosiu, skambinsių 
Tau, Viešpatie. 2 Laikysiuos teisingo kelio; kada Tu 
mane aplankysi? Elgsiuos sąžiningai savo namų židiny- 
je. 3 Į niekšingus darbus aš nežiūrėsiu. Atpuolėjų dar- 
bais bjaurėsiuos; nieko bendro su atpuolusiais neturė- 
siu. (Pat 20,8,28) 4 Vengsiu iš tolo širdies nelabumo, 
pikto nenoriu pažinti. 5 Kas slaptai savo artimą šmeižia, 
tuoj nutildysiu jį. Kas žiūri iš aukšto paikybės apsėstas 
— to nepakęsiu. 6 Mano akys žvelgia į šalies ištiki- 
muosius; su jais bendrausiu. Kas vaikščioja teisingu 
keliu, tas tarnauja man! (Pat 22,11) 7 Klastingieji neras 

vietos mano namuose. Melagių savo akyse nepakęsiu. 
8 Kas rytą bausiu krašto nedorėlius. Dievo mieste da- 
rančius pikta — naikinsiu. (Pat 20,26) 


Tai karaliaus Dovydo psalmė. Ji tinka kiekvienam 
doram ir tikinčiam karaliui, valdovui, valstybės tarnau- 
tojui, bažnyčios pareigūnui ir kiekvienam žmogui. Taip 
turėtų ir privalėtų elgtis kiekvienas tikintis Dievą. Pir- 
miausia kiekvienas pats privalo elgtis tinkamai, dorai, 
teisingai; ir taip auklėti šeimą. Visada reikia ieškoti tei- 
singų ir dorų patarėjų. Pataikautojai yra niekšai, jie vis- 
ką gadina, siekia tik savo asmeniškos naudos. Anais 
laikais teismo vieta, kaip mūsų laikais teismo rūmai, bū- 
 davo aikštėje prie miestų vartų. 


102 psalmė 
ATGAILOS MALDA DĖL SIONO ATSTATYMO 
1-29 

1 Prislėgtojo malda, kai jis sielvarte išlieja Viešpa- 
čiui sąvo skundą. 

2 Viešpatie, išgirsk mano maldą, ir mano šauks- 
mas tepasiekia Tave. 3 Neslėpk savo veido nuo manęs 
tą dieną, kai spaudžiamas esu. Išgirsk mane, kai šau- 
kiuosi, skubiai išklausyk mane. 4 Mano dienos pra- 
nyksta kaip dūmai, mano sąnariai kaip ugnis dega. 5 
Kaip pakirsta žolė mano širdis džiūsta; aš pamirštu val- 
gyti. 6 Nuo skaudžių aimanų kūnas sunyko: liko tik 
oda ir kaulai. (Job 19,20) 7 Esu panašus į dykumų peli- 
kaną, į pelėdą griuvėsiuose. 8 Nemiegu ir vaitoju, kaip 
vienišas paukštis ant stogo. 9 Priešai mane užgaulioja ir 
šėlsta, keiksmo Žodžiu mano vardas jiems tapo. 10 Pe- 
lenus valgau kaip duoną ir su ašaromis maišau gėrimą. 
(Ps 80,6) 11 Visa tai įvyko dėl Tavo rūstybės ir pykčio, 
nes Tu, aukštai pakėlęs, mane nubloškei žemėn. 12 
Mano dienos — tartum ištįsęs šešėlis, ir aš, lyg žolė, 
džiūstu. (Ps 90,5; Job 14,2) 13 Bet Tu, Viešpatie, per 

amžius sėdi soste; Tave minės kartų kartos. 14 Išgirsk, 
pasigailėk Siono, nes atėjo metas jam teikti malonę. (Ps 
14,7) 15 Tavo tamams jo akmenys meilūs, liūdime prie 
jo degėsių. 16 Gerbs Tavo, Viešpatie, vardą pagonys, 
Tavo didybę — pasaulio karaliai. 17 Kai Viešpats at- 
statys Jeruzalės miestą, su didžia šlove Jis pasirodys; 
18 vargšų maldas Jis išklausys, jų prašymų nepanie- 
kins. 19 Tai tebūnie užrašyta vėlesniajai kartai, kad tau- 
ta, kuri gyvens, girtų Viešpatį. 20 Iš savo šventosios 
aukštybės Viešpats pažvelgė žemyn; iš dangaus pažiū- 
rėjo į žemę, 21 kad išgirstų belaisvių dejones, išlaisvin- 
tų mirčiai skirtuosius. (Ps 79,11) 22 Tebūnie Sione gar- 
sintas Viešpaties vardas ir Jam reiškiama šlovė Jeruza- 
lėje. 23 kai susiburs karalystės ir tautos Viešpaties gar- 
binti. (Ps 87,4) 24 Jis leido man kelionėje nusilpti, su- 
trumpino mano gyvenimo dienas. 25 Aš prašau: "Mano 
Dieve, neleisk man mirti pusę amžiaus pragyvenus, Ta- 
vo metai tęsiasi per amžius." (Ps 55,24) 26 Kadaise Tu 
sukūrei žemę, ir dangūs yra Tavo rankų darbas. (Žyd 
1,10-12; Ps 90,2) 27 Viskas praeis, bet Tu pasiliksi. 
Viskas sudils kaip drabužis. Visa kaip rūbą keiti; ir 
mainosi viskas. (2 Pt 3,10) 28 Bet Tu lieki tas pats, Ta- 
vo metai nesibaigia. 29 Tavo tarnų vaikai saugiai gy- 
vens, ir jų palikuonys pasiliks Tavo globoje. (1 Jn 


7 


Suvargusio tikinčio malda. Meldėjas meldžia Vieš- 
paties pagalbos asmeniškai sau ir Sionui. Jam net mies- 
to ir sugriautos šventovės akmenys yra brangūs. Mel- 
dėjas mini daugelį prasmingų pavyzdžių: vandenį, 
paukštį tyruose, paukštį ir žolę ant stogo, vakare ilgė-. 
jantį šešėlį . . . Meldėjas labai serga, draugų paliktas, 
vienišas, priešų apstotas. Šis visas vargas yra leistas 
Viešpaties, bausmė už nusikaltimus! Autorius jaučiasi 
esąs dulkė ir pelenai, o Viešpats yra galingas, amžinas. 
Žmogaus amžius praeis, o Viešpaties tęsis be galo. Su- 

švinta autoriui dangiška šviesa: "Amžinasis Viešpats 
yra gailestingas, Jis padės, gelbės". Autorius nebeturi 
vilties matyti Siono atstatymo, bet ateinančios kartos tai 
matys, prigyvens. Autorius nori, kad jo mintys būtų už- 
rašytos ir išliktų vėlesnėms kartoms pasimokyti ir pasi- 
tikėti Viešpačiu. 


103 psalmė 
ŠLOVINKIME GAILESTINGĄJĮ VIEŠPATĮ! 1-22 

1 Dovydo. 

Garbink, mano siela, Viešpatį, ir visa, kas yra ma- 
nyje, tešlovina Jo šventąjį vardą. 2 Šlovink, mano siela, 
Viešpatį ir neužmiršk, kiek Jis man gero padarė. 3 Jis 
atleidžia mano nuodėmes ir gydo visas mano negalias. 
(Ps 32,1) 4 Jis išvaduoja mano gyvybę iš pražūties ir 
savo malone bei gailestingumu vainikuoja. 5 Jis pasoti- 
na geru mano amžių, ir grįžta jaunystė — skraidau kaip 
aras. (Iz 40,31) 6 Viešpats pasaulyje vykdo teisybę ir 
gina teisinguosius. 7 Jis savo planus apreiškė Mozei, o 
Izraelio vaikai matė Jo darbus. (2 M 33,18) 8 Gailestin- 
gas ir malonus yra Viešpats, neskuba rūstintis ir turtin-. 
gas malone. (2 M 34,6; Ps 86,15) 9 Nevisados Jis ba- 
rasi ir amžinai nerūstauja. (Iz 57,16) 10 Ne pagal mūsų 
kaltybes Jis elgiasi su mumis, ir ne pagal mūsų nuodė- 
mes atlygina mums. 11 Kaip nepasiekiamas dangus 
virš žemės, taip didis yra Jo gailestingumas ir malonė 
tiems, kurie Jo bijo. (Ps 36,6) 12 Kaip toli nuo rytų yra 
vakarai, taip Jis atitolina mūsų nuodėmes. 13 Kaip tė- 
vas pasigaili vaikų, taip Viešpats gailisi ištikimųjų. 14 
Jis mūsų prigimtį žino, atsimena, kad esame dulkės. 
(Job 2,7; 3,19) 15 Žmogaus dienos yra panašios į žolę: 
kaip lauko gėlė pražysta, (Ps 90,5-6; 1 Pt 1,24-25) 16 ir 
vos tik papūtė vėjas — jos nebėra, toje vietoje jos nebe- 
matysi. 17 Bet Viešpaties malonė lieka per amžius. Jo 
ištikimybė lieka vaikų vaikams: (Raud 2,22; Lk 1,50) 
18 tiems, kurie Jo bijo, Sandaros laikosi, atsimena įsa- 

kymus ir vykdo juos. 19 Viešpats danguje pastatė savo 
sostą, ir Jo karališka valdžia valdo visatą. 20 Garbinkite . 
Viešpatį jūs, angelai, galingosios dangiškos dvasios, 
kurie vykdote Jo Žodį, vos tik Jo balsą išgirdę. (Ps 
29,1; Dan 7,10) 21 Garbinkite Viešpatį visi angelų pul- 
kai, Jo tarnai, kurie vykdote šventą Jo valią. 22 Šlovin- 
kite Dievą, visi kūriniai visoje Jo viešpatystėje. Mano 
siela garbink Viešpatį! (Ps 148) 


Dovydas pats šlovina Viešpatį. Jis kalba lyg pats 
su savim. Tai yra poetiškas išsireiškimas garbinti Die- 
vą. Pirmiausia autorius dėkoja už atleidimą nusikaltimų. 
Kas gauna atleidimą, patiria asmenišką Viešpaties vei- 
kimą, tas gali tikrai liaupsinti gyvąjį Dievą. Daugybė 
dalykų yra už ką reikia dėkoti Viešpačiui ir šlovinti Jį. 
Minimas išgydymas, išgelbėjimas, ilgas amžius, atnau- 
jinimas . .. Viešpats yra geras, nerūstauja, pasigaili vi- 
sų, O ypač Izraelio. Autorius kviečia visus šlovinti | 
Viešpatį: dangiškus pulkus, žemės gyventojus; neuž- 
miršta ir pats savęs, savo sielos! 


104 psalmė 
GARBINK VIEŠPATĮ, 
MATYDAMAS JO TVĖRIMO DARBUS! 1-35 

1 Garbink Viešpatį, mano siela! Viešpatie, mano 
Dieve, Tu esi labai didingas! Didybe ir grožiu esi apsi- 
siautęs. (1 M 1-) 2 Tave supa šviesa; ištiesei dangų 
kaip žydrą skraistę; 3 virš vandenų surėmei balkius, de- 
besis padarei savo vežimu, važiuoji ant vėjo sparnų. 4 
Tu darai vėjus pasiuntiniais, savo tarnais liepsnojančią 
ugnį. (Žyd 1,7) 5 Ant tvirtų pamatų žemę sukūrei ir 
niekas jos nepajudins per amžius. 6 Giliais vandeny- 
nais, kaip storu drabužiu, apdengei ją, kad net kalnų 
viršūnes vandenys plovė. 7 Tau grūmojant jie ritos že- 
myn, o griausmas drebino žemę. (Job 33,8-11) 8 Iškilo 
kalnai, nusileido slėniai į vietas, kurias jiems paskyrei. 

9 Nustatei jiems ribą, kad neperžengtų jos ir neužlietų 
žemės. 10 Tu įsakei iš šaltinių sruventi upeliams, tarp 
kalnų jie vingiuoja. 11 Iš jų miško gyvuliai geria, ir lau- 
kiniai asilai troškulį savo malšina. 12 Jų pakrantėse pa- 
dangių paukščiai gyvena, medžių šakose jie čiulba. 13 
Iš savo būstinės kalnus Tu laistai; dangaus rasa gaivina 
žemę. 14 Tu želdai žolę galvijams ir augalus žmonių 
reikalams. Žemė žmonėms duoną augina, (Ps 147,8) 15 
ir vyną, kuris žmogaus linksmina širdį. Veidai spindi 
nuo Tavo aliejaus, o duona stiprina žmones. (Teis 9,13; 
Pam 10,19) 16 Viešpaties medžiai — Libano kedrai, Jo 
pasodinti, vandens atsigeria. 17 Paukščiai ten krauna 
lizdus, gandras kipariso viršūnėje sau namus pasistatė. 
18 Aukštieji kalnai — laukinėms ožkoms bėginėti, uo- 
los — švilpikams saugią prieglaudą teikia. 19 Jis sukū- 
rė mėnulį laikui atžymėti, saulė žino kada nusileisti. (Ps 
19,7; 74,16) 20 Kai siunti tamsą — naktis ateina, miško 
žvėreliai sujuda. 21 Ima riaumoti liūtukai, grobio išalkę, 
prašo iš Dievo sau peno. 22 Kai pateka saulė, jie pasi- 
traukia miegoti į savo lindynes. 23 Žmogus išeina į dar- 
bą ir ligi vakaro pluša. 24 Viešpatie, kokia daugybė Ta- 
vo tvarinių! Juos išmintingai sukūrei, jais žemę pripil- 
dei. 25 Štai didelė ir plati jūra. Ten knibžda be skaičiaus 
įvairaus dydžio gyvūnų. 26 Ten vėl plaukioja laivai, Ta- 
vo sukurtas slibinas vandeny žaidžia. 27 Jie visi iš Ta- 
vęs laukia, kad duotum jiems maisto kas dieną. (Ps 
145,15-16) 28 Tu duodi jiems; jie rankioja. Tu ištiesi 
dosnią ranką; jie pasisotina gausiai. 29 Tau paslėpus 
nuo jų veidą, jie išsigąsta, krinta kvapo netekę ir dulkė- 
mis virsta. (1 M 3,19) 30 Atsiunti Tu savo dvasią, ir 
vėl gyvybė atgyja — atnaujini žemės veidą. 31 Viešpa- 
ties garbė per amžius telieka! Tesidžiaugia Viešpats sa- 
vo kūryba! 32 Jis pažvelgia į žemę — ji iš baimės su- 
dreba; paliesti kalnai dulkėmis virsta. (Ps 144,5) 33 
Viešpačiui giesmes giedosiu, kol gyvensiu, skambinsiu 
Dievui, kol gyvas būsiu. 34 Norėčiau, kad mano gies- 

mės džiugintų Jį! 35 Lai nusidėjėliai žemės paviršiuje 
išnyksta! Lai nedorėliai pradingsta! Viešpatį šlovink 
mano siela! Garbė Viešpačiui! 


Psalmės 8, 19, 29 yra panašios į šią psalmę. Jos 
vadinamos tvėrimo psalmėmis. Autorius kalba apie vi- 
satos Viešpatį, kuris sukūrė dangus ir žemę. Dievas yra 
šviesa, Jis šviesos apsuptas lyg rūbu. Jo jėga yra bega- 
linė. Jis dėjo pamatą žemei, kuris ją laiko amžinai. Tai 
pažiūra anų laikų apie žemės supratimą. Mūsų laikų su- 
»ratimui tinka Job 26,7; žemė laikosi erdvėje. Jai laikyti 
reikia begalinės jėgos! Koks nuostabus yra vanduo! Jis 
teka nesulaikomai į žemesnes vietas, tačiau Tvėrėjas pa- 
skyrė jam vietą, ir jis neišeina iš tų ribų. Vanduo garuo- 
ja, pakyla aukštai, krinta, drėkina žemę, kalnus, visi 
tvariniai naudojasi juo! Naktis ir diena padalina laiką il- 
sėtis ir dirbti! Kiek įvairiausių tvarinių, didelių ir mažų, 
yra ant žemės, o ypač vandenyje! Mūsų laikų moksli- 
ninkai — tyrinėtojai įneša kiek šviesos — supratimo į 
šią Viešpaties kūrybą. Šlovinkime šį didingąjį Viešpati! 


' 105 psalmė 
IZRAELIO 
PADĖKA VIEŠPAČIUI UŽ JO DARBUS 1-45 

1 Dėkokime Viešpačiui, šaukitės Jo vardo, skelb- 
kite tautose Jo darbus. (Ps 78,1-15; 1 Ch 16,8-22; Iz 
12,4) 2 Giedokite ir skambinkite Jam! Garsinkite visus 
Jo stebuklus. 3 Didžiuokitės Jo šventuoju vardu. 
Džiaukitės nuoširdžiai, kurie ieškote Viešpaties. 4 Gal- 
vokite apie Viešpatį ir Jo galybę. Nuolatos ieškokite Jo 
vardo. 5 Atsiminkite Jo darytus stebuklus, nuostabius 
ženklus, ir Jo lūpų tartus sprendimus. 6 Jūs, Jo tarno 
Abraomo palikuonys, Jokūbo vaikai, Jo išrinktieji! 7 
Jis yra Viešpats, mūsų Dievas; visa žemė tvarkoma Jo 
nuostatais. 8 Jis per amžius atsimena savo Sandarą, 
tūkstančiui kartų duotą pažadą; 9 Sandarą, kurią Jis pa- 

darė su Abraomu ir priesaiką, duotą Izaokui. 10 Jokū- 
bui Jis davė įstatymą tvirtą, Izraeliui gi — amžiną San- 
darą, 11 sakydamas: "Tau duosiu Kanaano šalį, kaip, 
paveldėjimą skirtą". (1 M 12,7) 12 Nors jie tebuvo ne- 
gausūs ir tik trumpalaikiai ateiviai krašte, 13 ir keliavo 
iš tautos į tautą, iš vienos karalystės į kitą, — 14 Jis 
niekam neleido jų skriausti ir valdovus dėl jų baudė. (1 
M 12,17; 20,3-7) 15 "Nelieskite mano pateptųjų ir pra- 
našams mano nedarykite pikto", sakė Viešpats. 16 Jis 
anai žemei badą užleido, duonos išteklius sunaikino. (1 
M 41,54) 17 Jis pasiuntė pirma jų vyrą — Juozapą ver- 
gijon parduotą. (1 M 37,28) 18 Jie surakino pančiais jo 
kojas, grandinę ba ant kaklo, 19 kol pranašystė 
įvyko, kol Viešpaties Žodis išteisino jį. 20 Karalius pa- 
leisti jį liepė, tautų valdovas išlaisvino jį. (1 M 41,14) 
21 Ūkvedžiu savo namų jį paskyrė ir viso savo turto 
valdovu padarė. 22 Pavedė mokyti jam šalies kuni- 
gaikščius, išmintį teikti didžiūnams. 23 Tuomet Izraelis 
Egiptan atvyko, ir Jokūbas Chamo kraštan kaip svečias. 
(1 M 46,1) 24 Čia Viešpats labai pagausino savo tautą 
ir padarė ją stipresnę už Izraelio vaikų prispaudėjus. (2 
M 1,7-12) 25 Egiptiečių širdys į pikta pakrypo: išrink- 
tosios tautos ėmė nekęsti, Jo tarnais elgtis klastingai. 26 
Viešpats ten siuntė Mozę, savo tarną geriausią ir išrink- 
tąjį vyrą Aroną. 27 Juodu Chamo krašte padarė nuosta- 
bių ženklų ir stebuklų. (2 M 3,1-) 28 Viešpats visai ap- 
temdė tą kraštą, bet egiptiečiai Jam nepakluso. 29 Jis 
pavertė jų vandenis krauju, jų žuvis išmarino. 30 Varlės 
jų žemę apniko — net faraono namuose buvo jų pilna. 
31 Viešpačiui tarus, užpuolė spiečiai musių ir uodų visą 
jų kraštą. 32 Vietoje lietaus Jis siuntė ledų ir plieskian- 
Čių žaibų visam kraštui. 33 Jis išmušė figų ir vynme- 
džių krūmus, visame krašte, medžius sunaikino. 34 Jam 
tarus, begalėsskėrių ir žiogų užplūdo. 35 Tie visus au- 
galus jų krašte ir laukų derlių surijo. 36 Jis pirmagimius 
visus vaikus krašte išmarino. 37 Savuosius Jis išvedė 

sidabru ir auksu turtingus, dvylikoje jų giminių nebuvo 
ligonių. (2 M 12,35) 38 Džiaugėsi egiptiečiai jiems iš- 
keliavus, nes labai išgąsdinti buvo. 39 Kelionėje Jis 
dengė juos debesiu, naktį, ugniai šviečiant, lydėjo. (2 M 
13,21) 40 Jiems paprašius, Viešpats jiems putpelių at- 
siuntė, maitino juos dangaus duona. (2 M 16,13-15; Jn 
6,31) 41 Jis perskėlė uolą; ištryškęs vanduo, tyruose 
tekėjo kaip upė. (2 M 17,6) 42 Jis atsiminė savo pažadą 
šventą, duotą kadaise Abraomui, savo tarnui, 43 ir išve- 
dė savo išrinktą tautą laimingai. 44 Pagonių žemes 
jiems išdalijo, tautų turtai jiems atiteko, 45 kad įsakymų 
laikytųsi, Jo įstatymą vykdytų. Garbė Viešpačiui! 


Šioje psalmėje minimi daugelis įvykių Izraelio isto- 
rijos; pradedant patriarchais iki pažadėtojo krašto užė- 
mimo. Tokius istorinius faktus prisimenant, kyla padė- 
ka Viešpačiui. Ši psalmė būdavo mielai giedama keliau- 
jančių piligrimų į Jeruzalę metinių švenčių proga. Die- 
vas pašaukė Abraomą ir įsakė jam vykti į svetimą kraš- 
tą. Ten jis ir kiti patriarchai, Izaokas bei Jokūbas, buvo 
svetimi. Jie keliavo iš vienos vietos į kitą, bet Viešpats 
juos saugojo ir globojo. Jų buvo mažas būrelis svetima- 
me krašte. 

Viešpats pasiuntė Juozapą į Egiptą. Koks buvo tas 
pasiuntimas!? Broliai pardavė jį vergu. Juozapas verga- 
vo Egipte ir kentėjo kalėjime ilgą laiką. Viešpats išaukš- 
tino jį ir padarė Egipto A Juozapo broliai ir kiti 
giminės atvyko į Egiptą. Čia jie išaugo į žymią tautą. 
Vėliau jie pateko į didelį vargą. Viešpats išvedė tautą iš 
Egipto panaudodamas Mozę ir Aroną. Tauta, apie trys 
milijonai asmenų, gyveno tyruose 40 metų. Viešpats 
nuostabiai vedžiojo ir aprūpino ją visą tą laikotarpį! Ir 
pagaliau įvedė ją į pažadėtąją žemę. Izraelitai buvo ir 
yra skatinami, už visa tai, dėkoti Viešpačiui. Kiekvien. 
žmogus, jaučiantis Dievo vedimą savo gyvenime, dėko- 
ja Jam. Apie Izraelio tautą daug kas yra užrašyta Svep- 

tajame Rašte. Vėlesni tikinčiųjų gyvenimo įvykiai yra 
užrašyti bažnyčios istorijoje. Skaitant ją, apmąstant isto- 
rinius faktus, žmogaus širdis sušyla ir kyla į Jį padėkos 
malda bei giesmė. 


106 psalmė 
VIEŠPATIES MALONĖ, 
IZRAELIO NEDĖKINGUMAS 1-48 

1 Garbė Viešpačiui! Dėkokite Viešpačiui, nes Jis 
geras, Jo malonė lieka per amžius. (1 Ch 16,34-36; Ps 
107,1; 118,1) 2 Kas išskaičiuos didžius Viešpaties dar- 
bus, išsakys Jo šlovę? 3 Laimingi, kurie Jo įsakymus 
vykdo, elgiasi teisingai. 4 Viešpatie, mylėdamas savo 
tautą, atsimink ir mane, teik man savo pagalbą. 5 Trokš- 
tu matyti laimingus išrinktuosius, džiūgauti su tauta, di- 
džiuotis su paderme Tavo. 6 Nusidėjome kaip mūsų tė- 
vai, nusikaltome, elgėmės piktai. (Dan 9,5) 7 Mūsų tė- 
vai, išeidami iš Egipto, nepaisė stebuklų. Jie užmiršo 
Tavo malonių daugybę, prieš Aukščiausiąjį prie Rau- 
donosios jūros maištavo. (2 M 14,11-12) 8 Bet Jis dėl 
savo garbės, kad parodytų savo galybę, išgelbėjo juos. 
Jis per gelmes kaip per dykumą vedė juos. 10 Iš vergi- 
jos Jis išgelbėjo juos, išvadavo juos iš galingojo priešo. 
11 Vandenys užpylė prispaudėjus, ir jų nė vieno neliko. 
12 Tada Izraelis tikėjo Jo Žodžiais, giedojo Jam šlovę. 
(2 M 15,1-) 13 Bet greitai pamiršo Jo darbus ir nesi- 
naudojo Jo patarimais, 14 dykumoje geiduliams savo 
pakluso ir Dievą tyruose gundė. (4 M 11,4-6) 15 Jis 
suteikė jiems, ko jie prašė, kartu siuntė ligas į jų tarpą. 
16 Pavyduliavo jie Mozei stovykloje, Viešpaties pa- 
švęstajam Aronui. (4 M 16,1-) 17 Atsivėrusi žemė pra- 
rijo Dataną, palaidojo gaują Abiramo. 18 Apsupo ugnis 
jų gaują; bedievius sudegino liepsna. 19 Jie pasidarė 
veršį Horebe, ir garbino nulietą stabą auksinį. (2 M 32) 
20 Jie iškeitė savo garbingąjį Dievą į atvaizdą jaučio, 

ėdančio žolę. (Rom 1,23) 21 Jie savo gelbėtoją Dievą 
pamiršo, kuris didelių dalykų Egipte padarė, (5 M 
32,18) 22 Chamo krašte tiek stebuklų, baisių dalykų 
prie Raudonosios jūros. 23 Dievas būtų juos sunaiki- 
nęs, jeigu ne Jo išrinktasis Mozė, stojęs užtarti juos 
prieš Dievą, kad Jo rūstybė jų nenubaustų. (Ez 13,5) 24 
Jie paniekino mieląją šalį, netikėjo Jo Žodžiais, (4 M 
14,2-4) 25 palapinėse savo murmėjo, Viešpaties balso 
neklausė. 26 Jis tada, ranką pakėlęs, prisiekė juos dy- 
kumoje sunaikinti, 27 jų vaikus išblaškyti tarp pagonių, 
po visas šalis išsklaidyti. 28 Jie Baal-peorui tarnavo, 
valgė aukas stabų negyvųjų. (4 M 25,3) 29 Šitaip jie 
savo darbais Viešpatį pykdė ir ant jų rykštė užėjo. 30 
Tik kai Pinėjas pakilęs sprendimą įvykdė, liovėsi ligos. 
31 Tai buvo Jam nuopelnu pripažinta per kartų kartas. 
(1 M 15,6; 4 M 25,12) 32 Įpykino jie Viešpatį prie Me- 
ribos vandenų, ir Mozė dėl jų nukentėjo. (4 M 20,2-13) 
33 Neklaužados apkartino jo dvasią, ir neapgalvoti žo- 
džiai jam iš lūpų išsprūdo. 34 Jie nesunaikino tautų, 
kaip Viešpats jiems buvo įsakęs. (5 M 7,1-2; 12,2-3; 
Teis 1,28) 35 Jie su pagonimis ėmė maišytis ir išmoko 
jų darbus daryti. 36 Jie stabus jų garbinti pradėjo, o tie 
jiems žabangais virto. 37 Jie savo sūnus ir dukteris vel- 
niams aukojo, (3 M 18,21) 38 liejo nekaltą kraują, savo 
sūnų ir dukterų, aukodami Kanaano stabamus, jų kraujų 
sutepė žemę. 39 Jie susiteršė savo darbais ir paleistu- 
vingais veiksmais. 40 Tada užsidegė Viešpaties rūstybė 
prieš savo tautą, biaurūs Jam tapo savi žmonės. 41 Ati- 
davė juos piktiems pagonims valdyti. (Teis 2,14) 42 
Juos spaudė žiauri priešų ranka ir slėgė sunkus jungas. 
43 Daug kartų Jis išlaisvino juos, bet šie neklausė Jo 
patarimų; pačių įgeidžiai juos sunaikino. 44 O vis dėlto 
Viešpats užjausdavo juos, matydamas jų priespaudą 
sunkią ir, išgirdęs jų raudas, 45 atsiminė jų labui savo 
Sandarą duotą. Jis gailėjosi jų dėl savo malonės gau- 
sios. 49 Jis paveikė širdis tautos prispaudėjų, kad ne--. 

laisvėje laikomųjų pasigailėtų. 47 Išgelbėk mus, Vieš- 
patie Dieve, ir surankiok Tautose išblaškytus, kad dė- 
kotume Tavo vardui šventajam, giedotume giesmes šlo- 
vingas. (5 M 30,3) 48 Tebūnie garbė Izraelio Viešpa- 
čiui Dievui nuo amžių per amžius! Visa tauta tekartojo 
"Amen". Garbė Viešpačiui! (Ps 41,14) 


105 psalmėje yra sąrašas stebuklų, kuriuos Vieš- 
pats įvykdė Izraelio tautoje, o 106 psalmėje užrašyta vi- 
sa eilė izraelitų nusikaltimų, ką jie darė prieš Viešpatį ir 
savo tautos vadus. Už nusikaltimus Viešpats baudė, 
tauta labai kentėjo; Viešpats daug kartų atleido žmo- 
nėms kaltę ir gelbėjo. 

Dievo kantrumui ir gailestingumui yra riba. Kartą 
Dievas teis ir baus pasaulį. Žmonių nepasitenkinimai, 
kaltinimai paveikia kitus. Net Mozė buvo paveiktas, bu- 
vo kiek nekantrus, nepagarbino tinkamai Dievo prie uo- 
los, iš kurios ištekėjo vanduo žmonėms gerti. 

Pagaliau Izraelio tautos žmonės tapo panašūs į pa- 
gonis. Izraelitai nesilaikė Dievo duotų nuostatų. Jie gar- 
bino stabus, paleistuvavo, maišėsi vedybomis su pago- 
niais, net savo pačių vaikus aukojo stabams. Tas įstaty- 
mu buvo griežtai draudžiama. (3 M 18,21) Pranašai tai 
smerkė. (Jer 19,3-) Tauta buvo ištremta iš pažadėtosios 
žemės į svetimą kraštą. Tada jie šaukėsi Viešpaties pa- 
galbos. Šia psalme baigiama ketvirtoji psalmių knyga. 


107 psalmė 
IŠGELBĖTŲJŲ PADĖKA 1-43 
1 Dėkokime Viešpačiui, nes Jis geras, Jo malo=ė 
lieka per amžius. (Ps 106,1) 2 Taip tekartoja Viešpaties 
išgelbėtieji, kuriuos Jis išvadavo iš priespaudos jungo, 
3 ir surinko išblaškytus: iš rytų ir vakarų, iš žiemių ir 
pietų. 4 Po dykumą, po tyrlaukius jie klajojo, nerasdami 
kelio į šalį, kur galėtų gyventi. 5 Jie alko 2 troško, jų jė- 
gos.mažėjo. 6 Kentėdami Viešpaties šaukės, — Jis iš 

sielvartų juos išvadavo. 7 Jis vedė juos tiesiu keliu, kad 
nuvyktų į miestą gyventi. 8 Tedėkoja jie Viešpačiui už 
Jo malonę, už stebuklus visai žmonijai. 9 Jis patenkino 
trokštančią sielą, išalkusiems teikė gėrybių. (Lk 1,53) 
10 Kurie sėdėjo tamsoje ir šešėlyje mirties, geležimi ir 
skurdu sukaustyti, 11 nes buvo paniekinę Dievo Žo- 
džius ir šventą Aukščiausiojo valią. 12 Jis tada vargais 
palenkė jų širdį; jie sverdėjo, ir niekas jiems nepadėjo. 
13 Bėdų suspausti jie šaukėsi Viešpaties. Jis iš sielvar- 
"tų juos išgelbėjo. 14 Jis išvedė juos iš tamsos ir mirties 
šešėlio, ir sutraukė jų pančius. 15 Dėkokite Viešpačiui 
už Jo malonę ir stebuklus žmonijai. 16 Jis sudaužė va- 
rinius vartus ir geležinius skląsčius sulaužė. 17 Jų jėgos 
išseko per nedorybes savo ir dėl savo kalčių kentėti tu- 
rėjo. 18 Jiems nebemielas buvo joks valgis, priartėjus 
prie mirties slenksčio. 19 Didžių vargų suspausti jie į 
Viešpatį šaukėsi. Jis iš sielvartų juos išvadavo. 20 
Jiems pasiuntė dievišką Žodį ir juos išgydė, iš pražūties 
juos ištraukė. 21 Dėkokite Viešpačiui už Jo malonę, už 
stebuklus visai žmonijai. 22 Padėkos aukas Jam auko- 
kit ir džiūgaudami skelbkite Jo darbus. (Ps 50,14) 23 
Kas laivais plaukia jūra, vandenų platybėje prekiauja, 
24 tie mato Viešpaties darbus ir Jo stebuklus gelmėse. 
25 Jam tarus, audros sukyla, 'šiaušiasi bangos. 26 Ligi 
debesų jie pakyla, į gelmes vėl sminga, širdis jų tirpsta 
iš baimės. 27 Jie svirduliuoja ir vartos tartum apsvaigę, 
savo sumanymo netekę. 28 Bėdų suspausti jie Viešpa- 
ties šaukiasi, Jis iš sielvartų juos išvaduoja. 29 Jis nutil- 
do audrą, nuramina bangas. 30 Tada jie džiaugiasi nuri- 
musia jūra. Jis nuveda juos į ieškomą uostą. 31 Dėko- 
kite Viešpačiui už Jo malonę, už stebuklus visai žmoni- 
jai. 32 Jie teaukština Jį tautos sueigoje, tegarbina Jį vy- 
resniųjų susirinkime. 33 Upynus Jis dykuma verčia, o 
vandens šaltinius — išdžiūvusiais plotais, 34 derlingas 
dirvas dėl žmonių nedorybių — paverčia druskynais. 
35 Jis dykumą vandens ežeru verčia ir sausumos šalti- 

nius atidaro. 36 Jis alkaniems apsigyventi vietą ten ski- 
ria, ir šie ten įkuria miestus. 37 Jie apsėja laukus, vyn- 
uogynus užveisia, brandaus derliaus sulaukia. 38 Jis 
laimina juos, — jie gi sparčiai gausėja, jų galvijų ban- 
dos didėja. 39 Ir vėl jų sumažėjo, suskurdo, pažeminti 
tapo, nes juos nelaimės ir širdgėlos spaudė. 40 Jis ima 
niekinti didžiūnus, liepia jiems tyruose klaidžioti be ke- 
lio. 41 Jis pakelia vargšą iš skurdo, padaro gausias kaip 
bandas jų šeimas. (Ps 113,7-9) 42 Teisieji tai regi ir 
džiaugiasi, o melui burną užčiaupia. (Job 22,19-20) 43 
Išmintingasis tai tepamato ir Viešpaties gerumą tesu- 
pranta. 


Šia psalme pradedama penktoji psalmių knyga. 
Psalmėje išreikšta Viešpačiui padėka už įvairius išgel- 
bėjimus. 

1-3 skirsnelio galima galvoti apie tautos išlaisvini- 
mą iš Babilonijos tremties ir kitų kraštų, kuriuose buvo 
izraelitai išblaškyti. Bet yra galima, kad poetas turėjo 
mintyje keleivius iš įvairių kraštų ir vietovių, keliaujan- 
čius į Jeruzalę metinių švenčių proga. 

4-9 kelionė per dykumas. Šiomis eilutėmis galima 
prisiminti izraelitų kelionė 40 metų tyruose, išvykus iš 
Egipto. Galima galvoti ir bendrai apie keliones per dy- 
kumas. Anais laikais per dykumas nebuvo pratiestų ke- 
lių; dažnai siautė smėlio audros, keleiviai neturėjo kom- 
pasų nei kitų modernių priemonių patikrinti vietą kur jie 
yra. Keleiviai paklysdavo, labai kentėdavo ir kartais iš- 
sekus jėgoms žūdavo. 

10-16 kiek žmonių kenčia nusikaltę ir nenusikaltę 
kalėjimuose! Kiek ten įvairių trūkumų, kančių nuo pa- 
razitų, vienumos . . .! Šios psalmės eilutės tinka karo 
belaisviams, laisviems abejotojams bei vidines kovas 
turintiems. 

17-22 ligos bei negalios. Nė vienas nenori sirgti ir 
kentėti. Didelė Dievo dovana yra vaistai ir gydytojai. 

Yra nepagydomų ligų. Kai kartais Dievas iš tokių ligų 
žmogų prikelia, kaip kyla padėka Jam už tai! 

23-32 kelionė jūra. Tik tas supranta nemalonumą, 
pavojų ir baimę, kuriam teko pergyventi audrą plau- 
kiant laivu jūroje. 

33-42 pakitimai gamtoje ir žmonių gyvenime. Dėl 
gamtos pakitimų kartais derlingas kraštas tampa dyku- 
ma ir priešingai. Kartais žmogus pakeičia krašto gamtą 
geram ar blogam, Dievo jam duota išmintimi ar savo 
paties kvailumu. O kiek visais laikais, taip ir mūsų lai- 
kais, galiūnų ir turtuolių tampa vargšais ir priešingai! 
Poetas teigia, kad visame veikia Dievo galia. Tad reikia 
Jį garbinti, dėkoti Jam! 


108 psalmė 
PADĖKA UŽ DIEVIšKĄ IŠTIKIMYBĘ IR 
MALDA IŠGELBĖTI NUO PRIEŠO 1-14 

1 Giesmė, Dovydo psalmė. (Ps 57,8-12) 

2 Mano širdis pasiruošus, o Dieve, mano širdis 
pasiruošus. Aš giedoti ir skambinti noriu. Pabusk mano 
siela! (Ps 16,9) 3 Pabuskite, kanklės ir arfa! Noriu pa- 
žadinti aušrą. 4 Noriu Tau, Viešpatie, giedoti, skambin- 
damas pagonių tautose Tave garbinti. 5 Kaip dangus 
aukštas yra Tavo gerumas, ištikimybė debesis siekia. 6 
Aukštai danguje pasirodyk su savo didybe, savo garbę 
apreikšk visai žemei. (Ps 60,7-14) 7 Išgelbėk savo my- 
limus žmones, padėk savo dešine ir išklausyk mus. 8 
Dievas kalbėjo savo šventovėje: "Aš mielai išdalysiu 
Sikemą ir paskirstysiu Sukoto slėnį. 9 Mano yra Gilea- 
das ir Manasas, Efraimo kraštas — tai mano galvos šal- 
mas, o Judėja — skeptras valdovo. 10 Moabas bus ma- 
no praustuvė. Ant Edomo numesiu savo kurpę. Filistė- 
joje aidės mano pergalės balsas." 11 Kas nuves mane į 
sustiprintąjį miestą? Kas man žygiuojant į Edomą vado- 
vaus? 12 Dieve, argi ne Tu? Ar esi mus atstūmęs ir argi 
nebežygiuosi su mūsų pulkais? 13 Padėk mums išsigel- 

bėti nuo priešų, nes nieko žmonės padėti negali. 14 Sų 
Dievu būsime galingi, Jis nugalės mūsų prispaudėjus. 


Karalius Dovydas buvo poetas ir kompozitorius. 
Šią psalmę sukūrė Dovydas. Ją giedodavo jo kariai. 
Psalmė 108 yra panaši į 57 ir 60 psalmes. Dovydas val- 
dė Sikemą, Sukotą, Gileadą, Efraimo kraštą ir Judėją, o 
moabitus, edomitus ir filistėnus jis rengėsi nugalėti — 
užimti. 


109 psalmė 
PERSEKIOJAMOJO MALDA 1-31 

1 Choro vadovui. Dovydo psalmė. 

Dieve, Tau giedu šlovę, nebetylėsiu. 2 Bediėsūšia 
ir klastinga burna prieš mane atsivėrė. Jie plaka mane 
melagingais liežuviais. 3 Paniekos žodžiais jie kalba ir 
puola mane nekaltą. 4 Aš myliu juos, — jie kaltina ma- 
ne, o aš meldžiuosi. 5 Piktu už gera jie man moka ir ne- 
apykanta už meilę. (Ps 35,12) 6 Šitokius pavesk bedie- 
vių teismui, lai stovi šalia jų skundikas. 7 Teisme tebū- 
nie jie pasmerkti, jų prašymas atmestas. 8 Tebūnie jų 
gyvenimas trumpas. Jų tarnybą tegauna kiti. (Apd 1,20) 
9 Jų vaikai tepalieka našlaičiais ir žmonos našlėmis. 10 
Elgetomis ir benamiais tapę, teklaidžioja jų vaikai, iš sa- 
vų sunaikintų namų išmesti. 11 Lupikas (skolintojas) 
tepasiglemžia jų turtą, ir svetimieji jų uždarbį grobsto. 
12 Nė vienas tokiems tenerodo malonės, ir tenebūnie 
kas pasigailėtų jų našlaičių. 13 Jų palikuonys tesunyks- 
ta. Sekančioje kartoje teišdyla jų vardas. 14 Lai Vieš- 
pats atsimena jų tėvų kaltę, ir motinos nuodėmė neišdil- 
dyta telieka. (2 M 20,5) 15 Lai nuolat Viešpats juos ste- 
bi, Jis nuo žemės tenušluoja jų atminimą. (Pat 10,7) 16 
Nes gailestingumo jis nemanė vykdyti, bet persekiojo 
beturtį ir vargšą, liūdintį ir gailiaširdį sunaikinti kėsinas. 
17 Prakeikimo kitiems vien linkėjo — prakeikti patys 
tebūnie; palaimos niekam nelinkėjo — tegul jos patys 

neturi. 18 Lai prakeikimas apsiaučia juos kaip drabužiu, 
ir kaip vanduo įsisunkia į kūną, kaip aliejus į kaulus. (4 
M 5,22) 19 Prakeikimas tebūnie jiems kaip drabužis, 
kuris dengia jų kūną, ir kaip juosta, kuria liemenį juo- 
siasi. 20 Tegul mano kaltintojams Viešpats užmoka 
taip, kaip linki jie man. 21 Bet Tu, Viešpatie Dieve, pa- 
laikyk mane dėl savojo vardo, gelbėk dėlei savo gailes- 
tingumo. 22 Aš esu vargšas, beturtis, mano širdis su- 
žeista. 23 Nykstu kaip šešėlis, mane nupurto kaip skėrį. 
24 Mano keliai nuo pasninko *tinksta, sulysęs džiūsta 
kūnas. 25 Aš jiems tapau pajuoka. Matydami mane, jie 
kraipo galvas. (Ps 22,8) 26 Padėk man, Viešpatie Die- 
ve, išgelbėk mane! Juk Tu maloningas! 27 Viešpatie, 
težino jie, jog tai Tavo ranka daro. 28 Jie tegul keikia, 
— tik Tu laimink, Viešpatie! Sukylantys prieš mane te- 
būnie sugėdinti, o Tavo tarnas tesidžiaugia. (Mt 5,11) 
29 Tekaista iš gėdos, kas mane šmeižia, juos gėda kaip 
drabužis teapgaubia. (Ps 35,26) 30 Savo burna dėkosiu 
Viešpačiui džiaugsmingai, garbinsiu Jį daugelio tarpe. 
31 Jis dešinėje beturčio stovi, gina jį nuo pasmerkėjų. | 


Autorius labai kentėjo nuo priešų. Jie šmeižė jį, 
melagingai traukė teismo atsakomybėn. Autorius buvo 
nekaltas, bet teismas kartais ir nekaltą pasmerkia. Auto- 
rius meldėsi, pasninkavo, jo kūnas sulyso. Autorius 
meldė Dievą bausti jo priešus, ypač vieną priešą taip, 
kaip jis norėjo autorių pasmerkti. Pagaliau autorius ne- 
bebijojo jų. Jie tekeikia jį, kad tik Dievas laimintų, tai 
visa bus gerai. Autorius linkėjo prakeikimą priešams, jų 
šeimoms, vaikams. Tai buvo Senojo Testamento lai- | 
kais. Naujojo Testamento tikintis taip neturėtų melstis. 
Apaštalas Petras, šios giesmės 8 skirsnelį, pritaikė Ju- 
dui — išdavikui. (Apd 1,16-17) 

110 psalmė 
KRISTUS KARALIUS IR KUNIGAS 1-7 

1 Dovydo psalmė. 

Viešpats tarė mano valdovui: "Sėskis mano deši- 
nėje, kol tavo priešus patiesiu po tavo kojų tarsi pako- 
jį". (Mt 22,44; Apd 2,34-35; Žyd 1,13; 5,6; Fil 2,8-9; 1 
Kor 15,25) 2 Viešpats duos tau Siono kalne galingąjį 
skeptrą ir tars: "Viešpatauk ir valdyk savo priešus!" 3 
Savanoriškai tavo tauta apie tave susirinks šventai pasi- 
puošus tavo pergalės dieną. Tavo garbei jaunimas lyg 
aušros rasa tave pasitiks. (Ps 29,2) 4 Viešpats yra pri- 
siekęs ir Jis nesigailės: "Tu būsi kunigas per amžius 
kaip Melchizedekas". (1 M 14,18-20; Žyd 5,10; 6,20; 
7,17-21) 5 Tavo dešinėje stovės Viešpats, savo rūsty- 
bės dieną valdovus Jis sunaikins. (Ps 2,2-9) 6 Jis teis 
tautose pagonis. Bus pilna lavonų; visoje šalyje daužys 
jų galvas. 7 Jis žygyje gers iš upelio, keliaus galvą iškė- 
lęs. (Pat 1,7) 


Si psalmė tinka tik Viešpačiui Jėzui iš Nazareto. 
Taip ją suprato Jėzus ir Jo laikų žydai. (Mt 22,42-) Taip 
ją suprato pirmi ir mūsų laikų krikščionys.-Ši psalmė 
yra daug kartų minėta Naujajame Testamente: Mt 
22,42-; Apd 2,34; Žyd 1,13; 5,6; 1 Kor 15,25- ir kitose 
vietose. Mesijas Jėzus yra Karalius ir Kunigas. Jis yra 
Dovydo Viešpats, Javės vietininkas, išaukštintas, dan- 
gun žengimu užėmęs Dievo dešinėje vietą. Jo karalystė, 
Evangelijos skelbimas, prasidėjo iš Jeruzalės ir tęsis 
amžinai. Jis sunaikins visus priešus ir mirtį. Jo sekėjų 
— pavaldinių bus tiek daug, kaip ryto rasos dulkelių. 
Jis gaivinsis iš pakelės upelio, — visų laikų palaimos. 
Jis kartą gėrė kentėjimų taurę, — dabar Jis yra Viešpats 
ir toks liks amžinai. : 

111 psalmė 
PADĖKA UŽ PALAIMĄ 1-10 

1 Garbė Viešpačiui! Dėkosiu Viešpačiui visa širdi- 
mi teisiųjų bendrijoje. (Ps 112) 2 Didingi yra Viešpa- 
ties darbai. Jie nuostabūs tiems, kurie juos mėgsta. (Ps 
104,24) 3 Didingi ir kilnūs Jo darbai, Jo teisingumas 
pasilieka per amžius. 4 Atsimintini yra Jo darbai. Malo- 
nus ir gailestingas yra Viešpats. (Lk 22,19-20) 5 Jis 
maitina tuos, kurie Jo bijo ir Jo Sandarą atsimena am- 
žiais. 6 Jis savo darbų galią tautai parodė, atidavė jiems 
nuosavybę pagonių. 7 Jo rankų darbai skelbia ištikimy- 
bę ir tiesą, visi Jo įsakymai nepakeičiami. 8 Jie per am- 
žius yra pastovūs, paremti tiesa ir lygybe visiems. 9 Iš- 
laisvinimą Jis savo tautai siuntė, paskelbė savo Sandarą 
amžiams. Šventas ir gerbtinas yra Jo vardas. 10 Išmin- 
ties pradžia — yra Viešpaties baimė; išmintingi, kurie 
taip elgiasi. Jo šlovė lieka per amžius! 


Autorius šios psalmės nežinomas. Šios ir sekan- 
čios psalmės eilutės pradedamos rašyti alfabeto raidžių 
eile. Psalmės mintys — temos nėra vientisinės, bet su- 
rinktos lyg karolėliai vienas prie kito. Autorius kviečia 
žmones garbinti Viešpatį ne formaliai, bet iš visos šir- 
dies dėkoti Jam. Primenami didingi Viešpaties veiks- 
mai, ką Jis darė išrinktajai tautai: išvedimas iš Egipto, 
tyruose maitinimas, įstatymo davimas Siuajaus kalne, 
Sandara, Viešpaties ištikimybė . . . Psalmė baigiama 
priminimu, kad pradžia išminties yra Viešpaties baimė. 


112 psalmė 
PALAIMINTI TEISIEJI! 1-10 
1 Garbė Viešpačiui! Laimingas žmogus, kuris 
Viešpaties bijosi ir Jo įsakymus myli. (Ps 1,1) 2 Jo pa- 
likuonys bus žemėje galingi; palaiminta tėisiųjų karta. 
(Pat 20,7) 3 Jo namuose bus gerovė ir turtai, teisumas 
amžiais laikysis. 4 Jis žiba geriesiems kaip šviesa tam- 

soje, — Švelnus, maloningas, teisingas. (Ps 37,6) 5 
Laimingas, kas gailestingas ir paskolą teikia, kas teisin- 
gai savo reikalus tvarko. (Ps 41,2) 6 Jam netenka dre- 
bėti per amžius. Amžinai bus minimas teisiojo vardas. 7 
Paskalos piktos jo neišgąsdins; tvirta yra jo širdis, nes 
jis pasitiki Viešpačiu. 8 Rami jo širdis, jam nereikia bi- 
joti, jis tikisi matyti savo sugėdintus priešus. (Ps 91,8) 
9 Jis beturčiams dovanas dosniai dalija, Jo didybė 
aukštai iškyla garbingai. (2 Kor 9,9) 10 Bedievis tai 
mato ir pyksta, dantimis griežia ir nyksta. Bedievių įgei- 
dis niekais pavirsta. (Ps 35,16) 


Autorius tikina, kad teisiajam, Viešpaties bijan- 
čiam, gailestingam ir duosniam, gerai seksis gyvenime. 
Jo turtai ir garbė didės, jį gerbs visi ir po mirties minės 
jį. Žinoma, autorius žinojo psalmę 73 ir pats matė pavy- 
duolių, net dantimis griežiančių, bet jis nekreipė dėme- 
sio į juos. Juk pagaliau niekšai sunyks, o teisiojo ragas 
(galia) iškils ir išliks. Tikrai palaimintas žmogus, kuris 
neboja niekšų, bet eina teisingu keliu, padeda skriau- 
džiamiems. 


113 psalmė 

NUOLANKIEMS DIEVAS TEIKIA MALONĘ 1-9 

1 Garbė Viešpačiui! Dievo tarnai, giedokite, šlo- 
vinkite Viešpaties vardą! 2 Šlovė Viešpaties vardui da- 
bar ir per amžius. 3 Nuo saulės užtekėjimo iki nusileidi- 
mo tebūnie giriamas Viešpaties vardas! 4 Kilnesnis už 
visas tautas yra Viešpats; Jo didybė aukštesnė už dan- 
gų. 5 Kas yra kaip mūsų Viešpats Dievas, kuris aukš- 
tybėse viešpatauja! (2 M 15,11; Iz 57,15) 6 Jis žvelgia į 
dangaus ir žemės gilybes. 7 Jis kelia iš dulkių beturtį, iš 
purvo elgetą traukia; (1 M 41,40-41; 1 Sam 2,8; Ps 
107,41) 8 sodina jį greta kunigaikščių, šalia savo tautos 
kilmingųjų. 9 Bevaikę padaro laimingą; jai leidžia sūnų 

motina būti. Garbė Viešpačiui! (1 M 21,2; 1 Sam 1,20; 
Lk 1,57-58) 


Psalmės 113-118 buvo giedamos iškilmingų pa- 
maldų metu. Šios psalmės ypač buvo skirtos giedoti 
Pasos-Velykų proga kiekvienoje šeimoje, kur žmonės 
susirinkdavo valgyti Velykų avinėlį. 113-114 psalmės 
būdavo giedamos prieš vakarienę, o 115-118 po vaka- 
rienės. Jėzus ir apaštalai paskutinės Vakarienės metu 
tikrai giedojo šias psalmes. 

Viešpats garbinamas kaip dangaus ir žemės Valdo- 
vas. Jam lygaus nėra. Viešpais išaukština žemuosius. 
Šventajame Rašte tokių pavyzdžių yra daug: Juozapas, 
visi apaštalai. Orentiečiams buvo labai svarbu šeima — 
vaikai. Šventajame Rašte minima daugelis moterų, 
kurios pasenusios susilaukė vaikų: Sara, Rebeka, 
Elzbieta... 


114 psalmė 

IŠVEDIMAS IŠ EGIPTO 1-8 
1 Kai Izraelis iš Egipto išvyko, Jokūbo namai pa- 
gonių tautą paliko, (2 M 12,41) 2 tuomet Judo šeima ta- 
po Dievo šventove, Izraelis — Jo karalyste. 3 Pamatė | 
juos jūra, atgal pasitraukė Jordanas. (2 M 14,21; Joz 
3,13-16) 4 Kalnai šokinėjo kaip išgąsdintos avys, kal- 
vos — kaip jauni ėriukai. (Ps 68,9) 5 Kas gi tau, jūra, 
ko pasitraukei? Kodėl, Jordane, pasukai kryptį? 6 Kal- 
nai, ko straksite kaip avinai, ir jūs kalneliai, tartum ėriu- 
kai? 7 Žemė Viešpaties, drebėk prieš Jokūbo Dievą, 
prieš Viešpaties veidą! (2 M 19,18) 8 Jam vandenys 

tvinsta, iš uolos šaltiniai trykšta! (2 M 17,6) 


Šventės apeigose ypač buvo pabrėžiamas išvedi- 
mas iš Egipto. Tą padarė Viešpats. Jis išvedė izraelitus 
iš vergijos ir padarė juos šventove — šventa tauta. Kai 
Viešpats veikė, žmonės nedrįso trukdyti kelionės. Die- 

vas panaudojo gamtą: jūra tapo sausu keliu, Jordano 
upė sustojo tekėjusi, Sinajaus kalnas drebėjo. Psalmės 
kalba yra puiki, išsireiškimai prasmiūgi ir didingi. 


115 psalmė 
VIENAM DIEVUI GARBĖ! 1-18 

1 Ne mums, Viešpatie, ne mums, tik Tavo vardui, 
Tavo malonei ir ištikimybei tebūna garbė! 2 Kodėl turė- 
tų sakyti pagonys: "Kurgi yra jūsų Dievas?" (Ps 42,4) 
3 Mūsų Dievas danguje viešpatauja, ką Jis nutaria, tą ir 
padaro. (Ps 135,15-20) 4 Pagonių stabai iš sidabro ir 
aukso, žmogaus rankų jie darbas. (5 M 4,28; Iz 44,)- 
20) 5 Jie turi lūpas, bet neprabyla; turi akis, bet nemato, 
6 turi ausis, tačiau negirdi; turi nosį, bet nesuuodžia. 7 
Turi rankas — jomis paliesti nieko negali; turi kojas, 
bet pajudėti negali. Balso jų stabų burna neišduoda. 8 Į 
juos panašūs lai tampa, kas juos pagamina ir jais pasiti- 
ki. 9 O Izraelio tauta Viešpačiu tiki. Jis jos pagalba ir 
skydas. (Ps 118,2) 10 Abraomo namai, — ir jie tik 
Viešpačiu tiki! Jis jų pagalba ir skydas. (Ps 118,3) 11 
Viešpaties bijantys pasitiki Juo. Jis jų pagalba ir sky- 
das. (Ps 118,4) 12 Viešpats atsimena mus meilingai; Jis 
laimins mus! Jis laimina Izraelį ir Arono nainus. 13 Jis 
laimins visus, kurie Viešpaties bijo, laimins mažus ir 
didžiuosius. 14 Viešpats pagausins jus ir jūsų vaikus! 
15 Jus telaimina Viešpats — dangaus ir žemės Kūrėjas. 
16 Dangus yra Dievo buveinė, o žmonėms Jis atidavė 
žemę. 17 Ne mirusieji šlovina Viešpatį, mirties karali- 
jon nužengę, (Ps 6,6; Iz 38,18) 18 bet mes, gyvieji, Ta- 
ve šloviname, Viešpatie, dabar ir per amžius. Garbė 
Viešpačiui! 

U 

Ši psalmė buvo giedama po vakarienės šeimose bei 
šventovėje iškilmingose pamaldose. Buvo giriamas ir 
šlovinamas Viešpats. Tik Jis vienas teikė pagalbą bei 
apsaugą tikintiesiems. Todėl ne žmogus, ne vadai buvo 

garbinami, bet Dievas. Pagonių stabai yra padaryti iš 
brangių metalų: sidabro ir aukso. Juos gamindavo geri, 
prityrę menininkai. Bet tie stabai neturėjo gyvybės. Ku- 
rie jais tiki, tokie yra panašūs į juos. Stabų garbintojų 
tarpe nepasireiškia gyvenimo progresas nei gyvojo Die- 
vo garbinimas. Gyvasis Dievas teikia palaimą žmo- 
nėms. Izraelitai anais laikais tikėjo, kad mirusiųjų bu- 
veinėje yra tylu. Naujojo Testamento tikintieji žino, kad 
mirusių dvasios yra gyvos, o jų ir kūnai bus prikelti. 


116 psalmė 
PADĖKA UŽ IŠGELBĖJIMĄ 
IR PAŽADAS 1-19 | 

1 Myliu Viešpatį, nes Jis išklausė mano maldavi- 
mą. 2 Jis išgirdo mane, kai į Jį šaukiausi. 3 Buvau mir- | 
ties pančiais apraizgytas, į giltinės varžtus patekęs, siel- 
vartą, vargą kenčiau. (Ps 18,6) 4 Viešpaties vardo šau- 
kiausi: "Viešpatie, gelbėk mano gyvybę!" 5 Malonus 
yra Viešpats ir teisingas, mūsų Dievas gailestingas. 6 
Viešpats yra nuolankiųjų globėjas. Suvargęs buvau — 
Jis mane išvadavo. 7 Nurimk pagaliau, mano siela, nes 
Viešpats daro tau gera! (Ps 42,6) 8 Jis išgelbėjo nio 
mirties mano gyvybę, ašarų lieti neleido, kojas saugojo 
nuo suklupimo, 9 Aš vaikščiojau Viešpaties akivaizdo- 
je gyvas tarpe gyvųjų. (Ps 27,3; 56,14) 10 Nors pasiti- 
kėjau, bet tariau: "Aš esu labai prislėg'as!" (2 Kor 4,13) 
11 Nusivylęs sakiau: "Visi žmonės melagiai". 12 Kuo 
gi Viešpačiui atsidėkosiu už visa gera, ką man yra pa- 
daręs? (Rom 3,4) 13 Išganymo taurę pakelsiu, Viešpa- 
ties vardą kartosiu. 14 Įžadus Viešpačiui akivaizdoj tau- 
tos visus ištesėsiu. (Ps 22,26) 15 Viešpaties akyse 
brangi yra maldingųjų mirtis. (Ps 72,14) 16 Viešpatie, 
aš esų Tavo tarnas; Tavo tarnas — sūnus Tavo tarnai- 
tės. Tu mano pančius sutraukei. 17 Tau padėkos auką 
aukosiu, šauksiuosi Viešpaties vardo. 18 Įžadus Vieš- 
pačiui akivaizdoj tautos visus ištesėsiu 19 prieangiuose 

Viešpaties namų — Jeruzalės mieste. Garbė Viešpa- 
čiui! 


Psalmės autorius tikėjo ir mylėjo Dievą. Jis buvo 
didelėje bėdoje. Ar tai buvo liga, ar kas kita; kalėjimas, 
persekiojimai, nėra aiškiai pasakyta. Autorius buvo nu- 
sivylęs žmonėmis, laikė visus melagiais. Jam liko tik 
pasitikėti Dievu — melstis. Viešpats išklausė jo maldą, 
išgelbėjo ji. Jis buvo labai dėkingas Dievui, pasitikėjo 
Juo. Jis davė Dievui įžadus, ir juos ištesės, pasitikės 
Juo, viską ims iš Jo rankos. 


117 psalmė 
SLOVĖ VIESPAČIUI! 1-2 
1 Garbinkite Viešpatį visos giminės. Šlovinkite Jį, 
visos tautos! (Rom 15,11) 2 Jo gailestingumas tikrai 
begalinis, Viešpaties ištikimybė pažadams amžina. Gar- 
bė Viešpačiui! (2 M 34,6) 


Ši psalmė yra trumpiausia iš visų psalmių, bet pla- 
čiausios apimties. Ja kviečiamos visos tautos, visi pa- 
gonys šlovinti Viešpatį. Ji tikrai yra mesijinė psalmė. Ji 
netinka tik žydų tautai, bet visoms tautoms. Jėzus įsakė 
eiti į visą pasaulį ir skelbti Evangeliją visoms tautoms. 


118 psalmė 
PERGALĖS DŽIAUGSMAS IR PADĖKA 1-29 

1 Dėkokite Viešpačiui, nes Jis geras. Jis malonin- 
gas per amžius! (Ps 107,1) 2 Tegul Izraelis kartoja: "Jis 
maloningas per amžius". (115,9-13) 3 Tegul Arono na- 
mai kartoja: "Jis maloningas per amžius". 4 Visi, kas 
Viešpaties bijo, tesako: "Jis maloningas per amžius". 5 
Sielvarte Dievo šaukiaus. Viešpats išklausė ir išlaisvino 
mane. 6 Su manimi yra Viešpats — ko man bijoti? Ką 
gali padaryti man žmonės? (Ps 56,5; Žyd 13,6) 7 Vieš- 
pats yra mano globėjas, Jis,visur užstoja mane. Aš su 

panieka žiūrėsiu į sugėdintus mano priešus. (Ps 54,9) 8 
Geriau yra prie Viešpaties glaustis, negu žmonėmis pa- 
sitikėti. 9 Geriau prie Viešpaties glaustis, negu pasitikė- 
ti didžiūnais. (Ps 146,3) 10 Priešai buvo apgulę mane, 
bet Viešpaties vardu juos nugalėjau. 11 Jie iš visų pu- 
sių buvo apgulę mane, tačiau Viešpaties vardu nuo jų 
apsigyniau. 12 Apspito jie mane kaip bitės, degino kaip 
ugnis erškėtyną, bet Viešpaties vardu apsigyniau nuo 
jų. 13 Stumdyte stumdė mane, kad parpulčiau, bet man 
Viešpats padėjo. (Iz 33,12) 14 Mano garbė ir stiprybė 
yra Viešpats, Jis ir išganymas mano. (2 M 15,2) 15 
Pergalės šauksmas džiugus teisiųjų padangtėse girdisi. 
Viešpaties dešinė pergalę teikia, 16 Viešpaties dešinė 
aukštai pakelta, Viešpaties dešinė pergalę teikia. 17 Aš 
nemirsiu; gyvensiu ir skelbsiu Viešpaties darbus. 18 
Nors Viešpats plakte plakė mane, bet mirti neleido. (2 
Kor 6,9) 19 Atverkite man teisybės vartus! Įžengęs pro 
juos Viešpačiui Dievui dėkosiu. 20 Tai Viešpaties var- 
tai. Teisieji pro juos teįeina. 21 Dėkoju Tau, kad išklau- 
sei mane ir tapai išganymas mano. (Ps 119,71) 22 Ak- 
muo, kurį statytojai atmetė, pačiu kertiniu akmeniu tapo. 
(Iz 28,16; Mt 21,42) 23 Tai Viešpats padarė, ir mūsų 
akims tatai nuostabą kelia. 24 Šitą laimingą dieną, Vieš- 
paties padarytą, džiūgaukime ir kelkim linksmybes. 25 
Viešpatie, gelbėk mane! Viešpatie, leisk man laimėti! 
26 Palaimintas, kuris ateina Viešpaties vardu. Mes lai- 
miname jus iš Viešpaties namų. (Mt 21,9; 23,39) 27 
Dievas yra Viešpats, ir Jis mums šviečia. Su palmių ša- 
komis rankose eikite ligi aukuro. 28 Tu esi mano Die- 
vas, Tau dėkosiu, giesme Tave šlovinsiu, Dieve! 29 
Dėkokite Viešpačiui, nes Jis geras. Jis maloningas per 
amžius! 


Kada ši psalmė parašyta, ir kas ją parašė, nežino- 
ma. Bet žinoma, kad ji buvo giedama po vakarienės Ve- : 
lykų (Pasos) šventėje. Po paskutinės Vakarienės Jėzus 

ir mokiniai giedojo ją. Žydai laikė šią psalmę mesijine. 
Kas psalmėje pasakyta, daug kas labai tinka Jėzui. Jis 
neieškojo pagalbos pas žmones, nei pas galingus kuni- 
gaikščius, bet pasitikėjo vien Dievu. Jėzus žinojo, kad 
Jį greit pasmerks mirti, tačiau Jis giedojo: "Aš nemir- 
siu, bet skelbsių Viešpaties darbus“. Statybininkų at- 
mestas kampinis akmuo. Pranašas Izaijas pranašavo 53 
skyriuje apie Mesiją, nuo kurio visi nusigręš. 

Viešpats yra galingasis Dievas, kuriam priklauso 
visas pasaulis, bet autorius vadina Ji savo Dievu 28 
skirsnelyje. 


119 psalmė 
DIEVO ŽODŽIO DIDYBĖ 1-176 

1 Palaiminti, kurių nepeiktinas kelias, kurie pagal 
Dievo įstatymus vaikšto. (Ps 1,1-2; 112,1) 2 Palaiminti, 
kas bijosi Jo įspėjimų, visa širdimi Jo ieško, 3 nedaro 
jie neteisybės, Viešpaties keliais vaikšto. 4 Tu Pats iš- 
leidai įsakymus, Dieve, — mūsų pareiga jų laikytis. 5 
Lai būna mano vienintelis tikslas — Tavo šventąją valią 
vykdyti! 6 Niekuomet nepatirsiu aš gėdos, jei įsakymų 
Tavo paisysiu. 7 Gryna širdimi Tave šlovinti trokštu, 
nuosprendžius Tavo pažinęs. 8 Nuostatus Tavo vykdy- 
siu, tik nepalik niekados manęs! 9 Kaip gi gali jaunuo- 
lis savo kelią išlaikyti tyrą? Ogi laikydamasis Tavųjų 
Žodžių. 10 Visa širdimi ieškau Tavęs, tik neleisk man 
nuo įsakymų Tavo nuklysti. 11 Giliai širdyje Tavo Žodį 
laikysiu, kad niekad Tavęs neįžeisčiau. 12 Būk pašlo- 
vintas, Viešpatie, mane savo nuostatų mokyk. 13 Savo 
lūpomis skelbsiu visus pamokymus Tavo. 14 Tavo 
įspėjimų nurodymu džiaugsiuosi labiau, negu didžiais 
žemiškais turtais. 15 Apie Tavo įsakymus nuolat mąs- 
tysiu ir žiūrėsiu į Tavo nurodytą kelią. 16 Pamokymais 
Tavo gėrėsiuos, nepamiršiu kas Tavo sakyta. (Rom 
7,22) 17 Suteik savo tarnui malonę, ir aš gyvendamas 
Tavo pamokomų žodžių laikysiuos. 18 Atmerk man 

akis, kad stebuklus Tavo mokslo regėčiau. 19 Esu že- 
mėje svečias, įsakymų savo nuo manęs neslėpk. 20 
Mano širdis iš ilgesio alpsta, ieškodama pamokymų Ta- 
vo. 21 Tu sudraudi išdidžiuosius; prakeikti nuklystan- 
tys nuo įsakymų Tavo. (5 M 27,26) 22 Pašalink nuo 
manęs šmeižtą, panieką, gėdą, nes vykdau įsakymus 
Tavo. 23 Nors didžiūnai susirinkę prieš mane ir tariasi, 
aš Tavo tarnas mąstau vis apie nuostatus Tavo. 24 Tavo 
nuostatai mane žavi — jie man yra patarėjai. 25 Mano 
siela nublokšta į dulkes, atgaivink mane, kaip esi paža- 
dėjęs. 26 Kai Tūpesčius savo išdėsčiau, Tu išklausei 
mane, dabar mane savo nuostatų mokyk. 27 Leisk man 
suvokti Tavo potvarkių kelią, tai mąstysiu apie Tavo 
stebuklus. 28 Kai sielvarte ašaros byra, paguosk mane, 
kaip esi pažadėjęs. 29 Klaidas ir klystkelius nuo manęs 
atitolink, įstatymo malonę suteik. 30 Ištikimybės kelią. 
esu pasirinkęs, Tavo įsakymų noriu laikytis. 31 Priesa- 
kų Tavo laikaus, Viešpatie, neleisk patirti man gėdos. 
32 Tavo įsakymų nurodytu keliu žygiuoju, nes palietei 
mano širdį. 33 Viešpatie, pamokyk mane Tavo nuostatų 
kelio, tai jo iki galo laikysiuos. 34 Suteik įžvalgą Tavo 
įstatymą vykdyti ir nuoširdžiai jo laikytis. 35 Savo įsa- 
kytais takais mane vesk, nes jie mano širdžiai malonūs. 
36 Palenk thano širdį prie potvarkių savo, o ne į potroš- 
kius pelno, 37 nugręžk mano akis nuo apgaulingų tuš- 
tybių; savo Žodžiu atverk man gyvenimo šviesą. 38 Iš- 
tesėk savo tarnui pažadą duotą, ir visiems bijantiems 
Tavęs. 39 Gelbėk mane nuo gėdos, kuri baugina mane, 
nes tavieji potvarkiai man džiaugsmą daro. 40 Štai kaip 
Tavo potvarkius myliu, — tegaivina mane Tavo teisy- 
bė. 41 Viešpatie, būk man maloningas, žadėtą pagalbą 
atsiųsk. 42 Tada užgauliojantiems atsakyti mokėsiu, nes 
pasitikiu Tavo Žodžių teisybe. 43 Neatimk iš manęs tie- 
sos Žodžio, nes laukiu pamokymų Tavo. 44 Nuolatos, 
ir per amžius laikysiuos įstatymo Tavo. 45 Vaikščiosiu 
laisvės keliu, nes tyrinėju nuostatus Tavo. 46 Drąsiai ir | 

karaliams Tavo nurodymus skelbsiu. (Mt 10,18; Rom 
1,16) 47 Įsakymais Tavo gėriuos, nes širdingai juos 
myliu. 48 Tiesiu rankas į įsakymus Tavo: jie man bran- 
gūs ir noriu jų prasmę suvokti. 49 Atsimink, ką savo 
tarnui esi pažadėjęs, man vilties įkvėpęs. 50 Varge tai 
didi paguoda; Tavo Žodis — man gyvenimo džiaugs- 
mas. (Ps 19,8) 51 Nors įžūlieji mane skaudžiai pajuo- 
kia, nuo įstatymo Tavo aš nenukrypsiu. 52 Viešpatie, 
aš prisimenu senovinius nuosprendžius Tavo ir varge 
jais pasiguodžiu. 53 Mane apmaudas ima, kai matau be- 
dievį, nepaisant Viešpaties valios. 54 Man pakeleiviui 
giesmėmis Tavo nuostatai tapo. 55 Ir naktį atsimenu, 
Viešpatie, Tavąjį vardą, trokšdamas šventąją valią vyk- 
dyti. 56 Tik viena man rūpi: įsakymų Tavo laikytis. 57 
Viešpatie, tokia yra mano dalia. Pasižadėjau Tavo Žo- 
džių laikytis. 58 Nuoširdžiai ieškau Tavo vardo: būk 
gailestingas, kaip esi pažadėjęs. 59 Svarstau savo gyve- 
nimo kelią, pagal nuostatus Tavo žingsniuoju. 60 Sku- 
biai ir nedeisdamas vykdau įsakymus Tavo. 61 Bedie- 
viai žabangus man stato, bet aš neužmiršiu įstatymo Ta- 
vo. 62 Vidurnaktį atsikėlęs dėkoju už teisingą Tavąjį 
mokslą. (Ps 42,9) 63 Aš draugas visiems, kurie Tavęs 
bijo ir Tavo įsakymus vykdo. 64 Viešpatie, pilna žemė 
Tavo malonės, mokyk mane nuostatų savo. (Ps 33,5) 
65 Viešpatie, Tu savo tarnui darai gera, kaip esi pažadė- 
jęs. 66 Mokyk mane išminties pažinimo, — juk aš pa- 
sitikiu nurodymais Tavo. 67 Nuklydęs 'ir pažemintas 
buvau, bet dabar klausau Tavo Žodžio. (Iz 28,19) 68 
Tu esi geras ir gailestingas, — mokyk mane nuostatų 
savo. 69 Šmeižtais įžūlieji drabsto mane, bet aš nuošir- 
džiai Tavo nuostatus vykdau. 70 Jų širdis aptakus — 
nejautri, 0 aš gi žaviuos įstatymais Tavo. 71 Naudinga 
man buvo pajuoką kęsti, kad Tavo potvarkių tiesą su- 
prasčiau. 72 Man Tavo teisynas yra didelis turtas, — jis 
brangesnis už auksą ir sidabrą. 73 Tavo rankos sukūrė, 
sutvėrė, mane; suteik man išminties suprasti įstatymus 

Tavo. 74 Kurie Tavęs bijo, matydami mane, džiaugiasi, 
kad Tavo pasitikiu Žodžiais. 75 Viešpatie, žinau, jog 
teisūs Tavo sprendimai ir teisingai mane prispaudei. 76 
Paguosk dabar mane savo malone, kaip esi savo tarnui 
žadėjęs. (Ps 109,21) 77 Būk gailestingas, ir aš būsiu 
gyvas, nes mane Tavo įstatymas žavi. 78 Sugėdinti iš- 
puikėliai būkit, nes jūs melagingai puolėt mane. Aš gi 
įsakymus Tavo stengsiuos pažinti. 79 Prie manęs tegul 
rinksis Tavęs bijantieji, kurie pripažįsta įspėjimus Tavo. 
80 Lai mano širdis nepažeidžia nuostatų Tavo, kad ne- 
reikėtų man raudonuoti. 81 Mano širdis ilgisi Tavo pa- 
galbos, aš pasitikiu Tavo Žodžiais. 82 Akis pražiūrėjau. 
Vis laukiu, kas Tavo žadėta — kada gi mane Tu paguo- 
si? 83 Nors tapau panašus į prirūkusią dėklę, bet Tavo 
nuostatų neužmiršiu. 84 Kiek dar Tavo tarnui dienų 
teks laukti? Kada mano kenkėjus pasmerksi? 85 Įžūlieji 
kasa man duobę, jiems negalvoj Tavo Žodžiai. 86 Visi 
Tavo įsakymai teisūs; prieš melagingus persekiotojus 
— padėk man, Dieve! 87 Jie vos nesunaikino žemėje 
manęs. Bet aš Tavo įsakymų palikti nenoriu. 88 Išlai- 
kyk mane gyvą — juk Tu maloningas! Kas Tavo šven- 
to Žodžio paskelbta — aš laikytis noriu. 89 Viešpatie, 
amžinas yra Tavo Žodis, kaip dangus jis tvirtas. (Iz 
40,8) 90 Ištikimybė Tavo kartų kartoms tvers; Tu pa- 
matus tvirtus žemei padėjai, ir ji tebestovi. 91 Ligi šiol 
viskas gerai laikosi, kaip Tavo nuspręsta, Tau viskas 
tarnauja. 92 Jei Tavo įsakymai manęs nežavėtų, seniai 
būčiau žuvęs. (Jer 15,16) 93 Amžinai neužmiršiu įsa- 
kymų Tavo: Tu jais išlaikei mane gyvą. 94 Aš esu Ta- 
vo, padėk man,trokštu suvokti nuostatus Tavo. 95 Nu- 
sikaltėliai mane pražudyti kėsinas, tačiau aš Tavo po- 
tvarkių noriu laikytis. 96 Matau, kad tobuliausi dalykai 
yra riboti, tik įstatymas Tavo beribis. 97 Tavo įstatymą 
myliu karštai, svarstau jį ištisą dieną. (Ps 1,2) 98 Įstaty- 
mas Tavo mane protingesnį už priešus daro, todėl jis 
amžiais bus mano. (5 M 4,6) 99 Mąstydamas Tavąjį 


Ps 119,100 318 


Žodį, protingesnis tapau už visus savo mokytojus. 100 
Daugiau suprantu už senius, nes Tavo įsakymus vyk- 
dau. 101 Nuo bet kokio pikto kelio susilaikau, nes 
klausau Tavo Žodžio. 102 Nuo įstatymų Tavo nenu- 
krypsiu, nes Tu mokai mane. 103 Mieli man yra Tavo 
Žodžiai, saldesni mano burnai už medų. (Ps 19,11) 104 
Tavo įsakymų dėka tapau išmintingas, todėl nekenčiu 
jokio melo. 105 Tavasis Žodis yra žibintas man ir takui 
šviesa. (2 Pt 1,19) 106 Prisiekiau ir nutariau vykdyti 
Tavo nuosprendžių tiesą. 107 Viešpatie, esu labai pri- 
slėgtas, — atgaivink mane, vykdydamas pažadą savo. 
108 Viešvatie, teikis priimti Tau skirtą maldą, (burnos 
šlovės auką) pamokyk mane gerai Tavo nuostatus vyk- 
dyti. (Ps 19,15) 109 Mano gyvybė yra nuolat pavojuje, 
tačiau Tavo įstatymo nepamiršiu. 110 Nusikaltėliai man 
spendžia žabangus, bet nuo Tavo įsakymų nenukryp- 
siu. 111 Potvarkiai Tavo — yra mano paveldėtas turtas, 
jie mano širdžiai paguoda ir džiaugsmas. 112 Lenkiu 
savo širdį įstatymą Tavo vykdyti, tai darysiu dabar ir 
visados. 113 Veidmainių nekenčiu, bet Tavo įstatymą 
myliu. 114 Esi mano priedanga, skydas, tik Tavaisiais 
Žodžiais pasitikiu. (Ps 3,4) 115 Šalin nuo manęs pikta- 
dariai! Aš Viešpaties valią vykdysiu. 116 Palaikyk ma- 
ne, kaip žadėjai; aš būsiu gyvas, kad turėjęs viltį, — ne- 
patirčiau gėdos. 117 Jei pagalbą teiksi — aš išgelbėtas 
būsiu, ir nurodymų Tavo niekados nepamiršiu. 118 Tu 
atmeti tuos, kurie nuo Tavo įstatymų krypsta — Tau 
prieštaringai galvoja. 119 Tu visus šalies bedievius, tar- 
tum atmatas, šluoji, bet aš myliu įsakymus Tavo. 120 
Drebu visas lyg lapas, bijodamas, Dieve, Tavo sprendi- 
mų. 121 Vykdau, kas teisu ir teisinga; neatiduok manęs 
priešams. 122 Užtikrink savo tarnui gerovę, neleisk 
įžūliesiems nugalėti manęs. (Ps 19,14) 123 Mano akys 
pavargo belaukiant Tavo pagalbos ir teisingo sprendi- 
mo. 124 Su savo tarnu elkis maloniai, mokyk mane Ta- 
vo valios laikytis. 125 Esu Tavo tarnas, mokyk mane 

potvarkius Tavo pažinti. 126 Viešpatie, jau metas Tau 
veikti, nes žmonės laužo įstatymą Tavo. 127 Tavo nu- 
rodymai brangesni man už auksą, mielesni už grynąjį 
auksą. (Ps 19,11) 128 Todėl tvarkausi pagal visus nuo- 
status Tavo, nekenčiu melagingų takų. 129 Tavo po- 
tvarkiai yra stebuklingi, todėl mano siela juos globoja. 
130 Tavo Žodžių aiškinimas apšviečia, neišmanančius ' 
gali mokyti. (Ps 19,8) 131 Godžiai atveriu lūpas, alkstu 
įsakymų Tavo. 132 Pažvelk į mane ir būk maloningas, 
kaip darai mylintiems Tave. 133 Kreipk mano žings- 
nius pagal savąjį mokslą, kad nedorybės nerastų vietos 
manyje. (Ps 17,5) 134 Nuo žmonių priespaudos mane 
išgelbėk, — tad aš Tavo nuostatus pildyti galėsiu. 135 
Parodyk Tavo nuolankiam tarnui savo veidą šviesų, ir 
mokyk mane nuostatų savo. 136 Iš akių man ašaros 
srūva upeliais, kad laužomi šventi įstatymai Tavo. 137 
Viešpatie, Tu esi teisus, — teisingi Tavo sprendimai. 
138 Tu Teisusis, teisiigus mums potvarkius leidi, pa- 
remtus dieviška tiesa. 139 Rūpestis ir nerimas graužia 
mane, kad priešai Tavo Žodžių nesilaiko. (Ps 69,10) 
140 Tavo Žodis yra teisingas ir tyras, jį Tavo turnas 
brangina. 141 Nors esu paniekintas ir menkas, bet nuo- 
statų Tavo niekada neužmiršiu. 142 Tavo teisybė — 
amžiną teisybė, Tavo įstatymas — teisingiausias. 143 
Nors vargas ir sielvartas spaudžia, bet įsakymais Tavo 
žaviuosi. 144 Patvarkymai Tavo lieka teisingi per am- 
žius. Leisk man juos suprasti, ir jų nurodymais gyventi. 
145 Šaukiuos iš širdies, Viešpatie, išklausyk mane, nes 
aš vykdau Tavo mokslą. 146 Šaukiuosi Tavęs, išgelbėk 
mane. Laikysiuos potvarkių Tavo. 147 Prieš aušrą ke- 
liuosi, maldauju pagalbos, tikiu Tavo Žodžiais. 148 At- 
merkiu akis dar prieš aušrą, mąstau apie Žodžius Tavo 
mokslo. 149 Viešpatie, išgirsk mane, teik man gyveni- 
mą, kaip esi pažadėjęs. 150 Artėja priešai klastingi, nu- 
tolę nuo įstatymo Tavo. 151 Arti esi, Viešpatie, ir visi 
Tavo Žodžiai teisingi. 152 Seniai pažįstu Tavąjį mokslą, 

Tu jį amžiams paskelbei. 153 Pažvelk į manąjį skurdą ir 
išgelbėk iš jo; juk aš nepamiršiu įstatymo Tavo. 154 
Vesk mano reikalus ir išvaduok, išlaikyk mano gyvy- 
bę, kaip pažadėjai. 155 Išganymas toli nuo piktųjų, nes 
jie neklauso nuostatų Tavo. 156 Koks didis, Viešpatie, 
Tavo gerumas, teik man gyvybę teisingu nuosprendžiu 
savo. 157 Nors gausus mano engėjų būrys persekioja 
mane, bet aš nenuklysiu nuo Tavojo mokslo. 158 Ne- 
doruosius matau ir bjauriuosi, nes jie nepaiso Tavojo 
Žodžio. 159 Žiūrėk, Viešpatie, kaip Tavo įsakymus 
myliu, todėl būk gailestingas, išsaugok mano gyvybę: 
160 Žodžiai ir įsakymai Tavo teisingi, todėl tvers jie 
amžiais. (Jn 17,17) 161 Kunigaikščiai be priežasties 
persekioja mane, bet mano širdis vien Tavo Žodžių te- 
bijo. 162 Tavo Žodžiais džiaugiuosi, kaip didelį lobį lai- 
mėjęs. 163 Melo nekenčiu, juo bjauriuosi, bet Tavo 
įstatymas man mielas. 164 Už teisingus įsakymus sep- 
tynis kartus dienoje šlovinu Tave. 165 Kas myli Tavo 
tvarką šventą — širdies ramybę randa, ir niekad nesų- 
klumpa. (Iz 54,13) 166 Laukiu, Dieve, Tavo pagalbos, 
Tavo įsakymus vykdau. (1 M 49,18) 167 Mano siela 
Tavo nurodymus saugo, nes labai juos myliu. 168 Lai- 
kausi Tavo mokslo ir priesakų visų, mano kelias Tau 
žinomas, Dieve. (Ps 18,22) 169 Tepasiekia Tave mano 
šauksmas, o Dieve, savuoju Žodžiu vis mokyk mane. 
170 Tepasiekia mano malda Tave; gelbėk, kaip esi pa- 
žadėjęs. 171 Mano lūpos tešlovina Tavąjį vardą, nes 
mokai mane įstatymų savo. 172. Mano liežuvis giedos 
Tavąjį Žodį, nes teisingi įstatymai Tavo. (Ps 1,2; Pat 
6,22) 173 Tavo ranka tepadeda man, nes aš pasirinkau | 
įsakymus Tavo. 174 Ilgiuosi, Viešpatie, išganymo Ta- 
vo, įstatymu Tavo džiaugiuosi. 175 Mano siela Tavo 
garbei gyvena, Tavo nuostatai tepadeda man. 176 Klai- 
džioju kaip avis paklydus. Ieškok savo tarno, nes Tavo 
įsakymų aš neužmiršau. (Iz 53,6) 

Ši psalmė yra visų psalmių ilgiausia — 176 skirs- 
neliai. Ji padalinta į 22 dalis pagal hebrajų alfabetą. 
Kiekvienoje dalyje yra 8 skirsneliai. Hebrajų alfabete 
yra 22 raidės. Kiekviena psalmės dalis pradedama iš ei- 
lės sekančia alfabeto raide. Kiekvienos dalies visi 8 
skirsneliai pradedami ta pačia raide. Psalmėje iškeliama 
įstatymo didybė aštuoniais įstatymo vardais: įstatymas, 
įsakymas, liudijimas, nuostatas, paliepimas, žodis, tiesa, 
kelias. Įstatyruas suprantamas ne dešimt įsakymų, bet 
visas Šventasis Raštas. Išoriniai psalmė yra didingas, 
gerai paruoštas, kūrinys. Tokį kūrinį rašant, reikėjo/dė- 
ti daug darbo ir laiko. Kai,kurių manymu, psalmė buvo 
paruošta kalėjime buvusio autoriaus ir tik išėjus į laisvę 
išlygintas tekstas. Kas yra psalmės autorius ir kada 
psalmė parašyta nėra žinoma. 

Autorius buvo tikįs Dievą žmogus. Jis labai gerbė, 
vertino, raylėjo įstatymą ir gyvenime praktiškai laikėsi 
jo. Autorius labai įvairiai išsireiškė apis įstatymą. Ka- 
dangi autorius laikėsi lygaus padalinimo ir kiekvieną 
skirsnelį pradėjo alfabetine raidės eile, psalmėje nebuvo 
išlaikyta vientisinė minties eiga ir yra pakartojimų. Psal- 
mės mintys yra gilios, įvairiausių temų. Psalmės minčių 
ir temų neliesiu. Kiekvienas teįsigilina į psalmės atski- 
ras temas. Kaip pavyzdį paliečiu tik 19 skirsnelį: "Sve- 
čias esu žemėje, neslėpk nuo manęs savo įsakymų". 
Mes visi esame svečiai ir ateiviai šioje žemėje. Mes gy- 
vena:ne trumpai — keliaujame, viešiame. Apie tai yra 
daug rašyta Senajame Testamente. Naujajame Testa- 
mente tai irgi primenama, Žyd 11,13; 1 Pt 2,11 ir kitur. 
Manau, kad psalmės autoriaus mintys yra gilesnės negu 
tik "svečiavimasis" šioje žemėje. Autorius meldžia 
Viešpatį neslėpti nuo jo įsakymų. Kai Viešpats nebesle- 
pia nuo žmogaus savo įsakymų, leidžia suprasti žmo- 

-gui, kas yra Jo valia. Tada žmogus pradeda žiūrėti į šį 
gyvenimą visai kitomis akimis. Jis pastebi daug ką nau- 
jo, tampa pats nauju tvariniu, jo pirmesnio gyvenimo 

būdas tampa jam svetimas, taipgi ir buvę jo draugai — 
žmonės tampa jam svetimi. Tikintysis tikrai yra šiame 
gyvenime tik svečias. Jis vaikšto tikėjime, bet ilgis to 
gyvenimo, kokį pažadėjo Viešpats Jėzus. 


120 psalmė 
RAMYBĖS ILGESYS 1-7 

1 Maldininkų kelionės giesmė. 

Sielvarte Viešpaties šaukiausi, ir mane Jis išklausė. 
2 Nuo meluojančių lūpų, nuo klastingo liežuvio išlais- 
vink, Viešpatie, mano sielą. 3 Ką tau duoti ir kuo padė- 
ti, — tu apgaulingas liežuvi! 4 Aštrias kario strėles, nu- 
smailintas, kaitrias medžio žarijas. 5 Vargas man klajoti 
Mešeko krašte, palapinėse Kedaro skursti. 6 Per ilgai 
gyvenau su tais, kurie nekenčia taikos. 7 Aš esu už tai- 
ką ir tiesą, o jie veržias į karą. 


Psalmės 120-134 vadinamos piligrimų arba laiptų 
psalmėmis. Šias psalmes giedodavo keleiviai eidami į 
Jeruzalę iš įvairių vietovių ir kraštų. Šias psalmes taipgi 
giedodavo choras lapbūdžių šventės proga, stovėdamas 
ant laiptų tarp moterų ir vyrų šventorių. Moterų švento- 
rius buvo žemiau, o vyrų aukščiau. Juos skyrė laiptai 
su 15 pakopų. Autorius buvo patyręs maldų išklausy- 
mų. Jį kankino klastingi paskalų skleidėjai. O tačiau 
veidmainiai maldininkai ėjo į Jeruzalę ir šventovę bei 
aukojo aukas Viešpačiui. Autoriui buvo aišku, jie iš 
Viešpaties gaus ne palaimą, bet bausmę — aštrias strė- 
les ir eglio žarijas, kurios ilgai neužgęsta. 

Autorius ilgėjosi ramybės, bet jo kaimynai visus jo 
gerus norus panaudojo nesantaikai. Jie iškraipė jo žo- 
džius ir veiksmus. Mešeko vietovė yra prie Kaspijos 
jūros, o Kedaro vietovė — Arabijoje. Šventojo Rašto 
aiškintojai mano, kad autorius ten negyveno, o tik tas 
vietoves mini, kaip klastingų ir neramių žmonių gyven- 
vietes. 

121 psalmė 
DIEVAS TIKROJI APSAUGA! 1-8 

1 Maldininkų kelionės giesmė. 

Pakeliu savo akis į šventąjį kalną; iš kur kitur ateis 
man pagalba? 2 Mano pagalba ateina iš Viešpaties, ku- 
ris sukūrė dangų ir žemę! 3 Jis neleis suklupti tavajai 
kojai; Jis budrus tavo sargas. 4 Tas Izraelio globėjas — | 
nei miega, nei snaudžia. 5 Viešpats yra tavo sargas; 
Viešpats, stovėdamas šalia, tave dengia: 6 dieną nepa- 
žeis tavęs saulė, nė naktį mėnulis. 7 Viešpats saugo ta- 
ve nuo viso kas pikta, Jis saugo tavo gyvybę. (4 M 
6,24) 8 Tesaugo Viešpats išvykstantį ir grįžtantį tave 
dabar ir amžinai. 


Autorius visai paprastais žodžiais išreiškia gilias 
mintis. Šią psalmę parašė koks nors keleivis, sutikęs 
kelionėje daug kliūčių — "aukštų kalnų". Tai galėjo bū- 
ti kri kalnai arba perkeltine prasme — gyvenimo var- 
gai. Keleivis nors matė ir priėjo "kalnus", tačiau pasiti- 
kėjo Dievu, kuris gali padėti. Dievas yra reali galia; Jis 
sukūrė dangų ir žemę. Jis nepavargsta kaip žmogus. Jis 
visada lydi, saugo kiekvieną. Artimuose Rytuose saulės 
kaitra jaučiama labiau, jos smūgiai yra pavojingesni ne- 
gu mūsų krašte. Nakties pavojai yra gasdinančiai. Ti- 
kinčiam-Viešpats yra apsauga nuo viso blogo. 

Šią psalmę mėgo giedoti izraelitai maldininkai, 
ypač priartėję prie Jeruzalės ir pamatę Siono kalną — 
Viešpaties "buveinę". Ši psalmė labai tinka kiekvienam 
šios žemės keleiviui. Viešpats lydi kiekvieno išėjimą ir 
įėjimą — nuo gimimo iki mirties. 


i2.. psalmė 
GARBINGA JERUZALĖ 1-9 
1 Maldininkų kelionės giesmė. Dovydo. 
Džiaugiuos išgirdęs linksmą žodį: "Mes eisime į 
Viešpaties namus!" (Ps 26,6-8) 2 Štai mūsų kojos jas 

stovi tavo, Jeruzale, vartuose! 3 Jeruzale, mieste puiku- 
sis, tvirtai pastatytas. 4 Į jį traukia Viešpaties žmonės, 
kaip Izraelio įstatymas sako dėkoti Viešpačiui. 5 Teisė- 
jų kėdės ir Dovydo namų sostas čia stovi. 6 Ramybės 
Jeruzalei melskite! Kad būtų saugūs ją mytintieji! (Zach 
4,7) 7 Tebūnie taika visam miestui, jo rūmuose ramybė! 
8 Tavo brolių ir draugų labui sakau: "Tebūnie tavyje ra- 
mybė!" 9 Meldžiu tau gerovės, juk čia Viešpaties Die- 
vo namai! 


Maldininkų psalmė. Psalmėje išreiškiamas. 
džiaugsmas keliauti, pasiekti sostinę, joje paviešėti. Pa- 
laimintas žmogus, kuris taip ilgisi Viešpaties Žodžio 
palaimos ir tikinčiųjų draugystės. Jeruzalė buvo Dievo 
skirta vieta Izraelio giminėms rinktis tris kartus į meti- 
nes šventes. Miestas buvo tautos sostinė ir karaliaus re- 
zidencija, tvarkingai pastatytas, sustiprintas, kiekvieno 
izraelito pasididžiavimas. Sostinėje buvo vyriausio teis- 
mo būstinė, jo sprendimai lietė visą tautą. Kiekvieno 
tikro izraelito malda ir troškimas buvo, kad visada čia 
klestėtų gerovė ir taika. 

Naujojo Testamento tikintiesiems nėra skirtos vie- 
tos garbinti Dievą. Viešpats yra visur ir Jis yra viskas! 


Ž 123 psalmė 
+“ PASITIKĖK VIEŠPAČIU! 1-4 
1 Maldininkų kelionės giesmė. 


Į Tave mano akys pakeltos, kuris gyveni danguje. 
2 Kaip žiūri tarnai į dosniąją ranką valdovo, tarnaitė — 
ranką valdovės, taip mūsų akys žvelgia į Viešpatį Die- 
vą, laukdamos Jo malonės. 3 Būk mums malonus, 
Viešpatie, būk malonus, nes jau perdaug paniekinti 
esam! 4 Per ilgai mūsų siela varginama pašaipa turtuo- 
lių ir panieka išdidžiųjų. 

Drausmingi kariai net mūšio metu laukia vyresnių- 
jų įsakymo, juo labiau tarnai iš savo šeimininkų arba 
senais laikais vergai iš savo ponų. Pavojaus metu yra 
sunku laukti. Psalmėję sakyta apie tikinčiųjų vargus. Jie 
nekantravo, meldė Viešpatį pagalbos. Psalmės autorius 
patarė pasitikėti Viešpačiu, laukti Jo pagalbos. Aš ir tu 
kartais netenkame kantrybės. Pasitizžkime Viešpačiu, 
Jis žino tavo ir mano padėtį! 


124 psalmė 
DIEVAS MUMS PADEDA VARGE! 1-8 

1 Maldininkų kelionės giesmė. Dovydo. 

2 Jei ne Viešpats — kas būtų stojęs už mus, tesa- 
ko pats Izraelis: "Jei ne Viešpats būtų stojęs už mus — 
kas būtų buvę, kai priešai užpuolė?" 3 Jie mus gyvus 
būtų prariję, kai užsidegė jų rūstybė prieš mus. 4 Tada 
vandenys mus būtų nunešę, srovės apsėmę ir nuskan- 
dinę; 5 mus būtų užliejusios šėlstančios bangos. 6 Šlo- 
vinkite Viešpatį, kuris neatidavė mūsų į nasrus jiems. 7 
Esam ištrūkę, kaip paukštis iš medžiotojo pinklių. 
Pinklės sutrūko, ir mes išlaisvinti esame. 8 Mūsų pa- 
galba yra Viešpats, dangaus ir žemės Kūrėjas! (Ps 
121,2) 


Psalmės autorius sako apie didelį pavojų, kuris 
grėsė Izraeliui. Žmonės (tautos) norėjo sunaikinti jį; 
praryti kaip plėšrūs žvėrys; kaip baisi srovė paskandinti 
ir nunešti. Tačiau Viešpats paskutinę akimirką išgelbė- 
jo, kaip paukštį iš spąstų (tinklo). Ar autorius turėjo 
mintyje kokį ypatingą istorinį įvykį, ar jis rašė bendrai, 
nesakyta. Izraelio tautos, mūsų tautos, bažnyčios istori- 
joje ir kiekvieno žmogaus gyvenime yra buvę tokių 
įvykių. Viešpats yra gelbėtojas! 

125 psalmė 
VIEŠPATS SAVO TAUTOS APSAUGA! 1-5 

1 Maldininkų kelionės giesmė. 

Kurie pasitiki Viešpačiu, yra kaip kalnas Siono, 
kuris stovi tvirtas per amžius. 2 Kaip kalnai, apsupę Je- 
ruzalę, saugo ją, taip Viešpats savo tautą globoja dabar 
ir per amžius. (Ps 36,7) 3 Neamžina blogųjų galybė, 
kad ir teisieji savo rankų netiestų vylingai blogybei. 4 
Padėk, Viešpatie, savo doriesiems, pagelbėk tyrašir- 
džiams. 5 O kreivais keliais kas nuklysta, tuos Viešpats 
hutrems su piktaisiais. Bus taika Izraeliui. (Gal 6,16) 


Poetas matė kalnus, kurie ir audros metu tvirtai 
stovi, nesvyruoja. Jis tikino, kad Viešpats yra tvirtesnis | 
už amžinuosius kalnus; Jis apgins ir išlaikys teisiuo- 
sius. Jei ilgai viešpatauja svetimi, kraštą valdo neteisūs 
niekšai, tikintiesiems yra sunku išsilaikyti nenusidėjus. 
Kas kenčia skriaudas, neteisybes iš valdovų pusės, tas 
netekęs kantrybės pats gali pradėti elgtis neteisingai. 
Autorius įspėja nedaryti to, nes toks žus drauge su ne- 

126 psalmė 
KAS AŠARODAMAS SĖJA — 
DŽIŪGAUDAMAS PIAUNA 1-6 

1 Maldininkų kelionės giesmė. 

Kai Siono belaisvius vedė Viešpats namo, buvome 
džiaugsmo sapne. (Ps 14,7) 2 Netvėrė linksmumu mū- 
sų lūpos, liežuvis džiaugsmingai skardeno. Pagonys 
kalbėjo: "Jiems Viešpats stebuklą didį padarė". 3 Tikrai 
Viešpats didingus darbus padarė — iš liūdesio džiaugs- 
mą! 4 Pakreipk, Viešpatie, mūsų likimą, kaip Pietuose 
upelių tėkmę! 5 Kurie ašarodami sėja, tie sulauks 
džiaugsmo pjūčiai atėjus. (Mt 5,4) 6 Verkia žmogus į 
dirvą berdamas sėklą. Bet džiūgaudamas grįžta, derlin- 
gus nešdamas pėdus. (Iz 35,10) 


— 

Tai viena žinomiausių psalmių. Kalba yra puiki. 
Daug kas laiko šią psalmę tremtinių grįžimo psalme iš 
Babilonijos tremties. Tekste tas nėra pasakyta. Tekste 
bendrai kalbama apie išgelbėjimą arba išganymą, ne 
vieno žmogaus, bet grupės, tautos. Kai Dievas pavei-. 
kia, duoda išgelbėjimą, žmonės tikrai netveria juoku, 
krykštauja, bučiuojasi ... Tautų gyvenime yra sunyki- 
mo laikotarpių, kurie panašūs į autoriaus minimas dy- 
kumose išdžiūvusių upių vagas. Bet lietaus laikotarpiais 
jos pripildytos vandens virsta tikromis upėmis. Tada 
žmonės pripažįsta, kad tai Dievo darbas. Ne iš visų var- 
gų ir ašarų seka palaima, bet tik iš paveikiančių į atgailą. 
Ugnis nešvarumus sudegina, o metalus švarina, Pana- 
šiai yra ir su vargais. 


127 psalmė 
PALAIMĄ IR SĖKMĘ VIEŠPATS TEIKIA 1-5 

1 Maldininkų kelionės giesmė. Saliamono. 

Jei Viešpats namų nestatys, veltui statytojai vargs. 
Jei Viešpats miesto nesaugos, sargai veltui budės. 2 
Veltui keliatės prieš aušrą ir vargstate ligi vėlyvos nak- 
ties. Jūs sunkiai pelnotės duoną. Bet ką Viešpats pamė- 
go, tam ir miegant duoda. (Pat 10,12) 3 Štai, Viešpaties 
dovana yra vaikai, — jais Viešpats apmoka už vargą. (1 
M 35,5); Ps 128,3-4) 4 Kaip strėlės karžygio rankoje, 
taip jaunų tėvų sūnūs. 5 Laimingas žmogus turįs jų pil- 
ną doklą! Jis nepralaimės susikirtęs vartuose su priešu. 


Si psalmė yra priskirta Saliamonui. Daug kas ma- 
no, kad taip yra dėl žodžio "mylimiesiems" antrame 
skirsnelyje. is Saliamonas reiškia Viešpaties myli- 
masis. 

Kai kam, skaitant šią psalmę, gali atrodyti, kad ne- 
Teikia dirbti, nei budėti; viską Dievas duoda. Šventęja- 
me Rašte jau pradžioje, 1 M 2,16, Dievas paskyrė 

žmogui darbą. Darbas yra žmogui palaima. Psalmės 
autorius pabrėžia, kad žmogus pasitikėtų Dievu, nes be 
Dievo žmogus yra niekas. Viešpats yra viso Kūrėjas, Jį 
reikia gerbti ir Jo palaimos melsti. Autorius mini, kaip 
Dievo palaimą žmogui, tris dalykus: namus, apsaugą, 
vaikus. 

"Miesto vartai". Jei priešas užėmė miesto vartus, 
tai ir miestas buvo paimtas. Prie miesto vartų aikštėje 
vykdavo miesto valdybos pasitarimai ir teismas. Dori 
vaikai tėvams yra didelė palaima bei pagalba. 


128 psalmė 
PALAIMA ŠEIMOS ŽIDINYJE 1-6 

1 Maldininkų kelionės giesmė. 

Laimingas kiekvienas, kuris bijosi Viešpaties Die- 
vo ir vaikščioja Jo keliais! 2 Tu savo rankų darbu mai- 
tinsies, būsi laimingas, tau gerai seksis. 3 Tavo žmona 
bus kaip vynmedis sode vaisingas, apie namų židinį 
suksis vaikai, kaip alyvų atžalos gajos — sėdės aplink 
stalą. (Ps 127,3) 4 Štai, koks laimingas žmogus, kuris 
Viešpaties bijo! 5 Telaimina Viešpats tave nuo Siono, 
kad per visą gyvenimą Jeruzalės laimę regėtum 6 ir ma- 
tytum savo vaikus ir vaikaičius! Taika Izraeliui! (Ps 
125,5) 


Si psalmė yra panaši į pirmą psalmę. Tikėjimas yra 
didelis pasitenkinimas; Dievas teikia jį saviesiems. Tur- 
tuolis ar vargšas, jei yra patenkintas savo darbu ir turi- 
mu turtu, yra laimingas. Tikėjimas taipgi įneša daug ši- 
lumos ir palaimos šeimos gyvenime; tarp vyro, žmonos 
ir vaikų. Visa tai ateina iš Viešpaties, Aš Jo teikiamos 
malonės. Bet dalinai tai yra ir paties žmogaus pastangų 
vaisius. Dievas teikia palaimą tiems, kurie Jo klauso ir 
Jo įsakymus vykdo. Šeima yra tautos celė, tad ir tikin- 
tysis privalo rūpintis tauta; siekti pats ir melsti jai Dievo 
palaimos. 

129 psalmė 
PRISPAUSTŲJŲ VILTIS 1-8 

1 Maldininkų kelionės giesmė. 

"Jie alino mane nuo pat jaunystės", — taip tu Izra- 
eli dejuoji; 2 nuo pat mano jaunystės priešai puolė ma- 
ne, tačiau nenugalėjo. 3 Artojai ant mano nugaros arė, 
(Iz 50,6; 51,23) ilgas vagas per ją varė. 4 Bet teisinga- 
sis Viešpats bedievių pančius sutraukė. 5 Tesusigėsta ir 
pasitraukia visi, kurie Viešpaties sosto nekenčia. 6 Te- 
būnie jie kaip ste o žolė, kuri dar neužaugus suvysta; 7 
neišeina iš jos net gera sauja piovėjui, nei mažiausio pė- 
do rišėjui. 8 Praeiviai, eidami pro šalį, nesako jiems: 
"Padėk, Dieve! Linkime jums palaimos Dievo". (Mt 
2,4) 


Senojo ir Naujojo Testamento tikintieji visada turė- 
jo daug priešų. Kartais kentėjimai buvo labai skaudūs ir 
kruvini. Tačiau Viešpats gelbėjo ir išlaikė juos. Izraelis 
buvo varginamas nuo pat jaunystės — Egipto laikų iki 
dabarties. Betgi jis nėra sunaikintas iki mūsų dienų. 

Arimas ant nugaros reiškia baisius persekiojimus. 
Žolė ant stogo reiškia-greitą priešų sunaikinimą. Einan- 
tis pro dirbantį linkėdavo Viešpaties palaimos. Bet prie- 
šams, kurie sąmoningai atmeta Viešpaties įspėjimus ir 
žudo tikinčiuosius, nelinkima nieko gero. 


130 psalmė 

"ŠAUKIUOS IŠ VANDENŲ GELMĖS!" 1-8 

1 Maldininkų kelionės giesmė. 

Iš gilybės šaukiuos Tavęs, Viešpatie! (Ps 69,3) 2 
Viešpatie, išgirsk mano balsą! Tegul Tavo ausys išgirs- 
ta mano maldaujantį balsą. 3 Viešpatie, jei Tu neatleisi 
kalčių, — kas, Dieve, išsilaikys?! (Ps 19,13; Iz 55,7; 
Rom 6,1-2) 4 Bet Tu atleidi visiems, kad pagarbiai vėl 
Tau tarnautų. 5 Tu esi mano viltis, Viešpatie, mano sie- 
la Tavo Žodžiu ištikimai tiki. 6 Mano siela laukia Vieš- 

paties labiau, kaip ryto aušros panaktiniai. 7 Labiau 
kaip panaktiniai aušros — Viešpaties lauks Izraelis. Juk 
Viešpats yra maloningas, atlaidus ir gailęstingas! 8 Jis 
Izraelį išgelbės iš visų nedorybių. (Mt 1,21) 


Si psalmė yra atgailos — atsivertimo psalmė. 
Panašios psalmės yra: 6, 32, 38, 51, 102, 143. Autorius 
šaukia pagalbos, lyg skęstantis vandens gelmėse. Tai 
gali būti: vienatvė, baimė, liga, priešai, skausmai, įvai- 
riausios nelaimės. Didžiausia žmogaus nelaimė yra kal- 
tės pajutimas, būti be Dievo malonės, atskirtam nuo Jo. 
Visų stebuklų didžiausias stebuklas yra gauti iš Dievo 
kaltės atleidimą. Tai nėra kokio žmogaus kaltės atleidi- 
mas, bet paties Dievo. Kai Viešpats nuodėmės kaltes 
atleidžia, Jis pakeičia žmogų, padaro jį nauju tvariniu, 
Autorius meldžia Dievą atleidimo sau ir savo tautai, Jis 
jaučia savo prapuolimą, kaip skęstantis, bet laukia 
Viešpaties atleidimo, kaip panaktinis (nakties sargas) 
aušros. 


131 psalmė 

NUSIŽEMINIMAS IR PASITIKĖJIMAS 1-3 

1 Maldininkų kelionės giesmė. Dovydo. 

Viešpatie, mano širdis neišpuikus, ir akys nesidai- 
ro išdidžiai. Tuščios didybės nenoriu vaikytis — to, kas 
viršytų išgales mano. 2 Priešingai, mano siela rami ir 
tyli, kaip pamaitintas kūdikis guli prie motinos savo; 
taip širdis rami mano krūtinėje! 3 Pasitikėk Dievu, Izra- 
eli, dabar ir per amžius! (Ps 130,7) 


Psalmėje 130 išreikštas neramumas, Dievo malo- 
nės troškimas, o 131 pasitenkinimas ir ramybė Dieve. 
Autorius nebetrokšta ir nebesiekia nei garbės, nei ga- 
lios, nei turtų Jam viskas yra Viešpats. Jis yra ramus, 
kaip motinos pamaitintas kūdikis. Senojo ir Naujojo 

Testamento tikintieji turi tą dievišką ramybę, kurią duo- 
da tik Viešpats, Jn 14,27. 


132 psalmė 
MALDA UŽ DOVYDO GIMINĘ 1-18 

1 Maldininkų kelionės giesmė. 

Viešpatie, Dovydą atsimink maloningai, visą jo 
vargą ir atsidavimą Tau. 2 Jis priesaiką Viešpačiui davė 
ir įžadą Jokūbo Galiūnui: (2 Sam 7,1-) 3 "Aš neįženg- 
siu savo pastogėn, lovon negulsiu ilsėtis, 4 akims mie- 
goti neleisiu, vokams užsimerkti, 5 kol surasiu Viešpa- 
čiui vietą, buveinę gyvent Visagaliui!" (Apd 7,46) 6 
Štai, mes išgirdome ją esant Efratoje, Jaaro laukuose. (1 
Sam 7,1-) 7 Įeikime į Jo namus, kur Jis dabar apsisto- 

, . "r . 

jęs, parpulkime prie Jo kojų papėdės! 8 Viešpatie, pa- 
kilk į savo poilsio vietą, Tu ir Tavo Sandaros skrynia. 
(4 M 10,35; 2 Ch 6,41-42) 9 Kunigai tegul kilniai pasi- 
puošia, o maldingieji džiūgaudami šaukia! 10 Tu, Die- 
ve, nenugręžk savo veido nuo Dovydo, Tavojo tarno ir 
pateptinio. 11 Dovydui Viešpats yra prisiekęs, neatšau- 
kiamą priesaiką davęs: "Vieną iš tavų palikuonių paso- 
dinsiu į tavąjį sostą! (Ps 89,4) 12 Jei sūnūs tavieji mano 
Sandarą vykdys ir įsakymų duotų tiksliai laikysis, tai ir 
palikuonys per amžius sėdės tavo soste". 13 Viešpats 
pasirinko savo buveine kalną Siono, panoro Jis čia gy- 
venti. (Ps 68,17; 76,3) 14 "Šita yra mano atilsio vieta 
per amžius. Čia gyvensiu — Aš taip panorėjau! 15 Aš 
jiems laiminsiu derlių, beturčius maitinsiu. 16 Čia kuni- | 
gus išganymo rūbu apvilksiu, pamaldieji džiaugtis ga- 
lės. 127 Patvarkymu mano — ten galiūnas Dovydui 
gims; žibintą savo pateptajam paruošiu, (Lk 1,69; Ps 
89,25) 18 Jo visus priešus sugėdinsiu, o ant jo galvos 
karūna spindės". 


Dovydas norėjo surasti vietą šventovei ir ją pasta- 
tyti,. Dievas neleido jam šventovės statyti, bet jo sūnui 

Saliamonui. Dovydas atgabeno Sandaros skrynią, ku- 
rioje buvo dvi akmens plokštės ir jose įrašyta 10 įsaky- 
mų, į Jeruzalę. Kai filistėnai grąžino Sandaros skrynią 
iš nelaisvės, ji nebebuvo nugabenta į Silą, bet liko Kir- 
jat-Arboje. Vėliau ši vietovė buvo pavadinta Hebronu. 
Iš ten Dovydas ją atgabeno į Jeruzalę. Čia minima Efra- 
ta nėra Betliejus Judėjoje, bet Efrata Benjamine. Jokūbo 
Galingasis yra Viešpaties Dievo pavadinimas. (1 M 
49,24) Kojų suolelis yra Sandaros skrynia, prie kurios 
Viešpaties (Javės) garbė apsireikšdavo. 10 skirsnelis 
primena Saliamono maldą pastatytoje šventovėje. Vieš- 
pats parinko šventovei vietą Jeruzalėje, Siono kalne ir 
pažadėjo Dovydo sostą jo palikuonims su sąiyga, jei jie 
laikysis Dievo duotų nuostatų. Jie nesilaikė ių, tai jau 
pranašas Amosas 8,11 pranašavo dinastijos galą. 17 ir 
18 skirsnelyje sakyta apie Dovydo ragą — galią ir spin- 
dinčią karūną ant jo galvos. Tas visa tinka Dovydo pa- 
likuoniui — Jėzui iš Nazareto. (Lk 1,31-; Mt Ž1,9; Kol 
1,19; Jn 1,14; Apr 19,16; 1 Pt 2,5) 


133 psalmė 
BROLIŲ SANTAIKOS PALAIMA 1-3 

1 Maldininkų giesmė. Dovydo. 

Kaip gražu ir miela, kai broliai vienybėje gyvena! 2 
Tai yra lyg brangiausias aliejus ant galvos, varvantis 
nuo Arono veido ir barzdos ant jo drabužių apikaklės 
puošnios. (2 M 29,7; 30,23-30) 3 Tai lyg krintanti rasa, 
kuri Hermoną ir kalną Siono gaivina! Tenai palaimini- 
mą ir gyvybę amžiną juk Viešpats teikia! 


Brolių ir giminių tarpe yra dažnai nesutikimų. Bet 
didelė palaima lydi kūniškus ir dvasiškus brolius, kurių 
tarpe yra susipratimas ir meilė. Barzdos ir aliejaus pa- 
vyzdys mums yra svetimas — nesuprantamas. Orienta- 
lams — izraelitams tai buvo labai suprantamas ir malo- 
nus. Jiems barzda buvo puošmena ir vyro garbė. Juo 

daugiau brangaus aliejaus buvo pilama ant galvos, tuo 
buvo išreiškiamas didesnis pasitenkinimas, džiaugs- 
mas. Vakaro rasa, karštą vasarą, labai atgaivina auga- 
lūs. 


134 psalmė 
VAKARO GIESMĖ ŠVENTOVĖJE 1-3 
1 Maldininkų kelionės giesmė. 
Pašlovinkite visi Viešpatį, visi, kurie tarnai Vieš- 
paties, kurie Dievo namuose naktimis budit. 2 Tieskit 
savo rankas į Jo šventovę ir teikite Viešpačiui pagarbią 
šlovę. 3 Tegul iš Siono šventųjų namų tave laimina 
Dievas — dangaus ir žemės Kūrėjas. (Ps 115,15) 


Levitai saugodavo šventovę dieną ir naktį. Jie pri- 
žiūrėdavo ugnį aukure ir lempas šventovėje. Jie taipgi 
giedodavo giesmes. Ši psalmė yra paskutinė vadinamų 
maldininkų psalmių. Palaiminimas yra labai panašus į 
Arono palaiminimą. (4 M 6,24) Naujojo Testamento ti) 
kintiesiems Viešpats Jėzus įsakė budėti visą laiką. ; 


135 psalmė 
DIEVO DIDYBĖ, DIEVAIČIŲ MENKYSTĖ 1-21 

1 Šlovinkite Viešpatį! Šlovinkite Viešpaties vardą! 
Viešpaties tarnai, 2 kurie stovite Jo namuose, šventųjų 
Dievo namų prieangiuose, šlovinkite Jį! 3 Šlovinkite 
Viešpatį, nes Jis maloningas! 4 Jokūbo žemę išsirinko 
Viešpats, Izraelį — sau nuosavybę. (2 M 19,5-6; 5 M 
7,6) 5 Aš žinau: didis yra Viešpats! Mūsų Valdovas di- 
desnis už visus dievaičius. (Ps 86,8) 6 Visa, kas patiko 
Viešpačiui, Jis padarė danguje, žemėje ir jūrų gelmėse. 
7 Jis nuo žemės krašto atgena debesis, su žaibais papila 
lietų, paleidžia vėjus iš savo vėjinių. (Jer 10,13) 8 Smo- 
gė Egipte Jis žmonių ir gyvulių pirmagimius, (2 M 
12,29) 9 siuntė ženklų ir stebuklų prieš faraoną ir jo tar- 
nus. (Ps 78,43-52) 10 Eilę pagonių tautų ir jų galingų 

valdovų Viešpats sunaikino: 11 Sihoną — amoritų ka- 
ralių, Ogą — Basano karalių ir visas karalystes Kanaa- 
no. (4 M 21,21-35) 12 Atidavė jų gyventąją žemę Izra- 
eliui, savo tarnui valdyti. (Joz 12,1-) 13 Viešpatie, Tavo 
vardas lieka per amžius. Viešpatie, Tave minės kartų 
kartos. (Ps 102,13) 14 Viešpats savo tautą globoja ir 
gailisi savo tarnų. (5 M. 32,36,43; Ps 115,4-11) 15 Pa- 
gonių stabai iš sidabro ir aukso, rankomis žmogaus pa- 
daryti. 16 Jie turi burną, bet neprabyla; turi akis, bet ne- 
mato. 17 Jie turi ausis, tačiau nieko negirdi; jų burna 
nealsuoja. 18 Į juos panašūs tampa, kas garbina juos, ir 
visi, kurie jais pasitiki. 19 Izraelio namai, Viešpatį šlo- 
vinkit! Visa padermė Arono, Viešpatį šlovinkit! (Ps 
118,2-4) 20 Slovinkite Viešpatį ir jūs, Levio giminės 
palikuonys. Visi, kurie Viešpaties bijote, teikite Viešpa- 
čiui garbę. 21 Tebūnie garbė Jeruzalėj — šventajame 
Siono kalne gyvenančiam Dievui! Garbė Viešpačiui! 


Sios penkios psalmės 135-139 vadinamos padėkos 
psalmėmis. Naktis praėjo, diena išaušo, maldininkai 
rinkosi prie šventovės. Jie kviečiami garbinti Viešpatį ir 
Jam dėkoti. Jis yra gyvas ir galingas Dievas. Poetas 
primena, kad Jis sutvėrė debesis, žaibus, vėjus, žemę, 
jūrą ir jos gelmes. Jis nuostabiai vedė Izraelį ir davė jam 
paveldėti pagonių kraštus. Pagonių dievaičiai dažnai yra 
menininkų pagaminami iš brangių metalų; aukso ir si- 
dabro. Bet jie yra negyvi, nieko negali padėti jų garbin- 
tojams. Juos garbina neišmanėliai! Visos Izraelio pa- 
dermės ir įvairias pareigas einą žmonės tešlovina Vieš- 
patį! 


136 psalmė 
VIEŠPATIES MALONĖ IR STEBUKLAI 1-26 
1 Dėkokite Viešpačiui, nes Jis geras, Jis malonin- 
gas per amžius! (Ps 106,1) 2 Dėkokite Viešpačiui Die- 
vui, nes Jis maloningas per amžius! 3 Dėkokite viešpa- 

čių Viešpačiui, nes Jis maloningas per amžius! 4 Jis 
vienas didžiai stebuklingas, Jis maloningas per amžius! 
5 Jis išmintingai dangų sukūrė, Jis maloningas per am- 
žius! 6 Kuris viršum vandenų patiesė žemę — Jis ma- 
loningas per' amžius! 7 Kuris danguje žiburius šviesius 
sukūrė — Jis maloningas per amžius! (1 M 1,14-18) 8 
Saulę sukūrė, kad viešpatautų dienai — Jis maloningas 
per amžius! 9 Mėnulį ir žvaigždes, kad viešpatautų nak- 
čiai — Jis maloningas per amžius! 10 Kuris pirmagi- 
mius Egipte išklojo — Jis maloningas per amžius! (Ps 
78,51; 135,8-12) 11 Ir išvedė iš ten Izraelį — Jis malo- 
ningas per amžius! 12 Ištiesia galingą ir tvirtą dešinę 
savo — Jis maloningas per amžius! 13 Kuris perskyrė 
Raudonąją jūrą — Jis maloningas per amžius! 14 Ir 
pervedė per ją Izraelį — Jis maloningas per amžius! 15 
Faraoną ir kariuomenę jo Raudonojoje jūroje pražudė 
— Jis maloningas per amžius! 16 Kuris savo tautą per 
dykumą vedė — Jis maloningas per amžius! 17 Kuris 
stiprius valdovus nugalėjo — Jis maloningas per am- 
žius! 18 Ir galingus valdovus sunaikino — Jis malonin- 
gas per amžius! 19 Sihoną, amoritų karalių — Jis malo- 
ningas per amžius! 20 Ir Ogą, Basano karalių — Jis 
maloningas per amžius! 21 Ir jų šalį Izraeliui paveldėti 
davė — Jis maloningas per amžius! 22 Savajam tarnui 
Izraeliui valdyti leido — Jis maloningas per amžius! 23 
Kuris atsimena mus, nelaimių prispaustus — Jis malo- 
ningas per amžius! 24 Iš priešų mus išvaduoja — Jis 
maloningas per amžius! 25 Kuris maitina visa, kas gy- 
va — Jis maloningas per amžius! (Ps 145,15) 26 Dė- 
kokite dangaus Dievui — Jis maloningas per amžius! 


Šios psalmės kiekvieno skirsnelio antroji dalis, 
"Jis maloningas per amžius", krinta į akis. Ši psalmė 
buvo giedama pamaldose kaip liturgija. Choras giedo- 
davo pirmą dalį, o pamaldų dalyviai atsakydavo antrąja 
dalimi. Psalmės pradžioje kalbama apie Viešpaties tvė» 

rimo darbus, o toliau apie išrinktosios tautos istoriją. 
Viešpaties atskiri darbai — stebuklai paminėti tik trum- 
pu sakiniu. Psalmė yra skirta Viešpaties šlovinimui. 


137 psalmė 

ILGESYS PRIE BABILONIJOS UPIŲ 1-9 

1 Prie Babilonijos upių sėdėdami verkėme, atsi- 
mindami šventąjį kalną. 2 Ten ant gluosnių šakų nutilu- 
sios kanklės pakabintos. 3 Mūsų trėmėjai mums liepė 
giesmes giedoti; engėjai ragino džiūgauti: "Pagiedokite 
Siono giesmių!" 4 Kaip giedosime Viešpaties giesmę 
šalyje svetimoje? 5 Jeigu, Jeruzale, tave aš užmirščiau, 
mano dešinė tenuvysta! (Per 51,50) 6 Tepridžiūsta prie 
gomurio mano liežuvis, jei tavęs neatsiminčiau, jeigu tu 
man brangesnė nebūtum už visus džiaugsmus, Jeruzale 
mano! 7 Viešpatie, atsimink Jeruzalės baisiąją dieną, 
nubausk žmones Edomo. Jie tada šaukė: "Iš pamatų ją 
griauti, ardyti!" (Ps 79,12; Oz 10-15) 8 O Babilone, tu 
siaubingas griovike, palaimintas bus, kas tau už mus 
padarytą skriaudą pilnai atmokės! 9 Palaimintas, kas 
pagriebęs kūdikius: tavo į kietą uolą sudaužys! (IZ 
13,16) 


Tai 1remtinio išreikštos mintys. Žmonės buvo iš- 
tremti, tėvynė visai sunaikinta. Tremtiniai prie Eufrato, 
Tigro ir kitų upių gyveno nusiminę. Karklai, žilvičiai 
savo palinkusiomis šakomis priminė liūdesį — gedulą. 
Priešai norėjo, kad tremtiniai linksmai jiems giedotų. 
Tremtiniai linkėjo geriau netekti rankų ir liežuvių negu 
priešams giedoti brangias giesmes ir taip išniekinti tė- 
vynę (sostinę) bei Viešpatį Dievą. Mes galime suprasti 
izraelitų liūdesį dėl tėvynės, bet ne tikir-čiųjų jausmus. 
Mes galime visur garbinti Dievą. Izraelitams buvo tik- 
rojo garbinimo vieta tik Jeruzalėje. 

Krikščionis neturėtų linkėti ir melsti Dievą keršto 
savo priešams. Bet ir mūsų laikais, 20 amžiuje, žmonės 

bendrai yra kerštingi ir žiaurūs, jie gali vienas kitą kan- 
kinti ir kūdikius į akmenis daužyti. 


138 psalmė 
PADĖKA UŽ SUTEIKTĄ PAGALBĄ 1-8 

1 Dovydo. 

Visa širdimi Tau dėkoju, Dieve! Akivaizdoje ange- 
lų Tau giesmę giedosiu. 2 Parpuolęs prie Tavo švento- 
vės, šventam Tavo vardui dėkosiu už Tavo malonę, iš- 
tikimybę, nes ką pažadėjai, visa ištesėjai garbingai. (Ps 
26,8) 3 Dieną, kurią šaukiausi — išklausei, stiprybės 
teikei mano sielai. 4 Tau, Dieve, dėkos visi žemės val- 
dovai, išgirdę, ką Tavo burna pažadėjo. (Iz 2,3) 5 Jie 
šlovins Viešpaties darbus: tikrai begalinė yra Dievo di- 
dybė. 6 Kilnus yra Viešpats. Iš aukštybių Jis žvelgia su 
meile į pamintuosius, o išpuikėlius pažįsta iš tolo. (Ps 
113,5-6) 7 Jei sielvarto slegiarnas vaikštau, laikai mano 
gyvybę, o priešai ant manęs niršta. Prieš juos Tu pakeli 
ranką, Tavo dešinė mane gelbsti. 8 Apgins mane Vieš- 
pats. Viešpaiie, Tu maloningas per amžius! Neapleisk, 
kas Tavo rankų sukurta. (Fil 1,6) 


Psalmės autorius dėkoja Viešpačiui ne taip sau, bet 
iš visos širdies. Kristi veidu ant žemės prieš šventovę 
nereikia suprasti, kad tai turėjo būti šventoriuje. Tas ga- 
lėjo būti toli nuo jos. Viešpats išklausė maldą, suteikė 
galios dėkoti ir pasitikėti Juo. Ką Viešpats pažada, tą ir 
įvykdo, nors kartais kitaip, kitokiu būdu, negu mes no- 
rime. Autorius išreiškia viltį, kad, kai žmogus, karalius, 
kas jis bebūtų, yra paveiktas Dievo Žodžio, garbins Jį. 
Didysis Dievas turi laiko kiekvienam, ir mažiausiam 
žmogui. Priešai dar siaučia, tačiau autorius žino, — 
Viešpats gelbės. Antorius meldžia Dievą, atsiminti jo, 
Jo tvarinio. 

139 psalmė 

DIEVAS YRA VISUR IR VISA ŽINO 1-24 

1 Choro vadovui. Dovydo psalmė. 

Viešpatie, Tu ištyrei ir pažįsti mane. (Ps 7,10) 2 Tu 
žinai, kada keliuos ar sėdžiu. Žinai, ką galvoju. (Jer 
17,10) 3 Matai kada vaikštau ir kada ilsiuosi. 4 Dar ma- 
no liežuvis nepratarė žodžio, Tu, Viešpatie, jau viską ži- 
nai. 5 Apglėbęs laikai mane saugiai, (iš priekio ir nuga- 
ros pusės, laikai ant manęs savo ranką.) 6 Ne man tą 
stebuklą suprasti, kaip Tu viską pažįsti, ne man pasiekti 
Tavo aukštybės. 7 Kur nuo dvasios Tavosios aš pasi- 
slėpsiu, kur nuo Tavo veido pabėgsiu? 8 Jei užkopčiau 
į dangų, ir Tu ten būsi. Jei nusileisčiau mirties karalijon 
— Tavęs visvien neišvengsiu. (Am 9,2) 9 Jei, aušros 
sparnus pasiėmęs, nusileisčiau kur baigiasi jūros, (Jon 
1,8) 10 ir ten Tavo ranka vestų mane ir nutvertų Tava 
dešinė. 11 Jei sakyčiau: "Tamsa teapdengia mane, ir 
šviesa aplinkui mane naktimi tepavirsta,“ 12 ir tamsa 
Tau nėra tamsi, Tau net naktį šviesu, kaip ir dieną. (Jok, 
1,17) 13 Tu mano širdį sukūrei, sunarstei mane motino- 
je. 14 Dėkoju Tau, kad taip nuostabiai esu sukurtas. 
Kaip nuostabūs yra Tavo darbai! Tu manąją sielą pažįs- 
ti gerai. 15 Nė vienas kaulelis nebuvo Tau slaptas, kai 
tamsoje mane tvėrei, kai slaptingai brendau žemės gel- 
mėse. (Pam 11,5) 16 Tavo akys jau visą mano ateitį 
matė, ir knygoje Tavo buvo viskas surašyta: dienos, 
kurias kūrei, kai dar nė vienos jų nebuvo. (Job 14,5) 17 
Nesuvokiami, Dieve, man Tavo sprendimai! Nesuskai- 
toma jų gausybė! (Iz 55,9) 18 Jei mėginčiau skaičiuoti, 
— jų būtų daugiau, nei smiltelių, jei užbaigčiau — rei- 
kėtų pradėti skaičiuoti iš naujo. (Ps 40,6; 63,7) 19 Die- 
ve, o kad Tu panorėtum sunaikinti bedievį, ir kraugeriai 
atsitrauktų nuo manęs! 20 Jie suktai apie Tave kalba, 
Tavo vardą piktam jie naudoja. 21 Argi nebjaurūs man, 
Viešpatie, kas Tavęs nekenčia, argi ne šlykštūs, kas 
prieš Tave eina? 22 Aš tokių visiškai nekenčiu, nes jie 

yra mano priešais tapę. 23 Ištirk mane, Dieve, peržiū- 
rėk širdį, peržvelk kiaurai visus mano norus. 24 Ištirk, 
kad pražūtim nesibaigtų mano kelionė — lydėk mane 
keliu tikruoju! (Ps 27,11) 


Psalmės autorius nėra išminčius — filosofas, bet 
tikįs Dievą meldėjas. Dievas viską žino. Žmogui Jį pil- 
nai suprasti neįmanoma. Nuo Jo ką nors paslėpti ar pa- 
čiam pasislėpti nėra jokios galimybės. Viską, ką daro- 
me, yra iš anksto Dievo paskirta — patvarkyta. Dievui 
nėra nieko paslėpto, ir tamsa Jam yra šviesa. Visų tvari- 
nių, O ypač Žmogaus, atsiradimas, — tvėrimas yra nuo- 
stabus. Mokslininkai tyrinėdami gamtą vis daugiau pa- 
stebi nuostabių Dievo nuostatų. Autorius gerai supranta 
savo paties menkumą. Autorius pastebi niekšų išdidu- 
mą. Jis norėtų, kad tokių iš viso nebūtų, kad Dievas 
juos pašalintų — sunaikintų. Autorius supranta, kadir 
geriausias gali klysti. Jis meldžia Dizvą, jį laikyti ir ves- 
ti tikru keliu. Ar tai nėra giliausias išpažinimas tiesos ir 
troškimas joje likti? 


140 psalmė 
DIEVE, 

GELBĖK NUO KLASTINGŲ PRIEŠŲ! 1-14 

1 Choro vadovui. Dovydo psalmė. 

2 Viešpatie, nuo piktų žmonių mane išgelbėk, nuo 
smurtininkų apsaugok! 3 Nuo tų, kurie planuoja pikta 
širdyje, kas dieną vaidus kelia. 4 Jų liežuvis yra aštres- 
nis už angies; gyvatės nuodai yra už jų lūpų. (Sela) 
(Rom 3,13) 5 Viešpatie, saugok mane nuo nedorėlių 
rankų, nuo piktų engėjų apgink! Nuo tų kurie stengias 
pakišti man koją. 6 Pasipūtėliai pinkles man spendžia, 
tiesia žabangas, kilpas stato pakelėse. 7 Aš Dievui kar- 
toju: "Tu esi mano Viešpats, todėl išklausyk mano mal- 
davimą". (Ps 22,11) 8 Viešpatie Dieve, galingoji mano 
pagalba, Tu pridengi kovoje mano galvą. 9 Dieve, ne- 

leisk blogam žmogni laimėti, jų piktų kėslų netenkink! 
10 Jie kelia galvas, aplinkui apstoję. Lai jų piktybė juos 
pačius užgriūva! (Ps 7,17) 11 Tegul jiems -nt galvų ža- 
rijomis lyja! Sužerk juos į duobę, kad nebeatsikeltų. 12 
Tenebus lemta krašte šmeižėjams klestėti ir piktadarius 
tespaudžia didžiulės nelaimės. 13 Žinau, kad Viešpats 
gins bylą varguolio ir gina teises skraudžiamo beturčio. 
14 Tikrai, teisieji dėkos Tavo vardui ir gyvens amžiais 
akivaizdoje Tavo. 


Gyvenime dažnai tikintieji, dėl tikėjimo, yra nieki- 
nami ir persekicjami. Tad daugeliu atvejų psalmėse iš- 
reikšta. 64 psalmė yra panaši į šią. Pirmoje psalmės da- 
lyje autorius meldžia Dievą apsaugos nuo priešų. Prie- 
Šai naudoja apgaulę ir skleidžia paskalas. Taip daro 
niekšai ir mūsų laikais. Poetas antroje psalmės dalyje 
linki priešams tokios Dievo bausmės, kokios jie siekia 
jam. 


141 psalmė 
VIEŠPATIE, APSAUGOK NUO PIKTO! 1-10 
“1 Dovydo psalimė. 

Viešpatie, šaukiuos į Tave, pas mane skubėk! Iš- 
klausyk mano balsą, kai Tavęs šaukiuos. 2 Malda ma- 
noį: kaip smilkalo dūmai į Tave tekyla, o pakeltos ran- 
kos — kaip vakaro auka. (2 M 30,7; 29,39) 3 Viešpatie 
Dieve, prie mano burnos pastatyk sargybą ir apsaugą 
budrią prie mano liežuvio. (Ps 39,2) 4 Neleisk mano 
širdžiai nukrypti į piktą ir nedorėlių darbus pamilti. Aš 
su piktadariais lėbauti prie stalo nesėsiu. (Ps 119,36) 5 
Lai mane draugiškai plaka teisusis ir tegul bara jis, ta- 
čiau bedievio aliejus mano galvos teneliečia! Kantriai aš 
meldžiausi, regėdamas pikta, nes malda — papuošalas 
mano. (3 M 19,17; Pat 27,5-6) 6 Kai teisėjų jie bus pa- 
smerkti, jie supras Viešpaties Žodžio teisumą. 7 Kuip 
artojo išrausta ir išarta žemė, taip mirties prieangy bus 

išbarsytti jų kaulai. 8 Viešpatie Dieve, į Tave žvelgia 
mano akys, pas Tave bėgu, — neleisk mano sielai pra- 
žūti. 9 Saugok mane nuo man pastatytų žabangų, nuo 
nedorėlių kilpos. 10 Į savo kilpas piktadariai patys tepa- 
kliūva, o man leisk pro šalį piaeiti. (Ps 7,16) 


Šios psalmės 6 ir 7 skirsnelio tekstas labai apga- 
dintas, jo vertimas yra tik spėliojimas. 

Psalmės autorius yra meldėjas. Jis yra priešų ap- 
stotas, jam reikia skubios pagalbos, kurios jis meldžia 
Viešpatį. Autorius gyvena tarp blogų žmonių, bet ir jis 
pats jaučia savyje blogį. Jis meldžia Dievą saugoti jį 
nuo blogo. vpač kalboje, netinkamai nekalbėti. Autorius 
mielai lauk-1 įspėjimų ir pamokymų iš tikinčiųjų. Bet jis 
nenori mokyris iš blogų žmonių; nenori priimti jų blogų 
papročių. Kurie nenori aisitraukti nuo blogo, siekia jam 
ir kitiems tikintiesiems blogo; autorius meldžia Dievą 
juos sunaikinti. Jie patys tepatenka į jų spendžiamas 
pinkles kitiems, o jis (autorius) tebūnie apsaugotas nuo 


— 


jų. TŽ 


142 psalmė 
PRIESPAUDOJE ILGESYS DIEVO 1-9 
1 Dovydo pamokomasis kūrinys. Kai jis buvo olo- 
je. (1 Sam 24,4) Malda. £ 
2 Garsiai šaukiuosi Viešpaties, garsiu balsu mal- 
dauju Dievą. 3 Savo vargus Jam pasakoju, sielvartus 
savo dejuoju. 4 Kai nerami blaškosi mano dvasia, Tu 
žinai mano kelią. Meno dabarties kelyje slaptai jie padė- 
jo pinkles. (Ps 138,7) 5 Apsidairęs aplinkui matau, jog 
nėra nė vieno, kas man norėtų padėti. Neturiu prie ko 
glaustis; niekam nerūpi mano gyvybė. 6 Dieve, šau- 
kiuos į Tave ir kartoju: "Tu esi prieglauda mano, Tu 
mano dalia gyvųjų šalyje". (Ps 27,13) 7 Išgirsk mano 
raudantį skundą, nes esu didžiai suvargęs. 8 Išgelbėk.. 
mane nuo persekiotojų, nes jie stipresni už mane. (Ps 

7,2) 9 Iš kalėjimo mane išvaduok ir aš Tau širdingai dė- 
kosiu. Tada susiburs aplink mane teisingieji, kai pada- 
rysi man gera. 


Prie Dovydo rinkosi jam patikimi žmonės ir lydėjo. 
jį. Dovydui buvo tokių dienų, kai jis visai vienas buvo. 
Psalmėje rašyta, — Dovydas garsiai meldėsi. Kartais 
"garsiai" galima melstis tik mintimis. Dovydas buvo 
vienišas, geriausi draugai negalėjo lankyti jo. Jis neturė- 
jo pilietinių teisių. Jis galėjo pasitikėti tik Viešpačiu. 
Daug kam tenka pergyventi tokių dienų. Tikinčiam tada 
tikrai yra Viešpats apsauga ir gelbėtojas. Netekus vis- 
ko; turtų ir draugų, gera turėti Dievą draugu! ' 


143 psalmė 
VIEŠPATIE, IŠGELBĖK IR VESK! 1-12 

1 Dovydo psalmė. 

Viešpatie, išgirsk mano maldą, išklausyk mano 
nuoširdžią raudą, — Tu teisusis ir ištikimasis — man 
atsiliepk. 2 Netrauk į teismą savo tarno, nes Tau niekas 
išsiteisinti negali. (Ps 130,3; Job 9,2) 3 Persekioja ma- 
ne nuožmus priešas, parblokštą mindo, kaip negyvėlį 
tamsybėje laiko. 4 Mano dvasia silpsta, stingsta širdis 
man krūtinėje. 5 Apie praeitąsias dienas vis svajoju, 
menu Tavuosius darbus. Prisimenu Tavųjų rankų dar- 
bus. (Ps 77,6) 6 Tiesiu rankas į Tave, Dieve, mano sie- 
la Tavęs ištroškus, tartum išdžiūvusi žemė vandens. 
(Ps 42,2-3; 63,2) 7 Skubiai išklausyk mane, Viešpatie, 
nes silpsta mano dvasia. Neslėpk nuo manęs savo vei- 
do, kad nepakliūčiau tarp žengiančiųjų į kapą. (Ps 28,1) 
8 Su auštančiu rytu pasiųsk man malonę, — Tavyje 
mano viltys sudėtos. Parodyk man kelią, kuriuo eiti: į 
Tave kils mano siela. 9 Išvaduok mane, Viešpatie, iš 
mano priešų, nes tik Tavyje mano viltis. 10 Mokyk ma- 
ne vykdyti Tavo valią, nes tik Tavyje matau aš dieviš- 
kąją galią. Tavo geroji dvasia tegul lygiausiuoju keliu 

mane veda. (Ps 25,5) 11 Dėl savo vardo dieviškos gar- 
bės, mano gyvybę išlaikyk. Tavo teisumas, Viešpatie, 
iš visų bėdų, tikiu, mane išves. (Ps 23,3; 119,25) 12 
Savo malone nutildyk mano priešus, sunaikink sielos 
prispaudėjus, nes Tavo tarnas aš esu. (Ps 109,20; 
116,16) | 


Dovydas maldoje mini priešus, jie yra galingi ir 
baisūs. Jis nesako kas jie yra ir nemeldžia jų sunaikini- 
mo, O tik išgelbėjimo. Kai kas mano, ši psalmė buvo 
parašyta, kai jis bėgo nuo savo sūnaus Absalomo. 

Ši psalmė skaitoma paskutinė iš septynių atgailos 
— atsivertimo psalmių. Dovydas meldžia Dievą atleidi- 
mo. Jis jaučia savo kaltę. Nėra nė vieno teisaus. Dovy- 
das nesiteisina prieš Dievą, o prašo pasigailėjimo. Jis 
prisimena Izraelio istoriją ir pats savo laimingo gyveni- 
mo dienas bei išgelbėjimą iš daugybės nelaimių bei var- 
gų. Tuo kyla ilgesys į Viešpatį, iš naujo patirti Jo malo- 
nę, būti atgaivintam lyg sausoje žemėje džiūstantiems 
augalams. Autorius prašė Viešpatį mokyti jį tiesos, pil- 
dyti Šventąja Dvasia, vykdyti Dievo valią, būti Jo tikru 
tarnų. 


S 144 psalmė 
DIEVAS YRA SAVO TAUTOS APSAUGA 1-15 

1 Dovydo. Šlovė Viešpačiui, mano tvirtovei! 

Jis miklina mano ranką kautynėms, kumštį -— 
grumtynėms. (Ps 18,35) 2 Jis yra mano pilis, tvirtovė, 
priedanga ir gelbėtojas mano. Jis man prieglauda, sky- 
das, — leido tautą man valdyti. (Ps 18,3) 3 Viešpatie, 
kas yra žmogus, kad jis Tau rūpi, ir žmogaus sūnus, 
kurį vis mini Tavosios lūpos! (Ps 8,5) 4 Žmogus pana- 
šus į dvelksmą vėjo; jo trumpos dienos — blankus še- 
šėlis. (Job 14,2) 5 Viešpatie, palenk dangų ir žemėn nu- 
ženk. Paliesk kalnus, ir ims veržtis dūmai. (Ps 18,10; 
104,32) 6 Svaidyk į žemę piktus ugnies žaibus, jais 

priešus sklaidyk, laidyk aštrias strėles — tegul jie pa- 
krinka. 7 Ištiesk ranką iš dangaus aukštybės, trauk ir 
gelbėk mane-iš siaubingo tvano, iš prispaudėjų sunkio- 
sios nedalios. 8 Jų burna kalba išgalvotą melą, jie prie- 
saikai kreivai dešiniąją kelia. 9 Dieve, aš naują giesmę 
Tau giedosiu, dešimčiastyge arfa jai pritarsiu. (Ps 33,2- 
3) 10 Tu duodi pergalę laimėti valdovams, išgelbėjai ir 
Dovydą — savo tarną tikrą — nuo žiauraus kalavijo. 
11 Ištrauk ir mane iš priespaudos tironų, Jų burna kalba 
melą, jie dešinę kreivai priesaikai kelia. 12 Lai mūsų 
sūnūs savo jaunsytėje auga kaip vešlūs žolynai, o mūsų 
dukterys — dailios tartum kertinės, išdrožinėtos rūmų 
kolonos. 13 Mūsų klėtys tebūnie pilnos prikrautos vi- 
sokių gėrybių. Kaimenės mūsų avių tegul tūkstančiais 
veda, pilnos ganyklos tegul prisipildo. 14 Tebūnie vai- 
singi mūsų galvijai, tegimsta sveiki ir teauga. Mūsų gat- 
vėse tenesigirdi dejonių ir skurdo nebūna. 15 Laiminga 
tauta, kuri taip gyvena; laiminga tauta, kurios valdovas 
yra Viešpats Dievas! (5 M 33,29) 


Tai karaliaus malda. Daug kas mano, kad šią psal- 
mę Dovydo kariai giedodavo eidami į mūšį. Autorius 
išreiškia psalmėje Viešpaties galią, meldžia Jį padėjimo. 
Dovydo tėvai ir broliai laikė jį piemeniu. Tokiu ir pats 
Dovydas laikė save. Viešpats pašaukė jį, išmokė karo 
meno, padarė karaliumi, leido nugalėti priešus. Dovy- 
das žinojo, kad Viešpats padėjo jam ir toliau gali padėti. 
Priešais ir nugalėtais, negalima pasitikėti. Jie nesilaiko 
susitarimų, prisiekia kreivai. Karaliaus tikslas yra ne 
karai, bet taika ir tautos gerbūvis. To Dovydas meldžia 
Viešpatį. Šioje psalmėje yra minčių apie Mesiją. Nauja 
giesmė gali būti Naujojo Testamento giesmė. Tikrą tai- 
ką ir pilną palaimą suteiks Mesijas. Valdovų sutartys ir 
gerbūvio laikotarpiai yra labai laikini, nepastovūs. 

145 psalmė 
DIEVO DIDYBĖ IR GERUMAS 1-21 

1 Dovydo liaupsės giesmė. 

Dieve, mano Valdove, aš Tavo vardą šlovinsiu per 
amžius. 2 Kasdien garbinsiu Tave ir Tavo vardą per 
amžius. 3 Didis yra Viešpats, vertas garbės — Jo didy- 
bė neištiriama. 4 Tavo nuostabius darbus ir galybę te- 
skelbia kartų kartoms. 5 Tavo didybė nuostabi, — 
sklinda garsas stebuklų. 6 Apie Tavo veiksmų nuosta- 
bią galią jie šneka, jų didingumą garsina. 7 Jie atsimena 
didelę Tavo malonę, juos džiugina Tavo teisumas. 8 
Viešpats malonus, gailestingas, kanirus, rūstauti nesku- 
ba; (2 M 34,6) 9 yra geras ir gailestingas visiems savo 
kūriniams. (Rom 11,32) 10 Viešpatie, Tavo visi kūri- 
niai Tau tedėkoja ir Tavo pamaldieji tešlovina Tave! 11 
Teskelbia jie Tavo karalystės kilnumą, tegarsina Tavo 
galybę, 12 ad žmonės suprastų Tavo didybę ir Tavo 
karalystės kilnią skaistybę. 13 Tavo karalystė amžina ir 
begalinė, o Tavo valdžia lieka per amžius. Visi Viešpa- 
ties Žodžiai tikri, Jo veiksmai — malonūs ir "venti. 14 
Klumpantį Viešpats prilaiko, o parpuolusiam ir pri- 
spaustajam — padeda keltis. (Ps 146,8; Lk 1,52) 15 Į 
Tave krypsta akys kiekvieno, savo metu visiems duodi 
peno, (104,27-28; 136,25) 16 atveri savo dosnią ranką, 
sočiai maitini visa, kas gyva. 17 Teisus yra Viešpats sa- 
vo keliuose ir malonus savo darbuose. (5 M 32,4) 18 
Arti yra Viešpats visiems, kurie Jo šaukiasi, visiems, 
kurie Jo šaukiasi nuoširdžiai. 19 Dievas įvykdo norus 
Jo bijančių, jų šauksmą išgirsta ir išgelbsti juos. (Pat 
10,24) 20 Viešpats visus Jį mylinčius saugo, bet bedie- 
vius sunaikina. 21 Tešlovina mano burna Viešpatį! Vi- 
sa, kas gyva, tegarbina šventą Jo vardą dabar ir per am- 
žius! 


Šios psalmės kalba (hebrajų) yra puiki ir išviršiniai 
labai gražiai suredaguota. Kiekvienas skirsnelis pradė- 


tas alfabeto raidžių eilės tvarka. 13 skirsnelio antroji da- 
lis hebrajų kalboje nėra išlikus. Bet graikų vertime, sep- 
tuagintoje, šis skirsnelis yra pilnas. Tad ir mūsų kalboje 
jis yra išverstas iš graikų kalbos. 

Psalmyno paskutinės 6 psalmės yra Viešpaties 
garbinimo, šlovinimo psalmės. Jose nebekalbama apie 
žmogaus niekingumą, nuodėmingumą, nebemeldžiama 
atleidimo, nebesiskundžiama vargais, bet šlovinamas 
Viešpats, giedama apie Jo didybę, gerumą, 'dėkojama 
Jam. Psalmynas užbaigiamas pasitikėjimu Dievu. Paga- 
liau blogybė bus pašalinta, — viešpataus gėris. 

ioje psalmėje iškeliama Dievo didybė, primenami - 

Jo didingi veiksmai, dėkojama Jam. Daugelis mano, šią 
psalmę mėgęs Dovydas, ją giedoję kariai po pergalių. 
Psalmė yra visų izraelitų, ji tinka ir mums krikščionims. 
Ji bus giedama ir amžinybėje — šlovinamas Viešpats. 


146 psalmė 

PASITIKĖK VIEŠPAČIU, O NE ŽMONĖMIS! 1-10 
1 Garbė Viešpačiui! Šlovink Viešpatį mano siela! 

2 Šlovinsiu Viešpatį, kol gyvas būsiu; Jam vis giedo- 
siu, kol gyvensiu. 3 Nepasitikėkite galiūnais — juk jie 
tik Žmonės ir nieko išgelbėti negali! (Ps 118,8-9; Jer 
17,5) 4 Kai dvasia jų iškeliauja, jie sugrįžta į žemę; tą 
pačią dieną jų sumanymai žūva. (1 M 3,19; Pam; 12,7) 
5 Laimingas, kurį Jokūbo Dievas globoja, kuris viltį 
sudėjo į Viešpatį Dievą. 6 Jis sukūrė dangų, žemę, jūrą 
ir visa, kas yra juose savo Žodžiu. Jis amžiais laikos 
teisybės. 7 Jis gina teises prispaustųjų, alkaniems parū- 
pina duonos. Kalinius iš pančių Viešpats vaduoja. 8 
Akliesiems šviesą Viešpats grąžina. Klumpantiems pa- 
deda vėl atsikelti; Viešpats myli teisiuosius. (Ps 
145,14) 9 Svetimšalio žingsnius Viešpats saugo, naš- 
laitį, našlę globoja? o nedoriesiems užkerta kel'ą. (2 M 
.22,20-21; Ps 10,14; 68,6) 10 Viešpats karaliauja per 

amžius Sione, kartų kartoms viešpatauja! Šlovinkite 
Viešpatį! (Ps 93,1) 


Ši ir sekančios psalmės, hebrajų kalba, pradeda- 
mos ir baigiamos "aleliuja" — girkite Viešpatį arba gar- 
bė Viešpačiui. Daugelis Šventojo Rašto vertėjų palieka 
šį žodį nevertę — aleliuja. Poetas šia psalme kalba labai 
asmeniškai. Jis nekviečia kitų girti Viešpatį, bet pats gi- 
ria Jį. "Mano siela girk Viešpatį!" Jei psalmę parašė 
Dovydas, pats būdamas karalius, jis gerai žinojo, kad 
karalius negali visų savo norų įvykdyti, juo mažiau vi- 
siems padėti. Valdovai yra tik žmonės — jie miršta ir 
virsta dulkėmis. Tad pasitikėkite Viešpačiu Dievu. Jis 
gali padėti visiems. Jis neužmiršta prispaustųjų, vargšų. 
našlių ir našlaičių, net svetimtaučių. Jis yra amžinai gy- 
venąs Dievas. Šlovinkite Jį! — Aleliuja! 


147 psalmė 

VIEŠPATS PADEDA SAVO TAUTAI 1-20 

1 Garbė Viešpačiui! Gražu giedoti mūsų Dievui 
labai malonu šlovinti Jį! (Ps 92,2) 2 Viešpats atstato Je 
ruzalės miestą; Izraelio vaikus iš tremties grąžina. 3 Ji: 
gydo sužeistas širdis, žaizdas sužeistųjų tvarsto. (I: 
61,1) 4 Jis žvaigždes suskaičiuoja, jas visas vardais va 
dina. (Iz 40,26) 5 Didis ir galingas yra Viešpats; Jo iš 
mintis begalinė. 6 Nuolankiuosius pakelia Viešpats, « 
bedievius prispaudžia prie žemės. (Lk 1,52) 7 Padėko: 
giesmes Dievui giedokit, skambinkite mūsų Viešpačiu: 
kanklėmis! 8 Jis debesimis apvelka dangų, žemei pa- 
ruošia lietų, želdina ir kalnuose žolę. 9 Jis teikia gyvu- 
liams maistą; besočius varniukus peni. (Job 38,41) 1C 
Ne ristas žirgas Jį žavi, ne raumeningas stipruolis, 11 
Viešpačiui mielas, — kas Jo bijo, kas Jo gerumu pasiti- 
ki. 12 Šlovink, Jeruzale, Viešpatį! Savo Dievą garbink, 
Sione! 13 Jis tavo vartams skląsčius padarė, tavo vai- 
kams duoda palaimą. 14 Tavo krašto riboms teikia ra- 

mybę, kviečių derliumi sotina tavąjį kūną. (Ps 8,17) 15 
Jis siunčia įsakymą žemei, sparčiai Jo Žodis atskrieja. 
16 Jis žemę sniegu kaip vilną nukloja, šerkšną it pele- 
nus barsto. (Ps 148,8; Job 38,22-30) 17 Ledus kaip 
duonos trupinius beria, sustingsta vanduo nuo Jo šal- 
čio. 18 Jam Žodį pasiantus, bematant ledas sutirpsta; 
kai vėjus paleidžia, platieji vandenys plūsta. 19 Jokūbo 
vaikams savo Žodį paskelbė, Izraeliui įstatymus ir prie- 
sakus davė. 20 Kitoms tautoms Ji: to nepadarė, nė vie- 
nai iš jų neapreiškė savo sprendimų. Garbė Viešpačiui! 
(5 M4,7; Apd 14,16; Rom 3,3) į 


Poetas giria apsireiškusį Viešpatį tremtyje. Izraeli- 
tai, gyvendami savo krašte, visą laiką garbino stabus. 
Pranašai pakartotinai įspėjo tautą negarbinti Baalo, As- 
tartės ir kitų dievaičių. Tik tremtyje izraelitai galutinai 
liovėsi garbinę stabus. Tauta buvo ištremta į svetimą, 
tolimą šalį. Viešpats paveikė svetimus valdovus (Kirą, 
Darijų). Jie leido izraelitams grįžti į savo kraštą, atstatyti 
Jeruzalę, jie net jos atstatymą finansavo. Ar ne taip yra 
ir mūsų laikais! Galingiausios pasaulio valstybės jiems 
padeda. Sovietų Sąjunga leidžia žydams masiniai grįžti į 
Palestiną, o Amerikos Suvienytos Valstybės juos šelpia 
ekonominiai ir kariniai. Viešpats yra Tvėrėjas ir Valdo- 
vas begalės galaksijų, visatos kūnų. Visos žvaigždės ir 
planetos yra Jo žinioje. Jis ne tik žino jas, ir vardus yra 
joms davęs, bet Jis aprūpina ir menkus paukšielius šios 
žemės. Jis leidžia grynam, išgarintam vandeniui pakilti 
virš kalnų, kur žmogus nepajėgia užlipti. Viešpats tuo 
vandeniu palaisto kalnus. Ten auga žolė, laukiniai gy- 
vuliai maitinasi ja. Sniegas yra šaltas. Viešpats panau- 
doja jį apdengti augalams ir gyviams, lyg antklodę, ir 
taip juosšildo. Šis didingasis Viešpats apsireiškė mažai 
Izraelio tautai, davė jai savo dieviškus nuostatus. Per 
Izraelio tautą visas pasaulis suprato, kad yra tik vienas 

Dievas! Girkime šį Viešpatį, išpažinkime Jį savo Vieš- 
pačiu! — Aleliuja! 


148 psalmė 

VISAS PASAULIS ŠLOVINK VIEŠPATĮ! 1-14 
1 Garbė Viešpačiui! Šlovinkite dangaus Valdovą! 
Garbinkite Jį aukštybėse! 2 Šlovinkite Jį, visi angelai, 
šlovinkite Viešpatį dangaus pulkai! (Ps 103,20-22) 3 
Slovinkite Viešpatį saulė, mėnulis; šlovinkite Jį žėruo- 
jančios žvaigždės! 4 Tešlovina Jį dangaus skliautas ir 
viršum jo esantys debesys! 5 Visa tešlovina Viešpaties 
vardą, nes Jis įsakė visai tvarinijai Jį šlovinti. (Ps 33,9) 
v Jis amžių amžiams viską sutvarkė, pastovius dėsnius 
nustatė. 7 Šlovinkite Viešpatį, kas esate žemėje: jūrų 
pabaisos ir marių gelmės; 8 ugnys, ledai, sniegai, mig- 
los, vėjai audringi, klusnūs Jo Žodžiui; 9 kalnai, kalne- 
liai, vaismedžiai, kedrai aukštieji; 10 žvėrys, visi gyvū- 
nėliai, žemės šliužai ir sparnuoti paukšteliai. 11 Žemės 
valdovai ir visos tautos, jūs, kunigaikščiai ir žemės tei- 
sėjai, 12 jaunuoliai, mergaitės, seneliai sa mažutėliais, 
13 garbinkite Viešpaties vardą, nes Jis vienas didingas. 
Jo šlovė aidi danguje ir žemėje. 14 Savo tautos Jis iškė- 
lė galybę. Viešpačiu didžiuosis Jo išrinktieji, Izraelio 

vaikai ir visi artimieji. Garbė Viešpačiui! (Ps 132,17) 


Poetas kviečia visą visatą girti Viešpatį. Mes mažai 
žinome apie dangaus pulkus. Bet visgi žinome, kad an- 
gelai, cherubai, serafai ir visi kiti dangaus gyventojai 
garbina Viešpatį. Visatos kūnai — žvaigždės ir plane- 
tos leidžia mus suprasti Jo didybę. O gal jie garbina 
Viešpatį ir mums nesuvokiamu būdu? Jėzui pakluso ir 
gamta — vėjas, vanduo . .. Šios žemės gyvūnų, išski- 
riant žmogų, nematome garbinant, meldžiant . .. Dievą. 
Betgi jie visi laikosi Jo įdiegtų jiems nuostatų! Žmonės, 
visi be išimties, turėtų garbinti ir girti Viešpatį. Izraelio 
tautai Viešpats (Javė) apsireiškė ypatingu būdu, o Vieš- 

pats Jėzus apreiškė mums, krikščionims, dar aiškiau ir 
giliau Dievą, Jo meilę! 


149 psalmė 
SIONAS TEGARBINA VIEŠPATĮ! 1-9 

1 Garbė Viešpačiui! Viešpačiui naują giesmę gie- 
dokite, šlovinkite Jį susibūrę maldingieji! (Ps 96,1) 2 
Savo Kūrėju, Izraeli, žavėkis! Džiaukitės jūs, Jeruzalės 
sūnūs, turėdami tokį Valdovą! (Ps 100,3; 93,1) 3 Šlo- 
vinkit Jo vardą drauge susibūrę, muškite būgnais 
džiaugsmingai kankliuokite! 4 Viešpats savąją tautą juk 
myli; Jis pergale puošia silpnuosius! 5 Džiaukitės Jo 
garbe maldingieji, būkit linksmi buveinėse savo. 6 Gar- 
siai šaukdami aukštinkit Dievą, dviašmenius kalavijus į 
rankas pasiėmę, 7 pasiruošę keršyt pagonims, tautas 
nedorąsias nuplakti. 8 Jų valdovus pančiais suriškite ir 
jų didžiūnus — stipriom geležinėm grandinėm. 9 Įvyk- 
dykite jiems paruoštą sprendimą! Tai bus garbė visiems 
Jo maldingiesiems. Garbė Viešpačiui! 


Pergalės, padėkos ir keršto psalmės! Senojo Testa- 
mento laikais tokių kovų ir žudymų buvo. Bet Naujojo 
Testamento laikais kas vykdė tokius žudymus prasilen- 
kė su Jėzaus Kristaus Dvasia. Prisiminkime inkvizicijas 
ir kovas po reformacijos tarp katalikų ir evangelikų. Aš 
esu tikras, kad psalmyno pabaigoje poetas turėjo ome- 
nyje paskutinį Dievo kerštą ir sunaikinimą piktybės. 
Naujasis Testamentas mus moko visą kerštą pavesti 
Dievui. 


150 psalmė 
SLOVINKITE VISI VIEŠPATĮ! 1-6 
1 Garbinkite Viešpatį! Šlovinkite Dievą Jo švento- 
vėje! Garbinkite Jį dangaus skliautų tvirtovėje! 2 Šlo- 
vinkite Jį dėl Jo galingų veiksmų! Šlovinkite Jį dėl Jo 
begalinės didybės! 3 Šlovinkite Jį pūsdami ragą! Šlo- 

vinkite Jį arfa ir kanklių garsais! 4 Šlovinkite Viešpatį 
būgnais ir šokinėjimu! Šlovinkite Jį stygomis ir vamz- 
džiais! 5 Šlovinkite Jį skambiais cimbolais! Šlovinkite 
ir žvangančiais cimbolais! 6 Tešlovina Viešpatį visa, 
kas gyva! Šlovinkite Viešpatį! (Ps 41,14; Apr 5,13) 


Izraelitams psalmynas buvo maldų ir giesmių kny- 
ga. Viešpats apsireiškė žmonėms palaipsniui. Naujojo 
Testamento Dievo apsireiškimas tikintiesiems yra giles- 
nis negu Senojo Testamento. Kai kas Naujojo Testa- 
mento žmonėms netinka, kas psaĮmėse išreikšta. Ben- 
drai Naujojo Testamento tikintieji daug palaimos turėjo 
iš psalmių. Visi nuoširdžiai galime pritarti ir 150 psal- 
mės autoriui: "Girkime didingąjį Dievą!" — Aleliuja! 

TURINYS 
Puslapis 

Žemėlapis 4 
Pratarmė 5 
Nehemijo knyga 14 
1 skyrius. Nehemijo malda 15 
2 skyrius. Nehemijas gauna leidimą atstatyti 

Jeruzalės miesto sienas 16 
3 skyrius. Jeruzalės atstatymas 18 
4 skyrius. Statyba trukdoma, bet darbas nesustojo 20 
5 skyrius. Nehemijas aukojasi visų labui 22 
6 skyrius. Nehemijas išvengia pinklių 24 
7 skyrius. Miesto sargai, sąrašas grįžusių iš 

nelaisvės su Zerubabeliu 26 
8 skyrius. Skaitomas įstatymas, Palapinių 

(būdelių) šventė 29 
9 skyrius. Atgailos diena 31 
10 skyrius. Pasižadėjimas laikyti Sandarą, aukos 35 
11 skyrius. Surašymas miestų ir kaimų gyventojų 37 
12 skyrius. Sąrašas kunigų ir levitų, Jeruzalės 

sienos pašventinimas 39 
13 skyrius. Nehemijo pastangos padėti tautiečiams 42 
Esterės knyga 45 
1 skyrius. Puota Susoje 46 
2 skyrius. Esterė — karalienė 48 
3 skyrius. Hamonas siekia sunaikinti žydų tautą 50 
4 skyrius. Mordekajis prašo Esterės pagalbos 52 
5 skyrius. Esterė eina pas karalių nekviesta, 

Hamonas siekia nužydit Mordekajį 53 
6 skyrius. Hamonas priverstas viešai pagerbti 

Mordekajį 55 
7 skyrius. Hamono galas kartuvėse 56 
8 skyrius. Žydai laimi DU 
9 skyrius. Žydai atsikeršija savo priešams, 

Purimas — burtų šventė 59 

10 skyrius. Mordekajo garbė 
Jobo knyga 


1 skyrius. Jobas ir nelaimėse lieka ištikimas Dievui 


2 skyrius. Jobo liga, žmona ir draugai 
3 skyrius. Jobo skundas 


4 skyrius. Pirmoji Elifazo kalba, nusikaltėliai kenčia 
5 skyrius. Elifazas įspėja Jobą, nemurmant priimti 


Dievo bausmę 
6 skyrius. Jobo atsakymas Elifazui 


7 skyrius. Jobas skundžiasi Dievo žiauria bausme 


8 skyrius. Bildado kalba 

9 skyrius. Jobas atsako į pirmąją Bildado kalbą 

10 skyrius. Kodėl Dievas kankina savo tvarinį? 

11 skyrius. Zofaro pirmoji kalba 

12 skyrius. Jobas atsakė Zofarui 

13 skyrius. Jobas įspėja savo draugus 

14 skyrius. Jobo skundas 

15 skyrius. Elifazo antroji kalba 

16 skyrius. Jobas atsako Elifazui 

17 skyrius. Jobas mato tik vargą ir kapus 

18 skyrius. Bildado antroji kalba 

19 skyrius. Jobas vėl atsako Bildadui 

20 skyrius. Zofaro antroji kalba 

21 skyrius. Jobas atsako Zofarui 

22 skyrius. Elifazo trečioji kalba 

23 skyrius. Jobo atsakymas Elifazui 

24 skyrius. Jobo kalbos tąsa — Dievo vedimas 
nuostabus 

25 skyrius. Bildado trečioji kalba 

26 skyrius. Jobo atsakymas Bildadui 

27 skyrius. Jobas laiko save nekaltu, neteisiųjų 
laimė trumpa 

28 skyrius. Žmogui Dievo galybė nepasiekiama 

29 skyrius. Jobas prisimena savo buvusią laimę 

30 skyrius. Jobas nis dabartine savo 
padėtimi 

31 skyrius. Jobas teisinasi Dievui ir žmonėms 

32 skyrius. Elihaus kalba 

33 skyrius. Elihaus kalbos tąsa 

34 skyrius. Elihus primena Jobui jo neapgalvotas 
kalbas 

35 skyrius. Elihaus kalbos tąsa 

36 skyrius. Elihus kalba apie Dievo teisingumą 

„dr didybę 

37 skyrius. Dievo didybė audroje 

38 skyrius. Viešpaties kalba | 

39 skyrius. Dievas nuostabiai sutvarkė gyvulių 
gyvenimą 

40) skyrius. Jobas žeminasi prieš Dievą 

41'skyrius. Krokodilas — leviatanas 

42 skyrius. Dievas teisina Jobą labiau negu jo 
draugus, Jobo palaima 

Psalmynas 

1 psalmė. Teisiųjų ir bedievių likimas 

2 psalmė. Galiūnų maištas prieš Viešpatį ir Mesiją 

3 psalmė. Viešpats apsaugos nuo priešų 

4 psalmė. Pasitikėjimas Dievu 

5 psalmė. Ryto malda, Dievas nemėgsta nedorėlių, 
laikysiuos tiesos, piktieji sulauks bausmės, 
o teisieji džiaugsmo 

6 psalmė. Dieve, pasigailėk vargstančio, malda 
išklausoma 

7 psalmė. Dieve, gelbėk ir išteisink nekaltą, 
Dievas įvykdys teisybę 

8 psalmė. Viešpats — Tvėrėjas, 
žmogus — tvarinys 

9 psalmė. Dievas teisia, priešus naikina, tautas 
valdo, Viešpats gali išgelbėti, išsiilgimas 
teisybės 

10 psalmė. Neteisiųjų įžūlumas, Viešpats vykdo 
teisę, išklauso maldas 

11 psalmė. Bėk! Dievas tvarko, stovėsiu! 

116 
117 
118 


120 
121 
122 
124 
127 
128 
129 
132 
133 
135 
137 
139 


141 


143 


145 
147 

12 psalmė. Sunykimas, Dievo pažadas 148 
13 psalmė. Dievu pasitikinčio malda 149 
14 psalmė. Nupuolimas, teismas 150 


15 psalmė. Kas gyvens Viešpaties akivaizdoje? 152 
16 psalmė. Viešpaties draugystė — laimė, 


prisikėlimas 153 
17 psalmė. Dovydo malda, gelbėk nuo įtužusių 

priešų, S Viešpačiu 154 
18 psalmė. Saukiuosi Dievo, Gelbėtojas reiškiasi, 

Dievas atlygina teisingai, Viešpats teikia 

pergalę , 156 
19 psalmė. Dangūs šlovina Viešpatį, įstatymas yra 

dieviška išmintis | 160 
20 psalmė. Viešpatie, padėk karaliui, Viešpats 

tikrai išklauso mžidas 164 


21 psalmė. Viešpats yra jėga, Jis sunaikins priešus 165 
22 psalmė. Dvasinė aimana, kūno kančios, 


sušvinta viltis 166 
23 psalmė. Viešpats mano ganytojas 169 
24 psalmė. Pasaulis yra Viešpaties, kas turi teisę 

prie Jo artintis, garbės Karaliaus 171 
25 psalmė. Malda: vesk, atleisk, saugok, 

linksmink! 173 
26 psalmė. Dovydo išpažinimas 175 
27 psalmė. Dovydas pasitiki Viešpačiu, nebijo 

priešų, jis meldžia atleidimo ir išgelbėjimo 176 
28 psalmė. Dovydo malda, malda išklausyta 178 


29 psalmė. Šlovinkite Viešpatį, Viešpaties balsas 179 
30 psalmė. Išgelbėjimo ir išgydymo džiaugsmas 180 
31 psalmė. Tu mano uola — tvirtovė, 

pasigailėjimas, malonė, viltis 182 
32 psalmė. Po išpažinimo seka atleidimas, Dievas 

atleidžia ir saugo 185 
33 psalmė. Girkite Tvėrėją, Viešpats valdo pasaulį, 

tvarko mūsų gyvenimą 186 
34 psalmė. Padėka Viešpačiui, pasitikėk Viešpačiu 188 

35 psalmė. Viešpats atlygina piktiesiems piktu, jie 
elgiasi niekšingai, Viešpatie, leisk savo teisei 
pasireikšti 

36 psalmė. Dovydas stebi bedievį, džiugi pastaba, 
malda 

37 psalmė. Pavesk savo kelius Viešpačiui, 
piktadarių sumažės, Viešpats aprūpina, Jis 
mėgsta teisę, išgelbsti ž 

38 psalmė. Nusidėjėlio išpažinimas, žmonių 
paliktas 

39 psalmė. Norėjau tylėti, trumpos gyvenimo 
dienos, turtai niekingi, ko man laukti, 
Viešpatie išklausyk 

40 psalmė. Viešpats gelbsti, Jam garbė, pasitikėk 
Viešpačiu 

41 psalmė. Atlyginimas, daug priešų, Viešpatie 
gelbėk 

42 psalmė. Prisiminimai, vargai 

43 psalmė. Pasitikėjimas Dievu 

“ 44.psalmė. Dievas globojo protėvius, buvome 
paniekinti, neužmiršome Dievo, Viešpats 
pagailės 

45 psalmė. Karalaičio grožis, sužadėtinė, 
linkėjimai 

46 psalmė. Dievas su mumis, Jis miesto gynėjas, 
Jis teikia taiką 

47 psalmė. Žemės ir dangaus Viešpats 

48 psalmė. Viešpats gina miestą, pakrikdo priešus, 
padėka Jam dabar ir visados 

49 psalmė. Pasimokykime, , prieš mirtį lygūs visi, 
amžinybėje bus atpildas 

50 psalmė. Dievas teisėjas, kalba saviesiems, 
grūmoja veidmainiams, susimąstyk | 

51 psalmė. Esu nusidėjęs, meldžiu atleisk, 
liudysiu kitiems 

52 psalmė. Skundiko Tu nemėgsti, nusikaltėlį 

baudi, teisiojo ryžtas 222 
53 psalmė. Neprotinga netikėti Dievą 222 
54 psalmė. Malda dėl pagalbos ir išgelbėjimo.“ 223 
55 psalmė. Persekiojimai, piktybė reiškiasi viešai, 

klastingas draugas, Dievas išklauso ir gelbsti 224 
56 psalmė. Persekiojamojo viltis, priešų kėslai, 

Dievas išklauso ir padeda 227 
57 psalmė. Pasitikiu Dievu, Viešpats gina mane 228 
58 psalmė. Skundas prieš apkalbėtojus, šaukimasis 


keršto 229 
59 psalmė. Piktieji puola, Viešpats padeda 231 
60 psalmė. Dieve, palikai mus, atsimink pažadą, 

padėk mums 232 


61 psalmė. Malda: už vyriausybę, už valdovą 234 
62 psalmė. Ilgesys Dievo, ieškojimas Jo, žmogus 


yra lyg kvapas 235 
63 psalmė. Ilgesys Dievo, Jis man yra viskas, 

priešai žlugs 236 
64 psalmė. Piktieji siautėja, jie žlugs nuo jų pačių 

piktybės 237 
65 psalmė. Padėka Dievui už gerybes, Jis tvarko 

pasaulį, dėkui už derlių 238 
66 psalmė. Pasaulis šlovina Dievą, nuostabi Jo 

globa saviesiems, padėka 240 
67 psalmė. Malda ir padėka už malonę 241 


68 psalmė. Dievo didybė, Jo gerumas, vedimas per 
tyrus, šventovės įkūrimas, Jis gelbsti, Sandaros 
skrynia, tegul lenkiasi Viešpačiui pagonys 242 


69 psalmė. Gelbėk, aš skęstu! 246 
70 psalmė. Viešpatie neužtruk! 248 
71 psalmė. Nepalik manęs senatvėje! 249 
72 psalmė. Taikos kunigaikštis 250 
73 psalmė. Tu esi man viskas! 252 


7A psalmė. Jie sunaikino Tavo šventovę, gelbėk! 254 
75 psalmė. Keršto taurė! | 255 

76 psalmė. Didingas yra Viešpats! 

77 psalmė. Viešpaties kelias šventas! 

78 psalmė. Išrinktosios tautos vedimas 

79 psalmė. Viešpatie gelbėk, sudrausk piktuosius 

80 psalmė. Šviesk mums savo veidu! 

81 psalmė. Klausyk mano tauta! 

82 psalmė. Viešpats įspėja 

83 psalmė. Priešų apsuptas 

84 psalmė. Viešpaties namuose 

85 psalmė. Baigiasi tremtis, švinta laimė 

86 psalmė. Viešpatie, mokyk ir vesk! 

87 psalmė. Jeruzalė turi pirmenybę 

88 psalmė. Malda gundymuose ir mirties pavojuje 

89 psalmė. Viešpats yra viltis Dovydo giminei 

90 psalmė. Dievo didybė — žmogaus menkystė! 

91 psalmė. Aukščiausiojo apsaugoje 

92 psalmė. Šlovė didžiajam Viešpačiui! 

93 psalmė. Viešpats yra didingas Karalius! 

94 psalmė. Viešpats sunaikins visą neteisybę! 

95 psalmė. Šlovinkite Viešpatį ir pakluskite Jam 

96 psalmė. Tegarbina Dievą visas pasaulis! 

97 psalmė. Viešpats išgelbės ir teisingai karaliaus 

98 psalmė. Viešpats nugali, džiaukitės visi! 

99 psalmė. Šlovė šventajam Dievui! 

100 psalmė. Išrinktųjų džiaugsmas 

101 psalmė. Teisaus vado išpažinimas 

102 psalmė. Atgailos malda dėl Siono atstatymo 

103 psalmė. Šlovinkime gailestingąjį Viešpatį! 

104 psalmė. Garbink Viešpatį, matydamas Jo 
tvėrimo darbus! 

105 psalmė. Izraelio padėka Viešpačiui už Jo 
darbus į 

106 psalmė. Viešpaties malonė, Izraelio 
nedėkingumas 

107 psalmė. Išgelbėtųjų padėka 


108 psalmė. Padėka už dievišką ištikimybę ir malda 


išgelbėti nuo priešo 
109 psalmė. Persekiojamojo malda 
110 psalmė. Kristus karalius ir kunigas 
111 psalmė. Padėka už palaimą 
112 psalmė. Palaiminti teisieji! 


113 psalmė. Nuolankiems Dievas teikia malonę 


114 psalmė. Išvedimas iš Egipto 

115 psalmė. Vienam Dievui garbė! 

116 psalmė. Padėka už išgelbėjimą ir pažadas 
117 psalmė. Šlovė Viešpačiui! 

118 psalmė. Pergalės džiaugsmas ir padėka 
119 psalmė. Dievo Žodžio didybė 

120 psalmė. Ramybės ilgesys | 

121 psalmė. Dievas tikroji apsauga! 

122 psalmė. Garbinga Jeruzalė 

123 psalmė. Pasitikėk Viešpačiu! 

124 psalmė. Dievas mums padeda varge! 
125 psalmė. Viešpats savo tautos apsauga! 


126 psalmė. Kas ašarodamas sėja — džiūgaudamas 


piauna 
127 psalmė. Palaimą ir sėkmę Viešpats teikia 
128 psalmė. Palaima šeimos židinyje 
129 psalmė. Prispaustųjų viltis 
130 psalmė. "Šaukiuos iš vandenų gelmės!" 
131 psalmė. Nusižeminimas ir pasitikėjimas 
132 psalmė. Malda už Dovydo giminę 
133 psalmė. Brolių santaikos palaima 
134 psalmė. Vakaro giesmė šventovėje 
135 psalmė. Dievo didybė, dievaičių menkystė 
136 psalmė. Viešpaties malonė ir stebuklai 
137 psalmė. Ilgesys prie Babilonijos upių 
138 psalmė. Padėka už suteiktų pagalbą 
139 psalmė. Dievas yra visur ir visa žino 
140 psalmė. Gelbėk nuo klastingų priešų! 
141 psalmė. Viešpatie, apsaugok nuo pikto! 

142 psalmė. Priespaudoje ilgesys Dievo 

143 psalmė. Viešpatie, A elbėk ir vesk! 

144 psalmė. Dievas yra savo tautos apsauga 

145 psalmė. Dievo didybė ir gerumas 

146 psalmė. Pasitikėk Viešpačiu, o ne žmonėmis! 
147 psalmė. Viešpats padeda savo tautai 

148 psalmė. Visas pasaulis šlovink Viešpatį! 

149 psalmė. Sionas tegarbina Viešpatį! 

150 psalmė. Šlovinkite visi Viešpatį! 

